
CUVÂNT ÎNAINTE 


Scriind despre Fenomenologia spiritului, cartea lui Hegel, „dintre cele 
care nu pot fi ignorate nepedepsit”, spunându-i omului că a luat în braţe lumea, 
Constantin Noica o aşează „sub îndemnul unui gând deosebit”, acela de a nu lăsa 
neştiute „căile omului”, încercările acestuia de a afla care-i sunt incertitudinile 
şi certitudinile „în străfundurile vieţii de care ţii”. Ne întrebăm dacă aprecierea 
lui Noica din ,„ Povestiri despre om după o carte a lui Hegel” nu poate fi socotită 
ca fundament al oricărei opere menite să sedimenteze străfunduri de umanitate 
prin „gândul deosebit” al autorului. 

Cărțile lui loan Jude poartă aura gândului deosebit. Retorica divină se 
aşează în acest inefabil,; căci deschideţi, acum, o carte de inspiație divină; scrisă 
în cinstea lui Dumnezeu. Autorul, reputat sociolog , fascinat de subiectul 
copleşitor, prin infinitatea lui, întărindu-și convingerea că scopul suprem al 
existenței pe pământ este apropierea de Dumnezeu, a avut misiunea de a o scrie; 
o misiune , credem, încă neîncheiată. Căci ideatica adaptată registrului de 
cercetare ştiinţifică, dar şi celui afectiv (un merit incontestabil al autorului) 
devine un continuu captatio benevolentiae. Bunăoară, când autorul se întreabă 
de ce dacă Dumnezeu îşi este suficient sieși, putând exista în şi prin El însuşi, a 
mai creat lumea sau când enunţă și detaliază că nu este atât de important să 
credem în Dumnezeu , ci să ne întrebăm de ce trebuie să credem, asemenea 
enunțuri reverberează, încărcându-se în alte enunţuri privind dovezile existenţei 
lui Dumnezeu, pe care trebuie să le descoperim tocmai prin puterea cu care am 
fost înzestrați spre a le descoperi şi a le şti. În „Bucuriile suferinței”, Părintele 
Dimitrie Bejan spunea, după ani grei de încarcerare: „N-am mai crezut că este 
Dumnezeu, am ştiut că este Dumnezeu”. Astfel, autorul, accede spre adevărul 
relevat şi, pe urmele Sfântului Apostol Pavel, se fereşte de întrebările 
„hesocotite” ce aduc certuri şi dezbinare, înclinații eretice, anticreştine şi 
antitrinitare. loan Jude îşi întemeiază lucrarea pe deplina evlavie față de cel care 
i-a dat puterea spirituală s-o împlinească, căci Dumnezeu, întregeşte autorul în 
crezul său sublim, conlucrează cu ființa umană pentru a o conduce spre 
desăvârşire, ființa mergând pe calea desăvirşirii după îndemnul Mântuitorului: ,, 
Fiţi voi desăvârșiţi, precum Tatăl vostru ceresc desăvârșit este”. 

Ioan Jude pune în pagină complexitatea celui mai „profund subiect” pe 
care îl poate atinge mintea umană, cel legat de existenţa lui Dumnezeu, revelând 
perspective biblice şi patristice ale ontologiei şi onto-teologiei, orientări 
religioase privind divinitatea, atibutele divinității şi argumente privind 
divinitatea, între care și argumente ştiinţifice (raportul de complementaritate 
epistemologică şi funcţională instituit între ştiinţă şi credință), eliminând atitudini 
exclusiviste, indiferentiste faţă de Dumnezeu şi tendinţe egocentriste, adoptând 
echilibru, discernământ, coerență şi combustia necesară înălțării din imanenta 
țărânii (fiinta  lutului) în transcendența cerului (fiinta duhului; sau 
despământenirea), prin credința superioară, cea conștientă. Autorul fiind 
nepătimaș cu mintea şi sufletul, cartea e tratat al gândirii şi cunoașterii lui 
Dumnezeu prin credință, rugăciune şi revelație (ca forme enoseologice 
superioare) și, în acelaşi timp, jurnal al probelor de fidelitate ale neintreruptei 
căutări ( după cum Dumnezeu ni se revelează continuu) a divinității, spre o 
autocunoaştere a eului, spre saltul pe care-l face omul religios înspre a deveni 
omul divin. Astfel, între puncte de vedere agresive, mai ales asupra raționalității 
existenței lui Dumnezeu, sociologul şi universitarul loan Jude dă prestanță 
retoricii neagresive, ca „imn de slavă şi iubire” faţă de Dumnezeu, imagine a 
călătoriei fără de sfârșit în a ne cunoaşte pe noi înșine, ieşind din ceea ce Franz 
Werfel numea în „Cerul furat” îndobitocirea metafizică a omului. 

Retorica divină este cartea (lucrarea!) despre revenirea omului la 
esenţial (relansarea divinului), salvându-se din „păşirea în risc” prin permanenta 
căutare a lui Dumnezeu, și, în acelaşi timp, prin apropierea de Dumnezeu (o 
constantă a istoriei umanităţii și a fiinţei ). Căci, dintru început şi pentru 
totdeauna , rămân ca fundament cuvintele lui lisus: Cel care caută nu trebuie să 
înceteze să caute până ce găseşte ... 

Spre Sinele acestei cărți ne îndreptăm efortul de receptare, cu aceeaşi 
bună-credinţă cu care a fost scrisă ( se spune că paradigma ideală a receptării 
textului presupune ca cititorul să se asemene cu autorul), dezvăluindu-i , astfel, 
ideile înalte (cultura teologică sistematizată, evitând partizanate ideologic- 
doctrinare),  conturând ceea ce autorul numeşte nu atât o retorică logică- 
argumentativă, ci o retorică a iubirii şi speranței. Parcursul ideatic impresionat, 
rigoarea științifică a demersului, repertoriul exegetic nu exclud stările de 
afectivitate, de dialog interior. Astfel, cartea, propunându-ne cale, adevăr şi viaţă 
sau restaurarea ființei umane prin transcendentul care coboară, deschide 
tărâmuri de trezire din „somnul dogmatic” al necredinţei prin ceea ce teologia 

numeşte contemporaneizarea Mântuitorului (ca adevărata variantă a apropierii 
de acesta). Cu atât mai mult cu cât omul modern ( omul recent) e abrutizat, egoist, 
însingurat, încremenit în avalanșa propagandei, publicităţii, politicii, mass- 
media, fariseismului şi duplicitarismului, prins în obositoare prejudecăţi, într-o 
lume a asimetriei, vidului valorilor, haosului, cinismului, turbulenței, 
narcisismului, cleptocrației ( Andrei Marga, Societatea nesigură), când iau sfirşit 
marile naraţiuni despe om, destin, existenţă, sublimul acestora fiind înlocuit de 
vulgaritate şi poveşti efemere, principiile morale devenind ambigue, iar 
responsabilitatea individului „pulverizată şi compromisă. ” Într-un astfel de timp 
contradictoriu (era vidului) e nevoie de comunicare autentică și înțelepciune, 
astfel că Retorica divină, cercetarea şi mărturisirea lui loan Jude, e avertisment, 
dar și purtătoare de grijă, construind trepte care să ne coboare la „cerul din noi” 
și trepte care să urce spre căutarea şi cunoaşterea lui Dumnezeu, cunoașterea 
absolută, înlăturând rugina răului din om. Este o întreprindere temerară, între 
certitudini şi îndoieli (efortul de a cunoaşte firea şi existenţa lui Dumnezeu nu e 
sortit eșecului?) , o Golgota intelectuală ce implică caracterul şi personalitatea 
celui care se încumetă s-o urmeze, făcând „ordine epistemologică” într-un 
domeniu atât de vulnerabil, dar în numele spiritului creştin adevărat, prin care 
omul nu este doar fire pasivă, cel care primeşte, ci „partener activ” ce tinde spre 
îndumnezeirea sa conform Planului divin ( a se vedea conceptul de teofinalitate). 

Sunt oameni care trăiesc la întâmplare — cei mai mulți - scria Ernest 
Bernea în Crist şi condiția umană — şi alții care cercetează să descopere 
sâmburele de lumină care întreține lumea şi viaţa. Aceştia din urmă au privirea 
cuprinzătoare şi pasul sigur; călători prin vremuri, ei străbat încrezători 
minunata operă a creaţiei dăruită nouă de Dumnezeu. 

Prin Retorica divină, loan Jude e călătorul prin vremuri, descoperind, 
printr-un impresionant fond cultural şi sfinţenia semnului crucii, sâmburele de 
lumină (bucuria luminii) care întreține lumea şi viaţa. 


Valentin Marica 


Capitolul I 


PROLEGOMENE PRIVIND CONCEPTUL DE 
DIVINITATE 


I.1. Cuvânt mărturisitor şi de iniţiere în problematica 
divinității - lui Dumnezeu 


Parafrazând un mare filosof contemporan, am spune că această carte am scris- 
o în gloria lui Dumnezeu, și nu din vanitate sau vreun alt motiv care să ne îndepărteze 
de sentimentul profund al recunoştiinței și mulţumirii în fața Sa, pentru harul dăruit şi 
pentru libertatea interioară şi morală, necesare pentru a putea ține pasul cu gândul cel 
mai înalt pe care speră că îl poate atinge mintea umană, trăind tot ceea ce este 
dumnezeiesc (minunat, superb, splendid) şi dumnezeire (deificare, divinizare, 
divinitate). Mai ales când îţi îndrepți gândul şi scrii o asemenea lucrare plăcută minţii 
şi sufletului. Aşa cum se poate observa, acest gest de slavă adus divinității rezultă 
chiar din dedicaţia făcută prin intermediul acestei cărți, care din punct de vedere onto- 
teologic reprezintă epicentrul existenţei noastre. 

Nutrim speranța că o asemenea lucrare destinată căutării şi cunoaşterii 
argumentate a lui Dumnezeu o să-L bucure și pe El, pentru a cărei mulțumire și 
recunoaştere îi aducem această “jertfă spirituală”, încercând prin puterea minții şi a 
sufletului să ne înălțăm spre cele mai înalte piscuri ale cunoașterii şi trăirii întru 
mântuire (salvarea în fața Judecăţii de apoi prin curățirea păcatelor şi purificarea 
sufletelor în vederea trecerii în lumea de dincolo) şi îndumnezeire. 

Am recurs la această mărturisire și din raţiuni subiective-personale, întrucât 
o asemenea precizare se cuvenea să o facem de la început, pentru a spulbera orice 
umbră de îndoială față de atitudinea noastră, sinonimă cu ceea ce se poate desemna 
prin a fi homo religiosus, mărturisind, dacă mai era nevoie să o facem, că am scris 
această carte, în slava adusă lui Dumnezeu, dintr-o necesitate lăuntrică, departe de 
orice interes personal, astfel că prin efortul depus în sprijinul descifrării celor mai 
ascunse temeri privind existența lui Dumnezeu, nădăjduind că vom fi răsplătiți cu 
mântuirea divină a Celui care ne-a sprijinit intelectual și moral în a putea duce la bun 
sfârșit acest demers responsabil în fața propriei noastre conştiinţe, reuşind să urcăm 
Golgota cunoașterii şi trăirii în spiritul omului credincios. 

Chiar şi atunci când ni s-a părut că am atins culmile cele mai înalte ale 
cunoaşterii şi am pătruns abisurile sufletului, am ţinut seama de sfatul - avertisment 
al Sfântului Apostol Pavel dat omenirii în 1 Corinteni (8:1), unde ne spune în mod 
răspicat că, „Cunoştiinţa însă îngâmfă - „semeţeşte” - n.n., dar iubirea zideşte”), 
evitând astfel îngâmfarea, ca urmare a cunoaşterii profunde, încercând ca prin iubire 
să zidim nu ziduri care ne despart de înțelepciune și credință, ci să construim trepte 
care să ne coboare 

Evident, este vorba de acea cunoaştere care nu poate fi lipsită de dragostea 
noastră faţă de Dumnezeu şi fără de care nu poate fi curăţit sufletul de funinginea și 
rugina răului din noi, dragostea fiind capul, rădăcina şi „trupul” a toată virtutea” (cf. 
pr. Roger Coresciuc, Descoperirea treptată a tainelor dumnezeiești, articol publicat 
în Ziarul Lumina din data de 11 decembrie 2010, vezi în acest sens şi articolul scris 
de Elena Solunca Moise, Cunoașterea semeţeşte, iar iubirea zidește, publicat în 
același ziar, la 24 Septembrie 2017). 

De aceea numai cunoaşterea care nu zidește nimic bun (căci a zidi este propriu 
dragostei), „semeţeşte” sau îngâmfă omul, şi nu cea însoţită de iubire, credință şi 
zidire. lar dacă această cunoaştere întra-devăr ne „semeţeşte”, înseamnă că scara care 
duce spre cunoaşterea lui Dumnezeu este scurtă şi foarte vulnerabilă, putând oricând 
să ne prăbușim de pe ea în hăul întunericului sufletului care sălășluieşte în noi. 

Asemenea albinei care nu a creat nici florile și nici polenul cules de pe ele, 
nici noi nu am creat toate ideile sau adevărurile cuprinse în această carte, ci le-am 
sistematizat într-o ordine cât se poate de coerentă şi accesibilă intelectului fiecărui 
cititor, într-un asemenea edificiu spiritual care să devină scut de apărare în faţa oricărei 
suspiciuni față de acea putere care ne supraveghează în această viață, care este 
DIVINITATEA, şi în acelaşi timp o treaptă care să ne conducă spre urcușul cerului. 

Este un cuvânt prin care ne-am născut şi am trăit, care prin deschiderile şi 
semnificaţiile sale cuprinde cele mai multe sensuri existențiale pentru noi, cei care 
efemer trăim o viață aici pe pământ, şi în cuprinsul căruia este cuprind totul: 
cunoscutul şi necunoscutul, trecutul, prezentul şi viitorul, deopotrivă, infinitul în 
spațiu şi timp, dar şi nedeterminatul, şi care determină totul. Un cuvânt care, 
deopotrivă, ne leagă și dezleagă mintea privind sensul nostru existenţial, şi care 
deschide sensuri şi speranţe pentru nemurire. Un cuvânt care, prin conţinutul său, 
demonstrează că existenţa lui Dumnezeu este o certitudine, iar argumentul cel mai 
palpabil al existenţei Sale este Însuși Dumnezeu, de unde rezultă că menirea noastră, 
înzestrați fiind cu rațiune şi sentimente divine, este ca în această viaţă trecătoare să 
inspirăm și expirăm prin intermediul divinității, astfel că sufletul care ne menţine în 
viață să fie un suflet divin, doar trupul pământesc. 

Nu vom uita, însă, că în existența noastră efemeră pe pământ suntem 
constrânşi de rigorile şi limitele care ne îngrădesc urcuşul gândului, de aceea vom ţine 
cont de aceste constrângeri şi îngăduințe, limitând cunoaşterea necunoscutului la atât 
cât ne este îngăduit să pătrundem, conştienţi fiind că în acest urcuş spre cunoașterea 
absolută, pe lângă un spirit ascuțit, avem nevoie mai mult de o credinţă puternică şi 
statornică, dincolo de orice îndoială şi suspiciune asupra zădărniciei efortului depus. 

Ca inspirație de moment, în afara unei judecăţi afirmative ce vizează existența 
vie - reală a lui Dumnezeu, care nu mai este nevoie să fie susținută și nici chiar 
argumentată, considerăm că, atât pentru cei care cred în existența lui Dumnezeu, cât 
şi pentru cei care nu cred, Dumnezeu există la interferența dintre posibil și imposibil; 
probabil şi improbabil; necesar şi întâmplător; real şi imaginar, cunoscut şi 
necunoscut, în noi şi în afara noastră. De aceea, pentru credincioşi, posibilitatea, 
probabilitatea, necesitatea și realitatea implică în mai mare măsură divinitatea decât 
imposibilul, improbabilul, întâmplătorul şi imaginarul pentru necredincioşi - așa - zişii 
atei - care nu sunt decât niște ignoranți sau pretinşi atei disimulaţi. Suportul onto- 
teologic şi teantropic ce vine în demonstrarea și susținerea acestei judecăţi asertate, în 
religia creştină este Fiul lui Dumnezeu şi al Omului, lisus Hristos, în dubla Sa natură 
de om şi Dumnezeu, fiind, deopotrivă, posibil şi real, pe de o parte, dar şi necesar şi 
întru noi, pe de altă parte, o asemenea necesitate răsfrângându-se la nivelul omului şi 
umanităţii, iar prin extrapolare la nivelul întregii creaţii. Într-un asemenea context 
onto-teologic, considerăm că se impune schimbarea paradigmei ce vizează existenţa 
şi trăirea noastră prin credinţă şi prin Dumnezeu, în paradigma existenţei şi trăirii 
întru credință şi întru Dumnezeu, astfel că credinţa şi Dumnezeu nu mai sunt privite 
doar ca mijloace în vederea realizării unor scopuri - dorințe - împliniri, ci scopuri 
supreme ale omului, ale umanităţii şi ale creaţiei în general. 

Astfel, prin scrierea acestei cărți am vrut să-L apropiem pe Dumnezeu de 
sufletul nostru, iar pe cât posibil să-L înțelegem, aşa încât prin înțelegere să-L slăvim 
şi iubim fără mărginire şi cu totală dăruire, precum EI, prin tot ce ne-a dăruit în această 
viață, ne-a făcut să-l simţit dragostea mângâietoare și purificătoare, fără a-l fi putut 
răspunde pe măsura acestei iubiri şi înţelepciuni dăruite nouă cei supuși, fără credință 
şi iubire. Într-un asemenea context gnoseologic, asemenea lui Enstein (să ne fie 
scuzată comparaţia și aspirația!), am dorit să ştim „cum gândește Dumnezeu”, ceea ce 
a necesitat inventariere părerilor altora despre gândirea lui Dumnezeu, mai ales a 
autorilor care au dobândit această gândire divină pe calea revelaţiei naturale şi 
supranaturale, adică prin gândirea transmisă prin Fiul Său pe pământ și a celor aleşi. 

Cu toate acestea, nu suntem nici convinşi şi nici absolviţi de teama de care a 
fost cuprins şi Fericitul/Sfântul Augustin, şi anume ca nu cumva Dumnezeu să treacă 
(printre noi!) şi să nu ştim, ceea ce nu ar fi nici măcar o prea mare surpriză, cât timp 

am făcut prea puţin în viaţă şi credință pentru a putea zădărnici această scăpare de 
moment şi nu ca pe o pierdere irecuperabilă şi ireversibilă care ne-ar adânci în 
întunericul necunoașterii lui Dumnezeu, ca să-l parafrazăm pe Sfântul loan Gură de 
Aur, cel care a scris cele 5 omilii despre Dumnezeu necunoscut. Cu alte cuvinte, să 
nu zădărnicim tocmai acele momente care dau măsura rosturilor noastre, care fac din 
potir turn de viață, simţindu-ne ca făcând parte din neamul iubitor de Dumnezeu, după 
cum sublinia acelaşi mare teolog creştin catolic. 

Dar înainte de a ști cum gândește Dumnezeu, ceea ce am putea desprinde din 
creația Sa şi după modul cum S-a prezentat primilor oameni pe cale revelată sub 
diverse chipuri, mai mult nevăzut decât văzut, să ne străduim să înţelegem ce este 
credinţa în Dumnezeu, ceea care ne meţine în relație nemijlocită cu Dumnezeu. 

Asemenea marelui credincios şi filosof creştin E. Cioran, care s-a străduit 
toată viaţă să înţeleagă ce-i credinţa, fără să o poată împărtăşi propriei sale experiențe 
de viață, şi noi în această carte ne vom strădui să-l cunoaștem pe Dumnezeu prin 
credinţă, fiind conştienţi oarecum de eşecul care ne aşteaptă, fără să-L putem cunoşte 
pe deplin, ceea ce în mod logic şi pragmatic ar însemna o irosire de energie psihică, 
pe când, din punct de vedere spiritual, cel mai mare şi util câştig. 

Este energie destinată cunoașterii absolutului, în a cărui scop de a tânji spre 
absolut am fost creaţi fiecare, după puterea minţii și voinței necesare în acest demers 
intelectual și spiritual major, la care, prin umilele noastre puteri intelectuale, credem 
că ne-am adus aportul, nu atât în cunoaştere, cât mai mult în sistematizarea și 
clarificarea unor aspecte ce stau la cei mai mulți oameni într-o nebuloasă şi confuzie 
greu de explicat. Fapt ce îi aduce într-o situație de acceptare tacită, fiind convinși de 
ceea ce şi în ceea ce cred, şi pe care prin această carte încercăm să o depăşim (pentru 
cei dornici de a escalada acest impas gnoseologic), făcând-o mai transparentă și, în 
același timp, mai atractivă cunoaşterii şi trăirii în trecerea vremelnică prin această 
lume. 

Plecând de la falsa ipoteză cum că Dumnezeu nu există, cum se ştie că a fost 
“prohodit” chiar şi de unii teologi contemporani prin curentul teologic privind moartea 
lui Dumnezeu, intitulat “Teologia morţii lui Dumnezeu”, deci nu numai de filosofi - 
Fr. Nietzsche, ne vom întreba: de ce acest efort mental şi spiritual în a descoperi ceea 
ce nu există?! De ce suntem atât de frământaţi de acest subiect devastator legat de 
divinitate, care l-am pus sub semnul retoricii afirmative, pe cât posibil, argumentativ- 
demonstrativ. Sunt întrebări de ordin mai general şi oarecum comune celor interesați 
de acest subiect ce depăşeşte preocupările cognitive cotidiene. 

În consens cu aceste întrebări şi preocupări, ne întrebăm și noi: de ce atâta 
efort în a scrie această carte, ca rod al frământărilor faţă de o problemă pe care nu o 
stăpânim suficient de bine nici rațional și nici teologic, și care poate avea efect de 

bumerang asupra noastră? Nici acum când scriem aceste rânduri nu suntem pe deplin 
încredințați că am fost printre cei "aleși”, sau pur şi simplu am scris-o din alte raţiuni, 
fără a cunoaşte foarte bine motivul real. Ceea ce ştim, însă, este faptul că ne-a fascinat 
subiectul „Dumnezeu”, fiindcă, cu cât ne apropiem mai mult de EI, cu atât suntem 
mai încrezători că efortul imens depus, nu este gratuit, nutrind speranța că vom întări 
convingerea că scopul suprem al existenței noastre, a muritorilor de pe acest pământ, 
este apropierea de Dumnezeu. 

Daţi-mi voie, din postura unui umil căutător, ca această carte, asemenea 
primului pas mic făcut de un om pe o altă planetă, să marcheze un pas mai mare în 
cunoaşterea a ceea ce mintea umană îşi poate imagina că este Dumnezeu. Poate că 
acest lucru ne îndreptățește să credem că doar în așa fel putem să ne apropiem de EI, 
cu mintea şi sufletul, ca parte divină şi lumină din lumină care ne luminează viața şi 
existenţa fiecăruia dintre noi. În acest mod am ajuns să înţelegem că Dumnezeu vrea 
să fie cunoscut, și că ne-a creat în acest scop: să-L cunoaştem și să-L iubim, la fel de 
mult cum ne iubește El pe noi. În acest sens ne-a creat pe noi cei cu rațiune și cele din 
jurul nostru, ca dovezi lucrătore în spirit divin, nerămânându-ne decât cu ochii minţii 
şi ai inimii, să desluşim aceste dovezi şi iubindu-L să-L descoperim. 

A devenit axiomatic acel adevăr cu privire la revelația supranaturală, 
exprimat prin faptul că Dumnezeu S-a revelat pe Sine Însuşi și prin intermediul 
minunilor şi semnelor relatate în ambele părți ale Bibliei, ca puteri divine, făcute 
deosebite prin slujitori diferiţi şi prin fenomene diferite: Moise, Ilie, Elisei, Enoh, Noe 
etc., în Vechiul Testament, iar în Noul Testament prin lisus Hristos, care S-a revelat 
pe Sine prin nenumăratele minuni pe care Le-a săvârşit. Prin aceste semne, puteri și 
minuni, Dumnezeu se reveleză oamenilor, arătându-le şi demonstrându-le în mod 
indirect existența Sa, pe care omul nu o poate cunoaște decât în mod mijlocit prin 
intermediul acestor modalităţi revelatorii. Nu trebuie însă uitat faptul că minunea este 
ceea ce ține de mediul înconjurător în care trăim şi că doar necunoaşterea conferă unui 
fenomen sau altul acest statut de a fi mister, iar atunci când improbabilul și imposibilul 
vor deveni tot mai mici ca valori, minunea şi misterul vor începe să dispară. 

Este bine să înţelegem în acest sens modul cum privesc și alte religii acest 
fenomen, spre exemplu daoismul - taoismul chinez, unde minunea ține de energia care 
reunește întreaga creaţie, explicația fiind regăsită în mediu şi nu în ceva supranatural. 
De aceea, credincioşii acestei religii consideră că “păsările sunt zburate de aer”, și nu 
zboară, “peştii sunt înotaţi de apă”, și nu înoată, “omul este trăit de Creator”, și nu 
trăieşte, ca atare nimic nu li se pare ca a fi minune. 

De aceea, în religiile orientale - cu precădere în taoism, duhul reprezintă 
energia cosmică, unificatoare şi integratoare, asemenea curentului filosofic Feng shui 
- feng shui, care acceptă această energie ca aparținând vântului și apei, ca principale 

principii - elemente ce stau la fundamentarea universului, alături de pământ, metal, 
lemn și foc, specifice filosofilor materialişti antici eleni. Făcând o scurtă paranteză, 
vom meţiona că Feng shui este un ansamblu de principii de geomanție (legate 
de prezicere a viitorului cu ajutorul unor puncte trasate pe pămînt) care afirmă că 
formele și mediul ambiant pot influenţa principiul gi-pinyin, semnificând suflul - 
energia mişcătoare, în acest caz energia eoliană - a vântului. Scopul este realizarea 
armoniei locurilor în care oamenii trăiesc, prin analiza fluxurilor de energie din mediul 
înconjurător (qi). Bazându-se pe teoria celor cinci elemente menţionate şi pe 
principiile yin şi yang, terapeutul feng-shui încearcă să reechilibreze forţele care se 
manifestă local pentru a ameliora, sănătatea, prosperitatea și comportamentul 
persoanelor. Un qi pozitiv aduce noroc, iar un qi negativ aduce nenorocire. Cele patru 
centre de interes majore din feng shui sunt : bogăţia, fericirea, longevitatea și copiii 
sănătoşi. 

Făcând o paralelă cu această orientare chineză, aşa cum se știe în religia 
creștină această energie unificatoare este reprezentată de Duhul Sfânt, în ortodoxism 
fiind emergentă Tatălui, Creatorul Atotputernic, nu şi de la Fiul, care, chiar dacă este 
consubstanţial cu Tatăl, este în subordinea Acestuia, dispunând de un început prin 
naştere şi nu prin facere (a se revedea Crezul Creştin), asemenea mamei Sale, care a 
fost o ființă aleasă - pregătită pentru această naştere, ceea ce conduce din punct de 
vedere logic şi teologic la concluzia că Duhul Sfânt nu purcede decât de la Tatăl, nu 
şi de la Fiul. Vom reveni asupra acestor adevăruri teologice într-un alt capitol, când 
vom analiza configurația creștină trinitară şi raportul dintre cele trei Persoane 
ipostaziate ce implică acel fenomen denumit perihoreză. 

Asemenea acestor modalităţi, Dumnezeu se revelează prin intermediul 
inspirațiilor, însăşi scrierea Bibliei fiind considerată ca a fi de inspiraţie divină. Un 
exemplu revelator este inspirația providențială şi proniatoare pe care i-a transmis-o 
Dumnezeu lui Noe prin construirea acelei nave cu ajutorul căreia a salvat specia 
umană de la pieire, împreună cu alte specii de animale și vieţuitoare, prin 
binecunoscutul mit al potopului. 

Ne întrebăm şi noi: de ce atâta efort în a scrie această carte, ca rod al 
frământărilor față de o problem pe care nu o stăpânim suficient de bine nici rațional 
şi nici teologic, şi care poate avea efect de bumerang asupra noastră? Nici acum când 
scriem aceste rânduri nu suntem pe deplin încredințați că am fost printre cei „aleşi” 
sau pur şi simplu am scris-o din alte raţiuni, fără a cunoaşte foarte bine motivul real. 
Ceea ce ştim este că ne-a fascinat subiectul „Dumnezeu”, fiindcă, cu cât ne apropiem 
mai mult de EI, cu atât suntem mai încrezători că efortul imens depus nu este gratuit, 
nutrind speranţa că vom întări convingerea că scopul suprem al existenţei noastre, a 
muritorilor de pe acest pământ, este apropierea de Dumnezeu. 

De aceea, Dumnezeu prin puterea Sa nelimitată a hotărât să se reveleze pe 
Sine şi prin viziuni și visuri, prin vedenii, halucinaţii, vrăji şi magii, cazul şarpelui 
transformat dintr-un ciomag, probabil și al hipnozei, pe care oamenii acelor timpuri 
nu aveau o explicaţie argumentată, crezând în puterile necunoscute într-un mod 
necondiţionat, ca un reflex firesc de apărare, slavă şi supunere. 

Dar poate, fără să avem acces în mintea și Planul Său divin, aşa cum şi-a 
exprimat optimismul său gnoseologic Stefan Hawking, în cartea A Brief History of 
Time (Scurtă istorie a timplui), dacă am cerceta în profunzime legile naturii, am 
ajunge să cunoaştem într-o zi mintea lui Dumnezeu, care nu este ascunsă, ci încă 
mintea umană nu este capabilă să o pătrundă, întrucât când Dumnezeu S-ar dezvălui 
întru totul, nu ar mai fi ceea ce este! Din păcate, cercetările asupra Planului divin şi 
implicit al gândirii lui Dumnezeu sunt cantonate mai mult asupra domeniului 
ontologic şi antropologic şi în mai mică măsură în cel cuantic şi virtual, ştiut fiind deja 
că anumite fenomene pot fi explicate nu printr-un singur nivel, ci prin toate trei 
nivelele ale creaţiei: văzute și nevăzute, cum este nivelul sau domeniul spiritului, cel 
al minții și cel al existenţei fizice, prin care pot fi explicate cauzele și nu doar 
descoperite efectele, cum se întâmplă de cele mai multe ori, declinând puterea celor 
trei niveluri doar unui nivel, de obicei celui mai facil de perceput şi evaluat, cel fizic. 

A nu se ignora puterea divină, dar nici puterea minţii umane, ca parte 
integantă a puterii Creatorului, prin care omul a săvârşit așa-zisele minuni existente 
pe pământ, fără să-şi dea seama de această putere, de cele mai multe 
autoproclamându-se ca a fi un adevărat demiurg. Amintim în acest sens faptul că 
întreaga creaţie a fost creată prin puterea minţii - inteligenţei lui Dumnezeu, din nimic, 
la fel cum ulterior omul a creat cu ajutorul imaginației şi inspirației primită de la 
divinitate - prin pronia cerească, şi nu ca un atribut de sine stătător, ca rezultat al 
evoluţiei. 

Să ne amintim de puterea creatoare a zeilor, precum conform mitologiei 
Egiptului antic ar fi fost zeul Ptah - Zeul creației, care prin intermediul tronului său - 
“Tronul lui Ptah” (prin asociere, după mii de ani a fost inventat, cu o altă tehnologie 
(după unii de origine extraterestră, “scaunul Montauk”, cuprins în acel Proiect 
Montauk ), a reușit să-şi materializeze gândurile, creând planeta Pământ. 

Tot despre puterea gândurilor și implicit a ştiinţei este vorba și atunci când 
prin intermediul ştiinţei se pot realiza adevărate “minuni” (putem spune mai mari 
decât mersul pe apă a omului sau levitaţia), un caz concret fiind mult discutatul 
“Experiment Philadelfia”, experiment prin care s-a reușit acea “minune” a translatării 
unui vas american la o distanţă apreciabilă, fără a fi văzut de nimeni. Experimentul s- 
a repetat ulterior prin “Proiectul Phoenix”, ca o încununare de succes a ceea ce s-a 
petrecut prin binecunoscutul experiment de decorporalizare şi invizibilitate a vasului 

american, în timpul celui de-al Doilea Război Mondial, început în anul 1943. Încă 
unele din aceste adevăruri ce aparțin mai mult mitologiei şi probabil ficţiunii, ulterior, 
ştiinţa a reușit să creeze asemenea tehnologii prin care a trecut peste granița dintre 
imaginar şi realitate, aşa cum autorii scrierilor cărților Bibliei - şi nu numai, ca martori 
oculari, povestesc despre acele minuni săvârşite de lisus din Nazaret, care trebuie să 
fie percepute ca fapte reale, nu dor ca simple ficțiuni cu caracter alegoric. 

Fără a intra în detalii, putem spune că aceste descoperiri deschid uşa spre 
cercetarea interacțiunii între alte zone dimensionale (care aparţin spiritul nostru, ca 
tipuri de energie pe care nici măcar nu le presupunem, având o emergenţă divină) şi 
realitatea noastră tridimensională. Un individ dotat cu asemenea puteri paranormale 
ar putea materializa imagini vizibile sau obiecte solide (densificarea energiei eterice 
în particule materiale) pentru un amplificator de gândire, astfel că acesta ar avea 
posibilitatea de a-şi transporta materializările în timp, ceea ce este mai greu de 
imaginat decât de realizat. Și din aceste exemple rezultă că la început a fost inteligența 
- Cuvântul divin, apoi creaţia - materia, toate acestea aparţinând unui Creator unic. 

Fără a depăși prea mult graniţele teologiei şi după cum vom arăta ale onto- 
teologiei (concept asupra căruia vom insista într-un alt capitol), să ne aducem aminte 
de ceea ce spunea filosoful elen Platon cu privire la această lume a spiritului - ideilor: 
„Lumea spiritului, care nouă ni se poate părea lipsită de substanţă şi instabilă, ar putea 
fi o lume chiar mai plină de substanță și mai stabilă decât a noastră. Acest univers al 
nostru s-ar putea dovedi a fi o simplă şi palidă reflecţie a unei realități mult mai vaste 
de dincolo de el. Neputința noastră de a înţelege supranaturalul nu ne dă absolut niciun 
motiv să îi negăm existenţa”, ci, am spune noi, după peste două mii de ani, s-ar impune 
să stăruim mai mult în vederea pătrunderii și înțelegerii acestor taine necunoscute, 
care şi prin care am putea ajunge mai aproape de Dumnezeu. 

Cât de mult am reuşit să pătrundem aceste Taine ale gândirii lui Dumnezeu, 
desprinse şi din Proiectul Său deconspirat prin intermediul creației şi minții umane, o 
să vă dați seama fiecare în parte, în funcție de puterea minții și înțelepciunii, noi fiind 
cel puţin bucuroşi cu mintea şi sufletul de această întreprindere temerară, la care puţini 
se încumetă să o facă, datorită drumului alunecos și nu de puţine ori periculos, datorită 
altitudinii spirituale la care trebuie să urci, uneori detaşându-te de realitate, ceea ce 
predispune spre un anume vertij spiritual. Semănând aceste cuvinte în această carte, 
asemenea unui ogor spiritual, a venit timpul ca dumneavoastră, cititorii, să secerați 
rodul acestor seminţe și să mirosim împreună mireasma împlinirii cugetului rostit prin 
aceste cuvinte, încrustate în minte şi suflet, prin care ne-am exprimat bucuria şi 
speranţa, deopotrivă, dar şi certitudinea şi îndoiala, care, trebuie să menţionăm, a fost 
destul de aproape de noi în multe împrejurări ale acestui urcuș cu gândul și sufletul. 

Pe acest fond al îndoielii - fie ea privită ca o metodă carteziană, am considerat 
că întrebările puse de noi în această carte, ce cad sub incidența acestor îndoieli, pot fi 
uneori mai importante decât unele postulate încremenite în timp şi implicit de 
răspunsurile invariabile incorporate în ele, date de unele minţi mai mult sau mai puţin 
inspirate - revelate de divinitate. Acest mod relativizant de a privi adevărurile 
insurmontabile, ne face, într-un mod paradoxal, să credem că imperiul clipei este mai 
presus decât eternitatea și că trilul unei ciocârlii poate cuprinde, uneori, mai mult 
adevăr chiar decât cuvântul biblic revelat, care nu de puţine ori este schimbat, în 
funcţie de anumite împrejurări, pe când acea minune a naturii divinizate, rămâne 
neschimbată. 

Pentru toate acestea, îi mulțumim lui Dumnezeu pentru că ne-a dăruit zile 
rodnice în această scurtă trecere prin timp, pentru a ne folosi mintea şi sufletul în 
vederea îmbogăţirii şi luminării minţii şi sufletului celor care vor citi această carte, ca 
semn al recunoştiinței adusă Providenţiei. Totodată, prin această carte încercăm să 
ni-L apropiem mai mult pe Dumnezeu, atât prin trăire, cât și prin cunoaştere, plecând 
de la premisa logică că doar atunci poţi să ai încredere în cineva şi în ceva când tinzi 
să îl cunoşti, rezonând la dorinţa şi intențiile sale de pe acest fundament cognitiv- 
conativ, ca dorință de cunoaștere şi de continuă preaslăvire. 

Nu vom reuși să realizăm un asemenea deziderat uman și divin decât atunci 
când avem încredere şi manifestăm credință faţă de o asemenea putere supranaturală 
configurată în sufletul şi mintea omului prin ceea ce desemnăm prin divinitate şi 
Dumnezeu. Pentru noi, un asemenea efort editorial, de a scrie o asemenea carte, nu se 
putea realiza decât în acest mod retoric, care, pentru a fi cât mai convingător, am 
recurs la o asemenea prezentare retorică a ceva mai puţin descris şi cunoscut, cei mai 
mulți credincioși limitându-şi orizontul interpretativ la ceea ce simt și le este 
prezentat, printr-o acceptare necondiționată și în subordine totală, și nu prin căutare, 
interpretare şi efort cognitiv, specific teologilor și filosofilor, şi nu oricărui om de 
rând, care doar crede, fără să cerceteze în ceea ce crede. 

Ca un vajnic şi temerar căutător, de la început facem precizare că, prin această 
carte, nu dorim să ne ridicăm la o asemenea înălțime spirituală de neatins, care să ne 
strivească prin cădere de la înălțimea spre care tindem, rătăcit fiind prin labirintul 
gândirii însufleţite, ci să coborâm la nivelul neputinței noastre de a fi înțeles ceea ce 
e cu putință să înţelegem, de a exprima inexprimabilul și de a pătrunde în adâncul 
tainelelor Marelui Mister, ca să ne exprimăm în limbajul marelui gânditor creștin 
ortodox român Petre Ţuţea, cel care, într-un stil inconfundabil, definea religia ca a fi 
“expresia unui mister trăit” sau de a pătrunde întru mister şi pentru revelare a Marelui 
Anonim, după cum îl definea L. Blaga pe Dumnezeu, diferit de Marelui Arhitect al 
Universului, după cum este denumit şi evaluat Dumnezeu în limbaj esoteric, care are 

cu totul alte conotaţii și valenţe gnoseologice și axiologice față de ceea ce desemnăm 
teologic, filosofic și onto-teologic prin divinitate, în ultimă instanţă prin Dumnezeu. 

Așa cum ne putem da seama, tot ce ne înconjoară, prin noi şi în noi înşine, 
purtăm “corola de minuni a lumii”, pe care, asemenea lui Lucian Blaga, nici nu dorim 
şi nici nu vrem să o strivim, ci dimpotrivă, prin tot ceea ce vom încerca să desluşim 
în această carte, vom răspândi această mireasmă cu iz divin dincolo de mirosul plăcut 
simțului olfactiv, sufletului fiecărui cititor dornic de cunoaştere şi reflecţie profundă 
asupra lui Dumnezeu şi asupra a ceea ce ne înconjoară, de la firul de iarbă, crinul 
câmpului, şi, mai jos de această existență creată, în lumea cuantică şi subcuantică, dar 
şi mai sus de aceste existențe materiale imanente, până la ceea ce poate atinge creaţia 
şi Fiinţa Supremă. Fiinţă care din punct de vedere onto-teologic este sinonim cu 
Dumnnezeu necreat, care aşa cum se știe, și vom arăta şi noi pe parcursul lucrării, este 
mai presus de propria-l creație. 

Dacă e să ne referim la dimensiunea ontologică a creaţiei, spre deosebire de 
onto-teologie, din punct de vedere ontologic - materialist - substanţialist, în sens 
aristotelian şi spinozian, creația nu este decât cel mult un principiu care stă la baza 
creaţiei aceste lumi - creației văzute, analizată şi de ontologie, alături de creaţia 
nevăzută ce aparţine Creatorului şi transcendenței, ca o creaţie ce transcede această 
lume material inferioară, asupra căreia prin actul creaţiei a fost pusă amprenta 
divinității, ceea ce face posibilă această unire dintre cer și pămînt, mai precis fiind 
spus, dintre Creator și creaţie. Așa cum vom arăta şi noi, Sfinții Părinți ai 
creștinismului primitiv, cei ce aparțineau Patristicii, cu referinţă la această problemă 
fundamentală ce a frământat şi mai frământă și în prezent mintea omului, cea legată 
de creaţie şi Creator, spun că la baza creaţiei stau energiile necreate ale lui Dumnezeu, 
în mod evident, ca energii nevăzute şi resimţite prin însăşi materializarea lor în și prin 
actul creaţiei, prin ceea ce credinciosul creştin desemnează şi recunoaşte că este Duhul 
Sfânt, ca Persoană treimică. 

Legat de aceste energii necreate, mai trebuie spus că energiile dumnezeirii 
sunt distincte de fiinţa dumnezeiască, dar nu sunt despărțite de fiinţă. De aceea, când 
credincioşii primesc Sfântul Duh, şi, prin acesta, întreaga Sfântă Treime, se încarcă 
cu energie divină necreată, fără a putea vedea ființa care trimite această energie, 
configurată prin Persoanele Sfintei Treimi, care convieţuiesc împreună într-o singură 
ființă şi nu în trei, după cum ușor poate fi indus în eroare credinciosul creștin. În acest 
sens, Sfântul Grigorie Palama afirma că: „Trimiterea e o lucrare comună, adică o 
arătare a Duhului. 

Însă nu după ființa Sase arată, căci nimeni n-a văzut şi n-a descris 
vreodată firea lui Dumnezeu, ci după har şi după lucrare, care e comună Tatălui 
şi Fiului şi Sfântului Duh” (Mărturisirea credinţei ortodoxe). Pentru teologul citat, 

Fiinţa divină este întreagă în fiecare lucrare, însă ea nu se epuizează în aceasta, ci 
rămâne un izvor infinit care se poate manifesta totdeauna întreagă în alte şi alte moduri 
sau lucrări prin energia necreată şi nesecată de care dispune. 

Dar aşa cum vom vedea, însăși noţiunea de ființă este deosebit de complexă, 
ceea ce face ca ignoranța complexităţii sale prin acceptarea tacită a unor adevăruri 
insurmontabile, percepute ca adevăruri științifice şi teologice absolute, doar la nivel 
intuitiv, confuz şi neclar, la îndemâna oricui, să conducă la erori religioase grave, iar 
în final la diferențieri ale religiei și în cele din urmă la erodarea sa până la dispariție. 

Aceasta pentru că, atunci când vorbim despre realitatea divină ca termen la 
care ne raportăm în cadrul experienţei religioase, prima grijă pe care trebuie s-o avem 
este aceea de a ne încredința că avem de-a face cu un partener cu adevărat „divin”, cu 
adevărat „transcendent”, şi nu doar ca ceva produs de mintea umană, într-o continuă 
schimbare. O fiinţă care nu este fundamental distinctă de lumea noastră materială, 
diferită de ceea îndeobşte este recunoscut prin panteism şi deism şi chiar față de noi 
înşine, nu este o ființă cu adevărat „transcendentă”, adică o ființă „din afara lumii 
noastre”, ci este ceea ceea ce marele filosof contemporan Heidegger desemna prin 
acel concept ontologic, dasein, adică o ființă care nu este prin natura ei însăşi 
transcendentă în raport cu noi şi cu întreaga lume creată, ci este redusă la statutul 
ontologic de a fi o ființă „imanentă”, adică o simplă ipostază a lumii noastre materiale, 
consubstanţială în esența ei intimă cu noi înşine şi cu întreaga lume cosmică. 

Dintr-o asemenea perspectivă eshatologică, unii panteişti de mărimea 
teologului şi savantului francez Pierre Teillard de Chardin, îl văd pe Hristos „ca pe 
punctul final al evoluției creației”, idee preluată de la Sfântul Ioan Teolgul, din cartea 
Apocalipsa (1:8), unde ne spune cine este lisus Hristos: "Eu sunt Alfa şi Omega, Cel 
- ce - Este, Cel - ce - Era și Cel - ce - Vine, Atotţiitorul”, sau a unui teolog protestant 
de mărimea autorului Teologie speranței, Jurgen Moltmann, care cu privire la 
fenomenul învierii lui Hristos, consideră că „învierea lui Hristos este anticiparea 
acelei creatio nova şi a divinizării cosmosului”. 

Așa cum uşor ne putem da seama, niciunul dintre cei doi teologi nu percep 
divinitatea printr-o perspectivă transcendentă, ci mai mult în mod fizicalist-cosmic, 
adică ontologic şi onto-teologic. Un Dumnezeu transcendent pur nu este regăsit nici 
în cadrul teologiei creștine, aceasta acceptând în compoziția sincretică a divinității - 
Dumnezeului treimic, fuzionarea dimensiunii transcendente cu imanenta prin statutul 
dual al lui Iisus Hristos, ca Fiul al lui Dumnezeu şi Fiu al Omului. lisus Hristos, unsul 
lui Dumnezeu şi omul, este singura şi unica Persoană încorporată într-o unitate triadică 
inseparabilă, prin care transcendența fuzionează cu imanenţa - cerul cu pământul, 
teantropicul - antropologicul cu teocraticul, devenind inseparabile prin Dumnezeu 
Treime. 

Asemenea aspecte legate de natura celestă - transcendentă şi terestră - 
imanentă a lui lisus Hristos, le-am analizat în lucrarea noastră, frecvent citată şi în 
prezenta lucrare, Creștinismul între imanenţă și transcendenţă, aşa că nu vom mai 
insista, aici şi acum, ci vom mai reveni într-o altă parte a lucrării de față. Dar așa cum 
afirma Sfântul Augustin, Dumnezeu „este mai adevărat decât tot ceea ce gândim 
despre El, iar ceea ce gândim este mai adevărat decât ceea ce spunem despre El”, 
fiind ceea ce este, dincolo de timp şi spaţiu, imperceptibil şi nederminat. 

De aceea, pe fondul unei asemenea mize spirituale, cum se doresc a fi unele 
cărți şi autorii acestora, noi nu nutrim speranţa că ne vom înscrie pe orbita eternității, 
asemenea altor autori şi cărți dedicate acestui subiect copleşitor şi etern minţii umane, 
ci dorim doar să lăsăm mărturie pentru timpul ce va veni, cum, cât şi ce s-a crezut 
despre Cel ce S-a lăsat și se va lăsa atins doar prin spirit, asemenea Cuvântului 
primordial, devenit după cum spunea Apostolul neamurilor - Pavel, Sabia Duhului 
Sfânt, prin care am încercat să despicăm adevărul de neadevăr şi grâul de neghină, ca 
să-L parafrazăm pe Cel ce s-a dăruit întru cunoașştrea Sa şi prin El, a Tatălui Său 
ceresc, Mântuitorul lisus Hristos. 

Înrobit de Providență cu asemenea capacități ce permit refugiu dintr-o 
realitate imediată - imanentă într-un asemenea plan transcendent, ne-am apropiat mai 
mult, prin cuget şi trăire de Dumnezeu, atât cât ne-a permis să-L cunoaştem și să vi- 
L prezentăm în limitele posibilităților noastre şi ale dumneavoastră, așa cum îl simţim 
şi mai ales cum o să vă daţi seama și dumneavoastră că există prin fiecare în mod 
individual. De aceea, prin oglinda minţii celorlalți autori care au avut asemenea 
preocupări teognostice - teologi, filosofi și savanți de prestigiu, şi a sufletului deschis 
spre asemenea trăiri şi bucurii spirituale, pe care încercăm să vi le oferim, vom încerca 
să vă convingem, dacă mai era nevoie de o asemenea persuasiune, asupra existenţei 
lui Dumnezeu, prin diversele forme şi modalităţi de manifestare, supuse cunoașterii 
noastre limitate şi limitative. 

De aceea, în conceperea şi scrierea acestei lucrări, în care în mare parte ne- 
am “golit mintea” și ne-am “umplut sufletul”, am plecat de la faptul că în plan 
existențial - al realității nemijlocite - imanente, și mai ales în plan spiritual, nu te poți 
ridica prin statutul de ființă creată umană mai sus decât de această dorință de a 
cunoaşte şi trăi în şi prin Dumnezeu şi creaţia Sa, orice încercare fiind supusă eșecului 
implacabil și ireversibil. În măsura în care doreşti să te “înalți” mai sus de această 
aspirație, riști să te prăbuşeşti în imaginar şi fantasmagoric, chiar mai jos de unde ai 
început să te înalți, iar dacă nu-ţi propui nimic, nu rămâi decât un biet vorbitor fără 
“Cuvinte”, gândire şi simţire, fără sens şi fără ideal, omul fiind unica fiinţă creată 
văzută cu asemenea calități ce-l apropie de Creator. 

Astfel, asemenea primului om care a atins “cerul lumii” Everestul, 
neolandezul Edmund Hillary, în anul 1953, escaladându-l prin învingerea tuturor 
opreliștilor fizice, psihice și naturale, doar pentru că există, cu aceeaşi îndirjire şi 
determinare am încercat şi noi să urcăm Everestul gândirii și al inimii, căutându-L şi 
prezentându-L pe Dumnezeu în această carte, nu atât prin firea şi natura Sa 
necunoscută omului, cât mai mult prin convingerea că există și că din creația Sa - ca 
domeniu onto-teocratic, se pot desprinde atributele Sale precum şi argumentele ce 
susţin existența Sa. Nu într-un mod exaustiv, ci aşa cum am putut (fiind un domeniu 
fascinant şi infinit ce presupune o asemenea putere spirituală, ca să nu spunem de 
voință şi motivaţie lăuntrică) și ne-am priceput şi noi, alături de alți căutători și 
truditori spirituali, deopotrivă, teologi, filosofi,antropologi şi psihologi, orientaţi mai 
ales spre om, ca ființă teantropică creată din lut terestru și lumină divină. lar noi 
românii, născuţi în această Grădină a Maicii Domnului, pentru a fi mai aproape de 
cer, nu numai cu sufletul şi cu trupul, ca semn al recunoştiinţei faţă de Dumnezeu, am 
înălțat pe unul dintre cei mai înalți munţi din ţară (Bucegi, pe Caraiman) o Sfântă 
Cruce, urmând să fie construit și un sfânt lăcaș de cult, de unde se va putea vedea mai 
lucitor soarele învejmântat de această lumină divină. 

Conștienți de faptul că Dumnezeu şi uneori şi creația Sa este dincolo de 
explicaţiile raționale şi de posibilitatea de a fi înțeles, am escaladat piscurile 
cunoaşterii şi, deopotrivă, am coborât în adâncul sufletului, acolo unde prin acea 
scântie divină, asupra căreia vom reveni, se află Cel care a insuflat viața în fiecare 
fiinţă şi existenţă creată, în mod evident și în sufletul nostru nelipsit de păcate, dar şi 
al minţii iscoditoare, care ne-a facilitat şi a făcut posibil acest demers întreprinzător 
asupra unei asemenea problematici spirituale complexe şi fără margini. 

Într-un asemenea demers temerar, am luat ca reper de cunoscut ceea ce îi este 
imposibil omului să realizeze, limitând gândirea, priceperea, imaginaţia şi iluziile la 
nivelul unui simplu om cutezător şi temerar, încercând să atingem cu mintea şi sufletul 
acea treaptă care ne apropie mai mult de fereastra cerului, încercând să “înălțăm” ceea 
ce este divin în noi, în ceea ce este divin în dumneavoastră, stimaţi cititori, care cu 
mintea și sufletul, sperăm să fiți martori ai acestei aventuri spirituale temerare din 
partea noastră. Nici pe departe singulară, pentru că aşa cum se ştie, cu o asemenea 
curiozitate omul s-a născut chiar la început - fiind ispitit de simbolul răului, dar și al 
înțelepciunii şi vicleniei care este şarpele, întreținând-o și dezvoltând-o pentru a 
realiza saltul de la statutul său antropologic de homo sapiens la cel de homo religiosus. 
Astfel, prin natura sa de ființă creată, ontologică și onto-teologică, omul a devenit cea 
mai veche şi complexă dezbatere din istoria omenirii, alături şi în mod complementar 
cu Creatorul său, regăsit în el și deasupra sa, totodată. 

Dintr-o asemenea perspectivă a “locației divinității” din afara și din interiorul 
nostru, adică de peste tot, “Omul caută să dea un sens vieţii sale, ca individ, 
universului ca tot și ultimă valoare, care explică, făcându-ne să înțelegem-n.n., că totul 
este Dumnezeu, valoare transcendentă (..). Astfel, în căutarea acestui sens al vieții și 
al lumii prin divinitate, omul este călăuzit mai mult de sentiment decât de rațiune. De 
aceea, după cum observa Richter (citat de P. Andrei, în cartea de referință Despre 
ideal. Despre fericire. Valorile estetice şi Teoria empatiei), “religia este un sentiment 
al vieţii şi al lumii, şi nu o cunoştiință”, neignorându-i, desigur, o asemenea funcție 
cognitiv-afectivă. Este un sentiment întrucât analizează un sentiment suprem, care 
este Dumnezeu, şi nu rațiune, chiar dacă poate fi cunoscut, atât cât poate, și prin 
rațiune. Din această perspectivă afectivă, pentru adevărații credincioși religioși, 
Dumnezeu reprezintă limita superioară a iubirii transfigurată în transcendență şi 
imanenţă, creându-ne în acest scop după chipul şi asemănarea Sa. 

Se subînţelege că ceea ce a caracterizat specia umană în decursul evoluţiei 
sale şi a fiecărei fiinţe raţionale în parte este nepotolita sete de cunoaștere a lui 
Dumnezeu, “până la ultima rază de lumină ce străluceşte în lume” şi prin extrapolare, 
întregul univers, întrucât după cum afirma Constanzo Mignione în Convorbiri cu 
Dumnezeu și cu oamenii, (Tipografia Cărţilor Bisericeşti, 1930, p.12), toate sunt ale 
lui Dumnezeu. Un asemenea statut ontologic al creaţiei impune ca tot universul să I 
se închine lui Dumnezeu, El fiind unica sursă existențială: toate purced de la EI şi prin 
El. Așa cum vom vedea, printr-un asemenea statut este desemnat acel atribut al 
aseităţii - Dumnezeu fiindu-și suficient Sieşi, existând în mod nedeterminat, prin Sine 
şi pentru Sine, adică pentru creaţia Sa văzută şi nevăzută. 

Din zorii creaţiei sale, omul s-a întrebat cine este el, de unde vine, încotro se 
îndreapătă, uneori depăşind căutarea acestor răspunsuri prin implicarea sa dincolo de 
limitele permise ale cunoașterii, aşa cum s-a întâmplat atunci când ispitit de Eva, la 
îndemnul șarpelui, a depăşit acea interdicție divină ancestrală, gustând din Pomul 
cunoașterii, fiind după cum se știe, aspru pedepsit de Creator, iar fapta în sine fiind 
considerată şi rămasă pentru posteritate drept un păcat strămoşesc care a schimbat 
însăşi natura creată a omului, devenit o ființă păcătoasă și muritoare prin trup, dar cu 
posibilități de revenire prin ştergerea acestui păcat, realizând cu ajutorul divinității - a 
Fiului lui Dumnezeu - Mântuitorul lisus Hristos, saltul de la vechiul Adam, la Adam 
cel Nou, într-o împărăție spirituală nouă, Împărăţia lui Dumnezeu - Fiul, după cea de- 
a doua reîntoarcere pe pământ şi a realizării Judecăţii de apoi. Atunci când, după cum 
scrie Sfânta Scriptură, ca o carte revelată, cei morți vor învia, și în acest mod lumea 
va cunoaște o schimbare radicală, dominată de armonie şi înțelegere, așa cum era 
concepută ea în iconomia divină, asemenea unei simfonii universale, scrisă pe o 

partitură de către un singur autor providențial care este Dumnezeu, prin grația, voința 
şi iubirea Sa infinită faţă de creație. 

A armoniei şi înțelegerii universale în scopul devenirii şi perfecțiunii acestei 
creaţii, asemenea Creatorului, în calitatea Sa teocratică, fie în interacţiune cu creaţia, 
având grijă de ea, prin puterea Sa infinită, fie în mod disjunct şi autarhic, ca Fiinţă 
Supremă, suficientă Sieşi, prin acele atribuţii care îi conferă acel statut divin, separat 
însă de creaţie, punând mai mult accent pe principiul lberului arbitru, constrângeri și 
sancţiuni, fiind considerat un Dumnezeu justiţiar, asemenea divinității monoteiste 
iudaice, şi nu ca un Dumnezeu iubitor şi protector, asemenea divinității regăsite în 
religia creştină prin Fiul lui Dumnezeu şi al Omului, după cum este cunoscută natura 
Sa, dedublată prin spirit - nous - Logos divin şi materie creată - Om. 

Astfel, tot ceea ce este adevărat, şi noi nu cunoaştem îndeajuns, tot ce este vrednic 
de cunoscut, şi noi nu ştim îndeajuns, tot ce este drept şi ni se pare strâmb în această lume, 
tot ce este curat, și de multe ori pare murdar, tot ce este vrednic de iubit, şi noi răsplătim 
prin ură, tot ce este vrednic de primit, și noi respingem, dorim să primiţi prin această carte, 
şi să vă însuflețească citind-o, devenind prin citirea sa mai buni şi mai credincioşi, într-o 
permanentă şi nestrămutată dorință de cunoaştere. De aceea, înaintea oricărui scop, 
această lucrare este destinată cunoașterii creaţiei, şi pe cât posibil a clarificări unor lucruri 
fundamentale din planul cel mai enigmatic şi complex al cunoaşterii Creatorului, precum 
şi a existenței noastre vremelnice în acest spațiu şi timp prin intermediul acestei puteri 
supranaturale, imposibil de definit și delimitat sub raport conceptual, fiind și devenind cea 
mai complexă și flexibilă noțiune creată de puterea minții umane, cel puțin până în 
prezent, ca imitatio dei, ontologicul și imanentul repetând onto-teologicul şi 
transcendentul prin creația continuă, precum ontogenia repetă filogenia (cf. Ernst 
Haeckel), fără de care imitație omul nu şi-L putea nici măcar imagina pe Creator. 

Ceea ce vine să întărească și să valideze și mai mult adevărul că sintagma Nihil 
sine deo este pe deplin validată de realitate sub raport ontologic și onto - teologic, ca Fiinţă 
- existență Supremă, cu infinite atribuţii, Dumnezeu se constituie, dacă putem spune așa, 
parte din EI, dar în acelaşi timp, dincolo de El, adică de creaţie, Creatorul nefiind şi 
neputând fi identic cu creaţia, decât din perspectivă panteistă, deci imanentistă, nu şi 
teologică, şi cu atât mai puţin transcendentă. Astfel, acest statut de Fiinţă Supremă 
depăşeşte statutul ontologic, aparținând unei creaţii de tip onto-teocratic, mai filosofic 
spus, mai exact într-un limbaj kantian (filosoful german fiind primul care folosește această 
sintagmă filosofică şi teologică), al onto-reologiei, ca disciplină care studiază acest 
domeniu de interferență dintre creaţia văzută şi nevăzută, imanent şi transcendent, în 
ultimă instanță dintre cer și pământ, ca realități identice, după cum rezultă din cunoscuta 
Rugăciune Domnească -Tatăl Nostru, rostită de Mântuitor, fiind binecunoscut acest 
adevăr exprimat prin sintagma precum în cer așa și pe pământ, ca adevăr descoperit şi 

validat astăzi şi de ştiinţă, prin acea teorie a existenței mai multor universuri, exprimate 
prin conceptul ştiinţific de multivers. 

Problematică asupra căreia vom insista într-un alt capitol al prezentei lucrări, 
devenind, după cum chiar titlul cărții spune, problemă fundamentală în întreg demersul 
nostru analitic, alături de ontologie, ca premisă ce ne poate facilita înțelegerea acestui 
domeniu mult mai complex şi abstract, ce aparține deopotrivă imanenței și transcendenţei. 

De aceea am considerat că nimic nu este mai potrivit în a ne “justifica” 
alegerea titlului acestei cărți, și chiar de a convinge prin acesta şi asupra problematicii 
analizate, decât cuvintele regăsite în următoarea frază dintr-o carte, prin care am putea 
sintetiza tot ceea ce ne-am propus și noi să evidențiem şi să clarificăm în și prin 
prezenta lucrare. Cuvinte regăsite într-o lucrare mai puţin cunoscută şi citată, cu un 
autor la fel de necunoscut, E. Copăcianu, şi care poartă un nume mai mult decât 
sugestiv, Jisus din Nazaret (Editura Doris 1990), unde autorul citatat afirma ceva atât 
de înălțător încât avea să devină scop al întregului efort depus de noi în încercarea de 
a demonstra o asemenea valoare de adevăr, greu de demonstrat doar pe cale raţională. 

O asemenea judecată axiologică şi teologică era exprimată prin următoarele 
cuvinte: “Destinul ontologic al omului în lume este să fie o aspirație către Divinitate, 
spre a i se răsplăti calvarul suferințelor prin care este legat cu viața”. Trăim în acest 
freamăt al destinului, pendulând între amintirile şi experienţa trecutului şi nădejdea 
într-un viitor ce ne va izbăvi de păcate, însoțiți în permanenţă de pronia cerească care 
ne călăuzeşte în acest labirint existențial şi ne ajută să urcăm crucea Golgotei 
prezentului spre mântuire. 

Un asemenea postulat neverificat empiric, şi pe care nu-l simţim în această 
lume, conduce spre ceea ce vrem să demonstrăm și noi în această carte, anume că 
destinul omului este cuprins între aceste limite ale ontologicului ce implică prin însăşi 
natura sa un destin onto-teologic, omul prin structura sa spirituală fiind de esență 
divină, deosebindu-se de oricare altă ființă creată din acest univers cunoscut. Aceasta 
îi conferă o asemenea potentialitate, de a fi chip latent care prin tot ceea ce face, 
conform destinului său onto - teologic, să aspire pentru asemănarea sa cu Creatorul. 

Astfel, prin această lege veşnică ce cuprinde întreaga Sa creaţie, văzută şi 
nevăzută, este exprimată interdependenţa a ceea ce permite o asemenea legătură 
nevăzută între creaţie şi Creator, asemnea unui curcubeu în lumina zilei, între Cer şi 
Pământ, între Fiinţa Supremă şi creaţia Sa în devenirea spre perfecţiune, adică a 
omului care devine în acest mod o ființă creată de natură teantropică şi nu doar 
antropologică. 

Desăvârşire pe care nu o poate cunoaşte decât Creatorul, nu şi creația, pe care, 
din perspectivă teocratică și implicit teantropică, am denumi-o onto-teocratică, adică 
existență emergentă creaţiei divine, supusă unor legi şi principii divine, cu un 

asemenea substrat ontologic divin, supus spre analiză de o ramură a teologiei și 
filosofiei, pe care aşa cum am arătat deja, I. Kant a denumit-o onro-reologie. Astfel, 
în conformitate cu acest postulat divin, toate legile omeneşti, aparținătoare legilor 
vejnice divine, au o sursă dumnezeiască universală veşnică: cele fizice, pentru lumea 
- creația material şi al celor spiritual - morale, pentru făpturile înzestrate cu judecată 
şi liberul arbitru, ca ființe create după chipul şi asemănarea lui Dumnezeu, și care 
vizează ca finalitate această reîntoarcere şi recuperare a statutului lor onto-teocratic, 
adică la sacralitate. 

Desigur, neliniştea ancestrală provocată de acest fior metafizic poate fi salvată 
în timp doar în răspunsul pe care şi-l poate da fiecare în legătură cu imaginea şi 
resimțirea acestei puteri divine prin care se manifestă în fiecare dintre noi și prin 
grupurile cărora aparținem sub raport etnologic și spiritual. Un asemenea adevăr este 
demonstrat de cercetările etnologice şi antropologice, din care rezultă că nu există nici 
un popor şi nici un trib în care oamenii să nu creadă într-o formă oarecare a divinitaţii, 
mai precis într-un Spirit, Fiinţă Supremă sau alte puteri supranaturale imaginare și 
recunoscute. 

Aşadar, un asemenea reflex divin revelator necondiționat a caracterizat omul 
şi umanitatea de la începutul existenţei sale, dezvoltându-se în mod diferențiat la orice 
om cu rațiune şi credință, fiind perceput ca un drept al omului, asemenea vieții. Însăși 
iconomia divină - Proiectul divin al creaţiei, presupune un asemenea algoritm al 
devenirii noastre, cu o asemenea finalitate. Pentru că așa cum susţinea Giovanni Pico 
della Mirandola, în Oratio de dignitate Hominis - Discurs despre demnitatea omului, 
“Înălțarea spre Dumnezeu şi unirea cu El reprezintă adevăratul scop al omului”, prin 
escaladarea acestei ultime treapte, cea teologică (celelalte fiind după autorul citat, 
treapta etică şi dialectică, după care taxonomie probabil s-a influenţat A. Comte atunci 
când a periodizat evoluția spirituală a umanităţii prin cele trei stadii evolutive: 
teologic, metafizic şi pozitiv), pe care numai cei aleşi o pot urca, omul putând cunoaște 
lucrurile divine, tinzând spre ele, în mai mică măsură ajungând însă la perfecțiune sau 
chiar deloc, singurul care a atins perfecțiunea pe pământ fiind Iisus Hristos. 

Omul este singura ființă superioară cunoscută până în prezent, pe care așa 
cum afirma acelaşi gânditor renascentist, Pico della Mirandola, Dumnezeu l-a așezat 
în centru Universului, vorbindu-i în termeni testamentari divini astfel: „O, Adame! 
Nu ţi-am dat nici un loc sigur, nici o înfățișare proprie, nici vreo favoare deosebită, 
pentru că acel loc, acea înfăţişare are acele îngăduințe pe care tu însuţi le vei dori, 
tocmai pe acelea să le dobândești şi să le stăpâneşti după voinţa şi hotărârea ta... Tu, 
neîngrădit de nici un fel de oprelişti, îţi vei hotărî natura prin propria-ţi voință, în a 
cărei putere te-am așezat. Te-am pus în centrul lumii pentru ca de aici să priveşti mai 
lesne cele ce se află în lumea din jur. Nu te-am făcut nici ceresc, nici pământean, nici 

muritor, nici nemuritor, pentru ca singur să te înfăţişezi în forma în care tu însuţi o 
preferi, ca şi cum prin voia ta ai fi propriu-ți sculptor şi plăsmuitor de cinste. Vei 
putea să decazi în cele de jos, ce sunt lipsite de inteligență; vei putea prin hotărârea 
spiritului tău să renaști în cele de sus, ce sunt divine” (Giovanni Pico della Mirandola 
(sec.X V-lea), „Despre demnitatea omului”). Ceea ce s-a și întâmplat ulterior, printr-o 
sancțiune divină faţă de binecunoscutul păcat originar, despre care cu toţii cunoaştem 
şi ştim mai mult sau mai puţin din interpretările sale hermeneutice din Vechiul 
Testament, repurtat în mod ireversibil în cadrul istoriei omenirii. 

Spicuim în acest sens din textul biblic, unde ameninţarea a devenit realitate, 
menţinându-se până în zilele noastre: „Pentru că ai ascultat vorba femeii tale şi ai 
mâncat din pomul din care ţi-am poruncit «Să nu mănânci», blestemat va fi pământul 
pentru tine. Cu osteneală să te hrăneşti din el în toate zilele vieţii tale! În sudoarea 
feţei tale îți vei mânca pâinea ta, până te vei întoarce în pământul din care eşti luat, 
căci pământ eşti şi în pământ te vei întoarce». «Şi a pus Adam femeii sale numele de 
Eva, adică de viaţă, pentru că ea era să fie mama tuturor celor vii». În acelaşi timp a 
devenit şi un mijloc prin intermediul căreia viaţa şi devenirea sunt supuse distrugerii, 
ca urmare a efectului entropiei, cauzată şi de asemenea factori ce transcend etiologia 
de factură imanentă. Înclinăm să credem, fără a avea suficiente argumente ştiinţifice, 
că, asemenea oricărui gând înscris în Proiectul divin, şi acest fenomen aparține 
divinității, ca o necesitate încă mai puțin înțeleasă, ceea ce înseamnă că distrugerea 
treptată a creației face parte din acest Proiect, fiind necesar reluării creației, pe alte 
„lungimi de undă”, așa cum este întâmpinată a doua venire a Mântuitorului lisus 
Hristos. 

Nu în mod întâmplător folosim acest limbaj științific, ci datorită faptului că 
întreaga creaţie este energie corporalizată cu frecvenţe diferite de undă, unele mai 
joase, cum sunt cele din prezentul bântuit și dominat de spiritele rele, iar altele mai 
înalte, la care pot accede doar cei înzestrați spiritual, deschişi spre mântuire şi 
îndumnezeire, beneficiari fiind doar sfinţii, îngerii şi marile genii, care sunt dotați cu 
un asemenea "analizator divin” prin care pot recepta undele energiei divine. 

Am reprodus acest citat-testament sub raport teologic şi antropologic, în 
scopul evidenţierii raportului dintre om şi Dumnezeu, raport bazat pe liberul arbitru 
şi voinţă reciprocă, şi nu doar pe o constrângere şi limitare a cunoașterii şi acțiunii 
omului, astfel că în devenirea sa continuă, omul a ajuns să fie produsul şi fiinţa cea 
mai apropiată de Dumnezeu, “inflorescența terminală a naturii”, după cum avea să 
afirme teologul şi savantul secolului trecut, P.T. De Chardin. În opoziţie cu Pico della 
Mirandola, acest călugăr iezuit, geolog, paleontolog, fizician, antropolog şi teolog, 
avea să susțină în cartea „Fenomenul uman” că: „Omul nu este centru al Universului, 
cum s-a crezut atât de naiv până acum, ci este mult mai frumos, Omul este săgeată 

indicatoare a marii sinteze biologice. Omul constituind, prin el însusi, ultimul născut, 
cel mai complicat, cel mai nuanţat dintre învelişurile succesive ale Vieţii”. De unde 
viziunea evoluţionist-creaţionistă a lui Teilhard, în simbioză cu trăirea sa religioasă 
de teolog iezuit. 

Dintr-o asemenea perspectivă evoluționistă, în aceeaşi lucrare citată, marele 
savant - teolog afirma: “Evoluţia este o lumină care luminează toate acțiunile, fiind - 
sbl.n. o curbură care trebuie să adopte toate trăsăturile”. După savantul citat, de atunci 
lumea are o istorie, cunoaşte o dezvoltare, mai precis de la materia cea mai elementară, 
marcată de punctul alfa, la cea mai mare complexitate, la punctul omega, marcat prin 
omul spiritual desăvârşit prin lisus Hristos. Astfel, cu apariția umanităţii, efectiv, 
pasul gândirii este depăşit: conştiinţa, deja prezentă în materie, dar încă închisă în 
instinctele viului, poate în sfârşit să se dezvolte liber, în conformitate cu acel principiu 
al liberului arbitru, anticipat cu multe secole de spiritul renascentist al lui Giovanni 
Pico della Mirandola. 

O asemenea problematică, atât de complexă şi controversată, nu a prezentat 
interes doar în rândul oamenilor de știință, ci şi a stat în atenția unor înalți prelați, 
conştienţi de acest adevăr ţinut încă prea mult sub obrocul teologic dogmatic. Unul 
dintre numele de referinţă care acceptă teoria evoluționistă a fost chiar Papa loan Paul 
al II-lea, astfel că, atunci când s-a adresat Academiei Pontificale de Ştiinţă, a afirmat 
că, „evoluţia e mai mult decât o ipoteză. Însă în loc să vorbim despre teoria evoluţiei, 
se cuvine să vorbim despre teoriile despre evoluţie. Acest pluralism ţine pe de-o parte 
de diversitatea explicaţiilor care ne-au fost propuse referitor la evoluţie, iar pe de altă 
parte de diferitele filozofii care se referă la aceasta”. 

Un asemenea punct de vedere liberal, sub raport dogmatic şi doctrinar catolic, 
şi o asemenea perspectivă teologică, prevede şi impune totodată ca Teologia creației 
să ţină cont la ora actuală de ultimele poziţii ale ştiinţelor pozitive şi de interpretările 
metaştiinţifice aferente acestora, pentru a prezenta mesajul revelației în limbajul 
categorial propus de cultura contemporană. 

Din necesitate se impune abordarea ideii de evoluţie în contextul diferitelor 
curente care o susțin. Printre aceste teorii despre evoluţie, şi am spune noi a unei 
creaţii continue, concepţia unui evoluţionism, dirijat de Dumnezeu, rămâne una dintre 
posibilităţile ce permit prezentarea omului contemporan o concepţie despre lume în 
care să se regăsească modelele teoretice propuse de ştiinţele pozitive, după cum 
susține acelaşi savant şi teolog la care ne referim, P.T. De Chardin. 

Circumscris unui domeniu de cunoaştere, bazat mai mult pe revelație decât 
pe rațiune pură, după cum afirma filosoful iluminist german I.Kant, ce aparţine 
teologiei şi implicit religiei, din expresia de mai sus ne putem da seama că obiectul de 
referință al teologiei, care studiază raportul omului cu Dumnezeu, este cel mai 

complex domeniu de investigat, care pe lângă latura emoţional-sentimentală - a 
dimensiunii afective, implică preocupări cognitiv-afective, eshatologice şi 
soteriologice (legate de viaţa de apoi şi de mântuire), ceea ce înseamnă că omul 
devine religios cel puţin prin aceste două modalităţi afectiv-raţionale, şi că aceea 
“babă murdară pe picioare care stă în fața icoanei”, în faţa lui Dumnezeu, este mai 
religiosă - credincioasă decât un academician nobilat cu premiul Nobel, care se 
îndoiește de adevărul absolut, dar care aşa cum spunea filosoful român citat - P. Ţuţea, 
moare ca un “dihor” şi nu ca un om, precum mor credincioșii creștini, mântuiţi prin 
credinţa lor în Dumnezeu, ca să rămânem în registru spiritual al marelui gânditor citat. 
Aici, la acest nivel al credinţei religioase este pus la baza credinţei bunul simţ, pe care 
îl apreciau atât de mult unii savanţi, precum a fost N. Copernic, considerând că bunul 
simț nu are adevăr, ci este așezat în adevăr sau, mai mult decât atât, pentru A.Enstein 
bunul simţ ar putea ţine loc de lege, putând substitui această dimensiune normativă a 
societăţii, ceea ce ar face ca lumea să arate altfel decât acum când la baza funcționării 
ei sunt puse legile şi nu bunul simț, adică dimensiunea morală și nu cea exclusiv 
juridică. 

O asemenea opinie și atitudine precum cea enunțată anterior o împărtăşim şi 
noi, ceea ce printr-un raționament logic ar putea conduce la concluzia că şi divinitatea 
este percepută dintr-o asemenea perspectivă dinamică-evoluţionistă. În acest context 
interpretativ, Dumnezeu este perceput şi evaluat nu într-o manieră statică, ci dintr-o 
perspectivă dinamică şi sincretică, diferențiindu-se imaginar şi sub raportul formelor 
de la o religie la alta. De asemenea, sub raport acţional se manifestă în modalități 
diferite, de la cele mai transparente forme ontologice, până la cele mai absracte, ultima 
formă revelată fiind reprezentată prin lisus Hristos, ca Dumnezeu Treime. 

Un Dumnezeu care de peste 2000 de ani, pentru credincioşii creștini - şi nu 
numai, s-a constituit într-un factor catalizator ce a omogenizat spiritualitatea creştină, 
care, prin lumină şi întuneric, a condus și menţinut umanitatea, urmând alte căi și 
forme evolutive în raport cu Proiectul divin, necunoscut minţii umane până în prezent. 
Necunoscut rămâne însă și Proiectantul, omului fiindu-i îngrădită cunoaşterea adevărată 
asupra naturii acestora, mișcându-se într-un plan al incertitudinilor şi intuițiilor, fără 
posibilitatea unor demonstraţii raționale, argumentate într-un mod suficient de 
convingător. 

Spre deosebire de alte specii create, omul dispune de capacitatea senzorială, 
emoţională şi raţională de a-l deduce pe Creator din creaţia Sa. În acest sens, Apostolul 
Pavel, în Epistola către Romani (1:19 : 20), avea să scrie următoarele: “Pentru că ceea ce 
se poate cunoaşte despre Dumnezeu este arătat întru ei-oamenii, căci Dumnezeu le-a 
arătat-o: Încă de la facerea lumii, cele nevăzute ale Lui-adică vejnica Sa putere şi 
dumnezeirea-prin cugetare se văd din făpturi; aşa că ei n'au cuvânt de apărare”. Din 

creaţie putem să aflăm şi să deducem mai mult natura şi trasăturile fundamentale ale unei 
asemenea puteri supranaturale, dar nu şi asupra caracterului şi felului Său de a fi, adică 
asupra personalitaţii Sale şi a formei, chiar dacă acceptăm că omul este creat “după chipul 
şi asemănarea lui Dumnezeu”, sintagmă acceptată, dar nevalidată cel puţin până în 
prezent. 

Adevăr consemnat în aceeaşi scrisoare, unde legat de “rătăcirile” oamenilor în 
credinţă, acelaşi mare învăţat evreu consemna faptul că “deşi L-au cunoscut pe 
Dumnezeu, nu ca pe Dumnezeu L-au slăvit şi nici nu I-au mulţumit, ci'n cugetările lor 
s'au rătăcit şi inima lor cea neînţelegătore s'a întunecat” (1:22). Întunecată a rămas, din 
păcate, până în prezent pentru mulţi oameni, care s-au lăsat cumpăraţi de Satan, precum 
Iuda pentru un pumn de arginți. Mit neelucidat de teologii şi savanții în domeniul 
mitologiei în general şi a mitului religios în mod special. 

O asemenea dinamică perceptiv-evaluativă anticipează asupra altor forme 
religioase şi implicit asupra divinității, formele primitive căzând pentru cei mai mulți 
credincioși în desuetudine, reclamând modernizări şi reforme radicale în formă şi 
conținut. La aceste schimbări contribuie în primul rând descoperirile ştiinţifice, care 
nu mai sunt percepute într-o manieră antitetică cu spiritul religios, ci într-o deplină 
concordanţă şi corespondenţă spirituală - fideistă, rezonând spiritul ştiinţific cu cel 
neştiinific - irațional. 

Din cele prezentate se ridică multe semne de întrebare, multe din întrebări 
având un caracter retoric, la care nu s-a răspuns destul de convingător şi argumentat 
până în prezent, sau atunci când s-a răspuns, de cele mai multe ori s-a resimțit spiritul 
exclusivist teologic, fie de factură pozitivă-catafatică, fie negativă-apofatică, față de 
rațiune şi spiritul iluminist şi științific. Aceasta nu înseamnă nici pe departe că obiectul 
teologiei a devenit un obiect de studiu exclusiv acestei discipline şi nici că este un 
drept privat şi privilegiat doar “castei clericale”, cu atât mai puţin ca acest produs 
spiritual, rezultat din efortul depus în cunoașterea divinității - Dumnezeu, să aparțină 
doar teologiei. 

Aşa cum vom arăta şi susţine chiar, obiectul teologiei, care nu poate fi altul 
decât Dumnezeu, este revendicat de mai multe discipline ştiinţifice sau mai puțin 
pozitiviste, devenind, după cum titra Gerald Leroy în titlul cărții sale, Dumnezeu este 
un drept al omului, şi nu doar subiect și obiect destinat reflecţiilor teologice şi 
metafizice. 

Dacă devenim mai aplicaţi, ne vom referi la Dumnezeu Treimic, perceput de 
fiecare creştin ca pe o realitate pe care ar trebui s-o cunoască şi s-o experimenteze 
prin credinţă necondiționată, adică prin rugăciune, fapte creştine şi tot ceea ce impune 
dogmatica unui credincios adevărat. Aceasta presupune ca teologia, ca știință a 
raportului dintre om şi divinitate, să nu mai fie percepută ca un monopol exclusiv al 

teologiei dogmatice, ci să coopereze cu unele ştiinţe naturale, psihologice sau 
neuropsihice, desprinzându-se în acest mod inter și pluridisciplinar unele ştiinţe de 
interferență care îmbină latura teologică cu cea laică, cum ar fi onto-teologia, 
psihanaliza teologică sau neuroteologia, despre care se ştie încă foarte puţin. 

De aici rezultă că Dumnezeu nu este perceput doar ca o realitate divină 
abstractă, ci implică şi un partener de dialog, omul religios, care se angajează prin 
recunoaștere, credință şi preamărire să-L poarte în mod continuu în minte şi suflet pe 
cel care îl identifică în mod personal cu Dumnezeu (cf. A. Niculcea, în Istoria 
conceptului de Dumnezeu și valorile lui pentru lumea modernă, Centrul de cercetări 
teologice, interculturale şi ecumenice „Sf. loan Cassian” al Facultăţii de Teologie 
Ortodoxă de la Constanţa). 

O asemenea propensiune a omului spre descoperirea adevărului a apărut o 
dată cu primii paşi în istoria sa, astfel că omul este o ființă îndumnezeită și 
îndumnezeitoare (după păcatul originar) orientată spre transcendent şi absolut, 
deosebit de relativitatea lumii înconjurătoare, în primul rând spre divinitate, care îi 
conferă sens existențial. Această necesitate indisolubil legată de ființa umană se 
constituie într-un element ce configurează structura psihică a omului şi, în acelaşi 
timp, într-un factor determinant în manifestările sale psiho-comportamentale de orice 
natură. 

Astfel, prin multiplele sale forme de reprezentare și manifestare, într-un mod 
sau altul, divinitatea este regăsită pe toate coordonatele spaţio-temporale ale existenţei 
sale, exercitând o influenţă covârşitoare asupra majorităţii aspectelor vieţii sociale şi 
a experienţelor de viaţă spirituală, omul și omenirea neputând exista în afara grijii - 
proniei şi providenţei divine (vom reveni asupra delimitării acestora). 

Considerăm ca a fi mai mult decât absurd să credem că Dumnezeu se lasă 
descoperit pe calea unor demonstrații riguroase prin intermediul unor ecuații 
matematice și raționamente logice, ale unor savanţi, întrucât atunci când este perceput 
şi evaluat ca Fiinţă Supremă transcendentă (din perspecivă treimică) şi este abordat şi 
prin intermediul unor ştiinţe de interferență, cum ar fi onto-teologia şi epistemologia 
teologică, nu trece nici prin filtrul conştiinţelor individuale şi nici prin filtrul 
conştiinţei colective - comunitare, ci presupune şi predisupune, totodată, o abordare 
fenomenologică, disociată de aceste raționamente logice sau/şi abstracții speculative 
ce aparţin metafizicii şi filosofiei în general, depăşind puterea minţii umane, lăsându 
- Se descoperit doar de către cei aleşi, pe altă cale decât prin ceea ce noi ca fiinţe 
raţionale putem descoperi în acest univers mai mult sau mai puţin cunoscut. În acest 
scop, în vederea facilitării cunoaşterii Sale, Dumnezeu S-a ontologizat, adică, aşa cum 
afirma Sfântul Irineu, „Dumnezeu s-a făcut om pentru ca omul să fie dumnezeu “, mai 
corect, am spune, fără să exagerăm, nu să fim dumnezeu, ci să ne îndumnezeim. 

Pentru aceasta a fost nevoit să coboare pe pământ şi în om, devenind un Dumnezeu 
kenotic - „dezumnezeit “. 

Un asemenea fenomen ce intră sub incidenţa fenomenologiei teologice, 
denumit kenoză - chenoză, prin care este desemnat starea de „deşertare” sau de 
„golire” („S° a golit pe Sine luând chip de rob, devenind asemenea oamenilor şi la 
înfăţişare aflându-Se ca un om” după cum spune Sfântul Apostol în Epistola sa către 
Filipeni (2:7), înomenidu-Se, am spune noi, pentru a ne putea îndumnezei pe noi, 
astfel că Fiul lui Dumnezeu Şi-a asumat întruparea Sa ca act de ascultare față de 
Dumnezeu -Tatăl, ceea ce înseamnă că prin întruparea Fiului lui Dumnezeu ca om, 
vom avea acces la cunoașterea acestei uniunii ipostatice a celor două Persoane 
treimice, exprimând adevărul dogmatic al întrupării - kenozei. Adevăr exprimat prin 
faptul că Dumnezeu însuși, în persoana Fiului Său întrupat, Hristos, devine participant 
la condiția omului, pentru a da posibilitatea urcuşului spiritual spre Dumnezeu şi a 
unirii sale cu El. 

Desigur, un asemenea urcuş este accesibil doar celor apropiaţi de Mântuitor, 
mântuirea însăşi fiind o taină soteriologică creștină, deosebită de cunoaştere, specifică 
gnosticismului, sau cea de eliberare, specifică budismului, fiind greu descifrabilă sau 
imposibil de a fi înțeleasă de cei “săraci cu duhul”, adică de cei nepregătiţi sub raport 
spiritual, crezând fără să cerceteze și să înţeleagă pe deplin mesajul hristic exprimat 
prin intermediul evangheliștilor şi apostolilor creştini, doar prin credință. 

În acest sens, lisus se adresa ucenicilor săi prin cuvintele: „Pentru că vouă vi 
s'a dat să cunoaşteţi tainele împărăției cerurilor, dar acestora (fariseilor, n. n..), nu li 
s'a dat” (Matei 13:11-cf. Biblia sau Sfânta Scriptură după traducerea lui Bartolomeu 
Anania 2001, cu menţiunea că toate trimiterile sunt făcute la acestă Biblie, excepție 
făcând doar acele trimiteri care corespund mai bine sensului atribuit afirmațiilor făcute 
de noi într-un context sau altul). 

Dacă iniţiaţilor, lisus le descifra asemenea taine cu caracter transcendent, 
devenite în mare parte dogme, pentru a fi înțeles, maselor li se adresează printr-o 
reproducere relativ identică cu profeția lui Isaia (6:9), într-un mod mai simplu, mai 
mult la suflet decât la minte (nous-în greacă), apelând la un limbaj metaforizat şi 
hiperbolizat, mai mult prin exemple, decât prin profunzimi de factură noologică ( 
noţiune de nous fiind înțeleasă în modul cel mai comun prin minte, dar și ca inteligența 
supremă, creatoare a universului, fiind exprimată prin acea forță-cunoaştere ascunsă 
din care provin toate modurile existențiale şi în care se întorc la sfârşitul unui ciclu de 
manifestare a realităţii în conştiinţa indivizilor, iar noologia fiind acea teorie idealistă 
potrivit căreia asupra omului influențează o forță superioară, așa-numita lume a 
spiritului, de unde lucrarea de referință a lui Hegel, Fenomenologia spiritului, ca 
lucrare fundamentală în acest domeniu). O asemenea formă de inteligență supremă 

este surprinsă de evanghelistul Matei atunci când exprimă „..că ei văd fără să vadă şi 
aud fără să audă și nici să înţeleagă” (Matei 13:13). 

Menţionăm că în alte traduceri ale acestui verset, răspunsul Învăţătorului 
capătă o altă formă: „„..că văzând să nu vadă şi auzind să nu audă şi să nu înţeleagă” 
sau: „...pentru că ei, măcar că văd, nu văd; şi măcar că aud, nu aud, nici nu înţeleg”. 
Din toate cele trei traduceri prezentate în mod comparativ, rezultă necesitatea 
prezentării mesajului prin aceste modalități stilistice, după cum vom arăta, denumite 
în limbajul consacrat, kerigmatic, evidențiindu-se faptul că nicio formă de cunoaștere, 
am spune noi atât senzorială-prin intermediul simţurilor comune, cât și rațională - prin 
intermediul minţii, nu ajută la înţelegerea mesajului transmis, ceea ce face să se 
recurgă la prezentarea acestor exemple și la capacitatea intuitivă și imaginativă a celor 
care recepționează mesajul, și nu la demonstraţii logice - raționale. 

Într-un asemenea mod metaforizat încearcă Iisus să le prezinte celor neiniţiaţi 
aceste taine, capitolul la care ne-am referit cuprinzând în acest sens şapte parabole 
despre împărăţia cerurilor, demers greu de realizat prin forța rațiunii în faţa acestor 
mulțimi în afara acestor figuri de stil. Exegeţii au numărat 33 de parabole, din toate 
domeniile de activitate, preponderent din agricultură, care se întrec în frumuseţe unele 
pe altele şi prin care se fac cunoscute, în mod discret şi greu de înţeles, adevăruri 
dogmatice care depăşesc puterea obişnuită de înţelegere a celor mai mulți oameni, mai 
ales care erau contemporani cu lisus și nu numai. 

Despre asemenea taine, cum ar fi cele regăsite în religia creştină, Biblia 
vorbeşte în modul cel mai clar, fără însă să le explice, astfel sunt evidențiate: Taina 
Fărădelegii (sau a căderii în păcat), Taina Evlaviei (sau a pocăinţei), ca taine 
precreştine, şi Sfintele Taine Creștine, cum ar fi Taina Întrupării Domnului Hristos şi 
alte şapte taine specifice acestei religii, în special Bisericii Ortodoxe, analizate și de 
noi în cartea Creștinismul între imanenţă şi transcendență (cap. IV pp. 161-181), 
asupra cărora nu vom insista. Se subînţelege că aceste taine depăşesc puterea de 
accesibilitate şi înţelegere a unor neinițiați în conținutul, semnificaţia și efectele 
induse, astfel că pentru înțelegerea acestor mistere şi a Proiectului divin, Dumnezeu 
este nevoit să-şi trimită Fiul pe pământ pentru a se face înţeles. 

Prin acest fenomen al kenozei, Dumnezeu ne oferă un nou model de viață 
“Precum în cer aşa şi pe pământ”, după cum ne spune Cel care cunoaşte o asemenea 
asemănare, trimis de Dumnezeu pentru a ne face cunoscut această Taină cosmologică 
şi teologică. Această taină aparținătoare celor inițiați dogmelor creştine, susținute de 
Iisus Hristos şi promovate ulterior de evangheliști şi apostoli, de neînțeles celor mulţi, 
este demonstrată ştiinţific astăzi, prin descoperirea fenomenului din fizica subcuantică 
care pune la bază conceptul de biocentrism, concept regăsit în Vechiul Testament prin 
denumirea simbolică de “Pomul Vieţii” (subiect dezbătut de noi în cartea de referinţă 

citată anterior), prin simbolistica sa demonstrându-se că ceea ce este în Cer se 
întâmplă şi pe Pământ. Ca atare, conform acestei teorii a multiversului şi a vieții 
eterne, existenţa simultană a acestor universuri multiple face ca indiferent de ce se 
întâmplă într-unul dintre acestea, acţiunile să se continue și în celelalte (a se vedea 
pentru aprofundarea informaţiilor şi înțelegerea problematicii cap. II al cărții noastre 
citate, pp.103-160, în mod deosebit p.127). 

Un asemenea concept prefigurat de inițiați a stat la baza teoriei fizice 
subcuantice a multiversului (asupra căreia vom reveni într-un alt capitol), deci asupra 
unor lumi multiple şi a vieţii eterne, conform căruia, prin extrapolarea sa la scară 
macrocosmică, a devenit astfel fenomen macrocosmic un fenomen petrecut într-un 
spaţiu şi timp specific unui univers, manifestându-se în mod concomitent şi în alt 
univers, astfel că o anumită realitate - existență dintr-un univers, să existe în mod 
concomitent și în alt univers. 

A se rezuma însă teologia contemporană, fie şi ca teologie pastorală, doar la 
acest mesaj kerigmatic, înseamnă să predispunem mesajul evanghelic spre o retorică 
mecanicistă și conservativă asupra unor adevăruri, cât şi spre conservarea acestora în 
adevăruri pretins absolute, încorsetând și limitând progresul în planul cunoașterii şi 
spiritualităţii. Trebuie să acceptăm faptul că în zilele noastre, divinitatea și Dumnezeu 
este interpretat într-o altă paradigmă teologică decât cea kerigmatică, practicată la 
începutul creştinismului, bazată pe adevăruri imuabile de tip absolutist și autocratic, 
adică pe închiderea şi suficiența de Sine a divinității. Astfel, este interpretat şi înțeles 
într-o paradigmă care să relaționeze adevărurile absolute revelate cu cele relative, 
oferite de diversele științe particulare. 

O asemenea știință trebuie să fie în măsură să atingă nivelul hermeneutic al 
interpretărilor filosofice și ştiinţifice, dar care să nu afecteze nici cunoașterea și nici 
credinţa religioasă, ci dimpotrivă, pe acest fond complementar dintre credință şi 
rațiune, de tip fideist, să confere adevărurilor teologice-religioase consistență 
argumentativă şi persuasivă, în afara unor strategii coercitive şi impunitive, cum din 
păcate s-a întâmplat de-a lungul istoriei umanităţii şi a religiei. 

Cine îl neagă pe Dumnezeu, ca sursă şi ca influență pentru rațiune, lasă 
rațiunea plutind în derivă pe un ocean planetar de iraționalitate. Cine nu crede în 
Dumnezeu, nu poate avea încredere în rațiune, deoarece aceste noțiuni sunt 
complementare și nu paralele, şi cu atât mai puţin disjuncte și antitetice, după cum s- 
ar putea crede, mergând după cum se spune în popor, mână în mână şi nu șchiopătând 
şi orbecâind prin labirintul întunecat al realității create, ca să-l parafrazăm pe Enstein, 
după celebra sa sintagmă: „Ştiinţa fără religie este şchioapă, iar religia fără Ştiinţă este 

Cu alte cuvinte, știința nu poate fi folosită pentru a infirma existenţa lui 
Dumnezeu și a-i incrimina pe oamenii care au credinţă în El, nici pentru a „justifica“ 
excluderi unilaterale sau limitarea absolutului divin la relativul uman, căci prin ştiinţa 
adevărată ne apropiem şi mai mult de Creator. Un asemenea adevăr ne este confirmat, 
printre alții, și de marele matematician și fizician francez R. Descartes, după care 
„Existenţa lui Dumnezeu este mai sigură decât cea mai sigură dintre toate ecuaţiile 
geometrice “. Concepţia lui Descartes este însuşită de altfel de majoritatea 
adevăraților savanţi ai lumii care cred sau disimulează necredința din orgoliile lor 
personale. 

Pe acest fond dual al transcendenţei lui Dumnezeu şi a imanenţei omului, se 
naşte în mod firesc sentimentul de frică şi supunere necondiționată faţă de divinitate. 
Un asemenea sentiment nu se naște întâmplător, ci din conştientizarea stării de 
creatură a omului şi a stării de Creator. Subliniind rolul fricii în raportul omului cu 
Dumnezeu, Sfântul Maxim Mărturisitorul ne spune că „Frica în faţa lui Dumnezeu te 
ajută în primul stadiu să ajungi la prietenia cu Dumnezeu “, la care Sfântul Simeon 
Noul Teolog concluzionează, adăugând: „fără frică iubirea nu rodeşte în suflet “. 

De aici concluzia conform căruia omul trebuie să se supună acestei puteri 
supranaturale, astfel că în acest mod o asemenea subordonare în fața divinității devine 
o lege obligatorie ce reglementează asemenea raporturi dintre om și Dumnezeu, 
raporturi ce configurează statutul epistemologic al unei ştiinţe despre care am 
anticipat, teologia, iar ca o ramură mai puţin cunoscută, onto-teologia. 

De la o asemenea premisă psihologică, onto-teologică (perspectivă prevăzută 
de marele filosof iluminist german I. Kant, asupra căruia vom insista într-un alt capitol 
distinct al altei lucrări) şi epistemologică, am plecat şi noi în demersul investigaţional 
întreprins, convinşi fiind că efortul depus va deveni benefic pentru oricine în această 
viaţă şi cu deschidere spre viaţa de apoi, stăruind în limpezirea acestor mari probleme 
cu care se confruntă spiritul uman. Dar, reproducându-l pe marele teolog protestant 
Karl Barth, “Ceea ce spun eu despre Dumnezeu o spune un om” şi nimic mai mult, 
doar Dumnezeu fiind în măsură să gândească despre Sine, după cum afirma şi Blaise 
Pascal. 

Adoptând opinia lui Pascal, am spune în sinteză, asemenea marelui savant 
francez că “Dumnezeu singur vorbeşte bine despre Sine”, existând prin existenţa de 
Sine, în mod transcendent, şi nu doar prin ceea ce a creat în vederea demonstrării 
existenței Sale, adică într-un mod imanent. O asemenea perspectivă imanentist- 
transcendentă îl apropie cel mai mult de creaţia Sa, ontologizându-se şi umanizându- 
se, deopotrivă, fără a-şi pierde statutul Său propriu, acela de divinitate, adică de 
strălucitor (din etimonul din limba sanscrită, div) şi în acelaşi timp de a străluci şi de 
a fi glorificat mai mult decât oricine şi de orice altceva decât s-ar putea imagina. Pe o 

asemenea poziţie bipolară, cu uşoare nuanţe psihanalitice, se situa şi M. Eliade, atunci 
când îl evalua pe Dumnezeu, după care: “Dumnezeu e dincolo de bine şi rău pentru 
că fiinţa lui este neformulabilă, nu e decât un loc comun al teologiei”. 

Fapt cunoscut de psihanalişti, în mod deosebit de G. Jung, dar pe care-L 
“refuză”, pe bună dreptate, spunând că el nu vorbește despre “realitatea teologică a lui 
Dumnezeu”, ci despre “antropomorfismul” său, omul însuși fiind o ființă, deopotrivă, 
antropică şi teantropică, dispunând atât de resurse antropice, cât şi divine, prin aceea 
scânteie divină insuflată în actul creaţiei sale. Dacă Dumnezeu este, atunci El trebuie 
să fie după chipul creaţiei sale: omul, singurul în stare să-şi privească Dumnezeul său, 
care la rândul Său, Dumnezeu trebuie să existe antropomorfic și nu exilat în exotismul 
uman absolut proclamat şi exprimat dincolo de expresie (cf. Marin Teofil, în 
Epistolar, Editura Cartea Românească, 1987). 

Printr-o asemenea taină, devenită descoperire ştiinţifică, lumea cunoaştea un 
nou început, lisus fiind considerat un nou Adam, care se conducea după legi şi 
principii noi, conforme cu această paradigmă teologică creştină expusă de Mântuitor 
în rugăciunea Tatăl Nostru - şi nu numai. Paradigmă exprimată atât într-o formă 
inițiatică-dogmatică, accesibilă unei categorii restrânse de inițiați, cât mai mult într-o 
formă  kerigmatică, prin extinderea învățăturilor lui Hristos prin așa-zisa 
evanghelizare-vestirea lui lisus a celor mai mulţi neştiutori de carte, aşa cum au făcut 
evanghelişii şi Sfinții Apostolii: simplu și convingător, nu în mod dogmatic şi 
hermeneutic, ca modalitate specifică celor care aveau acces la aceste învățături. 

Prin această metodă kerigmatică, cei care beneficiau de acest mesaj hristic, 
învățau în mod mecanic de cele mai multe ori acest mesaj, cum din păcate se întâmplă 
Şi în prezent, prin promovarea unui asemenea mecanism repetitiv mecanicist, şi în mai 
mică măsură dogmatică şi teocratică, specifică celor inițiați, cum au fost ucenicii şi 
viitorii Apostoli ai lui Iisus Hristos, și ulterior așa-numiții Sfinți Părinţi ai Patristicii, 
autorii Sfintei Tradiţii, alături, şi totodată în completarea Sfintelor Scripturi, care cu 
ajutorul Duhului Sfânt și a declinării puterii hristice prin prezenţa Sa la Cincizecime, 
prin pogorârea Sa sub forma simbolică a limbilor de foc, dispun de puterea necesară 
în abordarea acestor domenii abstracte şi sofisticate, asemenea Învățătorului lor. 

O asemenea hermeneutică dogmatică (mai precis a unor scrieri cu caracter 
dogmatic) este şi cea realizată de Sfântul Apostol loan Teologul în cartea sa 
Apocalipsa, unde aşa cum afirmă Cristopher Rowland, în studiul publicat în cartea 
Teoria Apocalipsei şi sfârşiturile lumii, coordonată de editorul Malcolm Bull, Editura 
Meridiane (Bucureşti, 1999), “Scopul Apocalipsei este de a descoperi ceea ce este 
ascuns pentru a le da posibilitatea cititorilor să-şi înțeleagă situaţia din perspectivă 
divină. Ca şi apocalipsele iudaismului-apreciază autorul citat, se propune aici o 
înțelegere ce depăşeşte rațiunea omenească (am spune noi a acelor vremuri), fiind 

întemeiată pe directa dezvăluire prin văz sau auz. Apocalipsa oferă temei de speranță 
într-o lume unde căile Domnului păreau greu de pătruns“ (op.cit.p.60). În acest sens 
comprehensiv s-a apelat la utilizarea unor figuri de stil alegorice, fiarele care 
prevesteau sfârşitul lumii fiind reprezentate de unele animale simbolice, asemenea 
formelor protoreligioase care utilizau prin acelaşi mecanism al zoomorfizării puteri 
supranaturale, unele animale devenind totemuri pentru aceste populații primitive. 

Pentru a înţelege ceea ce este desemnat prin aceste două concepte 
complementare, kerigma și dogma, mai puţin vehiculate în forma lor inteligibilă 
publicului larg, vom face precizarea că prin  kerigmă şi forma kerigmatică de 
transmitere a mesajului religios se înțelege o primă formă concretă a misterului 
Cuvântului - Logosului divin, prim anunț, evanghelizare, predicare, predicare 
misionară, misiune, pre-cateheză, pre-evanghelizare, primă evanghelizare, a doua 
evanghelizare, re-evanghelizare, nouă evanghelizare a Cuvântului, în scopul 
extinderii învățăturilor lui Hristos prin aceste modalități simple de comunicare directă 
a mesajului hristic, așa cum au făcut apostolii Săi, în mod simplu și convingător, mai 
mult afectiv decât sofisticat, cum făceau filosofii timpului, aşa cum s-a întâmplat de 
fapt în cadrul creştinismului primitiv, când mesajul era însufleţitor și convingător, fără 
a necesita asemenea demonstraţii raționale. 

Spre deosebire de kerigmă, dogma are un statut instituțional - eclezial și se 
exprimă printr-un adevăr revelat, pe care Biserica l-a primit de la Apostoli, şi care a 
fost definit de un conciliu ecumenic sau de un papă, fiind păstrat în mod unanim şi 
continuu în credinţa poporului lui şi în Dumnezeu. Se subînţelege că la fundamentarea 
unei religii şi biserici stă dogma şi nu kerigma, dogmele fiind cele care configurează 
forma, pe când mesajul kerigmatic, conținutul, între ele nefiind raporturi 
contradictorii, ci se situează într-o relație complementară funcțională, chiar dacă pe 
parcursul istoriei au apărut asemenea contradicții care au condus la sciziuni și reforme, 
conferindu-i fenomenului religios un profund caracter polimorf, nu de puţine ori 
contradictoriu sub raport dogmatic şi kerigmatic. 

Cei mai mulți analiști ai fenomenului religios şi implicit asupra categorii de 
divinitate circumscriu acest concept în sfera fenomenologiei religiei, depăşind 
cunoaşterea divinității doar pe cale empirică. Din această perspectivă, Rudolf Otto 
afirmă că originea ideii de Dumnezeu nu se poate explica empiric, ci ea există în 
conştiinţa umană, independentă de oricare experienţă a lumii, desemnând ceea ce este 
desemnat prin fenomenologie. lată ce spunea în acest sens R. Otto despre om: “Omul 
este înzestrat cu facultatea de a cunoaşte manifestarea sacrului în lumea fenomenelor: 
aceasta este divinaţia, o veritabilă căutare a semnificației, care descoperă în obiect 
calitatea de semn divin a acestuia”. Acest caracter sacru ontologic l-a înconjurat pe 

omul credincios încă de la vârsta copilăriei, colindele şi tradițiile populare din satul 
unde s-a născut și copilărit fiind învejmântate cu haina sacră a divinului și divinaţiei. 

Un punct de vedere relativ asemănător este exprimat şi de Juns Dund, zis 
Scoţianul, care ne arată că numai un număr foarte restrâns de adevăruri dogmatice se 
pot întemeia pe rațiune, de aceea este inutil să încerci să le demonstrezi pe celelalte şi 
trebuie, pur și simplu, să crezi în ele. 

Un mod aparte de a privi dimensiunea epistemologică a teologiei este regăsit 
la filosoful și teologul englez William Occam (cf. Ge. Duby, în Arta şi societatea 
vol.II, Editura Meridiane, Bucureşti, 1987, p.75). De pe o asemenea poziţie a oferit 
acestui domeniu cognitiv o cale modernă în plan epistemologic, considerând că toate 
conceptele sunt semne şi nu au o realitate imediată, că orice cunoaștere nu poate fi 
decât intuitivă şi individuală, şi că demersul gândirii abstracte se dovedește a fi, în 
consecință, perfect inutil - că tot ce se poate face este fie să te înalți până la Dumnezeu, 
fie să înţelgi lumea. În faţa omului se deschid două căi complet diferite (ibidem), 
realizabile prin: 

1. actul de credință, ca o adeziune totală a sufletului la realitățile 
nedemonstrabile, specifice misticilor, habotnicilor religioşi şi alți 
credincioşi convinşi care cred fără nicio căutare în existenţa lui 
Dumnezeu şi în nemurirea sufletului; 

2. deducţia logică, aplicată creaţiei şi în mai mică măsură Creatorului, prin 
încercarea de argumentare şi demonstrare a unor adevăruri relative - 
ştiințiice și empirice, care converg spre adevărurile absolute, demonstrate 
pe alte căi decât prin intermediul rațiunii. Din cele două modalităţi ale 
cunoașterii se poate deduce că dogma aparţine mai mult celor care 
abordează cunoaştere divinității, pe calea credinței necondiționate şi chiar 
prin unele constrângeri ale bisericii (nu ne referim la purtătorii dogmelor- 
aparatul clerical, ci la enoriașii credincioși), pe când mesajul kerigmatic, 
mult mai însufleţitor decât cunoaşterea prin intermediul dogmelor, este 
transmis mai mult credincioşilor practicanți, astfel că, printr-un asemenea 
mesaj şi serviciul religios, se consolidează credinţa religioasă, în mod 
deosebit iubirea față de Dumnezeu. 

Pentru a evita o asemenea perspectivă maniheistă (pe baza principiului 
terțului exclus), fiind admisă ori credinţa, ori logica, William Occam (sec.XV), şi 
pentru a fi compatibil cu civilizaţia acelor timpuri, predispusă spre laicizare, doctrina 
occamistă propune două metode de evitare a constângerilor impuse de biserică. În 
prima cale este recomandată cunoaşterea prin modalități nonraţionale, afirmând chiar 
şi caracterul nonraţional al dogmei, filosoful şi teologul nominalist citat recomandând 

pentru cunoașterea lui Dumnezeu o cale de cunoaştere care nu ţine de inteligență și 
rațiune, ci numai de iubire. 

Se subînţelege că această metodă cognitiv-afectivă a divinității dă curs liber 
valului de misticism care străbătea, de la Sfântul Augustin încoace, lumea creştină, 
creștinismul devenind tot mai mult religia celor mulți și slabi, neştiutori şi săraci, 
predispunând spre asceză, căință şi pocăință. În acest mod individualizant al credinţei 
religioase, se desparte tot mai mult de instituţiile ecleziale şi de cler, mulți credincioşi 
îndreptându-se spre schituri şi mănăstirile franciscane, apărând fel de fel de ordine 
călugărești, culminând cu ceea ce este desemnat prin Reforma protestantistă din 
secolul al XVI-lea, care s-a îndreptat împotriva clerului Bisericii Catolice şi a celei 
Ortodoxe, nutrind nobila aspirație de a reveni la formele primare ale creştinismului, 
bazat pe alte principii și valori religioase decât cele practicate şi împotriva cărora s- 
au ridicat promotorii acestei reforme. 

Prin cea de-a doua metodă oferită de doctrina occamistă, este încurajată 
cunoaşterea individuală - prin propria experiență, dar şi cunoaşterea ştiinţifică, 
pledând pentru o separare tranșantă între sacru și profan, primul domeniu ţinând de 
credinţă şi suflet, pe când domeniul profan, de ştiinţă - rațiune, cunoașterea rațională 
devenind laicizată, în afara vreunei intruziuni ecleziastice și metafizice. Prin această 
metodă realistă de cunoaştere individualizată, am spune noi, scientizată, oamenii ar 
putea ajunge în mod individual la un anumit grad de cunoaștere dacă cercetează cu 
mintea lor realitatea înconjurătoare-atât cât le este posibil, şi nu doar să accepte ceea 
ce le este oferit de vreun filosof sau teolog în legătură cu adevărurile pe care nu le 
înțeleg şi față de care nu se pot raporta decât într-o manieră de acceptate tacită. 

Aşa cum vom arăta în continuare, pretinsul slogan teologic crede și nu 
cerceta, care nu predispunea spre un Dumnezeu necunoscut, ci, mai degrabă spre o 
divinitate difuză şi confuză, de cele mai multe ori, nu urmăreşte decât să îngrădească 
cunoaşterea individuală prin rațiune şi să absolutizeze rolul cunoaşterii prin credință 
şi dogme. O asemenea tendință de simplificare a mesajului hristic l-a făcut pe unul 
dintre adversarii creştinismului, filosoful Iulius Celsus (sec.Il-lea d.Hr.), în mod 
invocativ şi incriminator, să considere că această religie se bazează exclusiv pe 
credinţă, ignorând cercetarea, acestui gânditor fiindu-i atribuit celebrul dicton citat, şi 
care, după cum îi este acreditată apartenenţa, nu aparține teologiei creştine și nici 
textului nou-testamentar, ci filosofiei de tip agnostic și nihilist. Un asemenea fals 
imperativ teologic este infirmat de lisus Hristos care cerea să fie cercetate Scripturile, 
după următorul îndemn hristic, reprodus de unul dintre cei mai influenți apostoli şi 
evangheliști, în evanghelia care îi poartă numele, în cuvintele: “Voi cercetaţi 
Scripturile, de vreme ce socotiți că în ele aveți viață vejnică; şi ele sunt cele ce 
mărturisesc despre Mine” (loan 5:39). 

Un asemenea dicton a fost şi a devenit desuet şi contraproductiv în această 
aplecare spre cunoașterea întemeiată şi nu doar spre o “cunoaștere” acceptată şi 
neînţeleasă, ca să nu spunem coercitivă, a unor asemenea adevăruri ermetice greu 
accesibile celor neinițiaţi în scrierile biblice. Cunoaştere la care nu au acces toți cei 
care cred fără să cunoască şi fără argumente, după cum defineşte Apostolul Pavel 
credinţa în creștinism în Epistola către Evrei (11:1), ca a fi ”...fiinţarea celor 
nădăjduite, dovada lucrurilor celor nevăzute”. 

O asemenea definiţie etalon a credinței poate fi tradusă sub raport 
hermeneutic prin faptul că atunci când crezi total în obiectul speranţei tale - în 
Dumnezeu, printr-un mecanism psihologic pe care l-am numi mecanismul 
paralelismului substitutiv, acest obiect imaginar, în funcție de intensitatea credinţei şi 
a convingerilor credincioşilor, poate să fie evaluat sub raport perceptiv şi reprezentativ 
ca realitate, căpătând substanţă, devenind astfel în plan imaginar ca ceva real și uşor 
de perceput, ca o iluzie pe cale senzorială şi ca o realitate în plan imaginar, aşa cum 
probabil i s-a revelat Yahwe lui Moise, constituindu-se într-un prim germene de tip 
revelat pentru religia monoteistă mozaică. 

Un asemenea mecanism este întreținut şi dezvoltat de credincioşi prin 
intermediul credinţei şi rugăciunii, cu ajutorul cărora individul poate comunica cu o 
realitate divină personalizată şi în care, în mod evident, crede fără nici o reţinere şi/sau 
îndoială. A rugăciunii din perspectivă teologică, ce vizează cu precădere efectele sale 
în menținerea legăturii omului cu Dumnezeu, a rugăciunii din perspectivă sinergetică- 
individual şi colectiv, stimulând intensitatea trăirilor și a religiozităţii în general, din 
perspectivă psihologică, prin detensionarea unor stări şi trăiri psihologice tensionate, 
devenind mai buni şi plăcuți lui Dumnezeu şi prin stimularea cunoașterii 
necunoscutului, care în afara credinţei este de neconceput. 

Dar cel mai bine a surprins acest raport dintre credință și rugăciune în vederea 
cunoaşterii lui Dumnezeu filosoful creştin român P.Țuţea, care pe acest fond dual 
arătă că: “Poarta spre Dumnezeu este credinţa, iar forma prin care se intră la 
Dumnezeu e rugăciunea. Rugăciunea e singura manifestare a omului prin care acesta 
poate lua contact cu Dumnezeu. Gândită prin prisma religiei creștine, rugăciunea ne 
arată că umilinţa înalță, iar nu coboară pe om”. O asemenea poartă divină se deschide 
pentru o altă lume nemuritoare şi se închide pentru lumea trecătoare prin care trece 
sufletul în scop purificator şi mântuitor. 

Desigur, percepția şi reprezentara unor realități imaginare nu pot funcționa 
decât în condiţiile în care orice predispoziţie spre cunoaștere şi cercetare sunt limitate 
spaţio-temporar sau cel mult virtual, omul nefiind suficient de aceste realităţi posibile 
şi probabile, nu atât otologic, ci mai mult prin prisma credinţei şi revelaţiei, ceea ce 
face ca aceste realități să dețină un statut onto-teologic, fiind create de un Creator şi 


38 


IOAN JUDE Retorica Divină 


nu pe calea evoluţiei. Aceasta conduce sub raport mai mult irațional decât rațional 
spre acceptarea unei puteri supranaturale, față de care omul credincios trebuie să 
adopte anumite atitudini, în funcţie de puterea sa de credință, care, așa cum vom 
sublinia pe întreg parcursul analizei întreprinse în această carte, implică cercetare, 
cunoaştere şi convingere. 

Aceasta face ca în scrierile lor unii evangheliştii să-și exprime necesitatea 
cercetării în fundamentarea credinţei şi a convingerilor religioase. Printre aceştia se 
desprinde evanghelistul loan, ca un mare inițiat şi apropiat al lui Hristos, şi 
evanghelistul Matei, care în Evanghelia ce îi poartă numele, în capitolul 7:7-8, 
îndeamnă în modul cel mai explicit spre cercetare şi cunoaștere: “Cereţi şi se va da; 
căutaţi şi veţi afla; bateţi şi vi se va deschide; că oricine cere, primeşte; cel ce caută, 
află; şi celui ce bate i se va deschide”. O asemenea susținere şi un asemenea îndemn 
este regăsită la unul dintre cei mai mari teologi creștini (Sfântul Augustin, în clasica 
lucrare Confesiuni), unde față de această problemă referitoare la rolul cercetării - 
căutării spunea: “Făcutu-ne-ai căutători spre Tine Doamne şi neliniştită este inima 
mea până se va odihni întru Tine”. Asemenea propensiuni sunt frecvent regăsite în 
Biblie, autocratismul cognitiv fiind mai mult dedus decât impus. 

Devenind o ştiinţă, teologia trebuie să colaboreze cu celelalte ştiinţe, mai ales 
cu filosofia, fără a fi în raport de superioritate cum s-a întâmplat în unele etape 
întunecate ale istoriei umanităţii. Aceasta, deoarece, numai toate împreună se pot 
apropia de adevărul întregului, conferind cunoaşterii o perspectivă holistică şi nu una 
fragmentară şi contradictorie, cum din păcate se întâmplă în unele religii și teologii 
care supraestimează adevărul lor în raport cu alte religii și teologii. 

În acest sens, unul dintre cele mai înalte spirite, şi la propriu și la figurat, 
B.P.Hasdeu, în lucrarea sa Sic cogito. Știința sufletului: viaţa, moartea, omul 
(sintagmma sic cogito fiind tradusă în limba română prin expresia așa gândesc), în 
mod analogic afirma: “Oricare teologie specială, fie protestantă, fie catolică, fie 
mahomedană sau brahmanică, se poate privi cel mult ca flora unei ţări, floră uneori 
foarte ciudată; niciuna însă din ele nu este botanică, deşi toate se întemeiază pe 
botanică, care numai ea, generalitate a tuturora este o adevărată ştiinţă“ (ibidem, p.14). 

Extrapolând această analiză comparativă şi acest adevăr circumscris 
domeniului cunoaşterii teologice, putem susține că atât cunoaşterea, cât mai mult 
adevărul absolut nu poate aparține nici ştiinţelor particulare şi nici unor teologii 
particulare, ci unei ştiinţe adevărate despre Dumnezeu, care nu exclude în cunoașterea 
Sa nici adevărurile desprinse din creație şi nici cele din Proiectul divin-iconomic, 
sarcina noastră constând în a corobora în mod sincretic şi creativ aceste adevăruri 
relative într-un adevăr absolut, ca ceva primit și demonstrat în vederea stimulării 

credințelor pe baza  convingeii şi nu doar a acceptării condiționate şi mutual 
împărtășite, ca să nu spunem prin inermediul constrângerilor. 

Desigur, o cunoaştere exahustivă a lui Dumnezeu, pe lângă faptul că nu este 
posibilă de către om, i-ar afecta statutul divin, întrucât așa cum spunea teologul 
german din secolul XV- lea, Gerhard Terstegen, „Un Dumnezeu înţeles nu este un 
Dumnezeu”. Fără să cunoaștem acest postulat, în primul an de studiu al Facultăţii de 
filosofie a Universităţii din București, am consemnat și noi într-un mod anticipativ, 
pe colțul unui caiet studenţesc, în timpul cursului de Istoria filosofiei, ţinut de cel care 
să devină academician şi vicepreşedintele Academiei Române, profesorul de filosofie 
Gheorghe Vlăduţescu, un asemenea „adevăr”, în conformitate cu care, cunoaşterea lui 
Dumnezeu este ultimul act în planul cognitiv şi existenţial al omului, prin această 
ultimă filă a cunoaşterii fiind marcat începutul sfârşitului, adică „dispariţia” Sa de pe 
scena istoriei umanităţii, care se subînţelege că va dispărea şi ea, rămânând ca un scop 
în Sine, fiindu-şi autosuficient Sieşi. Ca atare, din punct de vedere epistemologic (al 
epistemologiei teologice), prin conceptul de Dumnezeu este atins punctul maxim al 
cunoaşterii umane, dincolo de acest concept mintea umană nu mai poate trece decât 
într-un mod fantasmagoric, fără un suport raţional, decât cel mult revelator. Acesta 
este un scenariu posibil - virtual, regăsit la cei mai mulți experți în domeniul 
eshatologiei, cu privire la sfârșitul iminent al acestei lumi, dar nu și a lui Dumnezeu, 
Cel infinit şi de necuprins. 

Așa cum se ştie, din perspective religiei creștine, ca religie trinitară, 
Dumnezeu este Tatăl, Cel ce a creat lumea şi o conduce după legi recognoscibile, în 
teofanii şi hierofanii rituale, revelându - Se prin lisus Hristos, ca Mântuitor și Salvator 
al omenirii căzute în păcat. Pentru a nu rămâne ca o putere supremă, existentă în sine, 
fiindu-şi sieşi suficient, Dumnezeu se face cunoscut prin Logosul divin, iar pentru a 
nu fi rupt de ceea ce a creat şi de istorie, îşi trimite Fiul pentru a răscumpăra păcatele 
oamenilor prin moarte şi înviere şi ca “girant divin” (a ne fi scuzată exprimarea, am 
apelat la ea din raţiuni comprehensiv şi de subliminarea a rolului divinității) pentru 
asigurarea vieţii vejnice într-un alt plan existenţial, pentru care ne pregătim în această 
lume cunoscută, prin modul nostru de a gândi și de a fi, mai mult sau mai puţin 
creștineşte. 

Tot de pe o asemenea poziție consubstanțialist - creştină, Dumnezeu este și 
Sfântul Duh, ca putere supranaturală, prin care guvernează universul creat prin acel 
atribut al omnipotenței şi omniscienţei, alături de alte atribute ce-i configurează un 
asemenea statut divin, greu descifrabil și de cunoscut. De aceea, chiar şi pe calea 
revelaţie, ca relaţie dintre om și divinitate, ca unică formă de cunoaştere, o asemenea 
modalitate cognitivă devine tot mai personalizată, ceea ce face ca omul şi omenitatea 
să accepte un Dumnezeu configurat, uneori impus, şi nu în mod personalizat, după 

capacitatea fiecărui individ rațional, şi nici după interesul fiecăruia şi/sau a unor 
colectivități, după cum din păcate s-a întâmplat şi se întâmplă în mod frecvent în 
atitudinea manifestă față de divinitate. În acest mod au apărut religiile, cultele și 
confesiunile religioase, reglementate și gestionate de instituţii prea imanentizate şi 
uneori pervertite în ceea ce priveşte raportul dintre etica mijloacelor şi etica 
scopurilor, între acestea instituindu-se mai mult raporturi disfuncționale şi chiar 
conflictuale decât raporturi complementare şi funcționale. 

Din această perspectivă disfuncțională, în prezent şi cu certitudine mai mult 
în viitor, între divinitate - Dumnezeu şi credința instituționalizată prin intermediul 
bisericii s-a prefigurat o falie de care reprezentanţii acestei instituţii trebuie să țină 
seama și să nu o ignore. Această nu înseamnă nici pe departe că va dispărea credința 
în Dumnezeu, ci doar se va schimba paradigma credinței, devenind tot mai 
individualizată, ştientizată şi conştientizată, ceea ce va face să depășească acest 
instinct reflexiv la nivelul căreia se află în prezent religia și credinţa religioasă. Astfel, 
argumentul științific va deveni un argument suport în demonstrarea 
nedemonstrabilului, adică a ceea ce depăşeşte raţiunea şi cunoașterea comună, 
Dumnezeu, spre care tindem în mod constant, depunând eforturi uriașe în a ne apropia 
de EI, în a ne recunoaște şi, mai ales, în a-L cunoaște. 

Așa cum susținea M. Eliade, am putea spune că pentru om prima intuiţie a 
Fiinţei Supreme este sinonimă cu apariţia sacrului. În consecință, conchide marele 
istoric al religiilor și savant român, am putea spune că sacrul se manifestă ca o forță, 
ca o putere independentă de om. Pentru a indica actul manifestării sacrului, acelaşi 
gânditor a propus termenul de hierofanie, ca sacru imanent, manifest și transparent, și 
nu ca o lume sacră transcendentă. Aceasta face ca atunci când ne gândim la 
Dumnezeu, primul lucru care ne vine în minte să fie cel mai important lucru despre 
noi înșine atât după chip, cât şi după asemănarea noastră cu Dumnezeu, ceea ce 
înseamnă că El există în noi, doar trebuie reactivat. Despre noi şi Dumnezeul din noi, 
aşa cum îl percepem şi simţim fiecare, şi nu despre un Dumnezeu creat de mintea şi 
imaginea noastră. Atât ca un Dumnezeu transcendent, care a creat universul și îl 
guvernează, specific mai mult metafizicii şi deismului, cât mai mult ca un Dumnezeu 
imanent și antropomorfizat, regăsit în cadrul teismului, aplecat asupra întregii creaţii, 
cu precădere asupra omului şi în care să creadă oamenii şi nu daor să-L cunoască şi 
exprime, cum procedează promotorii şi apărătorii deismului. 

Mai sintetic şi mai uşor de înţeles, avem în vederea un Dumnezeu cu care 
vorbim atunci când îl implorăm, slăvim şi ne rugăm în mod individual şi /sau colectiv, 
în Biserică, şi nu de o putere supranaturală sau ființă supremă despre care se vorbește, 
pe care o căutăm şi găsim expusă şi descrisă în tratatele de filosofie şi unele teologii 
abstracte. Avem nevoie de un Dumnezeu spre care tânjim nu doar din rațiuni cogniv- 

raționale, ci în primul rând din determinări conative (ca tendință și dorință 
ontogenetică), în rezonanţă şi consonanţă cu Proiectul divin, care constă în mântuirea 
şi îndumnezeirea omului și umanității. 

Așa cum foarte bine remarca A. Codoban în lucrarea Sacru și ontofanie, omul 
se confruntă cu divinitatea mai mult prin experiența religioasă decât prin cunoaştere, 
preluînd conceptul de la filosoful român citat, am spune noi prin ontofanie, sinonimă 
cu arătarea lucrurilor sacre, decât prin teofanie, ca revelaţie supranaturală şi naturală, 
specifică şi atribuită celor aleşi şi nu oricărei fiinţe create de un singur Creator. 

După cum vom putea observa, îmbinarea caracterului transcendent şi abstract 
cu cel imanent şi concret, într-o manieră sincretică, este realizată cu precădere în 
creştinism. Un asemenea mecanism de agregare și amalgamare dintre om şi divinitate, 
credinţă și rațiune face ca religia dominantă de pe mapamond, creştinismul, alături de 
caracterul teocratic, prin disjungerea divinului și a transcendenţei față de om și lumea 
imanentă creată, să devină o religie teontropică, acceptând legătura dintre fiinţele 
create și Creator. Nu este de mirare faptul că în efortul de cunoaştere a divinității şi 
de autocunoaştere, adică de a pătrunde taina corolei de minuni a lumii, ca să-l 
parafrazăm pe marele filosof şi poet român Lucian Blaga şi a propriei sale cununi 
divine, prin intermediul Creaţiei, încă de la început, oamenii au ajuns să aibă 
reprezentări foarte diferite despre Dumnezeu, astfel că, prin asocierea asemănării 
omului cu Creatorul său, au transferat asupra ideii lor de Dumnezeu cunoaşterea pe 
care o aveau despre ei înşişi şi în acelaşi timp despre raportul lor cu lumea şi cu acest 
Creator. 

Cuprinşi de un sentiment de dependență neputincioasă în raport cu tot ceea ce 
îl înconjoară, omul și de a-l proteja în fața tuturor vicisitudinilor naturale și sociale, 
ontologizându-L, imanentizându-L și sacralizându-L, atât sub formă politeistă, cât şi 
monoteistă, în ceea ce este desemnat prin conceptul de divinitate. Astfel, divinul şi 
divinitatea au fost reprezentate în diferitele tradiţii religioase: în general, divinitatea 
este reprezentată ca fiind conştiinţa absolută, Fiinţa Supremă, Creatorul lumii, ființă 
personală perfectă şi ideală, sinonim cu ceea astăzi desemnăm prin Dumnezeu. 

Omul are nevoie atât de un Dumnezeu - imanent, umanist, mântuitor şi 
pnevmatizator - care contribuie la îndumnezeirea noastră, cât şi de un Dumnezeu 
transcendent şi neutru față de propria-l creație şi față de om; de un Dumnezeu regăsit 
în suflet, care rezonează la suferința și suspinul omului, şi de un Dumnezeu creat de 
mintea omului; de un Dumnezeu sentiment și de un Dumnezeu rațiune. Orice tendință 
de delimitare tranşantă dintre aceste două planuri şi aceste atribute, îi diminuează locul 
şi rolul din cadrul Proiectului divin - iconomic, plasând divinitatea, fie doar în plan 
conceptula-abstract şi metafizic, fie în viaţa cotidiană, rămânând în acest mod la 

latitudinea fiecăruia în cunoaşterea și puterea sa de evaluare, fără glorificare și fără 
supunere, ceea ce i-ar diminua atributele şi funcțiile Sale universale. 

Dacă nu am accepta un asemenea model revelat în Cartea Sfântă şi ne-am 
orienta după diverse păreri filosofice, care de care mai sofisticate despre Dumnezeu, 
nu am face decât să copieim aceste opinii controversate, adevăratul Dumnezeu revelat 
fiind ignorat, locul şi rolul său fiind preluat de alţi zei şi dumnezei, potrivit capacității 
de înţelegere a celor care i-au asimilat, în ultimă instanţă a unui singur “Dumnezeu 
plagiat” după aceste opinii şi concepții filosofice, care în mare parte corespunde cu 
iconomia adevăratului Dumnezeu şi nu a copiilor preluate după opiniile şi concepţiile 
celor care de cele mai multe ori ni le impun ca “unic model”, în raport cu interesele 
şi voinţa celor care urmăresc acest fapt și în mai mică măsură cu puterea noastră de 
cunoaştere şi înţelegere, chiar dacă printr-un astfel de model divin se încearcă 
legitimarea noastră ontologică, în ultimă instanţă, sensul devenirii noastre. 

Un asemenea model poate fi atât un spirit absolut, cât și o Fiinţă Supremă, 
ceea ce înseamnă că existența Sa este atât corporală - fizică, cât și lipsită de 
corporalitate, ceea ce mintea noastră încă nu poate înţelege, chiar dacă unii filosofi, 
precum Platon şi idealiştii în general, încearcă din răsputeri să explice şi să ne 
convingă asupra unei asemeni realități onto-spirituale și nu doar ontologice, ca 
Suprafiinţă. Probleme fundamentale pentru om, care reclamă aprofundarea lor, 
încercând în primul rând să ne cunoaștem pe noi (Socrate), ca să putem ulterior să 
tindem spre cunoaşterea lui Dumnezeu. 

Am putea spune că sub raport fenomenologic, divinitatea a devenit şi se 
constituie într-o necesitate insurmontabilă în conştiinţa fiecărui individ, necesitate 
care, dacă nu există, poate crea foarte multe anomalii în plan psihologic şi social. O 
asemenea atitudine este promovată și de omul de cultură şi publicist român Octavian 
Paler, atunci când afirma caracterul necesar al divinității ca existență-ontologică şi 
condiţionare care ar induce unele disfuncţii implicit în plan rațional, fără divinitate 
neputând fi explicate multe lucruri de pe lumea aceasta. Mai mult decât atât, nevoia 
de a accede la divinitate conduce la un confort al rațiunii, ceea ce înseamnă că între 
cele două dimensiuni spirituale trebuie să se instituie un raport armonios şi nu unul 
cotradictoriu, conchide omul de cultură citat. 

Dintr-o asemenea perspectivă funcționalistă, Georges Duby, în cartea citată, 
„„„exact în punctul de joncțiune între iubire și 


ce 


Arta şi societatea, vol.I, arăta că: 
rațiune, acolo unde se întâlneşte lumina care pogoară cu cea care se înalță, creatul cu 
increatul, natura cu supranaturalul, eternitatea cu timpul istoric, se află Crist, 
Dumnezeu devenit om, «lumina din lumină» și totuşi din carne şi sânge” (pp.261- 
262). O asemenea opinie este completată de unul dintre cei mai profunzi mistici 
occidentali, Meister Eskhart, care afirma: “Dumnezeu străluceştee în toate lucrurile, 

căci toate lucrurile îi amintesc lui Domnul şi îi vede chipul pretutindeni”. Făcând 
trimitere la creştinism și la rolul celui care a fundamentat această religie - Iisus Hristos 
- Dumnezeu Fiul, Jean de Fécamp (sec.XI) avea să spună că lisus se manifestă ca 
fiind “calea spre lumina Tatălui ceresc din noi”, ceea ce înseamnă că lumina nu vine 
numai de la Ierusalimul ceresc imaginar, ci şi din natura umană îndumnezeită prin 
Fiul lui Dumnezeu cel ceresc, coborât pe pământ într-un asemenea scop 
pnevmatizator - al îndumnezeirii lumii. 

De pe o asemenea poziţie a echilibrului am plecat şi noi în temerara 
întreprindere a căutării divinității şi în mod deosebit a lui lui Dumnezeu, retrăgându- 
ne, parafrazându-l pe bunul nostru prieten spiritual, omul de aleasă cultură şi 
spiritualitate, Valentin Marica, “în binefacerea singurătăţii”, încercând să construim 
şi să întregim imaginea asupra Celui de necuprins cu mintea, ci doar cu sufletul şi cu 
spiritul, mai mult cu afecţiune, decât cu rațiune. 

A unui echilibrului dintre spiritul ştiinţific și al credinţei insuflate de adevărul 
descoperit de cei care s-au adâncit într-un asemenea studiu, teologi, filosofi şi oameni 
de ştiinţă, deopotrivă, promovând acele principii ale “logicii credinţei” şi finalității 
acesteia, regăsite şi promovate de marile spirite ale secolelor XI-XII, promovate la 
început de Sfântul Anselm de Canterbury: “credo, ut intelligam” - cred ca să înţeleg 
şi de Abelard, conform căruia “inteligo ut credam”, tradus în limba română 
însemnând cunosc ca să cred, ceea ce semnifică faptul că credinţa serveşte înţelegerii 
profunde a lucrurilor, mai greu accesibilă pe cale rațională, credinţa fiind considerată 
de exegeţii săi superioară rațiunii, o suprarațiune, după Hegel, și ulterior E. Mounier, 
cunoaşterea fiind pusă în slujba credinţei, nefiind nici pe departe disociată de aceasta. 
Asociere susținută în primul rând de curentul fideist, pe fondul acceptării teoriei 
dublului adevăr, promovat de marele teolog catolic Toma d” Aquino, care accepta 
primatul credinţei în raport cu raţiunea în procesul complex al cunoașterii, fără să 
ignore rațiunea şi gândirea umană. 

O asemenea logică a credinței, după cum o numim noi, s-ar regăsi în mod 
firesc în raționamentul de tip silogistic, putând lua următoarea formă sintagmelor 
enunțate ale celor doi mari gânditori citați: “credo, ut intelligam”, “inteligo ut 
credam” (cred ca să înţeleg, cunosc ca să cred). Doar prin această simbioză afectiv- 
rațională putem pătrunde dincolo de ceea ce ne este dat să cunoaştem prin simțuri și 
rațiune, iubirea și trăirea fiind cele care confirmă existența necunoscutului şi 
inaccesibilului, dar care se ipune de la sine în mod necesar. Aşa cum remarcabil sesiza 
P. Ţuţea,“ Fără Dumnezeu, omul rămâne un biet animal rațional vorbitor, care vine de 
nicăieri şi merge spre nicăieri”. Desigur, exacerbarea credinţei în defavoarea rațiunii 
şi invers, nu face decât să ne înfundăm pe un drum fără ieşire, încălcând regulile care 
conduc spre Dumnezeu, devenind fie habotnici în raport cu Creatorul şi ignoranți cu 

creația - existența sau ființa sub raport ontologic, fie ignoranți cu Creatorul, 
supraestimând creația - ființa, pe fondul raportului de independenţă și disociere față 
de Creator. 

Un amendament s-ar putea aduce asupra supraestimării rolului credinței în 
cunoaşterea lui Dumnezeu în raport cu rațiunea, ceea ce ar presupune să credem la 
fel de mult și în cei care caută adevărul despre divinitate și nu doar în cei care îl 
proclamă în mod necondiţionat, ca un adevăr suis generis, obținut doar pe calea 
revelaţiei naturale și supranaturale, care în timp va putea schimba asemenea adevăruri 
pretins insurmontabile, după cum s-a schimbat imaginea în timp asupra divinității, 
lăsând loc și rol rațiunii şi a omului. Acesta, la rândul său, va suferi schimbări radicale 
prin chip şi asemănare, într-o deplină concordanță cu schimbările ce le va suporta 
chipul şi asemănarea-imaginea Creatorului, care chiar dacă va rămâne la modul 
simbolic de Fiinţă Supremă, deopotrivă, o vom accepta și căuta, atât cât va permite 
rațiunea și Cel care ne-a înzestrat cu ea, în scopul adâncirii cunoașterii celui de 
necunoscut. 

O asemenea idee a dinamicii divinității este regăsită într-o altă formă mai 
voalată şi la Sfântul Maxim Mărturisitorul, exprimată prin faptul că Dumnezeu se 
mişcă şi rămâne nemişcat. Sau, cum spune D. Stăniloae, Dumnezeu S-a coborât la 
nivelul temporal fără să poată să părăsească eternitatea Sa, ceea ce înseamnă că 
Dumnezeu posedă acel atribut al aseităţii-existând prin Sine, putând lua forme 
imaginare diferite, nu doar antropologică, după al cărui chip şi asemănare a fost creat 
omul, în funcție de capacitatea perceptiv-evaluativă şi evolutivă a omului, Dumnezeu 
existând în afara timpului și spațiului. 

Acest posibil raport antitetic dintre rațiune și credință este semnalat de foarte 
mulți teologi şi filosofi. Printre cei care evidențiază un asemenea raport se evidențiază 
gânditorul evreu luda Halevi (secolul al XII-lea d.Hr.), subliniind că adevărul este de 
natură transcendentă şi că raţiunea nu este suficientă pentru a ajunge la adevăr, care 
este Dumnezeu însuşi şi care nu poate fi exprimat, ci doar trăit prin intermediul 
experienţei religioase şi a comuniunii dintre om şi El (apud. Jacqueline Russ, Istoria 
filosofiei Il. Inventarierea lumii moderne p.93). 

Negând rolul intelectului-nous-ului în realizarea unei asemenea comuniuni, 
implicit în planul cunoașterii, Halevi sugerează faptul că Dumnezeu se dezvăluie 
totdeauna înaintea demersului nostru cognitiv, binecunoscute fiind în acest sens 
întâlnirile profetice, de unde apartenenţa diferitelor comunităţi etnice cu propria lor 
divinitate (Dumnezeul lui Avraam, al lui Isaac şi al lui Iacov) prin care, ca semn de 
recunoaștere, Yahwe stabileşte şi anumite /egăminte. 

O asemenea relaţie dintre Dumnezeu și poporul ales este statuată 
în mod formal prin binecunoscutul Legământ mozaic sau Legea mozaică, 


45 


Capitolul I- Prolegomene privind conceptul de divinitate 


cunoscut mai mult prin cele Zece Porunci-Decalogul biblic, făcut cu evreii aflați în 
drum dinspre Egipt spre ţara promisă (Exod 20:1-18), atunci când i-a înmânat lui 
Moise pe muntele Sinai cele două table ale Legii (31:18). Desigur, argumentul cel mai 
plauzibil care certifică această atitudine părtinitoare faţă de evrei este regăsit în modul 
de adresabilitate a lui Yahwe: “Eu sânt Cel Veşnic, Dumnezeul tău care te-a scos din 
Egipt, din casa robiei”, către fiii lui Israel, ca popor ales. 

Dumnezeu profetic al acelor vremuri este superior dumnezeului filosofilor, 
care îl identifică cel mult cu o ființă supremă, diferită de cea desemnată de ontologie, 
chiar dacă deţine unele atribute comune care nu pot însă să-l identifice cu adevăratul 
Dumnezeu, ca o putere supremă şi o prezență vie resimțită spre care tindem să-L 
cunoaştem prin credință şi revelație, nu doar prin intermediul intelectului pe cale 
rațională și abstractă - conceptuală: cu alte cuvinte, epistemologic. 

Dintr-o asemenea perspectivă gnoseologică, Dumnezeu devine un drept al 
celor care sunt mistuiţi de această trebuință cognitivă superioară, al celor care gândesc 
şi nu se rezumă doar în a crede fără să cerceteze, printre care ne considerăm și noi, 
întregul efort în conceprea acestei cărți fiind consacrat unor asemenea obiective de 
ordin cognitiv şi persuasiv pentru cei interesaţi de această problematică complexă. 
Acest raport dintre cunoaştere - rațiune şi credință - religie, aşa cum am mai arătat, a 
fost magistral surprins de A. Einstein, atunci când afirma acest raport de 
complementaritate fideistă dintre ştiinţă şi religie, prin celebra judecată, pe care o 
reiterăm și cu acest prilej pentru semnificația ei deosebită: “Știința fără religie este 
şchioapă, iar religia fără ştiinţă este oarbă”, de unde rezultă că ele coexistă sub raport 
epistemologic. 

Divinitatea şi implicit ideea de Dumnezeu nu este ceva exclusiv de natură 
transcendentă, ci este în concordanță cu rațiunea oamenilor, primită de la El, care este 
mai presus de rațiune, spaţiu şi timp, fiind suprarațional, aspațial şi atemporal. 
Analizând datele disponibile din viaţa cotidiană, putem concluziona asupra existenţei 
lui Dumnezeu, deoarece viaţa, legile naturale, sursele de energie, dragostea şi 
frumuseţea, toate aceste creaţii divine nu puteau să apară din materia inertă, ca rod al 
întâmplării oarbe, ci sunt darul divinității pentru a putea exista și a ne bucura de 
asemenea daruri şi haruri divine. 

Asemenea referințe asupra necesității şi importanţei cunoaşterii divinității în 
actul religios sunt regăsite la foarte mulți religiologi. Printre aceștia îl amintim pe 
filosoful şi omul de ştiinţă Georg Simmel (este autorul unor cărți despre religie de 
mare importanţă în epocă, cum ar fi Religie şi Sociologia religiei), care susţinea că în 
actul religios cunoașterea lui Dumnezeu nu este scop - foarte caracteristic -, nu este 
un scop, ci cunoașterea lui Dumnezeu este un mijloc. Adică, prin postularea acestui 
Dumnezeu - ca să spunem lucrurilor pe numele lor adevărat, pe care Simmel nu vrea 

să-l întrebuinţeze - de către noi înşine, noi nu facem decât să întărim şi să potențăm 
viața pe care noi o numim religioasă, după cum aprecia și filosoful român Nae 
Ionescu, în Prelegeri de filosofia religiei (Biblioteca Apostrof, Cluj, 1994). 

Putem spune fără putință de tăgadă că o asemenea propensiune a omului spre 
descoperirea adevărului a apărut o dată cu primii paşi în istoria sa, astfel că omul este 
o ființă îndumnezeită şi îndumnezeitoare (după păcatul originar), orientată spre 
transcendent şi absolut, deosebit de relativitatea lumii înconjurătoare, în primul rând 
spre divinitate, care să-i dea sens existenţei. Această necesitate indisolubil legată de 
fiinţa umană se constitue într-un element ce configurează structura psihică a omului, 
şi, în acelaşi timp, factor determinant în manifestările sale psiho-comportamentale de 
orice natură. Divinitatea, prin multiplele sale forme de reprezentare şi manifestare, 
într-un mod sau altul, este regăsită pe toate coordonatele spaţio-temporale ale 
existenţei sale, exercitând o influenţă covârşitoare asupra majorităţii aspectelor vieţii 
sociale şi a experienţelor de viață spirituală. 

În demersul analitic temerar întreprins, am plecat de la un adevăr pe care îl 
susţinem și anume că divinitatea este mai aproape de noi atunci când este cunoscută 
şi nu doar atunci când este acceptată sub diferitele sale forme de reprezentare 
individuală şi/colectivă. Dintr-o asemenea perspectivă, divinitatea este concepută ca 
o realitate simbolică, transcendentă şi imanentă, sinergică în gând, suflet şi acţiune 
umană. Legat de posibilitatea cunoașterii lui Dumnezeu pe cale experenţială, Nae 
Ionescu afirma: “Dumnezeu ne e mai aproape și mai pe înţeles decât lucrurile 
sensibile, materiale, şi de aceea îl cunoaştem mai uşor”. 

Aceasta înseamnă că înainte de a vorbi despre Dumnezeu, mai important este 
să ştim adevărul, cât putem ști, despre EI, iar în virtutea acestui adevăr absolut să 
gândim despre El prin intermediul sensibilităţii senzoriale şi raţionale și a experienţei 
proprii de viaţă, realitatea creată, cunoscută, constituindu-se în argumente relative în 
demonstrarea adevărului absolut deţinut de Dumnezeu. 

Efort intelectual şi spiritual, pus sub cenzura morală, care ne-a orientat acest 
demers analitic întreprins, sperând să fie răsplătit de către fiecare cititor prin ceea ce 
vom prezenta în modul cel mai onest, fără patimă și atitudini exclusiviste, chiar dacă 
concluziile sunt convergente spre un singur adevăr - Adevărul absolut, de care şi prin 
care trebuie să trăim şi care trebuie să devină valoarea fundamentală în plan cognitiv, 
moral și existențial. 

În acest sens, cu referință la valenţele axiologice ale adevărului divin, marele 
sociolog român P. Andrei considera că: “Problema existenţei şi acţiunii divinului se 
reduce la aceea a existenței şi acţiunii valorilor”, a valorilor transcendente - dintr-un 
alt plan existenţial, şi nu a celor materiale şi efemere, am spune noi, din perspectivă 
sociologică şi ontologică. 

Desigur, nu putem evalua valoarea transcendentă la nivel individual, în pofida 
faptului că omul este o creaţie divină, deoarece Dumnezeu e ceva suprapersonal, şi ca 
atare nu poate fi conceput sub o formă personală, chiar dacă a creat omul după chipul 
şi asemănarea Sa, ceea ce nu este nici pe departe că este și identic cu El. Această 
tendinţă de a întrupa valoarea transcendentă denotă că oamenii caută divinitatea atât 
în natura externă, dincolo de om și realitate, dar și în lumea internă a sufletului ( P. 
Andrei, op. cit.) 

Înainte de a fi o putere supranaturală transcendentă, o asemenea putere 
exterioară trebuie percepută și evaluată în primul rând ca o forță interioară, exprimată 
în plan conativ, ca o dorință sau o năzuință sacră, după cum tot sacră a fost şi ființa 
care tânjește după cunoaşterea lui Dumnezeu, în care se poate reflecta, după cum vom 
încerca să demonstrăm, omul, prin chipul şi asemănarea sa cu Dumnezeu. 

Omul există într-adevăr ca om, dar nu lipsit de Dumnezeu, întrucât fără acea 
scânteie divină, omul ar fi desacralizat şi devalorizat ca specie teantropică, rămânând 
la condiţia antropologicului imanent. De aceea ni se impune să conştientizăm această 
natură duală a omului, de ființă terestră și celestă, şi să-L hrănim pe Dumnezeu din 
interiorul fiinţei noastre cu gândurile şi fapte plăcute lui Dumnezeu, nu doar prin 
vorbe şi printr-o credință pusă în slujba așteptărilor de la Dumnezeu şi mai puţin a 
dăruirii Sale şi semenilor noştri. De unde concluzia că omul trebuie să dăruiacă mai 
mult decât să primească, deoarece numai prin dăruire putem primi și noi, la rândul 
nostru, darul și harul divin. De aceea cei hărăziţi cu acest dar divin sunt sau ar trebuie 
să fie mai darnici cu ceea ce au primit de la Dumnezeu. În acest spirit am scris şi 
dăruim această carte celor dornici de căutarea şi cunoaşterea lui Dumnezeu, dincolo 
de imaginația individuală, dar nu fără ea. 

Se cuvine ca într-un asemenea context să prezentăm această sintagmă de 
scânteie divină, peste care ne “alunecă” prea uşor mintea, fără să depunem vreun efort 
în înțelegerea arhitectonicii sale semantice, fiind considerată de la sine într-un mod 
mai mult implicit decât explicit, neînțelegându-i pe deplin semnificaţia sa religioasă, 
cu atât mai mult cu cât ea nu aparţine doar religiei creştine, ci se originează în budism. 
Așa cum aminteam, asupra acestei sintagme, mai mult implicite decât explicite, nu s- 
a scris aproape nimic, considerându-se subînțeleasă sub raportul accesibilității şi 
comprehensibilităţii sale libere şi oarecum într-un mod individual. Într-un asemenea 
context, unde domină arbitrariu, considerăm necesar şi oportun să facem câteva 
precizări legate de acest concept pur teologic. 

În primul rând, din chiar conţinutul denumirii rezultă că această scânteie 
reprezintă o particulă divină prin care omul îşi legitimează statutul său de ființă creată, 
şi nu devenită pe cale exclusiv evoluționistă, pe fondul acelor mecanisme specifice 
teoriilor evoluţionismului. 

În al doilea rând, o asemenea ascendență divină, prin această scânteie, îi 
conferă omului acel caracter de ființă nemuritoare prin însufleţirea sa de către cineva 
nemuritor, nemuritor fiind doar ce aparţine de Creator, nu şi trupul care asemenea 
sufletului se reîntoarce la starea sa inițială: starea minerală pentru trup (ţărână-pământ) 
şi spirit pentru suflet. Aminteam că acest concept nu este singularizat unei singure 
religii, ci îşi are temeiuri într-o altă religie decât cea creștină. 

Dintr-o asemenea perspectivă transcendentă legată de natura nemuritoare a 
sufletului, devenit spirit universal, mai precis o conștiință de după moarte, budismul, 
care acceptă această interacțiune dintre o conştiinţă imaterială și corpul căruia îi este 
momentan asociată, consideră această scânteie divină ca a fi ceea ce psihologul 
american William James desemna prin conceptul de “flux de conștiință” (“stream of 
consciousnnes” - apud. J.F.Ravel şi M. Richard, Călugărul şi filosoful, p.67), având 
o asemenea semnificație psihologică și filosofică de factură eshatologică, în planul 
religiilor verticale (nu și budismul), şi care acceptă teza nemuririi sufletului, adică a 
menţinerii “fluxului de conștiință” şi al vibraţiilor energetice, evident pe alte 
frecvenţe, iar după moarte, independente de corpul material, aparținând componentei 
spirituale care se reîntoarce pe aceleși lungimi de undă, putând comunica cu conştiinţa 
cosmică care este Dumnezeu. 

Așa cum se deduce, acest flux de conştiinţă nu se poate regăsi decât pe 
raportul instituit dintre divinitate, ca ființă personală absolută - Persoană treimică în 
ipostazierea religiei creştine şi om, ca persoană şi colectivitatea căruia îi aparţine, de 
unde rezultă că ființa umană devine nemuritoare datorită acestei scântei divine ce 
însoţeşte creaţia, independentă însă de aceasta și în legătură de dependenţă absolută 
cu Creatorul, adică dintre om și Dumnezeu, ca binom ontologic şi onto-teologic ce 
însoţeşte acest univers cunoscut și necunoscut. 

O asemenea teză a independenței conştiinţei de materie - creier este regăsită 
şi la filosoful francez Hr. Bergson în lucrarea Materie și memorie, unde în urma unor 
cercetări, psihologul citat a ajuns la concluzia că memoria şi implicit conștiința 
depăşeşte capacitatea creierului, aceasta fiind agăţată acolo - în creier, precum 
“paltonul” este sau poate fi agăţat într-un “cuier”, fără însă a se reduce la acest raport 
dintre palton şi cuier, paltonul - conştiinţa putând exista și în afara cuierului - 
creierului, neexistând prin cuier, asemenea supranaturalului care există în afara 
naturalului, mai important fiind în acest raport analogic, conştiinţa cosmică și nu 
suportul prin care ea poate fi conștientizată, asemenea conștientizării lui Dumnezeu 
pe calea revelaţiei. Prin această analogie, Bergson şi susținătorii săi promovează o 
asemenea teză prin care consideră că conștiința depășește facultăţile creierului, 
nemaifiind considerată un epifenomen, cum era considerată din perspectivă 
materialistă, primordial fiind Cuvântul, ideea şi nu ceea ce derivă din acestea. 

Fenomen susținut de Principiu antropic tare (asupra căruia vom reveni), în 
conformitate cu care înaintea creaţiei a existat un Proiect şi un Proiectant după care s- 
a realizat creația. Asupra acestui principiu nu vom insista, ci vom reveni asupra lui, el 
aparținând prin excelență Proiectantului și nu celor care au construit după acest 
Proiect divin nevăzut şi necunoscut. 

Aşa cum rezultă din istoria religiei și a filosofiei, cea mai înaltă categorie 
elaborată de spiritul uman este cea de Dumnezeu sau, într-o interpretare mai difuză şi 
mai diversă, cea de divinitate: Yahwe la mozaici, Brahma la hinduişti, Allah la 
musulmani şi Dumnezeu Treimic la creştini (promovând adevărul despre supremaţia 
lui Dumnezeu, Tertullian (secolul III d.Hr.) evidenția faptul că: „A fost un timp când 
Fiul nu a existat (...). Înainte de orice lucru, Dumnezeu era singur”, de unde şi 
cunoscutele erezii antitrinitare, analizate şi de noi în lucrarea Creștinismul între 
imanență şi transcendenţă), ca să prezentăm cele mai reprezentative categorii 
teologice și filosofice cu care s-a confruntat mintea, sufletul şi spiritul uman pe 
parcursul existenţei sale. Prin divinitate omul a fost şi este cu mult mai mult conștient 
de sine şi față de o asemenea putere transcendentă care a creat şi guvernează întreaga 
existență cunoscută şi necunoscută, depăşind acele culturi religioase, protoreligioase, 
politeiste, monoteiste și hedoniste, pe care le-am analizat și noi în cartea Religie şi 
Religiozitate, editată în anul 2015. 

Demersul analitic asupra celei mai complexe categorii teologice şi filosofice, 
cea desemnată prin intermediul epistemologiei teologice prin categoria de Dumnezeu, 
nu este nici uşor de realizat şi cu atât mai puţin de a evita unele riscuri pe care şi le 
asumă cel care întreprinde un asemene demers în faţa proprie-i conştiinţe şi 
responsabilități. Aşa cum uşor ne putem da seama, o asemenea întreprindere temerară, 
implică pe lângă competenţă şi o anumită deontologie care pune în valoare caracterul 
şi personalitatea celui care se încumetă să facă „ordine epistemologică” într-un 
domeniu atât de sensibil, vulnerabil şi complex ce aparţine prin excelenţă teologiei şi, 
în primul rând, divinității - lui Dumnezeu. Divinul deţine singura putere care se 
cunoaşte pe Sine, omului fiindu-i imposibil de a rezolva o asemenea problemă ce îl 
menţine treaz pe el și omenirea, cu atât mai puţin noi, oricât de temerari şi încrezători 
ne-am crede în forțele spirituale de care dispunem în această încercare temerară şi 
riscantă. 

De aceea, în demersul investigaţional întreprins, nu ne-am propus să studiem 
şi să explicităm un asemenea concept atât de complex, generator al celei mai complexe 
fenomenologii spirituale, pe care am denumi-o ca epistemologie teologică, şi nici nu 
am încercat să dezvăluim în întregime resorturile ontologice şi spirituale ale 
divinității, demers constant al spiritului uman, ci mai mult încercăm să demonstrăm 
caracterul necesar şi logic al existenţei divinității prin multiplele sale forme, ca putere 

generativă universală şi ca sursă a existenţei şi non-existenţei. Adică, ca putere 
pozitivă creatoare, dincolo de oricare altă energie negativă ce predispune spre haos şi 
degradare, energie percepută ca premisă necesară reconstrucției pozitive şi a ordinii 
universale sub raport evolutiv şi involutiv - al progresului şi regresului spiritual şi 
moral al omului şi umanităţii, ce cade sub incidenţa puteriii divine, ca putere 
transcendentă şi imanentă. 

Din inventarul semanticii acestei categorii universale rezultă că aceasta 
aparţine filosofiei și epistemologiei teologice, fiind o categorie polimorfă sub raport 
semantic, cunoscând sensuri şi interpretări diferite de la o religie la alta, sau, și mai 
mult, de la un curent sau orientare religioasă la alta. De aceea, în contextul în care nu 
facem referință la o religie sau alta, prin divinitate subînțelegem categoria de 
Dumnezeu, diferenţele specifice fiind deduse din configurația și atributele celorlalte 
categorii ce desemnează divinitatea. Una dintre cele mai autorizate surse din care se 
desprinde originea acestui cuvânt universalizat prin care este desemnată divinitatea - 
Dumnezeu este Dicţionarul Biblic de nume proprii şi nume rare, care îl are ca autor 
pe Stâncă Nicoară, unde categoria de Dumnezeu este un derivat semantic al verbului 
sanscrit div, însemnând a străluci, şi care ulterior s-a transformat într-un substantiv 
adjectival, devenind din verbul a străluci substantivul propriu Strălucitorul, 
transformându-se ca urmare a conversiei din această limbă veche în limba latină în 
substantivul Deus (zeu sau Dumnezeu). 

Așa cum am mai arătat, rădăcina etimologică din care au derivat toate 
celelalte denumiri din diversele limbi şi diversele popoare este regăsită limba 
sanscrită, fiind etimonul Div, de unde derivă cuvintele ebraice: El, Eloim, Elion care 
înseamnă Putere, Tărie; latine: Deus, Dieu, Dios, Dio, Domine; în limba greacă: 
Theos, care înseamnă Cel care este implorat; Cel care vede; Cel care se mişcă; 
Creatorul lumii; Creatorul cerului şi al pământului; Orânduitorul; Fiinţa Supremă. 
Derivaţia etimologică este regăsită în cuvântul francez divinité, lat. divinitas, 
divinitatis şi semnifică în esență o forță supranaturală creatoare şi cârmuitoare a lumii 
(DEX 2009) sau o ființă imaginară cu însuşiri supranaturale, socotită drept 
cârmuitoare a lumii. 

În ultimă instanță, categoria divinitate este sinonimă cu cea de Dumnezeu sau, 
în cadrul politeismului, cu cea de zeu şi/sau zei, care la fel ca şi categoria singularizată 
de divinitate sau de Zeu, deasupra zeilor, semnifică ceva supranatural, de esenţă divină 
şi transcendentă, cvasisinonim cu categoria teologică şi filosofică de Dumnezeu. În 
acest sens, P. Andrei avea să afirme că: “Divinitatea este un postulat psihologic, logic 
şi moral căruia nu-i putem atribui aprecierile de bun sau rău în sensul unor însușiri 
reale, căci aceste aprecieri sunt numai niște idealuri subiective ale noastre, pe care le 
obiectivă, căutând să le încorporăm în ceva absolut, invariabil şi general valabil. De 

aceea, nu putem şi nu trebuie să punem fericirea noastră în dependenţă cauzală cu 
acest postulat” (ibidem). Perspectiva apofatică este evidentă şi la acest mare sociolog, 
fără însă să o afirme şi să o asume. 

În mod evident, lumea zeilor şi, în cadrul ei, mai presus de toţi şi de toate 
marele Zeus a împământenit atât pământul cât şi cerul, ca produs al imaginarului 
individual și colectiv, diferențiindu-se de la un popor la altul, mai mult prin formă- 
imaginație decât prin conţinut, pretutindeni predominând puterea şi dependenţa față 
de aceste forțe supranaturale imaginare. Sub aspect genetic, originea tuturor fiinţelor 
este regăsită mai întâi aici pe pământ sau cel mult într-un spaţiu imanent-apropiat de 
pământ, şi nu unul transcendent, dincolo de capacitatea perceptivă a omului. 

Nu în mod întâmplător este regăsită zeiţa Geea (sau Gaia) care în mitologia 
greacă era personificarea planetei Pământ. Considerată în vechime drept element 
primordial din care se trăgeau toți ceilalți zei, Geea mama primordială a tuturor 
fiinţelor, ea însăşi provenea din misteriosul Haos, origine absolută a tot ce există. În 
aceeaşi manieră simbolică substitutivă, această zeiță primordială era considerată 
mama comună a zeilor şi oamenilor, fiind asociată ulterior cu ceea ce era desemnat 
prin simbolul vieţii, adică cu Eva, ceea ce în limbajul ştiinţific evoluţionist-creaționist 
este desemnat prin Eva mitocondrială, ca a fi primul strămoş comun pe linie maternă, 
corespondentul feminin al lui Adam cu cromozomul Y, cel mai recent strămoș comun 
pe linie paternă. 

Cu toată această preeminenţă „genetică” a Geei, tot Zeus rămânea puterea 
supremă (Adam-simbolul ontologic al existenţei create fiind primordial vieții-Evei, 
iar prin analogie, acestei zeițe, ca produs al imaginaţiei), care prin trecerea la 
monoteism avea să devină ceea ce pentru unele religii este Dumnezeu de mai târziu. 
În acest caz particular al viziunii omului despre zei, cu precădere despre Marele Zeu, 
am putea vorbi de o putere și kratologie cu caracter transcendent, în ceea ce îl priveşte 
pe Zeus, şi de o ontologie imanentă, în ceea ce priveşte începutul absolut al tuturor 
lucrurilor, inclusiv al zeilor. Puterea sa depăşeşte pe aceea a tuturor zeilor la un loc şi 
prin această superioritate a sa este în stare să domine şi să ţină în frâu pe toți zeii, de 
puterea sa depinzând puterea celorlalți zei din Panteon. Ca zeu al cerului, el locuieşte 
pe vârful muntelui Olimp, vârf care era socotit a fi în cer, şi tot ca zeu al cerului, el 
este stăpânul norilor, al ploii, al zăpezii, al tunetului şi al fulgerului, fiind reprezentat 
cu un fulger în mână. Ca zeu al luminii, Zeus vede toate, nu-i scapă nimic. El 
supraveghează împlinirea justă a angajamentelor, respectarea dreptăţii, împlinirea 
obligaţiilor conjugale. În acelaşi timp, prin misiunea sa terestră şi mundană, protejează 
familia, cetatea, şi asigură bunăstarea omului și a societăţii în general, conducând în 
cele din urmă la supunere şi slăvire. 

Oricum și oricare ar fi această percepţie și imaginaţie, cert este că impresia 
imediată care se degajă favorizează condiționarea întregii existenţe cosmice de voința 
zeilor şi mai ales de aceea a lui Zeus-Dumnezeu. 

Analizând lucrurile din perspectivă "geneticii divine” este clar că zeii 
imaginari apar în conştiinţa colectivă ca dezvoltarea ultimă a evoluţiei cosmice, forma 
de existenţă desăvârşită a tot ceea ce provine din această zeiță primordială - Geea, care 
ulterior, asemenea altor zeități, s-a transformat în Demiugul întregului univers 
cunoscut şi necunoscut, în ceea ce desemnăm prin Dumnezeu. Se observă că la început 
zeii mitologici ai omenirii au mai mult un caracter imanent, având o origine comună 
cu întreaga creaţie văzută, nefiind independenţi de lumea noastră, ci mai mult decât 
atât, au nevoie de jertfele pe care oamenii le aduc pentru a-i face mai buni şi mai 
umani, de unde rolul jertfelor în ritualul religios regăsit în majoritatea religiilor 
tradiționale verticale, începând cu prima religie monoteistă, iudaismul, unde jertfa 
avea să devină simbolul supunerii şi ascultării omului față de această putere 
supranaturală de care depinde în exclusivitate. Întrucât acest aspect mitologic excede 
preocupările acestei lucrări, nu vom insista asupra lor, decât în mod contextual, 
preocuparea noastră fiind concentrată asupra monoteismului şi nu asupra 
politeismului. 

Întrebarea fundamentală căreia trebuie să-i răspundă omul și umanitatea pe 
parcursul existenţei sale, şi prin care s-a realizat de fapt saltul din regnul natural în cel 
spiritual, este cea legată de natura acestui temei ontologic al existenţei universului: 
dacă acest „temei” este divin-teocratic, transcendent lumii cunoscute-văzute, de care 
omul depinde în totalitate, sau acest temei-substrat este unul teantropic - imanent 
acestei lumi create şi posibil de a fi cunoscute pe cale senzorială și rațională, de care 
omul depinde prin atitudinea responsabilă sau printr-o atitudine deontică 
iresponsabilă, prin promovarea exclusivă a liberului arbitru şi a unei false libertăți, 
cum din păcate s-a întâmplat şi se întâmplă şi în prezent. 

Unde s-a ajuns şi la ce a condus acest mit al păcatului și supunerii 
necondiționate, s-a putut observa pe parcursul evoluţiei omului şi umanităţii, 
numitorul comun al întregii evoluţii pare a fi degradarea umană prin promovarea 
rațiunii şi a pragmatismului şi nu progresul moral și uman, oricât am încerca să 
învăluim acest adevăr peremtoriu. Din păcate, am devenit robii unui alt mit care ne 
subordonează existența, mitul puterii şi al imaginii exterioare, dincolo de universul 
interior, ignorat și nevalorificat la adevărata sa valoare prin care ne definim ca specie 
şi creație a lui Dumnezeu şi nu a unor zei imaginari. Dar așa cum se poate observa, 
deificarea se converteşe tot mai mult în reificare, iar idealurile spirituale şi bucuria 
care ar trebui să însoţească omul prin împlinirea acestor idealuri sunt preluate de 

idealurile materiale şi hedonice, rațiunea, interesul personal și consumul devenind 
stăpânii acestei lumi tot mai secularizate. 

Desigur, strălucirea zeilor (a-mi fi scuzată exprimarea pleonastică voită, zeu 
însemnând prin traducerea din sanscrită strălucire) nu rezulta numai din funcțiile lor, 
ci mai mult din importața şi autoritatea lor recunoscută de către cei care le atribuiau 
un asemenea rol și importanță. În acest mod, în unele religii păgâne, cum erau cele 
din Imperiul Roman, pe fondul sincretismului religios, era recunoscut un aşa-numit 
Deus Summus - Marele Zeu sau Zeul cel mare al universului, căruia îi revenea 
misiunea de a restabili ordinea în această lume haotică (cf. Charles Matson Odahl, 
Constantin și imperiul creştin, Editura BIC ALL, 2003, p.17 şi 42). Un asemenea Zeu 
înzestrat cu o autoritate şi putere mai mare faţă de ceilalți zei este regăsit și în religia 
hindusă, în Vedele, unde pe lângă acest zeu strălucitor Brahma există cel puţin doi zei 
ce configurează triada religioasă hindusă, Siva şi Visnu. Brahma este revendicat ca a 
fi zeul creator, Siva este considerat zeul distrugător, iar Visnu, zeul păstrător, ultimele 
două zeități hinduse deţinând autoritate divină mai scăzută decât primul Zeu suprem- 
Brahma. 

În acest mod au apărut religiile, cultele şi confesiunile religioase, 
reglementate şi gestionate de instituții prea imanentizate şi uneori pervertite în ceea 
ce priveşte raportul dintre etica mijloacelor şi etica scopurilor, între acestea 
instituindu-se mai mult raporturi disfuncționale, conflictuale, decât raporturi 
complementare şi funcționale. Din această perspectivă disfuncțională, în prezent, şi 
cu certitudine mai mult în viitor, între divinitate - Dumnezeu şi credința 
instituţionalizată prin intermediul bisericii s-a prefigurat o falie de care reprezentanții 
acestei instituţii trebuie să ţină seama şi să nu o ignore. 

Această nu înseamnă nici pe departe că va dispărea credinţa în Dumnezeu, ci 
doar se va schimba paradigma credinţei, devenind tot mai individualizată şi 
ştientizată, încât argumentul ştiinţific va deveni un argument suport în demonstrarea 
nedemonstrabilului, adică a ceea ce depăşeşte rațiunea şi cunoaşterea comună spre 
care tindem în mod constant, depunând eforturi uriașe în a ne apropia de EI, în a ne 
recunoaşte și mai ales în a-L cunoaște. 


1.2. Perspective biblice şi patristice ale ontologiei şi onto- 
teologiei 


Așa cum ne spune orice religie verticală, suportul întregii creaţii este harul lui 
Dumnezeu, energia care izvorăşte din ființa Lui, energie care nu este altceva, în limbaj 
teologic creştin, decât Duhul Sfânt care plutea deasupra apelor primordiale (cf. 

Facerea 1:1-2, când: “pământul era nedeslușit și ne” împlinit; şi întuneric era deasupra 
genunii - adâncimii - hăului; Şi Duhul lui Dumnezeu Se purta pe deasupra apelor”. 
Din adnotările făcute de Bartolomeu Anania la Biblia tradusă (publicată în anul 2001, 
p.22), la al cărei text facem trimitere, se precizează ce înseamnă nedeslușit şi 
neîmplint, nedeslușit însemnând invizibil sau de-abia vizibil, ca prin abur, iar ne’ 
împlinit, după marele teolog citat înseamnă, ne” întocmit pe de-a” ntregul, semantica 
acestei sintagme find cu mult mai cuprinzătoare, putând însemna la fel de bine: pustiu, 
gol, deşert, fără viaţă, haos, materie informă, creată din imic, dar încă neorganizată, 
nedesluşită, ultimele semnificaţii fiind cele mai adecvate sensuri textului biblic citat. 

Nici sintagma “Duhul lui Dumnezeu” nu are corespondentul semantic 
cunoscut, astfel că prin această noţiune fundamentală în plan onto-teologic putem 
înțelege, deopotrivă, “vânt” şi “duh”, astfel că prin mișcarea aerului cu ajutorul 
vântului, s-a creat posibilitatea creării pământului. În aceaşi timp, Duhul lui 
Dumnezeu este corespondent cu “Duhul dătător de viaţă al lui Dumnezeu”, ceea ce în 
configurația Sfintei Treimi, Duhul lui Dumnezeu este similar - identic cu Duhul Sfânt. 

Pentru a înţelege mai bine această problematică a Facerii - Genezei este bine 
să facem referință la modul cum perccepeau vechii evrei “geografia biblică”, 
materializată în aceste realităţi ontologice create, care după cum vom observa, nu sunt 
similare cu cele interpretate mai târziu de filosofii antici, ca să nu mai vorbim de știința 
contemporană. Redăm în scop analogic modul cum erau percepute aceste creaţii de 
vechii evrei în cartea de referință scrisă de Moise, după un text vechi nedatat, adaptat 
de noi prin cuvinte şi înţelesuri specifice prezentului, chiar dacă prin această adaptare 
își pierde farmecul - specificul epocii în care a fost scris, cu un limbaj și alfabet 
nemaiîntâlnit, cel puţin de noi, care astăzi l-ar face aproape indescifrabil (neaua se 
scria neua cu accente pe e şi u, sau grindina se scria grândina, iar ploaia se scria ploia, 
cu accente negăsite în alfabetul românesc cunoscut. 

Spre exemplu, lumea - universul material creat era limitată la Cer și Pământ 
(Facerea 1:1). Pământul şi-l închipuiau ca un disc rotund (/eșirea 40:22), înconjurat 
de apele oceanului (Psalmul 42:2, trad. rom.23:2; Psalmul 136:6, trad.rom.135:6), iar 
dincolo de acesta era întunericul (Jov 26:10). Deasupra pământului exista cerul întins 
ca un cort făcut din piele (Psalmul 104:2, trad.103:3) strălucitor ca safirul sau ca 
cristalul (Ezechiel 1:22; Daniel 12:3). Peste cer erau adunate apele superioare 
(Facerea 1:7) de unde urma ploaia, neaua și grindina, dacă se deschideau ferestrile 
(jghiaburile) sau încuietorile ceriului (Facerea 7:11). În tăria cerului era soarele, luna 
şi stelele, luminători mari şi mici, spre a face deosebirea dintre zi și noapte iar pentru 
a determina timpurile (Facerea 1:14). În toianul nemărginitului stă pământul liber de 
sine, iar pe temelii întărite de atotputinţa “creatoriului” (Psalmul104:5, în traducere 
românească,  Psalmul103:6).  Împrejurul pământului se  învârtea soarele 


55 


Capitolul I- Prolegomene privind conceptul de divinitate 


(losua10:12,13). Este mai mult decât evidentă teoria geocentrică, conform căreia 
pământul se afla în centrul universului cunoscut şi nu soarele, conform teoriei 
heliocentice ce îi aparţinea savantului polonez N. Copernic, teorie care a infirmat 
adevărurile revelate prezentate în cărțile Bibliei, de inspirație divină, fiind una dintre 
breşele făcute în aceste adevăruri revelate, pretins absolute, dar care aşa cum se ştie, 
au cunoscut și alte vulnerabilități, ca să nu spunem neadevăruri, fără a fi negat 
caracterul revelat, probabil insuficient pentru pregătirea lui Moise şi a celorlalți profeţi 
aleşi, care dincolo de harul divin cu care au fost înzestrați și aleși pentru a mijlocii 
cunoașterea acelei divinități unice a poporului evreu, Yahwe, prin legămintele cu 
acești reprezentanţi aleși ai poporului ales. 

Alţi autori ai cărților biblice, cum ar fi Ecclesiastul (1:1), descriu modul cum 
s-a realizat creaţia şi implicit perspective aceseia. În cartea citată întâlnim un Creator 
nevinovat de nerânduiala din lume, după acest autor -și nu numai, Dumnezeu a creat 
o lume frumoasă şi pe om drept. De aceea autorul acestei importante cărți, asemenea 
altor autori de cărți ce aparţin Sfintei Scripturi, promovează un Dumnezeu al dreptății 
şi al armoniei şi nu un dumnezeu părtaş la deșertăciunea lumii („„Deşertăciunea 
deşertăciunilor, toate sunt deşertăciune” cf. textului citat 1:2). 

Din păcate, această armonie este contrazisă de tendinţele entropice - ale 
deşertăciunii totale tot mai vizibile din lumea creată şi mai ales de la nivelul conştiinţei 
omuluii tot mai bulversate de ispita acestor energii malefice, omul devenind robul 
materiei - banului, asemenea lui luda, şi nu a spiritului, cum au devenit şi rămas 
ceilalalți sfinți apostoli martirizați, în numele acelor idealuri spirituale superioare, şi 
nu a unor idealuri înguste şi interese egoiste specifice specie umane. 

Desigur, tendinţele entropice, specific creaţiei Sale, prin voinţa şi pronia 
cerească, demonstrate și științific (principiul al doilea al termodinamicii, asupra căruia 
nu vom insista, aici şi acum), ridică un mare semn de întrebare privind originea răului 
în lume, ceea ce în mod evident şi logic ar putea crea suspiciuni privind aceste 
raporturi ale lui Dumnezeu cu creația şi energiile necreate, care menţin mai mult 
ordinea prestabilită şi nu pe cea devenită. 

De ce lasă Dumnezeu răul în lume şi nu îl pedepsește doar când atinge 
paroxismul, este de asemenea o întrebare care ne frământă, răspunsul dat de teologie 
nefiind nici pe departe satisfăcător, chiar dacă se sprijină pe argumentul invariabil al 
păcatului originar. Mult mai plauzibil și convingător devine argumentul ce vizează 
noul Legământ realizat între Dumnezeu şi omenire prin intermediul Fiului Său, prin 
care se reiterează nevoia reconstruirii și reconfigurării spirituală a lumii pe alte 
principii decât cele din legămintele vechi, implicit din Vechiul Testament, unde să 
domine iubirea şi lumina divină, şi nu iadul și întunericul, ispita și păcatul care ne-au 
învăluit mintea şi sufletele îmbolnăvite de necredinţă și ură, promovate chiar în unele 

cărți din acel corpus al Bibliei vechilor evrei - Torah, care cuprinde cele cinci cărți 
care reprezintă Pentateuhul, pentru acest popor devenind Legea Torah. 

O asemenea lege importantă se manifesta atât în scris (prin Pentateuh), cât și 
pe cale orală, atât teoretic, ca studiu obligatoriu pentru cei care știau să citească, cât şi 
practică, ca punere necondiționată în aplicare a acelor imperative normative de 
inspirație divină - revelatorii. Mai trebuie spus că, comunităţile evreiești s-au dezvoltat 
oriunde s-au stabilit - diaspora (termen legat de acest de migraţia evreilor, ca popor 
fără ţară), după o anumită legislaţie, specifică evreilor, cunoscută sub numele de 
Talmud, la care nu aveau acces decât erudiţii - iniţiaţi, printre care se regăseau fariseii, 
saducheii şi esenienii. 

Dar pentru a se putea realiza acest plan divin, este necesar ca Dumnezeu să 
fie atât Creator cât şi si Proniator, astfel că adevărul psalmistului legat de putere Sa - 
exprimată prin atributul omnipotenței, ca puterea creatoare, conservatoare şi 
proniatoare, şi prin voinţa Lui cea bună, atât în cer cât și pe pământ, este pe deplin 
confirmat. 

La fel de adevărată este și afirmaţia Sfântul Apostol Pavel în Epistola către 
Romani (9:19), în conformitate cu care voinţei Lui nu I se poate împotrivi nimeni, 
prin voinţa Sa făcându-se toate câte sunt, menţinându-le în ordine și echilibru, sau 
dimpotrivă, tot prin voinţa și pronia Sa, pentru a readuce la starea inițială, desăvârşită 
şi lipsită de deşertăciune, poate pedepsi creația, în primul rând omul prin consecințele 
rezultate din pedeapsa creaţiei, cum sunt cataclismele natural şi implicit acel 
amenințător sfârşit al lumii, adică al unui stadiu al umanităţii şi creației prin 
schimbarea permanent ce se produce la nivelul creației. 

Legat de această relaţie dintre divinitate şi om, Raimundus Lullus, un 
remarcabil teolog afirma următoarele: “În Dumnezeu, am sublinia noi cu Dumnezeu, 
nu este o relație accidentală ci una substanțială (am spune consubstanţială, aplicând 
paradigma substanțilaismului și a panteismului spinozian, pe fondul reificării 
divinității, după care Dumnezeu se află în lucruri - Deus in rei). Şi este necesar ca în 
Dumnezeu - cu Dumnezeu să se afle o relaţie pentru ca proprietățile divine să poată 
avea acte proprii”. 

De unde concluzia că, doar prin această legătură dintre Dumnezeu și om 
devenim fiinţe create ce aparținem divinității, ca proprietate unică a unui singur 
proprietar şi jdecător, care după moartea trupului pentru a ajunge în proprietatea - 
Împărăţia cerului, trebuie să fim demni aici în împărăţia pământului, ca şi creaţie 
văzută, unde omul este acoperit la moartea de țărână, iar în lumea cealaltă, prin 
sufletul său desprins de trupul muritor, este judecat pentru păcatele săvârşite pe 
pământ. 

În susţinerea acestor afirmaţii, în aparență blasfematoare, aducem drept 
argument ceea ce afirma autorul aaromân al unei cărţi vechi nedatate, din care 
reproducem, fără a modifica textul original, un fragment relevant din acest punct de 
vedere: “Istoria creării universului, precum se cuprinde ea în cartea întîia a lui Moise, 
e descoperire dumnezeiască. Ideile nedepline însă ale evreilor despre lume, nu se 
propunu (regăsesc şi interpretează, deţinând rol de adevăr absolute - sbl.n.) în Sfânta 
Scriptură nici decum ca doctrine dumnezeieşti, ci ca ceea ce sunt într-adevăru, adică 
ca închipuiri omenesci. Evreii necunoscându fiinţa şi însușietatea multor lucruri, le 
dejudecau după forma lor de” n afară, după cum se înfățișau simţurilor. Sfânta 
Scriptură, adăuga autorul anonim, “neci nu are scopul de a propune sciinţe omenesci, 
căci spre aceste este mintea, cu care l-au destinsu Dumnedeu pre omu, ci ea propune 
adevărurile eterne necuprinse de mintea omului, ca descoperiri ale lui Dumnedeu, 
precum și economiea - iconomia proiectul divin - n.n. lui spre mântuirea genului 
omenescu”. 

Din acest text rezultă că niciun om - inclusiv profeţii sau chiar sfinții -, nu 
pot descifra aceste adevăruri eterne, mintea umană putând elabora asemenea 
închipuiri, care aşa cum am văzut nu corespund adevărurile Sfintei Scripturi, 
indescifrabilă de om, oricât de înzestrat ar fi el cu har divin, fapt ce a făcut ca 
revvelaţia naturală să fie suplinită cu revelația supranaturală, prin coborârea însăși a 
lui Dumnezeu pe pământ - kenoză, astfel că adevărurile neînțelese din Vechiul 
Testament, mai ales cele despre păcat, rău, sau chiar despre omor - crimă (Vechiul 
Testament promovând mai mult o religie justiţiară decât morală) aveau să fie 
completate cu adevărurile deţinătorului lor, Fiul lui Dumnezeu, cuprinse în Noul 
Testament, ca înţelegere şi împlinire a adevărurilor revelate profeților, cuprinse în 
cărțile veterotestamentare. 

Vom da câteva exemple prin care interpretarea - hermeneutica scripturală 
diferă de ceea ce avea să se traducă și transmită prin aceste cărți revelate - de inspiraţie 
divină, nu și descifrate în consens cu ceea ce a vrut să le spună Dumnezeu profeților 
(a se vedea problematica legămintelor lui Yahwe cu patriarhii iudei (Abraam, Isaac, 
Iacob, Moise), care în înţelegerea mesajului transmis au fost influenţaţi de realitatea 
percepută - formele sale, neputând trece dincolo de aceste interprretări, fiind depășiți 
în accele vremuri, doar unele mesaje corespunzând pe deplin adevărului scriptural, 
greu de pătruns, corespunzător și validat de știință. Redăm spre exemplificare câteva 
noţiuni relevante, strict legate între ele, cum ar fi soarele, lumina şi întunericul, care 
spre deosebire de textul şi interpretările cotidiene şi implicit ştiinţifice, au alte 
înțelesuri în textul și hermeneutica scripturală. 

Spre exemplu, în Sfânta Scriptură soarele nu era redus doar la ceea ce era 
perceput în mod empiric pe cale senzorială, doar ca un corp ceresc care se învârtea în 

jurul pământului, ceea ce ştiinţa a demonstrate că este fals, ci era interpretat în mod 
simbolic - hermeneutic, simbolizând fericirea şi strălucirea (leşirea 60:20; Ieremia 
16:9; Amos 8:9; Micheia 3:6), iar lumina sub raport biblic înseamnă ceea ce e deschis 
(Matei 10:27) sau cunoscința - cunoştiința (lov 12:25) sau ce  împărtăşeşte 
cunoscinţa (Psalmull19, trad. 118, 105; Matei 5:14; loan 5:35; I Tesaloniceni 5:5; 
Efeseni 5:8,9,; Filipeni 2:15), pe când întunericul este icoana ascunsului (Matei 10:27; 
Eclesiastul 6:4), am spune noi, imaginea a ceea ce e ascuns și închis, deci opus 
luminii, fiind ca atare necunoştiinţa, dar și rătăcire (Ecclesiastul 2:14; loan 2:9) care 
conduce la nenorocire (| Samuel 2:9). 

Acest text evreiesc netradus, citat de autorul anonim după care am făcut aceste 
trimiteri la textul biblic, care aşa cum ușor ne dăm seama, a fost adecvat prin 
traducerile sale succesive, necorespunzând pe deplin nici adevărului revelat, fiind 
diferit, în funcție de originea etnică, religie şi chiar ideologia împărtășită de acești 
traducători, ceea ce ridică un mare semn de întrebare asupra “adevărului original” în 
primul rând, dar și asupra caracterului revelat şi absolut a acestuia, existând multe 
îndoieli asupra acestui aspect, ca să nu spunem falsuri şi interpolări făcute ulterior de 
unii copişti și traducători, de cele mai multe ori în concorcodanță şi consonanţă cu 
scopul urmărit prin unele posibile modificări şi interpolări textuale. 

Mult mai evidente sunt scrierile cu cacter religios, alături de cele regăsite în 
Sfânta Scriptură şi Sfânta Tradiție, cum ar fi cele scrise de Sfinții Părinţi, cei ce 
reprezintă curentul ecleziastic al Patristicii şi care, în completarea textului 
veterotestamentar legat de procesul Genezei, realizează comentarii asupra textului 
biblic legat de problematica genezei și a întregii geografii şi arhehologii biblice, fără 
a schimba esnţa textului revelat de Dumnezeu primilor profeţi şi patriarhi ai poporului 
ales. Printre reprezentanţii Patisticii îi amintim cu precădere pe Sfinţii Părinţi greci 
Atanasie cel Mare, Simeon Noul Teolog, și în mod deosebit pe Grigorie Palama. 

La acest sfânt părinte citat din urmă ne vom referi mai mult în acestă secvenţă 
introductivă, datorită contribuţiei sale privind analogia dintre fiinţa necreată şi 
energiile necreate, atât din punct de vedere teologic, cât şi științific, în lumea - 
mecanica cuantică şi subcuantică. Paralelism care, după părerea noastră - şi nu numai 
-, se se poate constitui într-un argument plauzibil şi convingător asupra acestui mod 
de abordare onto-teologică a creaţiei și Creatorului. 

Modalitate analogică care se poate constitui într - o nouă paradigmă 
interpretativă a acestui raport, depășind viziunea separatistă şi exclusivistă prin 
delimitarea domeniului ontocratic - a unei divinităţi disjuncte (ca să folosim un termen 
adecvat limbajului juridic contemporan) şi izolate de creaţie, după cum este 
interpretată perspectiva teocratică şi onto-teologică, după cum vom arăta pe parcursul 
întregii lucrări, de cel ontologic, ca domeniul creat supus legilor vejnice ale divinității, 

ale lui Dumnezeu în calitatea Sa divină de Pantocreator proniator, ceea ce intră sub 
incidenţa onto-teologiei. 

Nu însă ca un domeniu autarhic - Dumnezeu fiindu-Şi suficient Sieși, ci ca 
un domeniu creat de care divinitatea se îngrijește prin legile universului și puterea Sa 
nemărginită, prin natura Sa providenţială proniatoare, nefiind nici pe departe o ființă 
închisă în Sine, aşa cum este perceput Dumnezeu din perspectivă teocratică şi onto- 
teocratică, studiat sub raport imanent de a ontologie, iar sub raport transcendent, în 
calitate de Fiinţă Supremă, de teologie, şi după cum vom arăta pe parcursul întregii 
lucrări, de onto-teologie. 

În acest scop, întregul efort depus în această carte, este orientat spre o 
asemenea finalitate, prin obiectivele urmărite încercând să demonstrăm că această 
realitate creată are un suport divin, fiind subordonată cunoaşterii nu doar de ştiinţă sau 
de filosofie - ontologie, ci mai mult de teologie, în mod deosebit de onto-teologie. 
Aceasta întrucât acest univers creat și posibil de a fi cunoscut, dar mai ales cel 
necunoscut- creația nevăzută, are la bază energia necreată, emergenă acelei Fiinţe 
Supreme necreate, dincolo de noi și de puterea minții noastre de a fi cunoscute din 
interior, adică în afara energiilor necreate, care asemenea unor legi universale ale 
fizicii, demonstrează că nimic din ceea ce există în universul creat nu poate să existe 
în afara acestor legi şi a acestor energii, exprimate şi regăsite atât în lumea fizică 
imanentă, cât mai ales în cea transcendentă, și în care aceste legi sunt mai puţin 
conştientizate, dar şi mai puțin accesibile datorită caracterului lor implicit şi lipsit de 
transparență, asemenea Creatorului, adică Fiinţei Supreme. 

Ceea ce trebuie conștientizat este faptul că Dumnezeu a creat lumea după un 
Proiect - plan pe care El, ca Fiinţă Supremă, l-a proiectat în afara timpului - din veci 
pentru vejnicie, fiind posibil de îndeplinit după un algoritm necunoscut creației - 
omului, ordinea fiind stabilită şi cunoscută doar de El, ca ordine universală supusă 
unor asemenea legi divine vejnice, pe care ştiinţa începe să le descopere şi pe cale 
rațională și nu numai pe calea revelaţiei, adică prin ridicarea acelui văl al necunoaşterii 
prin intermediul acestei modalități superioare de cunoaştere, care este revelația sau 
apocalipsa, după cum se traduce din limba greacă acest cuvânt înspăimântător pentru 
cei necunoscători, şi care în calitatea aceasta de revelaţie - cunoaştere profundă a lui 
Dumnezeu şi a creaţiei nevăzute, după cum numele îi spune, vizează ridicarea vălului 
cu care suntem acoperiţi de întuneric. 

Aceasta înseamnă că revelația supranaturală, realizată prin actul kenozei - 
coborârii lui Dumnezeu Fiul pe pământ, simbolizează tocmai această /umină cu 
ajutorul căreia putem pătrunde în tenebrele întunericului universului creat şi necreat, 
dar şi ale sufletului nostru, prin îndumnezeire cu Cel care ne luminează, scoţându-ne 
astfel din tenebrele întunericului necunoașterii şi ale iadului (a se vedea în acest sens 

“Mitul peşterii” din lucrarea “Republica”, în care Platon redă ideea lui Socrate cu 
privire la percepția realităţii prin intermediul simţurilor - analizatorilor), demonstrând 
un paradox care constă în faptul cel care credea că vede cu ochii este “orb”, şi că 
lumea invizibilă este mai inteligibilă decât cea vizibilă, care este mai puţin posibilă 
cunoașterii, şi în acelaşi timp, mai obscură. 

Este vorba, desigur, despre acea formă a luminii necreate, emergentă energiei 
necreate care a venit în lume, la oameni, pentru a învinge întunericul în care a căzut 
omenirea, şi care se deosebeşte de” lumina sensibilă” şi “lumina inteligenţei” (cf. 
Grigorie Palama), care le depăşeşte pe primele (idee anticipată și de Socrate atunci 
când afirmă că lumea invizibilă creaţia nevăzută - este mai inteligibil decât cea 
văzută). Aşa cum uşor ne putem da seama, lumina inteligenţei sau intelectuală, care 
serveşte la manifestarea adevărului ce se află în gândire, este diferită de lumina 
percepută de simţurile noastre, adică de lumina sensibilă, prin care se descoperă 
obiectele proprii simţurilor noastre. În acelaşi timp, lumina inteligenţei ne este dăruită 
de Dumnezeu, pe când lumina senzorială este dobândită pe cale evoluționistă. Ceea 
ce înseamnă că, sub raportul analizatorilor perceptivi şi a simţurilor implicate, din 
punct de vedere științific putem percepe atât cât intră în orizontul perceptiv, pe când 
sub raport teologic şi revelator putem depăşi acest orizont perceptiv şi chiar intuitiv, 
astfel că prin lumina inteligenţei putem pătrunde în transcendent, nerămânând robii 
imanenţei. 

De aceea putem admite prin prisma acestei dihotomii și corelări: lumina care 
pătrunde în tainele transcendenţei și Creatorului şi lumina care permite explorarea 
lumii create, ele existând într-o deplină simbioză, dar separată una de cealaltă, 
deoarece consubstanțialtatea ar conduce la negare şi nu la coabitare. De aceea, cu 
ajutorul senzorialului şi raționalului putem pătrunde în tainele cunoașterii creaţiei nu 
şi a Creatorului, doar putându-l intui atributele, nu şi proprietăţile care i-ar conferi o 
identitate personalizată, de a fi cineva, rămânând la condiţia onto-teologică de a fi 
ceva. 

De aici rezultă că lumina necreată este discriminatorie faţă de lumina creată - 
dobândită, fiind primită și accesibilă doar de către cei aleși, ea fiind primită ca har şi 
putere spirituală supranaturală, superioară celorlalte forme ale luminii şi cunoaşterii. 
Cum se realizează acest fenomen, este greu de răspuns. Dacă prin formele materiale 
ale luminii și cunoașterii găsim explicaţii științific - neuropsihologice, în explicarea 
revelaţiei nu suntem în măsură să găsim încă un răspuns, atâta timp cât nu considerăm 
revelaţia o halucinație sau o stare mai mult sau mai puțin deformată a conștiinței, cum 
ar fi în cazul schizofreniei. 

Acest fenomen revelator este cunoscut doar de Cel ce deține această formă 
superioară a luminii necreate - de Dumnezeu, şi de cei care au avut experienţa harului 

divin, cum au fost profeţii, apostolii îndumnezeiţi prin și de către Hristos și sfinți, ea 
fiind semnul prezenţei personale a lui Hristos în cel care primeşte acest har divin. Un 
exemplu concret la noi este Arsenie Boca, care fără să fie canonizat încă, prin ceea ce 
a fost dăruit de divinitate, poartă aura unui sfânt recunoscut de poporul din care a făcut 
parte. Așadar, această lumină divină se descoperă oamenilor curaţi duhovniceşte şi 
care ajung pe culmile cele mai înalte ale virtuţii, ducând o viaţă de sfinţenie, pentru 
că numai în sfințenie şi prin lumina divină omul îl poate vedea şi trăi pe Hristos, adică: 
îl poate cunoaşte, poate comunică cu El prin rugăciune şi fapte ce plac Mântuitorului, 
şi totodată, se poate bucura şi însufleţi de şi prin prezenţa Lui. 

Astfel, în nenumărate rânduri, atunci când făcea referință la împărtăşirea 
luminii necreate şi a comuniunii lui Dumnezeu cu omul, Sfântul Grigorie Palama 
preciza că numai harul (teologia creștină răsăriteană este considerată drept o teologie 
a harului) înfăptuieşte în chip tainic acestă unire negrăită. Căci prin har Dumnezeu 
Însuşi pătrunde întreg, în cei vrednici întregi şi sfinţii pătrund întregi în Dumnezeu 
întreg, luând în ei înşişi pe Dumnezeu întreg şi dobândind numai pe Dumnezeu” 
(Tomul Aghioritic). 

Pe acest fond autorul citat avea să conchidă că, în lumină ÎI cunoaştem pe 
Dumnezeu şi în acelaşi timp ne cunoaştem pe noi înşine, ca fiinţe create de Dumnezeu 
şi nu doar devenite şi nici schimbate pe calea evoluţiei. O asemenea afirmaţie, făcută 
de un sfânt, se poate constitui într-un argument plauzibil și convingător legat de rolul 
energiei necreate prin chiar creaţia omului, care nici pe departe nu a urmat traiectoria 
evoluționistă, specific celorlalte specii. 

Dacă la unele specii din regnul animal, evoluţia a produs schimbări şi 
transformări radicale doar în plan fiziologic și fizic, fără ca acest proces evoluționist 
- natural să implice vreo putere exterioară, acel salt calitativ al omului, după cum cred 
evoluţioniştii creaţioniști, nu s-a putut realiza fără acea energie creatoare divină, chiar 
dacă mulţi dintre oameni nu pot atinge un asemenea adevăr, printre care se desprind 
savanții materialişti evoluţioniști, care atribuie totul evoluţiei independente a 
speciilor, fără o asemenea energie şi putere exterioară, cum s-a întâmplat în cadrul 
creației în general, cu excepţia omului, rămâne cel mult o creaţie evolută, dar fără 
conştiinţa existenţei Creatorului. 

Tot prin lumină şi har putem învinge întunericul din sufletele noastre 
păcătoase, care s-au îndepărtat de la lumina necreată și sacralitate încă de la început, 
preferând ispita diavolului și nu îndemnul divin. lată ce spune Sfântul evanghelist şi 
apostol loan despre raportul dintre lumină şi întuneric şi despre raportul dintre 
Dumnezeu și lumină, ca energie necreată și creaţie în general: “Viaţa era într” 
Întrânsul, şi viaţa era lumina oamenilor (izvorul vieţii BA.p.1556 În traducerea Bibliei 
este evidențiată succesiunea: Dumnezeu-Cuvânt-creaţie-viață-lumină-om-întuneric. 

Cuvântul pătrunde în imperiul răului din lume); şi lumina întru întuneric luminează și 
întunericul nu a cuprins-0.... Lumina era cea adevărată (referinţa este făcută la lisus 
Hristos, mărturisită de Sfântul loan Botezătorul), Care, venind în lume, luminează pe 
tot omul. În lume era și lumea printr” Însul s'a făcut, dar lumea nu L-a cunoscut “. 
Iisus Hristos devine lumină întrucât El este singurul care a văzut fiinţa lui Dumnezeu, 
iar pentru a ne mărturisi - arăta cum arată această ființă S-a făcut om pentru noi şi 
pentru mântuirea noastră. Prin El ni S-a revelat tot ceea ce cunoaștem noi despre fiinţa 
cea ascunsă a lui Dumnezeu, acea iubire revărsată către creaţie prin Fiul Său, adică 
prin coborârea - “golirea“ Sa prin acel fenomen denumit de teologi kenoză, la care ne- 
am mai referit. 

Astfel, conform învăţăturii palamite, fiinţa lui Dumnezeu nu iese din sine, nu 
se manifestă şi nu se poate vedea nicidecum de nimeni. 

Desigur, Dumnezeu nu putea rămâne închis în Sine - fiinţa Sa, ci în acest 
scop cognoscibil S-a făcut cunoscut prin energiile Sale la care poate participa şi omul 
pe calea revelaţiei naturale şi a puterii minţii sale. Astfel, în scop revelator, Dumnezeu 
iese din Sine şi Se dăruieşte omului, înălţându-l spre Sine prin intermediul mântuirii 
şi îndumnezeirii, făcându-l părtaş la comuniunea de iubire şi de viaţă a Preasfintei 
Treimi, ca energie susținătoare de Dumnezeu. 

Din această afirmaţie contradictorie legată de caracterul cognoscibil al lui 
Dumnezeu, teologii au încercat să găsească o cale de mijloc, ca să nu spunem un 
compromis, acceptând caracterul incognoscibil din perspectiva Sa transcendentă, 
adică incognoscibil după fiinţă, iar pe de altă parte iese din Sine spre a se dărui omului 
prin energie sau lucrare cu scopul de a-l înălța pe om la Sine. Iată ce spune Sfântul 
Grigorie Palama în acest sens: „Natura dumnezeiască trebuie să fie numită în acelaşi 
timp neparticipabilă şi într-un anume înţeles participabilă; ajungem la împărtăşirea de 
natura lui Dumnezeu şi, totuşi, ea rămâne cu totul inaccesibilă”. Pentru a ieşi din acest 
paradox crucial privind natura cognoscibilă şi incognoscibilă, palamitul susţine că 
„Trebuie să afirmăm pe amândouă deodată şi să păstrăm antinomia lor ca pe un 
criteriu al slavei” (Theophanes). 

Din cele menţionate se desprinde că, în viziunea teologului citat, nu lucrarea 
se cunoaşte din fiinţă, ci fiinţa se cunoaşte din lucrare. Dar aşa cum ama mai arătat, 
fiinţa se cunoaşte că este, nu însă şi ce este. De aceea şi Dumnezeu se cunoaşte că 
este, nu din fiinţă, ci din Pronia Sa, adică din grija pe care o are El de creația Sa, ca 
voință divină şi nu prin liberul arbitru atribuit omului și creaţiei din care face parte și 
acesta, dar care în conformitate cu caracterul permisiv al acestei libertăți neînţelese, 
îşi depăşeşte atribuţiile demiurgice, contribuind la promovarea răului în lume şi nu la 
binele susţinut de divinitate încă de la începutul creaţiei, creînd o lume ce tindea spre 
desăvârşire şi nu spre deşertăciune prin forţa energiilor malefice create. 

Dacă am considera aceste energii de aceaşi natură cu Creatorul, atunci ar 
însemna că Dumnezeu sprijină sau chiar a creat răul în lume, ceea ce nu poate fi 
adevărat, El fiind propriul proniator atât pentru El cât și pentru creaţie. Ca atare, dacă 
Pronia este voinţa lui Dumnezeu, asociată cu grija față de El şi creaţia Sa, în mod logic 
şi potrivit raţiunii, toate câte se fac prin intermediul proniei - grijii faţă de Sine şi 
creaţie, ar trebui să fie făcute în chipul cel mai bun și cel mai vrednic de Dumnezeu, 
în așa fel încât să nu se poată face ceva mai bun. Pentru aceasta este necesar ca 
Dumnezeu să fie deopotrivă Creator şi proniator, neputându-l separa aceste două 
atribute prin care se fac cunoscute energiile Sale necreate. 

Dacă ar fi acceptată o asemenea separare ar urma în mod logic ca şi Creatorul 
şi energiile necreate să fie imperfecte, ceea ce ar conduce la haos şi degradarea 
creaţiei. Ceea ce nu este adevărat, pentru că aşa cum ne învaţă cartea sfântă - Biblia, 
Dumnezeu a creat o lume care tinde spre desăvârşire şi nu spre deşertăciune. 

Din cele prezentate, în conformitate cu opiniile unor distinşi teologi, rezultă 
că lucrarea divină - creaţia se deosebeşte de Fiinţa Supremă (chiar şi în dubla Sa 
calitate prezentată anterior: creatoare și proniatoare) şi prin faptul că lucrarea este ceea 
ce face cunoscut fiinţa (mai ales din perspective panteismului şi substanțialismului), 
iar fiinţa, ceea ce se cunoaşte prin lucrare, nu este identică cu lucrarea, ci rezultă din 
atributele care îi permit să realizeze actul creator cu aceste energii necreate, printre 
care se distinge voinţa divină, pronia cerească şi lumina necreată. 

Sunt adevăruri pătrunzătoare, greu accesibile minții umane atâta timp cât 
scapă logicii pentru a putea fi înțelese, ridicând minţii noastre limitate numeroase 
întrebări la care uneori găsim răspunsuri, alteori nu, ceea ce ne face să coborâm nivelul 
complex al întrebărilor și răspunsurilor la un prag mai jos al complexității lor și al 
răspunsurilor date, așa cum a procedat și Mântuitorul atunci când simţea că 
adevărurile cu caracter esoteric și transcendent, depășea intelectul limitat al unor bieţi 
oameni confruntați doar cu existența materială, nu și cu cea spirituală, asemenea 
viitorilor apostoli şi foşti ucenici. 

Pentru a nu rămâne doar la acest nivel expozitiv-apreciativ, vom recurge şi 
noi la un exemplu prin care credem că vom fi mai înţeleşi. Exemplu acesta analogic 
cu cele afirmate mai sus face referință la energia necreată și nevăzută dintr-o ființă 
aparent creată - făcută (de o mamă pământenă), care este Însuşi Mântuitorul, care prin 
natura Sa divină dispunea de puteri supranaturale (argument peremtoriu fiind 
minunile săvârşite şi mai ales învierea Mântuitorului, ca minune supremă), astfel că 
prin acele energii necreate, implicit prin lumina necreată, a putut săvârși asemenea 
lucrări prin care a fost demonstrată ființa Sa divină. În planul lumii create şi a 
energiilor subsumate şi emergente acestei lumi, lucrurile sunt mult mai simplu de 
explicat, recurgându-se la rațiune și nu la unele speculaţii teologice, devalidate şi 

ignorate de cei care pun pe prim plan raţiunea și nu credinţa, și care așa cum ne putem 
da seama, cei care ne confruntăm cu aceste atribute specific umane, este cu mult mai 
greu de dobândit decât raţiunea. 

Devin tot mai puţin credibile Sfintele Taine, precum şi credinţa în viaţa de 
apoi, sau dedublarea acestei vieţi prin rai şi iad, rămânând mai constantă credinţa într- 
un Dumnezeu în Sine, fără explicaţii şi suporturi atributive, faţă de care cei mai mulți 
așa-zişi credincioşi, se îndoiesc în cea mai mare parte, limitându-și credinţa la un 
insemn exterior și vizibil, şi nu la pătrunderea tainelor acestor energii prin care a fost 
creată lumea și care mențin această creație. 

Din păcate, aceste întrebări şi răspunsuri, în loc să înalțe omul pe culmile cele 
mai înalte ale spiritului, au creat suspiciuni și îndoieli, asemenea lui Toma 
Necredinciosul (unul din cei 12 apostoli), care a crezut în Învierea Mântuitorului doar 
atunci când l-a văzut pe lisus Hristos înviat (nefiindu-i suficiente mărturiile despre 
evenimentul supranatural, şi nici chiar ființa Sa, ci avea nevoie şi de alte ergumente 
palpabile, urmele cuielor și a suliței cu care a fost flagelat Mântuitorul) faţă de ceilalți 
apostoli convinşi de caracterul supranatural al Învierii. 

Ceea ce este important de semnalat, este acea îndoială a lui Toma legată de 
acea epifanie, şi anume de ce acest apostol nu credea în înviere decât prin evidenţierea 
unor probe palpabile, precum urmele lăsate în urma sacrilegiului față de cel omorât, 
în cazul nostru chiar față de Dumnezeu Fiul. O explicație, mai puţin acceptată de 
teologi, ar viza gradul de iniţiere în esoterism al lui Toma față de ceilalți apostoli, care 
așa cum spune Sfânta Scriptură, au fost cuceriți de Duhul Sfânt și nu inițiați în tainele 
enosticismului și esoterismului. 

Ce ne face să credem în acest lucru, este însăşi afirmația lui lisus, când la cea 
de-a doua întâlnire (prima aparției nu s-a făcut în faţa apostolilor, ci în fața lui Maria 
Magdalena, care a crezut că este un înger şi a femeilor minorosiţe) a lui lisus cu 
aceştia, când le-a spus: “Fericiţi cei ce n-au văzut şi au crezut!“, ceea ce demonstrează 
că adevărata credinţă nu se bazează pe fapte concrete, ci este un proces spiritual mult 
mai evoluat decât convingerea bazată doar pe argumente, și care aşa cum am văzut, a 
necesitat asemenea traume și cicatrici fizice pentru a convinge de la ce provin acestea, 
mărturia supremă fiind crucea şi piroanele înfipte în trupul Mântuitorului. 

Un prim exemplu de inițiere explicită o găsim chiar în cuvintele lui lisus, 
atunci când Simon, devenit apostolul Petru, a fost singurul în măsură să răspundă la 
întrebarea prin care erau testaţi apostolii asupra cunoaşterii naturii reale a lui lisus, 
adică cine este cu adevărat Hristosul - Fiul lui Dumnezeu, după cum este formulat de 
evanghelistul Matei, și când Mântuitorul, adresându-se lui Petru, i-a zis: “Ferice de 
tine Simone, fiul lui Iona; Fiindcă nu trupul şi sângele ţi-au descoperit lucrul acesta, 
ci Tatăl Meu care este în ceruri” (Evanghelia după Matei, 16:15-19). Revenind la 

Toma Necredinciosul, în cazul semnat de evangheliști, Toma nu este numai simbolul 
necredinței fizice, care sub raport analogic este importantă, ci mai mult decât atât, este 
simbolul necredinței spirituale și nu al necunoaşterii, care aşa cum am arătat, pentru a 
fi convins are nevoie de argumente palpabile privind Învierea Mântuitorului şi nu de 
“vorbe”, fie ele chiar cu referinţă la un eveniment supranatural, cel care şi prin care a 
fost consemnată cea mai mare minune din istoria umanităţii, învierea ca proces 
natural, considerat ireversibil, demonstrând o dată în plus că puterea divină este 
nelimitată. 

Dar Toma, prin atitudinea sa ce frizează cunoașterea fără argumente, poate fi 
considerat un deschizător de drumuri a unei noi paradigme teologice - gnoseologice, 
paradigmă ce a fost și este susținută de reprezentanții agnosticismului, din acest punct 
de vedere, şi care conduce în cele din urmă spre slăbirea credinţei adevărate, fiind 
credibil, şi ca atare demn de credință, doar ceea ce este demonstrat, şi nu doar afirmat 
în mod axiomatic, cum se întâmplă în teologie, unde spiritul este convins și nu 
rațiunea. Ceea ce sub raport simbolistic induce multe interpretări, uşor de dedus, 
printre care nevoia credinţei palpabile - argumentate, în a putea convinge, și nu doar 
a unor afirmaţii lipsite de un suport real și greu accesibil minţii umane, precum este 
omul comun - insuficient de evoluat spiritual, căruia nu-i sunt suficiente afirmațiile 
fără argumente, cum s-a întâmplat şi cu apostolul Toma, care prin îndoilala sa legată 
de acel fenomen supranatural, era neconvins şi de aceste energii supranaturale 
necreate prin care s-a putut realiza Învierea. 

Pe acest fond al incapacității omului de rând în a crede în ceea nu se vede și 
ceea ce îi este nădăjduit, în afara raportului nemijlocit cu omul (a se revedea în acest 
sens definiția dată de apostolul Pavel credinţei), a apărut suspiciunea şi necredința 
spirituală - fără argumente palpabile -, culminând cu acele atitutudini de contestare 
şi/sau de ignoranță în raport cu asemenea adevăruri peremtorii sub raport biblic şi 
teologic, asupra cărora ştiinţa şi unii savanţi mai au unele reţineri, nefiind pe deplin 
convinși, pe când alții, nu puţini dintre aceştia, am spune noi mai mult din oportunism, 
le acceptă și le internalizează valoric. 

Cazurile cele mai frecvente sunt întâlnite în situațiile limită, mai ales în 
medicină, când doar mâna lui Dumnezeu mai poate salva viața cuiva, medicii 
considerându-se a fi neputincioşi față de viața dată de Dumnezeu, care o poate şi 
prelungi, dar şi suprima în raport cu voința şi planul Său legat de rostul acelui om şi a 
acelei vieţi create în această lume, ceea ce poate întrezării la unii dintre aceștia nevoia 
de credinţă şi nu de puţine ori de rugăciuni care însoțesc această credință fluctuantă şi 
contextuală. 

Oricare dintre noi, atunci când ne-am situat în asemenea contexte limită, am 
trecut peste orice barieră, speranța fiind îndreptată nu atât spre priceperea medicului 

salvator, ci spre bunăvoința divinității cu privire la destinul celui aflat la cumpăna 
vieții, cum de altefel aproape toţi suntem supuşi de-a lungul acestei existenţe 
trecătoare din planul imanenței spre cel transcendent şi nemurire. 

De pe o asemenea paradigmă ce vizează incognoscibilitatea fiinţei divine s-a 
născut întrebarea retorică, pe care ne-o putem pune fiecare dintre noi, şi pe care în 
mod evident ne-am pus-o şi noi atunci când am început acest demers prin scrierea 
acestei lucrări epuizante sub raport intelectual, și anume: dacă fiinţa lui Dumnezeu 
este cu neputinţă de înţeles, de ce să mai vorbim de ea, şi în același timp, la ce ne-ar 
fi de folos cunoaşterea chipului Său prin noi şi nu a nostră prin EI? Înainte de a încerca 
un răspuns cât de cât plauzibil, am face menţiunea că prin tot ceea ce putem gândi 
despre El, Dumnezeu nu încape în mintea noastră strâmtă şi limitată, aşa că noi nu-L 
putem cunoaşte decât atât cât îl putem cuprinde cu mintea şi sufletul, El existând în 
afara minţii prin energiile sale nevăzute şi necreate. 

Pentru a fi cunoscut, a fost necesar să creeze acest univers, iar omului să-i dea 
atâta minte încât să și-L poată imagina asemenea unei fiinţe necuprinse și infinite la 
care rațiunea și mintea umană nu are acces. Prin ceea ce ne-a bucurat existenţa Sa, nu 
a fost Fiinţa Lui necunoscută, ci bucuria în sine a existenţei, fără de care noi n-am fi 
ajuns fiinţe raționale și iubitoare de creaţie, atâta cât mai există, din păcate! În mod 
paradoxal, ceea ce ne bucură mai mult este necunoașterea și simţirea Lui şi nu 
cunoaşterea şi nesimţirea, specifice celor care cu tăişul ascuţit al minţii lor, vor să 
strivească acea “corolă de minuni a lumii” care este creaţia realizată prin voinţa Sa 
nemărginită şi prin aceste puteri şi energii divine necreate. 

Așa cum vom arăta în celelalte capitole, şi după care ne-ar plăcea să credem 
că sunt cunoscute de unii dintre cititori, denumirile date lui Dumnezeu Treimic sunt 
multiple, printre aceste fiind şi cele cu caracter onto-teologic, precum ar fi: calea, 
lumina, iubirea, adevărul şi viaţa, ca denumiri rezultate din energia necreată prin 
lucrările Sale desăvărşite, dar care nu vizează fiinţa Sa necunoscută, cum este cea 
revelată lui Moise prin celebra sintagmă Eu sunt Cel ce este - sunt - Yahwe, ci lucrarea 
Sa realizată prin aceste energii necreate. 

De aceea, toate numirile care fac referire la Dumnezeu sunt făcute în mai mare 
măsură cu ajutorul minţii limitate a omului, ceea ce conduce la limitarea sensului 
atribuit divinității prin asemenea atribute raționale, rezultate în cea mai mare parte din 
emanaţia realizată de Creator prin actul creației, și nu exclusiv din Cel care a creat 
lumea - creaţia văzută şi nevăzută, care e cu mult mai presus de înţelesul oricărui 
nume rezultat din creaţie, adică din fiinţele create, care se obiectivează în lume, fără 
a fi identice însă cu Creatorul. Ca Suprafiinţă Dumnezeu este mai presus de orice 
nume, deoarece orice nume i-ar fi fost dat, i-ar limita sensul și existența Sa dincolo de 
cei care L-au denumit, limitându-l într-un spaţiu raționalizat și nu într-unul revelat și 

spiritualizat. Este suficient să ne întrebăm: ce-i conferă nume şi identitate unei flori, 
înfăţişarea fizică percepută cu ajutorul simțului vizual și palpabil, sau mirosul nevăzut 
al acestei creaţii văzute?! 

Răspunsul pare simplu de dat: mirosul, fără a fi nevoie să vedem floarea sau 
chiar să o pipăim. Asemenea acelei proprietăţi a unei forme a creaţii, cum este mirosul 
florii identificat cu ajutorul acelui simţ olfactiv, la fel şi credinţa, care ne apropie de 
Cel nevăzut, ne permite acceptarea unei fiinţe nevăzute, dar care prin energia necreată, 
asemenea miresmei florii, produce bucurii sufletului, mai mari decât întrebuințarea 
acelei flori în alte scopuri, fără să ne provoace întrebări de ordin metafizic, legate de 
originea mirosului, fiind suficient doar efectul produs, asemenea efectelor produse de 
Cel care prin energiile necreate a creat lumea cu tot ceea ce ne înconjoară, şi care în 
raport cu evoluţia intelectuală și spirituală, implicit etnică și națională, a primit mai 
multe nume, identice cu ceea ce ni se revelează Dumnezeu ca Fiinţă Supremă sau 
Supraființă, aşa cum este perceput şi cunoscut în cele mai multe religii şi culturi. 

De aici rezultă că Dumnezeu se descoperă oamenilor prin energiile Sale 
necreate, care izvorăsc din însăşi fiinţa Sa divină, dar şi a energiilor create, manifeste 
şi cognoscibile, şi ca atare resimţite şi posibil de a fi cunoscute, mai ales de către 
credincioșii creştini, în mod deosebit de către cei mistici, care nu numai că îl “cunosc” 
pe Dumnezeu, ci şi trăiesc prin El, trăire care se realizează prin acea energie care în 
limbaj mistic se numeşte /umină şi iubire divină. Astfel, s-au pus bazele dogmatice 
ale cunoaşterii lui Dumnezeu, la baza cunoașterii stând în primul rând revelaţia 
supranaturală și naturală - teofaniile cunoscute din Biblie, coroborată cu cele două 
forme ale cunoaşterii: catafatică, prin afirmarea calităților şi atributelor divinități 
posibile de a fi cunoscute, şi cea apofatică, prin negarea unor afirmații despre 
Dumnezeu obţinute pe cale raţională şi senzorială, cum ar fi cea prin intermediul 
experienţei personale a fiecărui credincios care tinde spre cunoaşterea lui Dumnezeu, 
mai mult într-un mod personalizat - experenţial decât dogmatic. 

Într-o asemenea modalitate gnoseologică, este rezolvată, pe cât posibil, 
contradicţia gnoseolgică, aparent insolubilă, în sensul că Dumnezeu este şi 
cognoscibil şi incognoscibil, mai ales prin conexiunile făcute cu energiile create și 
necreate, fără ca aceste două însuşiri ale Sale să se excludă una pe cealaltă, precum 
nu se exclud nici cele două forme ale energiei: necreate de o ființă necreată şi creată 
de ceva creat la rândul său. 

Un exemplu este edificator în acest sens: sufletul, ca scânteie divină, este 
considerat o energie necreată şi nemuritoare, iar trupul este o creaţie care crează, la 
rândul său, energia care însoţelşte această energie necreată, dar care poate exista și în 
afara energiei emergente trupului, care însă fără sufletul din corp, nu poate exista, 
rămânând o masă inertă în descompunere. Vom reveni asupra acestei probleme cu 

caracter onto-teocratic pe parcursul întregii cărți, însăși scopul lucrării noastre fiind 
argumentarea raportului indestructibil dintre natura divină a existenţei şi a energiilor 
ce aparțin divinității, superioare oricăror alte energii induse şi emergente unor corpuri 
față de care se află într-un raport de subordonare şi determinare. 

Privite sub acest unghi onto-teocratic şi onto-teologic - ca natură 
îndumnezeită, aceste legi umane - morale nu sunt decât “împlinirea poruncilor de 
sus”, revelate prin unele constante universal, după cum sunt denumite ele de oamenii 
de ştiinţă, care aşa cum este binecunoscut au fost descoperite - revelate cu mult înainte 
oamenilor de către divinitate prin acele legăminte divine, începând cu primii oameni, 
care aşa cum se ştie le-au încălcat, ceea ce a făcut necesar un Legîmânt nou cu 
Dumnezeu prin intermediul revelaţiei supranaturale, când unele legi divine au fost 
săvârşite în mod direct chiar prin intermediul lui Dumnezeu, care prin ipostaza Fiului 
a coborât pe pământ pentru a-i face pe oameni să înțeleagă că în afara a ceea ce ei pot 
percepe pe cale senzorială este depăşit, şi că există şi o altă lume nevăzută de unde 
provenim şi unde ne vom reîntoarce. 

De aceea, pentru a putea înțelege aceste adevăruri vejnice ce aparțin doar 
Creatorului, nu era suficientă doar creaţia văzută, cu legile sale fizice - naturale, ci se 
impunea această revelație supranaturală, chiar prin jertfa divină, faţă de care cei mai 
mulţi s-au îndoit, supunând suspiciunii şi neîncrederii un asemenea adevăr divin legat 
de moarte şi înviere, ca semne vizibile pe care Creatorul le-a transmis direct şi indirect 
creaţiei, în primul rând omului, creat după chipul și asemenărea Sa, ca lege vejnică 
divină (un asemenea arhetip al necredinţei neargumentate, este după cum se știe Toma 
Necredinciosul). 

În virtutea apropierii dintre între om, ca ființă creată și Creator, pe fondul 
acestei relaţii indestructibile, drumul spre desăvârșire spre a fi chip şi asemănare Lui, 
exprimat prin acest proces complex și de durată al transfigurării (mult mai îndelungat 
decât a fost prevăzut, cunoscând suișuri și coborâșuri, agonie şi extaz mistic, cu jertfe 
ce depășeau probabil chiar Planul divin inițial - implicit jertfa supremă), a impus 
dincolo de aceste legi constante ale universului, evaluate şi pe cale științifică, anumite 
legi mai puţin vizibile în lumea creată, dar mult mai necesare menţinerii ordinii 
universal, şi anume Legea iubirii, lege universală în virtutea căreia, pentru 
reîntoarcerea la starea inițială a creaţiei, Dumnezeu Şi-a sacrificat propriul Fiu. 

Doar atunci când dragostea divină, exprimată prin lumina divină, coboară şi- 
| îmbracă pe om în mantia dragostei dumnezeieşti, cum a făcut Dumnezeu Tatăl prin 
Fiul Său, clipa devine eterniate - în vejnicia sa, fără timp și spaţiu, iar omul din ființă 
creată muritoare, prin iubirea divină şi totala renunţarea la sine, prin răscumpărarea 
sa, potrivit iconomiei divine - Proiectului divin, o creatură vejnică, înfrângând timpul, 
spațiul precum și legile care îi îngrădesc ascensiunea spre această lume vejnică spre 

care tinde să ajungă, într-o comuniune intimă cu Dumnezeu şi cu acele legi vejnice de 
dincolo de existența sa efemeră prin această lume cunoscută, ca ființă trecătoare şi 
nemuritoare în acea existență vejnică necunoscută. 

Vom da crezare acestui adevăr ontologic de sorginte divină, exprimat şi 
regăsit în cărțile Sfintei Scripturi, în Proverbele lui Solomon, în mod deosebit în cap.8 
(Despre adevărata înțelepciune. Fiul lui Dumnezeu), care prin înţelepciunea Sa (fiind 
unul dintre cei mai mari regi ai Israelului), făcea referință la primordialitatea existenţei 
Fiului lui Dumnezeu, dinaintea Creaţiei, asemenea evanghelistului loan, prin 
binecunoscutul său silogism (loan 1:1), considerat de noi - și nu numai -, drept un 
postulat onto-teologic ce vizează primordialitatea Cuvântului divin în raport întreaga 
creaţie, a existenței propriu-zise, a ceea ce sub raport filosofic desemnăm prin 
existența în sine, dar care şi ea, la rândul ei, are un Creator, fiind supusă voinţei şi 
legilor vejnice divine. 

Reproducem unul din acele proverb pline de înţelepciune, pe care acest rege 
înțelept le-a încrustat nu doar în conștiința poporului său ales, ci în conștiința întregii 
lumi dormice de cunoaștere şi adevăr divin: “Domnul m’a zidit ca început al căilor 
Sale spre lucrurile Lui; ntru” început, mai înainte de veci m'a întemeiat, mai înainte 
de a fi durat pământul și mai înainte de a fi făcut adâncurile, mai înainte ca izvoarele 
apelor să fi ţâşnit, mai înainte ca munții să fi fost sădiți şi mai înainte decât toate 
dealurile, El pe mine ma născut” (Proverbele lui Solomon 8:22-25). Este evident că 
prin aceste proverbe Solomon, asemenea altor mari înţelepţi - profeţi ai lui Israel, 
prevesteau pe Cel care avea să fie trimis pe pământ pentru a demonstra lumii existenţa 
acelei lumi nevăzute, de care până la demonstrarea existenţei sale pe cale ştiinţifică, 
se îndoiau și chiar o negau, după cum l-au negat şi pe Fiul lui Dumnezeu, ca Fiinţă 
născută şi nu făcută - creată, după cum este regăsit un asemenea adevăr divin 
implacabil în Crezul creştin, și unde tot pe calea adevărului divin revelat, ni se spune 
că Fiul Lui Dumnezeu adevărat este de aceași “ființă cu Tatăl, prin Carele toate s-au 
facut”. 

Acest adevăr, devenit postulat fundamental al teologiei creştine, ar trebui să 
urmărească orice credincios creștin - şi nu numai -, până la capătul existențe umane 
prin această trecere vremelnică spre lumea de dincolo. Şi aceasta deoarece un 
asemenea crez şi conștiință susţinută de iubire menţine legătura intinsecă dintre 
Creator şi creaţie, fiecare dintre acești credincioşi creştini fiind conștienți de faptul 
că tot ce există şi se mişcă în această lume, are cauze dincolo de substratul ontologic 
existențial propriu - zis, în acea putere nemărginită a Creatorului - Dumnezeu, prin 
acel "in modo divino” al creaţiei Sale, exprimat de Sfântul evanghelist loan prin 
cunoscuta afirmaţie teologică de la începutul evangheliei sale cu referinţă la lucrarea 
divină prin intermediul Cuvântului - Logosul divin, care avea numai un rol 

enoseologic, de a exprima Proiectul divin, ci şi un rol praxiologic, prin el realizându- 
se creația propriu - zisă. Astfel, Logosul divin devine din Cuvânt - Fiu născut - o 
realitate palpabilă, dat omenirii pentru a fi cunoscut El și Dumnezeu din care s-a 
născut şi Sfânta Fecioară Maria ca ființă teantropică: om și Dumnezeu. În acelaşi timp, 
aşa cum ne spune lisus Hristos prin evanghelistul loan (17:17)), Cuvântul lui 
Dumnezeu este adevărul. 

În acest sens, evanghelistul citat arăta:” Acesta - Cuvântul - n.n. era dintru” 
început la Dumnezeu; toate printr” Însul s’au făcut și fără El nimic nu s'a făcut din 
ceea ce s'a făcut” (1:2). Se subânţelege că în această lucrare Dumnezeu a folosit ca 
energie necreată Cuvântul - Logosul divin şi Duhul Sfânt, ca puteri nemărginite pe 
care unii teologi creştini, aşa cum am mai arătat, le denumesc energii necreate, prin 
intermediul lor făcându-se întreaga creaţie divină. 

Așa cum am mai arătat și chiar insistat pe acest subiect mai puțin accesibil, 
aceste energii necreate, după cum sunt susţinute de teologii creştini ortodocşi, în mod 
deosebit de Sfântul Grigorie de Palama, zis şi palamitul, izvorăsc din fiinţa divină, 
asemenea energiei interne dintr-un obiect care-i permit acel raport de cauzalitate 
dintre corp şi energia emergent corpului, şi care asemenea energiei acelui corp, nu 
este transparent, fiindu-i vizibil doar efectul produs. Spre deosebire de energia 
cinetică, explicată științific cu ajutorul legilor mecanicii, energia divină produce pe 
lângă aceste efecte fizice, macro și microcosmice, și efecte spirituale, creîndu-i 
omului o predispoziţie spre îndumnezeire, dar care nu vine exclusiv de la sine, cauzată 
de divinitate, ci presupune şi un efort individual, susținut de dorința de cunoaștere şi 
iubire ce ne este inoculată de Dumnezeu prin însăşi actul creației, supus unei 
permenente metamorfozări în vederea desăvârșirii sale, asemenea Creatorului. 

O asemenea desăvârșire este considerată drept un “act teandric” (privitor la 
dubla natură a lui lisus Hristos: de Dumnezeu şi om venit din partea lui Dumnezeu), 
care împreună cu efortul personal al credincioşilor, îi fac pe aceştia, după cum afirma 
Sfântul Apostol Petru (II Petru 1: 4), „,...părtaşi ai firii celei dumnezeieşti“, devenind 
în acest mod din ființe lipsite de substratul divin (pierdut prin acel păcat originar), 
fiinţe teantropice, adică cu însufleţire divină, deţinând un dublu caracter: uman şi 
divin. 

Prin aceasta nu trebuie să se înţeleagă faptul că noi oamenii ne împărtăşim 
din firea divină, sub raport logic, ca parte raportată la întreg, sau că devenim o mică 
parte din Dumnezeu (chiar dacă suntem scânteie divină, sufletul fiind de natură 
transcendentă - divină, prin creație, ca ceva necunoscut nouă muritorilor, şi ca atare 
nu este identic cu creaţia văzută - trupul materializat şi muritor), ci doar faptul că omul 
prin credinţă şi iubire, în mod deosebit prin mântuire, cu ajutorul Sfintelor Taine 
creștine, tinde să ajungă la starea inițială a creației sale, fără de păcat. 

Stare cu care era înveşmântat omul - Adam înainte de căderea în păcatul 
primordial, când exista acel paradis terestru, pe lângă paradisul celest, spre care ar 
trebui să tindă omul, aici pe pământ, dar nu la o stare de desăvârşire deplină, pe care 
nu poate s-o ajungă, în pofida asemănării cu divinitatea. O asemenea limitare a 
asemănării este prevăzută chiar în iconomia divină, deoarece dacă ar atinge 
asemănarea cu divinitatea, ar infirma chiar postulatul onto-teologic al creaței, fiind 
creat după chipul şi asemănarea lui Dumnezeu Treime, şi nu identic cu El. 

Astfel printr-o asemenea presupusă şi chiar dorită identitate a omului cu 
Dumnezeu, prin intermediul asemănării (chipul reprezentând posibilitatea şi 
potențialitatea unei aemenea asemănări, cu un grad de improbabilitate mai mult decât 
de probabilitate şi chiar posibilitate, dacă ne exprimăm în termeni probabilistici şi 
filosofici), o asemenea asemănare identică a omului cu Dumnezeu, îi crează 
posibilitate omului de a deveni propriul său creator - demiurg, după cum era 
considerat de filosoful german K. Marx omul. 

O asemenea identitate dintre om şi Dumnezeu, cel puţin prin intermediul 
asemănării, ar șterge orice barieră şi diferențiere dintre Creator şi creaţie, în mod 
deosebit cu omul, presupusă cea mai desăvârşită ființă creată din întregul patrimoniu 
al creaţiei văzute. Astfel, în acest mod discreţionar omul ar ajunge precum acel înger 
răzvrătit din Panteonul creaţiei nevăzute, Lucifer, pe care l-am mai invocat în acest 
studiu introductiv al cărţii, şi care este perceput de umanitate ca un simbol al 
răzvrătirii şi preamăririi, dar şi al căderii ireversibile din graţia divină, ca fiinţă 
creată și decăzută, ieşită de sub incidenţa atotbinevoitoare a Pantocreatorulu, şi care 
aşa cum se ştie şi este demonstrat de textul veterotestamentar, a devenit principal sursă 
de cădere a omului în păcatul original, păcat care în mod ireversibil a dus la moartea 
trupului omului aici pe pământ și nu la viaţă vejnică. 

Spre deosebire de acest înger întunecat al răului, cu un destin ireversibil de 
revenire la statul său iniţial, fiind scos de sub incidența onto-teologică, omului i s-a 
oferit posibilitatea de a depăși acestă stare ireversibilă, astfel că prin respectarea 
prescripţiilor normative şi a valorilor Sfintei Scripturi şi ale Sfintei Tradiţii, care 
reprezintă corpusul religiei creștine, să revină la statutul său inițial de ființă 
nemuritoare ce rămâne sub grija și împărtăşirea bunăvoinţei și graţiei divine, pentru a 
cărei revenire și în scop soteriologic, Dumnezeu şi-a sacrificat propriul Fiu, coborând 
pe pământ, îndumnezeindu-l, asemenea Fiului născut şi nu creat, făcând astfel din 
creaţia divină un obiect sacralizat, dincolo de simpla sa manifestare materială. 

Dintr-o asemenea perspectivă onto-teologizantă, această creaţie îndumnezeită 
a devenit obiect de studiu al onto-teologie, adică al creației îndumnezeite. Creaţie 
aurolată cu acest un vejmânt divin ocrotitor, în cadrul căruia, în numele iubirii 
neschimbate și al grației divine, omul a rămas cea mai dragă ființă creată, asemenea 


72 


IOAN JUDE Retorica Divină 


chipului divin, manifestându-se în devenirea sa în tendința sa ireversibilă spre 
asemănare, devenind o ființă teantropică, cu posibilități de a-și transforma 
potențialitatea divină, prin acea scânteie divină înăscută, într-o realitate - ființă creată 
văzută, aparținătoare acestei împărăţii divine onto-teocratice, asemenea Fiului lui 
Dumnezeu, ca Fiu al lui Dumnezeu şi Fiu al Omului. 

Prin firea Sa divină a împlinit misiunea sacră de mântuire şi îndumnezeire a 
întregii umanităţi, iar prin natura Sa umană, a devenit mijloc pentru realizarea acelui 
scop divin suprem. Astfel, în modul cel mai solemn şi cu cea mai înaltă încărcătură 
providenţială, Cerul s-a unit cu Pământul, fiind create în acest mod premisele necesare 
realizării acelui itinerar divin dinspre imanenţă spre transcendență, din acest spaţiu și 
timp limitat sub raport ontologic. O asemenea cale a înălțării la ceruri ne-a fost arătată 
de Fiul lui Dumnezeu, cel Înviat din morți, care aşa cum spune Sfânta Scriptură, s-a 
întors la Tatăl Ceresc, dar nu înainte de a îndeplini misiunea sacră, aceea de mântuire 
şi salvare a omului şi omenități, predispus căderii sale în păcat, asemenea primii 
perechi de oameni, când Dumnezeu i-a alungat din acel paradis edenic, devenind 
proprii robi ai trupului muritor. 

De la asemenea premise teologice creştine am plecat, stimaţi cititori, atunci 
când am formulat titlul acestei lucrări, ontologicul aparținând creaţiei divine, văzute 
şi nevăzute, iar onto-teologicul, atât transcendenței, cât şi creaţiei nevăzute, din care 
un domeniu aparte aparţine angelologiei, sau sociologiei cerului, după cum inspirat se 
exprima cunoscutul om de cultură Hr. Bergson, în lucrarea Materie şi memorie A. 
Pleşu, în cartea sa Despre îngeri. Aşa cum am arătat şi vom insista în celelalte capitole 
ale cărții, această creație nevăzută, ce aparține acestor domenii existențiale, se pot 
constitui atât într-un simbol al binelui, prin acei îngeri din proximitatea imediată a lui 
Dumnezeu, dar și într-un simbol al răului, însăşi existenţa având o asemenea dublă 
natură contradictorie. Natură duală contradictorie, prin intermediul căreia are loc 
mişcarea și devenirea, asemenea omului din trecerea sa de la chip la asemănare sa cu 
Dumnezeu 


I.3. Raportul dintre divinitate, providenţă şi pronia 
divină 
1.3.1. Providența divină 


Nu de puţine ori, în împrejurări diferite, mai mult sau mai puțin asumat, am 
întâlnit această sintagmă de Providenţă divină, cu corolarul ei, Pronia divină. Se 
cuvine să facem lumină și în aceste două cuvinte - concepte, substitutive prin gradul 


73 


Capitolul I- Prolegomene privind conceptul de divinitate 


lor de sinonimie, uneori chiar şi cu conceptul de divinitate, devenind din atribute ale 
divinității divinitatea însăşi. Aşa cum vom încerca să demonstrăm, aceste două 
concepte sunt fundamentale, care nu întotdeauna îşi găsesc cele mai adecvate forme 
interpretative, de cele mai multe ori fiind substitutive şi identitare sub raport semantic, 
ceea ce nu corespunde decât parțial adevărului. De la început menţionăm că ele se 
diferențiază doar sub raport etimologic - ca origine etimologică: Providența este de 
origine latină și franceză, pe când Pronia este de origine grecească, având relativ 
acelaşi conținut semantic cu Providența. 

În cele ce urmează vom desprinde diferenţa specifică faţă de genul proxim al 
acestor două cuvinte ce țin de divinitate și implicit de Dumnezeu, ca atribute 
fundamentale ale divinității. Dacă plecăm de la etimologia acestui cuvânt - 
Providenţă, vom putea observa că proveniența lui nu are nimic comun cu semnificaţia 
propriu-zisă a providenţei în sens religios, astfel că sub raport etimologic, el provine 
din verbul latin - providentia sau cel francez - providence, care se traduce prin verbul 
tranzitiv a prevedea (a intui consecințele) sau a preveni (a atrage atenția asupra 
consecinţelor, a atenţiona, a avertiza sau a preîntâmpina). 

Din registrul semantic atributiv menționat, considerăm că perspectiva 
etimologică nu ne ajută decât parțial la înțelegerea semnificațiilor morfologice ale 
acestui cuvânt, care, aşa cum uşor ne putem da seama, are mai mult o încărcătură 
religioasă decât laică, ceea ce în scop explicativ şi al clarificării lucrurilor impune să 
facem precizările necesare în legătură cu semnificaţiile atribuite în contextul analizei 
întreprinse de noi în această carte. Referindu-ne la perspectiva etimologică, cea legată 
de şi prevedere și prevenire, vom putea asocia semantica acestui cuvânt cu Persoana 
care favorizează sau chiar contribuie la prevenirea şi salvarea celor care încalcă 
anumite precepte, valori şi dogme cu caracter religios, care este Providența divină. 

Într-o asemenea situație, Providența numai este considerată o persoană 
oarecare şi niciun fenomen, ci trebuie evaluată cu o putere supranaturală - Fiinţă 
Supremă, asemenea divinității şi în mod explicit a lui Dumnezeu (din perspectivă 
teontropică și imanentă şi nu teocratică-disjunctivă în raport cu creaţia Sa), Cel care 
prin iconomia Sa - planul Său divin ne protejează pe noi şi întreaga Sa creaţie, 
guvernând lumea - creaţia în sensul - scopul acestei preveniri și protecții față de rău 
şi păcat, pentru a predetermina evenimentele în a-i feri de rău şi păcate. 

Astfel, verbul la care facem referință devine un substantiv propriu feminin, 
cel de providenţă, fiind sinonim şi identic cu atributele de omnipotenţă şi omnisciență 
ale divinității, cu vădite atribute de predeteriminare şi prevedere, transferate unor 
oameni cu asemenea capacităţi previzionare, cum au fost Sfinții Apostoli şi 
clarvăzătorii, fără a fi considerate fiinţe care săvârșesc acte providenţiale, chiar dacă 
au fost înzestrate cu acest har divin. În sens comun, prin providență este desemnată 

puterea supremă a divinității în guvernarea lumii sau puterea de a predetermina 
evenimentele spre binele oamenilor și nu spre dezastru și haos, împiedicând pe cât 
posibil entropia universală şi umană. 

Prin providenţă se mai înţelege şi Planul divin - iconomia divină prin care este 
prevăzut și orientat cursul evenimentelor astfel încât Universul, ca întreg, şi creaturile 
individuale să realizeze scopurile stabilite de Dumnezeu, exprimate prin acea 
iconomie divină. Dintr-o asemenea persectivă paradigmatică, aceste atribute ale 
divinității sunt mai mult agreate şi susținute de cei care au promovat teoria teologică 
creştină a predestinaţiei. Aşa cum se ştie, în concepția predestinării, potrivit cu planul 
creațiunii, Dumnezeu a predestinat pe toţi oamenii la fericirea cea veșnică (vezi Matei 
25:34; I Corinteni 2:9; Evrei 11:16), însă nu într-un mod liber și necondiţionat, ci 
condiționat şi anume, impunea ca fiecare om să lucreze conştient şi liber - atribuind 
acel principiu al liberului arbitru - cu harul dat lui în mod gratis, conform cu legea 
Domnului, fiindcă EI voieşte ca toți oamenii să se mântuiască şi să vină la conştiinta 
adevărului (vezi I Timotei 2:4; I Petru 1:5). Cei ce întrebuinţează rău voinţa lor şi nu 
voiesc să colaboreze cu harul şi legile Domnului, se predestinează singuri la osânda 
vejnică, iar drepţii la viață vejnică (Matei 25: 46). 

Atributele divinității, materializate prin acest concept sunt mult mai extinse. 
Pe lângă faptul că reprezintă purtarea de griji a lui Dumnezeu față de lume şi 
conducerea creaţiei către împlinirea scopului său, asemenea celuilalt atribut - pronia 
divină, Providența divină arată prezenţa şi lucrarea lui Dumnezeu în lume. Din 
perspectivă creştină, Providența divină este strâns legată de lisus Hristos, Creatorul şi 
Mântuitorul lumii, căci, aşa cum spune Sfântul Apostol Pavel, “Dumnezeu nu ne-a 
rânduit spre mânie, ci spre dobândirea mântuirii prin Domnul nostru lisus Hristos” (1 
Tesaloniceni 5:9). În calitate de Creator, Proniator și Cel ce recapitulează în Sine 
întreaga creație, Hristos este începutul, mijlocul și sfârşitul existenţei (cf. Sfântul 
Maxim Mărturisitorul). În tradiția ortodoxă, lisus Hristos este reprezentat pe bolta 
bisericii ca Pantocrator - Atotţiitorul lumii: într-o mână ţine Evanghelia, iar cu cealaltă 
binecuvântează. Deci El creează lumea prin Cuvânt (cf. Evanghelia după loan) şi o 
sfințește prin gestul binecuvântării Sale. 

Analizând conceptul de Providența divină, coroborat cu cel de Pronie divină, 
din perspectivă structurală se pot desprinde trei aspecte - dimensiuni ale acestor două 
concepte cvasisinonime, legate de: conservare, cooperare şi de conducere a lumii. Le 
vom analiza în mod succint pe fiecare în parte: 

1. Conservarea. Aspectul de conservare se referă la purtarea de grijă pe care 
Dumnezeu o are față de om şi față de lume, astfel încât întreaga creație și fiecare 
făptură în parte sunt păstrate în conformitate cu raţiunile dumnezeieşti pentru care au 
fost făcute. Sfânta Scriptură arată în mai multe locuri purtarea de grijă a lui Dumnezeu 

față de lume. Mântuitorul se adresează celor care Îl ascultau: „Priviţi la păsările 
cerului, că nu seamănă, nici nu seceră, nici nu adună în hambare, şi Tatăl vostru Cel 
ceresc le hrăneşte. Oare nu sunteţi voi cu mult altceva decât ele?” (Matei 6:26). De 
asemenea, Sfântul Apostol Pavel afirmă: „Că noi în El vieţuim și ne mişcăm şi 
suntem..” (Faptele Apostolilor 17:28). Toate lucrurile din lume au primit la creaţie un 
sens, în conformitate cu anumite rațiuni dumnezeieşti, care sunt cuprinse în lisus 
Hristos, astfel că El este Proniaror, conducând creaţia spre transfigurare, prin aceste 
rațiuni divine prezente în lume. 

La rândul ei și conservarea cunoaşte mai multe aspecte, dintre care două sunt 
mai importante, și anume cele concretizate în: 

e apărarea făpturilor omeneşti de distrugere; 
e influența continuă a lui Dumnezeu asupra făpturilor, dându-le puterea 
de existenţă; 

O analiză atentă a conservării prin Pronia divină o face Sfântul loan Gură de 
Aur în Omilia II cu privire la Epistola către la Evrei (1:3), unde consemna 
următoarele: „Conservarea lumii nu este o faptă inferioară creerii acesteia ci, trebuie 
să spunem ceva minunat, este chiar superioară; a conserva lucrurile care tind spre 
inexistenţă şi a le ţine laolaltă, atunci când vor să se împrăştie este o faptă mare şi 
minunată, un semn de multă putere”. Există o conservare a genului sau a întregii 
lumi fizice şi organice şi mai ales a omului. Omul este centrul universului creat de 
Dumnezeu, este coroana creaţiei. Din evoluţia naturii observăm că plantele şi 
animalele sunt trecătoare, iar specii şi genuri întregi au devenit de prisos în decursul 
timpului. Faţă de natură - creaţie, numai oamenii au ca destinaţie ultimă învierea şi 
viaţa de veci, fie în fericire, fie în nefericire. 

2. Cooperarea sau conlucrarea ca element al Proniei divine 

Prin această dimensiune a Providenţei divine ne referim la sprijinul pe care 
Dumnezeu îl acordă creaţiei în întregul ei şi fiecărui lucru în parte pentru ca acestea 
să-şi atingă scopul dat de EI, şi în același timp, să nu anuleze identitatea lucrurilor 
create. Cooperarea exprimă mișcarea întregii creaţii spre Dumnezeu, dar fiecare lucru 
își păstrează propria rațiune de a fi. Conlucrarea dintre Dumnezeu și creaţie nu este 
uniformă. 

Dumnezeu cooperează într-un anumit fel cu creația neînsufleţită şi în alt fel 
cu omul. Conlucrarea cu lumea se exprimă prin faptul că Dumnezeu veghează ca 
natura să-și menţină starea de echilibru de la creaţie, o asemenea conlucrare fiind 
regăsită în unii dintre Psalmii lui David: „Toate de la Tine aşteaptă să le dai hrană la 
vreme potrivită; dacă le-o vei da, o vor aduna; dacă mâna Tu Ți-o vei deschide, toate 
se vor umple de bună tate; dacă Tu Îţi vei întoarce faţa, ele se vor tulbura; dacă Tu le 

vei lua duhul, ele se vor sfârși și în ţărână se vor întoarce; iar dacă Duhul Tău ÎL vei 
trimite, ele se vor zidi și fața pământului o vei înnoi (Psalmul 103: 27-31”). 

Dumnezeu conlucrează cu omul într-un mod special pentru a-l conduce spre 
desăvârșire, fără însă a-i afecta libertatea - liberul arbitru atribuit la creație. Prin harul 
divin şi efortul personal, omul se angajează pe calea desăvârșirii, după îndemnul 
Mântuitorului: ,„...fiţi voi desăvârşiți, precum Tatăl vostru Cel ceresc desăvârşit este” 
(Matei 5:48). 

Așa cum uşor ne putem da seama, Providența şi Pronia divină emerg unui alt 
atribut divin, şi anume iubirii divine, Dumnezeu însuși fiind iubire. O asemenea 
însușire nu-și este Sieşi suficientă, ci o împărtăşeşte întregii creaţii, în mod deosebit 
oamenilor, aşteptând ca şi ei, la rândul lor, să lucreze potrivit proniei, conform cu 
natura fiecăruia, conform cu puterile de care dispun şi sunt ajutați prin iubirea și 
pronia divină. Sfinţii Părinţi evidenţiază mai multe forme ale harului divin sau ale 
energiilor necreate prin care Dumnezeu sprijină existenţa și în mod deosebit omul şi 
omenirea. Sfântul Maxim Mărturisitorul (Ambigua, p. 91, col.1031-1418) enumeră în 
ordine mai multe tipuri de haruri: 

e harul de existenţă dătător; 
e harul de viață făcător; 

e harul de rațiune dătător; 

e harul îndumnezeitor; 

Cooperarea efectivă şi eficientă a lui Dumnezeu cu oamenii implică în primul 
rând sinergie divină, ceea ce în limbajul teologic este împreună lucrare prin 
comuniune fără suprapunere. În raport cu conceptul filosofic de “natură pură”, care 
nu are nimic cu Sfânta Scriptură, este introdus conceptul de "natură-comuniune”, 
temei al iubirii perihoretice dintre Persoanele divine trinitare. 

Făcând o scurtă paranteză, vom spune că în limbajul teologic, această mişcare 
de iubire și de întrepătrundere a Ipostazelor celor trei Persoane în interiorul vieții 
treimice, într-o simbioză ce presupune anumite raporturi consubstanțializate între 
Persoanele ce configurează Sfânta Treime, se numeşte perihoreză (cuvânt provenit 
din grecescul perihoresis). De aici rezultă că perioreza este şi constă în acea mișcare 
a lui Dumnezeu, care ca Unul - monadic în ființă subzistă în Ipostazele Sale treimice 
într-o desăvârşită împreună-—petrecere. În același timp, perihoreza se constituie într-o 
principală dogmă creștină, care se impune a fi respectată în conformitate cu ceea ce 
D. Stăniloae denumea a fi Modelul perihoretic al Bisericii creștine (cf. D. 
Mănăstireanu - Un model perihoretic al bisericii. Eclesiologia trinitară a Pr. Dumitru 
Stăniloae). Astfel, perihoreza trinitară a devenit „modelului perihoretic al Bisericii”, 
regăsit și utilizat de D. Stăniloae ca instrument de investigare a eclesiologiei sale 
ortodoxe. Dezvoltarea conceptului de natură-comuniune are loc prin prisma 

restaurării vocației umane. Crezul Părinților răsăriteni este acela de a fi transformat o 
substanță impersonală şi statică într-o substanță a comuniunii cu caracter viu şi 
dinamic. De aceea, pentru Sfântul Vasile cel Mare “natura lui Dumnezeu este 
comuniunea”, iar doctrina pe care se bazează această comuniune a stat la baza 
fundamentării religiei creştine ca religie perihoretică 

Acest subiect teologic creștin a avut o puternică rezonanţă în teologia 
ortodoxă română, astfel că printre cei care s-au preocupat de această subdimensiune a 
providenţei şi proniei divine s-a făcut remarcat părintele D. Stăniloae (Teologia 
dogmatică, vol I, Editura Institutului Biblic şi de Misiune al BOR, 2003, p.312-316). 
Marele teolog român a analizat cooperarea sau colaborarea liberă a omului cu harul 
divin, ca o lucrare realizată prin intermediul Duhului Sfânt. 

Aceasta presupune că lucrarea Duhului ca persoană în noi cere colaborarea 
noastră liberă, de asemenea Duhul mai cere să ne însuşim lucrarea Lui, să ne-o facem 
proprie prin voinţa şi prin lucrarea noastră. Totodată, Duhul doreşte activarea puterilor 
persoanei, înaintarea acesteia în infinitatea puterii dumnezeieşti, înaintarea 
în dialogul liber şi iubitor cu Hristos. Duhul vrea acordul liber al persoanelor umane, 
în conducerea acestora, în infinitatea vieţii dumnezeieşti, în dialogul liber şi iubitor 
cu Hristos, după cum susţine D. Stăniloae. 

De aceea, în colaborarea noastră cu Persoana Duhului Sfânt se manifestă şi 
sporeşte iubirea dintre noi şi El (raportul de iubire totodată este un acord între două 
libertăţi), în ultimă instanţă sporind desăvârşirea noastră. În acelaşi timp, nu poţi 
deveni liber pentru iubire, decât în relația cu altă persoană care te încurajează la bine, 
îți inspiră numai năzuinţe spre bine şi îți comunică puteri care sporesc puterile tale 
spre săvârşirea binelui comun, când este o iubire reciprocă adevărată. 

Conducerea. Cel de-a treilea aspect al Providenţei divine se referă la 
conducerea creaţiei de către Dumnezeu pentru ca aceasta să-și atingă scopul ei final. 
Sfânta Scriptură ni-L arată pe Dumnezeu ca Domn al cerului și al pământului, al 
tuturor celor nevăzute și văzute. Așa cum ne putem da seama și ca simpli profani, 
între conducere şi cooperare se instituie anumite interacțiuni - legături, şi aceasta nu 
în mod întâmplător, ci întrucât Dumnezeu conduce lumea, ținând cont şi de mişcarea 
lumii înspre Dumnezeu, nu doar în sens invers, a lui Dumnezeu spre lume, asemenea 
enciclicelor papale: Urbi et orbi. În acest fel se observă dinamismul creaţiei care se 
împlineşte în Dumnezeu. În acest sens, Părintele Stăniloae arată: „Conducerea lumii, 
ca operă a providenţei ce se face prin colaborarea lumii, nu se poate despărţi total de 
o anumită lucrare creatoare, progresivă a lui Dumnezeu (...) Providența se identifică 
cu planul de mântuire și îndumnezeire a lumii”. 

Realitatea Providenţei divine este dovedită de revelaţia dumnezeiască (vezi 
în acest sens Cartea lui lov, Psalmii, cuvintele Mântuitorului Hristos exprimate prin 

evangheliști), fiind confirmată prin faptul că Dumnezeu este stăpânul cosmosului şi 
al istoriei. În acest sens, Profetul Daniel ne spune: „EI schimbă vremile şi anii, El 
așază regi și El îi strămută, El dă înţelepciune celor înţelepţi şi minte iscusită celor ce 
ştiu să înțeleagă” (Daniel 2:21). Acţiunea providenţei este comună celor trei Persoane 
dumnezeieşti. Hristos arată purtarea de grijă a Tatălui față de lume, spunându-ne 
pentru liniştea sufletelor noastre următoarele: „Aşadar, nu vă îngrijoraţi...: Ce vom 
mânca? sau: Ce vom bea? sau: Cu ce ne vom îmbrăca? (...) că ştie Tatăl vostru Cel 
ceresc că aveţi nevoie de toate acestea (Matei 6: 31- 32). 

Așadar, Providența divină este modul prin care Dumnezeu guvernează peste 
toate lucrurile din univers. Doctrina providenţei divine susține că Dumnezeu este în 
control complet al tuturor lucrurilor. Acestea includ universul ca întreg (Psalmul 
103:19), lumea fizică (Matei 5:45), problemele naţiunilor (Psalmul 66:7), nașterea și 
destinul omului (Galateni 1:15), succesele și eșecurile oamenilor (Luca 1:52) şi 
protecția oamenilor Săi (Psalmul 4:8). Această doctrină stă în opoziție totală cu ideea 
că universul este guvernat de șansă sau de soartă, postulatul creaţionist fiind de natură 
providenţial divină, cel care la creat şi îl guvernează nefiind altul decât Creatorul 
divin. 

Referindu-se la lucrarea comună a Tatălui şi Fiului, Mântuitorul spune: „Tatăl 
Meu până acuma lucrează; şi Eu lucrez” (loan 5:17). În ceea ce priveşte lucrarea 
Sfântului Duh, psalmistul afirmă: , iar dacă Duhul Tău Îl vei trimite, ele se vor zidi ŞI 
faţa pământului o vei înnoi” (Psalmul 103:30). În concluzie, întreaga revelaţie susține 
realitatea Providenţei divine. 

Tradiţia creștină Îl recunoaşte pe lisus Hristos ca Dumnezeul Creator şi 
Mântuitor al lumii. El este Adevărul lumii şi al istoriei, care oferă autentica libertate 
şi împlineşte sensul întregii existente. „De la Duhul Tău, unde mă voi duce? Iar de la 
fața Ta, unde voi fugi? De mă voi sui în cer, Tu acolo eşti, de mă voi pogori în iad, 
Tu ești de față; de-mi voi lua aripile din lumina zorilor şi” n marginile mării mă voi 
sălășlui, chiar și acolo mâna Ta mă va” ndruma și dreapta Ta mă va ţine.” (Psalmul 
138:7-10). „Această Providenţă a construit universul, casa regală a omului. Această 
Providenţă a format țesutul de la Adam la lisus Hristos. Ea L-a prezentat lumii pe 
Mesia Răscumpărătorul. Ea a făcut să strălucească minunile prin care creştea şi se 
înălța Biserica. Ea este încă aceea care, până la ultima zi a lumii, va împărăţi peste 
neamul omenesc, umplându-l cu binefacerile sale”, ne spune Sf. loan Gură de Aur în 
scrierea sa Despre Providenţă. 

Providența se constituie ca un act liber şi personal al lui Dumnezeu, ca şi 
creaţia, o continuare necesară a primului act, având ca scop desăvârşirea omului şi a 
lumii prin Dumnezeu. Pronia se referă nu numai la legile generale ale creaţiei între 
acestea numărându-se şi legile conservării generale a energiei, dar şi la entităţile 

particulare - fiinţele individuale, în care există aceste legi. De aceea, scopul sau 
obiectivul providenţei divine este împlinirea voii lui Dumnezeu. Pentru a Se asigura 
că scopurile Sale sunt îndeplinite, Dumnezeu conduce treburile omenirii şi lucrează 
prin ordinea naturală a lucrurilor. Legile naturii nu sunt nimic mai mult decât o 
imagine a lui Dumnezeu la lucru în univers, nu au o putere inerentă, nici nu lucrează 
independent. Ele sunt regulile şi principiile pe care Dumnezeu le-a instaurat pentru a 
guverna modul în care să funcţioneze lucrurile. 

Același lucru este valabil și pentru alegerile omului. În modul cel mai real, 
noi nu suntem liberi să alegem sau să acționăm separat de voia lui Dumnezeu. Tot 
ceea ce facem și tot ceea ce alegem este în concordanță deplină cu voia lui Dumnezeu 
- chiar şi alegerile noastre păcătoase (vezi Facerea 50:20). Ideea de bază este că 
Dumnezeu controlează alegerile şi acțiunile noastre (cf. Facerea 45:5; Deuteronomul 
8:18; Proverbele 21:1), dar o face în aşa fel, încât să nu încalce responsabilitatea 
noastră de agenţi morali, uneori respectând chiar şi alegerile noastre greşite, 
respectând de fapt principiul liberului arbitru, acceptat încă de la creația omului. 

Doctrina providenţei divine poate fi rezumată în mod succint astfel: 
„Dumnezeu, în trecutul veşnic, în sfatul voii Sale, a ordonat tot ce se va întâmpla; 
totuși, sub nicio formă Dumnezeu nu este autorul păcatului; nici responsabilitatea 
omului nu este înlăturată”. Modalitatea principală prin care Dumnezeu Își împlinește 
voia este prin cauze secundare (ex.: legile naturii, alegerile umane). Cu alte cuvinte, 
Dumnezeu lucrează indirect prin aceste cauze secundare pentru a-Și împlini voia Sa 
circumscrisă în lucrarea Sa providențială şi proniatoare. 

Dumnezeu, de asemenea, uneori lucrează direct pentru a-Şi împlini voia. 
Aceste acțiuni sunt ceea ce noi numim miracole (ex.: unele evenimente supranaturale, 
opuse celor naturale). Un miracol este eludarea, pentru o perioadă scurtă de timp, a 
ordinii naturale a lucrurilor pentru a-Şi împlini voia şi scopul. 

Două exemple din cartea Fapte subliniază cum Dumnezeu lucrează direct şi 
indirect pentru a-Şi împlini voia. În Faptele Apostolilor - cap. 9, vedem convertirea - 
încreştinarea lui Saul din Tars. Printr-o lumină orbitoare şi o voce pe care doar 
Saul/Pavel a auzit-o, Dumnezeu i-a schimbat viaţa pentru totdeauna. Convertirea lui 
Pavel a fost directă și supranaturală. 

A fost voia lui Dumnezeu să îl folosească pe Pavel pentru a-Și duce mai 
departe voia şi Dumnezeu a folosit mijloace directe pentru a-l converti pe Saul. 
Vorbește cu oricine care s-a convertit la creştinism şi, cel mai probabil, nu vei mai 
auzi o relatare chiar ca aceasta. Majoritatea dintre noi venim la Hristos prin auzirea 
unei predici sau citirea unei cărți sau mărturia constantă a unui prieten sau a unui 
membru al familiei. Pe lângă aceasta, de obicei există circumstanţe ale vieţii care 
pregătesc calea, cum ar fi: pierderea unei slujbe, pierderea unui membru al familiei, o 

căsnicie eşuată, dependenţă de substanţe nocive. În Fapte (16:6 -10) ÎL vedem pe 
Dumnezeu împlinindu-Și voia în mod indirect. 

Acest lucru are loc în timpul celei de-a doua călătorii misionare a lui Pavel. 
Dumnezeu a dorit ca Pavel şi cei care îl însoțeau să meargă la portul Troa, unde i se 
revelează - descoperă lui Pavel faptul că trebuie să meargă în Macedonia să vestească 
Evanghelia; dar când Pavel a plecat din Antiohia Pisidiei - Siria de azi, el a dorit să 
meargă în Asia de Est. Biblia ne spune că Duhul Sfânt le-a interzis să propovăduiască 
Cuvântul în Asia. Apoi, când au vrut să meargă spre vest, la Bitinia, Duhul lui Hristos 
i-a împiedicat, aşa că au ajuns să meargă în Troa. Acest pasaj a fost scris în 
retrospectivă, dar la acel moment probabil au existat niște explicaţii logice în legătură 
cu motivul pentru care nu au putut merge în acele două regiuni. Totuși, privind 
retrospectiv, au înțeles că Dumnezeu îi direcționa acolo unde dorea El ca ei să meargă, 
aceasta fiind o formă de manifestare a Providenţei divine, printre multiplele alte forme 
cunoscute şi necunoscute încă. Cea mai expresivă formă a Providenţei este regăsită în 
Proverbul lui Solomon, unde legat de aceast subiect, se spune, „Inima omului să 
gândească, pentru ca paşii lui să-l îndrume Dumnezeu pe calea cea dreaptă” (16:1). 

Pe de altă parte, sunt oameni care spun că acest concept al orchestrării directe 
sau indirecte a lui Dumnezeu faţă de toate lucrurile distruge posibilitatea liberului 
arbitru. Dacă Dumnezeu subordonează totul, cum putem fi cu adevărat liberi în 
deciziile pe care le luăm? Cu alte cuvinte, pentru ca liberul arbitru să aibă sens, trebuie 
să existe anumite lucruri care sunt în afara controlului suveran al lui Dumnezeu - ex.: 
contingența (caracterul întâmplător) alegerii omului. 

Vom recurge la o demonstraţie logică, chiar dacă Dumnezeu nu are nevoie de 
argumente logice și nici nu presupune asemenea demonstraţii. În acest sens, prin 
metoda logică a reducerii la absurd, de dragul argumentului, presupunem că acest 
lucru ar fi adevărat. Să vedem ce s-ar întâmpla într-o asemene situație creată. O primă 
concluzie desprinsă ar fi că, dacă Dumnezeu nu are control absolut şi peste 
contingențe - faptele întâmplătoare, nu ne-ar putea garanta mântuirea! Fiind captivat 
de acest aparent paradox providenţial şi proniator, în Filipeni (1:6), Sfântul Apostol 
Pavel ne spune că: „cel care a început în voi lucrul cel bun îl va duce la capăt până în 
ziua lui Hristos Isus”. Dacă Dumnezeu nu este în controlul tuturor lucrurilor, atunci 
promisiunea Sa, precum şi toate promisiunile biblice, sunt invalide. Nu am putea avea 
siguranță deplină că lucrarea bună a mântuirii, care a fost începută în noi, va fi dusă 
la final. 

Mai mult, dacă Dumnezeu nu este în controlul tuturor lucrurilor, atunci nu 
este suveran, iar dacă nu este suveran, atunci nu este Dumnezeu! Ceea ce din punct 
de vedre logic, nu este decât un sofism. 

Așadar, preţul menţinerii întâmplărilor în afara controlului lui Dumnezeu 
rezultă într-un Dumnezeu care nu este Dumnezeu deloc. lar dacă „„liberul” nostru 
arbitru poate înlocui Providența divină, atunci ne întrebăm, în mod legitim, cine este 
Dumnezeu? Grea întrebare și greu răspuns, întrucât noi cei creați nu îi putem lua locul, 
în pofida faptului că unii pot crede și într-o asemenea absurditate. Evident, o asemenea 
farsă onto-teologică este neacceptabilă pentru oricine care are o perspectivă creştină, 
biblică şi religioasă în general. De unde concluzia că Providența divină nu ne distruge 
libertatea, ci mai degrabă ne face capabili să folosim această libertate, sprijinindu-ne 
în acest sens. De unde concluzia că Dumnezeu dispune de acest atribut proniator, 
manifestându-se atât providenţial cât și ca pronie divină, concepte greu de dislocat 
sub raportul conţinutului lor semantic. 


1.3.2. Pronia divină 


Așa cum am anticipat, acest concept atributiv al divinității este greu de 
delimitat de cel analizat anterior - Providența divină. În esenţă, prin acest atribut 
trebuie să înțelegem că Dumnezeu nu a lăsat creaţia la voia întâmplării, ci asemenea 
unui părinte adevărat, față de copii născuţi, a avut grijă de creşterea şi educarea lor 
până la moartea sa. Răspunsul la întrebarea de ce Dumnezeu - Creatorul este şi 
Proniaor este simplu de dat: din cauză că Dumnezeu a iubit creația. Cu alte cuvinte, 
Dumnezeu a creat lumea şi omul din iubire, spre a împărtăşi creaturii bunătatea Sa, 
ceea ce înseamnă că această creaţie este o transfigurare a lui Dumnezeu prin ceea ce 
nu este El. Astfel, Dumnezeu, care din iubire a adus lumea şi omul de la neexistenţă 
la existenţă, nu-Și putea întoarce faţa Sa de la creatură, ci trebuie să-i poarte de grijă, 
cu atât mai mult cu cât creatura singură, fără ajutorul Său, nu-şi poate împlini scopul 
pentru care a fost creată. 

Ca atare, Dumnezeu n-a lăsat lumea în părăsire după ce a creat-o, ci poartă 
grijă de ea, ca să nu se întoarcă în neantul din care a fost adusă, şi o sprijină ca să-şi 
atingă scopul pentru care a fost creată. Providența divină sau pronia dumnezeiască 
este purtarea de grijă pe care Dumnezeu o manifestă în mod permanent față de întreaga 
creatură şi în mod special faţă de om. De aceea, prin lucrarea Sa proniatoare, 
Dumnezeu poartă de grijă omului şi lumii create de El, ca să poată exista ca atare. Din 
exemplul dat în secvența anterioară, am desprins faptul că Mântuitorul ne arată că 
Dumnezeu poartă de grijă păsărilor cerului şi crinilor câmpului (Matei 6:26), adevăr 
consemnat și de Sfântul Apostol Pavel, în Fapte (17: 28). 

Asupra acestui atribut divin au scris foarte mulți exegeți biblici, în primul 
rând cei ce aparțin Patristicii. Unul dintre aceştia este Sfântul loan Gură de Aur care 
spune că Pronia divină este un mare semn de putere, fiindcă ţine în existenţă ceea ce 

tinde spre inexistenţă şi dispersiune. Acelaşi mare teolog ne mai spune că: “Dumnezeu 
nu numai că a adus la lumina zidirea, dar după ce a dus-o, o ingrijeşte. De zici îngeri, 
de zici arhangheli, de zici puterile cele de sus, de zici toate cele văzute şi nevăzute, 
toate acestea se bucură de pronia Lui. Fără această lucrare, ele se duc, se scurg şi pier”. 
Cel care a sintetizat acest atribut a fost Clement Alexandrinul, care a configurat pronia 
divină prin următoarele aspecte: “înfățișarea, ordinea şi măiestria lucrurilor văzute ne 
arată pronia dumnezeiască”. 

Dar, prin această noţiune de Pronie divină nu este desemnat un singur atribut 
sau o singură însuşire a divinității, ci sunt desemnate mai multe atribute ale divinității, 
cum ar fi: atotputernicia, dumnezeirea, precum și calităţile de ziditor - creator, stăpân, 
domn, tată, grijă, milă, îndurarea faţă de om şi creaţie, prevenind şi atenționând asupra 
răului care s-ar putea produce în lume, dacă nu sunt respectate anumite prevederi și 
legi care încalcă poruncile divinității, dar și cel de providență, fiind în proximă 
vecinătate semantică cu cel de divinitate - Dumnezeu, fără a se identifica cu aceste 
două categorii teologice şi filosofice. Doar prin aceste atribute poate fi Dumnezeu 
proniator, ceea ce înseamnă că Pronia divină le presupune şi le uneşte pe toate într-un 
tot unitar, fără de care nu s-ar putea manifesta nici Providența divină, ca putere 
supremă. 

Dumnezeu, ca cel ce este atotştiutor, cunoaște de mai înainte pe oameni 
(Efeseni 1:4) care vor întrebuința binevoinţa lor și, astfel, El le sporeşte tot mai mult 
harul, fără a-i scuti de suferințele obsteşti, pentru ca ei să lucreze tot mai mult fapta 
cea bună, spre slava lui Dumnezeu, folosul aproapelui și mântuirea lor. Textul biblic 
care legitimează acest curent teologic din care aşa cum se ştie s-a format o grupare 
religioasă protestantă, calvinismul, care a pus la baza doctrinei sale predestinația 
divină încă din pântecele mamei, înainte de naștere, este regăsit în scrierile lui: Isaia 
(49:1-7); Ieremia (1:5); Luca (1:15); Galateni (1:15) şi Romani (9: 6-13). Spre 
relevanță îl cităm pe profetul Ieremia, care în cartea sa spunea: “...mai înainte de a fi 
ieşit din pântece - născut, te-am sfințit, profet pentru neamuri te-am rânduit”. 

Dumnezeu nu intervine în creaţie în mod determinist, pentru a suprima 
identitatea şi constituţia specifică a fiecărui lucru sau fiinţe, dar nici nu le 
abandonează, lăsându-le să se dezvolte în mod irațional, prin întâmplare sau hazard, 
întrucât Dumnezeu Cel revelat este Dumnezeul iubirii şi comuniunii treimice, 
Cuvântul Tatălui lucrează prin Duhul Sfânt şi cooperează sinergetic cu fiecare lucru 
creat, potrivit identităţii şi modului său propriu de mişcare, prin întâlnirea dintre 
energiile necreate ale lui Dumnezeu cu cele create ale fiecărei făpturi în parte şi ale 
tuturor în comun, ca să păstreze unitatea creației. 

Mai mult chiar, conlucrarea omului cu Dumnezeu nu are în vedere numai 
conservarea creaţiei, ci şi îndumnezeirea ei, prin Biserică, datorită unui proces 

duhovnicesc care începe aici pe pământ, prin Biserică, şi se plineşte dincolo, în 
Împărăţia lui Dumnezeu, la Parusia Domnului. 

Alţi interpreţi teologi ai acestui concept percep pronia nu doar ca pe un atribut 
divin, ci ca pe o lucrare care cuprinde pronia, exprimată prin această grijă permanentă 
față de lucrarea întreprinsă, implicând atât o asumare, cât şi o respondabilitate față de 
ceea ce a creat. Astfel, prin pronie, Dumnezeu păstrează lumea în totalitatea ei, ceea 
ce înseamnă că Dumnezeu are grijă și ia sub stăpânirea şi grija Sa fiecare lucru și 
fiecare fiinţă în parte, ocrotindu-le și îndreptându-le spre scopuri bune. Aceasta face 
ca acest atribut să transpară în toate lucrurile şi ființele create, de la cele mai mici până 
la cele mai mari, pe care Dumnezeu le cunoaşte şi le îngrijește, după cum ne spune 
Mântuitorul însuşi (Matei 6:26;10:29). Un asemenea adevăr este exprimat şi de 
evanghelistul loan, care în Sfânta sa evanghelie ne arată că atât lucrările creatoare cât 
şi lucrările proniatoare sunt săvârşite de Fiul lui Dumnezeu. Iată cuvintele lui loan: 
"toate printr” Însul s” au făcut și fără El nimic nu s’ a făcut din ceea ce $’ a făcut” 
(loan 1: 3), textul evanghelic făcând referinţă la multe din lucrurile create, printre care 
se referă şi la lumină: "În lume era - lumină sbl.n. şi lumea printr” Însul s’ a făcut, dar 
lumea nu L-a cunoscut” (loan 1:10). 

În sinteză, conchidem că Pronia divină constituie modul în care Dumnezeu 
conduce lumea creată spre scopul final pentru care a fost creată în interiorul iconomiei 
sale creatoare, răscumpărătoare și mântuitoare. Purtarea de grijă sau lucrarea 
proniatoare a lui Dumnezeu este confirmată de către Mântuitorul nostru lisus Hristos: 
"Tatăl Meu până acum lucrează. Și Eu lucrez”( loan 5:17). La rândul Său, Fiul lui 
Dumnezeu participă la acţiunea de conservare a lumii prin raționalitatea acesteia, atât 
înainte de Întruparea Sa cât şi după Întrupare. 

Din succinta prezentare a raportului dintre noţiunile analizate, rezultă că prin 
providență mai putem înţelege și acel atribut ce face referință la înțelepciune supremă 
a divinității în conducerea lumii, în conformitate cu acel Plan pe care nu-l cunoaște 
nimeni, nici chiar Fiul Său Iisus Hristos. De aici concluzia că prin Providenţă nu-l 
înțelegem pe Dumnezeu Treime, ci doar pe Dumnezeu Tatăl - Creatorul, ca expresii 
sinonime cu ceea ce este desemnat prin aceste noţiuni de divinitate, providenţă şi 
pronie cerească, la care ne-am referit şi asupra cărora vom reveni în demersul nostru 
analitic. 

Se cuvine să încheiem aceste reflecții preliminare despre divinitate şi 
Dumnezeu cu ceea ce afirma în mod supus şi smerit Evanghelistul Marcu legat de 
credinţă, care, chiar dacă era conștient de credinţa sa, cerea ajutor în vederea întăririi 
credinţei, reverberând și astăzi în conștiința multora cuvintele: “Cred Doamne! Ajută 
necredinţei mele!” (9:24), sau cele care aparțin lui B. Pascal, cu referință la un 
asemenea aparent paradox: “Nu m-ai fi căutat, dacă nu m-ai fi găsit“. Paradox prin 

care este evidenţiat şi reiterat faptul că orice om, oricât de credincios s-ar crede, mai 
are nevoie de credinţă, ca probă a fidelității sale cu sine şi cu Dumnezeu, chiar şi 
atunci când L-a întâlnit. De unde concluzia conform căreia căutarea şi credinţa sunt 
simbiotic legate între ele într-un mod continuu, aşa cum şi Dumnezeu ni se revelează 
în mod continuu sub diferite forme şi în diferite intensităţi. Se impune şi din acest 
punct de vedere o credință puternică - superioară, dincolo de cea cotidiană, mai mult 
imitativă şi contextuală, ca să nu spunem de suprafață şi trecătoare, cum se întâmplă 
în situațiile în care credinciosul nu este suficient de convins în ceea ce crede. 

Într-un asemenea context, specific religiozităţii și spiritualităţii moderne și 
postmoderne, credem că se impune chiar o schimbare de paradigmă, credința în sine, 
postulată de Sfântul Apostol Pavel, nemaifiind suficientă sieşi, ci necesită argumente 
ştiinţifice şi filosofice, în complementaritate cu cele teologice în susţinerea ei 
argumentată. Astfel, deviza pe care se fundamentează credința conştientă propusă de 
noi este “cunoaşte pentru a crede” sau “cunosc ca să cred”, aceste modalități de 
relaționare dintre cunoaştere şi credință fiind mai apropiate de crezul teologului 
scolastic francez P. Abélard, care prin sintagma inversată a episcopului francez 
Anselm de Cantebury (“credo ut intelligam” - “cred pentru că înțeleg”, asemănătoare 
cu sintagma Sfântului Augustin - “cred pentru a înţelege” ) a pus bazele în cunoaştere 
pe rațiune, deviza sa devenind “intellgo ut credam” - “înțeleg ca să cred”, apreciind, 
deopotrivă, rolul cunoaşterii și al raţiunii, și nu într-un mod discriminator. În același 
timp, această deviză şi paradigmă cu caracter fideist este în dezacord total cu 
contraversata sintagmă formulată de filosoful păgân Iulius Celsus (sec.I d.Hr.), 
“crede şi nu cerceta”, pusă în responsabilitate teologilor Părinților creştini, aparţinând 
Patristicii și Sfintei Tradiţii, ceea ce, aşa cum am mai subliniat şi cu alte prilejuri, este 
întru totul fals. În spirit fideist, originat în teoria dublului adevăr, elaborată de marele 
teolog italian Toma d” Aquino, credinţa nu este considerată doar un scop în sine, ci 
un principal instrument gnoseologic, superior rațiunii - ca supraraţiune - în efortul 
conjugat întreprins, pe cât posibil, în cunoaşterea adevărului absolut. O asemenea 
paradigmă în abordarea fenomenologiei religioase schimbă nu numai rolul credinței 
în cunoaştere, ci și atitudinea credincioşilor faţă de credință, ceea ce presupune, în 
mod evident, mai multă căutare şi implicare a individului dornic de cunoaştere în actul 
religios. 

Totodată, fără a leza rolul credinţei de tip paulin ( “fiinţarea celor nădăjduite, 
dovada lucrurilor celor nevăzute” - cf. Evrei 11:1), devin operaţionale şi valorizate 
îndemnurile Mântuitorului, regăsite în Evanghelia după Matei, unde este evidenţiat 
rolul explicit al căutării şi cunoaşterii: “Cereţi și vi se va da; căutaţi şi veți afla; bateți 
şi vi se va deschide; că oricine cere, primeşte; cel ce caută află; şi celui ce bate i se va 
deschide” (Matei 7:7-8). Doar căutând vom putea intra pe poarta cea “strâmtă” a 

cunoașterii şi adevărului, “poarta largă şi drumul lat”, plin de mărăcini - prejudecăţi 
şi mentalități, neputând duce decât la piere - slăbirea credinţei, am spune noi, după 
cum ne mărturiseşte lisus Hristos prin scrierea aceluiași evanghelist citat. Dintr-o 
asemenea perspectivă se impune autocunoaşterea Eului fiecăruia dintre noi, deoarece, 
așa cum am mai spus, Dumnezeu se află și se poate găsi, atât cât ne permite, înlăuntrul 
nostru, dincolo de noi fiind doar imaginația și reprezentarea colectivă - religioasă care 
ne-a fost indusă prin intermediul educaţiei şi socializării religioase, fără să-l putem 
evalua şi cunoaşte pe deplin. Ceea ce ne este permis este să-I putem desprinde unele 
atribute ce se pot constitui într-un suport argumentativ, probabil, fără a avea 
certitudini de ordin gnoseologic, astfel că la cei mai mulţi credința se îmbină cu 
raţiunea și îndoiala, nemai având un statut de sine stătător. 

De aceea, căutarea și cunoaşterea au devenit reperele pe care ne-am 
fundamentat în scrierea acestei lucrări, dorind să se constituie într-un pariu pascalian 
cu noi înşine şi cu cititorii. În nicio situaţie, fie că există, fie că nu există Dumnezeu 
(a se revedea pariul lui Pacal privind cele două variante antitetice: ale existenţei sau 
nonexistenţei lui Dumnezeu!), nu vom avea ce pierde, precum îi asigurăm şi pe cititori 
că nu vor avea ce pierde depunând efortul în a citi lucrarea noastră şi a o înţelege, fără 
patimă şi ură, într-un deplin temei biblic şi într-o deplină evlavie faţă de Cel care ne- 
a creat şi împuternicit cu putere spirituală şi pronie divină. Este intenţia de a zidi prin 
cuvintele scrise un “adăpost spiritual” prin care să ne ferim și să ne adăpostim în fața 
întunericului din noi şi din lumea în care vremelnic existăm. 

Să reținem în încheierea acestui cuvânt mărturisitor şi deschizător spre 
cunoașterea lui Dumnezeu, cuvintele unui gânditor contemporan, care în cartea citată 
spune: “Apropierea de Dumnezeu este o constantă nu doar a istoriei omenirii, ci a 
naturii umane. Dacă suntem în legătură cu sufletul nostru, această legătură e 
permanentă, chiar dacă ne scapă atenţiei. Credem că Dumnezeu se schimbă pentru că 
propria noastră percepţie are suișuri şi coborâşuri. Cu toate acestea, mesajele continuă 
să vină, iar Dumnezeu continuă să-şi arate diversele Sale chipuri. Uneori, întregul 
concept al divinului rămâne ascuns, când forţele laice și rațiunea pun mâna pe volan 
şi încercă să conducă singure. Dar forța spiritualității nu cedează niciodată de tot. 
Dumnezeu înseamnă nevoia noastră de a ne cunoaște pe noi şi, pe măsură ce înaintăm 
întru cunoaştere, şi Dumnezeu înaintează. Această călătorie este fără sfârşit” (D. 
Chopra, DUMNEZEU. O carte care ne relevă însăși evoluţia naturii lui Dumnezeu). 

Într-o asemenea călătorie fără întoarcere ne-am angajat şi noi atunci când am 
stabilit traseul ce urma să-l parcurgem, conştienţi fiind de obstacolele pe care le vom 
întâlni, dar pe care depășindu-le vom face tot mai scurt drumul ce-l vom străbate 
înspre și întru cunoaşterea lui Dumnezeu, atât cât vom putea şi ne este îngăduit să 

cunoaştem, fără să strivim corola minunată a acestei creaţii și a aurei divine a 
Creatorului. 

Tot la încheierea acestor mărturisiri introductive legate de subiectul analizat, 
considerăm oportun să subliniem faptul că, chiar dacă credința în Dumnezeu rămâne 
constantă pentru credinciosul adevărat şi fidel propriei sale credințe, prin conţinutul 
şi intensităţile sale de manifestare, influenţele modernismului, prin propaganda sa 
antireligiasă, de esenţă anticreştină, cu precădere antiortodoxă, poate conduce la ceea 
ce un scriitor mai puţin cunoscut, Franz Werfel (citat de Wilhelm, B., op.cit.p.108), 
în cartea sa Cerul furat, denumea a fi “îndobitocirea metafizică a omului”, acest 
fenomen fiind considerat drept trăsătura definitorie a modernismului. Această 
degradare umană, cel puţin sub raport religios, nu este un fenomen suis generis, ci se 
constituie într-un efect polimorf a unor cauze ce afectează integritatea psihică şi 
morală - implicit religioasă, în primul rând ca rezultat al abrutizării omului modern 
prin mass - media, propagandă, publicitate, ideologii, politică, la care am adăuga noi, 
fariseismul şi duplicitarismul celor mai mulţi lideri de opinie religioşi, la fel 
liberalismul religios al celor care nu cred în ceea ce li se oferă de instituțiile ecleziale 
(a aşa numiţilor liberi cugetători). 

Fenomen socio-uman asociat cu răul şi păcatul care domină în prezent lumea 
modernă şi postmodernă tot mai secularizată (a se vedea fenomenul reprezentat de 
grupările şi mişcările religioase anarhice contemporane, analizate de noi în cartea 
Creştinismul între imanenţă și transcendenţă), care nu face decât să amplifice această 
așa-numită “îndobitocirea metafizică” a omului conemporan, slăbind credinţa și 
convingerile religioase la relativ mulţi credincioşi, în mod deosebit în rândul celor 
tineri, care, prin spiritul şi atitudinile lor nonconformiste, ignoră credința, punând 
accent pe rațiune, evidenţă - imanență, și nu pe credință, metafizică și transcendenţă, 
adică pe Dumnezeu, care, chiar dacă nu a murit, după cum ÎI consideră unii adepţi ai 
Teologiei morţii lui Dumnezeu, a scăzut ca influenţă în rândul acestora, prezenţa 
divină fiind în continuă scădere. 

ORIENTĂRI RELIGIOASE PRIVIND 
DIVINITATEA 


Înainte de orice alte precizări şi afirmaţii asupra divinității, în mod deosebit 
asupra lui Dumnezeu, ca cea mai înaltă şi complexă categorie spirituală pe care rațiune 
umană nu va fi în măsură niciodată să o cunoască şi înţeleagă pe deplin, vom încerca 
să-i surprindem „dinamica epistemologică”, aşa cum a fost cunoscută în evoluţia sa 
spirituală. 

În ceea ce priveşte categoria filosofică şi teologică de divinitate, mult mai 
confuză şi generalizantă decât cea de Dumnezeu (din perspectiva a mai multe orientări 
şi curente teologice şi filosofice: gnosticism-esoterice, deism, teism, creştinism), 
Allah sau Brahma, ca să le prezentăm pe cele mai cunoscute denumiri prin care se 
manifestă în mod diferit divinităţile, prin această categorie sunt desemnate toate 
forțele supranaturale, de regulă percepute în plan imaginar, cu atribute şi configurații 
relativ identice, și care în limbajul cotidian și aplicat poate purta numele specific 
religiei care l-a consacrat. Dintre toate aceste denumiri, recunoscută ca a fi un substitut 
al divinității este cea de Dumnezeu. Menţionăm că aceste noţiuni nu se suprapun decât 
parțial, divinitatea având o cuprindere mai extinsă din perspectiva sferei de cuprindere 
şi sub raport logic. 

Dar înainte de toate, cu riscul de a fi redundanți cu informaţiile deţinute despre 
divinitate, vom prezenta în sinteză acele semnificaţii atribuite acestei categorii 
teologice de maximă generalitate sub raport gnoseologic, epistemologic, teologic, 
ontologic şi onto-teologic, care, așa cum vom vedea, în mod paradoxal, din punct de 
vedere onto-teologic şi enoseologic se pare că excede, fără a transcende, categoria cea 
mai larg cuprinzătoare minţii şi rațiunii umane, cea de Dumnezeu. Astfel, prin 
divinitate se subînțelege ființa imaginară - închipuită, cu însuşiri supranaturale, 
considerată drept creatoare şi cârmuitoare a lumii create, exprimată prin: zeu, zeitate, 
esenţă divină, principiu divin, creator, demiurg, împărăție cerească, părinte ceresc, 
îngeri, providenţă, pronie cerescă și alte denumiri, însuşiri și atribute încorporate şi 
configurate în mintea omului prin ideea de transcendență, dumnezeire şi Dumnezeu. 

Desigur, statutul divinității în monoteism se deosebeşte de cel din cadrul 
religiilor politeiste, verticale sau orizontale, de mistici şi credincioși, pe prim plan 
stând în studiul nostru monoteismul. Asemenea diferențieri se regăsesc şi în cadrul 

altor orientări filosofice şi religioase care analizează statutul deținut de divinitate. 
Facem referință la gnosticism, deism, teism, ca principale orientări religiosae, precum 
şi la unele curente desprinse din acestea, care la rândul lor percep divinitatea şi 
implicit pe Dumnezeu în mod diferit şi uneori contradictoriu. În antiteză, radical cu 
aceste orientări filosofice şi religiosae, se desprinde ideologia materialist-dialectică, 
curent ce cuprinde pe acei oameni “fără de Dumnezeu”, în mod deosebit curentul 
radical - ateismul, care a coabitat într-un mod complementar cu o formațiune social - 
politică, mai mult ideală decât reală, comunismul. Evident, asemenea rătăciri 
spirituale nu vor face obiectul acestei cărți, parțial ne-am confruntat şi noi cu ele, așa 
că nu vom insista asupa lor, chiar dacă aceste curente nihiliste și demolatoare, exprimă 
o anumită atitudine gnoseologică față de divinitate. 

Întrucât orientările religioase, teologice, filosofice și ideologice (în ordinea 
evidenţierii lor) prezintă o mare importanță în consolidarea categoriei teologice şi 
filosofice de divinitate, vom insista mai mult asupra lor, diferenţiindu-le şi 
discriminându-le prin formele şi conţinutul lor, dar şi prin atitudinile desprinse în 
raport cu ele. 

Mutatis mutandis, repetând un adevăr peremtoriu şi care nu mai necesită alte 
„demonstraţii raționale ”, Dumnezeu e spirit şi cuprinde atât lumea văzută, cât şi pe 
cea nevăzută, adică lumea aceasta și cea cerească - de dincolo. Pentru că așa cum 
afirma marele profet evreu Isaia (66:1), preluat ulterior de Sfântul evanghelist Luca, 
autorul Faptelor apostolilor (7: 48 - 49), “Cerul este tronul Meu, iar pământul, 
aşternutul picioarelor Mele”, toate fiind făcute de mâna Sa, după cum afirma autorul 
acestui celebru citat, am continua noi, prin puterea şi voința Sa providenţială. Doar 
prin scara cunoaşterii, care a unit cerul cu pământul, ca să-l parafrazăm pe Sfântul 
loan Scăraru (cel care sub influenţa sfinților Vasile cel Mare, Atanasie, Grigore 
Teologul şi a Sfântului loan Gură de Aur, a creat “trepte suitoare” spre bucuria 
cunoaşterii lui Dumnezeu. În acelaşi timp, autorul Scării este cel care precizează cel 
mai bine că la Dumnezeu nu se poate urca decât pe scara virtuţilor, ceea ce conduce 
la concluzia că viaţa creştinului - mai ales cea ascetică - este comparabilă cu o scară 
care urcă la cer), putem urca spre acele piscuri înalte care ne înalță, deopotrivă, şi pe 
noi la acea altitudine ameţitoare, de unde cu uşurinţă putem cădea în abisul întunecat 
al spiritului supus deşertăciunii. 

În creștinism, această scară reprezintă mijlocul simbolic prin intermediul 
căruia omul îndumnezeit ar putea să urce la Dumnezeu, ea nefiind alta decât scara 
Sfintei cruci pe care Mântuitorului s-a sacrificat în numele recuperării din păcat și al 
mântuirii noastre și pe care a coborât pentru a ne îndumnezei - pnevmatiza pentru o 
altă lume decât cea pământească, şi căreia nu-i aparține, Dumnezeu fiind, așa cum am 
mai spus, o ființă spirituală transcendentală și nu una imanentă. De aceea, din punct 

de vedere logic şi raţional, nu putem şti dacă există Dumnezeu sau nu există, pentru 
că existenţa Lui nu poate fi nici afirmată şi nici negată logic, ci doar trăită într-o 
deplină venerație şi supunere. Apelând la binecunoscutul pariu al lui B. Pascal, 
credem că nu pierdem nimic dacă nu există şi credem în existența Sa, ci dimpotrivă 
câştigăm totul dacă există, evitând o asemenea improbabilă pierdere a pariului. 

Dar, aşa cum anticipam, o problematică atât de complexă cum este problema 
divinității, atât sub raport ontologic, cât mai ales gnoseologic, nu a cunoscut o 
unanimitate de păreri, în pofida faptului că Dumnezeu este Unul, ceea ce a condus la 
un registru interpretativ foarte divers, diferențiindu-se în formă şi conţinut de la o 
religie la alta şi de la individ la individ. Această eterogenitate perceptiv-evaluativă a 
condus la apariția unor curente și orientări religioase - teologice dintre cele mai 
diverse, configurând în ultimă instanță religii şi teologii proprii. Asupra unora dintre 
acestea ne vom ocupa în acest capitol, urmând ca alte detalii legate de acest 
polimorfism interpretativ-hermeneutic să le dezvoltăm pe întreg parcursul demersului 
analitic întreprins în această lucrare. 


II.1. Gnosticismul în interpretarea divinității 


Întrucât problematica gnosticismului este mai puţin cunoscută în mediile 
sociale cu o cultură filosofică și teologică mai scăzută, inducând printr-o asemenea 
necunoaştere unele confuzii, ne propunem ca în acest studiu introductiv să insistăm 
mai mult asupra acestui curent spiritual şi, în acest mod, pe cât posibil, să-l facem mai 
accesibil publicului larg. Așa cum susține eruditul german Hans - Martin Schenke 
(apreciere făcută de I.P.Culianu în lucrarea Arborele gnozei. Mitologia gnostică de la 
creștinismul timpuriu la nihilismul modern - Editura NEMIRA-1998), gnosticismul 
“conţine ideea consubstanţialităţii dintre partea spirituală a fiinţei omeneşti şi 
divinitatea transcendentă”, nefiind nici religie și nici filosofie, ci mai degrabă teosofie, 
bazat pe influențe filosofice şi esoterice mai mult decât pe o dogmatică pur religioasă, 
chiar dacă marele teolog contemporan protestant, R. Bultmann (1884-1976) consideră 
că creștinismul este o variantă a gnosticismului, limitându-l la această variantă 
sincretică religioasă şi filosofică, fără esenţa sa ideologică, doctrinar - dogmatică şi 
ritual - cultică specifică. 

Mai mult decât atât, un alt mare filosof şi istoric al gnosticismului, H. Jonas 
(decedat în anul 1993) scrie o carte de referință în acest sens, intitulată în mod sugestiv 
Religie gnostică, inspirat fiind de cartea lui W. Bousset, Principalele probleme ale 
gnozei (apărută în anul 1907), în care este recunoscut caracterul dualist al 
gnosticismului şi nu pe cel monoteist, specific iudaismului, de care a fost în mare parte 

influențat. Există, desigur, și alte surse informaţionale pe fondul căruia s-a consolidat 
în prezent gnosticismul, nu de puţine ori prin aceste idei fiind camuflate și disimulate 
atitudinile ce frizează ateismul şi ignoranța în raport cu cunoaşterea revelată regăsită 
în Sfânta Scriptură, punând mai degrabă accent pe scrierile apocrife şi esoterice decât 
pe cele canonice. Nu trebuie însă ignorat faptul că în configuraţia spiritualității 
enosticismului au fost foarte importante ereziile anticreştine, a căror paternitate din 
acest punct de vedere îi aparţin lui Simon Magul din Samaria şi ereziei anticreştine, 
asupra căreia vom reveni în altă parte a acestui capitol. 

Referindu-ne la rădăcina pe care s-a construit acest cuvânt, confuz sub raport 
semantic, trebuie spus că din perspectivă etimologică provine din grecescul yvâorc - 
gnosis, cunoaştere, sau din sanscrită, gnana) şi se referă la diverse mișcări religioase 
sincretice, constând şi manifestându-se în variate sisteme de credințe unite în 
învățătura conform căreia oamenii sunt suflete divine închise într - o lume materială, 
creată de un Dumnezeu imperfect, Demiurgul sau Demiurgos, care este frecvent 
identificat cu Dumnezeul lui Avraam, adică cu Yahwe sau Iehova, simbolizat prin cele 
4 consoane din alfabetul ebraic ce nu permite rostirea Sa - YHWH, nume asociat cu o 
localitate din Canaan, prin care era desemnat locul unde s-a realizat trecerea de la 
robie la libertate, însemnând în cele din urmă libertate sau dezrobire, care ulterior era 
atribuită acestei unice zeități a acestui pretins popor ales, ca urmare a acestei dezrobiri 
babiloniene și egiptene cu sprijinul nemijlocit a lui Yahwe. 

Revenind la acest curent - gnosticismul, într-o definiție accesibilă, acesta este 
un curent filosofic-religios sincretic care încorporează dogme creștine, elemente de 
filosofie idealistă elenă şi anumite concepţii filosofice orientale, cum ar fi dualismul 
cosmogonic, ce conduc spre o cunoaştere mitică, diferită de cunoaşterea comună 
religioasă şi mai ales creștină, chiar dacă este influențat în bună parte de creştinism, 
dar care se desparte sub raport doctrinar prin anumite erezii, aupra cărora am discutat 
într-o altă carte a noastră, citată deja, Creștinismul între imanenţă şi transcendenţă, 
iar asupra altora, cum ar fi marcionismul, vom mai reveni. 

Dar să începem cu începutul acestui important curent filosofic - inițiatic şi 
cosmogonic reprezentat de gnosticism. Pentru cei mai puțini familiarizați cu aceste 
curente iniţiatice - esoterice, trebuie spus că acestea se originează în fosta Persie, 
Iranul de azi, fiind descendent din mazdeismul sau zoroastrism (mithraism în esenţă, 
zoroastrismul de mai târziu şi parsismul de azi) iranian, care, aşa cum se ştie, a fost 
fundamentat de un mare gânditor, fiind zeificat în cele din urmă. La baza sa stă 
cosmogonia dualistă, care la rândul ei generează o mitologie dualistă, dualismul fiind 
un principiu mai permisiv decât monoteismul exclusivist și imperativ. 

Așa cum se ştie şi ne putem da seama dacă studiem mai profound acest curent 
filosofic și religios, acesta este de sorginte indo-iraniană: din India emerge 

dimensiunea cosmogonică a dualismului gnostic, iar din Iran motivul eternei rivalități 
dintre bine-rău, dintre forțele răului și cele ale binelui, întunericului și luminii, şi care, 
așa cum se poate observa, au la bază principiul antitezei şi exclusivismului disjunctiv 
şi nu cel al complementarităţii conjunctive. Este binecunoscută din acest punct de 
vedere o altă erezie anticreștină (secolul III, d.Hr.), maniheismul (nume preluat după 
profetul iranian Mani (216-276 d.Hr.), cel care a şi fondat această erezie), ce nu 
concepe nicio reconciliere dintre cele două principii disjuncte, nici sub raport logic și 
nici axiologic, şi care alături de marcionism este considerat în ultimă instanţă tot o 
formă a gnosticismului oriental. 

În opoziție cu caracterul autarhic al dualismului cosmogonic iranian s-a 
manifestat savantul român de esență gnostică, I.P. Culianu. Deşi nu toţi îi împărtăşesc 
întru totul opiniile, marele gnostic român credea că dualismul religios a fost mereu 
„reinventat“ în diverse locuri şi în diferite forme, neavând un caracter închis şi limitat. 
Opinie împărtășită de unii şi respinsă de cei care îngustau gnosticismul și mai ales 
dualismul cosmogonic doar în spaţiu iranian. Nu este mai puţin adevărat că cel puțin 
din punct de vedere istoric, pe la sfarsitul celui de-al doilea mileniu î.Hr., în partea 
răsăriteană a Iranului a apărut profetul Zarathustra, care l-a influenţat și pe Mihai 
Eminescu în romanul Sărmanul Dionisie, unde numele acestui mare gânditor iranian 
este cunoscut sub numele de Zoroastru, dar printr-un destin relativ asemănător şi pe 
Nietzsche în binecunoscuta-i lucrare filosofică, Așa grăit-a Zarathustra. Revenind la 
acest mare gânditor persan, trebuie subliniat faptul că în concepţia sa, întreaga 
existență se caracterizează printr-o opoziţie ireconciliabilă de natură morală, 
fundamentată şi ancorată în metafizică. 

După Zarathustra există, practic, două spirite superioare contrapuse: “Spenta 
Mainyu“ (“Spiritul binefăcător“) şi “Angra Mainyu“ (“Spiritul rău“) sau “Spiritul 
distrugător“, perceput ca principiul suprem al răului. Cele două spirite, chiar fiind de 
“origine“ iraniană, mai corect fiind descoperite în acest spațiu spiritual, se constituie 
în cel mai evident dualism pe care l-a cunoscut vreodată istoria religiilor lumii, aşadar 
nefiind nici pe departe circumscrise doar acestui areal geografic şi spiritual. De aici 
germenii acelor cosmogonii dualiste care au pus la bază conflictul ineluctabil dintre 
bine şi rău, însuşi creştinismul confruntându-se cu un asemenea conflict, susținând 
binele în raport cu răul, ca opţiune proprie ce stă sub influenţa acestui curent 
cosmogonic iranian, ca de altfel toate orientările cosmogonice dualiste. Dar asupra 
cosmogoniei şi cosmologiei vom reveni în mod inevitabil, aşa că ne vom limita 
deocamdată la aceste precizări cu caracter introductiv preliminar. 

Revenind la curentul propriu-zis, gnosticismul, legat de acesta credem că nu 
este lipsit de imporanță de a şti cine este fondatorul acestuia şi unde se originează ca 
atare. Aşa cum am anticipat deja, gnosticismul este un curent spiritual sincretic păgân, 

fiind întu totul diferit de filosofia şi teologia creştină, chiar dacă pe fondul 
sincretismului, este admis un asemenea gnosticism sincretic, emergent acestei 
simbioze dintre gnosticism și creștinism, denumit într-un mod impropriu gnosticismul 
creștin. 

Originea propriu-zisă a gnosticismului este destul de obscură, fiind pusă de 
regulă în legătură cu dualismul cosmogonic iranian, la care ne-am referit deja, dar și 
cu scrierile esenienilor şi cu opera lui Filon ludeul (20 î. Hr. - 50 d.Hr.) sau Filon din 
Alexandria, după cum era cunoscut acest mare gânditor evreu. Un fragment dintr-o 
scriere gnostică defineşte gnoza astfel: “Cunoaşterea a ceea ce suntem, a ceea ce am 
devenit; a locului de unde venim, aceluia în care am căzut; a ţelului către care ne 
grăbim să mergem, a stării din care am fost răscumpăraţi; a naturii naşterii noastre şi 
a aceea a renaşterii noastre” (apud. C. Aslam, MODELE DE INVESTIGAŢIE 
ONTOLOGICĂ. O perspectivă istorică şi sistematică, (curs universitar publicat 
online). Asemenea și teologilor, gnosticii sunt în căutarea perfecțiunii, având ca 
instrument cunoaşterea după principiul: “Cunoaşterea omului este începutul 
perfecțiunii, cunoaşterea divină este împlinirea perfecțiunii” (ibidem), ceea ce este cu 
mult mai important în planul cunoaşterii şi implicit în cel al autocunoaşterii, imposibil 
de realizat fără această împlinire. 

Preluînd cele menţionate de profesorul C. Aslam vom face precizarea că Filon 
din Alexandria este considerat drept părintele gnosticilor pentru mai mult motive. În 
primul rând pentru faptul că a utilizat în opera sa toate mijloacele prezentate anterior, 
dar cu aplicaţie la Biblie. Astfel, el considera că înţelepciunea iudaică cuprinsă în 
Biblie - Talmud şi exprimată în limbajul viu al imaginilor, alegoriilor şi simbolurilor, 
nu este nimic altceva decât o transpunere echivalentă a principiilor şi conceptelor 
filosofiei greceşti. Pe de altă parte, Filon este considerat un precursor al gnozei pentru 
că el a fost cel dintâi care a teoretizat un concept specific al acesteia: emanaţia, cum 
ar fi Duhul Sfânt, de la Tatăl, la ortodocși și de la Tată și Fiul, la romano - catolici. 

Într-un asemenea context lămuritor, trebuie spus că termenul emanaţie 
provenit din grecescul €klampsis, ce însemna strălucire, radiaţie, asemenea celui de 
divinitate, el a mai fost folosit şi de alți gânditori eleni, precum Empedocle, Leucip şi 
Democrit, prin el fiind desemnată proprietatea obiectelor de a afecta simţurile noastre 
printr-un fel de emisie de atomi. Filon foloseşte cuvântul emanaţie-şi după el, Plotin, 
în cu totul alt sens. Împreună au în vedere procedeul de apariţie (creaţie) a domeniilor 
inferioare ale existenţei din cele superioare, a lucrurilor multiple din principiul lumii, 
din Unul. 

Aşa cum vom arăta, emanaţia oferă un răspuns intuitiv şi satisfăcător, până la 
un punct, la întrebarea metafizică: “dacă Unul, de ce multe”? și mai ales în creştinism, 
am sublinia noi, de ce trei? Filon uneşte, cum s-a mai spus, revelaţia biblică şi filosofia 

greacă prin descoperirea unor simulitudini ascunse între gândirea greacă şi credinţa 
iudaică. Astfel, ideea de l6gos proprie filosofiei greceşti şi religiei creștine - Logosul 
divin fiind lisus Hristos, este considerată de Filon ca fiind sinonimă cu Mesia, 
respectiv cu “Fiul lui Dumnezeu”, “primul născut”, “icoana dumnezeirii”, Unsul lui 
Dumnezeu, după cum se traduce cuvântul Mesia, ca nume propriu. Analogia acestor 
două cuvinte este foarte importantă în înţelegerea celei de-a doua Persoane treimice - 
Iisus Hristos, după cum susţinea acel mare gânditor iudeu. Ceea ce grecii numesc prin 
lógos - susţine Filon - noi evreii numim prin “Fiul lui Dumnezeu”. 

dincolo de dimensiunea exclusiv transcendentă a logosului divin. De aceea şi istoria 
lógosului grecesc (în sens de rostire, justificare rațională, principiu subiacent de 
organizare al universului, proporţie etc.) este extrem de complexă întrucât ea începe 
cu presocraticii, cu Heraclit, fiind preluat de Platon şi discutat cu precădere în 
dialogurile Phaidon, Theaithetos, Republica şi Sofistul. Aristotel se foloseşte de acest 
concept în Metafizica şi Ethica Nicomahică (pe larg, vezi Francis Peters, Termenii 
filosofiei greceşti, Edit. Humanitas, 1993, pp. 161-163). 

Termenul grecesc de logos este folosit în tradiţia alexandrină a comunităţii 
iudaice, odată cu traducerea Bibliei în limba greacă. Astfel, prin traducerea în limba 
greacă, în Septuaginta, textul alegoric şi mistic ebraic al Vechiului Testament 
primeşte sensuri filosofice şi conceptuale care-l depersonalizează pe Dumnezeu, 
fostul Yahwe sau Iehova, după cum era personalizat acel dumnezeu al poporului ales. 
De aici cuvântul /6gos care a fost preluat de autorii Noului Testament, folosit cu 
predilecție de Sfântul Ioan în Evanghelia sa (Întru” început era Cuvântul (lógos-sbl.n) 
şi Cuvântul era la Dumnezeu și Cuvântul Dumnezeu era-1: 1), în Epistola I (1:1-9), a 
aceluiaşi autor citat, şi în Apocalipsă. 

Astfel, cuvântul (logos), transformat în trup, a devenit teza pe care s-a 
fundamentat creștinismul, aşa că nu vom mai insista asupra acestui postulat creștin, 
scriind o carte despre acest subiect, în care așa cum se denumește cartea - Creștinismul 
între imanență și transcendenţă atinge şi asemenea aspecte legate de caracterul 
sincretic al creştinismului, unde rolul gnosticismului este foarte important, chiar dacă 
este negat de unii exegeţi exclusivişti ai ideologiei şi teologiei creştine. 

Dar hermeneutica acestui cuvânt misterios - cel al logosului, nu se limitează 
aici, ci aşa cum am anticipat deja, Filon - întemeietorul gnosticismului, foloseşte 
I6gos-ul pentru a denumi cea dintâi creaţie a lui Dumnezeu, ca reprezentată prin Fiul 
Său. Numai că spre deosebire de doctrina creştină, Fiinţa divină creează lumea nu 
printr-o intervenţie nemijlocită, ci prin puterea Cuvântului, a Logos-ului, prin 
emanaţie de sine (apud. C Aslam, ibidem). Astfel, Lâgos-ul este imaginea lui 
Dumnezeu, iar omul este creat după imaginea acestei imagini-imitatio Cristi, adică 

după chipul şi asemănarea lui Dumnezeu. În felul acesta, Dumnezeu, principiul 
creator al lumii - conform filosofilor cosmologi -, nu iese din sine din condiția sa 
perfectă şi atemporală care se confundă cu Legea Eternă şi cu acele principii 
menţionate de acești gânditori eleni. Teologic privind lucrurile, în raport cu 
Dumnezeu, Logos-ul este Fiul, iar Dumnezeul unic este Tatăl. 

Această transformare, cu consecinţe asupra întregii civilizaţii europene, este 
surprinsă în mod plastic de filosoful român Mircea Florian, în cuvintele: Lâgos-ul 
grecesc, principiu al lumii şi “mijlocitor” între om şi Dumnezeu, nu putea dobândi o 
semnificaţie religioasă, fiindcă L6gos-ul rămânea prea străin de om, ca o divinitate 
îndepărtată şi rece. Pentru a deveni putere religioasă, Lâgos-ul trebuia să vorbească 
inimii, dar penntru aceasta trebuia să se personifice, să îmbrace forma omenească. Şi 
tocmai iudaismul avea în sânul său o legendă ce umaniza L6gos-ul, ca mântuitor al 
lumii; era credinţa într-un Mesia - Mântuitorul, întermediarul între om şi Dumnezeu; 
el avea o realitate vie, însă era lipsit de caracterul metafizic, de principiu universal şi 
etern, caracter pe care îl dobândeşte la Filon prin contopirea Mesiei iudaice, realitate 
fără idee, cu Lâgos-ul grecesc, idee fără realitate. (Mircea Florian, Îndrumare în 
filosofie, Editura Ştiinţifică, Bucureşti, 1992, pp. 115-125). 

Ca filosof eclectic, trăind în preajma tumultului apariției creștinismului, vom 
reamintim că Filon a încercat să îmbine religia iudaică cu platonismul, pitagorismul 
şi stoicismul. În raport cu aceste curente şi orientări, gnosticismul reprezintând o 
sinteză eclectică de credinţe şi mistere, de teze filosofice şi religioase preluate de la 
preoţii vechiului Egipt şi ai Babilonului, de la magii persani, adoratori ai lui 
Zarathustra, de la secta istraelită a esenienilor sau de la misterele practicate în vechea 
Eladă, valorificând în acest mod de la fiecare ce era mai important în a se pune 
doctrinelor creştine incipiente. Legat de acest filosof iudeu, ceea ce este demn de 
reținut este că, aşa cum sesiza şi C. Aslam (op.cit), “pentru prima dată în istoria 
gândirii este aruncată o punte între revelaţia biblică şi filosofia greacă”. 

Sunt descoperite astfel similitudini ascunse între gândirea greacă (platonism 
şi stoicism) şi credinţa iudaică: ideea existenţei unei divinități unice, credinţa în 
demoni şi îngeri mijlocitori între om şi Dumnezeu, ideea purificării morale”. Perceput 
ca un curent teosofic, gnosticismul este urmat după Filon din Alexandria de mulți alți 
gânditori de mare profunzime ideatică. Așa cum ne-a rămas în istoria acestui curent 
gnostic, printre principalii exponenți ai gnosticismului au fost: Menandru, samarinean 
de origine, iar din Siria provine Vasilide, cel care susţine dualismul persian și propagă 
teoria emanațiilor lui Filon. De asemenea mai trebuie amintit pe fostul preot roman 
martirizat în timpul împăratului Claudius, datorită faptului că sprijinea creștinii 
persecutați de către romani, Valentin din Egipt (135 d.Hr.). Cu titlu informativ, 
amintim că de Sfântul Valentin este legată sărbătoarea valentine’ day, ca sărbătoare 

care simboliza iubirea, sinonimă cu Dragobetele la români, care avea aceleaşi 
conotaţii simbolice. 

Merită să redăm definiţia dată de Valentin iubirii, după care iubirea era nu 
doar ca un zâmbet, nu doar ca o floare, ci ca un suflet rănit şi apoi vindecat de altul. 
De asemenea mai trebuie amintit că Valentin este influenţat în gândirea sa de Platon 
şi Pitagora, precum şi de gândirea paulină, mai ales de cuvintele lui Iisus reproduse în 
evanghelii, pentru a fi acceptat de creştini, propagându-le în timp de două decenii la 
Roma, unde, aşa cum se ştie, a fost ucis din ordin imperial. 

Înţelegând prin gnosticism şi gnoze toate mişcările sec al II-lea d.Hr., precum 
le cataloghează I.P. Culianu în cunoscutele sale lucrări, citate deja, gnosticismul se 
diferențiază din multe puncte de vedere de creștinism, unul dintre acestea fiind însăşi 
modul de percepere a mântuirii. Dacă la creştini, mântuirea se realizează exclusiv prin 
Iisus Hristos - Mântuitorul, la gnostici - și nu numai, mântuirea -purificarea se poate 
realiza printr-o cunoaştere intuitivă a divinității Eu-lui fiecărui om, acceptând 
cunoaşterea Eului ca fiind superioară cunoaşterii a ceva imposibil de cunoscut. De 
aici marile diferenţe dintre gnosticism și creștinism, am spune noi dintre religie și 
gnosticism, în pofida faptului că acestei relaţii sincretice H. Jonas i-a consacrat o carte 
cu acest titlu - Religie gnostică. 

Aceasta nu înseamnă că gnosticismul este total neutru în raport cu religiile şi 
cu filosofia în general. Aşa cum anticipam, la originea gnosticismului au stat acei 
gânditori care îmbinau spiritul evanghelic, esenienii, care erau consideraţi o sectă 
gnostică ce cuprindea în cadrul ei unii dintre cei mai mari iniţiaţi, printre care este 
recunoscut că a făcut parte şi lisus Hristos (perioada între 12 şi 30 ani este total 
necunoscută - neevidențiată de evangheliști). 

Despre această sectă s-a scris foarte mult, ceea ce am selectat noi are la bază 
referințele făcute de C. Daniel în lucrarea Esenienii şi manuscrisele de la Marea 
Moartă şi lucrarea mai veche a autorului rus I.D. Amusin, Manuscrisele de la Marea 
Moartă, Editura Ştiinţifică, 1963). 

Aceste scrieri, după cum descrie autorul rus I.D.Amusin în lucrarea 
Manuscrisele de la Marea Moartă, mai precis de la Khirbet - Qumran - localitate din 
deşertul Iudeii, sunt rămăşiţele unei biblioteci ce a aparținut unei secte iudaice ( 
secolul al II î.Hr. și secolul I - anul 68 d.Hr.), fiind martori a ceea ce s-a întâmplat cu 
binecunoscutul “moment hristic”, însuşi lisus Hristos fiind considerat de unii ca fost 
membru al acestei grupări de inițiați, sub denumirea de “Comunitata de la Qumran”, 
care după unii analişti anticreştini ar fi putut fi sacrificat pentru încălcarea secretelor 
deținute de membrii acestei secte, asemenea lui loan Botezărorul, asupra a cărui 
identitate eseniană nu există nici un dubiu din partea cercetătorilor. 

Mai mult decât atât, în lucrarea Secretul lui Hiram (p.82), autorii citați susțin 
că lisus era membru al sectei nasoreene - nasrani o specie de pești mici din Marea 
Galileii, grupare ce aparţinea altei grupări mai mari de iniţiaţi — gnostici denumiți 
mandeeni (denumire ce provine de la cuvântul “manda”, care înseamnă “cunoaştere 
secretă”, de unde s-ar putea să fi provenit și acel mister iconografic reprezentat prin 
persoanele prezente la acel eveniment la fel de misterios, cunoscut în religia creştină 
prin Sfântă Taină creștină - Schimbarea la Faţă, prin care era reprezentată în mod 
configurativ Steaua lui David, ca urmare a întretăierii triunghiurilor suprapuse 
inversate ce cuprindeau în vârful laturilor acele persoane care au participat la acea 
întâlnire şi acel eveniment cosmic supranatural: Iisus, într-o mandoră luminoasă, 
împreună cu Moise și Ilie, formând triunghiul cu vârful în sus, denumit și triunghi 
esențial, iar Petru, loan și Iacob configurau triunghiul cu vârful în jos, denumit şi 
triunghi substanţial, inferior primului sub raportul gradului de iniţiere a persoanelor 
implicate în acel eveniment miraculos ce ţine mai mult de gnosticism decât de religia 
creştină propriu-zisă, în măsura în care acceptăm o asemenea interpretare esoterică). 

Despre gradul ridicat al iniţierii lui lisus în marile taine esoterice nu există 
niciun dubiu, însuşi Mântuitorul a făcut referinţe asupra acestei cunoașteri ce depășea 
cunoaşterea comună. Redăm în scop argumentativ una din referinţele făcute de Iisus 
cu privire la acest fenomen spiritual, regăsit în Evanghelia după Toma (evanghelie 
considerată apocrifă, ca de altfel şi alte evanghelii descoperite în acele manuscrise de 
la Qumran şi Nag Hammadi): “Cel care caută să nu înceteze să caute până nu va găsi, 
şi atunci când va găsi se va tulbura, şi dacă se va tulbura, se va minuna şi va fi rege 
peste tot”. 

Tot în aceeaşi lucrare stă scris că: “Fariseii şi cărturarii au luat cheile 
cunoașterii și le-au ascuns. Nici ei nu au intrat, nici nu i-au lăsat pe cei care doreau să 
intre. Iar voi fiți isteţi ca şerpii şi curați ca porumbeii” (Evanghelia După Toma, 39). 
O asemenea referinţă este regăsită și în Evanghelia după Luca (11:52), care are o mare 
relevanţă din perspectiva gnosticismului creştin (mai degrabă a esoterismului creştin 
- ca o cunoaştere esoterică, dacă i se poate accepta o asemenea perspectivă 
creştinismului!?). În sursa evanghelistului citat sunt reproduse cuvintele pline de 
îngrijorare ale lui lisus: “Vai vouă, învăţătorilor de lege!, că aţi acaparat « cheia 
cunoașterii»; voi înșivă n'aţi intrat, iar pe cei ce voiau să intre i-ați împiedicat”. 

Am redat acest verset mai mult pentru amendamentul făcut de teologul 
Bartolomeu Anania, legat de problematica cunoaşterii esoterice şi, mai ales, de acea 
tendinţă de monopolizare a adevărului de către aceşti inițiați ce aparţineau unor secte 
gnostice ale acelor vremuri. După teologul român citat, se face referire la secretele 
deținute de aceştia privind interpretarea Legii, ceeea ce le permtea să o interpreteze 
cum doreau aceştia şi nu în cunoştiință de cauză, fiind limitat din acest punct de vedere 

accesul la cunoaşterea adevărului dumnezeiesc, ca singura cale care poate conduce la 
mântuire. 

O altă mărturie a existenţei acestor secte gnostice, în mod deosebit cea din 
care se pare că a aparţinut şi lisus, s-ar putea considera a fi una dintre multiplele 
practici masonice care s-a perpetuat până în zilelel noastre, anume ridicarea din 
mormântul ritual, ceea ce ar putea explica “învierea” şi “ridicarea lui lisus din 
mormânt” prin rostogolirea stâncii puse la uşa mormântului de către cineva - probabil 
o forță supranaturală - un înger! Şi Epifanius vorbește de un grup precreștin numit 
nasaraoi, din care ar fi provenit și lisus şi Biserica Creştină. Această sectă a avut ca 
lider pe Yhia Yuhana - loan Botezătorul şi nu pe lisus Hristos - Yshu ishia, care era 
considerat doar un simplu nasaorean rebel şi eretic, care a trădat doctrinele secrete ale 
sectei, atrăgând pedeapsa supremă din partea conducerii sectei menţionate. 

Aceasta explică lipsa sa de notorietate, nefiind decât în mod incidental amintit 
de foarte puţini indivizi, mai ales de istoricii care erau aproape contemporani cu lisus, 
ridicând un mare semn de întrebare sub raportul notorietății sale, spre deosebire de 
revolta de la Massada și liderul sicarilor - Elazar, ca eveniment istoric ce a avut loc în 
anul 66 d.Hr, care a avut mai multă rezonanță istorică decât evenimentul legat de 
înviere şi înălțarea la cer a lui isus, în condiții misterioase (evenimentul miraculos 
fiind descris într-un mod inexplicabil de lapidar, ca ceva foarte obişnuit, de 
evanghelistul Marcu 16:14-19; Luca 24:50-51 şi de autorul Faptelor Apostolilor - 
Luca, în cap.1: 9 -12, unde este relatat mai amănunţit evenimentul, fiind luat de un 
nor în ceruri), fără a fi descrisă această plecare asemenea lui Ilie, cu un car şi cai de 
foc, descrisă în cartea 4 Regi, în capitolul 2. 

Beneficiind de libertatea de gândire și exprimare, facem unele amendamente 
între compatibilitatea dintre intenția autorilor care au relatat acel eveniment petrecut 
după 40 de zile de la înviere și adevărul decriptat ulterior de cei care percepeau un 
asemenea adevăr relatat într-un mod atât de obișnuit - de la sine înţeles, ca un adevăr 
istoric și nu cu o semnificaţie esoterică pe care fie că a fost ignorată, fie că nu a fost 
înțeleasă de cei care au relatat-o într-un mod atât de lapidar. 

Revenind la acea grupare sectantă- esenienii, din care se presupune că a făcut 
parte și lisus Hristos, trebuie spus că aceștia au existat cu adevărat, ei fiind semnalaţi 
în unele scrieri cu caracter istoric şi real. Îi amintim în acest sens pe: C. Plinius 
Secundus, în Istoria naturală - V, 17, $ 73, Josephus Flavius în Antichități iudaice 
XVIII, 1, $ 18, Hieronymus), precum şi unii teologi moderni (K. Fr. Barth, K.H. 
Venturini). Alţi analişti citați de C. Aslam, precum H. Del-Medico, considerau că 
enosticismul și implicit scrierile esenienilor este un mit interpolat din secolul al II-lea 
d.Hr. Cunoscutul autor al Dicționarului de mitologie generală, Victor Kernbach, 
Editura Albatros, Bucureşti 1983, încearcă să delimiteze semantica acestui cuvânt 

polisemantic ce desemna această mișcare spirituală, prin etimologia cuvântului, care 
ar avea o rădăcină în limba franceză - essenien, în latină - esseni, în grecește - essenoi 
şi probabil din cuvântul ebraic - hasidim, tradus prin „cuvioşi” sau din limba aramaică 
- hasajja, cu înţeles semantic de „cucernic”. 

În esenţă, sensul acestui cuvânt corespunde cu însuşirile caracteriale ale 
membrilor acestei comunităţi, relativ asemănătoare cu unele practici religioase ale 
creștinilor primitivi, cu care însă, așa cum vom arăta, nu se identifică sub raport 
ideologic- doctrinar, ci doar din perspectivă psiho - comportamentală și caracterială, 
dacă îi comparăm cu cel care avea să devină piatra unghiulară a Bisericii Creştine, 
Mântuitorul lisus Hristos. 

Făcând referință la lucrarea Esenienii şi manuscrisele de la Marea Moartă, 
ce aparține medicului român neurochirurg C. Daniel, trebuie menţionat că în aceste 
misterioase suluri de piele, pergament şi papirus în care sunt regăsite scrieri cu 
caracter religios în 8 limbi vechi (unele mai bine conservate, cum ar fi textul masoretic 
al Vechiului Testament, anterior celui canonic, altele mai degradate), dar şi alte scrieri 
cu caracter laic - literar (Textele de la Qumran cuprind aproximativ 40 000 de 
fragmente găsite în 11 peșteri de depozitare compun parțial 600 de cărţi), apare foarte 
des expresia de „secret”, „mister”, mentionându-se secretele divine cunoscute de 
divinitate, de îngeri şi de puterile cerești, precum și secretele „minunate”, pe care 
esenienii sau unii dintre ei susțin că ajung să le cunoască prin revelaţie. Aceste secrete 
„mMinunate” par a fi experienţe extatice ale acestora, care se deosebeau de restul 
populaţiei înapoiate spiritual. 

Martor contemporan cu acești învăţaţi misterioşi a fost și istoricul şi filosoful 
iudeu Josephus Flavius care scrie că esenienii păstrau cu cea mai mare grija secretele 
grupării lor politico-religioase şi învăţaturile ei nu le împărtăşeau nimănui, „chiar dacă 
ar fi trebuit să moară în cele mai mari chinuri din cauza aceasta” (Bellum judaicum, 
lib. II, cap. VIII, cf. C. Daniel, op.cit). În sprijinul acestei ipoteze, vom menţiona faptul 
că esenienii care aparțineau acestei grupări, depuneau un jurământ conform căruia li 
se interzicea să dezvăluie altora din secretele mişcării lor, de a nu face cunoscute altora 
cărțile lor şi de a nu spune altora numele îngerilor, ceea ce nu s-a întâmplat cu acei 
inițiați care au dezvăluit atât numărul îngerilor, cât şi alte puteri cereşti, necunoscute 
mulțimilor neștiutoare de carte. 

Funcţionând după modul de funcţionarea a societăților secrete şi după 
modelul acestora, secretele nu erau dezvăluite noilor membri ai comunității decât 
treptat, în timp și în raport cu progresul lor în cunoașterea Bibliei și mai ales a 
înaintării lor în ceea ce am putea numi perfecțiunea spirituală. De aceea Regula 
Comunităţii scrie limpede: „Să îndemne spre cunoaşterea adevărului şi înfaptuirea 
dreptăţii pe cei ce au ales Calea” (Surprinde în acest sens sintagma utilizată de 

Mântuitor: „Eu sunt calea, adevărul şi viața”, care după text pare a fi de origine 
eseniană). Rămânem doar la această supoziţie, care credem că nu este hazardată, dacă 
facem o analogie între textele biblice canonice şi scrierile necanonice găsite la această 
comunitate de la Qumran. 

Ceea ce este demn de semnalat - neputând scăpa atenţiei oricărui analist a 
acestor texte - este că în cadrul comunităţii a apărut ca mesager al lui Dumnezeu un 
personaj mesianic, Învățătorul dreptății sau Învățătorul credinței (traducerea 
ebraicului more kașședeg, care este incertă), având anumite coincidenţe biografice cu 
Iisus Hristos. După Documentul din Damasc, o scrieire eseniană cu caracter nebiblic 
din acele scrieri eseniene, Dumnezeu trimite un Învățător al dreptăţii pentru 
încheierea unui nou legământ cu oamenii - poporul ales, asemenea cu predecesorii săi 
(Avraam, Isaac, lacov, Moise). Acesta va muri - la „sfârşitul zilelor”, dar va reveni 
ca Mesia - Unsul lui Dumnezeu, fiind ridicat din casa lui Aaron şi nu a lui David, după 
cum stă scris în Biblia canonică. 

Printre cele mai importante dintre textele qumreniene pare a fi textul 
eshatologic regăsit în lucrări precum: Regulamentul binecuvântărilor, opera 
apocaliptică Războiul fiilor luminii împotriva fiilor întunericului, Documentul din 
Damasc, cu cele două planuri: 1. Planul de mântuire a lui Yahwe; 2. Legământul Nou, 
prin care se prevedea un asemenea legământ cu membrii acestei comunității 
aparținătoare poporului ales. Dintre aceste scrieri eseniene, cel mai important pare a 
fi, în opinia specialiştilor, Războiul fiilor luminii. Aşa cum menţionează exegeţii 
acestei opere, scrierea are caracter dualist, surprinzând războiul între „fii luminii” 
(identificați de unii comentatori cu membrii comunității eseniene) şi „fii 
întunericului” (aceștia s-ar identifica cu cei din afara comunităţii), stratificarea socială 
şi ideologică conducând sub raport sociologic la o societate eterogenă - stratificată, pe 
lângă esenieni existând gruparea saducheilor (reprezentanţii clasei aristocratice şi a 
puterii religiose - clerul superior reunit în acel organism denumit Sinedriul), fariseilor 
( derivați din categoria celor care s-au separat, cei ce nu se amestecă, după cum se 
traduce cuvântul ebraic perușim, dar și din cuvântul haverim - tovarăşi, reprezentând 
ceea ce astăzi desemnăm prin clasa de mijloc, la care se adăuga şi clerul inferior, mai 
puţin reprezentat în acel organism), clasa mai săracă, cea a ebioniților (membrii unei 
secte ascetice de evrei creştini din care făceau parte nazarinenii și elkasiți. Numele 
"ebionit" provine din cuvântul ebraic ebjonim sau ebionim, care înseamnă sărac) şi 
cea a esenienilor, despre care am făcut referință deja. Se poate deduce că profilul psiho 
- moral al creştinilor corespunde cel mai mult cu profilul ultimele două categorii 
sociale, din care au provenit ulterior, în prima etapă de constituire a acestei religii, 
cei mai mulți credincioşi creştini. 

Analogic cu această sintagmă gnostică de „fii ai luminii”, regăsiți în aceste 
scrieri apocrife, aşa - numitele Evanghelii gnostice sau Evanghelii secrete (aparţinând 
doar inițiaților, după cum era considerat a fi lisus Hristos, Apostolii şi implicit Iuda 
Iscarioteanul, care reprezintă arhetipul biblic al trădătorului, o asemenea sintagmă este 
regăsită destul de frecvent şi în unele cărţi ale Sfintei Scripturi, în unele cărți din Noul 
Testament: Ioan (12:36); Luca (16:8); Pavel - Efeseni (5:8). 

Antagonismul dintre cele două entităţi este cel mai bine evidenţiat de către 
Sfântul Apostol Pavel, în Prima Epistolă către Tesaloniceni (5:5), unde stă scris: 
“Fiindcă voi sunteți toți fii ai luminii şi fii ai zilei; noi nu suntem ai nopții, nici ai 
întunericului”. Sintagma ce surprinde raportul antagonic dintre aceste două puteri este 
regăsită sub o altă formă explicită prin ceea ce semnifică fiii lumini, ca adepţi ai 
creștinismului şi cei care aparţin lui Antihrist - prin împărăţia întunericului a lui Satan 
- împotrivitorul, după cum se traduce acest cuvânt ebraic menţionat. Într-o altă 
variantă, acest conflict început în cer va continua pe Pământ, avertizând asupra aceeea 
ce este cunoscut sub raport eshatologic de sfârșitul lumii, a cărui simptomatologie este 
prefigurată în unele cărți biblice: Isaia (46:10; 65:17; 66:22), Matei (24:7); Luca 
(21:11); Pavel 2 Timotei 3:1-5). În ceeea ce priveşte războiul din cer, prefigurat de 
Sfântul loan Teologul - Apocalipsa (12:7), acest război a pornit între Mihail (un alt 
nume atribuit prin asociaţie lingvistică şi teologică lui lisus Hristos, sub raport 
transcendent - a se vedea în acest sens cartea lui Daniel, unde se face referinţă la acest 
Mihail - tradus prin interogaţia Cine este ca Dumnezeu?, sinonim cu arhanghelul 
(tradus prin căpetenia oastei îngerilor), îngerii lui și Satan - Diavolul, întruchipat prin 
balaur, la care s-au asociat și îngerii decăzuţi și alungați pe pământ, pricinuind după 
câte știm şi simţim atâtea necazuri prin influenţa acestora aici pe pământ. 

În Biblie, aceste simptome corespondente sub raport temporar cu ceea ce este 
desemnat scriptural prin vremile din urmă (2 Timotei 3:1) prevestesc o nouă ordine a 
lumii, când Satan va fi învins, iar Dumnezeu nu-i va mai permite să dețină influență 
asupra pământului, urmând să domnească Regatul lui Dumnezeu şi nu cel al lui Satan. 
O viziune aparte asupra acestui război este a Martorilor lui lehova, care prognozează 
victoria aleşilor ai lui Iehova ( aşa - numita turmă mică din cer, care cuprinde 140.000 
de aleşi), cu cei care nu aparţin acestei grupări religioase gnostice, în urma Războiului 
Armaghedon, denumire evreiască imaginară - Meghiddo, după localitatea unde va 
avea loc acest război simbolic final dintre Dumnezeu - Iehova și forțele răului) sau 
cea de Har Maghedon, după cum vom mai arăta. Dacă vom întreprinde o analiză 
comparativă dintre cărţile canonice biblice şi cele apocrife, vom putea observa că 
există destule similitudini în cele apocrife, cu nuanţe inițiatice şi hermeneutice mult 
mai nuanţate, victoria aparţinând fiilor luminii, pentru aceasta fiind necesare pregătiri 
militare şi morale îndelungate, războiul durând 40 de ani (probabil că nu în mod 

întâmplător cifra este sinonimă cu perioada cât a durat traversarea deşertului spre Ţara 
Făgăduinței, care are o explicație mai lumească, Moise temporizând trecerea 
deșertului spre Canaan nu din cauza spaţiului - distanței, ci mai degrabă din necesități 
legate de timp, adică de schimbarea mentalităților războinice și instinctuale ale acelor 
triburi de evrei). În sfârşit, mergând pe firul naraţiunii din cartea citată, fiii luminii vor 
birui de 3 ori şi tot de 3 ori ceilalţi, decisivă fiind bătălia a şaptea, aceea denumită, 
după cum am arătat, Războiul Armaghedon, când se va săvârşi “dreapta judecată a 
adevărului tău asupra tuturor fiilor omului” (XI, 13-14, citat după C. Aslam). 

Cei care au citit cu atenție Biblia, vor putea observa că denumirea exactă a 
acestei localități este regăsită doar o singură dată în cartea Apocalipsa - Revelația 
(16:16), în celelallte trimiteri biblice nefiind dată numirea proprie a loculului unde va 
avea loc acest război. Mai trebuie menţionat că în această carte, cu un profund caracter 
eshatologic, se dezvăluie că „în locul care în ebraică se numeşte Har-Maghedon”, 
„regii întregului pământ locuit” vor fi adunaţi „pentru războiul Zilei celei mari a lui 
Dumnezeu Atotțiitorul (Revelația 16:14). În alte cărţi veterotestamentare, spre 
exemplu în Psalmul (2:2), bătălia Armaghedonului - denumită în Apocalipsă se referă 
la războiul final dintre guvernele umane şi Dumnezeu, aceste guverne umane ce 
aparţin fiilor întunericului şi susținătorii lor i se opun lui Dumnezeu - fiilor luminii, 
încă din prezent, refuzând să se supună conducerii sale, iar Daniel în (2:44) consideră 
că bătălia Armaghedonului va pune capăt guvernării actuale, urmând împărăţia lui 
Dumnezeu care va rămâne în veci. În fruntea acestui război va sta însuși Împăratul - 
împăraților - şi Domnul - domnilor (Apocalipsa 19:11-16; 19:21), adică Fiul lui 
Dumnezeu, lisus Hristos. 

În sfârşit, mergând pe firul naraţiunii din cartea citată, fiii luminii vor birui de 
3 ori şi tot de 3 ori ceilalţi, decisivă fiind bătălia a șaptea, aceea denumită, după cum 
am arătat, Războiul Armaghedon, când se va săvârşi “dreapta judecată a adevărului 
tău asupra tuturor fiilor omului” (XI, 13-14, citat după C. Aslam). 

O asemenea perspectivă apoaliptică, prin schimbarea actualei ordini a 
universului, este regăsită şi la unul dintre cei mai profunzi apostoli, şi anume la 
Sfântul Apostol Petru (care a primit puterea Duhului Sfânt, devenind dintr-un pescar 
adevărat un pescar de oameni şi temelie trainică a Bisericii Creştine Catolice, fiind 
considerat vicar al lui lisus pe pământ). Redăm spre exemplificare textul care 
prefigurează o asemenea imagine apocaliptică a sfârșitului: „Cât despre cerurile şi 
pământul de acum, ele prin acelaşi cuvânt sunt ţinute și păstrate pentru focul din Ziua 
Judecăţii şi a pierii oamenilor necredincioşi”, urmând în versetul următor ca această 
distrugere să fie exclusivă, „...când cerurile vor pieri cu vuiet mare, stihiile arzând se 
vor desface şi pământul şi lucrurile de pe el se vor mistui” 2 Petru (3:9,10). Este de 
prisos să mai spunem că în mod alternativ, după potopul deluvionar care a distrus o 

mare parte din omenire, să urmeze un cataclism nuclear ce ar presupune un alt ciclu 
al vieții şi istoriei umanităţii, așteptând „ceruri noi și pământ nou, în care locuiește 
dreptatea”. 

Revenind la subiectul propriu-zis, cel ce viza simbolul răului și întunericului 
care domină această lume, regăsit şi în dualismul cosmogonic iranian, fără a intra în 
detalii, vom prezenta câteva apecte de ordin mai general legate de simbolistica acestui 
zeu-Dumnezeu desemnat prin Demiurg - Yaldabaoth, sinonim cu Satan, ca fost înger 
respins de adevăratul Dumnezeu, dar care stăpâneşte încă lumea şi în prezent, până la 
victoria finală asupra lui de către acei fii ai luminii. El poate fi descris ca o încorporare 
a răului sau în alte instanţe la fel de imperfect şi binevoitor atât cât insuficienţa lui 
permite. 

Acest Demiurg există alături de altă Fiinţă supremă ce încorporează binele - 
lumina, regăsit ulterior în religia creștină prin Persoana Treimică a lui lisus Hristos. 
Pentru a se elibera de lumea inferioară materială, la gnostici este nevoie în primul rând 
de cunoaştere esoterică spirituală disponibilă prin experiență directă sau cunoaştere a 
acestui incognoscibil Dumnezeu. Printre sectele gnosticismului, numai pneumaticii 
sau spiritualii obțin gnoză, materialiştii, deși oameni, sunt condamnaţi de gnostici. 
Iisus din Nazaret este identificat de unele secte gnostice ca a fi o încorporare a Fiinţei 
supreme ce s-a încarnat pentru a aduce cunoaşterea pe pământ. În altele (de ex. 
Nazarinenii şi Mandeenii), El este considerat un “msiha kdaba” (Mesia fals sau chiar 
ca un măscărici, după cum mai poate fi tradus cuvântul ebraic Mesia) ce a distorsionat 
învățăturile încredințate de loan Botezătorul. 

Desigur, despre gnoză (percepută ca un sistem de gândire filosofico- 
religioasă care se întemeiază pe o revelaţie interioară a gnosticului - esotericului sau 
iniţiatului, care permite accesul la cunoaşterea divinității specifice acestora şi gnostici 
- adepții acestui curent spiritual elitist, s-a scris foarte mult, printre autorii şi lucrările 
de referință situându-se: C. Daniel, Orientalia mirabilia, Editura Ştiinţifică şi 
Enciclopedică, Bucureşti, 1976; I.P. Culianul, cu lucrările de referință amintite deja, 
Gnozele dualiste ale Occidentului Editura NEMIRA (1995) şi Arborele gnozei. 
Mitologia gnostică de la creştinismul timpuriu la nihilismul modern, Editura NEMIRA 
(1998); Elaine Pagels, Scripturile gnostice de la Nag Hammadi, Editura Herald (unde 
sunt 52 de asemenea scrieri, cuprinse în 13 codexuri, ce exced cărțile canonice ale 
Bibliei). 

O lucrarea cu caracter gnostic, alături de Evangheliile gnostice, regăsită în 
acele scrieri descoperite în Egiptul de Sus - Nag Hammadi (1945), codexul 3, este 
Sofia (înțelepciunea) lui Isus Hristos, unde găsim noţiunea a trei divinități într-o 
ierarhie aparent bazată pe cartea veterotestamentară Geneza, conform căreia 
ierarhia ar lua forma: Omul Nemuritor = Dumnezeu; Fiul Omului = Adam; Fiul 

Fiului Omului, Salvarea = Seth (sethienii, care au primit numele după cel de-al treilea 
fiu al lui Adam, reprezintă fiii luminii). 

Legendele despre viaţa lui lisus Hristos au fost încorporate în mitologia 
gnosticismului. De exemplu, literatura gnostică Nag Hammadi pretinde a fi 
„învăţătura secretă a lui lisus”. Adică, învăţăturile pe care lisus le ţinea pentru 
discipolii săi, în timp ce oferea parabole maselor de oameni. Aici îl observăm pe Iisus 
ca pe un gnostic care s-a contopit cu Logosul, iniţiindu-i pe cei capabili să înțeleagă 
aceste secrete în cunoaşterea Logosului, aşa cum făcuse şi el, fiind influenţat în 
cunoaştere de aceste scrieri secrete ale gnosticilor şi ale esenienilor, care nu sunt 
identici. 

Nu vom face comentarii asupra celor redate, ci vom menţiona doar că ceea ce 
am prezentat este doar cu titlu informativ, pentru a putea diferenţia adevărata Sfânta 
Treime de cea a gnosticilor. Vom mai menţiona şi că acea introducere la Evanghelia 
după loan, sub formă silogistică, este de inspiraţie gnostică, însuşi evanghelistul fiind 
considerat un mare iniţiat în aceste învățături, asemenea idolului său, Iisus Hristos 

Încheind această paranteză lămuritoare cu privire la esenieni, vom reveni la 
ceea ce ne preocupă mai mult, la gnosticism, subliniind că şi esenienii, ca sectă, 
aparțineau acestui curent spiritual. De aceea, de la început vom face precizarea că, 
deşi gnosticii - esenienii nu s-au bucurat de vreo simpatie din partea teologilor sau a 
filosofilor, ei au avut o contribuţie majoră în apărarea religiei creştine (a se vedea 
sacrificiul lui Valentin din Egipt şi propagarea sentimentului iubirii), ca religie 
sincretică care promovează în mai mare măsură iubirea și nu răul în lume, ca atribut 
al acelei divinităţi ce aparținea poporului evreu. Spre deosebire de creștini, gnosticii 
nu înțelegeau mesajul lui lisus Hristos prin care oferea în mod alegoric - hermeneutic 
şi kerigmatic o serie de răspunsuri, ci doar încurajau cunoașterea, îndemnând creștinii 
să înceapă a căuta, cum îndemnăm și noi prin cărțile acestei trilogii. lată care era 
îndemnul lor: "căutaţi şi întrebaţi ce căi trebuie să urmaţi, căci nimic nu se compară 
cu aceasta”. 

După gnostici, creştinii negnostici nu caută deloc, acceptând totul de-a gata, 
chiar și adevărurile legate de natura şi persoana divinității, afirmând că: ”... aceştia, 
cei ce sunt ignoranţi, nu-l caută deloc pe Dumnezeu (...). Ei nu se interesează de 
Dumnezeu (...). Nepăsătorul aude chemarea, dar ignoră locul unde a fost chemat” 
(apud. C. Aslam, op.cit.). Ceea ce trebuie subliniat în legătură cu diferențele esenţiale 
dintre gnosticism şi creștinism este faptul că gnosticii plecă de la tensiunea existentă 
dintre gnosis (cunoaştere) sau gnosticos (care cunoaşte) şi pistis (credinţă), cu scopul 
de a le unifica într-o cunoaştere mistică a lui Dumnezeu şi a tainelor adânci ale lumii 
şi nu în ignoranță cu cunoaşterea divină. 

Un alt autor reprezentativ în analiza gnosticismului este Stephan A. Holler, 
cu cartea de referință Gnosticismul. O nouă concepție asupra străvechii tradiții a 
cunoaşterii eului interior. Vom stărui asupra acestei cărţi, întrucât din cele prezentate 
de autorul citat, ca experiență proprie, dar şi ca informație asimilată, se poate 
desprinde esenţa gnosticismului cu referinţă la divinitate. 

Cu trimitere directă asupra lui Dumnezeu, unul dintre proeminenţii 
contemporani ai acestui curent, Harold Bloom, descrie experiența gnosis-ului în 
lucrarea sa de referință Povestirile mileniului. Acest evreu-gnostic american, după 
cum se autointitula Bloom, în raport cu experienţa sa gnostică, dezvăluia următoarele 


două caracteristici ale gnosticismului în raport cu cunoaşterea — interpretarea dată lui 
Dumnezeu: 

1. cunoașterea unui Dumnezeu care este necunoscut şi departe de lume, a 
unui Dumnezeu izgonit dintr-o falsă creațiune; 

2. recunoaşterea că străfundurile firii cuiva - sub raport psihanalitic-n.n.-nu 
făceau parte din creație (sau din Căderea în Păcat), dar erau (și încă fac 
parte) din complexitatea care este Dumnezeu. Acest Dumnezeu - 
conchide Bloom — este mai uman și de asemenea mai divin decât oricare 
altă divinitate venerată din lume (cf. St. A. Hoeller, op.cit.p15). 

Din cele două trăsături ale gnosticismului configurat de Bloom rezultă că 
Dumnezeu nu este perceput aşa cum este El inoculat imaginar şi afectiv în conştiinţa 
celor mulți, a religiei în primul rând, ci sub raport hermeneutic Dumnezeu este mai 
degrabă acceptat ca o Lumină divină, dincolo de Pământ şi cosmos, deopotrivă, atât 
într-un plan transcendent - teocratic - disjuns de creaţie şi de responsabilitatea față de 
aceasta, dar și imanent - teantropic, care serveşte cunoașterii și implicit 
autocunoașterii, fiind foarte apropape din această perspectivă de budism şi psihanaliză 
şi influenţat de experienţa socială și personală care a trăit-o: atrocitățile războiului şi 
boala schizofrenică a copilului său, care se subînțelege că l-au marcat şi influențat 
asupra concepţiilor sale religioase, neconsiderându-se decât un evreu-gnostic. Ceea 
ce trebuie reţinut cu privire la rolul gnosticismului în cunoaştere este că gândirea 
gnostică nu aspiră către (şi în cele din urmă nici nu atinge ) credinţă, ci o anumită 
cunoaştere anterioară care îl eliberează pe om de ignoranță şi care, în cele din urmă, 
îl poartă pe om dincolo de frontierele realității imediate, de sferele planetare, către un 
tărâm necunoscut, mântuindu-se prin cunoaștere și nu prin izbăvirea păcatelor. O 
asemenea concepţie de factură soteriologică este şi la întemeietorul gnosticismului - 
Filon din Alexandria, cât și la esenieni, ca precursori ai gnosticilor, cu toții 
considerând că omul nu se poate mântui decât prin cunoaştere și nu prin credință, cum 
considerau şi mai consideră şi în prezent religiile monoteiste, în mod deosebit 
creştinismul. 

Religie care a pus un mai mare accent pe cunoaşterea din afara omului şi nu 
pe cea interioară, de tip socratian, specifică gnosticismului, hinduismului, budismului 
şi, nu în ultimă instanță, psihanalizei, domeniu predilect de cercetarea revendicat de 
către savanții şi gnosticii evrei. Spre deosebire de credinţă, care, aşa cum sesiza un alt 
mare savant american contemporan W. James, înseamnă să crezi în credinţa altuia, 
cunoaşterea prin experienţă este cu totul altceva, nefiind însă cu totul ignorată. Există 
din această perspectivă în gnosticism un anumit tip de credinţă - pistis, care, spre 
deosebire de credința religioasă propriu-zisă, reprezintă credința emergentă 
experienţei de viață acumultă de o persoană, care am spune noi este mai apropiată de 
convingere decât de îndoilală, fiind o credință raţională, ca urmare a unui şir de 
evenimente benefice sau contraproductive, şi nu o credință impusă, contrară 
convingerilor tale proprii. 

În ultimă instanță, am spune că o asemenea credință este bazată pe rațiune și 
nu doar pe revelaţie şi adevăruri prefabricate în afara implicării individului care crede. 
În pofida faptului că gnosticii nu recurg la revelaţie, nu pot nega anumite taine ce 
depăşesc puterea de înțelegere a lumii, recurgând la tradiţiile esoterice şi chiar la 
mitologie şi misticism, în cele din urmă depăşind simpla şi unilaterala cunoaştere 
senzorială și chiar raţională, fiind o aglutinare și amalgamare de concepții, viziuni, 
trăiri legate de o altă realitate decât cea imanentă. 

În lucrarea de referință a lui D.Merkur, intitulată Gnosis: o tradiție esoterică 
de viziuni şi legături mistice (citată de Hoeller,p.16), autorul citat este de părere că 
sursele experimentale ale gnosis-ului se regăsesc în două tipuri de experienţe care se 
întrepătrund: una este experienţa vizionară care dezvăluie realitatea fundamentală, 
având un caracter personal-subietivizat, pe când cealaltă se referă la experienţele 
legăturilor mistice, specifice celor “aleşi”, ştiut fiind că din rândul gnosticilor făceau 
parte cei considerați aleşi, mai precis din elita oamenilor hărăziți cu un asemenea har 
divin, însuşi lisus Hristos fiind considerat un profet ales de divinitate pentru a duce 
mesajul divin, care în viziunea gnosticilor este cu mult mai complex decât mesajul 
religios, accesibil celor mai multe minți umane. Nu trebuie ignorat faptul că 
enosticismul în sine este foarte greu de înțeles, nu atât prin caracterul său complex, ci 
prin profunzimea ideilor avansate și susținute, depășind cu mult experienţa de viaţă, 
chiar dacă nu o ignoră în totalitate cei mai mulți gnostici. 

În ceea ce priveşte modul cum percep gnosticii divinitatea, aşa cum am mai 
arătat, gnosticismul este un curent dualist atât prin modul de interpretare a lui 
Dumnezeu (acceptând un Dumnezeu bun și un Dumnezeu rău - laldabaoth), cât și prin 
mecanismele care vin în sprijinul cunoaşterii imanente - experienţa de viață 

Întrucât nu acceptă responsabilitatea primei perechi de oameni pentru tot ce 
s-a întâmplat, prin aşa-zisul păcat originar, gnosticii îl fac responsabil şi totodată 

vinovat pentru toate relele de pe Pământ pe Dumnezeu - Creatorul, pentru că a creat 
o lume imperfectă. Adevăr demonstrat ştiinţific de fizică, prin acel fenomen al 
entropiei, al degradării creației și a revenirii la starea sa inițială, ca urmare a modului 
de creare inițială, prin perpetua reluare ciclică a creaţiei, ca proiect şi operă divină. 

Mult mai subtil decât Dumnezeul monoteist iudaic şi chiar creștin, Dumnezeul 
gnosticilor, asemenea nirvanei budiste, este o realitate fundamentală ultimă, străin în 
raport cu creaţia Sa, dar, în acelaşi timp, asemenea panteiștilor și raționaliştilor, 
identic cu ea. Mai precis şi mai simplu spus, la gnostici Dumnezeu este identic cu 
ideea de Creaţiune, iar nu cu Creatorul acesteia, pe care îl neagă de facto şi de jure. 
Dintr-o asemenea perspectivă creaționistă exclusivistă, gnosticii înlocuiesc ideea 
emanaţiei divine, specifice divinității transcendente (concept preluat de la Aristotel) 
cu ideea creațiunii, fiind identică cu ea. 

De aceea, la început, în gnosticismul antic, Arhitectul - Poiectantul formelor 
creaţiei era cunoscut de gnostici ca Demiurg incomplet (din grecește demiurgos), 
deoarece el crea numai forma, nu şi viața interioară a acestei - acestor forme, sarcină 
ce revenea, în opinia gnosticilor, archonilor, ca ființe slujitoare şi de încredere - 
supuse divinității, cărora le revenea misiunea de a gestiona aceste forme, dându-le 
viață și conţinut. 

Așa cum rezultă din literatura consacrată gnosticismului, primii archoni - 
conducători mărunți sau într-un limbaj contemporan - manageri ai Pământului au fost 
Adam, care era întruchiparea dramatică a lui psyche, adică a sufletului, din care pe 
linie genetică s-a desprins cel de-al treilea fiu, Seth, fondatorul enosticismului setian, 
şi Eva, care reprezenta în sens gnostic pneuma, adică spiritul, ca o formă a conştiinţei 
superioare, din care s-a desprins, tot pe cale ereditară, fiica sa Norea, dăruită de Sofia 
cu acelaşi har gnoseologic, astfel că, atât Eva cât şi Norea simbolizau ceea ce gnosticii 
desemnau prin Sofia, adică prin Înţelepciunea. 

Într-o colecţie de texte cu caracter gnostic, aparținătoare manuscriselor găsite 
la Marea Moartă, colecție intitulată Înfățișarea archonilor, ni se spune că nu numai 
Eva, ci şi şarpele a fost inspirat şi călăuzit de divina - zeița Sofia, îngăduind astfel 
înțelepciunii sale să pătrundă în şarpe, care l-a învăţat pe Adam și pe Eva despre 
adevărata lor origine şi menire pe Pământ. Un asemenea pretins adevăr susținut de 
gnostici, simplificat de noi din rațiuni lesne de înțeles, este regăsit în scrierile 
veterotestamentare, apărute cu mult înaintea apariţiei acestui curent sincretic, care 
îmbina neoplatonismul cu creştinismul, în mod deosebi în cele după care a fost 
influenţată religia iudaică, Talmudul, unde divinităţile acceptate de populaţiile semite 
recunoc acest caracter dual al divinității — bun și rău, transformându-se în raport cu 
evoluţia spirituală şi interesul celor care zugrăveau asemenea portrete divine, când 
ostile omului şi creaţiei, când iubitor şi înțelegător cu acestea. 

Ceea ce susțineau gnosticii acelor timpuri era că primii oameni au înţeles că 
nu sunt fiinţe inferioare zămislite de Demiurgul rău - Creatorul Genezei, ci mai 
degrabă că eul lor spiritual îşi avea originea dincolo de lumea aceasta, aparținând 
acelei divinităţi ataşate de om și creaţie şi nu celei imperfecte, cum ar fi fost Yahwe 
pentru evrei. Se subînțelege că în asemenea naraţiunii biblice - din Geneză rolul 
principal în cunoaștere l-a avut Eva şi nu Adam, Eva fiind fiica naturală a Sofiei - 
Înţelepciunii, care l-a tezit pe acesta din somnul neştiinţei, fiind ca atare superioară lui 
Adam, asemenea spiritului şi cunoașterii materiei, dacă îmi este permisă o asemenea 
analogie-paralelă dintre primii oameni şi primele forme de manifestare ontologică, 
primordial și superior fiind cuvântul - ideea şi nu emanaţia din acestea, materia şi 
formele sale concrete de existenţă ale acesteia. 

Dar ceea ce diferenţiază cel mai mult gnosticismul de creştinism este 
dimensiunea  soteriologică, adică modul cum este interpretată mântuirea și 
mecanismele prin care este posibilă o asemenea taină esoterică și creștină. Chiar dacă 
mântuirea are ca numitor comun un singur personaj, pe lisus Hristos, acesta nu este 
perceput în mod omogen, delimitându-se diferențieri radicale în ceea ce privește 
statutul său divin şi implicit mântuirea. 

Dacă în creștinism, mântuirea însemna acel mijloc de izbăvire a păcatelor, ca 
urmare a păcatului săvârșit de prima pereche de oameni, prin încălcarea intedicției 
gustării din pomul cunoașterii, pentru gnostici mântuirea însemna îndepărtarea 
ignoranței cunoașterii, fiind din acest punct de vedere foarte apropiat de religia 
hindusă și de budism. Ceea ce au ca numitor comun cele două orientări - gnosticismul 
şi creștinismul - este personajul prin care se poate realize mântuirea, lisus Hristos, 
care în concepţia gnosticilor era considerat tot un gnostic, unul dintre cei mai mari 
mesageri ai Luminii, asemenea lui Buddha sau Zarathustra. 

În concepţia gnosticilor, prin Iisus, unul din principalii Soli ai Luminii, lumea 
se poate mântui nu de păcate, ci de ignoranța realităților spirituale, păcatul fiind 
săvârşit prin necunoaștere adevărurilor și nu exclusiv ca voință divină, prin 
intermediul păcatului originar, pentru care este osândit omul şi omenirea în mod 
ireconciliabil. Așadar, prin mântuirea gnostică şi implicit prin lisus, ca mesager al 
luminii, omul mântuit se poate întoarce la Dumnezeu - la cea mai înaltă realitate 
spirituală spre care tinde prin cunoaştere - gnosis. În acest mod şi nu prin jertfă, 
specific creştinismului și înainte iudaismului, omul poate fi izbăvit de păcatul legat de 
materie, de simţurile şi de dorinţele care de cele mai multe ori îl domină în raport cu 
aceea scânteie divină înscrisă în genomul uman şi care trebuie dezvoltată prin 
cunoaşterea lui Dumnezeu. 

Astfel cei care îl cunosc pe Dumnezeu prin intermediul gnosis-ului se 
leapădă de toate păcatele lumești - de acea ignoranță spirituală - divinitatea însemnând 

punctual culminant în plan spiritual, reprezintând totodată scopul suprem al 
cunoașterii gnosticilor. 

Concluzia care se desprinde din analiza comparativă dintre gnosticism şi 
creştinism în cea ce priveşte mântuirea este că atât fondatorul acestui current sincretic 
dualist, Filon din Alexandria, cât şi ceilalți gnostici, considerau că omul nu se poate 
mântui decât prin cunoaştere, şi nu prin credință. O asemenea concepţie exclusivistă 
antropocentică de tip gnostic, schimbă registrul valorilor religioase cu cele laice - 
filosofice, ceea ce face inoperabil un alt curent desprins, gnosticismul creștin, asupra 
căruia vom insista în continuare. 

Gnosticismul creștin 

Aşa cum se poate observa din succinta prezentare a acestui curent filosofic- 
religios, gnosticismul era considerat în mare parte o mișcare spirituală opusă 
creştinismului, ca religie revelată, transcendentă şi imanentă (problemă analizată de 
noi în cartea frecvent citată, Creștinismul între imanenţă şi transcendenţă ). Nu în mod 
întâmplător, gnosticismul a fost interzis încă din primul secol, fiind considerat o erezie 
anticreștină, alături de alte mișcări anticreştine și antitrinitare, analizate de noi în 
aceeaşi carte (vezi monofiziţii, unitiarismul, nazarinenii și alte mişcări eretice), care 
respingeau dogmele religiei creştine, unele chiar de influenţă gnostică, de unde şi 
curentul gnostic menţionat - gnosticismul creştin, acceptabil după părerea noastră, 
doar în formă, nu şi în conţinut. 

De aceea, îl considerăm mai mult ca a fi un concept cu valoare simbolică şi 
sincretică, decât ca o realitate cu consistență logică prin care se încearcă medierea 
dintre gnosticism şi creştinism. Datorită influențelor esoterice, gnosticismul creștin 
mai poartă numele de esoterism creștin, printre cei care îl numesc așa îl amintim pe 
Toma zis şi Geamănu, amintit şi în evangheliile canonice și nu doar în cele apocrife, 
dintre care, aşa cum am mai arătat, una care îi poartă numele, îi aparținea. Un 
asemenea amendament, chiar dacă surprinde pe unii analişti ai acestui tip al 
enosticismului, fundamentat pe această simbioză, nu corespunde nici realităţii şi nici 
sub raport logic, în practică neputând funcționa decât ca doctrine separate şi nici pe 
departe în complementaritatea lor funcţională, ci doar ca influenţă reciprocă. 

O asemenea atitudine ostilă a gnosticilor s-a manifestat mai ales față de 
ortodocşi - apărătorii dreptei credinţe, după cum se traduce cuvântul grecesc orto- 
doxa, ceea ce a făcut ca şi aceşti pretinşi gnostici creștini să adopte asemenea 
atitudini făţişe şi ostile faţă de ortodocşi. Motivația unei asemenea atitudini, care îi 
diferențiază pe gnostici de ortodocşi, sunt multiple, printre care cauze mai evidente 
sunt legate de următoarele motive: unele din aceste texte gnostice pun la indoială 
faptul că toată suferința, truda şi moartea se datorează păcatului omenesc, care, în 
versiunea ortodoxă, a acceptat și promovat doctrina unei creații perfecte la origine, 

precum şi teza Imaculatei concepţiuni, cu care gnosticii nu sunt de acord. Alţii, care 
fac diferenţa dintre gnosticism şi creştinismul ortodox, vorbesc de elementul feminin 
al divinității, preamârindu-l pe Dumnezeu ca Tată și Mamă, preluând idei de factură 
mitologică ce fac referinţă la rolul unor zeiţi în cadrul matriarhatului. 

Mai grav decât atât, cu referință la momentul învierii Fiului lui Dumnezeu - 
acceptat de doctrina creştină, alți gnostici sugerează că învierea lui Hristos trebuie 
înțeleasă în mod simbolic şi nu literal. Câteva texte radicale ale acestor scrieri mai 
puţin cunoscute îi denunță ca eretici chiar și pe creștinii catolici, care, deși „nu înţeleg 
misterul (...) se laudă că misterul adevărului le aparţine doar lor”. Astfel de idei 
gnostice, atractive pentru orice cercetător, l-au fascinat pe psihanalistul C.G. Jung, 
acesta crezând că tot ce susțin textele gnostice - eseniene exprimă „cealaltă faţă a 
minţii“ - gândurile spontane, inconștiente, pe care orice ortodoxie le cere adepților săi 
să le reprime, fiind practic incompatibile unele cu altele, oricât s-ar încerca 
reconcilierea acestora sub forma acestui gnosticism creştin. Pătrunzând în esenţa - 
intimitatea fenomenului, putem observa unele diferențieri legate de implicaţiile 
doctrinelor creştine - ortodoxe, precum învierea trupurilor, şi concepțiile gnostice 
despre înviere, interpretată doar simbolic şi nu în mod natural. 

Aceasta deoarece, aşa cum am arătat, doctrinele acestor orientări ideologice, 
ca sisteme de credinţă, se exclud în mod reciproc, gnosticismul fiind un curent 
eminamente ostil creștinismului, precum și această religie, la fel, respinge de facto 
gnosticismul, considerată de unii exegeţi ai creştinismului cea mai periculoasă erezie 
care a ameninţat biserica primară în cea de-a doua etapă (primele trei secole ale 
creștinismului primitiv). Influențat de către filosofi, precum Platon şi neoplatonicieni, 
enosticismul se bazează pe două premise false, apărând ca o inferență logică a 
acestora, care într-un asemenea context logic nu putea fi decât falsă, ştiut fiind că de 
la premise false nu se poate ajunge la adevăr. 

Mai întâi de toate, adoptă un dualism privitor la spirit şi materie, afirmând că 
materia este, prin moştenire, rea, dar că spiritul este bun, sau mai degrabă ar face 
lumea bună (influenţa budismului fiind mai mult decât evidentă). Ca rezultat al acestei 
presupuneri, gnosticii cred că tot ceea ce se face în trup, care predispune spre rău şi 
degradare a ființei, a omului în primul rând, nu are nicio semnificaţie, pentru că viața 
reală, creată de Dumnezeu, în ultimă instanță nemurirea, există numai în domeniul 
spiritual, ceea ce la budiști este identic cu acea conştiinţă imaterială permanentă sau 
cu ceea ce aceştia desemnează prin conceptul de flux al conștiinței (viaţa după 
moarte), asemănător doctrinei nemuririi din creștinism. 

În al doilea rând, gnosticii pretind că posedă o cunoaştere elevată, un „adevăr 
mai înalt”, cunoscut de extrem de puţini oameni, autorevendicându-şi superioritatea 
spirituală pe acest fond al discriminării pozitive. Şi aceasta nu în mod întâmplător, ci 

şi datorită numelui curentului care pleacă de la vectorul cognitiv a ști (a cunoaşte) şi 
nu de la vectorul ontologic a fi, prin care ne sunt prescrise modelele psihomorale după 
care să ne comportăm în viață, specifice mai mult creștinismului, dar și religiei 
mozaice, prin cunoscutul Decalog biblic revelat de Yahwe lui Moise. 

Dintr-o asemenea perspectivă discriminatorie, gnosticii pretind că deţin o 
cunoaştere mai înaltă, dobândită nu din Biblie, ci dintr-un plan existenţial mistic mai 
înalt, fără a nega revelația, specifică unor asemenea spirite luminate şi înalte, scopul 
lor suprem fiind căutarea lui Dumnezeu, dincolo de ceea ce este revelat şi prezentat 
în Biblie (mai ales în Noul Testament, forma kerigmatică-populară), pe care ei o 
neagă, de facto şi de jure, atâta timp cât nu-i acordă prea mare credibilitate, asemenea 
saducheilor şi fariseilor din castele iudaice, care se deosebeau sub raport doctrinar și 
ca mod de viață ( saducheii erau aristocrați cu o poziție socială mai înaltă, dar şi cu 
reprezentanță mai mare în forumul religios iudaic - Sinedriul şi la puterea politică, pe 
când fariseii erau mai pragmatici, făcând parte din ceea ce denumim astăzi, sub 
raportul stratificării sociale, clasa de mijloc, ambele categorii adoptând o atitudine 
trădătoare în procesul lui Iisus). 

În ceea ce priveşte gnosticii, alături de esenieni, de care nu se diferențiază 
foarte mult, fiind tot o grupare spirituală sectară, aceştia se văd pe ei înşişi ca fiind o 
clasă privilegiată sub raport spiritual, atingând cele mai înalte cote ale spiritualității 
acelor vremuri şi cu mari pretenții și în viitor, astăzi aparținând unor aşa-zise grupări 
secrete şi discrete, delimitându-se de oamenii comuni prin ceea ce îi separă de aceştia 
prin numele de iluminați sau de esoteriști, cunoscut fiind ordinul masonic al 
Iluminaţilor din Bavaria, constituit în anul 1876 de către marele iluminat Adam 
Weishaupt, toate aceste ordine şi loje masonice avându-și ascendenţa spirituală în 
gnosticism, fiind separate de doctrina creștină. 

Din acest punct de vedere se ridică mari semne de întrebare cum unii înalți 
prelați şi ierarhi ai Bisericii Creştine aparțin acestor ordine, servindu-l spiritual pe 
Marele Arhitect al Universului şi nu pe Dumnezeu Treimic, pe care-l „preamăresc” şi 
„Slujesc” cu atâta „râvnă” şi falsă credinţă. Fie-ne îngăduit să ne îndoim de sinceritatea 
acestei credinţe duplicitare la doi stăpâni a acestor trădători de credinţă, oricare ar fi 
acel mare creştin ce poartă cea mai „sfințită” cruce pe piept (crucea nu poate rămâne 
sfințită cât timp tu ca purtător al ei nu ești îndumnezeit duhovniceşte în spirit creştin), 
atâta timp cât își măsoară credința cu compasul - specific francmasoneriei şi nu prin 
laturile crucii. 

Pentru a discredita ideea vreunei compatibilități între creştinism şi 
gnosticism, trebuie doar să comparăm unele dintre învăţăturile lor privitoare la 
doctrinele principale ale credinței. Spre exemplu, cu privire la mântuire, gnosticismul 
învaţă că mântuirea se câştigă prin dobândirea cunoașterii divine, care eliberează de 

iluzia întunericului. Cu toate că pretind că-L urmează pe lisus Hristos şi învățăturile 
Lui originale, considerându-l un mare gnostic cu origini eseniene, în fapt gnosticii Îl 
contrazic la fiecare pas. 

Așa cum este cunoscut de către cel mai neininiţiat în doctrina hristologică 
creştină, lisus nu a spus nimic despre mântuirea prin cunoaştere, ci prin credința - sola 
fide şi har - sola gratia (de aici desprinderea celor două orientări religioase ale 
religiei creștine: catolicismul față de ortodoxism şi protestanismul, în cadrul 
catolicismului, prin bine cunoscuta Reformă Protestantă din secolul al XVI-lea, prima 
orientare acceptând principiul sola fide - numai prin credinţă, iar protestantismul, sola 
gratia - numai prin har), mai ales prin credința în El şi în Tatăl Său, care ne-a mântuit 
prin har, credința însăşi fiind un har. 

Este pilduitoare în acest sens afirmaţia făcută de Sfântul Apostol Pavel în 
una din epistolele sale: „Căci în har sunteți mântuiți, prin credinţă; iar aceasta nu-i de 
la voi: e darul lui Dumnezeu. Nu din fapte, pentru ca nimeni să nu se laude” (Efeseni 
2:8-9). Desigur, o asemenea atitudine exclusivistă ar fi în favoarea celor care exclud 
faptele în actul de credinţă, fiindu-le suficientă doar credinţa, ceea ce nici sub raport 
biblic nu este adevărat, întrucât în același capitol, în versetul următor, apostolul citat 
susţine un raționament din care rezultă că noi oamenii suntem făptura lui lisus, fiind 
creați după asemănarea Sa (chipul-aşa cum vom vedea într-un alt capitol al cărții fiind 
altceva), adică creaţi spre fapte bune, avant la lettre (înainte de timpul său), fapte sau 
mai bine zis acte pe care care „Dumnezeu înainte le-a gătit pentru ca noi să umblăm 
întru ele”. 

Aşa cum se ştie şi cum specifică şi Bartolomeu Anania în adnotările sale la 
ediția traducerii Bibliei, chiar dacă credința este o virtute teologică, alături de nădejde 
şi mai ales de iubire, dăruită fiind de Dumnezeu, ea nu lucrează singură, ci însoţită de 
fapta bună, toate făcând parte din iconomia divină - Planul divin, în scopul mântuirii 
noastre şi a întregii omenități. Spre deosebire de gnosticism şi de adepții săi, la care 
mântuirea se poate obţine doar prin cunoaştere, în creștinism, mântuirea ne este oferită 
de Dumnezeu prin Fiul Său (loan 3:17), pe care, așa cum mărturisea Sfântul Apostol 
şi Evanghelist loan, ne-o oferă fără plată, fiind disponibilă pentru fiecare credincios, 
nu doar pentru un număr restrâns de oameni care au dobândit o „revelaţie specială”, 
specifică acestor iniţiaţi gnostici, ci tuturor celor care cred şi se mântuiesc de păcate 
şi faptele lor prin Mântuitor. 

Diferențe radicale, care fac incopatibile aceste orientări spirituale, se regăsesc 
şi în natura izvoarelor care au stat la baza fundamentării doctrinelor acestora. Dacă la 
baza creştinismului există o singură sursă de adevăr şi aceia este Biblia, ca şi revelaţie 
scrisă a lui Dumnezeu pentru omenire, gnosticii, pe de altă parte, folosesc o varietate 
de scrieri timpurii eretice, cunoscute ca Evangheliile gnostice, o colecţie de falsuri, 

care nu sunt cuprinse în cărțile Bibliei, pretinzând că sunt „cărți pierdute ale Bibliei”, 
printre care un mare ecou îl au aşa-numitele Evanghelii apocrife, publicate şi în limba 
română prin Editura POLIROM (2002), diferite de evangheliile canonice, primele, 
aproape deloc cunoscute, fiind scrise într-o cheie gnostică și nu comună cu celelalte 
evanghelii cuprinse în Noul Testament, alături de celelalte cărți considerate?! ca a fi 
sacre. 

Din fericire, primii părinţii ai Bisericii creştine au fost aproape în unanimitate 
cu privire la recunoaşterea acestor suluri gnostice ca fiind “falsuri frauduloase”, 
adoptând doctrine false despre Iisus Hristos, mântuire, Dumnezeu şi orice alt adevăr 
de bază din creștinism, având drept scop slăbirea credinţei adevărate şi promovarea 
suspiciunii şi îndoielii cu privinţă la ceea ce este relatat în așa-zisele - pentru ei - cărți 
sfinte. Așa cum este cunoscut de cei mai mulți cunoscători ai fenomenului gnosticist, 
au fost evidențiate nenumărate contradicții între „Evangheliile gnostice” şi Biblie. 

Chiar şi atunci când așa-numiții creştini gnostici citează din Biblie, ei rescriu 
versetele şi părțile de versete pentru a se potrivi cu filosofia şi mai ales cu interesul 
lor. Demers mistificator întâlnit nu doar în cadrul acestora, ci şi în cadrul unor grupări 
religioase desprinse din religia creştină - mamă. În acest mod, în scopul adaptării 
textului biblic la interesele lor, aceştia încalcă avertizările făcute de autorii cărților 
scrise, care aşa cum este scris de către Moise în Deutoronom (ultima carte din 
Pentateuh), este interzis oricui să adauge ceva la „cuvântul pe care vi-l poruncesc eu, 
nici să lăsați ceva din el (Deuteronomul 4:2; 12:32), interdicţie reiterată şi în alte cărți 
din Sfânta Scriptură (Proverbele lui Solomon 30:6; Apocalipsa 22:18-19), din dorinţa 
de a rămâne intactă, aşa cum a fost insuflată - revelată celor aleşi de Dumnezeu, şi nu 
de propriile capacități intelectuale şi spirituale, cum se întâmplă în cadrul gnosticilor 
şi a ereticilor în general. 

Un alt diferend - am spune radical și ireconciliabil - dintre creștini și gnostici, 
este după cum am mai arătat, cel legat de natura persoanei lui lisus Hristos. Despre 
ceea ce spun creştinii despre natura fizică şi spirituală a Mântuitorului, nu credem că 
trebuie să mai amintim, mai important este să vedem ce cred gnosticii despre lisus 
Hristos şi mai ales dacă există vreun punct comun sau vreo punte de legătură între 
aceste două orientări spirituale, aparent ireconciliabile. Un prim aspect ce îi separă pe 
gnostici de creştini este cel cu privire la natura corporal - fizică a Mântuitorului 
Hristos. Dacă ştim ce cred creştinii despre dubla sa natură: pământeană și cerească, 
enosticii cred că trupul fizic al lui Iisus nu a fost real, ci doar a „părut” să fie fizic şi 
că spiritul Său a coborât peste El la botez, dar L-a părăsit înainte de crucificare, ceea 
ce l-a făcut neputincios în fața morţii, invocând clemenţă în faţa lui Dumnezeu, 
crezând că este părăsit, ca urmare a celebrei exclamaţii în limba aramaică şi ebraică: 
(Eli, Eli, Lama Sabahtani, tradusă în mod convenţional prin Dumnezeul Meu, 

Dumnezeu Meu, de ce M’ ai părăsit cf. Matei 27:46, care în realitate Eli se credea că 
însemnă Ilie, ceea ce după cum vom arăta, nu este corect tradus, Eli însemnând 
Dumnezeu, în calitate de Tată a lui lisus). Vom încerca în continuare, în coroborare 
cu opiniile altor exegeţi noutestamentari, să înțelegem această sintagmă, greu 
acceptabilă din punct de vedere logic, într-un context exclusivist teologic. 

Așa cum mărturisesc mulți exegeți noutestamentari, printre care şi episcopul 
Ryle, în toată Biblia nu este o sintagmă mai greu de explicat, de aceea poate fi 
considerată „un mister adânc”, pe care niciun om nu le poate pătrunde. Ele exprimă 
„presiunea reală, exercitată asupra sufletului Său de povara enormă a păcatului lumii” 
pe care şi l-a asumat. Este fraza cea mai uimitoare din câte s-au rostit vreodată pe 
acest Pământ şi în această viață, de un Om şi de un Dumnezeu, deopotrivă! 
Metamorfoza fenomenului, pentru că de o asemenea schimbare poate fi vorba, atât în 
plan real, cât şi fenomenologic, este foarte complexă, depăşind putere multora de a 
putea fi înțeleasă, ceea ce predispune sub raport logic la multe întrebări şi îndoieli, 
disociind credinţa de realitate, evident la cei care dispun de o asemenea credință de 
tip paulinic, exprimată în sens strict teologic, definind-o prin „fiinţarea celor 
nădăjduite şi dovada lucrurilor celor nevăzute" (cf. Evrei] 1:1). 

Să-i fi fost slăbită credinţa în acel moment crucial înaintea părăsirii acestei 
vieți prin moarte, ca să ajungă la acel moment al desnădejaii! exprimat prin 
binecunoscuta sintagmă? Este o întrebare pe care nu am părăsi-o din cugetul nostru 
cu prea mare uşurinţă, chiar dacă în acest sens avem explicaţii de la persoane cu mult 
mai credibile şi cu o mai mare autoritate și competenţă decât noi, care am abordat 
subiectul dintr - o perspectivă laică, nu însă și strict logică, cum fac cei mai mulți 
dintre cei care repudiază de facto acest subiect crucial, asupra căruia, prin modestele 
noastre posibilități, ne-am aplecat cu nădejdea găsirii adevărului, atâta cât ne permite 
capacitatea noastră hermeneutică - interpretativă. Trebuie acceptat faptul că în acele 
clipe, când cerul s-a întunecat, lisus se simţea pierdut în lumea aceasta, neputându-se 
considera decât un simplu om aşezat între doi tâlhari, redevenind în acest mod ceea 
ce a fost aici pe Pământ şi nu într-un alt plan existenţial, adică un prunc neputincios, 
care prin strigătul său confuz își demonstrază neputinta, îndoiala și confuzia în lumea 
care trăia. 

Aşa se poate lămuri de ce oamenii care stăteau împrejurul crucii, inclusiv 
Maria şi viitorul Apostol loan, cel mai iubit apostol, nu au priceput strigătul Lui şi 
credeau că îl cheamă pe Ilie. În acest ceas întunecat, vorbirea lui Iisus redevenise 
gângăvitul nesigur al unui copil, care chiar dacă nu se exprimă corect prin cuvinte, 
încercă să transmită mesajul său emoţional prin durere şi disperare. În acest mod, lisus 
trimitea nu doar un mesaj al neputinței Sale în faţa morții, ci un strigăt de încredere 

asupra învingerii morții, dar care necesita o jertfă supremă, pe care am denumi-o noi 
jertfă mântuitoare. 

În același timp, această jertfă exprimă un mare adevăr cosmologic, şi anume 
că orice păcat şi orice fărădelege nu pot fi răscumpărate decât prin jertfă, aici 
acționând acea lege universală sau acel principiu karmic, conform căruia acţiunea 
implică reacțiune. Aceasta nu este o lege oarecare, ce poate fi anulată și cu atât mai 
puţin schimbată, ci în plan divin - în cel al iconomiei, este un instument prin care se 
înfăptuieşte justiția divină în conformitate cu acest Proiect divin. Ca urmare a acţiunii 
acestui principiu, prin asumarea păcatelor lumești, ca să nu spunem prin complicitate 
cu cei care le-au săvârşit, în calitatea sa de Om, lisus trebuia să “plătească” pentru 
păcatele asumate, plata supremă fiind viaţa. 

Acest sacrificiu, greu de explicat pentru cei mai puțini inițiați în textul 
scripturistic, se poate constitui într-un răspuns la întrebarea perenă legată de nevoia 
ca lisus să sufere și să moară în chinuri, asemenea unor tâlhari (moartea prin 
spânzurare era și un afront de ordin moral la cel spânzurat), vizând acuzaţia posibilă 
care i-ar fi adusă lui lisus de către Satan, conform căreia oamenii (Fiul lui Dumnezeu 
era om după mamă) nu i-ar rămâne fideli lui Dumnezeu și acelei legi, atunci când 
trec prin mari şi grele încercări, adică se situează la limita supravieţuirii, încercând să 
se sustragă de aceste legi universale. Se subînţelege că Satan era îndreptățit să aducă 
o asemenea lege omului Hristos, știut fiind că diavolul a avut câştig de cauză cu omul 
primordial neprihănit - Adam, prin binecunoscutul păcat originar. Mântuitorul, 
cunoscându-i o asemenea intenţie, a preferat moartea în schimbul nesocotirii acelui 
principiu divin universal, în calitatea Sa de Fiu rămânând fidel Tatălui şi într-o 
asemenea situație limită, cu preţul vieţii, suportând cu stoicism calvarul morții Sale 
iminente. 

Aspectul fenomenologic al evenimentului are şi un caracter pedagogic şi 
moral, lisus rămânând prin atitudinea Sa în faţa morții un model nu doar pentru 
creștini, ci pentru întreaga specie umană care l-a urmat. Aducem drept argument 
privind această aserțiune legată de modelul axiologic şi moral reprezentat de 
Mântuitor prin ceea ce avea să spună Apostolul Petru în Întîia Epistolă Sobornicească 
(2:21): “(...) Hristos a pătimit pentru voi, lăsându - vă pildă spre a călca pe urmele 
Lui”. În acest mod, neînţelegerea și necredinţa a ceea ce predica isus, și ulterior 
apostolii Săi, ca teorie, cum se spune astăzi, era compensată și completată prin faptă, 
printre care suferința ocupând un loc prioritar, argumentul factologic fiind cu mult 
mai puternic decât cuvintele de multe ori neînţelese, necesitând interpretări şi 
utilizarea unui limbaj analogizant şi metaforizat. 

Astfel, pe Crucea sfântă, la intersecţia celor două timpuri marcarte de moartea 
şi Înviere Sa, cum poate fi interpretată şi acest obiect sacralizat, crucea (prin latura 

orizontală, ca timp anterior, şi latura verticală, ca timp posterior sau hristic), lisus a 
spus adevărul, fiind cu adevărat părăsit de Dumnezeu pentru păcatele noastre asumate 
şi nu exclusiv pentru săvârşirea lor, întrucât ar fi contrazis în acest mod principiul 
liberului arbitru, conform căruia la creaţie omului i s-a acordat o libertate limitată, 
depăşind-o sub influenţa şi ispita diavolului, atrăgându-și anatema ireconciliabilă 
dintre om şi Dumnezeu într-un anumit sistem și într-o anumită ordine a lumii care se 
cere a fi schimbată pentru a reveni la stadiul inițial, în conformitate cu Proiectul divin. 

Desigur, ca orice text biblic, dincolo de interpretarea kerigmatică-cuvânt cu 
cuvânt şi pe înţelesul tuturor, așa cum rezultă şi din încercarea noastră de a explica 
unele sensuri ale sintagmei, presupune şi o interpretare dogmatică - mai înaltă şi 
adevărată sub raport spiritual, ce depăşeşte înțelesul comun al mesajului transmis 
nedecriptat. Așa se întâmplă şi cu această sintagmă, cu mult mai complexă decât în 
înțelegerea cotidiană şi la care teologia rămâne doar în acest spaţiu interpretativ 
comun, fără să-i modifice sensul, dar şi fără să-l interpreteze, de unde unele suspiciuni 
şi îndoieli privind valabilitatea şi credibilitatea sa. 

Trecând în revistă multiplele posibile interpretări, strict legate de natura 
consubstanţialistă dintre Dumnezeu Tatăl şi Dumnezeu Fiul, observăm că pentru 
moment “legătura ombilicală” dintre cele două entități divine pare a fi ruptă, desigur, 
nu într-un mod ireconciliabil, chiar dacă pentru moment, lisus - Fiul se crede părăsit 
de Dumnezeu -Tatăl. Argumentul pe care îl invocăm în acest sens îl găsim ulterior la 
evanghelistul Luca, care nu trece indiferent peste eveniment, reproducând într-o altă 
variantă ultimele cuvinte ale lui lisus prin sintagma: „Părinte, în mâinile Tale îmi pun 
duhul”, care vrea să semnifice faptul că Sfântul Duh, în această osmoză 
consubstanţială - perihoreză treimică, nu-L mai uneşte pe Fiul Omului cu Tatăl şi că 
Tatăl şi-a părăsit pentru un moment crucial al evoluției și dinamicii acestei iconomii 
creştine, Fiul, jertfindu-L pentru răscumpărarea păcatelor și mântuire, simbolul jertfei 
atingând forma paroxistică în acel moment, trecând peste ființa creată din plan 
imanent în plan transcendent. 

În acest mod, Hristos preia asupra Lui moartea și păcatele umane, învingându- 
o și desăvârșind mântuirea prin iertarea păcatelor lumești, ceea ce face ca, printr-un 
asemenea miracol fenomenologic, să moară Moartea, fenomen supranatural exprimat 
prin Troparul Învierii „Hristos a înviat”, prin binecunoscuta sintagmă „Cu moartea 
pre moarte călcând”. 

În acest sens, prin Crucea creştină şi prin crucificarea Mântuitorului, se 
realizează transfigurarea morții din firea omenească, ca fire umană efemeră, trecându- 
se la viaţă veşnică, în aşa mod încât, privite în planuri diferite și aparent antitetice, 
moartea și viața să nu mai reprezinte un paradox existențial, ci să coexiste într-un mod 
consubstanţial într-o unitate dialectică indisolubilă pe fondul unei simfonii universale, 

scrise pe portativul credinței, nădejdii şi a iubirii, ca valori creștine fundamentale, 
astfel că prin acordul acestei simfonii a păcii interioare să se restabilească şi să se 
reînnoiască firea omenească acaparată de întunericul păcatului și al urii ce a dominat 
şi domină încă din păcate şi prin păcate această lume supusă deşertăciunii. De aici 
rezultă că prin moarte lisus a deschis o nouă eră istorică, înlocuind efemeritatea cu 
perenitatea, într-un cuvânt moartea cu viața vejnică, arătându-ne în ce constă și ce 
presupune acest timp al vejniciei: „Să te cunoască pe Tine, singurul Dumnezeu 
adevărat, şi pe lisus Hristos, pe Care L-am trimis” (cf. loan 17:3). Aceste cuvinte, 
după cum uşor se poate deduce, aparțin Mântuitorului în aşa - zisa “Cuvântarea de 
despărțire” (cap. IV din aceeaşi evanghelie, capitol perceput ca o “Rugăciune a lui 
Iisus”, versetul citat fiind exprimată prin cuvintele: “Și acum, preamărește-Mă Tu, 
Părinte, la Tine Însuţi, cu slava pe care am avut-o la Tine mai înainte de fi lumea”). 

În concluzie, lisus a spus aceste cuvinte, pentru că realmente era părăsit de 
Dumnezeu şi pentru ca noi să înţelegem, o dată pentru totdeauna, cât de mult urăşte 
Dumnezeu păcatul, implicit cel asumat de Fiul Său, fiind neiertător chiar cu asumarea 
acestui fenomen uman - păcatul, oricare ar fi natura acestuia, întrucât păcatul surpă 
ordinea lumii create de Dumnezeu. Mai mult decât atât, prin această sintagmă, ca 
ultime cuvinte ale Mântuitorului înainte de a-și da duhul, ne este arătată şi demonstrată 
dragostea imensa pe care Dumnezeu ne-o poartă în schimbul ascultării Cuvântului 
Său revelat prin Fiul Său vremelnic sacrificat. Printr-o asemenea moarte biologică, cu 
sânge vărsat în urma străpungerii cu sulița, Dumnezeu a îngăduit ca Fiul Său să poarte 
păcatele noastre - asumându - şi - Le, să moară în chinuri pentru a le spăla chiar cu 
sângele Său, pentru ca noi să ne putem întoarce la ceea ce am fost în mod iniţial, într- 
o împăcare absolută cu Dumnezeu şi nu cu Satan, spiritul malefic care conduce această 
lume, ca urmare a deşertăciunii spiritului și a omului prin ceea ce gândeşte, crede şi 
face. 

Revenind la subiectul analizat, cel al gnosticismului, aşa cum se poate deduce, 
ideile acestei erezii - după cum poate fi considerat gnosticismul - au fost centrate pe 
contestarea fundamentelor religiei creştine, în mod deosebit pe natura divină şi a 
naşterii supranaturale a lui lisus Hristos, gnosticii atribuindu - i o naștere naturală din 
părinți căsătoriți şi nu prin fenomenul /maculatei Concepțiuni a Fecioarei Maria. 
Printre reprezentanţii acestei erezii îi amintim pe Cerint, Marcioni, Simion Magul (cu 
care s-a confruntat Sfântul Apostol Petru), Nicolae, fondatorul sectei nicolaiților şi 
Sfântul Ştefan, la al cărui supliciu a asistat şi Apostolul Pavel, care într-un mod destul 
de miraculos s-a convertit la creștinism, după ce i-a prigonit, sindromul Pavel fiind 
foarte frecvent de-a lungul istoriei, neînsemnând altceva decât transformare și 
continuitate a creației şi a spiritului uman. 

Deducem din cele prezentate că astfel de opinii contradictorii devin de 
netrecut, genosticismul creştin practic nefiind decât o iluzie promovată de cei ce doresc 
să depăşească natura firească a ceea ce a stat la baza creştinismului, specific oamenilor 
simpli - săraci cu duhul, în sens scriptural - şi a celor care prin intermediul revelaţiei 
se cred aparţinători ai acelei secte eseniene din care a apărut creştinismul primitiv, sub 
raport doctrinar, în simbioză cu unele curente şi orientări filosofice elene și orientale, 
printre care un rol deosebit l-a avut Platon, stoicii şi budismul. Numai că spre 
deosebire de aceștia, lisus a trebuit să fie nu numai Dumnezeu adevărat, ci şi om 
adevărat (real din punct de vedere fizic), care în realitate a suferit şi a murit pe cruce, 
pentru a fi jertfa substitutivă - înlocuitoare pentru păcatul primordial (Evrei 2:14-17), 
prin Mântuitorul lisus Hristos născându-se un nou Adam, fiind înlocuită ordinea 
spirituală a lumii şi implicit a timpului. Perspectiva biblică a lui lisus afirmă atât 
completa Lui umanitate, cât și deplina Sa dumnezeire, ceea ce nu se regăseşte sub 
nicio formă la gnostici. Ci, dimpotrivă, gnosticismul se bazează pe o abordare mistică, 
intuitivă, subiectivă, interioară, emoţională a adevărului, lucru deloc nou, asemenea 
practici fiind specifice întregului Orient. 

Elemente funciare ale gnosticismului pot fi regăsite și relatate chiar și în 
Biblie, probabil când Moise nu era încă suficient de convins de misiunea sa istorică 
în această viață și pe acest pământ. Din acest punct de vedere istoric și scriptural, 
putem spune că gnosticismul provine din Grădina Edenului, unde Satan (înger 
decăzut), L-a pus la „îndoială” pe Dumnezeu şi Cuvintele spuse de El, convingându- 
i pe Adam și pe Eva să le respingă și să accepte un alt adevăr decât cel revelat, practic 
o minciună. El face acelaşi lucru şi astăzi, în timp ce există atâtea religii şi interpretări 
ale Cuvântului revelat, ca unic adevăr absolut, dând târcoale „ca un leu care răcneşte 
şi caută pe cine să înghită” (1 Petru 5:8). 

Gnosticii şi ereticii în general încă îl pun la îndoială pe Dumnezeu şi Biblia 
prinzându-i în plasa pe aceia care sunt fie naivi și neinformaţi în ale Scripturii, fie 
caută vreo revelație personală care să-i facă să se simtă speciali, unici, superiori față 
de alţii. Aşa au apărut falşii Hristoşi şi apostoli şi din păcate aşa au apărut puzderia de 
biserici şi culte religioase, care mai de care mai adevărate și mai gnostice - deţinătoare 
ale adevărului suprem. Pentru a fi cât mai convinşi de acest adevăr, recomandăm 
îndemnul Sfântului Apostol Pave care (1 Tesaloniceni 5:21) spune: „supuneţi totul 
încercării, păstraţi ce e binele, ferițivă de orice fel de rău”. Ceea ce pentru a se putea 
înfăptui trebuie cu necesitate cunoscut Cuvântul lui Dumnezeu, ca unic Adevăr, 
întrucât El - Dumnezeu revelat şi întrupat este Calea, Adevărul şi Viaţa (cf. loan 14:6). 

De unde rezultă că numai prin credință și încredere în cuvântul mântuitor al 
Fiului lui Dumnezeu vom reuși să trecem peste toate încercările pe care ni le oferă 
viața, asemenea Mântuitorului care ne-a izbăvit de păcat prin sacrificiul suprem, 

demonstrând nu doar credință absolută, ci și jertfă absolută, ceea ce nu am întâlnit la 
niciun gnostic, asemenea martirilor creștini. 

Dar să vedem în continuarte în ce constă natura gnostică a cunoașterii şi prin 
ce se diferenţiază de cunoaşterea teologică asupra divinității - a lui Dumnezeu, ca o 
cunoaştere supranaturală - dincolo de rațiune. În acest sens, cu referință la cunoaşterea 
divinității, asupra căreia vom insista într-un capitol special, trebuie evidențiat un 
amănunt de ordin psihologic și teologic, anume că dacă ne referim la cunoașterea în 
sine, ea este prin ea însăşi un termen pur formal care nu specifică ce trebuie să fie 
înțeles şi nici nu face specificația asupra modului - mecanismului psihologic a 
procesului de cunoaştere sau asupra căilor prin care ea este realizată. Într-un asemenea 
context gnostic, cunoaşterea nu are un accentuat înțeles supranatural sau religios, chiar 
dacă face referință sub raport creaționist la creaţiei, ci se referă la obiectele realități 
imediate care ne înconjoară și care poate fi cunoscută cu ajutorul rațiunii. 

Faţă de o asemenea cunoaştere prin rațiune, gnosticismul este mai apropiat 
decât față de cunoașterea prin credință, în ultimă instanță cunoaşterea divinității 
fundamentându-se şi realizându-se prin interacțiunea dintre credință și rațiune (pistis 
şi gnosis, ca să ne menţinem în limbajul original al acestor noțiuni), stând la baza a 
ceea ce Toma d” Aquino desemna prin teoria dublului adevăr. 

Revenind la ceea ce desemnăm prin gnoză, cu precădere la gnoza divină, 
sintagmă deosebită de etimologia sa, prin această noţiune desemnăm ceea ce face 
referință cu precădere la cunoaşterea lui Dumnezeu transcendent, de necunoscut - de 
factură agnostică, de unde deducem că “cunoaşterea lui Dumnezeu” este cunoaşterea 
lucrurilor necunoscute în mod natural, a creaţiei nevăzute sau a lucrurilor ascunse 
(sintagmă de origine gnostică), după cum se afirmă în unul dintre Proverbe lui 
Solomon (25:2): “Slava lui Dumnezeu ascunde înțelesurile, slava regelui le cinsteşte 
lucrarea”. Astfel, în mai multe sisteme radicale, asemenea valentinienilor, 
“cunoaşterea” nu este doar un instrument al mântuirii, ci chiar forma în care scopul 
mântuirii (adică perfecțiunea ultimă) este posibil, supraestimând în acest mod 
cunoaşterea în raport cu credința. 

Spre deosebire de cunoaşterea teologică a divinității (existând în acest sens 
sintagma Dumnezeul teologilor, opusă parţial sintagmei Dumnezeul filosofilor, 
aparținând atât filosofilor clasice, cât deoportivă taoismului sau daoismului chinez, 
dar şi budismului, ca religii non-teiste, după cum susţine şi Ge. Benedict, în lucrarea 
Ipoteza DUMNEZEU. O nouă abordare a celei mai vechi dezbateri din istorie, 
sintagmă regăsită la marele teolog și filosof italian, Toma d” Aquino), Dumnezeul 
gnosticilor este adesea descris ca Dumnezeul străin, Dumnezeul necunoscut, 
Dumnezeul non-existent, Dumnezeul transcendent total, altul decât ceea ce 
desemnează teologia, în mod special creștinismul prin Dumnezeu Treimic. Toate 

aceste expresii sunt o încercare de a accentua separarea dintre Dumnezeu şi lumea 
oamenilor - ca lume - creaţie văzută, și lumea îngerilor ca lume - creaţie nevăzută. De 
aici reiese una din trasăturile cardinale ale gândirii gnostice, aceea a dualismului 
radical, fiind considerat o religie dualistă care își propune eliberarea omului prin 
dobândirea unei cunoașteri - gnoze tainice, esoterice, rezervate unor iniţiaţi, fiind 
superioare oricărei credințe. 

Așa cum am mai arătat şi reiterăm şi cu această ocazie, din perspectiva 
enosticilor, chiar și lisus Hristos ar fi făcut parte din această grupare elitistă sub raport 
spiritual, multe dintre adevărurile și reflecţiile hristice având o asemenea sorginte 
gnostică - esoterică. O asemenea ipoteză avansată de noi şi susținută în mod evident 
de gnostici ( a se vedea cartea gnostică ce îi aparţine lui Toma - Geamănul - un ucenic 
al lui lisus, Evanghelia după Toma, unde sunt reproduse cuvintele lui Iisus care îi 
deconspiră o asemenea apartenenţă: “Eu spun Tainele Mele aceleora care sunt 
vrednici de ele”) a fost confirmată şi de unii dintre autorii evangheliilor canonice, în 
mod deosebit de evanghelistul Luca, în a cărui Evanghelie se face referință la cheia 
cunoaşterii acaparată de învățătorii de lege şi farisei (Luca: 11:52). 

Desigur, există și alte deosebiri între gnostici și religia creştină în ceea ce 
priveşte natura şi rolul lui Dumnezeu, astfel că Dumnezeul gnosticilor are în mod 
esenţial o funcţie gnostică și un aspect pragmatic, scopul ultim al gnozei şi al 
enosticilor fiind cunoaşterea lui Dumnezeu, nu în sprijinul oamenilor, ci în beneficiul 
lor cognitiv şi spiritual, şi nu în ultimă instanță a mântuirii prin cunoaştere - gnoză. 
Astfel, gnosticii prin grupul valentinienilor, ofereau o nouă proiecţie a mântuirii prin 
cunoaştere, crezând în existenţa unui Tată de necuprins, aflat pe tărâmul ceresc al 
lumini, adică pleroma sau plenitudinea incognoscibilă a divinității (apud. H. Krosney, 
Evanghelia pierdută. Pe urmele Evangheliei după Iuda Iscarioteanul- EGMONT- 
2006, citat de Marvin Meyer). 

Revenind asupra gnosticismului creștin, mai precis asupra legăturii dintre 
creştinism şi gnosticism, cu precădere asupra dimensiunii transcendenței a 
creştinismului, fără a face o pledoarie asupra acestui gen, vom evidenția faptul că 
asemenea aspecte rezultă din mai multe sintagme regăsite în cărțile Noului Testament. 
Una dintre cele mai apropiate acestui mesaj transcendental este cea din cadrul 
Rugăciunii Domnești, „Tatăl Nostru”, „Precum în cer aşa şi pe pământ”, ceea ce se 
constituie într-o premisă epistemologică teologică şi filosofică pentru analiza acestei 
rugăciuni. Retrospectiv privind lucrurile, această sintagmă îşi are rădăciile 
hermeneutice în revelațiile lui Hermes Mercurius Trismegistus, în Tabula 
Smaragdina, unde pe inscripţia de pe această Tablă-asemenea tablelor dăruite de 
Yahwe lui Moise, sunt înscrise 13 asemenea adevăruri revelate, cu privire la unele 
adevăruri filosofice şi teologice legate de Creator, cosmos şi creație, Trismegistus 

fiind considerat intelectul zeificat, însemnând „Cel de trei ori mare”. Fiind un mare 
hermet - alchimist, Hermes Trismegistus, în alchimia sa, demonsrează unitatea 
divinității şi a spiritului, toate fiind moduri existenţiale ale acestei unităţi, gnosticismul 
- gnoza constând în cunoașterea de sine şi a lui Dumnezeu, depășind dualismul 
ontologic, afirmând că: esenţa tuturor este unul, teză filosofică regăsită și la filosofii 
eleni, în mod deosebit la Parmenide, Platon şi Plotin. 

De unde inferenţa logică ce vizează caracterul omogen şi unitar exprimat prin 
sintagma Precum în cer așa şi pe pământ, sintagmă care ulterior a căpătat o valoare 
ce a configurat o paradigmă științifică exprimată prin anumite legi universale şi ale 
unei conștiințe divine unice, derivată dintr-o conştiinţă mecanică, chimică, magnetică, 
mentală și psihică, spirituală, printre care mai cunoscută ar fi Legea atracției 
universale descoperită de Newton, care îşi are originea în aceste incripții de pe tablele 
lui Trismegistus - alchimia acestuia, și nu în celebrul său măr!/, care în mod revelator 
l-ar fi condus pe marele savant la descoperirea celebrei legi care-i poartă numele, 
alături de alte descoperiri savante, descoperind prin extrapolare un adevăr 
corespondent sintagmei analizate, anume că /umea este pretutindeni aceeași, precum 
şi legile şi constantele universului, adeverindu-se ştiinţific adevărul noutestamentar 
menţionat şi exprimat prin binecunoscuta sintagmă, ceea ce se traduce prin faptul că 
legile au un caracter universal, atât în lumea cunoscută-imanentă, cât şi în cea 
transcendentă - necunoscută. 

De aici, speculând lucrurile, în ultimă instanţă, pe lângă multiplele interpretări 
simbolistice acordate crucii, afirmăm că Crucea Mântuitorului reprezintă 
transfigurarea şi dedublarea onticului în materie și spirit, imanență şi transcendență, 
cer şi pământ, iar prin cel crucificat, crucea devine simbolul suferinţei, învierii şi 
mântuirii omenirii de păcatele asumate prin crucificarea Mântuitorului. De aici rezultă 
cum Crucea creștină dispune atât de semnificaţii ontologice, cât şi de înţelesuri 
soteriologice și eshatologice, însemnând și desemnând, deopotrivă, existenţă, 
mântuire şi renaștere într-o altă lume, într-o lume de dincolo. De aceea, fără moarte, 
cruce şi înviere, creştinismul nu ar fi decât cel mult o filosofie sau o ideologie politică, 
nu o învăţătură cu resorturi modelatoare şi reformatoare în plan imanent. 

Îmbinarea caracterului transcendent şi imanent, într-o manieră sincretică face 
ca religia creştină şi creştinismul, alături de caracterul său reocratic, obținut prin 
disjungerea divinului şi a transcendenţei de om și lumea imanentă, printr-un abis de 
netrecut, să devină o religie teantropică, acceptând legătura dintre ființele create şi 
Creator, un exemplu elocvent fiind legătura prin comunicare dintre îngerul Gabriel 
(Gavriil) prin binecunoscuta vestire a Maicii Domnului asupra binecunoscutului 
fenomen supranatural ce a zguduit omenirea, schimbând-o radical în plan spiritual. 

Exemplu cel mai relevant al caracterului teantropic al religiei creştine este 
regăsit în pericopa legată de conţinutul dialogului dintre Jisus şi femeia samarineană, 
descrisă de evanghelistul loan în cap. 4, dialog care are un caracter polimorf sub raport 
funcțional: pe lângă caracterul enunțat, cel teantropic, dispune și de un profund 
caracter democratic, fiind o deschidere spre emanciparea femeii, după patriarhat, dar 
şi de un caracter pedagogic, prin exemplul dat evidențiindu-se calea care conduce 
spre mântuire şi îndumnezeire (sintagma Eu sunt Calea, Adevărul şi Viaţa, fiind 
binecunoscută credincioşilor creştini, şi nu numai), femeia reprezentând omul simplu 
păcătos care tinde spre cunoaştere şi absolvirea de păcatul uman, iar apa din acea 
fântână simbolică, reprezintă puritatea divină realizată prin pocăință şi credință 
religioasă, care impune un asemenea efort de purificare, nefiind şi nevenind de la sine. 
Dialogul în sine, ce desemnează acest caracter feantropic, însemnă această legătură 
dintre lumea reală, simbolizată prin omul păcătos - decăzut, asemenea acestei femei 
decăzute ce aparţinea celor 5 triburi asiatice păgâne, colonizate în Samaria de regele 
Asiriei, ca urmare a captivităţii babilonice a evreilor (cca. 605-538 î. Hr. detaliile le 
regăsiți în cartea 4 Regi), triburi parțial convertite la mozaism, şi lumea 
transcendentală, reprezentată de Fiul lui Dumnezeu, ca trimis al lui Dumnezeu Tatăl, 
simbol al purității și vejniciei. 

Din demersul analitic şi comparativ întreprins asupra gnosticismului, rezultă 
că adepții acestei orientări spirituale nu pun la îndoială existenţa lui Dumnezeu, ci, 
asemenea filosofilor cosmologi, pentru cea mai mare parte a gnosticilor, Dumnezeu 
este doar un principiu, promovând, dacă poate fi acceptat un asemenea limbaj 
licenţios, un asemenea “arbore genealogic” al divinității unice, doar în această calitate 
şi nu pe aceea de Creator. Totuşi, acest Dumnezeu al gnosticilor este înteles ca sursă 
a unor emanații succesive, principiu fiind în cele din urmă sursa creaţiei. Cu toate 
aceste adevăruri, apropiate mai mult de filosofii cosmologi decât de religie, gnosticii 
nu admit adevărul creaţionist, acela al creaţiei din nimic şi nici raportul dintre Creator 
- Demiurg și creaţie în sens teologic - creaţionist. 

Pentru gnostici, Dumnezeu nu este creatorul lumii și nu are nimic de a face 
cu existenţa sau guvernarea ei. El este necunoscut în sensul că omul, în lume, 
realmente nu-l poate cunoaşte nici chiar când scânteia divină din om este “adjudecată” 
prin revelaţie, el nu poate emite nicio judecată de valoare pozitiva sau negativă despre 
Dumnezeu. În acest sens, Dumnezeu este non-existent în plan real, fiind considerat 
doar un concept virtual spre care ne aproiem doar pe cale rațională, nu şi prin credință 
şi iubire, ca valori fundamentale specifice oricărei religii revelate, în mod deosebit 
creştinismului. 

De unde rezultă că conceptul gnostic despre și de Dumnezeu prezintă prima 
dimensiune a dualismului absolut şi a deismului care stă la baza fiecărei tendinţe 

gnostice în planul cunoașterii lui Dumnezeu, promovând aceea ce am denumi noi o 
cunoaştere a lui Dumnezeu fără Dumnezeu, disjunct de creație şi scopul real urmărit 
prin lumea creată, ca ceva asimetric şi cotangent creaţiei, asemenea disjungerii luminii 
de întuneric sau a binelui de rău, care, chiar dacă în această ipostază de entităţi ontice 
şi morale, sunt privite în acest mod disjunct, ele nu pot exista în mod separabil, 
presupunându-se cu necesitate: lumina şi binele existând doar prin întuneric şi rău şi 
nu în afara lor, presupunându-se reciproc. Să vedem în continuare care sunt formele 
prin care se manifestă această orientare spirituală, în acest scop fiind necesară 
prezentarea în sinteză a unora dintre aceste forme, mai mult sau mai puțin prezente și 
de actualitate, mai ales ca influenţă în plan spiritual. Atât Filon din Alexandria, cât şi 
ceilalți esenienii, considerau că omul nu se poate mântui decât prin cunoaştere, nu 
prin credinţă, ceea ce schimbă registrul valorilor religioase cu cele laice - filosofice în 
raport cu valorile religiei creştine. 

O problematică atât de complex și importantă pentru cei dornici de adevăr, 
cum este cea care face referință la gnosticism şi creştinism, mai ales a raportului dintre 
aceste curente spirituale, nu poate fi epuizată într-un spațiu redacțional atât de 
restrâns, necesitând fără îndoială aprofundări sistematice şi riguroase, fiind pe departe 
un subiect închis. Noile descoperiri a acestor scrieri gnostice mai mult complică decât 
să simplifice problematica supusă şi deschisă totodată analizei. 

O altă dimensiune a controversei sugerează că aceste dezbateri religioase, mai 
ales cele legate de problema privind natura lui Dumnezeu sau a lui lisus Hristos, au 
în acelasi timp implicaţii sociale şi politice cruciale pentru dezvoltarea creștinismului 
ca religie instituțională şi nu doar ca trup al lui Hristos. La asemenea concluzii s-a 
ajuns după studiile realizate asupra textelor gnostice descoperite de niște ciobani - 
beduini în Egipt, la Nag Hammadi (1945) şi în ludeea, la Marea Moartă - Khirbet - 
Qumran (1947-1956) şi a celor din împreună cu alte surse cunoscute de mai bine de o 
mie de ani din tradiţia ortodoxă, prin care putem observa că în încercarea desprinderii 
scrierilor canonice de cele găsite în acele manuscrise există unele diferențieri în 
conţinut. Spre exemplu, în aşa - zisa Evanghelie după Toma, ce face parte din unul 
din cele 13 codexuri ce aparţineau acelor suluri descoperite la Nag Hammadi, găsim 
versetul în forma: „oricine va găsi înțelesul acestor cuvinte nu va gusta moartea”. În 
textul preluat de unul dintre cei mai apropiaţi ucenici ai lui lisus, Sfântul Apostol şi 
evanghelist loan, în Evanghelia sa (11:26) stă scris următorul text: „Și tot cel ce 
trăieşte și crede în Mine, în veac nu va muri!”. 

Din analiza comparativă a celor două texte separate se poate observa diferența 
legată de sursa mântuirii ȘI a vieţii vejnice: prin cunoaştere - gnoză, la gnostici, și prin 
credință, în cadrul creștinismului şi la credincioşi creştini. În textul copt, însuşi 
cuvântul „cunoaştere” este redat chiar prin termenul grecesc împrumutat (gnoza), care 

putea desemna învăţaturile ezoterice prin care se dobândea mântuirea, superior din 
perspectiva acestora credinței. 

Asemenea idei incitante au trezit intersul şi atunci și acum. Printre susținătorii 
acestor adevăruri gnostice se regăsesc și acei simpatizanți adunaţi în jurul celui care 
promovează un asemenea curent gnostic, Marcioni, de unde şi denumirea curentului 
pseudoreligios, marcionismul, analizat de noi într-o altă lucrare. 

Mai mult decât atât, printr-o astfel de abordare, gnosticii se credeau superiori 
creştinilor. Ei se foloseau de numirile divine pentru a-şi demonstra supremaţia: 
„ungerea este mai presus decât botezul, căci din cuvântul „ungere” noi am fost numiţi 
„creştini”, iar nu datorită cuvântului „botez”, preluat de la Ioan Botezătorul. Şi datorită 
ungerii „Hristosul” îşi are numele Său. Căci Tatăl a uns pe Fiul, iar Fiul a uns apostolii 
şi apostolii ne-au uns pe noi. Cel care a fost uns are totul” (ibidem, p.34). Cu privire 
la persoana lui Hristos, Mântuitorul descris în lucrarea gnostică Evanghelia 
Egiptenilor nu este fiinţa înţeleasă în sens creştin, ca Fiu al lui Dumnezeu, de-o ființă 
cu Tatăl, în mod consubstanţial, ci o emanaţie din Seth, ceea ce face ca „schema 
soteriologică să fie puţin mai complicată, Iisus Hristos, numit marele Mântuitor, face 
o complexă lucrare de mântuire în eonii Demiurgului, spre a restaura picătura 
decăzută din împărăţia divină” (ibidem, p.39). Se observă că prin apariţia lui Hristos- 
Unsul, se schimbă rolul botezului prin apă, cu botezul prin foc apărând o nouă 
paradigmă şi o nouă religie al cărui nume se originează în numele celui uns - delegat 
de divinitate cu autoritate divină şi nu a celui care a botezat sau prin care a fost utilizat 
cuvântul botez. 

Ca atare, mecanismul care a astat la baza stabilirii numelui lui Hristos a fost 
activitatea de ungere şi nu cea de botez, chiar dacă această activitate ritualică creştină 
se realizează într - o manieră deductiv - inductivă, pe verticală, şi nu invers - pe cale 
orizontală, după cum punea în practică această taină a botezului Sfântul loan 
Botezătorul, cel care, aşa cum se ştie, boteza prin apă şi nu prin foc. Se înţelege că 
pentru posteritate a rămas ca Taină botezul prin foc, realizat de Mântuitorul lisus 
Hristos, pe vericală şi nu numai pe orizontală. 

O asemenea Sfântă Taină reprezintă simbolul identificării şi apartenenței 
oricărui credincios la credinţa și religia creştină, nu ungerea, ca activitate sporadică. 
În același timp, Taina Botezului este o condiţie preliminară şi, totodată, o premisă 
sacră în accederea credinciosului într-un alt plan existenţial, transcendent, adică într- 
o altă lume, de dincolo, în Împărăţia cerurilor şi Împărăţia lui Dumnezeu (loan 3:5- 
7). Prin Botez ne renaștem într-o altă viață, fapt ce i-a îndreptăţit pe Sfinții Apostoli 
loan și Pavel să perceapă Taina Botezului ca „semnul văzut al renașterii” (apud.]. 
Cleopa op.cit. p.483, iar pentru detalii vezi cap. 51 op.cit). Totodată, prin Botez 
devenim fiii adevăraţi ai lui Dumnezeu și membri ai Trupului lui Hristos, adică ai 

Bisericii (I Cor.12-13; Gal. 3: 26-28 ş.a.). În acest mod, botezul devine “baia nașterii 
celei de-a doua și înoirea Duhului Sfânt”, după cum susține Apostolul Pavel în cele 
două scrieri epistolare: Tit.(3:5) şi Gal.(3:27). 

În ultimă instanţă, Sfintele Taine reprezintă acel misterium transcendent 
obiectivat pentru cei neinițiați în ritualuri religioase creștine, și care facilitază 
accesibilitatea și înţelegerea acestora în vederea menţinerii raportului omului cu 
Dumnezeu Treimic şi a înţelegerii Sale prin aceste mistere reprezentate de dogmele 
manifestate prin aceste taine emergente transcendenţei şi transcendentalului şi 
obiectivate într-o realitate imanentă cu care ne confruntăm în mod cotidian şi 
convenţional prin dogmatica şi normativitatea religiosă care reglementează aplicarea 
şi respectarea acestora. În mod cert, există şi alte filosofii şi orientări religioase care 
abordează această problematică complexă despre divinitate, în esență despre 
Dumnezeu Treime, specifică unui domeniu hristologic, cel al trinitarismului sau 
trinitarianismului, la care vom reveni. 


II.2. Deism şi divinitate 


Spre deosebire de teism şi orientările profund religioase, exclusiviste şi 
profund mistice, deismul este o orientare filozofică religioasă din secolele XVII- 
XVIII, avându-i ca reprezentanţi de seamă pe Voltaire (Franţa) şi Pope (Anglia). 
Acestă orientare profund raționalistă a făcut ca secolul XVIII-lea să fie intitulat 
secolul luminilor sau secolul iluminismului, aceasta deoarece a fost dominat la nivel 
filosofico-religios de deism. 

În ceea ce priveşte modul de percepere şi interpretare a divinității - 
Dumnezeu, deismul acceptă existenţa lui Dumnezeu ca o forță primară a creației, cu 
alte cuvinte Dumnezeu este creatorul universului și al omului. Ceea ce îl diferențiază 
de alte orientări, în primul rând de teism, deismul mai afirmă faptul că după creație 
Dumnezeu a lăsat universul - creaţia să funcţioneze de la sine și că o dată încheiat 
procesul de creaţie, Dumnezeu nu mai intervine în univers, izolându-se într-un alt plan 
decât cel al proprei creaţii. Prin urmare, prin prisma acestei paradigme, Dumnezeu nu 
mai este imanent și cu atât mai puțin personalizat - Yahwe, spre exemplu, și nici 
suveran peste creaţie şi acțiunile omului. Sub raport cauzal şi implicit creaționist, 
deiștii recunosc existența lui Dumnezeu numai ca o cauză primară, impersonală a 
lumii, negând ideea întruchipării lui Dumnezeu într-o persoană și în teza intervenţiei 
acesteia în viața naturii și a societăţii. Influența lui Aristotel este mai mult decât 
vizibilă, nu vom mai insista aici şi acum asupra rolului acestuia în acest registru 

cauzal, ca principal argument al existenţei divinității, ci vom reveni în alte capitole 
asupra problematicii argumentelor și atributelor divinității. 

Credinciosul deist, dacă putem vorbi despre o credință pur religioasă în 
existența unui Dumnezeu la adepții acestui curent sau într - o ființă supremă, neagă 
religiile, bazându-şi credința numai pe lumina primită de la natură, trecută prin filtrul 
rațiunii, accentul fiind pus mai mult pe rațiune și nu pe credinţă, cum se întâmplă în 
cadrul fideismului. Printre asemenea personalități ce aparţin acestui curent iluminist- 
deist s-a făcut remarcaţi: Voltaire, Jean-Jacques Rousseau, Benjamin Franklin, 
Thomas Jefferson ş.a, iar printre filosofii iluminiști se desprinde ca nume de referință 
agnosticul I. Kant. 

Așa cum menţionam, deismul pune un accent mai mare pe rațiune, susținând 
că numai folosind corect raţiunea, poate ajunge omul la o religie naturală sau rațională, 
capabilă să treacă dincolo de mesajele revelațiilor divine. Ca pretinsă religie naturală, 
care îl recunoaşte pe Dumnezeu, mai mult dintr-o perspectivă ontologizată-imanentă 
şi nu transcendentă, deismul se bazează pe mai multe principii, primul dintre ele fiind 
cel al existenţei unei divinităţi, a cărei existență, susțin deiştii, poate fi afirmată 
gândindu - ne la ordinea şi perfecțiunea universului, invocând în demonstrarea 
existenţei acestei ființe supreme argumente materialize - raţionaliste şi nu de factură 
idealistă și metafizică. Ceea ce îi apropie pe deiști de religie este faptul că aceştia cred 
într-o divinitate creatoare, astfel că credinţa în acest “Dumnezeu deist” este unicul 
indiciu al credinței, respingând atât adevărurile religioase regăsite în textele religioase 
- Biblie, cât mai mult ritualul şi serviciile religioase şi în cei care slujesc în numele 
credinţei în Dumnezeu, aparatul clerical şi instituțiile în care slujesc aceştia, bisericile 
şi toate celelalte instituţii care reglementează și coordonează viața religioasă. 

În esenţă, Dumnezeul deist este doar o forță sau o energie creatoare şi nu o 
fiinţă personală care să dorească să aibă o relaţie nemijlocită sau intermediată cu omul. 
În conceptia deistă, ca religie naturală, universul a fost creat ca “o uniformitate a 
cauzelor şi efectelor într-un sistem închis”. Această concluzie se exprimă prin faptul 
că Dumnezeu nu intervine direct în univers prin evenimente supranaturale, nici nu 
face minuni sau miracole. Prin urmare, pentru deiști evenimente istorice precum 
trecerea Mării Roşii de către triburile de evrei în timpul Exodului, prin despărţirea 
acesteia în drumul acestora la întoarcere pe Tărâmul Făgăduinţei, în Canaan, și cu atât 
mai mult miracolul realizat prin nașterea lui lisus şi învierea din morți sunt considerate 
doar fantezii - povestiri şi nu fapte istorice reale care pot fi demonstrate, orice 
argument ştiinţific fiind doar la nivel ipotetic, fără putere persuasivă. 

În ceea ce privește modul de interpretare a universului, în concepția deistă 
acesta este un uriaş ceasornic creat şi programat de Dumnezeu în funcționarea căruia 
nu mai pot interveni nici Dumnezeu nici oamenii, ca parte integrantă a ceasornicului. 

La rândul ei creaţia este considerată ca a fi în starea ei normală și nu căzută în păcat, 
putând fi cunoscută prin rațiune și nu prin credință sau revelație. Raționamentul 
deiștilor merge mai departe, astfel că, prin extrapolarea cunoaşterii creației-studierea 
acesteia, putem cunoaşte și Creatorul, adică pe Dumnezeu, și nu prin revelaţia scrisă 
şi transmisă prin Biblie sau alte cărți pretins sacre sau prin experienţe mistice (viziuni, 
vise, iluzii). Într-un asemenea context autist şi autarhic, deiştii consideră că Dumnezeu 
nu comunică cu oamenii și ca atare nu este necesară nicio revelaţie specială şi nici nu 
a avut loc vreodată. 

Diferențe semnificative ale deiștilor se desprind și din modul de percepere şi 
evaluare a rolului istoriei în formarea unor concepții şi convingeri religioase. În 
concepţia deiştilor istoria este liniară, direcţia universului fiind stabilită la creaţie. De 
aceea pe deişti nu-i interesează foarte mult istoria, deoarece ei caută să-l cunoască pe 
Dumnezeu în primul rând în natură şi nu cum a evoluat de-a lungul istoriei. Dacă 
istoria prezintă un interes mai scăzut la deiști, aceştia sunt interesaţi în schimb mai 
mult de etică, istoria fiind utilă doar ca izvor de principii etice. Aşa cum se ştie şi este 
descrisă în Biblie (cu precădere în Vechiul Testament), istoria poporului Israel este 
utilă nu în primul rând ca o consemnare a acțiunilor lui Dumnezeu în istoria poporului 
ales, ci ca ilustraţii din care se pot desprinde principii etice. 

Acest interes al deiștilor pentru etică pare să fie o ciudăţenie după unii, chiar 
un paradox, atât timp cât în deism universul nu este căzut - entropic și ca atare nici nu 
este afectat de păcat, sugerându-se că tot ce există este bun şi că creaţia este statică şi 
nu dinamică. Desigur, dacă tot ce există este bun, nemaifiind necesară intervenţia 
omului, atunci în mod logic nu mai rămane loc şi rol pentru un conţinut distinct al 
eticii. Și totuşi răul există în lume, fiind acceptat mai ales de gnostici și dualişti, prin 
dedublarea demiurgului în pozitiv şi negativ (Yaldabaorh, după cum am arătat că este 
denumit de unii gnostici sau de Satan, în înţelesul comun). 

Din punctul de vedere al psihologiei religiei, deiștii consideră că simpla 
acceptare a existenţei lui Dumnezeu este suficientă, nefiind necesară şi credinţa în El. 
După aceştia, actele de credinţă nu spun nimic, fiind acceptate de oameni printr-o 
operaţie intelectuală, corespunzând nevoii personale de a-și afirma credinţa în simpla 
existenţă a lui Dumnezeu. Aşa cum vom putea observa în urma analizei celeilalte 
orientări asimetrice, teismul, deismul se află la graniţa dintre teism şi ateism, fiind de 
fapt un ateism camuflat, preluând de la ambele anumite caracteristici, fără a le însuşi 
total pe niciuna. 

Putem afirma că deiştii încearcă, cum se spune în popor, “să împace și capra 
şi varza” ( a ne fi scuzat acest imbaj mai puţin licenţios), dorind să creadă în același 
timp într-un Dumnezeu, dar și să respecte presupoziţiile științei naturaliste care neagă 
existența lui Dumnezeu şi prezența lui în viața oamenilor. De pe o asemenea poziție 

duplicitară şi dualistă, un adversar al acestui curent filosofic a spus că deistul “nu are 
suficientă slăbiciune pentru a fi creştin şi nici destul curaj pentru a fi ateu”. Adevăr ce 
corespunde pe deplin realităţii, aşa cum spuneam, sub masca falsă a deiştilor sau, cum 
vom vedea, a fideiștilor, ascunzându-se adevărații atei. 

În completarea celor evidenţiate, vom face precizarea că între credinciosul 
adevărat şi “credinciosul deist” este mare diferență: primul tip al credinţei şi al 
credincioșilor manifeşti este mai aproape de teologie şi cred în existența unui 
Dumnezeu propriu, aşa cum şi-L reprezintă fiecare credincios şi este totodată 
prezentat de religia aparținătoare, pe când deiștii recunosc puterea unei ființe supreme, 
negând religia şi mai ales teologia, bazându-şi credinţa numai pe lumina primită de la 
natură, trecută prin filtrul rațiunii. Se poate desprinde și o altă diferențiere de fond 
între aceste două credinţe şi anume influența în cadrul deismului a gnosticismului şi a 
gândirii filosofice aristotelice, mai ales în ceea ce priveşte rolul lui Dumnezeu de 
cauză primă, în acest mod fiind perceput ca o orientare spirituală mai mult filosofică 
decât teologică, teologia şi religia influențând credinciosul adevărat şi, după cum vom 
vedea în continuare, orientarea teistă. 


II.3. Teismul 


Este acel curent religios care, sub raport etimologic, derivă din grecescul 
theos şi se traduce prin „zeu”, aparţinând istoriei spirituale, religioase şi filosofice a 
Europei, cu diferite semnificaţii sub raportul semanticii şi a conţinutului său. Acest 
termen de origine elenă apare pentru pentru prima dată în scrierile lui R. Cudworth în 
1678 (cf. E. Dirscherl, Teismo, în H. Wandelfels (ed.), Nuovo Dizionario delle 
Religioni, San Paolo, Cinisello) Balsamo, 1993, pp. 957-958, apud. E. Dumea, 
art.citat). De provenienţă greacă fiind, acest termen nu trebuie identificat cu deismul 
şi monoteismul. Într-adevăr, dacă deismul este în strânsă legătură cu iluminismul şi 
aparţine mai mult istoriei filozofiei decât istoriei religiei, teismul aparţine experienţei 
religioase şi teologiei. Spre deosebire de deism, este o orientare mult mai religios şi 
mai nunţat teologic, de unde şi denumirea sa din numele lui Dumnezeu - Theos. În 
sensul cel mai larg, teismul este credinţa într-o zeitate transcendent-imanentă care 
într-un anumit mod şi formă există. 

Într-un sens specific şi restrâns, teismul poate fi o doctrină preocupată cu 
natura unui Dumnezeu monoteist și a relației dintre Dumnezeu şi creație-univers. 
Dintr-o asemenea perspectivă, teiştii îl consideră pe Dumnezeu ca fiind personal, 
prezent și activ în guvernarea şi organizarea lumii şi a universului, Theos fiind mult 
mai implicat şi responsabil de creație decât Deus. Astfel, teismul descrie concepția 

clasică despre Dumnezeu care este întâlnită în creștinism, iudaism, islamism şi unele 
forme ale hinduismului, şi nu în unele orientări filosofice idealiste și metafizice de 
factură transcendentală. 

Dacă este să localizăm istoric acest curent religios, trebuie spus că utilizarea 
cuvântului teism, în scopul evidenţierii aceastei forme clasice de monoteism, a început 
în timpul revoluţiei ştiinţifice din secolul al XVII-lea, având ca scop și obiectiv 
principal acela de a-l diferenția de concepția deistă care, aşa cum am mai arătat, 
apărea în aceeaşi perioadă, susținând că Dumnezeu, deşi transcendent şi suprem, nu 
intervine în lumea naturală şi poate fi cunoscut rațional şi nu prin revelație. Mai mult 
decât atât, spre deosebire de teism, deismul este un curent filosofic-religios, fie el şi 
idealist, care nu pune nici un accent pe om, astfel că Dumnezeu transcende omul şi 
implicit creaţia, fiind identificat pe cale strict raţională cu ceva de domeniul 
absolutului, fără a avea vreo legătură cu omul şi creația Sa. 

În antiteză cu deismul, teismul pune un accent mai mare pe relaţuia dintre om 
şi Dumnezeu, Proiectul divin - iconomia fiind îndumnezeirea omului și nu doar 
subordonarea sa în faţa Creatorului, care, desigur, nu este exclusă. Într-un asemenea 
context, omul devine rodul pământesc al seminței divine de pe pământ şi din cer, 
emergent Logosului divin în religia creştină, iar nu un produs arbitrar al evoluţiei a 
ceea ce a creat divinitatea - Dumnezeu. De unde rezultă că religia creştină, dominantă 
pe globul pământesc, este de factură teistă și preponderent teocratică, în pofida 
faptului că scopul final este omul şi nu alte componente ale creaţiei, dobândind un 
statut antropologizat teist sau antropodivin, astfel că între teism şi monoteism se 
desprind unele raporturi. 

Dacă ne întrebăm care este raportul dintre teism şi monoteism, putem oferi 
acelaşi răspuns formulat de A. Rizzi: „Monoteismul afirmă unicitatea în absolut a 
figurii-persoanei lui Dumnezeu, pe când teismul nu presupune acest lucru în mod 
obligatoriu, permițând şi alte două posibilități: monolatria, atunci când un grup 
practică cultul unei singure divinităţi, chiar dacă admit că alte grupuri pot avea fiecare 
divinitatea sau divinităţile lor; un anumit tip de politeism primitiv, unde pluralitatea 
zeilor lasă să se întrevadă o prezenţă diferită şi mai înaltă, aceea a Fiinţei Supreme (cf. 
A. Rizzi, Il sacro e il senso. Lineamenti di filosofia della religione, ElleDiCi, 
Leumann (Torino), 1995, p. 62, apud. E. Dumea, op.cit.). 

Simbolistica teistă exprimă nu atât natura, cât întâlnirea cu “Celălalt”, 
nedefinit și nelimitat sub raport spațio-temporal. Citându-l pe Mircea Eliade, Jacques 
Vidal (cf. J. Vidal, Sacro, Simbolo, Creatività, Jaca Book, Milano 1992, pp. 215-223, 
apud. E. Dumea, op.cit.) a observat că simbolismul ceresc este primordial şi total, 
asumând unele caractere de fond universal. Există o experienţă a divinului în care 
primul mesaj al acestuia creează experienţa cerului fizic material. Acest cer fizic este 

deschis în mod simbolic şi exprimă o caracteristică monoteistă care se găseşte, la 
niveluri diferite, în toate religiile. Acest monoteism nu este în mod necesar acela al 
fiilor lui Avraam care sunt recunoscuţi de un Dumnezeu propriu - de Yahwe, ca un 
“Dumnezeu personalizat”, al lui Avraam şi nu ca un Dumnezeu transcendent şi neutru 
față de vreun popor. Vom reveni asupra acestei probleme într-o altă secvență a 
capitolului. 

Culturile primitive sunt deschise faţă de această simbolistică teistă. Uneori 
Dumnezeu cel unic este ascuns de nori, care sunt o parte din corpul lui Dumnezeu, 
exprimându-și nemulțumirea față de creaţie prin unele calamități naturale, astfel că: 
furtuna exprimă mânia lui Dumnezeu, soarele este surâsul şi ochiul lui Dumnezeu; 
stelele sunt ochii lui Dumnezeu, iar luna indică prezenţa sa nocturnă. Divinitatea poate 
să ia forma a mai multe ipostaze: a unui copac, a unui membru al tribului, a unui deal, 
unei păduri, focului şi vântului, putând fi antropomorfizat, zoomorfizat şi naturalizat. 

Toate acestea ipostaze pot deveni o deviere a omului religios, iar Dumnezeul 
ceresc rămâne un deus otiosus, adică un concept teologic folosit pentru a descrie un 
tip de zeu suprem creator care și- a abandonat opera, 
retrăgându-se în cer şi nemaipăstrând relaţii cu lumea creată. Deus otiosus e traductibil 
prin: zeu care se odihneşte, zeu neutru, care nu participă la treburile lumii (cf. R. 
Petazzoni, Formazione e sviluppo del monoteismo nella storia delle religioni, Societă 
Editrice Athenaeum, Roma 1922; M. Eliade, La creatività dello spirito. 
Un 'introduzione alle religioni australiane, Jaca Book, Milano 1979 (apud. E. Dumea, 
op.cit.). În opinia etnologilor, în religiile tradiţionale Dumnezeu cel unic nu este 
nominat, de aceea se face apel la el doar în unele cazuri dificile: în perioade de secetă 
sau de inundaţii sau când spiritele şi celelalte divinităţi s-au demonstrat impotente în 
învingerea acestor forțe ale naturii 

Pentru a indica că nici o acţiune sau intenție a omului nu poate scăpa de 
privirea divină, zeii sunt reprezentaţi cu mai mulţi ochi. Acţiunea lui Dumnezeu are 
un caracter etic. Cunoaşterea sa nu este doar informaţională, ci este realizată sub 
semnul premierii sau pedepsirii, mai ales în cadrul mozaismului, unde divinitatea are 
mai mult un rol sancționator, promovând acel talion legislativ: ochi pentru ochi şi 
dinte pentru dinte. Trebuie subliniat faptul Dumnezeul ceresc nu este doar 
personificarea cerului. Atunci când există ideea de creaţie, nu-l prezintă pe Dumnezeu 
ca pe o cauză în sens filosofic, ci prin această idee se exprimă conştiinţa umană, care 
ştie că lumea nu aparţine omului, ci unei alte puteri exterioare-transcendente -Altuia. 

Mai sunt şi alte diferențieri și chiar asocieri cu alte paradigme interpretative 
ale divinității, atât din perpectivă ontologică, cât şi gnoseologică. În ceea ce priveşte 
raportul om - divinitate, spre deosebire de teism, deismul este o orientare mai liberală, 
de asemenea şi Deus în raport cu Theos, chiar dacă sunt consideraţi ca a fi zei unici 


130 


Capitolul II- Orientări religioase privind divinitatea 


sau dumnezei. Ca orientare filosofică-religioasă, deismul este asociat mai mult cu 
antropologismul teologic şi religiile teontropice, acceptând rolul omului în raport cu 
divinitatea, pe când teismul este în corespondență cu religiile teocratice, unde acest 
raport este exclus, statutul divin fiind cu mult mai autoritar decât în deism. 

Diferențe semnificative se desprind şi din perspectivă gnoseologică, astfel că 
susținătorii cunoașterii unor atribute ale divinității sunt regăsiți mai mult în cadrul 
paradigmei catafatice, corespondente mai mult teismului, pe când cei care neagă 
asemenea atribute se regăsesc în cadrul deiştilor, fiind corespondente paradigmei 
apofatice, după cum vom arăta atunci când vom analiza această problematică legată 
de cunoaşterea lui Dumnezeu și a principalelor modalităţi prin care este posibilă 
această cunoaştere. 

Înainte de orice altă interpretare, teismul este o modalitate teologică de 
interpretare a divinității. Ca şi concepție despre lume și viață, teismul porneşte de la 
presupoziția că Dumnezeu există și poate fi cunoscut, de unde acea denumire de teism 
gnostic. Din această perspectivă, Dumnezeu este o Fiinţă supranaturală (dincolo de 
natura materială - panteism), personală (adică nu este doar o forță sau o energie, ci o 
fiinţă vie, reală, cu conștiință de sine și capacitate de autodeterminare). Dumnezeu ştie 
despre Sine că există, gândeşte şi acționează fără să fie constrâns de ceva sau cineva. 
Dumnezeu este infinit, de aici atributul aseității și infinităţii, rezultând în mod logic 
că nicio altă ființă din univers nu se poate compara şi măsura cu El, totul fiindu - I 
subordonat. În același timp, este originea şi sfârșitul, alfa și omega tuturor lucrurilor, 
adică un principiu dinamic creator, fără de care nu ar putea fi concepută existența. 

Din perspectivă gnoseologică, teiștii gnostici acceptă faptul că Dumnezeu 
poate fi cunoscut pe două căi: prin rațiune (prin mintea umana, analizând creaţia Lui) 
şi prin revelaţie (descoperirea de sine a lui Dumnezeu unei persoane umane în mod 
direct printr - o arătare - teofanie sau viziune de natură supranaturală sau revelarea 
indirectă prin intermediul unei cărți ce conţine informaţii care dau posibilitatea 
cititorului să descopere cine este Dumnezeu şi ce doreşte El, care este iconomia - 
Planul divinității). Exemple de cărți de inspirație divină, mai cunoscute și relevante 
sub raport religios sunt: Tora (pentru evrei), Biblia (pentru iudaici şi creştini) şi 
Coranul (pentru musulmani). 

Dacă analizăm modul de raportare a teiștilor privind natura divinității-lui 
Dumnezeu, aceştia consideră că Dumnezeu este transcendent, adică este dincolo de 
noi și de lumea noastră, nu se confundă şi nici nu este inclus în dimensiunea spaţio- 
temporală a universului. Totodată, El este atotcunoscător şi atotputernic, adică 
omniscient şi omnipotent. Ca o notă generală bine cunoscută, mai trebuie subliniat 
faptul că in conceptia teistă Dumnezeu este cel care se află la originea universului, 1 - 
a creat și îl conduce în conformitate cu planurile Lui-Proiectul divin iconomic. Spre 

deosebire de deism, El intervine de câte ori doreşte în lumea creată de El şi este 
interesat de funcționarea creaţiei Lui. Astfel, în conceptia teistă universul 
functionează ca “o uniformitate a cauzelor şi efectelor într-un sistem deschis” (The 
Oxford Dictionary of the Christian Church, Second Edition and The Oxford 
Dictionary of World Religions (1997, apud 'Teism - Wikipedia). Acest sistem deschis 
reprezintă faptul că Dumnezeu poate interveni în Creaţia Lui de câte ori crede EL că 
este necesar. Intervențiile directe ale lui Dumnezeu în creație poartă denumirea de 
evenimente supranaturale sau minuni, miracole. Sunt pilduitoare în acest sens unele 
evenimente prezentate în cărțile de inspirație divină, precum Potopul lui Noe sau 
atacul asupra celor două cetăţi nelegiuite Sodoma şi Gomora, în Vechiul Testament, 
care sunt interpretate în mod diferit de deiști față de teiști, putând fi din această 
modalitate interpretativă, fie evenimente reale, fie simbouri prin care este desemnat 
raportul divinității cu creaţia sau pur şi simplu ca niște legende incredibile de către 
atei. 

Din perspectiva teontropică a raportului dintre Dumnezeu și om, teiştii- 
credincioșii în general şi cei creştini în mod special, cred că omul a fost creat de 
Dumnezeu şi este dator să asculte de El şi de poruncile Sale. Astfel, Dumnezeu a 
stabilit ce este bine și ce este rău și tot el a stabilit care este scopul existenței omului. 
În acest sens, teismul sustine că omul, pe langă latura sa materială, fizică, alcătuită din 
trup, are şi o latură spirituală, invizibilă şi psihologică-resimțită prin trăire şi simțire. 
Această latură invizibilă a ființei umane se numeşte suflet sau spirit. Sufletul locuieşte 
în trup și permite acestuia din urmă să acționeze, să se mişte, să reacționeze. La moarte 
are loc despărțirea, ieşirea sufletului din trup și astfel corpul își încetează acțiunile, 
funcţiile şi reacțiile la mediul înconjurător. 

Ce se întâmplă cu sufletul după ieşirea din trup, adică la moarte (vizibil ca un 
fum difuz, ca ultimă respiraţie, asemenea unui fum de ţigară, cel puţin aşa am observat 
noi într-o secție de terapie intensivă unde rata mortalităţii atinge cote maxime) este o 
problema îndelung dezbătută de şcolile teiste de gândire (creştină, iudaică, 
musulmană), desprinzându-se păreri diferite şi multe polemici. 

Chiar şi în feismul creștin există diferite păreri despre ce se întâmplă cu 
sufletul după moarte. Cea mai mare răspândire o are teoria conform căreia sufletul va 
merge în rai (un loc în care se va bucura de prezenţa lui Dumnezeu) sau în iad (un loc 
de pedeapsă şi suferință vesnică unde va fi despărțit de Dumnezeu). Cauza pentru care 
sufletul unui om ajunge într-un loc sau altul este definită diferit de diversele curente 
de gândire teiste, diferenţiindu-se de la un cult religios creştin la altul şi cu atât mai 
mult de la o religie la alta. 

În sinteză trebuie spus că în concepția teistă istoria este liniară, are un început, 
un cuprins şi un sfârşit, şi un scop final gândit de Dumnezeu încă dinainte de crearea 

lumii, astfel că toate evenimentele din lume de-a lungul istoriei concură la realizarea 
scopului final. De unde rezultă că evenimentele nu au loc într-un mod haotic, la 
întâmplare, adică nu sunt rezultatul hazardului. Totul are o semnificaţie şi un rol bine 
instituit în atingerea scopului final. Cele mai cunoscute curente de gândire teiste sunt 
iudaismul, creştinismul şi islamul, acestea fiind după cum se știe cele trei mari religii 
monoteiste ale lumii. 

Diferenţieri dogmatice și doctrinare în cadrul acestor orientări 
monoteiste religioase precreştine 

În ceea ce privește natura, structura şi trăsăturile principale prin care se 

deosebeşte gnosticismul de deism şi teism, aşa cum rezultă din literatura de 
specialitate, cu privire la modul de percepere a divinității, evidenţiem în sinteză faptul 
că sistemele gnostice sunt centrate pe următoarele aspecte: 

1. Noțiunea de divinitate monadică cunoaște mai multe denumiri: „Pleroma” 
şi „Bythos” (în limba greacă însemnând „adânc”), nefiind comună cu ceea 
ce este desemnat şi denumit de teologie; 

2. În conținutul acestor sisteme gnostice sunt introduse și alte entităţi divine, 
ca emanaţii progresive ce ţin de o putere unică, identificate cu unele 
atribute ale lui Dumnezeu, de unde și provin, sursa lor fiind divinitatea, 
acestea fiind situate la o  distanțare graduală şi progresivă de Ultima 
Sursă, ce aduc o instabilitate în „ţesătura” Naturii divine; 

3. Pun un mare accent pe primul păcat uman-adamic, acesta fiind identificat 
cu căderea ireversibilă a naturii umane şi a emergenţei sale divine 
ulterioare, recuperarea omului neputându-se realiza decât prin recurența 
la înţelepciune „Sophia” (în limba greacă însemnând înţelepciune, de 
unde filosofia-dragoste de înţelepciune), a cărei prezență este regăsită 
într-o mare varietate de texte Gnostice şi în gnosticism în general; 

4. Introduc şi acceptă un Dumnezeu Creator distinct, numit demiurgos, 
după tradiția platonistă. Asemenea dovezi despre concepția Demiurgului 
sunt regăsite în unele fragmente-texte din Timaios şi Republica lui Platon. 
În prima, Demiurgul este un creator binevoitor al Universului din materia 
pre-existentă, în limitările căreia este înrobit în crearea cosmosului; în cea 
de-a doua, descrierea psihicului în modelul lui Socrate poartă o puternică 
asemănare cu descrierea Demiurgului care capătă unele forme 
zoomorfizate, spre exemplu a unui leu. În alte părți, această figură este 
numită „laldabaoth”, „Samael” (limba aramaică sæmfa-?el, 'zeu orb") sau 
„Saklas” (Syriac sækla, 'cel prost'), o asemenea denumire fiind regăsită în 
cartea apocrifă a lui loan, fiind considerat un demiurg care se 
autorevendică drept adevăratul creator al acestei lumi. Aceşti demiurgii 

sunt creatori ai universului fizic, ce uneori îl ignoră pe superiorul și 
adevăratul Dumnezeu, alteori i se opune, astfel că în ultimele cazuri are 
o corespondenţă malefică cu pretinsa lume creată (a se vedea pentru 
detalii lucrarea autorului Stephan, A. Hoeller, Gnosticismul. O nouă 
concepție asupra străvechii tradiţii a cunoaşterii eului interior). 
Demiurgul creează un grup de co-actori numiţi „arconi”, ce oficiază 
asupra lumii materiale, iar în unele cazuri devin obstacole ale sufletului 
ce caută ascensiunea de ei; 

Lumea creată de “Cel de Sus” este viciată şi defectă, cu multe „erori”, 
nu atât de bună pe cât permite constituentul său material creat iniţial. 
Această lume devenită (am completa noi faţă de părerea autorului care 
realizează acest studiu sintetic despre gnosticism, E. Dumea op.cit) este 
un simulacru inferior a unui înalt nivel de realitate sau conştiinţă, astfel 
că în unele cazuri este percepută ca fiind rea, ca o închisoare făcută în 
mod intenționat pentru locuitorii săi; 

Această stare negativă şi distructivă a lumii este explicată prin utilizarea 
unei drame cosmologice-mitologice complexe în care un element divin 
„cade” în lumea materială şi se stabileşte printre anumite ființe umane; de 
aici se poate întoarce înapoi în tărâmul divin printr-un proces de „Trezire” 
(ce duce spre salvare). Salvarea individului astfel oglindeşte o refacere 
concomitentă a naturii divine; o inovaţie gnostică centrală al cărui scop 
viza ridicarea prin pocăința individului la nivelul de eveniment cosmic 
semnificativ şi nu prin renunțare și schimbare spirituală-religioasă; 

Pun un accent mai mare pe cunoaştere de un anumit tip şi fel, ca un factor 
central în procesul de refacere, obținut prin intermediul unei figuri 
salvatoare (Hristos, ca cel mai mare iniţiat şi gnostic sau, în alte cazuri, 
Seth sau Sophia etc.). Asemenea deosebiri şi asemănări pot fi găsite în 
aşa-numitele Evangheliile gnostice şi creştine despre numele divine. 


Din aceste scrieri mai puţin cunoascute, rezultă că în sistemul de gândire al 
gnosticilor, cunoaşterea duce la eliberare, sinonimă cu mântuirea în creştinism, sau 


eliberarea în buddhism. Intr-un asemenea context paradigmatic gnostic, devine 


normal ca în acest caz capacitatea de cunoaştere să fie strâns legată de numiri divine 


(fie că e vorba de îngeri sau divinitate), esențială în obţinerea eficientă a eliberării. 


Astfel îngerii şi demonii au numiri prin intermediul cărora sunt invocaţi. 


Astfel, printr-un asemenea algoritm al paşilor consecutivi în planul 


cunoaşterii, din aproape în aproape, ajungem şi la utilizarea apelativelor divine care 


se găsesc în numirile îngerilor şi mai rar în cele ale demonilor (care prin cădere au 
pierdut esenţa divină, relevată prin numele lui Dumnezeu în regnul angelic). Setienii, 

ca descendenţi ai lui Seth - al treilea fiu al lui Adam, spre exemplu, „au dat asemenea 
nume mai multor fiinţe din sistemul lor mincinos, astfel: întâiul element al mamei este 
numit laldabaoth, cel ce descinde din el este numit lao, cel ce descinde din acesta este 
numit Sabaoth, al patrulea este numit Adoneus, al cincilea este numit Eloeus, al 
şaselea Oreus şi al şaptelea şi ultimul Astahphacus”, ne spune Sfântul Irineu în 
Adversus Heures, 1,30:5, citat fiind de Toth Anton apud. Marele Duh Nevăzut. 
Evanghelii gnostice şi creştine, Ed. Herald, Bucureşti 2001, p.24. 


11.4. Misticismul în interpretarea divinității 


Unul dintre curentele religioase teiste, fără niciun dubiu, este misticismul. Din 
punct de vedere etimologic, acest cuvânt provine de la etimonul grecesc mysterion, 
care înseamnă ascuns, de nepătruns, sau mai apropiat de sensul propriu-zis al 
cuvântului, ceva misterios, tainic, cu secret, şi care este necesar să fie păstrat sub 
tăcere. În raport cu acest cuvânt „misterios” au existat numeroase polemici, neexistând 
o unanimitate de opinii asupra conţinutului şi asupra funcţiilor sale. Înainte de orice 
abordare elaborată asupra misticii, vom evidenția opinia lui Petre Ţuţea despre 
raportul dintre dogmă şi mistică, opinie prea puţin cunoscută publicului larg, ceea ce 
ne-a îndemnat să o prezentăm şi noi în această carte. 

După marele mistic român ortodox, dogma în sine este o formă purtătoare de 
mister, fiind revelată ca şi acesta. Misterul, adică ceea ce e de nepătruns, este „singura 
formă eliberatoare din neliniştile mărginirii personale, ale înlănțuirii cosmice şi 
comunitare şi ale perspectivei infinitului şi morţii”, afirma filosoful de excepţie care 
a fost Petre Ţuţea. Extrapolând libertatea de gândire în planul misticii şi doctrinei 
creştine, libertatea nu poate fi gândită decât dogmatic, potrivit cu doctrina şi religia 
creştină, care pe lângă faptul că este o religie a iubirii, este o religie a libertăţii, dar şi 
a misterelor, după cum susținea aceslaşi mare filosof. A libertății conferite de 
catolicism şi ortodoxism, nu şi de protestanți, care situează omul sub semnul 
predestinării şi nu al Mântuirii hristice. 

În raport cu evaluarea importanţei experienţei mistice, pe o poziţie relativ 
asmănătoare cu psihologul C. R. Motru se situa Petre Ţuţea, primul dintre cei doi 
gânditori distingând în planul misticii, eul mistic şi sufletul mistic, iar la nivelul 
sufletului mistic: sufletul mistic ascuns şi sufletul mistic nepătruns. 

Savantul român citat îi asociază misticului următoarele trăsături distinctive: 
„Trăsătura care izbeşte, din primul moment, în înfăţişarea misticului, este vagul 
hotărnicirii sufleteşti. Sufletul misticului are tendinţa de a fuziona cu întreaga natură. 
Eul lui se revarsă sub diferite raporturi de posesiune. Conştiinţa lui este plină de „al 

meu”, înainte ca eul să se fixeze lămurit. Din această cauză, preferința pentru stările 
de extaz, în care personalitatea dispare în nemărginitul divin. Din aceeaşi cauză, 
greutatea pentru mistic de a-şi explica, prin logica unei cauzalități naturale, experiența 
din jurul său, amestecul continuu dintre vis-realitate sunt mai greu de realizat, uneori 
chiar imposibil”. Întrucât asupra acestei probleme am insistat în cartea recent 
publicată, Religie și religiozitate (2015), nu vom insista asupra acesteia, limitându - 
se doar la aceste aprecieri comparative. 


II.5. Monoteismul în interpretarea lui Dumnezeu 


De-a lungul istoriei, termenul „monoteism” a cunoscut şi și-a asumat diferite 
semnificaţii specifice care îl diferenţiază de politeism. Una dintre aceste accepțiuni 
este cea care aparţine iluminiştilor, indicând o caracteristică abstractă, unicitatea, ce 
aparţine numai lui Dumnezeu. Fiind un termen filozofic rațional, conceptul de 
monoteism este aplicat în general aşa-numitelor religii istorice. Pe de altă parte, 
istoricii religiilor prin termenul „monoteism” descriu asemănările existente între 
diferitele fenomene religioase. În acest sens larg sunt considerate monoteiste multe 
din religiile naţionale, asupra cărora nu vom insista întrucât diferă foarte mult în formă 
şi conținut. Religiile care au un numitor comun, atât prin origine, cât şi ca modalitate 
de percepere şi evaluare, sunt religii care au ca strămoş comun figura profetului 
Avraam, iudaismul — mozaismul, creştinismul şi islamul - musulmanii. Monoteismul 
radical la care ajung în ebraism profeţii Amos şi Ilie este rezultatul unui itinerariu 
religios lung şi complex, vizând un așa - numit monoteism iudaic sau mozaic, ca 
urmare a revelației naturale a lui Yahwe profetului iudaic Moise. 


1I.5.1. Monoteismul mozaic 


Ca religie monoteistă primară, mozaismul este o religie cosmică, aparținând 
unor triburi de păstori şi a unei puteri pastorale ce aparţine liderilor spirituali ai 
acestora, care depindeau în mod imaginar de forțele cosmice. Aşa cum arăta M. Eliade 
în lucrarea sa de referință (Istoria credințelor şi ideilor religioase, vol.I), sărbătoarea 
Paştelui - Pesah era o sărbătoare pastorală a primăverii, asociată cu ieşirea din Egipt, 
fiind astfel revalorificată şi revalorizată atât sub raport istoric, cât și religios, fiind 
integrată în “istoria sfântă a iahvismului”. În acest mod şi prin acest mecanism 
asociativ, structurile religioase de tip cosmic sunt transformate în evenimente sacre 
ale istoriei poporului ales, iahvismul devenind una dintre primele religii cosmice 
monoteiste. 

O asemenea structură religioasă de tip cosmic este regăsită şi în perioada 
premonoteistă, când unul dintre zeii acestor triburi semite, cum a fost zeul El, s-a 
constituit drept sursă spiritulă şi religioasă pentru ceea ce avea să devină Dumnezeul 
tatălui şi Yahwe pentru evrei, de la zeul EI preluînd structura sa cosmică, luînd titlul 

de Rege al elohimilor, copiilor lui El, un personaj mitologic foarte controversat, 
regăsit în mai multe religii, fie ca zeu al creaţiei (în cadrul popoarelor din Orientul 
Mijlociu), fie ca zeu al cerului şi al fulgerelor (în mitologia greacă). 

Din analiza mai profundă asupra acestei religii monoteiste simbolice se poate 
observa că prin intermediul mecanismelor psihologice de agregare şi aglutinare în 
plan imaginative - revelator, s-a ajuns la perceperea și evaluarea unei puteri care există 
şi care se face resimțită în raport cu înreaga creaţie şi implicit cu omul şi poporul în 
cazul acestei religii revelate, cum este considerat mozaismul, ca primă religie 
monoteistă. 

Dar până când religia mozaică a ajuns la această formă a monoteismului, 
această religie a cunoscut unele forme ale politeismului, desprinzându-se mai mulți 
zei de inspiraţie orientală. Şi aceasta nu în mod întâmplător şi nici chiar imitativ, ci 
datorită faptului că zeii reprezentau un ideal spre care aspirau ființele umane, am putea 
spune, prototipul sau arhetipul existenței umane, preluând de la aceste ființe 
personalizate şi ontologizate ceea ce completau anumite limite ale fiinţei umane, în 
mod deosebit puterea. Prin aceste zeități se întrevedea o zeitate mai puternică de care 
depindem noi cei de pe Pământ, care așa cum susținea și Platon, suntem copii ale 
acestei lumi sacre - transcendente. Asemenea influenţe ale religiei iudaice şi mai ales 
asupra zeilor acestor popoare semitice sunt preluate de la mesopotamieni, iranieni, 
adică de la ceea ce însemna în acele vremuri a fi fost civilizație în raport cu nivelul 
triburilor semite. 

Însuşi Babilonul, considerat o imagine a paradisului şi civilizaţia acestui 
popor (Oikumene - lume civilizată) s-a răsfrânt asupra mitologiei şi religiei din 
Canaan, care avea să devină pentru evrei, după cum se ştie, Pământul Făgăduinţei, la 
care au ajuns după 40 de ani de rătăcire prin pustia Egiptului, călăuziți de un profet cu 
mare influenţă religioasă, pe numele său Moise, al cărui nume propriu ebraizat derivă 
dintr-o sintagmă care se traduce prin scos din apă sau din substantivul comun egiptean 
moses, care înseamnă apă. 

Întrucât acest profet şi această cifră induce multe “necunoscute” istorice și 
religioase, ne vom ocupa de un aspect mai puțin cunoscut care este legat nu atât de 
simbolistica numelui, ci de unele evenimente legate de această cifră, regăsită în cele 
două mari cărți ce compun Sfânta Scriptură. 

Așadar, se cuvine să facem lumină asupra acestei cifre simbolice, care în 
Biblie este frecvent întâlnită. Fără a ne convinge în mod personal asupra acestei 
afirmaţii, ținând cont de informaţiile cu privință la această cifră “miracol”, după unii 
cercetători cifra 40 este găsită de 100 ori în această carte revelată, având desigur o 
semnificaţie specifică în tradiţia religioasă creştină faţă de semnificaţia acordată de 
celelalte religii, implicit faţă de iudaism, unde așa cum am anticipat, este legată de 

marele profet evreu, Moise, motiv pentru care şi insistăm în analiza ei. Trebuie 
menționat însă faptul că, aşa cum s-a regăsit un paralelism între unele interpretări 
religioase şi laice asupra unor evenimente istorice - sărbători tradiţionale, şi în cadrul 
acestei hermeneutici simbolice există un asemenea paralelism, simbolistica sa nefiind 
doar de factură biblică, ea fiind regăsită şi în alte culturi, cunoscând și alte interpretări 
areligioase. Astfel, din punct de vedere cosmologic, asociat renașterii şi învierii 
naturii, cifra 40 simbolizează libertatea şi schimbarea, adică încheierea unui ciclu şi 
apariția unui nou început. Aceste relatări sunt preluate de noi după filmul postat pe 
internet, Secrete îngropate de biblie. 

Așa cum ne putem da seama, cifra la care ne raportăm nu este nici pe departe 
întâmplătoare, ci are determinări preluate din tradiţia culturală laică şi religioasă, dar 
şi cauze de ordin psihoterapeutic, contribuind la echilibrul psihosomatic al 
organismului şi mai ales a vieţii spirituale, considerându-se că numai prin pocăință şi 
post putem atinge viaţa veşnică. În ceea ce priveşte postul, cu precădere acel post 
premergător Învierii, se consideră că acea perioadă este suficientă pentru a putea 
schimba mentalitatea de viaţă, purificându-te spiritual şi trupeşte, transfigurându-te 
sufleteşte, odată cu reînvierea naturii. Dar aşa cum se poate observa, postul devine un 
mijloc în vederea atingerii unui scop suprem, al mântuirii şi îndumnezeirii, ca 
finalitate dogmatică şi doctrinară indusă de religia creştină cu privire la transcendenţă 
şi divinitate. 

O asemenea interpretare este asociată, spre exemplu, cu simbolistica acordată 
de Biblie cu referire la păcat şi la pedeapsă, la căinţă şi la darurile lui Dumnezeu 
oferite omenirii. Astfel, din Vechiul Testament aflăm că la potop, arca lui Noe a plutit 
pe ape timp de 40 de zile şi 40 de nopţi, după care s-a revărsat, apărând curcubeul, ca 
simbol al legăturii dintre cer şi pământ, în acel context semnificând iertarea omenirii 
de către divinitate, însăşi corabia devenind un simbol al darului lui Dumnezeu în 
vederea salvării omului și celorlalte ființe fără de care nu putea trăi. 

Tot din această primă carte biblică aflăm că evreii conduşi de Moise, după 
fuga din Egipt, au pribegit în pustie timp de 40 de ani. Nu suntem printre cercetătorii 
care se întreabă de ce era necesar un timp atât de îndelungat pentru a putea străbate 
un spaţiu atât de mic?! Una din explicaţiile plauzibile este legată de timpul necesar ce 
impunea nevoia de libertate şi schimbare, impunând în mod logic şi nu simbolic 
această perioadă pentru a se puta schimba mentalitatea acestui popor tribal, încă 
suficient de sălbăticit pentru a putea înţelege şi respecta mesajul divin. Numele 
profetului este asociat cu cifra simbolică şi atunci când Moise s-a retras în post pe 
Muntele Sinai, în vederea primirii celor Zece porunci, practică ritualică realizată 
ulterior şi de Mântuitor în pustie, unde aşa cum se ştie a fost testat de Satana în ceea 
ce priveşte tăria credinţei Sale. 

Legat de simbolistica ce ţine de ritualul religiei creştine, este cunoscut faptul 
că această cifră, în afară de acel post ţinut de lisus înainte de începerea misiunii cu 
care era încredinţat şi împuternicit de către Dumnezeu Tatăl, este legată de postul 
Crăciunului şi cel al Paștelui, cele mai mari posturi de peste an având o durată de 40 
de zile, periodă necesară restabilirii unui echilibru psihosomatic și spiritual. Tot ca 
practică ritualică religioasă, se ştie că creştinii sărbătoresc Înălțarea Domnului, an de 
an, la 40 de zile după Paști, cu 10 zile înainte de cunoscuta sărbătoare legată de 
pogorârea Duhului Sfânt asupra apostolilor, cunoscută sub denumirea de Cincizecime 
sau de Rusalii-sărbătoarea trandafirului în păgânism. 

O asemenea corespondenţă dintre efectele induse prin post şi alte ritualuri 
creștine este regăsită în practicile ritualice creştine, atunci când mama și copilul prin 
intermediul ierurgiei este îmbisercit după 40 de zile, după acele rânduieli - molitve de 
curăţire ce preced acest ritual prin care este finalizată curățirea lehuzei, femeia putând 
intra în Biserică și împărtăşi cu Sfintele Taine, fiind reintegrată în colectivitate. 
Această practică ritualică creştină este preluată din religia mozaică, din Legea Veche 
(Levetic 12:1-8), fiind respectată de Maica Domnului, aducându-şi pruncul la templu, 
unde a fost întâmpinat şi ținut în braţe de bătrânul Simeon, după cum relatează 
evanghelistul Luca (2:22-23). Această perioadă corespunde şi cu timpul necesar în 
care sufletului celui decedat nu părăseşte această lume, şi după care, la șase săptămâni 
- corespondent cu 40 de zile, se face acel Parastas de pomenire a decedatului, ca o 
practică ritualică regăsită în creştinism. 

Revenind la subiectul propriu-zis, cel legat de monoteismul evreu, vom 
menţiona că înainte de zeitatea revelată lui Moise, prin Yahwe, au existat alte zeități 
succesive, după numele acordat de cei trei patriarhi israeliți: Avraam, Isaac și Iacov, 
după cum sunt recunoscuţi în cărțile biblice, cum ar fi fost Dumnezeul lui Avraam, 
cunoscut sub numele de El Shaddai - El de pe Munte sau El Elyon (Dumnezeu cel 
Preînalt ( nume tradițional atribuit zeului EI, dar, aşa cum rezultă din textul biblic, şi 
lui Yahwe), Dumnezeul lui Isac - Neamul şi Dumnezeul lui lacov - Cel puternic, după 
care este preluat numele statului Israel (Fie ca Domnul să îşi arate puterea, în 
traducerea ebraică), care se diferenţiau sub raportul atributelor de ceea ce avea să 
devină mai târziu Dumnezeul evreilor, ca popor ales, adică Yahwe sau Domnul, de 
unde şi denumirea ebraică de Isra-El (Cel care se luptă cu Dumnezeu, în ebraică), 
având origine simbolistică preluată după lupta dintre Iacov cu acel înger - Domn, pe 
care, aşa cum se știe, l-a învins. Tot în acest context mai trebuie amintit că Yahwe - 
noul Yahwe - din Perioada Axială (făcuttă de marii interpreţi biblici) mai purta 
denumirea de Yahwe Savaot, tradus prin Domnul oştirilor, nefiind însă un zeu precum 
erau recunoscuți în general zeii, cu un statut inferior divinităților ce aparţineau 
religiilor monoteiste, în primul rând iudaismului. În genere israeliții îl identificau pe 

Yahwe cu Dumnezeul lui Israel, tradus prin sintagma “Dumnezeul părinţilor noştri”, 
care, se pare, era o altă divinitate decât El, Dumnezeul din Cer al cananeenilor, fiind 
identificat cu Dumnezeu unic al lui Avraam, „tatăl mulţimii”, mai precis părintele 
viitorului popor israelit. 

Într-un poem epic, Enuma Elish (cf. Karen Amstrong, Istoria lui Dumnezeu, 
p.29), care preamărea victoria zeilor ce au învins haosul (problemă regăsită şi la 
Hesiod în poemul cosmogonic Teogonia, unde este descrisă acea stare ontologică 
inițilală a creației), este relatată o asemenea problematică legată de geneza divinității 
unice - a monoteismului, adică a unui Dumnezeu Creator, sinonim cu ceea ce 
desemnăm prin Dumnezeul teologilor, după cum vom arăta într - o altă parte a 
prezentei lucrări. 

Relatarea din poemul amintit începe cu apariţia zeilor dintr-o materie amorfă, 
apoasă, cu ceea ce putea fi asemănat cu haosul primordial, fără formă,fără identitate 
şi fără îngrădire, fără origine şi fără viitor, asemenea zeilor care au ieşit din haos şi nu 
din neant. Prin procesul emanației au apărut zeii, doi câte doi, fiecare dintre cei doi 
fiind superior primului zeu apărut, distingându-se de primul, cum s-a întâmplat și în 
mistica iudaică, unde într-o ordine succesivă au existat mai multe divinităţi. Ceea ce 
trebuie menţionat este faptul că între ființele umane și zei nu exista nicio prăpastie, 
întrucât primul om a fost creat din “substanța unui zeu”, având deci aceeași origine. 

Mai mult decât atât, zeii nu erau izolați de specia umană, iar ca urmare a 
naturii lor comune, sub raportul originii, divinităţile nu se deosebeau substanțial de 
umanitate, având şi împărtăşind aceeași experiență ontologică și de viaţă. Ceea ce îi 
separa pe zei de oameni era caracterul nemuritor al divinităţilor, care în cele din urmă 
s-a restrâns la o singură ființă ce deţinea un asemenea atribut, adică Dumnezeu 
Creatorul. 

În raport cu un asemenea atribut al nemuririi și al puterii apare şi se adânceşte 
totodată “distanţa socială” (concept sociologic adaptat acelui context social primitiv) 
dintre divinitate și umanitate - om şi Dumnezeu, omului nerămânându-i posibilitatea 
decât să tindă spre aceste atribute, încercând să se ridice la înălțimea propriei lor naturi 
divine, încercare care din păcate a eșuat de cele mai multe ori, fapt ce a condus la 
apariția sentimentului de supunere şi venerare în faţa acestor ființe superioare, de care 
în cele din urmă depinde. 

Influențat de mitul lui Marduk (zeul Soarelui în Mesopotamia şi creatorul 
omenirii) şi al lui Tiamat (apă sărată, soția lui Apsu (apă dulce) și a luptei dintre acești 
zei, lupta fiind necesară oricărui proces de creație, au apărut şi la canaaneni prima 
pereche de zei care aveau să se lupte între ei, aceștia având un profund caracter 
cosmologic, ca urmare a zonei de responsabilitate și a puterii deţinute, unul dintre ei 
- Baal-Habad fiind zeul furtunii şi fertilităţii, iar celălalt, Yam-Nahar, era responsabil 

şi deținea puterea ca zeu asupra mărilor și râurilor. Dar mai presus de acești doi zei 
exista așa-numitul Zeu de Sus, denumit El, asemenea lui Zeus din mitologia greacă, 
care la cananeeni avea o mare influenţă în mitologia și apariţia religiei monoteiste 
iudaice de mai târziu, dar care nu se identifica cu cel ce avea să devină Dumnezeul 
părinţilor noştri, adică cu Yahwe, divinitatea de drept şi de fapt a israeliților. 

Care este profilul psihologic al lui El şi Yahwe şi a religiei promovată şi 
fundamentată pe credința poporului ales pe puterea acestora, putem deduce cu 
ușurință din textul biblic veterotestamentar. După afirmaţia lui R. de Vox (citat de M. 
Eliade în op.cit.p189), s-ar părea că Yahwe - zeul creator a tot ce există, care printr- 
un asemenea atribut putea deveni un zeu cosmologic şi implicit onto-teologic, nu a 
preluat toate trăsăturile lui El (zeul care le - a promis acel loc unde curge lapte şi 
miere, sinonim dezrobirii şi libertăţii), fiind un zeu aspru şi autoritar cu poporol său, 
devenind iubitor şi milostiv mai târziu cu poporul ales (cf. Ieşirea 34:6), la început 
fiind cu mult mai sălbatic şi violent. 

Print-o asemenea trăsătură a personalităţii lui Yahwe, acesta se apropie de 
poporul evreu robit în Egipt, ajutându - 1 să iasă din robia egipteană, identificându-se 
cu un singur popor, ca singur Dumnezeu, ceea ce înseamnă că în competiție cu acesta 
au mai fost şi alte puteri cosmice. Desigur, pentru această recunoaştere şi identificare, 
Yahwe le - a cerut acestora să respecte unele norme imperative, fiind binecunoscut 
acel Decalog biblic mozaic, prin care se urmărea consolidarea autorităţii religioase a 
acestui zeu unic. În schimbul respectării acestor aşa - zise porunci, le-a promis evreilor 
că îi va “duce la pământul cel bun, cel pentru care M’ am jurat părinţilor lor că li - 1 
dau, pământ din care curge lapte şi miere”. Această promisiune a lui El sau a lui 
Yahwe este însoţită de acest sentiment de nesiguranţă a zeului invocat, avertizând că 
după ce “vor mânca şi săturându-se, se vor îmbuiba şi se vor întoarce către dumnezei 
străini şi le vor sluji, iar pe Mine Mă vor mânia și vor strica legământul Meu, cel pe 
care Eu l-am dat lor” (Deutoronom 31: 20). De unde un sentiment de teamă, frustrare 
şi neîncredere din partea unui zeu față de protejaţii săi aleşi. 

Nu insistăm asupra subtilității mitologiei şi asupra misticii iudaice care a 
condus la apariția acestei religii bazate pe o singură divinitate, ci facem doar 
precizarea că, asemenea altor civilizaţii, apariţia zeilor şi a divinității era o etapă 
spirituală necesară, prin aceste ființe putându - se explica metamorfoza spiritului 
uman, convergentă în cele din urmă prin forma cea mai abstractă de existenţă, care 
este divinitatea - Dumnezeu. Așa cum am mai arătat, Biblia îl identifică pentru prima 
oară pe Dumnezeul prin acea epifanie în faţa lui Avraam, la Stejarul din Mamvri - 
Mamre. Pentru ca cititorii acestei cărți să nu rămână cu vreun semn de întrebare 
privind acest mare eveniment și datorită importanţei sale pentru religia creştină, vom 
încerca să elucidăm simbolistica biblică a acestui copac “Stejarul Mamvri”, regăsit şi 


141 


IOAN JUDE Retorica Divină 


în cartea Facerea, deci având o legitimitate biblică - sacră. Potrivit mărturiei Sfintei 
Scripturi, este locul unde Sfânta Treime s-a aratat primului patriarh evreu, în chipul a 
trei Tineri călători, care în realitate erau trei îngeri: Mihail, Rafael și Gabriel, trimiși 
de Domnul cu scopuri bine definite și precizate ( Facerea, cap.18 și 19). În contextul 
acestor precizări mai trebuie arătat că Stejarul Mamviri, aflat în Valea Mamvri, de 
unde şi denumirea, se află la o distanta de 2-3 kilometri sud-vest de Mamviri, în 
regiunea Hebron, ţinutul Canaan, dăinuind și în prezent. Se subînţeelge că nu existența 
sa fizică prezintă interes biblic, ci simbolistica sa biblică, kabalistică și psihanalitică. 

Din perspectivă kabalistică, sintagma Mamvri sau Mamre este asociată cu o 
practică ritualică religioasă a iudeilor, interpretată în mod diferit. Este vorba despre 
circumscizie, pe care i - a cerut - o Yahwe lui Abraam și pe care Avraam nu a înteles- 
o la început, recurgând la sprijinul unor prieteni în a-l face să înţeleagă acest mesaj 
divin trimis prin cei trei călători, care semnifica simbolul legământului dintre poporul 
ales, avându-l conducător în acele vremuri pe Avraam şi Dumnezeul unic. Astfel, 
prietenii găsiți la acel stejar a lui Mamre i-au dat un sfat cu privire la circumcizie, 
cerându-i să se ridice şi să facă aşa cum îi poruncește Stăpânul care l-a salvat în unele 
împrejurări de la moarte. Această acțiune se numeşte înțelegere cu Creatorul (în 
obiectiv) sau circumcizie (în acţiune). Cu alte cuvinte, pentru a se ridica la calitatea 
dăruirii (gradul Bina), omul face o circumcizie a dorințelor sale de a primi, separandu- 
le de dorințele de a dărui. Asupra acestui fenomen controversat vom reveni şi cu alte 
explicaţii de ordin medical într-un alt capitol al prezentei lucrări. 

Din punct de vedere psihanalitic, asociat acelei practice simbolice a 
circumsciziei, Mamre reprezintă prima corectare a egoismului în raport cu altruismul 
omului, care se află în cantităţi diferite de la un individ la altul și în proporție mai 
mare decât ultima calitate, reprezentând tăierea - circumscizia tuturor dorințelor de a 
primi plăcere pentru sine în dauna celorlalți. Astfel, dintr-o asemenea perspectivă 
psihanalitică şi kabalistică, omul e guvernat de trei suflete, devenind prin combinarea 
acestora: însuflețit, inteligent şi îndrumător. Primul suflet îl guvernează prin 
sentimentele sale, al doilea prin mintea sa şi al treilea cântărește în ce direcţie ar trebui 
să se străduiască. 

Aceste suflete ne animă viaţa, noi fiind dependenţi de predominanța unuia 
dintre sufletele menţionate în defavoarea celorlalte, dominante de acesta. Indicat ar fi 
să folosim toate forţele pe care le avem la dispoziţie (afectivitate, inteligenţă şi voință 
- corespondente acestor suflete), indiferent de care ia deciziile şi care guvernează 
restul proprietăților noastre. Când fiecare persoană trece prin stadiile corectării ego- 
ului, ea verifică dacă corpul său (dorinţele fizice) este pregătit să ia hotărârea de a se 
alătura gradului Bina (dăruire). Atunci ea dobândește un Kli, un vas spiritual, care 

reprezintă dorințele dăruirii — altruismului, prin circumscizie - corectare tăind de la el 
ceea ce reprezintă dorinţele egoiste, în defavoarea 

dăruirii-altruismului şi iubirii ulterioare promovate de creștinism. Omul este convins 
că dorinţele sale sunt mai presus decât dăruirea, nefiind în concordanță cu ceea ce i-a 
cerut Domnul lui Avraam, neavând tăria să le corecteze - să le abandoneze - am spune 
noi, dar este însă suficient de puternic ca să le taie (după cum e scris, de la marginea 
inimii sale, prin acea practică a circumsciziei). După aceea, la treptele urmatoare, când 
conştiinţa de popor ales va cuprinde întreaga populație semită, condusă de Avraam, 
el va fi capabil să le corecteze, pentru ca ele să se alăture de bună voie acțiunilor 
dăruirii şi să ajute acest popor să dispună de această conştiinţă a protecției divine prin 
acel Dumnezeu unic - Yahwe şi această proprietate a dăruirii, considerată drept o forță 
sau proprietate pe care omul o găseşte în el însuşi, dezvoltată ulterior - cel puţin 
doctrinar - în cadrul creştinismului (cf. prima Lecţie zilnică de Kabbala, din articolul 
Și Domnul i - a apărut la stejarii lui Mamre). 

Am insistat asupra acestui evenimenet epifanic din cartea biblică citată, 
întrucât din relatarea şi mai ales interpretarea evenimentului în cauză se poate observă 
că se întrevăd unii germeni ai creştinismului: pe de o parte configurația treimică, prin 
cei trei călători care au poposit în faţa cortului lui Avraam (care reprezenta simbolul 
primei instituții şi a primului legământ dintre acest popor ales şi prima divinitate din 
cadrul monoteismului, prin Yahwe), prin acel act al circusciziei, care are cu totul o 
altă semnificație decât cea cunoscută, însemnând renunțarea dorințelor în favoarea 
dăruirii, ceea ce prefigurează în fond dimensiunea psihologică a creștinismului și 
creştinilor, întreaga sa doctrină bazându-se şi promovând asemenea principii ce 
conduc spre toleranţă, pace interioară şi iubirea semenului, ceea ce nu se regăsea în 
religia iudaică, înainte şi chiar după acel eveniment relatat de autorul cărții Facerea, 
circumscizia având doar o conotaţie fizică, binecunoscută, şi nu una spirituală. 

Aşa cum se ştie din citirea cărţii sfinte, în calitate de lider al evreilor, Avraam 
conducea primul val de imigranţi semiţi din ţinuturile Mesopotamiei şi ale oraşului 
Ur, urmând cel de-al doilea val din timpul lui Iacov, de la care, aşa cumse ştie, poporul 
evreu, în urma luptei cu acel înger al Domnului cel Atotputernic (după cum se 
autorevendica Dumnezeu față de poporul lui Israel şi faţă de Iacov), a primit numele 
statului care îi reprezintă în istoria lor zbuciumată până în prezent, cel de Isra-El. 
Acest nume simbol are mai multe interprtări etimologice, printre care cel mai adecvat 
pare a fi cel ce viează acţiunea după care primeşte acest nume de stat, acela de “Cel 
care se luptă cu Dumnezeu” (din păcate acest nume devine proverbial prin cruzimea 
manifestată nu faţă de Dumnezeu, ci față de Fiul lui Dumnezeu, pentru a cărui crimă 
poporul pretins ales a fost blestemat, având o istorie foarte zbuciumată, fiind desființat 
ca stat pentru aproape două mii de ani ) sau pe cel de “Dumnezeu se luptă”. 

Tot Iacov este considerat strămoșul celor dousprezece seminţii ale lui Israel, 
el fiind cel care datorită foametei ce a cuprins acel Pământ al Făgăduinţei - Canaanul, 
a condus poporul israelit în emigrația spre Egipt. 

În sfârşit, cel de-al treilea val al emigrației, care prezintă un mai mare interes 
studiului nostru, s-a realizat atunci când evreii emigranți în Egipt s-au reîntors în 
Canaan, sub conducerea lui Moise, sub grija şi protecția nemijlocită a lui Yahwe, 
unica divinitate recunoscută de către israeliți pentru eliberarea lor de sclavia 
egipteană, rămânând în conștiința poporului evreu ca zeu unic al poporului ales. Dar 
Yahwe îndeplinea și alte funcţii cu caracter universal - cosmic, fiind considerat după 
cum se specifica la una din marile sărbători mozaice, Hanukkah - sărbătoarea 
luminii, prin care, aşa cum se poate deduce, este elogiată victoria luminii asupra 
întunericului, când în ajun se aprinde prima lumânare și se rosteşte binecuvântarea: 
„Lăudat fii tu, Doamne, Dumnezeul nostru, Regele Universului, care ne-ai sfinţit prin 
poruncile tale şi ne - ai poruncit să aprindem lumânarea de Hanukkah”. 

Lucrurile nu stau chiar aşa cum sunt ele prezentate în cărțile biblice scrise de 
Moise, existând unele contradicții şi sub raport istoric privind numele şi atributele 
acestor divinități monoteiste iudaice. Cei care au studiat în profunzime această 
problemă istorică legată de caracterul monoteist iudaic și de modul de interpretare a 
divinității, au putut observa că specialiştii acestui domeniu arheologic religios, în mod 
deosebit bibliștii germani din secolul al XIX-lea, au desprins mai multe perioade 
interpretative ale primelor cinci cărți biblice (Facerea, Ieşirea, Leveticul, Numerii şi 
Deuteronomul, care din secolul al V-lea au fost reunite în textul final al Pentateuhului, 
considerat fiind ca autor Moise), delimitând patru surse și perioade interpretative a 
conținutului acestor surse care au configurat aceste cărți vetero-testamentare, diferite 
din acest punct de vedere. Una din aceste surse poartă simbolul literei J, după modul 
de acceptarea şi denumire a acestei divinități prin Yahve, pe când în cealaltă sursă, 
aceeaşi divinitate israelită era denumită simbolic prin litera E, după numele formal 
Elohim. 

Chiar dacă aceste particularități denominative - de nume nu se diferențiază 
doar prin formă, ci și prin conţinut, aceste denumiri ale divinității unice au la bază şi 
alt criteriu ce a operat în delimitarea acestor denumiri simbolice şi anume criteriul 
geografic. Astfel, după despărțirea din secolul al VIII-lea (î.Hr.) a statului Israel în 
cele două regate distincte: Juda, în partea de sud, și Israel, în partea de nord 
(recunoscute ulterior prin ludeea şi Galileea), divinitatea evreilor va purta cele două 
denumiri amintite: Yahve, în sud - Iudeea şi Elohim în nord, în Israel. 

Mistificarea acestui atribut al unicității lui Yahwe = Domnul poate proveni și 
pe cale literală, şi nu numai, ca influenţă exterioră textului biblic. În scripturile ebraice 
- Vechiul Testament, cuvântul „eloh'ah (Dumnezeu) are două forme la plural: „eloh- 

him” (dumnezei) şi „elo-heh” (dumnezei ai). Aceste forme de plural se referă la Yahwe 
- Domnul sau Iehova, ca un singur Dumnezeu, fără a indica şi /sau induce vreo 
orientare trinitară, şi ca atare termenul „eloh-him” nu desemnează o trinitate de 
persoane existente în divinitate. Pluralul „eloh-him” denotează mai degrabă 
plenitudinea puterii divine, ca sumă a puterilor manifestate de Dumnezeu şi nici pe 
departe ideea ce ar viza vreo religie politeistă sau cu atât mai mult creştinismul trinitar 
de mai târziu, chiar dacă are rădăcini idologice şi geografice în solul spiritual mozaic 
şi israelit. Elohim, care se traduce prin Dumnezeu, aşa cum îl regăsim în circuitul 
acestei religii monoteiste, este un plural al maiestăţii şi nu un plural prin care sunt 
desemnate mai multe persoane. 

Alte denumiri derivate și acordate divinității monoteiste iudaice sunt: Elohim 
= Dumnezeu; Adonai = Domnul; Adonai Yahwe = Domnul Dumnezeu; Yahwe 
Elohim = Domnul Dumnezeu; Yahwe Sabaot = Domnul Sabaot sau Domnul 
Atotţiitorul; Șadai = Puternicul; El-Olam = Dumnezeu - Cel-Veşnic. Denumiri primite 
aceleiaşi divinităţi, care generic la evrei, din teamă şi respect, Dumnezeul de mai 
târziu este recunoscut prin numele propriu de Yahwe (am convenit asupra acestei 
scrieri a numelui după simbolul tetragramei care cuprinde aceste litere sub această 
formă, fiind regăsit şi sub forma IAHVE, care nu ni se pare nici corectă şi nici 
adecvată cu tetragrama menţionată - YHWH!). 

După cum se poate observa, din perspectivă lingvistică, semantica acestui 
cuvânt - eloh - him este destul de controversată, astfel că pentru unii, pe lângă 
denumirea generică dumnezei, semnifică şi numele unor titluri de oameni zeificaţi, 
percepuți ca semizei, cum ar fi Moise și ceilalți profeţi aleși de Zeul suprem al 
evreilor, Yahwe, ca nume propriu, mai precis de Eloh'ah sau Elohim, adică de 
Dumnezeu. Ca atare, acest nume YHWH, găsit în acea fetragramă ebraică, este 
numele etern al lui Dumnezeu, care sub raportul atributelor Sale ar semnifica mai 
degrabă eternitatea, calitatea de principiu decât un nume propriu - superpersonalizat 
(s-au ales doar consoane pentru desemnarea Sa pentru a nu putea fi pronunțat). 

Sub raport etimologic, derivă de la verbul ebraic hawah, la forma imperfectă 
- cauzativă, şi înseamnă a deveni, şi nu de la substantivul tradus şi transfigurat din 
acest verb. Astfel, în limba ebraică numele divin de Dumnezeu, desemnat prin 
Iahweh, dar şi prin lohava sau Iehova, s-ar traduce mai corect prin sintagma „EI face 
să devină”. Aceast statut divin revendicat face ca celebra sintagmă exprimată sub 
raport static şi sincronic, „Eu sunt cel ce sunt (este)”, sub raport dinamic (totul e un 
foc vejnic viu, afirma Heraclit), să devină „Eu voi fi cel ce voi fi” sau şi mai explicit 
şi adecvat perspectivei dinamicii şi chiar hermeneuticii creştine, s-ar putea traduce 
prin „Eu voi deveni ce voi vrea să devin”. 

Este o sintagmă propusă în Sfintele Scripturi. Traducerea limbii noi, apărută 
în vara anului 2006, fiind o traducere a Bibliei, corelată cu progresul cercetărilor 
biblice şi cu evoluţia limbii, întrucât aşa cum susţine Sakae Kubo, în cartea „So Many 
Version?”, la care am continua noi cu faptul că Yahwe s-a adresat într-un limbaj 
accesibil şi inteligibil, pe cale revelată şi pe fondul unei creații continue și nici pe 
departe a unei creaţii statice și ultime. 

Din această perspectivă ne exprimăm acordul cu afirmația conform căreia 
„Niciodată nu se poate spune că o versiune încheie seria traducerilor Bibliei”, 
Cuvântul revelat devenind tot mai surprinzător spiritului uman, predispunând tot mai 
mult exerciţiul epistemologic, fără a-i diminua esenţa şi mesajul iniţial, greu de 
decodat de mintea umană și în prezent, rămânând mai mult la nivelul ipotezelor decât 
în cel al certitudinilor, de unde şi rolul credințelor în raport cu cunoașterea și 
valorizarea divinității în planul axiologiei şi cel al epistemologiei teologice, ca 
disciplină fideistă (îmbinarea credinţei cu rațiunea). 

Vom insista în continuare asupra acestei divinități israelite, cu atât mai mult 
cu cât, aşa cum vom arăta, ea are multe interferenţe semantice și configuraţionale - 
gestaltiste cu alte orientări religioase - filosofice, cum ar fi islamismul și 
brahmanismul, mai ales prin numărul literelor conţinute de o divinitate sau alta. Din 
această perspectivă, putem observa că Yahwe derivă din ebraicul YHWH, un cuvânt 
ce aparține fetragrammaton-ului ebraic menționat, urmat din patru litere, care nu 
poate fi pronunțat, fiindu-i interzisă pronunția sa. 

Vom prezenta în continuare nume ale Domnului - Dumnezeu, derivate din 
numele Său cu care a întreprins Legământul făcut cu cei cu care și-au pus încrederea 
în El, adică cu poporul ales, urmașii spirituali ai lui Avraam. Aceste nume sunt: 

1. YAHWEH TSIDKENU: „Dumnezeu, îndreptățirea noastră” 
(Ieremia 23:5-6; Corinteni 5:21; Romani 3-22); 

2, YAHWEH M’ KADDESH: „Dumnezeu care ne sfințește, care ne 
pune deoparte” (Leveticul 20:8; Coloseni 1:22; 1 Tesaloniceni 5:23); 

3. YAHWEH SHAMMAH: „Dumnezeu ne este aproape, ne însoţeşte” 
(Ezechiel 48:35; 1Corinteni 3:16; Coloseni 1:27); 

4. YAHWEH RAAH: „Păstorul meu” (Psalmii 23; Evrei 34:11,16); 

5. YAHWEH NISSI: „Dumnezeu, steagul meu de biruință (de 
securitate, libertate şi speranță), în El avem pace şi bucurie” (Exodul 17:15-18; 
Cântarea cântărilor 2); 


6. YAHWEH RAPHA: „Dumnezeu care vindecă” 
Psalmii 143:3; 103:2,3; 
7. YAHWEH SHALOM: „Dumnezeu, pacea noastră” (Judecătorii 


6:22-24; 2 Tesaloniceni 3:16); 

8. YAHWEH JIRE: „Dumnezeu care suplinește nevoile noastre” 
(Filipeni 4:19). 

Mai menționăm că Legământ înseamnă că Dumnezeu — Yahwe S-a angajat 
pentru totdeuna să împlinească exact ceea ce Numele Lui înseamnă, desprinzându-se 
aceste opt varațiuni tipologice ale lui Dumnezeu prin acel legământ (cf. Denisa P.Y., 
articol publicat în revista Solia Adevărului Prezent, IV-201'7). 

Caracterul sacru al acestei cifre de 4, câte litere sunt cuprinse în cuvântul 
Yahwe, este regăsită și în divinitatea religiei islamice, Allah, precum şi în 
brahmanism, unde Brahma - Creatorul are rădăcina verbală în cuvântul BRIH, care 
înseamna creşterea şi plenitudinea intensivă, având patru feţe, patru capete şi patru 
braţe (cf. D.Costian, În lumina Bibliei. Biblia şi India, vol.I (NEMIRA 1999). 
Simbolistica acestei cifre este mult mai răspândită sub raport religios: cartea religiei 
hinduse - Veda - cunoaştere, este formată din patru litere, la fel şi înţelepciunea 
hindusă înscrisă în aceste cărți vedice este formată din patru forme de manifestare ale 
Cuvântului, care în creştinism, asemenea brahmanismului, a devenit Logos divin. 

În budism, fondatorul acestei căi spre desăvârșirea spirituală a omului, 
Buddha - Iluminatul, emite patru „adevăruri nobile” prin intermediul cărora se poate 
elibera de suferință - dukka (cf. N. Achimescu, Budism şi creștinism (Junimea 
Tehnopress, laşi, 1999). Referindu-ne la religia creştină, mai cunoscută cititorilor, 
observăm că numărul evangheliilor canonice din Noul Testament este tot de patru. 
Asupra hinduismului și brahmanismului vom reveni în altă secvenţă a capitolului. 

Ştiinţa a demonstrat că o asemenea manifestare cuaternară a devenit un 
principiu ontologic - terestru, astfel că planeta Pământ dispune de patru puncte 
cardinale şi patru anotimpuri, precum și lumea subcuantică a atomului, care dispune 
tot de patru numere cuantice, necesare şi suficiente pentru a caracteriza oricare din 
cele peste o sută de elemente chimice din cunoscutul Tabel al lui Mendeleev (mai 
precis, 118 elemente chimice existente în anul 2012), elementul chimic cu valență 
tetravalentă fiind carbonul, acest element chimic devenind un principiu al vieţii. Dacă 
extindem această simbolistică în plan psihanalitic, vom putea observa că Sinele - 
spiritul interior, dispune de o asemenea configurație cuaternară, fiind compus tot din 
patru părţi, corespondente fiind cu cele patru stări ale conştiinţei. 

Revenind la subiectul propriu - zis al analizei întreprinse, cel al divinității 
israelite - Yahwe, asemenea referinţe cunosc şi alte interpretări în Vechiul Testament. 
Sunt situaţii în care sintagma ebraică ruah Elohim semnifică un verb şi nu un 
substantiv, însemnând “suflarea de viață” pe care a primit-o trupul de lut al lui Adam 
şi care devine viu datorită lucrării de viaţă făcătoare a “Domnului de viaţă făcător”, 
care este Duhul Sfânt. De aici rezultă că relaţia omului cu Dumnezeu este “atestată” 
încă de la crearea lui, astfel că puterea divină s-a răsfrânt asupra omului atât prin acest 

ipostas treimic, care este Sfântul Duh, cât și prin Sfânta Treime, prin întreaga sa 
configurație treimică. 

În scopul evidenţierii caracterului monoteist al divinității, dincolo de 
politeism şi polimorfism, vom face trimitere la textul biblic (evident nu la cel original, 
ci la cel transmis prin succesiunea unor traduceri, care de cele mai multe ori sunt 
personalizate potrivit unor interese teologice sau de altă natură), ca text revelat care a 
cunoscut atâtea interpretări, încât nu mai poţi desluşi originalul de copie. În acest sens, 
ne vom referi la vechile Scripturi ebraice-Talmudul şi greceşti, cunoscute sub 
denumirea de Septuaginta, unde acest nume capătă conotaţii epistemologice relativ 
diferite. În cartea Facerea sau Geneza, carte cuprinsă în Pentateuh-ul scris de profetul 
şi conducătorul poporului ales, Moise, numele lui Dumnezeu apare pentru prima oară 
sub insemnul unui „substantiv”, care face sau mai bine - zis a făcut ceva şi care a fost 
tradus aşa pentru a putea fi delimitat de verbul care îl circumscrie şi din care derivă 
totodată. 

Cu riscul de a fi anatemizat de cei care consideră creaţia ca a fi imuabilă - 
neschimbabilă, considerăm că actul creaţiei este continuum-schimbător, urmând un 
curs evolutiv, şi nu unul static-neschimbător, însuși Dumnezeu nefiindu-și sieşi 
suficient, o asemenea schimbare și devenire a creaţiei reprezentând mai bine scopul 
şi finalitatea Proiectului divin decât creația inițială. Care sunt limitele accesibile până 
unde ne putem extinde prin cunoaștere, rezultă din raportul continuu dintre om și 
Dumnezeu, manifestat şi prin pedepsele coercitive în vederea îndreptării păcatelor la 
care suntem predispuși prin însăşi păcatul originar săvârşit de prima pereche de 
oameni creați. 

Dintr-o asemenea perspectivă dinamică şi deschisă dialogului cu creaţia, 
inclusiv cu omul, Dumnezeu devine simbolul creaţiei continue, adică a devenirii prin 
Sine şi pentru Sine, caracterizându-L. o infinitatea de atibute ce-L face să fie „ceea ce 
este”, imperceptibil şi incomprehensibil sub raport senzorial şi raţional, după cum a 
fost şi rămâne încă în conştiinţa omenirii, cu toate că teologii vorbesc despre o 
cunoaştere apofatică, cunoaştere prin negarea a ceea ce i-am atribui lui Dumnezeu şi 
ca atare L-am reduce la nivelul percepției umane şi la o cunoaştere catafatică - prin 
afirmarea unor atribute fundamentale, care îl deosebesc de creaţia propriu-zisă, 
situându-se dincolo de orice, dispunând de o natură transcendentă. 

Aşa cum se poate deduce, cuvântul divinitate nu este defectiv de plural, cum 
pare a fi în monoteism divinitatea, ci se poate transfera de la singular la plural, 
acceptându-i-se și acest atribut al pluralității, referindu-se la mai mulţi zei (Panteonul 
grecesc şi roman, şi nu numai, fiind plin de asemenea forţe supranaturale imaginare, 
desigur, cu responsabilităţi specifice unui domeniu sau altul) şi implicit divinități, cum 
ar fi în religia egipteană, hindusă şi altele, ca religii trinitare, deosebite însă de religia 

creştină, unde trinitatea semnifică prin conţinut altceva, asemănarea fiind doar cel 
mult din perspectiva formei-configurației acestora şi nu prin conţinut - 
consubstanţialitatea elementelor configurate. 

Din punct de vedere teologic şi soteriologic, monoteismul etico-istoric ebraic, 
creştin şi musulman, unde divinitatea este perceput relativ identic, Dumnezeu 
prezentând următoarea simptomatică ce-i configurează un asemenea statut relativ 
omogen și unitar în acelaşi timp: 

e Dumnezeu este unul, diferit de tot restul universului; 

e Dumnezeu este originea, fundamentul şi direcţia - sensul spre care se 

îndreaptă întregul univers; 

e Dumnezeu este dotat cu caracteristici personale individuale 
transcendente, de înțelepciune şi iubire; 

e Dumnezeu, şi numai Dumnezeu, este în legătură cu întreaga realitate 
naturală şi istorică, fiindcă El este Creatorul acesteia; 

e Dumnezeu, şi numai Dumnezeu, deoarece este prin definiţie un Altul faţă 
de oameni, transcende întreaga realitate şi în acelaşi timp este imanent în 
ea; 

e Dumnezeu se revelează prin profeți, evenimente istorice şi prin scrieri (D. 
Tracy, Il paradosso dei molti volti di Dio nel monoteismo, în Conciliul, 
nr. 2 (1995), p. 57) 

În ebraism, creştinism şi islamism, monoteismul este o categorie religioasă, 
înainte de a fi una filosofică, iar pe lângă un asemenea atribut, în iudaism şi creştinism, 
are şi un profund caracter soteriologic - de mântuire a credincioșilor, înainte de cel 
dogmatic. În ceea ce priveşte religia creştină, dominantă în prezent prin numărul de 
credincioşi, aceasta este un monoteism trinitar, ceea ce-i conferă o specificitate față 
de celelalte religii monoteiste. Tot ce au în comun aceste trei religii monoteiste au un 
algoritm particular în căutarea diferitelor chipuri ale aceluiaşi Dumnezeu, creator al 
universului și al omului în virtutea iconomiei Sale încă necunoscută pe deplin de ființa 
umană. (Referitor la caracteristicile monoteismului, în afară de literatura consacrată 
acestei problematici, se pot consulta lucrările citate de profesorul E. Dumea: 
Asociazione Teologica Italiana, Monoteismo cristiano e monoteismi, sub îngrijirea lui 
Giovani Cereti, Edit. San Paolo, Cinisello Balsamo (Mi), 2001; Monoteismo e 
politeismo, în Per la filosofia, XVII/50 (2000); AA.VV., Monoteismo e conflitto, 
CUEN, Napoli, 1997; H. CORBIN, ZI paradosso del monoteismo, Marietti, Genova, 
1986). 

Cât de importantă este această religie pentru celelalte religii, în primul rând 
pentru religia creştină, este uşor de dedus, astfel că prin iudaism este schimbată 
paradigma politeistă asupra religiilor într-o paradigmă monoteistă, scimbându-se în 

acest mod şi alte paradigme, dogme, doctrine şi ideologii interpretative asupra 
universului şi asupra omului, în consens cu Proiectul creației divine şi al Creatorului. 
Desigur, pe lângă iudaism, ca primă religie monoteistă de facto, există și alte religii 
care se fundamentează pe o singură - unică divinitate, una dintre acestea, care are de 
asemenea multe similitudini cu religia creştină, fiind religia musulmană sau 
islamismul, cu acea divinitate unică, Allah şi cu acel profet după care îi poartă 
numele, Mohamed şi mahomedanismul. 


11.5.2. Divinitatea în islamism 


Pentru a-i putea cofigura portretul imaginar al divinității acestei religii 
monoteiste ce cuprinde 17% din populaţia globului, fiind răspândită în 44 de țări, 
considerăm oportun să prezentăm câteva repere identitare ale islamismului și a religiei 
musulmane, specifice acestui sistem socio-politic şi religios, diferit de celelalte două 
religii monoteiste, iudaismul și creştinismul, care nu aveau un impact social atât de 
pronunţat precum l-a avut şi îl mai are și în prezent islamismul, prin însăşi ideologia 
sa. Aşa cum se ştie, această religie este specifică lumii arabe, fiind revendicată ca 
religie mondială, alături de alte religii, în mod deosebit de iudaism şi creștinism. 

Desigur, mult mai apropiat interesului nostru este personajul principal al 
acestei religii, Allah, cu atributele sale, și nu neapărat Profetul, cel care a propovăduit 
religia sa monoteistă, în conformitate cu care “nu este alt Dumnezeu afară de Allah și 
Mohamed e singurul său profet“, din traducerea arabă “aşhadu anna la ilah illalah wa- 
Mohamed rasulu” llah”. Şi aceasta dintr-un motiv simplu, anume datorită faptului că 
acest controversat profet nu are nimic divin, ci el este considerat de adepții acestei 
religii - şi nu numai, purtătorul mesajului revelat trimis de Allah prin îngerul Gavriil 
şi ultimul dintre profeţii de seamă de după Avraam, Moise şi lisus Hristos, îndeplinind 
rolul de intermediar între musulmani și Allah. 

Nu este lipsit de importanță să facem lumină asupra acestei divinități, 
recurgând în acest sens la dimensiunile sale etimologice şi la semantica acesteia prin 
atributele care îi configurează un asemenea statut divin, care nu sunt puţine, ele 
totalizând un număr de 99 de atribute sau subdenumiri divine, unele dintre acestea 
fiind comune cu cele ale celorlalte religii monoteiste, fiind chiar prezentate de noi 
într-un mod anticipativ. Desigur, atributul suprem, comun acestor religii monoteiste 
- şi nu numai, era cel de creator al cerurilor şi pământului, care la început simbolizau 
întregul univers creat, implicit omul. 

Din perspectivă etimologică şi semantică, în același timp, așa cum rezultă in 
literatura de specialitate a autorilor menționați, și nu numai, cuvântul Allah este un 

cuvânt arab, prin el fiind desemnat numele divinității acestei religii, pe care 
musulmanii trebuie să-l venereze într-un mod exclusiv și imperativ. Numele Allah 
folosit de toţi profeţii şi credincioșii, iar din perspectivă etimologică reprezintă 
comprimarea a două cuvinte arabe: al (un articol hotărât = ul) şi ilah - Dumnezeu, 
adică Dumnezeul. Eliminând litera i, aşa cum ușor putem observa, vom descoperi 
cuvântul Allah. În funcţie de poziţia sa, în propoziţia arabă, acesta poate avea forma 
Allaha, care se apropie de denumirea din limba ebraică dată Creatorului şi anume 
Elaha. Dar evreii folosesc greşit forma de plural Elohim, ceea ce denotă mai mulți zei. 

Desigur, pentru noi şi cititorii acestei lucrări, nu prezintă un aşa mare interes 
problematica legată de morfologia acestui cuvânt, ci devine mult mai mult interesant 
din perspectiva conţinutului, exprimat prin atributele ce-i conferă un asemenea statut 
de divinitate. Aşadar, în continuare vom prezenta sinteza celor mai importante 
attribute şi numele lor distinctive, exprimate în limba arabă şi română, cum ar fi: Ar- 
Rahim (milostivul), Al-Malik (stăpânul), As-Salam (tămăduitorul), Al-Muhaiman 
(stăpânitorul), Al-Haliqu (creatorul), Al-Gaffar (iertătorul), Al-Adl (dreptul), Al- 
Habir (cunoscătorul), Al-Halim (blândul), Al-"Ali (înaltul), Al-Kabir (marele), Al- 
Hafiz  (păzitorul), Al-Hasib (cumpătatul), Al-Karim  (generosul), Al-Hakim 
(înțeleptul), Al-Hayi (viul), As-Samad (absolutul), Al-Qadir (puternicul), Al-” Ahad 
(unul) şi Al-"Ahir Qur'an, Sura 2, 256, op. cit., p. 50. La aceste atribute se mai adaugă 
şi cel de cauzalitate supremă, as-Samad, numai El - Allah fiind cel fără de cauză, 
adică indeterminat, asemenea principiilor filosofiei antice greceşti. De unde şi 
denumirea dată lui Allah de Allahu Akbar, tradusă prin Allah - Dumnezeu este mare 
sau prin sintagma prin care absolutizează această divinitate: Allahu Akbbah, prin care 
este desemnat că Dumnezeu este mai mare decât orice divinitate şi realitate sau prin 
sintagma Allah la illah illa Allah, tradusă de arabi prin această expresie invocativă ce 
desemnează în ultimă instanță faptul că nu există altă divinitate decât Allah. 

Rezultă că prin natura sa transcendetă, Allah este considerat creatorul 
universului şi izvorul binelui şi al răului, totul fiind subordonat voinţei și dorinţei lui 
Allah. Este un judecător puternic şi sever care va arăta îndurare faţă de închinătorii 
Săi în funcţie de faptele lor bune şi de dedicarea religioasă de care dau dovadă şi se 
închină lui Allah, ca slujitori fideli şi constanti, cunoscuți sub denumirea generică de 
musulmani. Statul religios de musulman nu este chiar atât uşor de obținut, acesta 
presupunând în obţinerea sa unele condiționări și îndatoriri religioase, denumite de 
musulmani stâlpi, în număr de 5, precum ar fi: 1. să repeţi un crez despre Allah şi 
Mohamed; 2. să reciţi anumite rugăciuni în arabă de cinci ori pe zi; 3. să ajuţi pe cei 
săraci; 4. o lună pe an să posteşti, să te abţii de la băutură, de la relaţii sexuale şi de la 
fumat, de la răsăritul soarelui până la apusul lui; 5. o dată în viaţă să te duci în pelerinaj 
la Mecca şi să te închini la un altar de acolo. Când mor - în funcţie de devotamentul 

cu care au îndeplinit aceste datorii - musulmanii speră să intre în Paradis, un loc al 
plăcerilor simţurilor. Dacă nu îşi găsesc locul acolo, atunci vor fi pedepsiţi pentru 
veşnicie, în iad. 

Alături de divinitatea revelată şi venerată, în islamism, un rol foarte 
importantă revine Profetului lui Allah, sub numele său arhicunoscut în circuitul 
religios de Mahomed, care se traduce prin cel lăudat, asupra căruia vom insista în 
continuare. 

Pe numele său arab Mohamed ibn Abdullah (570 - 632 d.Hr.), acest mare 
profet a fost în realitate un fost membru al tribului Quaraysh din Meca - Arabia 
Saudită, care prin calitățile sale deosebite, dar şi prin boala de care suferea, epilepsia, 
se considera un fel de prezicător extatic- un kahin, în limba arabă, la care arabii se 
duceau atunci când îşi pierdeau o cămilă sau în alte situații similare, statut de care 
evident viitorul Profet al lui Allah nu era satisfăcut. Etimologic, cuvântul prin care 
desemnăm profetul islamului derivă din termenul arab „rasulu” (A)llahi - „trimisul lui 
Dumnezeu” şi „an-nabiyy”- Profetul. Astfel, prin Mohamed este recunoscut acel 
profet care a desăvârşit - pecetluit profeția revelată de către Dumnezeu unui om simplu 
şi nu a unui pretins Fiu al Său, după cum s-a întâmplat în creştinism. 

Ceea ce mai trebuie cunoscut este faptul că Mahomed a avut la început 
revelaţie de la Dumnezeul lui Moise (Yahwe), fără să-l cunoască pe Allah, ulterior 
acest Dumnezeu unic a devenit divinitatea popoarelor arabe musulmane, descendente 
tot din seminția semită - avraamică, după tată fiind evrei, iar după mamă, arabi, 
avându-l ca strămoş pe Ișmael - Dumnezeu aude sau Cel care a ascultat - după cum 
se traduce din limba ebraică. Astfel Ismael, copilul lui Avraam şi al lui Agar, 
servitoarea soției sale, Sarai (în acel timp nu putea avea copii), a devenit strămoșul 
poporului arab, chiar mama sa aparţinând unor din triburi de nomazi arabi - a agariților 
din pustiul Palestinilor, după care şi-a preluat acel nume de Agar. Alungaţi fiind de 
soția sa Sarai, după naşterea lui Isaac, Avraam îl viziteaă ulterior pe Ismael, construind 
împreună primul templu al lui Dumnezeu Unul. 

Din succinta prezentare biblică (Facerea 16:1-16) rezultă că cele două religii 
monoteiste, creştinismul și islamismul, au o rădăcină comună după tată, fiind religii 
ce aparţin unor părinți vitregi, cu mame diferite: Ismael având atât sânge de evreu, 
cât şi de arab. Cele două izvoare sfinte ale islamului sunt Coranul - revelaţia divină şi 
Hadith - tradiţia păstrată în legătură cu viaţa şi activitatea lui Muhammad (Mahomed). 

Insistând asupra acestei cărți sfinte a musulmanilor, Coranul, din perspectivă 
etimologică, denumirea acestei cărți derivă din verbul gara'a şi înseamnă a recita 
sau ca substantiv, recitare, a predica, iar ca substantiv, predică. Aşa cum rezultă din 
literatura consacrată originii acestei religii revelate, la început Mohamed a fost 
îndemnat de un înger să recite ceea ce i se revelează, porunca fiind “Recită!”- igra!, 

de unde și denumirea Coranului de Recitare. Asemenea religiei creştine, Cuvântul lui 
Dumnezeu - Logosul, Cuvântul lui Allah a fost rostit pentru prima oară în limba 
arabă, iar colecţia de texte revelate în mod sporadic, în peste 20 de ani lui Mahomed 
prin îngerul Gabriel, se va numi qur’ an, adică Coran, după cum este îndeobşte 
cunoscut. 

Coranul se fundamentează pe rugăciune (adhan) şi pe credinţă (iman), având 
şi promovând totodată mai multe principii de bază: a) Dumnezeu (Allah), b) îngerii 
lui Allah (mala’ikah), c) cărţile lui Allah (kurubullah); d) mesagerii lui Allah 
(rusulullah); e) ziua judecății (yawmuddin); f) supremaţia puterii divine (Al-Qadar) şi 
g) viaţa de după moarte (akhirah). Our 'an (Coranul) este tradus din arabă de George 
Grigore, Bucureşti, Editura Kriterion, 2000, Sura 103, p. 498. În aceleași surse 
informaţionale mai sunt precizate şi unele din atributele lui Allah, din cele 99, cum ar 
fi cele de ordin caracterial: este bun, milostiv, îndurător, atoatestăpânitor, unic, 
atotputernic, creator al cerului, pământului şi al omului, atribute asupra cărora nu vom 
mai insista. 

Ca religie monoteistă, revelată și profetică, aşa cum aminteam, islamismul s- 
a fundamentat pe revelația indirectă a lui Allah prin mesagerul său, îngerul Gabriel, 
identificat în creştinism cu Duhul Sfânt, care i-a dictat lui Mohamed tot ceea ce 
cuprinde Coranul. Astfel, întreaga ideologie şi doctrină a acestei religii este structurată 
pe principiul supunerii necondiționate față de Allah şi Profetul Mohamed, considerat 
de musulmani şi „profetul sabiei”, ale cărui învățături sunt considerate a avea o 
origine divină - providenţială de la Allah. 

Nu ar fi lipsit de interes să vedem de unde derivă această religie sub raport 
etimologic. De la început vom preciza că dintr-o asemenea perspectivă, cuvântul 
islamism are următoarele derivate în limba arabă: salam (mântuire), sallama (a 
mântui), salima (a fi mântuit), istaslama (a se preda), silm (pace), 'aslama (a venera) 
şi muslim (adeptul păcii). După alţi exegeți, termenul islam provine din verbul 
„aslama” - a se supune, iar muslim, adică-musulman, este un participiu care are sensul 
de cel care se supune (apud E. Dumea, op.cit). 

Întrucât cele mai consistente interpretări ale islamismului provin de la acest 
verb arab, aslama, vom insista mai mult asupra lui, menţionând că pe lângă supunere 
necondiționată şi venerare, verbul amintit mai înseamnă şi dăruire în întregime și 
încredințare totală lui Allah-Dumnezeul de Sus (islamismul fiind o religie verticală 
de factură transcendentă şi nu o religie orizontală - filosofie mai degrabă, de factură 
transcendentă, specifică hinduismului, brahmanismului şi budismului), asemenea 
încredințării şi identificării misticilor creştini lui Dumnezeu Treimic. Supunerea se 
referă la atitudinea omului faţă de poruncile lui Allah, iar ascultarea este punerea în 
practică a acestora, ambele alcătuind Legea lui Allah, care în religia islamică 

semnifică pacea şi armonia din univers, asemenea daoismului chinez şi 
brahmanismului indian. 

Fiind o religie monoteistă, cu evidente împrumuturi iudaice, credem că nu 
este lipsită de importanță să prezentăm unele analogii dintre cele două religii şi 
divinităţile lor specifice. Spre deosebire de divinitatea evreilor, Yahwe, asupra căruia 
am insistat într-o altă secvenţă a acestui capitol, Allah era o divinitate mai binevoitoare 
cu creaţia sa, lipsindu-i acel spirit justițiar, precum era prezentat Yahwe în Biblie, 
devenind în acelaşi tip și mai impersonal, asemenea lui Brahman din cadrul 
brahmanismului, care reprezintă fundamentul întregii existenţe şi cauza materială și 
eficientă a lumii, iar în limbajul acestei religii, sinele suprem şi esența conștiinței 
universale, asemenea raţiunii cosmice, regăsite ulterior la Hegel. 

În acelaşi timp, prin ipostaza de waj al-Lah, tradus prin Dumnezeu poate fi 
văzut, Allah putea fi văzut de credincioșii săi nu atât prin fața Sa, ci mai degrabă prin 
faptele Sale, prin care fiinţa Lui se adaptează la înţelegerea limitată credincioşilor. În 
acest scop, Coranul îi îndeamnă pe musulmani să cultive neîncetat conștiința Feţei 
sau a Sinelui lui Dumnezeu (concept aprofundat în religiile hinduse, în Brahmanism 
şi Budism) care îi înconjoară din toate părțile, astfel că oriunde te uiţi este faţa lui 
Allah, de unde rezultă acel atribut al omniprezenţei, mai pe înţelesul tuturor al 
caracterului Său Absolut, comun cu orice divinitate monoteistă, singurul care există 
cu adevărat. Înainte de toate, Allah este originea tutoror lucrurilor bune din univers. 
Astfel, lumea există numai pentru că El e al-Ghani, adică bogat și infinit- un alt atribut 
din cele 99, izvorul vieţii — al-Muhyi, ştiutorul tuturor lucrurilor-al-Alim, cel prin care 
vorbirea este posibilă-a/-Kalimah sau an-Nur - “Lumina”, precum şi alte atribute 
recunoscute de musulmani. 

Pentru o imagine mai completă asupra acestei problematici, recomandăm 
cărțile pe care le-am analizat şi noi (M. Itu, Filosofia și istoria religiilor, Editura 
Fundaţia România de Mâine, Bucureşti, 2004; Gh. G.Stănescu, Mohamed Profetul, 
Editura Dacia, Cluj-Npoca, 1998; K. Amstrong, Istoria lui Dumnezeu, Editura 
NEMIRA, 2009; Sayyid Mujtaba Lari, Dumnezeu și atributele sale, apărută la Editura 
ARGUS); E. Dumea, Cultură şi religie în Europa. Materiale suplimentare (material 
postat pe internet), unde sunt dezbătute pe larg aceste probleme legate de islamism și 
atributele lui Allah. 

În mod evident, atributele Sale sunt regăsită în Coran — Scriptura 
musulmanilor, unde asemenea atribute sunt prezentate în mod explicit. Spre exemplu, 
în cap.59:22-23, aceste attribute ar fi prezentate în următoarea lor ordine “EI este 
Dumnezeu, afară de care nu este un alt dumnezeu, Știutorul celor văzute şi celor 
nevăzute. El este Cel Milostiv şi Îndurător, Stăpânitorul, Cel Sfânt, Cel Curat, 
Apărătorul Credinței, Veghetorul, Cel Tare, Atotputernicul, Cel Prea Înalt. Mărirea 

lui Dumnezeu! EI este mai preus de ceea ce voi îi asociaţi” ( apud. S.,M., Lari, op.cit. 
p.106). De aici rezultă că făra Allah nu poate exista viaţă, cunoaștere sau vorbire - 
comunicare, El fiind singurul adevărat şi pozitiv, numele Său este inexprimabil în 
categorii raţionale şi nici nu poate fi definit, jucând un rol deosebit în credința 
musulmană, asemenea oricărei divinități din cadrul religiilor monoteiste, mai ales a 
lui Dumnezeu din cadrul religiei creştine, asupra căror puncte comune și contradictorii 
vom reveni ulterior. 

Mai importante scopului analizei noastre sunt aspectele ce vizează natura 
religiei islamice și a divinității sale - Allah, adică dimensiunile doctrinare ale acestei 
religii expansioniste și măsura în care se regăseşte influenţa lui Allah în ea. În acest 
sens vom prezenta în sinteză cele şase doctrine islamice ce călăuzesc credința, mai 
precis mărturia de credință a musulmanilor, concretizate în cele şase doctrine: 


1. unicitatea lui Dumnezeu, pe numele său 
arab Allah, care este atotvăzător, atotștiutor şi 
atotputernic; 

2; îngerul care a intermediat raportul pe cale 


revelaţiei indirecte dintre Allah şi Profet este Gabriel, ca 
cel mai reprezentativ mesager considerat de musulmani și 
Duhul Sfânt, alături de alți îngeri decăzuți, precum Satan 
și discipolii acestuia, denumiți demoni (djinn); 

3. musulmanii cred în câteva cărți sfinte care 
nu le aparțin, cum ar fi Tora (din Vechiul Testament, 
Psalmi şi în cele 4 Evanghelii din Noul Testament), cartea 
lor sfântă fiind Coranul; 

4. Coranul enumeră 28 de profeți ai lui Allah, 
printre care Adam, Noe, Avraam, Moise, David, Iona şi 
lisus Hristos, ultimul şi cel mai mare profet fiind 
considerat Mahomed; 

5. în ziua din urmă morții vor învia, iar Allah 
va fi judecător, după a cărui judecată oamenii vor merge 
în cer sau în iad. Cerul este locul plăcerilor senzuale, iar 
iadul este pentru cei opus lui Allah și Profetului Mohamed, 
cel care le-a descoperit această religie; 

6. cea de-a șasea doctrină este mai mult 
considerată o cerinţă şi vizează jihadul, ca o exercitare a 

forței lui Allah faţă de celelate divinităţi, după cum rezultă 
din mărturia de credinţă. 

Un mare accent se pune astăzi morții prin jihad ca formă superioară a 
fidelității credinciosului față de Allah, ceea ce îi va garanta accesul spre cheile raiului, 
meritele lor fiind mai presus de credință. Aceasta face ca în islamism să se pună un 
accent mai mare pe fapte și nu doar prin credință, cum se întâmplă în creştinism, chiar 
dacă Jertfa lui Hristos a fost o faptă ce semnifica sacrificiul suprem. Se regăseşte şi 
aici, ca şi în creştinism, ideea predestinării omului, ideologia islamică având cu atât 
mai mult un caracter fatalist şi providenţial, considerând că tot ceea ce face omul şi 
tot ceea ce i se va întâmpla este hotărât de la început de către Allah. 

Pe lângă cele şase doctrine islamismul se mai bazează pe aşa-zişii cinci stâlpi, 
concretizați în: mărturisirea că nu există alt Dumnezeu în afară de Allah și că 
Mahomed este trimisul - profetul Său; rugăciunea care se face de cinci ori pe zi, care 
nu durează mai mult de 2 minute fiecare; postul ţinut anual într-o singură lună - zilnic, 
denumit de musulmani Ramdîn - Ramadan, cu abstinenţă totală de la mâncare și 
băutură, de la răsăritul soarelui la apus; milostenia care este considerată un bir din a 
patruzecea parte a veniturilor unui musulman, în bani sau în natură şi cel de-al cincilea 
stâlp al credinţei musulmane, pelerinajul, care devine obligatoriu cel puţin odată în 
viața pentru fiecare musulman. 

Mai mult decât celelalte religii, islamul este fundamentat pe actul de 
abandonare existențială în bunăvoința lui Allah, pe care fiecare credincios musulman 
convertit la religie trebuie să-l săvârşească prin mărturisirea de credință - unul din cei 
cinci stâlpi ai acestei religii. Așa cum ne putem da seama, islamismul este mai mult 
decât ceea ce îndeobşte este desemnat prin religie. Prin extensiune, cuvântul islam se 
referă la întreaga civilizaţie, la structurile politice specifice acestor ţări cu tradiţii şi 
structuri sociale şi morale emergente acestei religii, devenind ceea ce în politică se 
numește un stat teocratic, unde primează religia în raport cu celelalte valori laice, fiind 
o religie de stat. 

Dintr-o asemenea prespectivă socio-poitică şi religioasă, islamul însemna 
pentru musulmani obligaţia de a construii o societate bazată pe valori morale, dreaptă 
şi cinstită, dar și pe principiul egalităţii sociale, fără discrepanțe majore între bogaţi şi 
săraci, asemenea creştinismului primitiv. 

Alături de Coran, care după cum am arătat reprezintă cartea fundamentală a 
islamului, exemplul Profetului Mohamed se constituie într-o sursă la fel de importantă 
din care se inspiră prescripţiile legislaţiei islamice şi chiar modelul comportamental 
propovăduit de această religie, cu precădere privind ritualul şi tradiția. Obligaţiile 
rituale cele mai importante sunt: rugăciunea, dania, postul şi pelerinajul, la care se 
adaugă ca o condiţie determinantă, după cum am văzut, mărturia de credinţă. Credinţa 
unică şi necondiționată inspirată din Coran şi celelalte surse religioase tradiționale 
(Sunna şi Hadith), coroborate cu practicile rituale unice, îi fac pe musulmani şi 

islamiştii de pretutindeni membrii unei comunităţi solidare, mai mult autarhice - 
închise sub raport spiritual, despre care Coranul afirmă că este „cea mai bună dintre 
comunități”, fapt ce îi îndreptăţeşte pe islamişti să propovăduiască superioritatea 
acestei religii şi a acestui model social bazat pe dogme de inspiraţie divină, în așa fel 
încât sub raport gnostic o consideră o religie mai adevărată decât celelalte religii 
monoteiste. 

De aceea, asocierea şi recunoaşterea altor divinităţi decât cea a lui Allah este 
considerată pentru musulman ca a fi un mare păcat, iar cei care nu împărtăşesc 
preceptele dogmatice şi doctrinare ale islamului - Coranului sunt, de asemenea, 
consideraţi duşmani ai acestei religii şi comunităţi. Printre aceştia sunt recunoscuţi 
„asociaţioniştii”, politeiştii şi, nu în ultimă instanţă, evreii şi creştinii, mai ales cei din 
Occident, asupra cărora, prin actele de terorism binecunoscute, este îndreptat în 
prezent jihadul-războiul sfânt, asupra căruia din motive independente de voinţa 
noastră, nu vom insista, în pofida faptului că în numele unui asemenea imbold sfânt 
(ihadul înseamnând și efortul omului de autoperfecţionare morală şi religioasă, în 
același timp şi lupta împreună pentru victoria binelui asupra răului, pentru a alunga 
ispitele răului, pentru ca adevărul să triumfe) a devenit un fenomen, ca să nu spunem 
un flagel contemporan de cea mai largă cuprindere şi manifestare. Dar aceste 
adevăruri ne sunt cunoscute, aşa că vom continua demersul nostru analitic cu 
diferențele şi antitezele - diferendele dintre islamism și cealaltă mare religie 
monoteistă trinitară, creștinismul, desprinzând atât unele asocieri, cât mai mult unele 
deosebiri ce le despart într-un mod ireconciliabil. 

Asemănări şi deosebiri între islamism şi creştinism 

Aşa cum se ştie şi ne putem uşor da seama, islamismul a apărut ulterior 
creștinismului, fiind influențat de această religie și, după cum am mai arătat, chiar şi 
de iudaism, între aceste religii monoteiste existând atât asemănări, cât şi mari 
deosebiri. În ceea ce privește asemănările, atât pentru creștini cât și pentru musulmani 
Dumnezeu - Allah este Domnul și Stăpânul lumi, Cârmuitorul şi Orânduitorul tuturor 
celor din lume, Făuritorul minunat și desăvârșit a tot ceea ce ne înconjoară. Dumnezeu 
este Stăpânul, iar noi slujitorii Lui. Porunca Lui mai înaltă e lege, ei trebuie să ne 
plecăm şi să i ne supunem fără a întreba și fără a cârti (cf.Gh.Stănescu, p.74), sunt 
îndemnuri regăsite în ambele religii în care Dumnezeu și Allah sunt divinităţi unice 
supreme, drept spirite superioare în raport cu celelalte divinități, spirite care au 
întocmit planul divin după care se conduce întreaga lume văzută şi nevăzută. 

În registrul asemănărilor mai trebuie consemnat caracterul lor monoteist şi 
revelat. Islamul acceptă anumite porțiuni din Biblie, cum este Legea şi Evangheliile, 
dar respinge majoritatea Bibliei ca fiind calomnioasă, contradictorie şi neinspirată. 

În ceea ce priveşte diferențele care pun aceste două religii într-o poziţie 
antitetică şi conflictuală, acestea sunt radicale atât sub raport doctrinar, cât şi sub 
raport ritualic-practic-comportamental. În primul rând islamul respinge conceptul 
trinității şi implicit natura divină-transcendentă a lui lisus Hristos, considerându-l 
doar profet. Cu toate acestea nu resping întru totul creştinismul, între mahomedanism 
şi creştinism existând un paralelism greu de insurmontat, ceea ce îi face pe mulți 
analiști să creadă că profetul trebuia să cunoască unele din învăţăturile creştine și 
anterior acestora, a religiei “fiilor lui Israil” - poporului iudaic, răspândiți în toate 
colțurile peninsulei arabice. După unii, aceştia ar fi fost gnostici iudeo-creştini, 
cunoscuți sub numele de Alkesaiţi (apud.Gh.G.Stănescu, p.73), alţii însă resping o 
asemenea asociere, implicit autorul român citat. 

Oricum am crede, cert este că în Coran sunt întâlnite unele nume regăsite în 
Vechiul Testament, unul dintre acestea fiind Avraam, Hanif în limba arabă. Waraka, 
vărul soției lui Mohamed- Chadidja, care cunoștea cu certitudine Evanghelia 
evanghelistului și apostolului loan, a declarat că vede în persoana Profetului lor pe 
paracletul de care face menţiune Mântuitorul, spunând: “lar când va veni 
Mângăietorul, pe Care Eu vi-L voi trimite de la Tatăl, Duhul Adevărului, Cel ce din 
Tatăl purcede, Acela va mărturisi despre Mine”. Azi se ştie fără niciun dubiu că toate 
influențele de sursă iudaică, creștină şi din alte tradiţii religioase se regăsesc în 
învăţăturile profetului, caracterul sincretic al acestei religii fiind pe deplin demonstrat, 
după cum asemenea influenţe se regăsesc în toate marile religii, fiind greu de desprins 
originalul de copie. 

Cu referinţă la influența creştinismului, islamul afirmă că Isus a fost un mare 
profet, nu Fiul lui Dumnezeu (numai Allah e Dumnezeu, cred musulmanii - cum ar fi 
putut El avea un Fiu?). Mai degrabă, islamul susţine că lisus, deşi născut din fecioară, 
a fost creat, asemenea lui Adam, din țărâna pământului, fiind doar un mesager al lui 
Allah. De asemenea musulmanii mai cred că lisus nu a murit pe cruce, prin urmare 
ei neagă una dintre învăţăturile de bază ale creștinismului, învierea Sa. 

Sunt şi alte deosebiri ce le situează pe o anumită poziție de superioritate 
privind adevărul deţinut. Dacă recurgem la valoarea de adevăr din perspectivă logică, 
conform principiului terțiului exclus numai una dintre aceste religii poate fi adevărată 
sau falsă şi nu ambele deopotrivă. Această valoare de adevăr face ca lisus, fie să fi 
fost Fiul Lui Dumnezeu, fie să fi fost cel mai mare profet, asemenea lui Mahomed, nu 
ambele calități deopotrivă. 

O asemenea perspectivă logică poate opera şi în ceea ce priveşte sursa care a 
stat la fundamentarea acestor două religii: fie Biblia este Cuvântul lui Dumnezeu, fie 
Coranul ca revelaţie indirectă prin intermediul unui mesager către profetul său 
Mahomed. Principiul logicii se poate aplica și în ceea ce priveşte modul de obţinere a 


158 


Capitolul II- Orientări religioase privind divinitatea 


mântuirii: se dobândeşte, fie primindu - L pe Isus Hristos ca Mântuitor, fie prin 
respectarea celor cinci stâlpi ai religiei islamice. Diferenţele și opoziţia dintre cele 
două mari religii monoteiste conduc la separarea celor două religii în domenii cruciale, 
inducând consecinţe negative în viaţa spirituală și social-politică, asupra cărora nu 
vom insista, ele fiind destul de evidente, atât sub raport retrospectiv, cât mai ales în 
prezent, și cu certitudine și în viitor, asperităţile şi intoleranța adâncindu-se tot mai 
mult între aceste religii, devenind din ce în ce mai mult intolerante şi ireconciliabile. 

Concluzia logică desprinsă este că nu poate fi acceptată o relaţie de sinonimie 
între cele două divinități, mai precis Allah nu este egal cu Dumnezeul creştinilor şi 
nici Tatăl lui lisus Hristos, el neavând un fiu, ci un profet. Pentru musulmani a accepta 
natura divină a fiului lui Dumnezeu este considerată o mare blasfemie, considerându- 
l pe Allah unica divinitate, după cum rezultă din strigătul musulmanilor: Allahu akbar, 
care, așa cum am mai arătat, se traduce prin Allah-Dumnezeu este mare sau după 
unele traduceri, Dumnezeu este totdeauna Cel mai mare. Această sintagmă 
evidenţiază faptul că Allah nu poate intra într-o relație personală şi intimă cu o 
persoană inferioară, ca cea dintre un tată și un fiu, respingând afirmația şi noţiunea de 
copil al lui Dumnezeu şi pe cea de Tatăl nostru ceresc, regăsite în creştinism, 
considerându - le blasfemie, chiar dacă îi recunosc caracterul transcendent al lui Allah, 
nu însă şi a Profetului Mahomed. 

Din această perspectivă se apropie mai mult de o altă religie mare a lumii şi 
anume de hinduism, iar în cadrul acesteia de brahmanism, unde Brahma este un 
Dumnezeu unic transcendent, asupra căreia vom insista în continuare. 

Nu vom încheia relatarea despre islamism şi nu vom începe demersul analitic 
asupra acestor religii indiene, înainte de a evidenția superioritatea religiei bazate pe 
un Tată al nostru a tuturor și a unui Fiu trimis şi jertfit pentru răscumpărarea noastră 
pentru păcatele săvârșite și mântuire, adică a religiei creştine, putând exclama și noi 
ca fii ai lui Dumnezeu: Avva! - Abba - în aramaică (cf. Romani 8:15), tradus prin 
Părintel-Tată!, ceea ce nu pot face credincioşii din celelalte religii, precum 
credincioșii creştini, care chiar dacă recunosc o asemenea divinitate unică, diferită de 
Dumnezeul Treimic al acestei religii, ca cea mai mare şi importantă religie de pe 
mapamond. 

Desigur, nu sunt lipsite de importanţă nici cealalte religii mari ale lumii, mai 
ales cele din spaţiul indian, hinduismul, brahmanismul şi budismul, carea aşa cum 
vom arăta, au multe puncte comune cu creștinismul, ceea ce ne obligă să le analizăm, 
măcar într-un mod succint, în pofida faptului că acestor pretinse religii nu le este 
recunoscut de către toţi analiștii statutul și caracterul lor religios, acela de a fi centrate 
pe o divinitate transcendentă, fiind considerate mai mult filosofii cu caracter spiritual 
şi psihoterapeutic decât religii adevărate. 

1.5.3. Hinduismul şi Brahmanismul 


Întrucât aceste religii apar pe acelaşi areal geografic, aparținând mai degrabă 
unui ansamblu cultural spiritual indian decât ca o religie bine structurată și articulată, 
şi datorită faptului că între ele nu există deosebiri majore, le vom analiza împreună, 
menționând deosebirile care se impun la momentul oportun. Așadar hinduismul şi 
brahmanismul, ca ramuri ale acesteia, apar ca pretinse religii noi care acceptau 
existenţa unor ființe supranaturale, precum erau zeii, pe care îi venerau într-un mod 
specific, atenţia fiind însă îndreptată pe căutarea altor mijloace de cunoaștere și de a 
transcende aceste zeități, adică de a ajunge dincolo de ele, punând un accent mai mare 
pe cunoașterea Sinelui interior - atman, adică mai pe înţelesul tuturor, pe om, şi nu 
pe cel care a creat omul, cum se întâmplă în cadrul celorlalte religii revelate. 

Asemenea creștinismului, sau cu mult mai înainte, la religiile sumeriene, şi 
această religie, cu precădere în bahmanism, are la bază acest principiul trinitar, 
denumit Trimurti, fiind formată din cele trei divinităţi: Brahma, Vishnu şi Shiva. Cel 
de - al doilea membru este Shiva, iar cel de-al treilea este Vishnu. Trebuie menţionat 
că aceste persoane treimice din Trimurti au apărut în primul mileniu după lisus, având 
ca model formal - după formă, configurația treimică creștină - Sfânta Treime și nu 
invers. 

Triadă preluată din creștinism, care însă spre deosebire de Sfânta Treime unde 
cele trei Persoane au rol exclusiv pozitiv, în triada hinduismului, un asemenea rol îl 
dețin doar primele două personae - divinităţi, respectiv Brahma -Creatorul şi Vishnu 
- Păstrătorul, Shiva - Distrugător al lumii, după cum este denumit, deţine o funcție 
negativă-distructivă, asemenea lui Satan. Rudra-Shiva, după cum mai este denumită 
această persoană ce aparține triadei hinduse, are prin excelență vocaţia distrugerii, 
fiind sinonimă cu Satan și nu cu vreo divinitate, cu alte cuvinte nu are are nimic de-a 
face cu Dumnezeu, ci dimpotrivă îi este ostil şi dușman declarat, asemenea diavolului, 
ca entitate existențială creată şi decăzută din rangul deţinut la creație, acela de înger. 

De ce era necesară o asemenea entitate cum este Shiva în hinduism este o 
întrebare la care răspunde astăzi ştiinţa prin acel principiu al distrugerii continue a 
creaţiei, denumit entropie (prin cel de-al doilea principiu al termodinamicii, inevitabil 
procesului creaţiei divine), religiile explicând această mare descoperire prin ceea ce 
este desemnat şi semnificat prin liberul arbitru, exprimată prin permisivitatea 
divinității şi a libertăţii creaturilor de a greşi, adică de a acţiona contrar legilor şi 
voinţei divine. Fiind parte a creaţiei, în hinduism Shiva este perceput ca un zeu 
distructiv, îndreptându-se împotriva ocrotitorului creaţiei, Vishnu, ca oglindă a 
Creatorului - Brahma, care rămâne neutru acestei lupte dintre bine și rău, principii 
simbolizate de celelalte două divinități antitetice, pe care o trancendente, rămânând la 
nivel de principiu suprem al universului, ca stare eternă, denumită MOKHA, sinonim 
cu ceea ce este divinitatea, cel puțin sub raportul atributului infinității - eternității. 

În sinteză fie spus, Brahma este Creatorul transcendent, fără calități, de 
neconceput de vreo minte, asemenea lui Dumnezeu Treime, Vishnu, cel care deţine 
rolul al doilea în triada amintită, reprezintă voinţa Creatorului, îndeplinind mai mult 
un rol de conducător şi organizator, ca rezultat al voinței lui Brahma, în acelaşi timp 

este imaginea despre Creator pe care şi-o pot face creaturile evoluate (îngeri, zei, 
divinități, oameni). Tot cu titlu informativ și în scop anticipativ, dacă îmi este permisă 
o asemenea exprimare, prin Vishnu sunt reunite un cumul de calități spre care tind 
spiritele ce au ales calea evoluţiei ascendente spre Lumina lui Brahman - Sinelui 
universal, exprimată prin noţiunile de frumos, bine, adevăr, puritate, libertate etc. ele 
căpătând sens numai dacă le înglobăm în noțiunea prin care desemnăm această 
divinitate trinitară secundară, aceea de Vishnu. Dar asupra acestor particularități ne 
vom ocupa mai încolo, acum continuăm demersul analitic asupra hinduismului, privit 
la modul său mai general, în mod deosebit asupra caracterului său imanentist şi 
panteist şi doar în mai mică măsură transcendent, fără a putea ignora nici caracterul 
său transcendent, mai ales prin intermediul uneia dintrre ramurile sale de bază, 
brahmanismul. 


I1.5.3.1. Hinduismul 


Încercând să delimităm, cel puţin din perspectivă didactică, aceste forme 
religioase din arealul spiritual indian, vom face precizarea că sub raport etimologic 
hinduismul, ca una dintre cele mai vechi religii, provine sub raport etimologic de la 
numele fluviului ce străbate India, Indus - Hindu, în limba indiană, dar şi de la 
cuvântul sanscrit sindhu - râu, care se referă tot la numele fluviului amintit. Ceea ce 
caracterizează și în acelaşi timp separă această religie de altele este faptul că spre 
deosebire de celelalte religii considerate ca religii mari, precum creştinismul şi 
islamismul, care au la baza constituirii lor anumiţi întemeietori, hinduismul nu are un 
întemeietor, ea existând dintotdeauna, asemenea credinţei în Dumnezeu, manifestată 
sub diferite forme. 

De aceea, unii consideră aceste religii hinduse (brahmanismul și budismul ca 
specii ce aparţin hinduismului) nu doar religii, ci și filosofii. Fapt ce ne îndreptățește 
să avem anumite rezerve în atribuirea statutului de religii şi de divinitate personajelor 
în jurul cărora gravitează aceste pretinse religii, aceasta având prin excelență un 
caracter imanent, de factură cosmologică şi nu transcendentă. 

Așa cum se știe, hinduismul a fost la început, în perioada vedică, o religie 
politeistă, acceptând mai mulţi zei, devenind ulterior o religie de tip henoteist, ceea 
ce se exprimă prin faptul că acceptă şi adoră un singur Zeu mare, fără să-i nege însă 
pe ceilalți, acesta devenind un Dumnezeu personalizat, diferit de acea divinitate 
specifică religiior revelate, fapt ce face ca aceasta să îşi piardă statutul de religie, 
devenind mai degrabă o filosofie cosmologică. Modul explicit de interpetare a 
divinității hinduse - brahmaniste este regăsit în Upanişade. În general în această 
colecţie de textele UpaniZad - Upanișade (care se traduce prin: stând alături, şezând 
la o întâlnire secretă, cunoaștere secretă sau formulă secretă, mai precis text secret 
rezervat unei categorii restrânse de iniţiaţi) se ajunge să fie desemnată divinitatea - 

“Dumnezeu” în statutul său nedeterminat, transpersonal, în calitate de principiu 
absolut, fiindu-i desemnate ca principale atribute nemurirea, unitatea-totalitatea, fiind 
ca atare perceput drept sinele universal - Brahman, care nu este identic cu Creatorul 
- Brahma. 

În același timp, așa cum am mai spus, Brahman este perceput ca un principiu 
cosmologic de tip panteist, adică ca o putere cosmică misterioasă care conferă 
echilibru, armonie şi susținere a întregului univers creat, nefiind însă identic cu cel 
care a creat lumea, adică cu Brahma, cel care a creat lumea şi prin care se manifestă 
toată creaţia, dispunând în acest mod de o putere supremă. În corespondenţă cu acest 
principiu zeificat, în hinduism există un alt concept, denumit Dharma, în antiteză cu 
cel de Adharma, prin primul principiu amintit exprimându-se faptul că în univers 
există o lege, exprimată de şi printr-o putere impersonală în care îşi au originea şi 
puterea ceilalți zei. 

Pentru a salva acest principiu şi această /ege și ordine universală de acel 
principiu distructiv, exprimat prin Adharma şi acea zeitate distructivă - Shiva, care 
conduce la instabilitate şi haos, adică la entropie, cealaltă divinitate supremă din 
Trimurti, Vishnu, se manifestă periodic în lume, revelându-se prin mai multe 
avataruri, cum ar fi Krishna şi Buddha, ca cel de-al noulea avatar, iar după exegeții 
religiei chiar și Iisus Hristos. Vishnu este una dintre divinităţile esenţiale ale 
hinduismului. El reprezintă aspectul Supremei Realităţi care menţine şi susţine 
creația. Se observă că între cele două divinităţi din triada hindusă există legături 
indisolubile: puterea creatoare nesfârşită a lui Brahma dă viaţă tuturor fiinţelor, iar 
forţa de menţinere nesfârşită a lui Vishnu ocroteşte această viaţă, această creaţie. 
Adoratorii săi, numiţi Vaishnava, au răspândit vishnuismul, astăzi constituidu-se în 
una dintre cele mai mari orientări spirituale ale tradiţiei hinduse. Nu la fel se întâmplă 
cu cealaltă zeitae din configuraţia Trimurti, Shiva, care reprezintă forța răului - 
distrugerii a ceea ce a creat Brahma şi ocroteşte Vishnu. 

Referindu - ne la această religie sincretică şi ramurile sale emergente, 
subliniem faptul că prin concepţiile promovate de către acestea, s-a încercat 
delimitarea de politeism şi ulterior de monoteism. În ignoranță cu toți zeii, care nu 
mai erau foarte importanţi în India, a fost acceptată o divinitate unică - Brahman, de 
tip panteist şi nu exclusiv transcendent, care este un spirit și o putere prezentă în esenţa 
tuturor lucrurilor, asemenea Duhului Sfânt din cadrul religiei creștine. Astfel toți 
credincioșii, dintr-o asemenea perspectivă interpetau universul ca a fi emanația divină 
ce izvora din ființa misterioasă a lui Brahma, reprezentând sensul lăuntric al oricărei 
existenţe, găsindu-se în orice, asemenea panteismului de tip spinozian, orientare onto- 
teologică la care vom face referință într-o altă parte a lucrării. În continuare, aici şi 

acum, vom delimita esenţa brahmanismului, ca specie a unui gen, de religia hindusă, 
care în calitate de gen, prin sfera sa de manifestare cuprinde şi specia menţionată. 


I1.5.3.2. Brahmanismul 


Din sinteza făcută asupra hinduismului şi din referirile apriorice la adresa 
brahmanismului (pentru unii cititori aceste particularități fiind cunoscute şi din alte 
surse decât din ceea ce prezentăm noi), s-a putut observa că această religie coexistă 
cu hinduismul, fiind o ramură superioară a acesteia. Dintr-o asemenea perspectivă 
elitist - teologică, brahmanismul este considerat o creație a preoților, ca reacţie de 
împotrivire faţă de religia vedică, după cum a apărut mai târziu budismul, ca reacție 
de protest față de brahmanism. Pentru a evita confuzia dintre cele două noţiuni 
frecvent întâlnite în această religie și filosofie hindusă, considerăm necesar să le 
clarificăm chiar la începutul demersului analytic întreprins, realizânt o linie de 
demarcației epistemologică. Dacă ne referim la cuvântul Brahma (scris "Brahmăâ”), 
trebuie precizat şi cunoscut că prin această sintagmă este desemnat 
zeul hindus al creaţiei şi unul din membrii trinității Trimurti, alături de ceilalți doi zei 
trinitari: Shiva și Vishnu. Celălat cuvânt, uşor confundabil cu primul, Brahman, 
reprezintă din perspectiva filosofiei hinduse, Spiritul Cosmic Suprem, ambele noţiuni 
având același etimon - rădăcină, de unde şi uşurinţa confundării lor. Mai trebuie 
precizat că sub raport teologic, Brahma este zeu personalizat, ca rezultantă a 
interacțiunii a două forțe, una centripetă şi alta centrifugă ale universului, pe când 
Brahman, din punct de vedere cosmologic, este ființa supremă absolută impersonal, 
relativ identic cu Allah sau cu Dumnezeu Tatăl - Creatorul din religia creştină. De 
asemenea, pe acest fond analogic, Brahma este considerat o divinitatea creatoare, pe 
când Brahman înseamnă sinele universal şi nu creatorul, având o putere mai scăzută 
decât a celui care a creat lumea. După alţii, aceste două nume acoperă aceeași persoană 
divină, ca atare nefiind persoane zeificate diferite. 

Toate acestea, şi nu numai, se pot constitui în motive ce ne fac să credem că 
aceste orientări religioase şi filosofice sunt mai degrabă constructe ale minții omului 
decât religii în adevăratul sens al cuvântului, care şi ele sunt tot creaţii ale minţii și 
imaginarului colectiv, Dumnezeu fiind dincolo de închipuirile noastre, neputând fi 
cuprins cu mintea umană, doar cu sufletul și prin credință absolută. 

Asemenea delimitări semantice au la bază sursa din care se iau aceste nume: 
în Vedanta, care înseamnă sfârşitul Vedelor (Veda este un principiu ce stă la baza 
acestora, însemnând cunoaştere). Astfel în aceste culegeri de cărți mai vechi, aşa cum 
am precizat, zeul Brahma (Creatorul) nu este identic cu Brahman, pe când în 

hinduismul modernizat, aceste două nume sunt identice. Brahma mai este identificat 
cu zeitatea vedică Prajapati. 

O asemenea confuzie şi imprecizie semantică ne face să fim mai atenţi în 
utilizarea acetor denumiri, mai frecvent apelând la ceea ce este mai apropiat de 
adevăratul sens al divinității hinduse, acela de Creator și nu de sine universal, care 
este doar un principiu şi nu Creatorul - Brahma. Menţionăm că unii autori, cum ar fi 
cel care a scris interesanta carte de referință, Istoria lui Dumnezeu, K. Amstrong, nu 
folosesc decât un singur nume a acestei divinităţi hinduse, pe cea de Brahman, ceea 
ce ne facem să credem că aceşti autori, în mod deosbit autorul citat, îl asimilează pe 
Brahma în acest nume generic amintit anterior - Brahman, fără a-i diminua locul și 
importanţa sa în acea configuraţie triadică amintită, Trimurti, cu cele trei divinităţi 
contrariate și chiar confuze, Shiva fiind după cum am mai spus, o forță a răului şi nu 
o divinitate. 

Revenind la acel principiu cosmologic, după cum mai poate fi interpretat 
Brahman, alături de semantica teologizantă a preoţilor brahmani, aceea de a-l 
considera drept zeu al creaţiei - Brahma - Creator, trebuie spus că sub raport panteist, 
pentru hinduși şi cu atât mai mult pentru brahmaniști, această divinitate reprezintă 
fundamentul întregii existenţe, cauza materială și eficientă a universului, sinele 
suprem, esența conștiinței, fundamentul cunoaşterii şi totodată, sensul lăuntric al 
oricărei existenţe, având determinări imanentist-transcendentiste. Dintr-o asemenea 
perspectivă, Brahma ar constitui sursa generativă din care emană lumea, aceasta fiind 
interpretată de brahmaniștii și exegeţii acestei religii ca a fi emanaţia divină ce îşi are 
rădăcinile în această divinitate creatoare - Brahma, care nu poate redusă la nivel de 
principiu, cum este perceput Brahman, în pofida faptului că asemenea Duhului Sfânt 
este perceput ca o putere personală, ceea ce conduce spre o asemenea posibilă 
substituire şi identificare. 

La fel ca şi în creștinism, unde Dumnezeu nu poate fi exprimat prin cuvinte 
şi în hinduism, Brahman este “ceea ce nu se poate spune prin cuvinte, dar prin care 
cuvintele pot vorbi (...) ceea ce cu mintea nu poate fi gândit, dar prin care mintea 
poate gândi” (apud. K. Amstrong , p.55). Aprecierea făcută conduce spre acele două 
principii: Principiu antropic slab, care presupune că lumea este creată în vederea 
apariției omului şi raţiunii, în devenirea acestei creaţii supreme prin rolul condițiilor - 
constantetor fizice, și Principiu antropic tare, prin care rațiunea este cea care a gândit 
lumea conform voinţei unei puteri care a proiectat şi creat lumea, ea fiind acea rațiune 
cosmică, după cum o denumeşte Hegel şi adepţii acestei paradigme filosofice, 
cunoscută prin denumirea de panlogism - panraţionalism. 

Un asemenea principiu este anticipat de evanghelistul loan în binecunoscutul 
moto al evangheliei, unde Cuvântul divin este aprioric creației, fiind identic cu 

Creatorul, iar mai înainte la Platon, prin teza ideii ce premerge realitatea pe care o 
desemnează. Din ceea ce afirma autorul citat de K. Amstrong, rezultă că noi nici nu 
putem gândi această putere, să o transformăm în obiect al gândirii şi cu atât mai puţin 
am putea să ne adresăm ei, ceea ce nu ne rămâne decât să o simţim prin acele stări de 
extaz mistic. În Upanişade se spune că “Divinitatea - Brahma-n.n se trăiește în extazul 
unei trăiri ce deschide ușa vieţii eterne”. Mai pe înţelesul cititorilor, Dumnezeu vine 
în gândurile celor care îl ştiu dincolo de gândire, fiind mai aproape de cei săraci cu 
duhul, după cum ne spune Mântuitorul în una dintre Fericiri, asupra cărei probleme 
am insistat în cartea noastră Creștinismul între imanenţă și transcendențţă. De unde 
rezultă că înainte de toate, pentru a putea intra în gândurile noaste, Dumnezeu trebuie 
căutat şi gândit - raționalizat, și apoi slăvit, în cunoştiință de cauză! De aici rolul 
rațiunii în credința puternică a celor care-L caută pe Dumnezeu, şi nu daor îl afirmă, 
cum se întâmplă de cele mai multe ori și la cei mai mulți. 

Revenind la hinduism, menționăm că sintagma hindusă - brahmanistă prin 
care sunt desemnate atributele acestei divinități este “Tat tvam asi” (tradus prin 
Acela/EI tu ești, foarte asemănătoare cu sintagma exprimată mult mai târziu de lisus 
Hristos: “lar Eu şi Tatăl Meu una suntem” - loan 10:30). Ceea ce deosebeşte însă în 
mod radical această religie de creştinism și islamism, pe lângă lipsa întemeietorului 
ei, este modul cum percepe - evaluează raportul dintre credincioşii ei şi Dunezeu, 
adică calea, ca să ne exprimăm în termenii religiei creştine. Dacă în celelalte două 
mari religii, calea este de la Dumnezeu spre om şi univers (“Eu sunt calea, adevărul 
şi viaţa. Nimeni nu vine la Tatăl Meu decât Mine”- loan 14:6), mărturisire făcută de 
Iisus Hristos prin același evanghelist, în cadrul hinduismului, brahmanismului și 
budismului este invers, de la om spre Dumnezeu, promovând nevoia de cunoaştere a 
acestui raport şi nu pe cel de subordonare exclusivă. 

De aceea, pe acest fond panteist, asemenea vechilor egipteni, în viziunea 
indiană a acestor religii, Dumnezeu sălăşluieşte atât în inima omului, unde se află 
sufletul, sinele individual, ä&tman, cât şi în univers, ca Sine universal-Brahman. Sunt 
concepte esenţiale în filosofia indiană, prin ele fiind desemnate esențele universului 
și ale omului, fără a le disocia sau chiar subordona unul altuia, cum se întâmplă în 
celelalte religii revelate monoteiste. 

Astfel, sufletul omului - sinele individual, desemnat prin ceea ce hinduși 
înțeleg că este ätman sau Jivă, este strâns legat de sufletul universal - Brahman, între 
ele neexistând nicio contradicție de ordin religios, ci, dimpotrivă, există o strânsă 
legătură. De aceea, în conformitate cu civilizaţia vedică - Rig Veda, ătman este un 
concept cu valoare semantică şi religioasă duală, pe lângă valența semantică de sine 
individual, cunoaște şi calitatea de a fi suflul vital sau principiu vital, asemenea 
Duhului Sfânt în cadrul religiei triadice creştine. Spre deosebire însă de acesta, aşa 

cum ama mai arătat, prin Brahman este desemnat cel mai înalt principiu din 
perspectivă panteistă, reprezintând sensul lăuntric al oricărei existenţe, esenţa tuturor 
lucrurilor, îndeplinind ceea ce în sensul filosofiei greceşti capătă calitatea de principiu 
ontologic imanent şi nu transcendent. 

Mutatis mutandis, trecând peste aceste amănunte de ordin conceptual, 
precizăm că în ultimă instanţă în aceste texte este cultivată ideea conform căreia 
divinitatea adevărată transcende zeii, fiind prezentă în esența tuturor lucrurilor. Ca 
atare, puterea unică nu mai este deţinută de un zeu, ci de un principiu metafizic 
(influenţa lui Aristotel este mai mult decât vizibilă) care este unitatea supremă, 
realitatea ultimă, Dumnezeu (Brahman). Întregul, absolutul era denumit tad ekam 
(acel unu) în Imnul creaţiunii din Rig Veda, Prajăpati în Brăhma, dar Brahman în 
Upani=ad. Dintr-o asemenea perspectivă teologică, Brahman este în ultimă instanță 
Dumnezeul acestei religii şi filosofii cosmologice. 

Transcendent şi imanent deopotrivă, suprapersonal,  transpersonal, 
nedeterminat, fără calităţi şi atribute, această divinitate scapă instrumentelor logicii 
formale şi nu poate fi cunoscut prin studiu, intelect sau simţuri, ci asemenea 
divinităților specifice religiilor monoteiste, în mod mai mult intuitiv decât pe calea 
revelaţiei. Pe o poziţie exclusiv imanentă se situează o altă ramură a hinduismului, 
apărută ca o manifestare de protest împotriva brahmanismului, cu origini în vechile 
şcoli filosofice chineze, budismul. Având mai mult un caracter filosofic imanent 
(considerat o religie orizontală) şi nu trsanscendent, nu prezintă un interes deosebit 
analizei noastre, ca atare nu ne vom ocupa de această orientare desprinsă din 
Hinduism. 


II.5.3.3. Alte orientări religioase şi filosofice monoteiste privind 
divinitatea - Dumnezeu 


Revenind la semantica acestui cuvânt latin deus, acesta în calitatea sa de 
etimon are corespondenţă în mai toate limbile indo-europene: théos în greacă veche, 
daeva în iraniană, div în sanscrită, dsius în hittită, dievas în lituaniană, dia (la celți) şi 
în irlandeză, duw în galeză, Tiu în vechea germană etc (cf. Mircea Itu, Ideea de 
Dumnezeu din lucrarea Filosofia și istoria religiilor). 

În esență, Dumnezeu este văzut drept Creatorul şi Stăpânitorul universului, 
iar omul, creat după chipul şi asemănarea Sa, se raportează la El atât prin frică şi 
supunere, cât și prin devoțiune şi iubire. După acelaşi autor citat, care la fel ca şi 
ceilalți şi implicit şi noi, nu face decât să reitereze unele atribute ale divinității- 
Dumnezeu, printre care mai relevante citiorilor mai puţin inițiați în teologie ar consta 

în a fi: Absolutul, Realitatea supremă şi ultimă, Sinele universal, Infinitul, 
Perfecţiunea, Unitatea, Întregul şi Totul. 

De asemenea, divinitatea poate avea un aspect personal (mai ales în 
creștinism, sub forma trimică a celor trei Persoane cu atribute divine), impersonal sau 
transpersonal, ultimele particularități aparținând în general religiilor monoteiste, cu 
excepția mozaismului, unde divinitatea era puternic personalizată, fiind revendicată 
de un singur popor, cel israelit, şi de către evrei în general. În unele religii este văzut 
ca transcendent şi unic, în altele ca imanent şi unul prezent în multiplicitatea de nume 
şi forme din univers. Între atributele lui Dumnezeu se găsesc: infinitatea, unitatea, 
unicitatea, simplitatea, personalitatea, eternitatea, imensitatea, omniprezenţa, 
atotputernicia sau omnipotenţa, nemişcarea ş.a. Lor li se adaugă atributele divine 
(inteligenţa, bunătatea, voinţa şi omniscienţa) pe care le vom analiza într-un alt capitol 
al acestei lucrări. 

Ele sunt prezente în totalitate sau parțial în diferitele sisteme filosofice, în 
religie sau în credinţele religioase. Infinitatea lui Dumnezeu se referă la faptul că el 
este nelimitat în orice aspect al perfecțiunii sale, imposibil de imaginat de către 
rațiunea umană. Din infinitatea divinității este dedusă unicitatea sa şi una din cele mai 
importante calități şi atribute, aseitatea, ceea ce se exprimă prin faptul că existența 
creată se exprimă prin Creator, existența Sa fiind independentă de creație, şi nu El 
există prin creaţie (vom dezvolta acest aspect într-un alt capitol al lucrării). Din 
perspectivă substanţialistă ontologizată (spinosiană), Dumnezeu este evaluat ca a fi 
substanță simplă, excluzând în natura sa formele compuse, atât 

Dintr-o asemenea perspectivă reductivistă, Dumnezeu nu poate fi definit 
decât prin ceea ce compune o asemenea existență finită în ultimă instanţă şi nu prin 
infinit şi absolut. Mai mult decât atât, în scop comprehensiv și umanist, Dumnezeu a 
fost redus la statutul de Persoană, fie unică, fie trinitară, perspectivă care de asemenea 
creează atât confuzie, cât şi multe contradicții de factură epistemologică şi teologică. 
Ceea ce îi conferă un statut diferit de orice, implicit de creație, este faptul că este 
distinct de Creaţie şi de creaturi. Spunând că Dumnezeu este eternitate şi infinitate, se 
subliniază că în esenţa, viaţa şi acţiunile sale Dumnezeu este dincolo de orice limite 
şi relaţii temporale şi că nu depinde exclusiv de fiinţa creată, ci de propriul Său Proiect 
divin. 

Însăși libertatea acordată de divinitate, prin acel principiu al liberului arbitru, 
ne îngrădeşte liberdatea, acţiunile noastre fiind subordonate imaginar unei puteri care 
ne vede şi ne pedepseşte pentru orice încălcare a acestui proiect pe care nu ne este dat 
să-l cunoaștem decât postfactum acţiunilor şi pedepselor emergente acestora pentru 
încălcarea legităţilor divine. Din perspectivă temporală, divinitatea nu poate avea un 
început sau sfârşit, durată sa fiind continuă, fără să cunoască succesiuni existențiale 

sau momente temporale, chiar dacă se manifestă uneori în asemenea secvenţe 
transversale sub raport temporal. 

De aici și o altă perspectivă paradigmatică în evaluarea divinității, cea care 
vizează caracterul transcendent şi atributul transcendenţei a lui Dumnezeu în raport 
cu timpul şi spațiul, fiind considerat ca a fi dincolo de spaţiu şi timp, fiind exprimat 
prin eternitatea Sa. De unde o altă proprietate a lui Dumnezeu, percepută de omul 
simplu, fără a putea - o exprima, cea a ubicuităţii, care așa cum se știe se exprimă prin 
faptul că Dumnezeu se găseşte pretutindeni, omniprezența fiind completată de 
omnipotența sau atotputernicia sa. În același timp, Dumnezeu este imuabil, 
neschimbător. Dumnezeu este cunoaştere absolută, deci este omniscient. Voința 
liberă este Dumnezeu şi aceasta implică puterea de alegere. 

Dar cel mai important element al voinţei divine a lui Dumnezeu este 
Providența. Aceasta este schema din mintea divină prin care toate ființele şi lucrurile 
sunt ordonate şi conduse eficient spre un scop comun, proiectat de divinitate, care 
depinde de voința Sa. Asupra rolului voinţei divine există mai multe opinii. Spre 
exemplu, în mod constructiv Sfântul Augustin susține că voința emerge de la 
Dumnezeu prin graţia divină, fiind însuşi Dumnezeu, pe când un adept al 
pelagianismului, loan Cassian, considera că voința divină acționează în mod 
complementar cu voința omului. Se subînţelege că voinţa şi acțiunile omului nu sunt 
independente de voinţa divină, ci ele sunt subordonate acestei voințe supreme, 
conforme cu Proiectul divin transcendent, aplicabil într-un plan imanent, unde este 
implicată şi voinţa umană în mod sincrteic cu voinţa divină. 

O asemenea convergenţă şi un asemenea sincretism al celor două forme ale 
voinţei sunt susținute de mulți alți gânditori, unul dintre aceștia fiind filosoful polonez 
contemporan, Leszek Kołakowski. Acest gânditor subliniază importanţa ca esenţa şi 
existenţa lui Dumnezeu să conveargă. Pe lângă alte contribuţii în plan filosofic ale 
acestuia, el prezintă imaginea lui Dumnezeu potrivit cu diferite doctrine: teodiceea, 
raționalismul şi mistica, precum şi în raport cu sacrul, moartea, erosul, limbajul şi 
tabuurile. 

Considerat ca a fi un antimarxist convins, Kołakowski explică excluderea din 
societățile secularizate ale lui Dumnezeu, dar ca majoritatea filosofilor îi reduce 
statutul divin la ceea ce considerau şi filosofii materialiști antici, un principiu, dar şi 
un model al omului, despovărat de concret şi efemer, prin care omul se poate 
îndumnezei (Leszek Kołakowski, Religia, tradusă din engleză de Sorin Mărculescu, 
Bucureşti, Editura Humanitas, 1993). 

Desigur, cei mai mulți oameni îl fac responsabil pe Dumnezeu pentru 
nereuşitele lor în viaţă, incriminându-L de nereuşita şi pedepsele primite, uitând de 
celebra vorbă românească în conformitate cu care "Dumnezeu îți dă, dar nu îţi bagă 

şi în traistă”, ceea ce este sinonim cu această implicare a voinței omului cu cea a lui 
Dumnezeu în raport cu fiecare din noi. Predomină încă acea frustrare extrapunitivă şi 
principiul alterităţii, incriminând pe alții, implicit divnitatea (prin destin şi fatalitate), 
pentru nereușită şi răul cu care ne confruntăm, fără să ne asumăm propria noastră vină. 
De aceea, Dumnezeu nu trebuie perceput ca pe o forță oarbă exterioară şi nici ca pe 
un destin implacabil, ci este armonia universului, la care trebuie să contribuie şi omul 
în vederea menținerii sale, împiedicând pe cât posibil acțiunea distructivă a entropiei 
universului şi a omului, prin degradarea sa tot mai vizibilă, ca urmare a acestui 
principiu universal exprimat şi de Apostolul Pavel prin ceea ce desemna prin 
deşertăciune. 

În evaluarea și interpretarea divinității și - au adus contribuția şi unii filosofi 
şi teologi români. De unii dintre filosofii români, o asemenea categorie este percepută 
şi evaluată ca o entitate ontologică de sine stătătoare, dincolo de capacitatea senzorială 
a omului de a-L putea evalua în plan ontologic şi raţional. În acest sens, criticul literar, 
filosoful şi omul de cultură român, Titu Maiorescu, afirma că “Dumnezeu este o 
reprezentare ce se formează pe măsură ce sufletul se dezvoltă şi cultura se 
îmbogăţeste”. 

Adevăr peremtoriu, întrucât reprezentarea şi imaginaţia omului despre 
divinitate şi puterea divină nu au stagnat ci, dimpotrivă, au evoluat în raport cu 
evoluţia gândirii, raţiunii, pe de o parte, dar și cu necesitățile și evenimentele cu care 
s-a confruntat omul pe parcursul istoriei sale contorsionate şi convulsionate. Cu cât 
omul capată mai multă capacitate de abstractizare, cu atât se “pierde” în enunţuri mai 
sofisticate privind esenţele lucrurilor, în general, şi a lui Dumnezeu-divinităţii, în 
special. 

Nu toţi gânditorii recunosc acest caracter aprioric a lui Dumnezeu, cu atât mai 
puţin independenţa divinității în afara cunoaşterii. Pe o poziţie extremistă şi nihilistă 
s-a situat în antichitatea romană Juvenal, cel care considera că “nu există divinitate 
dacă există cunoaştere”, “nullum numen adeadest si sit prudentis” (apud. Titu 
Maiorescu, Scrieri din tinereţe), ceea ce în mod logic ar conduce la dispariția 
divinității odată cu satisfacerea unor trebuințe cognitive absolute, ceea ce în mod 
evident este imposibil, fapt ce a condus ca această cunoaștere rațională să fie 
substituită cu credința-supraraţiunea după unii exegeți fideiști şi teologi exclusivişti, 
mergând până la a crede că cunoaşterea ar induce un impact negativ în plan caracterial, 
conducând la îngâmfare - semeţire, după Sfântul Apostol Pavel. 

Un alt mare gânditor român, alături de cel menţionat, este Lucian Blaga. În 
conformitate cu filosofia acestuia, divinitatea este percepută ca a fi o forță 
supranaturală, identificată prin ceeea ce desemna filosoful şi poetul român prin 
Marele Anonim. Pentru religie şi interpretarea religioasă, în conformitate cu filosofia 


169 


IOAN JUDE Retorica Divină 


lui L. Blaga, cauza supremă a tot ce există este în afară de natură, fiind de esență 
supranaturală. Într-un asemenea context ideatic şi imaginar, Dumnezeu apare în 
conştiinţa religioasă şi a trăirilor religioase, în primul rând din necesităţile explicativ 
- interpretative, deci din rațiuni de natură gnoseologică, în corelaţie evidentă cu cele 
de ordin psihologic, mai mult de factură afectivă decât rațională. 

Dintr-o asemenea perspectivă agnostică ontoteologizată, supranaturalul nu-şi 
mai poate găsi viabilitatea prin elementar şi „tendinţa stihială”, Blaga recunoscându- 
i divinului și religiei, cel puţin sub raport metodologic, aspecte stilistice-poetice, astfel 
că după filosoful citat, religia are în mod inevitabil o structură stilistică ce va conduce 
în cele din urmă la căutarea unor stihii cosmice unice şi absolute. De asemenea, în 
mod comparativ, acesta asocia divinul cu ceea ce poate fi desemnat prin nimic, mai 
bine spus a creaţiei din nimic, care în creştinism a devenit Logosul divin sau Cuvântul 
începător care a stat la baza creaţiei. Un asemenea aspect a fost remarcabil subliniat 
de Lucian Blaga atunci când definea această forță supranaturală printr-un „gol 
metafizic”, asociat „nimicului”, „nefiinţei”, dispunând de un asemenea statut divin, 
fiind considerat un „tot divin”. 

Concepte regăsite şi preluate după cum se ştie din religia budistă, cu care 
creştinismul are relativ multe puncte comune, nefiind însă nici pe departe identice prin 
formă şi cu atât mai puțin prin conţinut. Spre deosebire de stilul analogic şi metaforic 
al lui Blaga, filosoful român Mircea Vulcănescu îl percepe pe Dumnezeu ca „ființa 
particulară care face şi desface”, ca „ins şi ipostas”, ca „fiinţă de-sine-stătătoare”, 
acceptându-i asemenea teologului, asupra căruia vom face referință în continuare, acel 
atribut al aseităţi. 

Ne referim desigur la părintele și profesorul Dumitru Stăniloae, unul dintre 
cei mai recunoscuţi teologi ortodocşi români şi europeni, a cărui contribuţie este foarte 
importantă, am spune fundamentală, în teologia contemporană. 

Pe lângă alte contribuții recunoscute, D. Stăniloae avea să delimiteze 
atributele care îi conferă statut divin lui Dumnzeul Treimic prin: a) echilibrul dintre 
contemplaţie şi acţiune, b) sensul cosmic al creştinismului, al ţăranilor români pentru 
care lumea este o teofanie şi o transparenţă a luminii şi c) umanitatea infinită, ilustrată 
prin îndumnezeirea omului, „întrucât îndumnezeirea este pentru el singura cale a unei 
umanizări complete”. Chiar dacă la prima vedere Dumnezeu apare ca un paradox prin 
statul Său divin şi atributele delimitate de minta umană, El reprezintă transcendenţa 
şi imanenţa în acelaşi timp, fiind simbolul imaterialității unei lumi materiale create. 

De ce tinde omul spre o asemenea dependenţă şi nevoie de Dumnezeu 
(fenomen explicabil dintr-un anumit punct de vedere teologic şi religios - şi nu numai) 
a devenit o întrebare care preocupă din ce în ce mai mult nu numai teologia şi pe 
teologi, ci şi pe unii oameni de știință, apărând o nouă știință de interferență dintre 

teologie şi neurologie, neuroteologia, asupra căreia vom reveni într-un alt capitol al 
lucrării. Înainte de a aborda o asemenea problematică incitantă şi relativ puţin 
cunoscută publicului larg, vom menționa că asemenea aprecieri sunt regăsite la cel 
care a fost întemeietorul științei moderne a religiilor, Max Müller, care considera că 
în om există un simț al divinului şi, totodată, o idee de infinitate cu care omul nu se 
naşte, ci le obţine în contact cu realitatea sensibilă, am spune noi, în completare, prin 
experienţa de viaţă, socializarea şi educaţia religioasă, ca forme ce vin în sprijinul 
cunoaşterii divinității - lui Dumnezeu, în primul rând prin experiență și cunoaștere 
catafatică - pozitivă. 

În ultimă instanţă, acest raport de dependenţă continuă a omului religios faţă 
de o putere supranaturală - divinitate este nota specifică a oricărei religii adevărate, 
dar şi punctul comun ce conduce spre un asemenea sicretism spiritual şi fenomen 
social care este religia şi religiozitatea. Este un reflex necondiţionat, care aşa cum cum 
susținea Mircea Eliade, este nativ, omul devenind om, în adevăratul sens al 
cuvântului, atunci când a fost creat cu acest atribut al credinţei şi când imaginaţia şi 
reprezentarea colectivă îi permiteau să depăşească cel puţin imaginar acest univers 
cunoscut, realizând transcendenţa imaginară într - un plan metafizic - transcendent, 
despre care nu ştie nimic sub raport raţional, ceea ce - i conferă sens şi rațiune fiind 
imaginaţia şi credinţa. De unde concluzia că nevoia de divinitate este implicită, 
resursele regăsindu-se în primul rând în imaginaţie şi ulterior în rațiune şi judecățile 
de valoare emise asupra unei asemenea categorii abstracte și funcționale. 

Lipsa formelor precise, specifică primului stadiu religios - fazei mitologice, 
îşi regăseşte sau este specifică stadiului celui mai evoluat al religiei, cel contemporan 
sau anterior, cel modern, când Dumnezeu există peste tot şi în toate, dar în fond 
nicăieri. Este faza ontologicului transparent prin  gnoseologic, specifică 
brahmanismului şi, ulterior, panteismului spinozian (Deus in rei - Dumnezeu în 
lucruri), ca principală orientare filosofică panteistă - materialistă, asupra căreia nu 
vom insista. 

Așa cum instinctele sunt transferate din plan ontogenetic în plan filogenetic 
şi acest instinct sau scânteie divină are o asemenea emergență onto-filogenetică, 
asemenea emoţiilor de frică și a sentimentelor de glorificare şi subordonare în fața 
unor puteri supranaturale inexplicabile. În formele incipiente ale religiozității, nu au 
fost puţini şi nici chiar în prezent nu sunt cei care cred mai mult din frică decât din 
preaslăvire pe fond cognitiv, limitându-și adorația şi credința în scop revendicativ și 
mai puţin ca adoraţie şi cunoaștere. 

Desigur, opinia noastră nu este împărtăşită de către toţi fenomenologii şi 
teologii care studiază un asemenea fenomen complex şi inepuizabil sub raport 
gnoseologic şi epistemologic cum este credinţa în divinitate. Este greu de a valida o 

asemenea  aserţiune. Credem însă că înainte de a-i fi teamă omului de ceva 
inexplicabil, care-l domină, în relaţia sa cu acel necunoscut misterios, trebuie să apară 
sau să se găsească termenul de raportare şi ulterior cel de subordonare. Nu-ţi poate fi 
teamă decât în faţa necunoscutului, ori înainte de a deveni necunoscutul dominant, se 
impun cu necesitate întrebările şi implicit găsirea adecvată a răspunsurilor acestora, 
răspunsuri care la început apar în mod apriori în plan imaginar, ulterior fiind 
cristalizate şi filtrate prin prisma rațiunii, ca un proces continuu de metamorfozare 
spirituală, raţională și afectiv — revelatoare. 

La fel ca şi filosofia, religia apare din mirare, întrebare, şi nu doar prin 
intermediul fricii. Aşa se explică că până la un anumit stadiu de dezvoltare a creierului 
uman şi nu numai, copilului nu-i este frică. Aducem drept argument propria noastră 
experiență, când într-o situație specifică, am rămas împreună cu o verișoară în casă 
împreună cu cel decedat, eu fiind mai în vârstă și putând raţiona asupra situaţiei 
specifice, am fost cuprins de teamă, pe când verișoara, în inconștienţa ei, nu trăia acele 
emoții similare cu ale noastre sau ale oricărei persoane mature din acel mediu. 

De aici concluzia că emoția de frică în faţa unui fenomen necunoscut nu apare 
decât pe fondul conștientizării şi a capacității de raționalizare, asemenea emoţii 
amplificându-se odată cu capacitatea de conştientizare şi raționalizare, nefiind o frică 
instinctivă, cum se întâmplă în faţa unui pericol iminent. Tot din experienţa cu care 
ne confruntăm, pe fondul unor experienţe ale altora, această frică se menține și după 
ce devenim maturi şi conştienţi, mai ales când ne raportăm la necunoscut ca la ceva 
ce ne poate produce rău, de regulă în antiteză cu binele şi certitudinea, căpătând 
diverse forme în plan imaginar, cum ar fi duhurile rele, necuratul, diavolul. În acest 
sens, necunoscutul devine tot mai personificat, zoomorfizat, iar în faza mai evoluată 
a gândirii religioase, antropomorfizat. Într-un asemenea context evaluativ, 
diversitatea devine unitate, astfel diavolul care simbolizează puterea răului în lume şi 
divinul - Dumnezeu, ca putere antitetică, devin puteri supranaturale de care ne este 
frică până dincolo de pragul maturității. Spre deosebire de aceste forţe - energii ale 
răului, care capătă forme diverse, divinitatea, în mod deosebit în creştinism, capătă 
alte valenţe, de principiu și şi putere supremă universală. 

Se poate observa că în procesul de metamorfozare spirituală a omului, se 
petrece un fenomen ciudat şi paradoxal: evoluţia raţiunii, găsirea explicaţiilor unui 
număr relativ ridicat de fenomene şi procese din univers, nu permit explicarea 
absolutului, virtualul fiind perceput ca real, orice credincios acceptând existenţa reală 
a lui Dumnezeu, fără a-i putea atinge marginile, nici măcar în plan imaginar. În acest 
imperiu al necunoscutelor şi necunoscutului absolutizat este necesară interpolarea şi 
extrapolarea unei forțe căreia omul îi cedează atât prin cunoaştere, cât şi prin 
necunoaştere. Astfel, aşa numitele rădăcini gnoseologice ale religiei, apar pe acest 

fond al tendinței absolutiste ale omului de a explica realitatea imediată în coroborare 
cu cea “de dincolo”, la fel şi pluritatea fenomenelor şi proceselor lumii înconjurătoare 
care în plan religios poartă amprenta sacralităţii şi imaginarului. 

De aceea, din această perspectivă gnoseologică, religia, deopotrivă, urcă omul 
prin subordonare faţă de o asemenea putere necunoscută şi absolută care este 
divinitatea sau, într-un limbaj mai comun, Dumnezeu. Un caz fericit şi de dorit ar fi 
ca această subordonare să fie realizată prin convingere şi nu prin teamă şi 
constrângere, cum s-a întâmplat de-a lungul istoriei în diversele religii şi cum se mai 
întâmplă şi în prezent prin tendinţele exclusiviste şi dominatoare ale unor religii. 

Într-un asemenea context evaluativ, omul nu-şi poate realiza un ideal suprem 
decât prin participare şi cunoaşterea acestor religii (în brahmanism instituindu-se o 
conştiinţă a echilibrului între om şi divinitate), exprimată, după cum am mai arătat, 
prin acel principiu “Tat tvam asi”, tradus din religiile indiene prin “Acesta /EI tu eşti 
”, ce semnifică o identitate a individului cu principiul divin, o identitate între aspiraţia 
Eului şi principiul suprem absolut exprimat prin divinitatea regăsită în brahmanism, 
asupra căreia ne-am referit într-o altă secvenţă a capitolului. 

Unitarianismul 

Dacă studiem în profunzime această erezie care apare la începutul secolului 
al XVII-lea, vom putea observa că unitarianismul este o reactivare a unei alte erezii, 
cea a monarhianismului, teza fundamentală şi susținută fiind cea a unui Dumnezeu 
unic şi implicit a negării dogmei Sfintei Treimi. Într-un asemenea context negativist 
s-a situat şi Socinus, cel care a fundamentat erezia, acesta nu numai că a negat această 
dogmă fundamentală a religiei creştine, ci mai mult decât atât, i-a negat şi întemeierea 
sa pe Sfânta Scriptură, ceea ce este mai mult decât o blasfemie, dacă putem spune așa. 

În acest sens, întemeietorul acestei erezii invocă mai multe texte biblice, 
precum loan (17:3); I Corinteni (8:6); Efeseni (4:6), Apocalipsa (4:5), argumentând 
că din acestea ar rezulta negarea Sfintei Treimi. După Socinus, lisus Hristos este un 
om obişnuit care a primit de la Dumnezeu puterea de a învăţa pe oameni legea Noului 
Testament și care, pentru viața Sa ireproşabilă, după moarte a fost înălțat de 
Dumnezeu de-a dreapta Sa. În ceea ce priveşte Duhul Sfânt și El este numai o putere 
a lui Dumnezeu care-i ajută şi îi sfinţeşte pe oameni, nefiind nici pe departe Persoană 
divină, ci doar o formă de putere ce aparţine unui singur Dumnezeu. Este suficient să 
amintim de importanaţa acestei erezii, care la noi a generat în plan local (Transilvania) 
o grupare care a afectat omogenitatea și caracterul unitar al ortodoxismului 
transilvănean, obiectiv desprins și realizat prin acţiunile politice de dezmembrare a 
ortodoxismului și naționalismului prin apariţia acestei grupări religioase, anarhice sub 
acest aspect. 

Alte referinţe asupra acestei grupări religioase sunt prezentate în lucrarea 
noastră Creștinismul între imanenţă și transcendenţă, aşa că nu vom mai insista 
asupra acestui cult, în continuare urmând să întreprindem o analiză mai profundă 
asupra creştinismului prin acea formă cunoscută a  trinitarismului sau 
trinitarianismului, fundamentat pe doctrina Sfintei Treimi şi a ceea ce este desemnat 
prin perihoreză, însăşi Biserica creştină fiind considerată un model eclezial 
perihoretic. 


1.5.4. Modelul perihoretic al trinitarismului în religia și 
ecleziologia Bisericii creștin 


11.5.4.1.Precizări conceptuale cu privire la fenomenul perihorezei 


Fiind un concept şi fenomen spiritual mai puţin cunoscut laicilor, considerăm 
necesar şi oportun să facem câteva precizări legate de semantica şi istoricul acestui 
concept specific teologiei trinitarianiste creştine. În primul rând, menţionăm că 
întreaga teologie trinitară are la baza fundamentării sale acest concept cheie - 
perihoreza, alături de conceptul teologic creștin de ființă divină unică - dumnezeire 
sau ousia, care reprezintă substanța comună a Treimii, formată din cele trei Persoane 
ipostatice (ipostas) bine cunoscute oricărui cititor, între care sunt stabilite unele 
interacțiuni - întrepătrunderi consubstanţiale, ceea ce este desemnat de fapt prin 
conceptul analizat de perihoreză, regăsit doar în religia creștină, care ea însăşi se 
constuie în mod configurativ într-un asemenea model perihoretic. 

Astfel, fiinţa unică - ousia este cunoscută numai ca o ființă ipostaziată, cu 
entități personale, individuale şi libere, între care, așa cum vom arăta, se instituie 
anumite raporturi ierarhice și de determinare. Aceasta face ca ființa unică, existentă 
prin sine, să nu fie cauza comună a existenţe sale ipostatice sau a relațiilor dintre aceste 
entități, presupunându-se ca o existență în sine de natură holistică, cu o relativă 
independenţă - libertate a părților, fără de care ea ca întreg nu ar putea exista. 

Tradusă şi prin întrepătrunderea ipostazelor - consubstanțialitatea acestora, 
perihoreza nu e determinată de vreo distanță sau desparțire dintre aceste elemente 
constitutiv - configurative în sânul lui Dumnezeu, și nici nu sugerează vreo deficiență 
- limită ont-teologică a acestora, luate fiecare în parte. De aceea, Persoanele există în 
mod liber, dar într-o comuniune perpetuă, sau după cum am spus, în sânul lui 
Dumnezeu, pentru a fi mai pe înţelesul celor neinițiaţi cu acest limbaj doxologic - 
teologic, dincolo de limbajul kerigmatic - mai colocvial. Ca atare, acest raport este 
privit ca de la întreg la parte, sau sub aport logic, de la sferă la conținut, ceea ce 
înseamnă că Persoanele conţin fiinţa divină - dumnezeirea, fiecare în modul său 

propriu (prin nenaștere, naştere sau purcedere). Mai simplu spus, se traduce prin faptul 
că Dumnezeu nu este determinat de ființa Sa divină treimică (rezultă acest aspect şi 
din atributul nederminării cauzale), ca de o cauza exterioară, specific creaţiei, ci El 
constituie sau vădeşte fiinţa Sa în treime, ca un mod de existență ipostatic, ca semn al 
comuniunii și libertăţii Sale. De unde unitatea de esenţă, ființială, a lui Dumnezeu: ca 
o singură dumnezeire, o singură voință, o singură ființă nedespărțită, o singură 
stăpânire, fără de început și fără de sfârşit, închinată şi preamărită în Taina Sfintei 
Treimi, perceput ca Dumnezeu 

Nu considerăm ca a fi un act blasfemator dacă vom spune că această doctrină 
trinitară își are germenii în alte religii orientale, unde cultura şi mitologia erau cu mult 
mai dezvoltate decât la popoarele semite unde a germinat monoteismul şi 
creștinismul. Pe fond filogenetic spiritual, amintim că asemenea triade divine s-au 
regăsit şi în alte religii nu numai în creştinism, având cu totul alte semnificaţii decât 
cele din cadrul Sfintei Treimi. În acest scop argumentativ ne vom reîntoarce în 
antichitate în epoca babiloniană şi vom constata că închinarea la asemenea triade 
zeificate care s-au metamorfozat în ceea ce avea să devină Sfânta Treime în religia 
creştină, era ceva obişnuit, existând un mit şi un cult al „triadei marilor dumnezeii”, ca 
atare trinitarinismul creştin dup acest model perihoretic a avut o ascendență trinitară 
cu mult înaintea acestuia. Pentru a nu rămâne la nivel afirmativ, vom argument această 
afirmaţie cu unele informaţii ce fac referinţă la acest aspect destul de controversat. 

Având ca sursă informațională Dicţionarul Encyclopedia of Mythology, după 
Larousse, vom evidenția că în Mesopotamia existau trei dumnezei: Anu, Bel, Ea, 
fiecare stăpânind anumite „domenii”: Anu stăpânea cerul, Bel stăpânea pământul, iar 
Ea elementele lichide, apa; în Egipt exista triada familială a lui Osiris, Isis şi Horus; 
în Babilon triada Istar, Sin şi Samus; în India, triada Brahma, Sihva și Vishnu. Toate 
aceste configurații triadice specifice acelor vremuri, ulterior trinitare, au existat cu 
mult înainte de Hristos, asemenea credințe păgâne invadând practic creştinismul după 
moartea apostolilor, creștinismul adaptând în mod selectiv păgânismul, fără să-l 
distrugă în întregime. 

Acordându-i o asemenea importanţă acestui fenomen teologic ce vizează cea 
mai mare taină creștină, vom evidenția că modelul triunic este regăsit chiar și în 
natură, la nivelul creaţiei, nu numai la nivelul Creatorului adică în spaţiul spiritual - 
fenomenologic și mental. Ca atare, o asemenea delimitare este asociată cu Universul- 
creația divină, care de asemenea este perceput ca a fi tot triunic, fiind format din: 
spațiu-materie-timp, creat de un Creator triunic! Fiecare din aceste trei entităţi este 
deopotrivă universală şi analog cu caracterul Triunic al lui Dumnezeului revelat în 
Sfintele Scripturi. 

Şi omul, la rândul său, cunoaște această morfologie triunică, fiind alcătuit din 
trupul, suflet şi duh. Ceea ce este trupul ne spune anatomia şi fiziologia, iar ceea ce 
este sufletul - psyche, încearcă să ne spună psihologia, fiind format din minte, voință 
şi sentimente, despre acestea vorbindu-se în mai multe cărți şi versete din Biblie. De 
la aceste perspective s-au desprins şi orientările parapsihologice privind structura 
fizică şi psihică a omului, care admit existenţa a trei componente organice ale 
structurii umane, denumite: corp fizic, corp eteric şi corp astral, fiecare beneficiind de 
anumite caracteristici psiho-fizico-energetice, afirmate de altfel şi în Noul Testament. 
De unde ideea extra  corporalităţii şi a mitului nemuririi 
sufletului, problematică asupra căreia nu vom insista. 

Mai greu este să ştim ceea ce este duhul. Găsim însă răspuns și la această 
problemă, în Biblie, unde duhul omului este format din: conștiință, părtășie şi intuiţie. 
O asemenea delimitare se referă la relația omului cu Dumnezeu - Creatorul prin Duhul 
Sfânt. Problemă asupra căreia vom reveni. 

Dacă este să facem unele analogii legate de paradigma trinităţii în creştinism, 
şi din perspectivă istorică, atunci în spiritul obiectivității științifice, trebuie menţionat 
faptul că această teză ce avea să devină dogmă pe care s-a fundamentat creştinismul, 
provine din Egipt, zeul Osiris fiind aproape identic cu lisus Hristos (a se vedea în acest 
sens Isaia 19:1-3). Spre deosebire de celelalte religii tradiționale, religia creştină este 
singura care identifică individualul cu generalul, omul cu Dumnezeu, prin natura 
duală a Mântuitorului lisus Hristos, ca Fiu al Omului şi Fiu al lui Dumnezeu, 
dispunând de un Tată ceresc şi o mamă pământeană aleasă “pentru rodul pântecelui 
Său”. Pântece care în mod simbolic poate semnifica realitatea materială creată ființa 
fiinţată, în limbaj onto-teologic, mai concret fiind spus universul prin care Dumnezeu 
s-a obiectivat ca şi creaţie, şi nu numai în calitate supremă de Creator -ființa ființării, 
prin Fiul Său, conceput ca Logos divin, adică spirit divin din care emerge creaţia 
divină. Dacă nu ar fi aşa, atunci generalul nu ar există în şi prin particular, şi ca atare 
nici universalul nu s-ar putea identifica prin conţinut cu individualul. 

Unicitatea divină este regăsită şi la unii filosofi antici eleni, fiind în mod 
evident diferită de ousia - ființa divină unică, specifică Sfintei Treimi. Din această 
perspectivă filosofică, sub titlu de inventor îi amintim doar pe Xenofan şi Pitagora, ca 
a fi cei mai reprezentativi filosofi ai principiului unității, dar şi pe acei gânditori care 
acceptau acele principii ce vizau unitatea şi nu multiplicitatea şi diversitatea materiei 
care deriva din unitate, cum au fost Thales, Heraclit, Anaximene, Anaxagoras şi, 
ulterior, pe Leibniz, fondatorul teoriei monadei universale - a monadologiei. 'Teorie 
ce îşi avea originile la aceşti mari gânditori greci, în mod deosebit la Pitagora. Aşa 
cum ne putem da seama, această uniune treimică, cu origini filosofice, ar fi putut fi 
transferată ulterior în teologie, configurând în formă și conţinut ceea ce avea să 

semnifice conceptul de Dumnezeu treime în trinitarism sau trinitarianism, perceput 
sub acest model perihoretic pe care vi-l prezentăm şi noi într-un mod succint și nu pe 
deplin întemeiat din perspectivă profesională, fiind un concept ce aparţine exclusiv 
teologiei trinitare creştine. 

Faţă de aşa - zisa „poliarhie” elenistă, teologia creștină a arătat că conceptul 
„treime” nu implică acceptarea a trei principii primordiale, în maniera filosofilor 
elenişti. În treime, Dumnezeu -Tatăl este principiu unic, născător al Fiului și 
purcezător al Sfântului Duh, astfel că între născut și purces există mari diferențe ce 
statuează, după cum am mai arătat şi vom arăta şi în continuare, raportul dintre Fiul 
lui Dumnezeu - cel născut şi Duhul Sfânt, cel purces. În acelaşi timp, în Treime trebuie 
să se afirme unitatea fiinţei şi nedespărţirea ipostasurilor. De aceea, sintagma rostită 
de Iisus Hristos, „Eu şi Tatăl una suntem” (loan 10: 30;) - arată identitatea fiinţei. lar 
când zice : „Eu sunt întru Tatăl și Tatăl întru Mine” (loan 10: 38), este evidenţiată 
nedespărțirea ipostasurilor. 

Dacă ne referim la predecesorii iudaici care au anticipat în mod revelator 
această doctrină a unităţii, trebuie spus că printre aceştia au existat unii care cu mult 
timp înainte au „intuit” această doctrină monoteistă ce prefigure monoteismul trinitar 
de tip perihoretic creştin. Printre aceştia îl vom evidenția pe profetul Isaia, care 
profeţeşte următoarele despre această natură unică a Domnului - Yahwe: “Că Eu sunt 
Domnul Dumnezeu şi” n afară de Mine nu este alt Dumnezeu“ (Isaia 45:5), posibilitate 
de a exista ați dumnezei fiind evident. Acest adevăr biblic rezultă şi din atributul 
atotputerniciei divine, care se subînţelege că aparţine doar lui Dumnezeu, Cel 
Preaînalt peste tot pământul (cf.Psalmul 82:18). 

După aceste precizări cu caracter istoric - genealogic, care în linii mari ne 
permit o imagine de ansamblu asupra acestui fenomen teologic creştin, vom reveni la 
perspectiva etimologică a acestui cuvânt cheie din modelul creștin trinitar. În acest 
sens vom arăta că, din punct de vedere etimologic acest cuvânt pe care este 
fundamentat modelul perihoretic creştin - perihoreza, provine din grecescul 
perihoreza - perihoreze (s.f) şi se traduce prin mișcare de iubire şi de întrepătrundere 
a Ipostazelor în interiorul vieţii treimice. Aşa cum se ştie deja, Dumnezeu este unul în 
fiinţa Sa şi subzistă în Ipostazele Sale într-o desăvârşită împreună-petrecere. Pentru 
prima oară acest cuvânt teologic creştin este folosit de Sfântul loan Damaschinul, 
amintind despre el în Dogmatica sa despre dogma Sfintei Treimi şi dogma 
hristologică, când face precizarea că Hristos are două firi: dumnezeiască şi 
omenească, şi că ele se unesc fără să se amestece, fiind separate fără să se despartă. 
Firea dumnezeiască şi cea omenească se unesc în Persoana Cuvântului prin 
întrepătrundere - perihoreză -, care exprimă şi dualitatea firilor şi unitatea Persoanei, 
cu păstrarea nealterată a caracterelor fiecărei firi: „Căci însuşi ipostasul lui Dumnezeu 

- Cuvântul a devenit ipostasul trupului, şi, potrivit cu aceasta, Cuvântul S-a făcut trup, 
fără să se schimbe Cuvântul, trupul S-a făcut Cuvânt, fără să se modifice trupul. În 
cele din urmă, conform acelui principiu universal antropic tare şi al asemănării omului 
cu Dumnezeu, omul s-a îndumnezeit, iar Dumnezeu, prin Fiul Său, s-a făcut om, 
omenizând întreaga omenire de după Hristos, fiind creat un nou Adam.Există mai 
multe puncte de vedere cu privire la acest complex mecanism şi metabolism spiritual 
al perihorezei şi modelului perihoretic. În Dicționarul teologic, I. V. Istrati face 
următoarea precizare: „În Sfânta Treime este unică mişcarea celor trei ipostasuri... 
aflătoare unul într-altul... nedepărtate şi nedespărţite între ele, având o mişcare unul 
într-altul (perihoreză), neconfundate între ele, în aşa fel că nu se amestecă şi nu se 
contopesc... Căci Fiul este în Tatăl şi în Duhul şi Duhul în Tatăl şi în Fiul şi Tatăl în 
Fiul şi în Duhul, neproducându-se nici o contopire, amestecare şi confundare. Şi 
mişcarea lor este una şi aceeaşi, căci au dogmatizat o singură pornire şi o unică 
mişcare a celor trei ipostasuri“. 

În esență, perihoreza tremică constă în coexistența Persoanelor dumnezeiești 
treimice, înţeleasă ca o comuniune - locuire - împreună, de a fi una în alta, fiecare în 
celalte, fără amestecare, fiind ca atare o întrepătrundere reciprocă. Specifică fiind 
religiei creştine trinitare, prin perihoreză ne este evidenţiată unitatea și trinitatea lui 
Dumnezeu: unitatea, pentru că Tatăl, Fiul şi Sfântul Duh au aceeaşi Fiinţă, una, unică, 
identică, neîmpărțită şi neîmpărţibilă între Persoanele treimice, iar trinitatea, pentru 
că Fiinţa care este una şi neîmpărțibilă, se menţine întreagă nu într-o singură Persoană, 
ci în trei Persoane reale, deosebite ca Persoane, cu toate că nu se împart sau repetă de 
la o Persoană la alta. Dacă n-ar fi perihoreza, Persoanele dumnezeieşti ar exista alături 
una de alta, ca în lumea noastră, despărțite şi de aici ar rezulta că sunt trei Dumnezei 
şi dacă sunt trei, se limitează reciproc şi nici unul n - ar fi desăvârşit. În perihoreză, 
nici Fiinţa Tatălui care împărtăşeşte sau comunică Fiinţa, nici Persoanele divine care 
o primesc, nu au nici o lipsă, fiecare rămâne desăvârşită, fără să se restrângă, să se 
confunde, sau să se amestece, Ele păstrându-şi însuşirile dumnezeieşti intacte, 
rămânând veşnic egale în starea de perfecţiune, cu aceeaşi slavă, măreție şi demnitate 
divină, atât împreună cât şi fiecare Persoană în parte, neexistând niciun fel de 
prioritate reală în raportul dintre Ele. Așadar, putem spune că, perihoreza este o taină 
a Persoanelor dumnezeieşti pe care n-o putem pătrunde cu mintea noastră limitată, ea 
având acces doar la creația văzută nu şi la cea nevăzută, precum poate fi considerat şi 
acest fenomen teologic creştin. De aceea, în Noul Testament este accentuat rolul 
acestui fenomen al unităţii dintre Tatăl şi Fiul, la care se adaugă mai târziu și Duhul 
Sfât, devenind în acest mod o religie trinitară. Modalităţile interpretative sunt diferite 
de la un teolog la altul, esenţa rămânând aceeaşi după confirmarea formală a acestei 
Sfinte Taine a Sfintei Treimi (Sinodul II ecumenic de la Constantinopol - 381, 

continuator al Sinodului de la Niceea, unde s-au pus bazele tainei Sfintei Treimi și 
implicit a acestui model perihoretic, constituit pe ceea ce este desemnat prin 
perihoreză. 

Cei care pun accent mai mare pe această taină sunt Părinții capadocieni. 
Practic, ei sunt primii care întemeiază doctrina religiei creştine pe acest principiu 
trinitar perihoretic. Astfel, prin doctrina lor despre unitatea ființială numerică a 
persoanelor divine, au promovat şi apărat acest postulat teologic exprimat prin 
existența unei singure ființe în trei ipostasuri. În felul acesta este înlăturată 
posibilitatea acceptării pluralităţii substanţelor divine, care ar duce în mod inevitabil 
la căderea monoteismului în politeism. Aceasta face ca toate cele trei Persoane să 
existe prin intermediul unei fiinţe unice - ousia, în ipostasuri diferite (cf. Grigorie de 
Nissa, care susține acest fenomen prin marturisirea unei naturi unice a fiinţei divine, 
prin trei ipostasuri diferite). 

După cum se poate deduce, acest fenomen nu este perceput într-un mod 
omogen şi de sine stătător, ci există mai multe opinii şi atitudini cu privire la natura și 
conţinutul său. Spre exemplu, Sfântul Atanasie (de la care Crezul a primit numele 
Crezul Atanasian) percepe acest fenomen al unității trinitare în următorul mod: "În 
această trinitate nu este nimic mai înainte și nimic după aceea, nimic mai mare sau 
mai mic, ci toate trei persoanele îşi sunt împreună-veşnice şi deplin egale”. Aşa cum 
vom încerca să argumentăm şi noi după textul biblic, raportul dintre cele tei Ipostasuri 
nu sunt întru totul egale: Dumnezeu Tatăl nu este născut, pe când Dumnezeu Fiul este 
născut, iar Duhul Sfânt este purces - emergent uneia sau ambelor Persoane!? 

În cadrul perihorezei, dumnezeirea este plenitudinea şi centrul ființei lui 
Dumnezeu, pe când ipostasa definește existența de Sine, personală a naturii Sale. 
Părinții capadocieni, la care ne-am mai referit, identifică ipostasa (hypostasis) cu 
persoana (prosopon), cu înţelegerea că persoana este ipostasa a fiinţei, modul în care 
fiinţa divină ”subzistă”, se realizează și se manifestă. Cele trei ipostasuri au realitatea 
lor personală, distinctă şi liberă, în sensul că persoanele există ca ”altele”, fără 
condiţionare de ousia - ființa unică a lui Dumnezeu - dumnezeirea. Prin urmare, 
caracterul ipostatic al fiinţei, existența concretă care ipostaziază ființa, nu este ceva 
adăugat, care vine după recunoașterea ousiei, sau e determinată în mod cauzal de 
aceasta, ființa divină fiind cunoscută numai ca o ființă ipostaziată, cu entități 
personale, individuale și libere - relativ autonome sub raport ontologic. 

Pentru a înţelege raportul dintre ousia - fiinţa divină unică şi hypostasis (cele 
trei entităţi ce aparţin acesteia), trebuie să se țină seama de faptul că în primele secole, 
explicarea doctrinei trinitare s-a facut în contextul criticii religiei iudaice monoteiste 
şi a confruntării acesteia cu politeismul. Faţă de ”săracia” teologiei iudaice 
(Dumnezeu este cunoscut numai ca unitate - «monarhie», nu ca ipostaziat în trei 

persoane), s-a precizat că dumnezeirea nu este compusă şi împărțită, de aceea treimea 
nu înseamnă triteism, adică trei fiinţe dumnezeieșşti distincte, ci aşa cum am subliniat 
de nenumărate ori, cuprinde trei ipostasuri consubstanțiale. Ceea ce se traduce prin 
faptul că aceeaşi ființă este ”posedată” şi folosită în mod egal și perfect de Cele trei 
ipostasuri, dar în mod personal şi propriu. Fenomenologie, mult prea greu de înţeles 
de mintea umană neiniţiată, implicând foarte multă filosofie - metafizică şi intuţie - 
revelaţie, ceea ce nu este la îndemâna oricărui credincios şi cititor lipsit de aceste 
fundamente teologice și filosofice de natură metafizică, regăsite mai ales la gnostici 
ŞI inițiați, precum erau consideraţi şi esenienii din care este inspirată doctrina trinitară 
din creştinism şi, probabil, şi Iisus Hristos, după cum rezultă din unele evanghelii 
canonice. 

Vom putea deduce, totuşi, că cele trei Persoane sunt mai degrabă trei entități 
diferite una față de alta, cu roluri diferite în Proiectul divin, care interacționează între 
ele, lui lisus revenindu-l acel rol de a mântui omenirea, de unde şi numele de 
Mântuitor, iar Duhului Sfânt, de a-L spijini pe lisus în Mântuirea neamului omenesc. 
Dar lisus Hristos nu este prezentat într-un mod singular, ci în tot ceea ce a înfăptuit 
după Planul Tatălui, a avut ca sprijin nemijlocit Persoana și puterea Duhului Sfânt, în 
calitate de mijloc şi Mijlocitor, în raport cu un scop divin. Este greu de înţeles pe 
Omul lisus fără sprijinul lui Dumnezeu, căruia I S-a adresat în momentele cele mai 
grele, dar care, aşa cum ne spun cărţile noutestamentaare, nu S-a implicat în mod 
direct decât prin intermediul Mijlocitorului, care este Duhul Sfânt. Un argument în 
plus al existenţei acestor raporturi din cadrul perihorezei! 

Rezultă că în cadrul modelului perihoretic creştin nici o Persoană nu este 
înaintea celeilalte sau după cealaltă din punct de vedere ierarhic, adică nici una nu este 
mai mare sau mai mică decât cealaltă. De unde concluzia că prin transformare naturii 
divine a Fiului lui Dumnezeu în Fiul Omului, acesta nu şi-a pierdut în întregime natura 
Sa divină, fiind însoțit tot timpul de grija şi puterea Tatălui prin intermediul Duhului 
Sfânt, care, în termeni laici şi oarecum vulgari, L-a girat” şi s-a constituit în girant 
față de lisus - Omul de pe pământ, pentru a nu-şi pierde natura divină. Doar în această 
modalitate interpretativă putem înţelege continuitatea statutului divin al Fiului, care 
în calitatea Sa de om a avut nevoie de sprijinul Mijlocitorului, reprezentat prin 
Persoana şi puterea Duhului Sfânt, primită de la Dumnezeu Tatăl, ci toate trei 
Persoanele treimice sunt co-eterne și co - egale. 

Conform principiului consubstanțialităţii, demonstrat de Sfântul Atanasie, 
rezultă că Sfânta Treime conţine trei Persoane egale care se manifestă unitar sub 
raportul puterii și al efectelor induse, neputând exista una fără cealaltă, adică neputând 
să-şi fie suficiente sieşi în mod independent și individual. De aceea, pe acest fond 
perihoretic, lui Iisus - Fiul îi este atribuită aceeaşi esență cu cea a lui Dumnezeu Tatăl 

şi cu cea a Sfântului Duh, ceea ce în limba greacă, ca proprietate a acestor raporturi 
inter-Persoane, este denumită homusia (fiind regăsită în Septuaginta - traducerea în 
limba greacă a Sfintei Scripturi). Astfel, prin acest mecanism al homusiei, Dumnezeu 
este ipostaziat printr-o singură persoană ce cuprinde în mod consubstanţial și 
perihoretic trei componente relative identice, ceea ce în conformitate cu Crezul 
atanasian impune să venerăm un singur Dumnezeu trinitar: Dumnezeu Tatăl; 
Dumnezeu Fiul și Dumnezeu Sfântul Duh - Spirit. 

Mai exact, în Crez întâlnim afirmația conform căreia Dumnezeirea Tatălui, a 
Fiului şi a Duhului Sfânt este întru totul una: egală în glorie, co-eternă în mărire. La 
fel cum este Tatăl, este și Fiul și la fel este şi Duhul Sfânt. Tatăl necreat, Fiul necreat, 
şi Duhul Sfânt necreat. Tatăl infinit, Fiul infinit, şi Duhul Sfânt infinit. Tatăl etern, 
Fiul etern, şi Duhul Sfânt etern. Și totuși Ei nu sunt trei Eterni, ci un singur Etern. La 
fel cum nu sunt trei Infiniţi, nici trei Necreaţi, ci unul singur Necreat şi unul singur 
Infinit. În acelaşi fel, Tatăl este atotputernic, Fiul este atotputernic şi Duhul Sfânt este 
atotputernic. Totuşi, nu sunt trei Atotputernici, ci Unul Singur. Cum Tatăl este 
Dumnezeu, Fiul este Dumnezeu şi Duhul Sfânt este Dumnezeu. Și totuşi nu sunt trei 
Dumnezei, ci Un Singur Dumnezeu. Cum Tatăl este Domn, Fiul este Domn și Duhul 
Sfânt este Domn. Şi totuşi nu sunt trei Domni, ci Un Singur Domn. Căci astfel suntem 
obligați de către adevărul creştin să recunoaştem fiecare Persoană ca fiind ea însăşi 
Dumnezeu şi Domn. Astfel ne este interzis de către credinţa creştină universală să 
spunem că există trei dumnezei sau trei domni. Tatăl nu este făcut din nimic: nici 
creat, nici născut. Fiul este doar al Tatălui: nu este nici făcut (conceput), nici creat, ci 
născut. Duhul Sfânt este al Tatălui şi al Fiului: nu este nici făcut, nici creat, nici născut, 
ci purcede. Astfel, există un singur Tată, nu trei taţi; un Fiu, nu trei fii, un Duh Sfânt, 
nu trei duhuri sfinte. Logica acestui raționament teologic este destul de lipsită de 
consistență, ignorând atât principiul identității, cât și pe cel al noncontradicţiei şi 
terțiului exclus, cele trei entități neputând exista ca mărimi egale cu cea configurată 
prin intermediul acestora. Ca atare, acest adevăr este exclusiv de factură teologică! 

Asemenea contradicții nu sunt singulare, nici adevărul biblic nefiind validat 
cu precădere de gândirea logică, ci mai mult de credinţă şi revelație, ceea ce nu este 
comun oricărui muritor, fie el şi credincios creştin sau de altă religie. La fel, asemenea 
inconsecvențe doctrinare, care ridică unele suspiciuni privind adevărul promovat în 
legătură cu doctrinele şi dogmele religiei creștine, și mai ales cu dogma trinitară, a 
condus la foarte multe multe mișcări antitrinitare şi anticreştine, amplu analizate de 
noi în lucrarea citată cu privire la creştinism (Creștinismul între imanență și 
transcendență). Printre acestea mai relevante ni se par a fi ereziile ce configurează 
monofizismul, monotelismul, triteismul, tetrateismul şi unitarianismul, amplu 
analizate de noi într-o altă lucrare de-a noastră, aşa că nu vom mai reveni şi insista 

asupra acestor erezii, scopul lor nefiind decât să realizeze o retorică negativă asupra 
doctrinei Sfintei Treimi şi a religiei creştine în general şi nu una pozitivă, concordantă 
şi corespondentă cu adevărul biblic revelat. Adevăr care ne orientează în modul cel 
mai convingător spre adevărul absolut, cuprins şi desprins, totodată, din natura Fiinţei 
Supreme şi unice care este Dumnezeu. Față de această dogmă a credinţei ortodoxe 
inițiale s-au împotrivit reprezentanții ereziilor antitrinitare (erezii privitoare la natura 
divină a lui lisus Hristos, un nume de referință printre mulți alți eretici fiind Arie și 
mişcarea sa protestatară arianismul, ca să dăm un singur exemplu mai relevant) şi 
erezii referitoare la natura divină a Duhului Sfânt, printre care mai semnificativă ar fi 
cea condusă de fostul episcop de Constantinopol, Macedoniu, de unde şi denumirea 
mişcării primită după numele acestuia şi a scopului ei, de luptă împotriva recunoaşterii 
egalității Duhului Sfânt cu Dumnezeu Tatăl şi Dumnezeu Fiul, cea de macedonism 
sau printr-un termen generic de pneumatomahi-luptători împotriva Sfântului Duh. 
Sub raport etimologic termenul în cauză - pnevmatomah este format din combinarea 
cuvintelor greceşti Pnevma = Duh și Mahi = luptă, fiind tradus printr-o învăţătură 
greşită care combate adevărul despre Duhul Sfânt. Mai precis, pnevmatomahii negau 
dumnezeirea, egalitatea şi consubstanțialitatea Sfantului Duh cu Tatăl şi cu Fiul, 
Duhul Sfânt fiind creat de Dumnezeu și pus în slujirea lucrării Sale. 

O altă erezie anticreștină este Modalismul. Apărută încă din secolele al I- 
lea şi al III-lea, reprezentanţii acestei erezii susțineau că distincţia dintre Tatăl, Fiul şi 
Duhul Sfânt se aplică doar la activitatea lui Dumnezeu în lume și în istoria omenirii 
şi nu atestă deloc o distincţie inerentă și existentă în Fiinţa Dumnezeirii, adică 
distincția nu se referă la natura esenţială lui Dumnezeu, ci la „modul” de manifestare 
în istoria salvării al aceleiaşi personae. 

Cu alte cuvinte, „modalismul” îşi capătă numele de la teza că Dumnezeu S-a 
făcut cunoscut în istoria lui Israel şi a întregii lumi prin „modurile” Sale de 
exteriorizare, rămânând unul și același în esența Sa onto-teologică: Eu sunt Cel ce 
este!, în timp ce, din punct e vedere istoric, trecea dintr-un „mod” de activitate şi de 
manifestare în altul. Se poate observa natura tranzitivă a activității lui Dumnezeu în 
istorie şi în lume, ceea ce avea să devină prin Crezul creștin unitatea în diversitate a 
Sfintei Treimi, astfel că Tatăl din debutul veterotestamentar ajunge Fiul şi, în cele din 
urmă, prin intermediul unui alt Sinod (Constantinopol 381), Duhul Sfânt este admis 
ca a treia Persoană divină, configurând această unitate treimică prin intermediul 
ipostazierii acestor personae, regăsite în ceea ce avea să configureze ulterior acel 
model perihoretic trinitar, contestat de reprezentanţii ereziilor antitrinitare. Expresia 
cea mai virulentă a acestor contestatari este regăsită în contestarea textului epistolar 
ioanic, prin aceea "comma”, regăsit în prima Epistolă a acestui mare evanghelist de 
inspirație eseniană şi gnostică, după care a primit şi numele, asupra căreia din raţiuni 

de obiectivitate şi rigoare științifică, și nu din alte considerente posibil de a fi 
presupuse, vom face unele precizări. 


Comma Johaneneum 
Așa cum am mai arătat, aceşti contestari ai modelului trinitar au existat cu 


mult înaintea acestui model perihoretic, apărând odată cu fundamentarea dogmei 
Sfintei Treimi. Aici şi acum, când facem trimitere la această presupusă interpolare nu 
ne referim la acei eretici primitivi (arienii, și nu numai, fenomen amplu analizat de 
noi în cartea Creștinismul între imanenţă și transcendenţă - cap.V , pp.210-228), care 
contestau doctrina trinității, considerând că ceea ce este relatat despre Sfânta Treime 
nu este cuprins în textul biblic, ci la acei contestatari de ”profesie”, dacă ne este 
permisă o asemenea exprimare colocvială, care nu numai că au invalidat doctrina 
trininară, ci au considerat-o ca ceva artificial, după aceştia o asemenea doctrină 
nefiind formulată şi regăsită în textul biblic sub această sintagmă. Aşa cum se ştie, 
referința este făcută la modelul perihoretic, în care Tatăl, Fiul şi Duhul Sfânt sunt un 
singur Dumnezeu. Acestă presupusă adăugire la textul epistolar ioanic avea să poarte 
denumirea de Comma Johanneum. Pentru concreteţea analizei, vom menționa 
presupusul text interpolat: "Fiindcă Trei sunt Cei care mărturisesc în cer: Tatăl; 
Cuvântul și fântul Duh; şi Aceștia Trei Una sunt” (1 loan 5:7). 

Să observăm însă că în versetul următor (8) din acelaşi capitol al epistolei 
citate şi analizate stă scris: “Și Trei sunt cei ce mărturisesc pe pământ: Duhul şi apa şi 
sângele (care au ţâşnit din coasta lui lisus - cf. B.A. (op.cit.p. 1747); şi aceştia trei 
întru una sunt”, ceea ce contrastează cu referința făcută în versetul precedent unde 
treimea ar fi reprezentată de: Tatăl, Cuvântul — Logosul divin, identic cu Dumnezeu 
Fiul și Sfântul Duh, nefiind identică cu configuraţia treimică ulterioară, cea care 
cuprinde Duhul, apa şi sângele. Este adevărat că în versetul antepremergător celui la 
care facem referință (7), se afirmă că Hristos a venit nu numai prin apă, ci şi prin 
sânge, deosebindu-se astfel de Sfântul loan Botezătorul şi că Duhul este adevărul, 
asemenea expresiei mărturisite de Mântuitor: Eu sunt calea, adevărul și viața, adevăr 
care se identifică cu lisus şi nu cu Duhul Sfânt, cum stă scris în versetul 6 al capitolului 
şi al epistolei citate: “...și Duhul Cel ce mărturisește pentru că Duhul este adevărul”. 

Adaptând contemporaneităţii această posibilă interpolare, publicată începând 
din 1522 până astăzi, ea poate fi considerată drept un instrument al manipulării, 
reprezentat prin aşa-zisul “post - truth”, adică acel “adevăr după” sau “post adevăr”, 
care este regăsit destul de frecvent şi în manipularea religioasă de tip prozelitist, având 
rolul de a submina adevărul real şi/sau de a câștiga cât mai mulți adepţi ai doctrine 
unui cult la care se dorește să adere cel manipulat. Așa cum se ştie, acest mijloc al 
manipulării este utilizat de la primele erezii, fiind continuat ulterior în disputele 
gnoseologice privind adevărul absolut, culminând în cadrul mişcării de secularizare 

religioasă, în care adevărul religios este adecvat adevărului ştiinţific, şi nu invers. În 
cadrul acestei modalităţi de influențare nu evenimentul sau faptele contează, mai bine 
zis adevărul despre ele, ci interesul urmărit în scopul formării şi modelării opiniei 
publice şi ideologiei în conformitate cu interesul urmărit. De aceea, prin fenomenul 
post truth, alături de fake news, regăsit şi în propaganda religioasă, este furnizat în 
primul rând adevărul dorit, cu încărcătură emoţională, prin acest adevăr după 
producându-se mai multă emoție şi senzaţii tari, dar şi convingeri şi așteptări 
personale - dezirabile, şi nu adevăruri reale şi obiective, lipsite de acest substrat 
afectiv. Este un adevăr aşteptat şi care place celor care îl aşteaptă, oricâte 
contraargumente am aduce în vederea contracarării lui, emoția şi sentimentul 
dominând rațiunea şi discernământul. 

Insistând asupra acestei manipulări ideologice religioase, care poate induce 
unele consecinţe nefaste cu privire la adevărul biblic revelat în rândul celor care 
acordă importanţă acestei tendinţe de deformare a a devărului biblic regăsit în unele 
texte noutestamentare, în mod deosebit în epistola citată, vom sublinia faptul că cei 
care recurg la aceste manipulări, consideră că ele își au sursa chiar în textul biblic, şi 
că acele îndoieli privind originalitatea textului interpolat ar proveni din chiar 
conţinutul unor versete, altele decât cele la care se face referință în acest text, un rol 
deosebit deţinându-l aşa-numitele evanghelii apocrife, care nu au fost înscrise în 
circuitul biblic al celor canonice. 

Ceea ce trebuie să mai subliniem legat de acest aspect, este că majoritatea 
cultelor creștine sunt de acord, astăzi, că doctrina teologică din Comma este adevărată, 
dar nu este o parte originală din Epistola lui loan, Comma Johanneum fiind o 
falsificare a manuscriselor grecești ale Bibliei, falsificare care a apărut pentru prima 
oară într-un manuscris grecesc menit să-l facă pe Erasmus din Rotterdam să includă 
dogma Treimii în ediţia tipărită a Noului Testament în greaca veche. Se afirmă că ea 
nu apare în manuscrise greceşti dinaintea lui Erasmus, acesta fiind cel care a inclus- 
o în textul Noului Testament pentru a nu fi trecut la index, deşi (conform opiniei 
majoritare) ştia că adăugirea nu face parte din Noul Testament. 

Desigur, atâta timp cât ne situăm pe poziţia unor incertitudini, este de prisos 
să dezvoltăm sau să susţinem asemenea supoziţii privind adevărul, de aceea ne vom 
limita doar la aceste observaţii privind originalitatea textului ce face obiectul Commei 
Johanneum, mai puţin cunoscută marelui public. 

Ceea ce este de domeniul evidenţei este lipsa de logică. Este evident că din 
punct de vedere logic apare o contradicție, fiind încălcat principiul identității în 
conformitate cu care adevărul nu poate deţine în același timp aceeași calitate - 
identitate, cea de Duh şi om-Fiul lui Dumnezeu, ci cel mult poate aparţine acestor 
două Persoane treimice: lui Dumnezeu - Fiul şi Sfântului Duh. Din această posibilă 

proprietate comună ce face referință la această diadă, printr-un mecanism logic 
această proprietate - homousia poate fi extrapolată în plan treimic, adică şi la 
Dumnezeu Tatăl, în consecinţă, unităţii treimice. Totuşi, aproape toate traducerile 
recente au eliminat această frază, deoarece nu apare în copii mai vechi ale epistolei și 
nu e citată de părinții Bisericii primare, care ar fi avut multe motive să o citeze în 
dezbaterile lor trinitariene (de exemplu, împotriva arienilor). 

Misterul Sfintei Treimii, ca orice mister, este foarte greu de explicat şi înţeles. 
Unul dintre cei mai avizaţi fenomenologi ai religiei creştine (dispunea de un doctorat 
în fenomenologia religiei), fostul Suveran Pontif loan Paul al II-lea, denumea acest 
mister printr-un mister inexplicabil, asemenea întregii dogme a Sfintei Treimi, prin 
posibilele contradicții logice pe care le-ar putea conţine (analiză temeinică realizată 
de Boethius şi la care am insistat și noi în cartea citată anterior) pentru cei neavizați 
în acest domeniu fenomenologic. În limitele competenţei noastre teologice, o 
asemenea problemă complexă am analizat-o în detalii în cartea noastră citată, așa că 
nu vom mai insista asupra acestor aspecte. În sinteză, cu referință la această complexă 
şi contradictorie problemă, în acord cu alți exegeți ai Trinității creștine, vom arăta că 
Dumnezeu este Unul în Fiinţă şi trei în persoane (Tatăl, Fiul şi Sfântul Duh) şi că 
puterea divină constă în sinergia celor trei Persoane prin unicitatea lor. 

În deplin acord cu ceea ce afirma Ge. Aniculoaie în articolul publicat online, 
intitualt sugestiv „Sfânta Treime trebuie înţeleasă ca un stil de viaţă“, vom sublinia 
şi noi faptul că Sfânta Treime, prin acel model perihoretic evidenţiat, și în mod 
deosebit prin relaţiile existente între cele trei Persoane ipostasiate în fiinţa unică, se 
constituie un model de viaţă pentru credincioşii creștini, acest model eclesialogic fiind 
unicul care conduce spre echilibru şi armonie spirituală, iar în cele din urmă spre 
echilibru şi armonie între oameni şi popoare, devenind un preambul al 
ecumenismuluiatât de mult aşteptat. Finalitatea unui asemenea efort ecclesial nu poate 
conduce decât la ceea ceea ce ni s-a revelat Dumnezeu Treime, adică la iubire şi 
toleranţă față de semeni, „Dumnezeu Tatăl fiind Izvorul iubirii şi al vieţii veşnice“, 
după cum ne spune un teolog român mai puţin cunoscut (prof. dr. Daniel Munteanu, 
de la Universitatea din Bamberg - Germania, citat de D.Mănăstireanu în studiul la care 
am făcut referință. Din cele relatate de autorul citat rezultă că învăţătura despre Sfânta 
Treime nu trebuie să rămână o învăţătură conceptuală de ordin teologic şi 
epistemologic (şi nici Biserica un ghetoul liturgic, cf.PF Daniel), ci este o învăţătură 
vie, transfiguratoare a umanităţii şi a culturii creştine. De aceea şi conceptul sau ideea 
de perihoreză, care este idee centrală în teologia trinitară, „susţine principiul de 
egalitate al tuturor persoanelor Sfintei Treimi. Tatăl este izvor al iubirii şi al vieţii 
veşnice, în sensul că El este sursa vieţii Sfintei Treimi. Din Tatăl se naşte Fiul şi 

purcede Duhul Sfânt, iar comuniunea Sfintei Treimi este în acelaşi timp comuniunea 
vieţii veşnice“, conchide D. Munteanu în expunerea citată. 

De unde concluzia care credem că s-ar impune, şi anume că Sfânta Treime nu 
este un model teoretic, ci un model de viaţă, ca atare nu trebuie înţeleasă ca un model 
teoretic, ci ca un model viu, care să ne împregneze activitatea, modul nostru de a 
înţelege pe celălalt, modul nostru de a fi. Cu alte cuvinte, concide acelaşi autor, , 
Sfânta Treime trebuie înţeleasă ca un stil de viaţă“, purtătorii acestui model fiind în 
primul rând slujitorii acestei Sfinte Taine Treimice din cadrul perihorezei creştine 
(periohoreza vizând natura trinitară și raportul de consubstanțialitate dintre cele trei 
Persoane divine ce configurează caracterul trinitar al religiei creştine și a doctrinei 
sale trinitare, reprezentată prin Sfânta Treime) și a acestui Model perihoretic în 
conformitate cu care există trei Persoane divine într-un singur Dumnezeu unic - ousia, 
cu trei Persoane ipostatice - homousia. Un asemenea model există și în teologia 
ortodoxă română, reprezentată de cel mai mare teolog ortodox contemporan, Părintele 
D.Stăniloae, la care ne vom referi în mod succinct în continuare. 


Modelul perihoretic ortodox la Părintele D. Stăniloae 
Vom încheia acest demers analitic preliminar asupra perihorezei cu modul 


cum este perceput şi evaluat în cadrul Bisericii creştine ortodoxe, având ca model 
chiar modelul perihoretic configurat de marele teolog roman, D. Stăniloae, aşa cum 
ne este prezentat de unul dintre exegeţii marelui teolog ortodox român, D. 
Mănăstireanu, în studiul publicat online, intitulat Un model perihoretic al Bisericii. 
Eclesiologia trinitara a Pr. Dumitru Staniloae. 

Pornind de la conceptul patristic de perihoreză, care aşa cum am arătat, 
descrie întrepătrunderea reciprocă a persoanelor divine, pe baza fiinţei lor commune 
(ousia), vom evidenția că un asemenea model este prefigurat și regăsit şi în cadrul 
Bisericii Ortodoxe, ca biserică predominantă în țara noastră. În acest sens ne vom baza 
pe informaţiile oferite de unii exegeţi ai marelui teolog roman, Părintele D. Stăniloae, 
cel care a oferit Bisericii creştine un asemenea model, prin intermediul conceptului de 
perihoreză trinitară, pe care se sprijină doctrina acestei Biserici în cadrul 
creştinismului. 

Ca un teolog creştin orodox profund trinitar, D. Stăniloae face din perspectiva 
sa patristică răsăriteană asupra Sfintei Treimi (a cărei unitate este înrădăcinată în 
monarhia Tatălui) baza întregului său construct teologic, inclusiv al ecleziologiei sale. 
El consideră Biserica - în calitate de realitate tea - antropică - o icoană a Trinității, o 
adevărată reflecţie în timp şi spaţiu a relaţiilor perihoretice existente între persoanele 
Dumnezeului trinitar. Aceasta presupune o eclesiologie fundamentată atât în 
hristologie (teoria legată de Iisus Hristos), cât şi în pneumatologie (teologia Duhului 
Sfânt), orice dezechilibru al acestei dinamici ducând, după părerea lui marelui teolog 

român - D. Stăniloae, fie la un instituționalism şi autoritarism excesiv, fie la un 
individualism şi subiectivism exagerat. 

Văzută din perspectiva modelului perihoretic, doctrina Părintelui Stăniloae cu 
privire la biserică se înalță ca o construcţie trinitară solidă, rezistând intemperiilor 
ideologice şi doctrinaire cu privire la modelul său perihoreic de la nivelul Bisericii 
Ortodoxe. Desigur, pe parcursul evolutiv al acestui model trinitar au existat şi unele 
inconsecvenţele trinitariene scoase la iveală de modelul de investigare asupra acestui 
fenomen trinitar. Aceste inconsecvenţe accidentale nu pun însă în pericol caracterul 
trinitar predominant al construcției doctrinei bisericii la Stăniloae, care, prin 
majoritatea trăsăturilor sale, reprezintă un model de urmat de către cei care caută o 
înnoire a ecleziologiei în alte tradiţii creştine. 


11.5.4.2. Unitate și interacţiune treimică în creștinism prin intermediul 
perihorezei 


Revenind la aspectul trinitar sau trinitarian a lui Dumnezeu Treimic, pe fondul 
analogiei dintre Creator şi creaţie, vom constata că interdependenţele dintre cele trei 
Persoane ale lui Dumnezeu - Tatăl, Fiul şi Duhul Sfânt sunt similare cu relaţiile dintre 
cele trei entităţi ale universului fizic -triunic, format din spaţiu, materie şi timp, care 
sunt infinite, inseparabile dar şi limitate una de cealaltă. Astfel, așa cum Fiul 
întrupează şi-L manifestă pe Tatăl, tot astfel fenomenele materiei (de exemplu, 
structura atomică a materiei -ca particule sau unde-constă aproape în întregime din 
spaţii) reprezintă spaţiul intangibil complet invizibil şi aparent nereal, în care au loc 
fenomene de tot felul şi pretutindeni în el. Fenomenele însele (materia şi energia), 
observate cu mare atenţie, se dovedesc a fi reale şi perceptibile pentru simţuri și 
măsurători, nefiind altceva decât spaţiu. 

Cu referință la relația intraunitară din cadrul Treimii unitare creştine, Duhul 
Sfânt, invizibil şi omniprezent, resimţit fiind în lucrarea divină, purcede - emerge din 
Tatăl și din Fiul în cadrul Bisericii Catolice, şi doar de la Tatăl în cadrul Bisericii 
Ortodoxe. În ambele Biserici creştine, funcţia Duhului Sfânt constă în punerea în 
practica umană a operei Fiului și a Tatălui (fiind o funcție de execuţie, ca să ne 
exprimăm într-un limbaj politologic), așa cum în mod similar, timpul, ca un concept 
universal, devine semnificativ doar în termenii fennomenelor materiei şi al proceselor 
care se desfășoară pretutindeni în spaţiu. Toate fenomenele universului sunt aproape 
de neconceput în afara timpului (pe durata lor de manifestare), deşi, fără acestea, 
timpul nu ar putea fi pus în evidență, după cum ar spune I. Kant. 

Așa cum Tatăl este sursa întregii ființe a lui Dumnezeu, manifestat în 
Cuvântul primordial etern - Logosul divin (lisus Hristos), care poate fi resimțit în 

Duhul Sfânt şi prin Duhul lui Hristos, tot aşa și spaţiul este invizibil și omniprezent 
sau contingent lucrurilor, manifestând pretutindeni fenomenele materiei și/sau 
energiei (interconvertibile), care, la rândul lor, se desfăşoară în timp. Toate acestea ne 
revelează faptul că universul nu este o triadă unică de entităţi distincte, ci o adevărată 
trinitate, un triunivers surprinzător de analog cu natura Creatorului său, Dumnezeul 
Triunic: Tatăl etern este văzut în Fiul şi cunoscut în Duhul Sfânt care este 
omniprezent. De unde concluzia că noi, oamenii, priviţi sub raport creaţionist ca o 
comoară a creaţiei, cea mai prețioasă după celelalte entități sfinte, sau ca o 
”inflorescență terminală a naturii” (P.Ch.Teillard) reprezentăm o parte din creaţie, 
existând prin prisma legilor divine ale naturii îndumnezeite prin Duhul Sfânt. Prin 
analogie putem observa că această „unitate în trei” - unitate prin diversitate - cum o 
definesc filosofii, o regăsim în multiple înfăţişări ale planului de organizare şi 
structurare a lumii - universului -, neputând să nu remarcăm această organizare şi în 
planul structurii ființei omeneşti. În acest sens se vorbeşte despre un Dumnezeu 
triunic şi despre Triunivers ca model al Dumnezeirii (H. Morris, op.cit.). 

Sunt probleme mai greu de înțeles pentru o minte lipsită de exercițiul 
imaginar, neputând să pătrundă aceste taine şi adevăruri de factură esoterică și 
gnostică creștină, la care nu se poate pătrunde decât prin intermediul revelaţiei și/sau 
intuiției, care depăşesc capacitatea oricărui om, fiind specifice şi atribuite celor aleși 
pentru a înţelege şi interpreta mesajul divin pe aceste căi, deosebite de cea senzorială 
şi rațională. 

Vom încerca şi noi, atâta cât vom putea cu raţiunea de care dispunem, să 
desluşim aceste profunzimi metafizice, cu limitele inerente unui cercetător laic în 
acest domeniu complex și subtil al fenomenologiei creştinismului, apelând în acest 
sens la cele două componente ale religiei creștine: Sfânta Scriptură şi Sfânta Traditie 
ce cuprinde în conţinutul său alte cărți scrise și practici ritualice religioase, 
corespondente acestor două surse. 

Dacă raportul dintre Dumnezeu Tatăl şi Duhul Sfânt pare a fi un raport 
de la Creator la creaţiei, Duhul Sfânt fiind mijlocitorul acestui raport, nu acelaşi raport 
este instituit între Dumnezeu Tatăl și Fiul, mai ales că lisus Hristos cunoaște prin 
naştere o dublă natură: de om și Dumnezeu, având un caracter teantropic, aparținând 
deopotrivă atât acestei lumi prezente, cu spațiu şi timp, cât şi uneia aspaţiale şi 
atemporale, ca Fiu născut şi nu făcut. 


11.5.4.2.1. Unitatea și distincţia dintre Dumnezeu Tatăl și Dumnezeu Fiul 


Un anume postulat teologic creştin afirmă și susţine că „relaţia între Tatăl şi 
Fiul structurează întreaga existență creată“. In acest sens, A. Lemeni (teolog şi 


188 


Capitolul II- Orientări religioase privind divinitatea 


fizician), dezvoltând acest postulat, ne spune că „Relaţiile intratrinitare exprimă un 
mod de existenţă în care sunt ţinute împreună atât unitatea, cât şi distincţia. Într-o 
reciprocă interioritate a Persoanelor se întăreşte subiectivitatea proprie şi a celorlalte 
Persoane în relații unitare. Unitatea este trăită prin distincţiile Persoanelor, prin 
valorificarea darurilor specifice într-un act de comuniune profundă. Distincția nu 
dispersează unitatea şi unitatea nu anulează distincţia. Persoanele Sfintei Treimi sunt 
desăvârşit interioare din veşnicie“. De unde concluzia anticipată deja, și anume că 
„relația de comuniune desăvârşită între Tatăl şi Fiul structurează întreaga existenţă 
creată, orientând-o eshatologic spre împărăția comuniunii veşnice“. Astfel, pe fondul 
acestei comuniuni dintre Persoane, Sfânta Treime este evaluată ca a fi structura 
supremei iubiri; intersubiectivitatea divină; unitatea intratreimică şi unitate în iubire; 
Tatăl ca temei al unităţii intratrinitare; Fiul ca Logos al Tatălui, dar şi Sfânta Treime 
ca existenţă desăvârşită, după cum susţine acelaşi autor român citat, în comentariile 
la modelul perihoretic al lui D.Stăniloae. 

Așadar, ne vom opri la început asupra identificării lui Dumnezeu cu Fiul lisus 
Hristos, care într-un mod mai greu de înţeles, chiar dacă sub raport doctrinar o 
asemenea teză a unităţii prin diversitate este acceptată, mulţi credincioși o acceptă mai 
mult din constrângere ideologică decât din convingere, în mod limitativ și fără puterea 
comprehensivă necesară în pătrunderea mecanismului perceptiv - persuasiv. 
Mărturisim că aceași greutate am întâmpinat-o şi noi în înţelegerea unor asemenea 
posibile paradoxuri şi contradicții logice, regăsite în textul unor autori biblici, ceea ce 
a necesitat multă lectură comparativă, depășind latura expoziţională din aceste cărți şi 
implicit demersul logic interpretativ. 

Așa cum rezultă din hristologie - scrierile şi interpretările hermeneutice ale 
Noului Testament, lisus Hristos este identificat în mod permanent cu acea Persoană 
treimică prin care Dumnezeu Tatăl Își realizează activitatea Sa prevăzută în Proiectul 
divin, mai ales în spațiul pedagogiei și moralei divine de factură creştină, iar în ceea 
ce priveşte praxiologia divină, creația, apelează la Duhul Sfânt ca energie necreată, 
dar creatoare. Prin Mântuitorul lisus Hristos Dumnezeu vrea să ne răscumpere şi să 
ne mântuiască de păcate, de aceea Fiul lui Dumnezeu ajunge pentru realizarea acestui 
obiectiv fundamental chiar la sacrificiul suprem, încălcând o stare de normalitate prin 
învierea Sa şi răscumpărarea noastră, astfel că prin El s-a creat o nouă omenire, 
ascendența noastră fiind din Noul Adam și nu din vechiul Adam, prin Noul Legământ 
consfințit prin Însuşi Mântuitorul. 

Se poate observa că dimensiunea morală și pedagogică întreprinsă de lisus 
este completată cu cea soteriologică, venirea Sa pe pământ având şi o asemenea 
misiune divină de îndeplinit, circumscerisă aceluiași Proiect divin. Prin acest statut 
soteriologic, lisus este oarecum diferit de Dumnezeu Tatăl, El fiind Mijlocitorul 

salvării omenirii, realizate cu voinţa lui Dumnezeu, asumându-și aceleaşi prerogative 
teleologice cu ale Creatorului, care, aşa cum am mai spus, activează și prin EI, alături 
de Duhul Sfânt şi îngerii Săi, în calitate de intermediari - mijlocitori, fără a deţine un 
asemenea statut divin precum cele două Persoane divine analizate. 

Desprindem acestă teză hristologică ce vizează statutul de Mijlocitor în 
scopul răscumpărării celor care au păcătuit, exprimat prin statutul Său soteriologic, 
din prima epistolă a lui loan, unde textual stă scris: „Și dacă a păcătuit cineva, noi 
avem Mijlocitor către Tatăl, pe lisus Hristos, Cel - Drept. El este jertfa de ispășire 
pentru păcatele noastre, dar nu numai pentru ale noastre, ci şi pentru ale lumii întregi” 
(2:1-2). 

În afara hristologiei de factură etică, pedagogică şi soteriologică, prin care 
se poate relaționa Dumnezeu Tatăl cu Dumnezeu Fiul, în calitatea Sa de Mijlocitor şi 
a Duhului Sfânt de Mângiietor, mai întâlnim şi alte hristologii emergente Noului 
Testament, cum ar fi Aristologia Înţelepciunii, regăsită în 1 Corinteni (1:19) şi 
hristologia Logosului, regăsită la evanghelistul și apostolul loan, în chiar primul 
verset din primul capitol, care se constiuie în ceea ce este desemnat prin Logosul divin, 
adică Cuvântul care era Dumnezeu, după cum rezultă din cunoscutul silogism, reiterat 
de mai multe ori de noi pe parcursul analizei întreprinse în această lucrare. 

Mai putem desprinde din această perspectivă hristologică şi hristologia 
Cosmologică, înţeleasă prin aportul adus de întreaga trinitate creației, la care se 
subînțelege că a participat şi lisus Hristos prin acel statut divin Trinitarian, alături de 
Duhul Sfânt. 

După cum se poate observa, textul evanghelic citat, după părerea noastră cel 
mai elocvent în cadrul doctrine hristologice, evidențiază cel mai bine raportul dintre 
Iisus Hristos, Fiul, şi Dumnezeu Tatăl. Din perspectivă perihoretică, lisus se află într- 
o anumită relaţie de interdependență şi chiar de supunere cu nuanţă soteriologică în 
fața autorităţii Tatălui, în vederea realizării misiunii Sale, adică a realizării mântuirii 
omenirii - speciei umane. În evanghelia după loan stau scrise următoarele cuvinte 
adresate de Iisus ucenicilor Săi atunci când ÎI îndemnau să mânânce şi a refuzat: „Eu 
am de mâncat o mâncare pe care voi nu o ştiţi” (loan 4:32), şi când aceştia considerau 
că cineva i- a adus să mănânce altă mâncare, şi la care lisus le- a spus că „Mâncarea 
Mea este să fac voia Celui ce M'a trimis şi să-l împlinesc lucrarea” (loan 4:34). Se 
observă că acest text evanghelic ioanic este în mod evident metaforic și subliminal, 
depășind dimensiunea exprimată într-un alt plan al discursului hristologic decât cel 
redat de evanghelistul citat. 

Raportul dintre cele două entităţi trinitare analizate rezultă şi din semantica 
cuvântului logos din traducerea grecească din evanghelia citată. De aici se poate 
observa că acest cuvânt apare în proximitatea lui Dumnezeu Tatăl, deoarece El - lisus 

- Logosul este cu Dumnezeu (pros ton theon). Astfel din traducerea prepoziţiei pros 
din sintagma greacă rezultă că aceasta înseamnă atât împreună cu sau cu fața spre 
Dumnezeu, dar în imediata vecinătate - proximitate, cât şi mișcarea perpetuă a Fiului 
către Tată în aceeaşi comuniune şi configuraţie trinitară, de unde şi această doctrină 
pe care s-a fundamentat creştinismul. Dar logos înseamnă şi puterea creatoare a lui 
Dumnezeu, ceea ce se traduce prin acest statut de Mijlocitor a lui Iisus Hristos. 

Putem observa caracterul polimorf a acestor două noţiuni - pros şi logos, 
astfel că pe lângă hermeneutica desprinsă, sub raport ontologic, epistemologic şi 
fenomenologic, logos înseamnă raţiunea de a exista a oricărui lucru, sinonim fiind cu 
cea de-a doua Persoană treimică, aflată în imediata apropiere de prima Persoană, adică 
de Dumnezeu. Prin statutul acesta de Logos divin, lisus Hristos reprezintă Cuvântul 
revelat, ceea ce în creştinism este desemnat prin revelația supranaturală. Acest aspect 
este întâlnit la cel mai inițiat și plăcut apaostol al lui lisus, Sfântul Apostol loan, ceea 
ce face ca această revelație să fie numită Logos divin sau revelaţie ioanică. 

Profunzimea demersului analitic al acestui text evanghelic ioanic privind 
raportul și, mai ales, distincţia dintre Dumnezeu Tatăl şi Dumnezeu Fiul, dintr-o 
asemenea perspectivă trinitariană, dar şi a rigorii analizei, ne obligă să observăm şi 
alte aspecte de natură fenomenologică, dincolo de aspectele strict kerigmatice ale 
textului, cele care facilitează înțelegerea mesajului hristologic transmis de 
evanghelist. 

Dacă analizăm acest raport din perspectiva atributului vejniciei divine, 
coroborat cu criteriul soteriologic - al mântuirii, prin această coabitare dintre Tată şi 
Fiu, în mod evident şi mântuirea este vejnică. Într-un asemenea context, paternitatea 
lui Dumnezeu se exprimă prin numele de Tată, realizându-se într-un mod definitoriu 
şi deplin, pe fondul dragostei vejnice existente între toate cele trei Persoane ale 
Trinității (cf. loan 4:8,16). 

Problema care se pune cu privire la statutul celor două Persoane treimice este 
cea de factură ontologică. Unii privesc acest raport ca a fi de subordonare (gruparea 
subordaţioniștilor, spre exemplu, precum şi toate ereziile antitrinitariene şi 
antihristice, în general), pe când adevărații cedincioși creștini îl privesc ca un raport 
bazat pe co-egalitate, ceea ce înseamnă că nu trebuie să-L privim pe Fiu în raport de 
subordonare și inferioritate faţă de Tatăl, adică să fie mai puţin Dumnezeu Fiul decât 
Dumnezeu Tatăl. 

La fel a făcut și Fiul Omului, prin promovarea alegerii voluntare a opțiunii 
proprii, până atunci când a înţeles care este menirea Sa pe pământ şi că El făcea parte 
din Planul divin, de natură soteriologică, până ce acest plan al mântuirii va fi împlinit, 
iar împărăţia Satanei și a păcatului vor fi irevocabil îndepărtată din univers. Așa cum 
este promovată de doctrina milinariștilor, după alungarea Antihristului, prin cea de-a 

doua revenire a Mântuitorului și săvârşirea Judecăţii de Apoi, va urma acea împărăție 
milenaristă, când lumea va fi guvernată de forţele binelui şi nu de Satan, ca expresie 
a răului şi distugerii în lume. 

Revenind la textul noutestamentar de factură trinitariană, prin care este 
prezentat acest raport diadic dintre cele două Persoane treimice, vom analiza acest 
aspect tranzitiv al cuvântului Tată - Abba - din ebraică ( în Ioan 11:41, tradus prin 
Părinte, episodul biblic vizând învierea lui Lazăr), care, aşa cum vom putea observa 
în diversele mărturisiri contextuale, diferă de cea a lui loan. Spre exemplu, în 
mărturisirea evanghelistului Toma (evenghelie apocrifă (20:28), se desprinde atât 
identitatea ontologică a lui Hristos cu Dumnezeu Tatăl, cât şi distincția personală 
dintre Tatăl şi Fiul (sintagma „Domnul meu şi Dumnezeul meu” este elocventă din 
acest punct de vedere, nepresupunând un raport de identitate între noţiunile de Domn 
şi Dumnezeu, pe când la loan, Tatăl și Fiul există într-o unitate deplină: „Eu şi Tatăl 
Meu una suntem” (loan 10:30). Astfel, prin această celebră sintagmă ioanică este 
consfinţită unitatea și identitatea teo - ontologică dintre Dumnezeu Tatăl şi Dumnezeu 
Fiul, alături de cea onto-teologică, exprimată prin unitatea dintre Dumnezeu Tatăl şi 
Duhul Sfânt. 

Nu acelaşi raport, din perspectivă ontologică, este regăsit la evanghelistul 
Matei, unde este redată Rugăciunea Domnească - Tatăl Nostru, şi unde aşa cum 
rezultă din chiar primul verset al rugăciunii, Dumnezeu Tatăl este în ceruri, pe când 
Fiul este pe pământ, într-un raport de dependenţă totală. O asemenea situaţie este 
regăsită și în contextul în care lisus a fost răstignit, când a exclamat cu mâhnire celebra 
sintagmă în limba aramaică și ebraică: “Eli, Eli, Lama Sabahtani?”, tradus prin 
sintagma: “Dumnezeul Meu, Dumnezeul Meu, pentru ce M-ai părăsit?”. Așa cum se 
ştie, această sintagmă este al patrulea cuvânt rostit de Domnul lisus pe cruce și este o 
combinare de cuvinte din limba ebraică şi aramaică. Cuvintele “Eli” şi “Lama” sunt 
cuvinte ebraice, iar restul sunt cuvinte aramaice. Cuvântul “Eli” înseamnă 
“ Atotputernic”, fiind un atribut fundamental al divinității, folosit cu referire la 
divinitatea lui Dumnezeu, fără a fi vreo confuzie cu numele profetului Ilie, cum este 
regăsită această interpretare posibilă în primele două evanghelii: după Matei (27:47) 
şi după Marcu (15:34), unde cuvântul invocativ Eli a fost substituit cu numele Eloi, 
presupus a fi Ilie. 

Așa cum presupuneau și cei doi evangheliști, această confuzie survenea, 
probabil, din cauza stării de agonie în care se afla Mântuitorul înainte de a-şi da 
sufletul în mâinile Tatălui, după cum mărturiseşte evanghelistul Luca (23:46). De 
aceea şi strigătul agonic avea un caracter exclamativ mai accentuat decât la ceilalți 
doi evangheliști, fiind exprimat prin cuvintele: "Părinte, în mâinile Tale Îmi pun 

Duhul”, urmând ultima suflare până la tragicul şi relativul sfârşit, după care urma să 
treacă din imanenţă în transcendență, călcând peste moarte. 

Această exclamaţie prin care s-a îndoit lisus de susţinerea Tatălui, părăsindu- 
L, este regăsită şi în unul din Psalmii lui David (22:1), sub forma: “Dumnezeul meu, 
Dumnezeu meu, ia aminte la mine; de ce m” ai părăsit?” (cf. BA), de unde s-au inspirat 
probabil şi cei doi evangheliști citați - Matei şi Marcu. Spunem aceasta deoarece la 
ceilalţi doi, Luca şi loan, este regăsit cu totul alt text, ultimul consemnând moartea 
prin expresia concluzivă exprimată de lisus prin expresia exclamativă: ”Săvârşitu- 
s'a!” (loan 19:30), urmând după cum mărturiseşte evanghelistul martor loan să își 
plece capul şi să își dea duhul (ibidem). 

Expresia exclamată de Iisus prezintă apogeul suferinței lui în calitate de Fiu 
al Omului și nu în cea de Fiu al lui Dumnezeu. În mod paradoxal, această exclamaţie, 
spusă în agonie, trebuie privită ca o încredere deplină a Fiului Omului în Dumnezeu 
Tatăl în acest moment crucial, când prin moartea Fiului inaugurează o cale nouă şi vie 
(Evrei 10:19-20) a omenirii, cu un nou Adam, care îl înlocuieşte pe cel vechi, 
predispus păcatelor şi nesupunerii. 

Dar această unitate dintre Tată și Fiu poate fi interpretată și prin prisma 
dimensiunii sociologice a hristologiei, desprinzându-se în acest sens o hristologie 
Sociologică, complementară celorlalte hristologii. Ne referim atât la relația intradivină 
a Tatălui şi Fiului ceresc - transcendent, cât mai mult la relația Tată - Fiu, din 
perspectivă imanentă, pe baza experienţei trăite de lisus pe pământ. Această relație 
era consubstanţială în calitatea de Fiu al lui Dumnezeu și transubstanţială, în calitatea 
imanentă de Fiu al Omului, cu ascendență filogenetică - genotipală într-o mamă 
naturală - terestră. 

Cum se împacă acest raport tranzitoriu, descendent sub aspect kenotic - al 
golirii Sale pentru moment de dumnezeire, este greu de înţeles, de aceea nici autorii 
cărților biblice nu sunt suficient de expliciți, cât timp creştinismul primitiv nu 
recunoștea întru totul natura Sa divină, cum, aşa cum se ştie, una din marile religii, 
islamismul, nu- i recunoaşte lui lisus Hristos decât natura Sa profetică, nu şi pe cea 
divină. 

Diferențe perceptive privind această relație diadică dintre Tată şi Fiu apar şi 
atunci când ţinem seama de natura duală a Fiului. Dacă supunem analizei această 
relaţie prin prisma naturii imanente a lui lisus, atunci această relaţie este cenzurată şi 
limitată sub raport temporal, pe când dacă o acceptăm circumscrisă statutului divin al 
lui lisus, ca Fiu al lui Dumnezeu, fără început şi sfârșit, atunci această relație este 
vejnică, asemenea Persoanelor care inter-relaţionează pe fondul unei experiențe 
comune și nu disociate, de natură transubstanțială. Aşadar, conform doctrinei creştine, 
această experienţă relațională dintre Persoanele treimice, în cadrul orientării 

trinitarianiste, este vejnică, existând din vejnicie nu pe baza naşterii eterne (expresie 
ambiguă şi greşită folosită în Crezul niceean) a unuia - lui lisus Hristos şi Duhul Sfânt 
- din celălalt (pe fondul cărei emergente s - a desprins catolicismul de ortodoxism prin 
Marea schismă din anul 1054), ci pe baza funcţiilor comune ce aveau să le 
îndeplineasc în Proiectul divin: de factură cosmologică - ontologică, soteriologică și 
morală, lisus Hristos devenind modelul uman ce a atins perfecțiunea morală. 

În ceea ce priveşte deosebirile dintre Tată şi Fiu, acestea emerg în primul rând 
naturii imanente a lui Iisus, fiind deopotrivă şi terestru şi celest - divin. Într-un 
asemenea conext onto-teologic şi teantropic, trebuie subliniat faptul că paternitatea lui 
Dumnezeu în relaţia Sa cu Fiul este, din punct de vedere calitativ, radical diferită față 
de relația paternă pe care Dumnezeu o are cu cu fiinţele create - făcute: lisus Hristos 
- Fiul, conform Crezului, este născut şi nu făcut - creat! Acest raport divin special este 
remarcat chiar de lisus Hristos, prin Sfântul evanghelist şi Apostol loan, în sfânta sa 
evanghelie, unde relaţia Sa cu Dumnezeu Tatăl este prezentată prin prisma coegalității 
onto-teologice dintre cele două Persoane treimice, mai precis Iisus Hristos s-a făcut 
pe „Sine deopotrivă cu Dumnezeu” (5:18), fapt pentru care iudeii vroiau să-L omoare. 
lisus își recunoaşte statutul inferior față de Taăl, afirmând: „Adevăr, adevăr vă spun: 
Fiul nu poate să facă nimic de la Sine, dacă nu-L va vedea pe Tatăl făcând” (idem 
5:19) 

Dacă vom studia cu atenție Evanghelia și prima Epistolă a lui loan, vom putea 
observa că acesta se delimitează de ceilalți evangheliști din perspectiva raportului 
dintre Dumnezeu Tatăl şi Dumnezeu Fiul. Astfel, în loan (10:30) găsim următorul 
adevăr evanghelic: „Tatăl Meu, Cel ce Mi le-a dat (viaţă vejnică, Lui și oilor pe care 
le păstorește ( sbl. n.), este mai mare decât toți, şi din mâna Tatălui Meu nimeni nu le 
poate răpi. Eu şi Tatăl Meu una suntem”. În cap.14 (9,10), acest adevăr capătă o altă 
formă de exprimare în dialogul lui Iisus cu unul din apostoli - Filip: „Cel ce M’ a 
văzut pe Mine L-a văzut pe Tatăl! (...). Nu crezi că Eu sunt întru Tatăl şi că Tatăl este 
întru Mine?”. 

Dacă studiem mai profund aceste versete evanghelice, vom putea observa că 
Iisus - Fiul - este intermediarul, ca să nu spunem purtătorul de cuvânt al lui Dumnezeu 
Tatăl, adevăr rezultat chiar din rostirea lui Iisus: „Cuvintele pe care Eu vi le grăiesc 
nu de la Mine le grăiesc, ci Tatăl - Cel ce rămâne întru Mine - Îşi face lucrurile Sale” 
(ibidem, 10). 

Asemenea dificultăți comprehensive, regăsite în teologia trinitară, sunt 
cauzate de caracterul de cauzator, izvorâtor al Tatalui față de Fiul și Duhul Sfant. Ne 
întrebăm, dacă nu cumva paternitatea și caracterul de purcezator are prioritate față de 
filiațiune şi față de cel purces? Răspunsul este categoric negativ: Nu! Şi aceasta pentru 
că Tatăl, deşi nu-şi are originea de la alta persoană şi îşi este Sieşi principiu sau 

"principiu fără principiu”, am spune noi într-un mod subliminal, totusi, deși este per- 
soană absolută, în raport cu celelalte două persoane, are lipsa de Fiu ca sa fie Tată, 
precum și viceversa, Fiul de Tată ca să fie Fiu. Dacă, după conţinut, paternitatea ar 
apărea mai prețioasă decât filiația, aceasta dispare dacă avem în vedere cuvintele lui 
Toma de Aquino: aceeași ființă care este în Tatăl, paternitate, este în Fiul filiație. 
Dacă accentuăm că în dumnezeire Tatăl este principiul sau cauză prin excelență, acest 
fel de a vedea și învăța n-are înclinare subordinaţiană, căci de aceasta ne fereşte 
dogma egalităţii fiinţiale dintre cele trei persoane. Dacă ne gândim la înfăţişarea „lui 
Dumnezeu” în unitatea fiinţei Sale şi „Treime ipostatică”, vom regăsi acest plan unic 
de organizare şi în structura omului, în „duh, suflet şi trup”, configuraţie analogă cu 
modelul perihoretic creştin prin care funcționează fenomenul creștin desemnat prin 
perihoreză. 

Dacă ne referim doar la relaţia dintre Dumnezeu Tatăl şi Dumnezeu Fiul, 
făcând abstracţie de dubla Sa natură, vom putea desprinde faptul că sub raport 
sociologic, ambele persoane, prin autoritatea lor diferențiată, aveau de îndeplinit 
anumite roluri, care nu se puteauu realiza doar prin intermediul uneia sau alteia dintre 
aceste două personae. Cel puțin prin gradul foarte ridicat de abstractizare şi a 
diverselor Sale atribute, Dumnezeu Tatăl nu putea împlini, fără modelul moral al lui 
lisus, funcția soteriologică și moral - pedagogică, fiind considerat cel mai mare 
Învățător al neamului omenesc!, această funcție fiind îndeplinită mai mult prin rolul 
asumat de Dumnezeu Fiul decât de Dumnezeu Tatăl, în acest scop şi sens fiind 
necesară jertfa supremă, prevăzută în Proiectul divin, în scopul recuperării și mântuirii 
omenirii. 

Pe de altă parte, rolul Fiului contribuie la cunoaşterea Tatălui. Acest rol 
devine evident din chiar mărturisirea cu caracter revelator a lui Iisus, reprodusă de 
evangheliştii Matei şi Luca. Pentru concreteţe, vom reproduce cuvintele spuse de 
Mântuitor prin scriere acestora de evangheliştii citați. Matei (11:27): “Toate Mi-au 
fost date de către Tatăl Meu și nimeni nu-L cunoaşte pe Fiul decât numai Tatăl, și nici 
pe Tatăl nu-L va cunoaşte nimeni decât numai Fiul şi cel căruia va vrea Fiul să-i 
descopere“. În ceea ce priveşte textul reprodus de evanghelistul Luca (10: 21), acesta 
este relativ identic cu cel al lui Matei, ca note comune desprinzându - se faptul că 
ambele texte se caracterizează prin impersonalitate, restrictivitate, reciprocitate şi 
complementaritate cognitivă. 

Putem observa că şi din această perspectivă gnoseologică, alături şi 
complementar celorlalte, nu se poate deduce o teologie trinitariană pe deplin 
argumentată și consolidată, cunoaşterea lui lisus fiind primită de la Dumnezeu Tatăl, 
neavând şi nefiind un caracter în sine, asemenea lui Dumnezeu, care I-a dăruit aceste 
posibilităţi de cunoaştere şi autocunoaştere prin intermediul cărora Îl va putea 

cunoaște și pe Dumnezeu Tatăl. În logică acest fapt poartă denumirea de principiu 
logic, fiind cunoscut sub denumirea de principiu raţiunii suficiente. Transpus în planul 
hristlogiei cognitive, ar putea lua forma: Dacă şi numai dacă Dumnezeu Tatăl ÎI 
înzestrează pe Fiul cu aceste capacități, numai atunci Fiul Îl va putea cunoaște pe 
Dumnezeu Tatăl. Concluzia logică desprinsă este că, în lipsa acestora, Dumnezeu 
Fiul ar dobândi doar statutul de Fiu al Omului, nu şi pe cel de Fiu al lui Dumnezeu, 
limitându-l acest statut divin. 

Pentru a putea rămâne cu un asemenea statut in nascendi, era nevoie şi de 
această experiență umană a lui lisus, El coborând pe pământ nu dintr - o voință 
unilateral - deliberată, ci dintr-o voinţă comună, în scopul îndeplinirii misiunii Sale 
providenţiale. Astfel statutul de Tată - Abba este oarecum condiționat de viaţa și 
activitatea lui lisus din Nazaret, ceea ce pare incredibil, deoarece printr-o asemenea 
relaţie transubstanțială le este limitat statutul divin al ambelor Persoane din cadrul 
configurației trinitare. 

De aici necesitatea altei teze hristologice fundamentale, anume teza întrupării 
- kenozei lui Dumnezeu Tatăl într-un embrion uman din care avea să se nască un 
Dumnezeu - Om, aşa cum este cunoscut lisus din Nazaret, în dubla Sa calitate: de Fiu 
al lui Dumnezeu şi de Fiu al Omului. Astfel, prin această natură duală a Fiului, 
Dumnezeu devine atât Tată ceresc, cât și Tată pământean, având o familie celestă şi 
una terestră, implicită și explicită prin intermediul creaţiei nevăzute şi văzute. În 
cadrul creaţiei nevăzute, statutul Său este de co-egalitate cu Dumnezeu Tatăl, pe când 
în cadrul creaţiei văzute, statutul lui lisus este inegal în raport cu Creatorul, ceea ce 
sub raport logic ar presupune că îi “alterează” dimensiunea Sa divină. 

Pentru a ieşi din acest impas onto-teologic, a fost necesară această 
transformare tranzitivă din Fiu al Omului în Fiu al lui Dumnezeu, prin care nu era 
afectat statutul celor două Persoane, ci, dimpotrivă, prin acest artificiu al tranzitivităţii, 
ambele entităţi aveau să fie consolidate, devenind co-egale din perspectiva 
caracterului lor transcendent, dar nu şi imanent - terestru. Doar această co-egalitate 
teo-ontologică îi poate atribui lui Iisus statut divin, dincolo de acela de Fiu al Omului, 
mai precis de acel nume pămânean, Isus Hristos, care îndeplineşte doar condiția de 
recunoaştere - uns al lui Dumnezeu, nu şi pe accea de Dumnezeu Fiul. 

Prin această metamorfozare divină, hristologia capătă un profund caracter 
fenomenologic, trecând dincolo de exprimările kerigmatice în nuanțări de factură 
doxologică şi inițiatică, în planul conștiinței, a căror adevăruri sunt greu de pătruns în 
afara unei pregătiri teologice şi esoterice, pentru care este necesară o anumită 
înzestrare intelectuală şi spirituală, dublată de o autoritate şi deontologie morală. A 
accepta interpretările facile şi de cele mai multe ori partizane unei religii sau alteia, 
de tip post - truth, este cu mult mai uşor decât a săpa în adâncimea textului biblic, 

pentru care este nevoie de o anumită înzestrare, ca să nu spunem har divin, curiozitate 
epistemică şi bucurie a cunoaşterii. Ceea ce trebuie să credem, ca adevăraţi şi fideli 
creştini este dincolo ce credem că este credința, și anume să depăşim acest praf al 
credinţei și să intrăm în intimitatea sa prin dorința de credință prin cunoaștere şi fapte 
de credință. Nici pe departe nu poţi devein credincios doar prin aderenţă, fără acest 
efort sisific uneori. Ceea ce este credința adevărată este tocmai această depășire a 
poticnirilor din drumul nostru mântuitor prin această lume! Dar să ne întoarcem la 
analiza întreprinsă asupra acestui fenomen teologic atât de complex, şi să surprindem 
raportul dintre Iisus Hristos - Fiul şi Duhul Sfânt, ca formă nemijlocită a perihorezei 
- întrepătrunderii funcţionale a acestor două Persoane treimice. 


11.5.4.2.2. Unitatea şi diferenţa dintre Dumnezeul Fiul şi Duhul Sfânt 


Problematica ce vizează natura Duhului Sfânt în cadrul Sfintei Treimi, mai 
ales raportul acestei Persoane cu celelalte două Persoane treimice, este una dintre cele 
mai complexe probleme din cadrul doctrinelor religiei creștine. În funcţie de natura 
acesteia şi a raportului instituit cu aceste două Persoane s-au separate cele două 
Biserici surori creştine: ortodoxismul şi catolicismul. Problematică amplu analizată 
de noi în lucrarea Creștinismul între imanenţă și transcendenţă, aşa că, acum şi aici, 
vom face doar unele completări la studiul înteprins de noi în lucrarea citată. 

Vom începe demersul analitic printr-un postulat teologic creștin, şi anume că 
Duhul Sfânt este Persoană treimică şi nu doar energie ce pune în mișcare actul creator. 
De ce acest adevăr asertat, vom încerca să demonstrăm pe parcursul analizei. Aici și 
acum vom recurge la o retrospectivă scripturală asupra acestei entităţi treimice, cea 
pe care pneumatologii o numesc Duhul Sfânt. 


Perspective Scripturale privind natura Duhului Sfânt 
Așa cum vom vedea, Duhul Sfânt, despre care avem impresia că ştim foarte 


multe lucruri, în Sfânta Scriptură este interpretat în moduri diferite, în funcție de 
evoluţia spirituală și capacitatea de înţelegere a acestei Persoane divine treimice de 
către creştini. Dacă realizăm o asemenea perspectivă retrospectivă, vom putea observa 
că acestă entitate divină era percepută în mod diferit chiar și în scrierile 
veterotestamentare. Spre exemplu, în prima carte Facerea, Duhul lui Dumnezeu 
(pneuma - în limba greacă însemnând duh și vânt, precum şi ruhah, din ebraică, ceea 
ce înseamnă că mişcarea aerului - vântul a făcut posibilă apariția pământului - 
uscatului), fiind perceput ca o entitate care se purta pe deasupra apelor (Facerea 1:2), 
adică, ca ceva care se mișca pe deasupra haosului primordial, înainte ca materia - 
creaţia să fie organizată și, totodată, dar și înaintea apariţiei vieţii pe pământ, la a cărei 
apariții a contribuit acest “ruah” sau “neshamah”, care în ebraică mai poate însemna 

şi "suflare de viaţă” (Facerea 2:7), aceste două cuvinte ebraice cunoscând un grad de 
sinonimie ridicat. 

În acelaşi timp, Duhul Sfânt semnifică şi Cuvântul, care prin voinţa divină 
devine faptă - creaţia propriu-zisă. Aceată paradigmă creaționistă este regăsită mai 
bine formulată în textul ioanian, iar din punct de vedere filosofic la acei filosofi care 
puneau la baza creației spiritul - ideea, în mod deosebit la Platon. O asemenea 
perspectivă este acceptată şi de unii oameni de ştiinţă, de cei care din acest punct de 
vedere, așa cum vom arăta într-un alt capitol, acceptă Principiul Antropic Tare, 
exprimat prin primordialitatea spiritului divin în raport cu raţiunea. 

Dar aşa cum este regăsit şi în alte texte veterotestamentare, Duhul lui 
Dumnezeu nu s - a raportat doar la creţia imediată, ci şi la constituirea - etnogeneza 
unor popoare, precum acele popoare tribale semite, reunite sub configuraţia lui Israel, 
considerat ca popor ales, sau asupra unor persoane, cum este descris în Numerele 24:2; 
1 Regi 10:10; 11:6; 2 Paralipomena 24:20). Astfel, sintagma “Duhul a venit peste” 
sau “ Duhul a fost peste el”, aşa cum se poate observa din textele biblice citate, este 
comună, fiind regăsită în Vechiul Testament în mai multe locuri şi circumstanţe. O 
asemenea semnificație este regăsită şi în Cartea lui Iov, unde stă scris: 
“Dumnezeiescul Duh pe mine  m'a făcut, suflarea, ea mă” nvaţă, a Celui - 
Preaputernic“ (33:4). 

De aceea, de cele mai multe ori Biblia descrie rezultatul impactul Duhului 
Sfânt cu actul creator divin propriu-zis, fără prea multe detalii asupra naturii lui, fiind 
considerat ca subânțeles. Cei care au studiat Cartea Sfântă a lui Dumnezeu au putut 
observa că Biblia nu-şi propune să explice atât de mult cine sau ce este Duhul Sfânt, 
ci insistă mai mult asupra efectelor induse de această Persoană treimică în interiorul 
creaţiei, intermediind acest raport dintre creației și Creator. 

Din perspectivă treimică, Duhul consubstanţializat, explicit formulat în 
scrierile noutestamentare, sub o asemenea configurație este anticipat și în această 
primă carte din Pentateuh - Facerea (1:26), unde este exprimat mai mult implicit decât 
explicit, devenind parte consubstanţială din modelul după care trebuia creat, ulterior, 
omul (“Să facem om după chipul și asemănarea Noastră, ca să stăpâească peste peștii 
mării şi peste păsările cerului şi peste dobitoace şi peste tot pământul şi peste toate 
vietățile ce se târăsc pe pământ”). Dacă privim cu atenţie, modul de prezentare a 
evoluţiei creaţioniste, această perspectivă corespunde atât cu zilele - etapele biblice 
ale creaţiei, cât şi cu evoluția, nefiind o contradicție radicală între aceste două 
abordări. Spre deosebire de referirile implicite ale Duhului Sfânt din Vechiul 
Testament, în Noul Testament, găsim expresii cu o încărcătură semantică mai bogată, 
în care Duhul Sfânt capătă forme perceptive simbolice, uneori chiar personalizate, 
precum ar fi îngerii, porumbelul, limbile de foc etc., ca daruri spirituale, în funcție de 

circumstanţele şi nevoile specifice situaţiei. Ca atare, în asemenea conjuncturi, prin 
Duhul Sfânt nu vedem o forță impersonală, ca în Vechiul Testament, ci mai degrabă 
o forță simbolizată şi personalizată, cu un impact mai uşor de desluşit şi, totodată, mai 
apropiat de oameni şi de poporul ales, în mod deosebit de Fiul lui Dumnezeu, prin 
botezul realizat de Sfântul loan Botezătorul (cu apă şi nu cu Duhul Sfânt și nici cu 
foc, după cum avea să fie realizată această Sfântă Taină de către Mântuitor), unde aşa 
cum știm, Duhul Sfânt a fost prezent în mod simbolic sub chip de porumbel 
(porumbelul fiind simbolul veştilor bune - salvatoare, asemenea celui care a venit pe 
corabia lui Noe cu acea ramură de măslin, prevestind că potopul a trecut și că sunt în 
preajma uscatului). 

Să privim modul cum este perceput Duhul Sfânt în Noul Testament de către 
evangheliştii care au făcut referinţă la această entitate spirituală. Aşa cum se știe și am 
anticipat şi noi, din textul evanghelic prezentat, raportul dintre Isus Hristos și Duhul 
Sfânt, nu cunoaşte o recunoaştere şi prezentare omogenă, putându-se desprinde unele 
diferențieri şi chiar şi unele confuzii. Spre exemplu, atunci când primul evanghelist 
(în ordinea prezentării evanghelilor canonice) Matei vorbeşte în evanghelia sa ( 3:16) 
despre Duhul Sfânt, acesta vede Duhul Sfânt pogorându - Se asupra lui lisus când a 
ieşit din apa Iordanului de la botez sub chip de porumbel, auzind din ceruri un glas 
care ÎI mărturisea pe isus drept Fiul Său: “Acesta este Fiul Meu Cel iubit întru Care 
am binevoit!” (ibidem). Tot această Persoană - Duhul Sfânt l-a dus pe Iisus în pustie 
ca să fie ispitit de diavol, trecând cu bine acel test ispititor, renunțând la binefacerile 
lumeşti oferite de Satan, ceea nu au reușit primii oameni, scoțând în evidenţă diferența 
dintre om şi Dumnezeu - Fiul. Perspectiva treimică este vizibilă în acest context: Tatăl 
vorbeşte din ceruri, ca o Persoană necunoscută transcendentă, lisus este în apă - într- 
un spaţiu imanent, iar Duhul Sfânt ni se înfățișează fără a-l putea cunoaște identitatea 
sa. Ca atare, există trei identități diferite una de alta, cu roluri deosebite în Planul divin 
de Mântuire, care interacționează cu omul în mod diferit, formând o unitate perfectă 
prin diversitate, aşa cum este și creația. 

Cum se realizează această unitate prin diversitate (paradigmă materialistă 
regăsită în filosofie!), este greu de înţeles sub raport teologic, de aceea Sfânta Treime 
a fost şi a rămas cea mai importantă Taină din cadrul religie creștine, care nu poate fi 
decât acceptată și crezută, nu și înțeleasă de omul neiniţiat. Taine pot fi considerate şi 
celelalte minuni săvârşite de lisus şi apostoli, la care, în mod evident un rol deosebit 
revine puterii divine prin intermediul Duhului Sfânt. 

Dezvoltând acest subiect al rolul Duhului Sfânt, evanghelistul Marcu percepe 
acest rol în sensul interacțiunii cu omul - conștiința omului, astfel că Duhul Sfânt se 
conectează și totodată interacționează cu omul la cel mai profund nivel, vizând ca 
finalitate Mântuirea omului. Asemenea referiri se regăsesc şi la evanghelistul Luca, 

atât în eanghelie, cât şi în Faptele Apostolilor, care redă concepţia şi contribuţia 
Sfântului Apostol Pavel cu privinţă la acest subiect. Spre exemplu, în evanghelia 
scrisă de acest mare evanghelist - Luca (1:35), în dialogul dintre Fecioara Maria şi 
înger, este regăsită această prevestire a pogorârii Duhului Sfânt prin cuvintele: “Duhul 
Sfânt se va pogorâ peste tine” şi puterea Celui - Preaînalt te va umbri (prin care 
Dumnezeu Se descoperă şi crează); pentru aceea şi Sfântul Care Se va naşte din tine, 
Fiul lui Dumnezeu se va chema”. 

Despre natura Duhului Sfânt ne vorbeşte cel mai bine cel mai inițiat 
evanghelist şi apostol, loan. Astfel, atunci când vorbeşte acesta despre Duhul Sfânt, 
această entitate este privită ca Duh al Adevărului, mai exact, ca pe o lumină care 
luminează lumea, prin care vom putea ajunge la cele mai adânci taine și adevăruri. Pe 
acest fond al similitudinilor dintre lisus Hristos şi Duhul Sfânt - Duhul Adevărului, 
poate fi înțeleasă sinonimia prin participare la creație a Duhului Sfânt cu acel Cuvânt 
- Logos divin, din care a apărut - a fost creată această lume, participând toate cele trei 
Persoane divine: Tatăl, Fiul și Duhul Sfânt. Desigur, în acele vremuri primitive, oricât 
de înzestrat ar fi fost Moise și ceilalți inițiați ai vremii, nu puteau pătrunde în 
profunzimea acestei taine a unităţii prin diversificare, pentru această revelație divină 
fiind necesar mult timp pentru ca spiritul uman să poată pătrunde asemenea taine. 

Atunci când lisus vorbeşte despre Duhul Sfânt, din prezentarea făcută de cel 
mai mare şi iubit evanghelist de Mântuitor, ne ajută să înțelegem trei aspecte 
lămuritoatoare cu privire la natura Duhului sfânt. În acest mod sunt evidenţiate cele 
trei aspecte cu privire la caracterul diadic al acestor două Persoane separate - 
Dumnezeu - Fiul şi Duhul Sfânt, dar unite sub raport trinitarian divin. Acestea sunt 
următoarele: 

1. În textul relatat de marele evanghelist loan, lisus ne relatează despre 
altcineva, nu despre El Însuşi, putându-se astfel crede că Duhul Sfânt este 
de fapt Domnul lisus, fiind identic cu Duhul Sfânt, şi că ambele Persoane 
nu sunt decât o singură persoană - una și aceeași, şi nu două persoane 
distincte. Deşi prin prisma dialecticii trinitare sunt unitate, aici 
evanghelistul vorbeşte despre o Persoană diferită de ceea ce ar putea fi 
pusă sub semnul echivalenţei, fiind astfel evidențiată separarea dintre cele 
două entități distincte, nefiind vorba despre una şi aceeaşi Persoană, și ca 
atare sub raport logic nu sunt nici echivalenteşi nici identice Aşa cum ne 
putem da seama şi din alte versete, lisus nu vorbeşte despre EI, ci despre 
altcineva, despre Duhul Sfânt - Mângiietorul, ca atare Persoanele sunt 
diferențiate atât prin numele acordate, cât și prin rolul ce îl au de 
îndeplinit, fiind delimitate atât în funcție de acest rol, cât și de puterea de 
care dispun, emergentă de la Dumnezeu Tatăl; 

Duhul Sfânt este introdus ca Persoană (a treia Persoană a Dumnezeirii) și 
nu ca putere, după cum era interpretat în Vechiul Testament, deținând un 
alt rol decât cel evidenţiat în textul veterotestamentar. Dacă ar fi privit ca 
o putere atunci ar trebui interpretat ca o forță a naturii, care s-ar răsfrânge 
asupra creaţiei într-un mod haotic şi independent de voinţa divină. Ori așa 
cum se ştie, El intervine şi acţionează în mod dirijat de această putere a 
lui Dumnezeu, în consens deplin cu voinţa şi Proiectul divin. 

Dacă e să facem o analogie a semanticii acestui cuvânt treimic, vom putea 
desprinde şi unele similitudini scripturale, dar şi unele diferențieri. Spre 
exemplu, în traducerea din Septuaginta, cuvântul grecesc prin care este 
desemnat Duhul Sfânt, “paracletos”, semnifică pe acel cineva care 
mijloceşte, intermediază, pledează în favoarea cuiva. Ca atare, Duhul 
Sfânt e “cineva” și nu “ceva”, mai precis, este o persoană (El) şi nu o 
putere impersonală, după cum lasă să se înțeleagă din textul 
veterotestamentar. Desigur, așa cum am evidenţiat pe tot parcursul 
lucrării, puterea îi aparține lui Dumnezeu Tatăl - Atotputernicu, Duhul 
Sfânt fiind doar intermediarul care mijloceşte această putere în actul 
creator şi evoluţia creaţiei, percepută de unii teologi şi oameni de ştiinţă 
ca fiind o creaţie continuă. Ca atare, Duhul Sfânt nu deţine o putere în 
sine, ci este doar înzestrat cu putere, emergentă de la Dumnezeu Tatăl, 
după cum este considerat în cadrul doctrinei ortodoxe. Se observă acest 
aspect al personalizării Sale şi din faptul că atunci când lisus îl 
desemnează printr-o persoană I se adresează printr-un pronume, 
spunându-l El, şi nu ea, ca putere impersonală, fiind vorba în mod evident 
despre o persoană şi nu despre o putere impersonală, care este substantiv 
de genul feminin - ea, şi nu un substantiv de genul masculin, precum este 
pronumele El, cum se face referință de multe ori în textul biblic; 

Este modul cel mai evident prin care este redată diferenţierea dintre cele 
două Persoane treimice. În acest mod unilateral de prezentare este 
demonstrat că tendinţa de înlocuire a lui lisus Hristos cu Duhul Sfânt, este 
falsă, întrucât Fiul lui Dumnezeu nu poate fi înlocuit de o forță invizibilă 
şi impersonală, după cum este perceput de unii Duhul Sfânt, ci de o 
Persoană mai ușor credibilă decât ceea ce ar fi Duhul Sfânt ca putere 
abstractă. În evanghelia sa (versetul 14), loan chiar numeşte Duhul Sfânt 
prin apelativul Acela și nu Aceea, făcând referință la o persoană şi nu la 
o putere. Ca atare El nu putea fi înlocuit de “ceva“, ci de “cineva“.Așa 
cum am mai arătat, Duhul Sfânt avea să preia de la isus una dintre cele 
mai importante misiuni ce avea de îndeplinit: Mântuirea lumii. Astfel, 

atunci când lisus se va reîntoarce în ceruri, Duhul Sfânt îl va înlocui pe 
pământ, implicit şi prezenţa Sa fizică, ca Persoană treimică şi cu impact 
cauzal de factură kratologică, fiind resimțită prin El puterea lui 
Dumnezeu Tatăl și Fiul. 

Din raționamentul prezentat, rezultă că Duhul Sfânt este o Persoană treimică 
şi nu o putere impersonală, chiar dacă efectele resimţite sunt consecința unei 
cauzalități impersonale, putând fi evaluat, da nu şi identificat ca o putere, puterea 
divină constând în perihoreza celor trei Persoane regăsite în modelul perihoretic 
trinitar creştin şi nu doar într-o Persoană. 


Raportul consubstanţial dintre Iisus Hristos şi Duhul Sfânt 
Avertizăm de la început că nu este nici pe departe uşor de înţeles acest raport, 


o asemenea înţelegere necesitând pe lângă un spirit ascuţit şi o voinţă stăruitoare, 
coroborate cu bune intenții în decriptarea și înţelegerea lui. Plecând de la unii exegeți 
ai doctrine trinitare şi ai modelului perihoretic analizat, vom evidenția unele opinii 
legate de această complexă problemă onto - teologică. Spre exemplu, Sfântul Irineu 
de Lugdunum, considera că "Logosul şi Duhul sunt cele două mâini ale Tatălui”, sau 
după un teolog mai puţin cunoscut, I.V..Istrati, "Hristos şi Duhul Sfânt sunt împreună 
Lucrători pentru mântirea umanităţii, plinindu-Și lucrările şi plinind în iubire veşnică 
rânduiala universului”. 

În acest articol citat, autorul realizează o hermeneutică a textului biblic 
noutestamentar cu privire la acest aspect, influențat find, la rândul său, de Sfântul 
Apostol Pavel, de unde s-a inspirat și Irineu de Lugdunum (130 -202). La rândul său, 
atunci când a realizat interpretarea textului paulin, Irineu s - a folosit de Sfântul Iustin 
Martirul. Punctul central al teologiei lui Irineu este unitatea lui Dumnezeu, fiind în 
opoziţie cu divizarea gnostică a lui Dumnezeu în câţiva „coni” divini şi cu deosebirea 
dintre „zeu puternic” şi netrebnicul „demiurg” care a creat lumea. Irineu folosește 
teologia Logosului pe care a moştenit-o de la Sfântul Iustin Martirul, dar preferă să 
vorbească despre Fiu şi Duhul Sfânt ca fiind „mâinile lui Dumnezeu”, folosind 
persoane ale Sfintei Treimi care premerg limbajului mult mai precis al capadocienilor. 
Punând un accent mai mare pe Isus Hristos, aşa cum aveau să facă toți teologii 
occidentali, pentru el Hristos este Tatăl invizibil care s-a revelat, s-a făcut vizibil prin 
întrupare. 

Din cele relatate în respectivul articol, rezultă că Iisus Hristos şi Duhul Sfânt 
“sunt împreună Lucrători pentru mântuirea umanității, plinindu-Și lucrările şi plinind 
în iubire veşnică rânduiala universului“. Această misiune nu se poate realiza în mod 
unilateral şi separat, ci doar completându - se reciproc, atât lisus cât şi Duhul Sfânt 
având misiuni convergente de împlinit. Adevăruri ce se originează în scrierile 
noutestamentare ale Sfintei Scripturi, precum ar fi scrierile epistolare ale Sfântului 

Apostol Pavel, după care Sfântul Duh este Viaţa Bisericii lui Hristos, iar Biserica este 
plinirea Duhului (cf.Efeseni 1:23). De aceea, o teologie aflată sub inspiraţia Duhului 
Sfânt, cum este teologia creștină, nu se poate fundamenta doctrinar sau să conceapă 
şi să trăiască decât într-o strânsă conexiune cu harul dumnezeiesc ce se dăruiește în 
Biserică prin Duhul Sfânt. 

Acest raport perihoretic consubstanțial, exprimat prin co - egalitatea 
Persoanelor din diada analizată, rezultă şi din atitudinea unei Persoane față de cealaltă, 
care nu poate fi decât de susţinere şi conlucrare în plan iconomic. Rezultă acest fapt 
din Evanghelia după Marcu, unde evanghelistul ne descrie că Iisus Hristos, aflat în 
relaţie triadică şi consubstanțială cu Duhul Sfânt şi Dumnezeu Tatăl, nu va tolera pe 
nimeni dacă va fi blasfemiat Duhul Sfânt după plecarea Sa la Tatăl. Redăm în scop 
argumentativ textul lui Marcu, prin care sunt reproduce cuvintele Mântuitorului: 
“Adevăr vă grăiesc (ucenicilor - n.n.), că toate le vor fi iertate fiilor oamenilor, 
păcatele și blasfemiile câte vor fi blasfemiat, dar cel ce ÎL va blasfemia pe Duhul 
Sfânt nu are iertare în veac, ci vinovat este de păcat vejnic“ (Marcu 3:28 - 29). De 
unde provine această atitudine intolerantă față de blasfematorii Duhulu Sfânt, aflăm 
tot din Evanghelia după Marcu: pentru că cei care blasfemiau Duhul Sfânt 
(pneumatomahii), considerau că deţin duh necurat (ibidem 30). Din păcate, analiza 
acestor raporturi cu caracter consubstanţial ar extinde prea mult spaţiul redacțional al 
lucrării, fapt ce ne impune restrângerea analizei la ceea ce am realizat până în prezent, 
unele aspect privind aceste raporturi fiind regăsite şi în cartea noastră citată, 
Creștinismul între imanenţă și transcendenţă, postată şi online pe Scribd. 

Ceea ce considerăm că este mai important de cunoscut, fără a minimaliza 
intersul cognitiv asupra acestui raport, este să cunoaștem natura sacră - treimică a 
acestei Persoane trinitare, acceptată în doctrina trinitară mai târziu decât Persoana 
divină a lui Iisus Hristos, la Sinodul Constantinopolitan din anul 381 d.Hr. 

În concluzie, putem spune că o teologie, cum este teologia creştină şi, mai 
ales cea ortodoxă, bazată pe dreapta credință, este de neconceput fără această unitate 
şi interdependenţă funcţională dintre lisus Hristos, Fiul Lui Dumnezeu şi Duhul Sfânt. 
Așa cum se știe și am arătat şi noi, acest raport consubstațializat reprezintă cheia de 
boltă şi pilonii doctinari ai creştinismului, astfel că orice abatere sau denaturare de la 
aceste adevăruri revelate se constituie într - un act blasfemator, în ele din urmă într-o 
apostazie faţă de credinţa prin care ne-am identificat ființa noastră pământeană încă 
de la naștere și prin harul divin săvârșit la Sfântul botez, la care a participat şi 
Dumnezeu Tatăl prin intermediarul Său, care așa cum se ştie, este Duhul Sfânt. 

Nu trebuie însă uitat că lisus Hristos are o existență dincolo de timp, 
diferenţiindu-se de natura umană de pe pământ, înainte de toate fiind o ființă divină 
cerească, aparținând Împărţiei spirituale a cerului şi pământului, deopotrivă, nefiind 

Mesia cel aşteptat de poporul israelit, în vederea desrobirii lui. De aceea, natura Sa 
divină este consubstanțială cu Duhul Sfânt, şi nu cu cea umană, prin care S-a jertfit în 
scop recuperator şi mântuitor față de păcatele săvârşite de omenire, pentru care 
Dumnezeu Tatăl L-a jertfit, creîndu - se astfel premisele unei teologii a jertfei şi 
mântuirii, circumscrise acestui model perihoretic creştin, pe care atât cât ne-am 
priceput, vi l-am prezentat şi dumneavoastră, cititorii acestei cărți mărturisitoare întru 
cunoaştere și credință. 

Din cele prezentate rezultă că divinitatea şi cu precădere conceptul de 
Dumnezeu a cunoscut de-a lungul timpului o dinamică epistemologică, corespondentă 
cu evoluţia creaţiei, devenind nu de puţine ori contradictoriu sub raportul religiilor şi 
a teologiilor care îl analizează, ceea ce în mod evident i-a afectat atât consistenţa 
semantică, cât mai mult credibilitatea într - un singur Dumnezeu, specific religiilor 
monoteiste, începând cu acel Yahwe al poporului israelit. Aceasta presupne ca 
paradigma teologică relativ statică asupra unui Dumnezeu, dat odată pentru totdeauna, 
să fie convertită într-o paradigmă dinamică. Aceasta, la rândul ei, presupune şi 
impune, totodată, ca acest concept să fie evaluat în mod corelativ şi corespondent cu 
etapele istorice parcurse de omenire. Aşa cum ne este demonstrat de istoria religiilor 
şi a civilizaţiilor pe care le - a parcurs omenirea, punctul culminant a fost atins de 
monoteismul religios, printre care se evidențiază religia creştină, ca religie 
teantropică, prin care este evidenţiat rolul Mântuitorului, în dubla Sa natură: de 
Dumnezeu şi de Om. Este un salt onto-teologic pe care nicio altă religie nu l-a realizat, 
Dumnezeu fiind, deopotrivă, văzut şi slăvit aici pe pământ și nu doar în” ceruri”, cum 
se întâmplă, de regulă, în cadrul celorlalte religii. De aici rezultă că toate schimbările 
petrecute la nivelul mental, al conștiinței umane, implicit al cunoașterii de sine, 
presupun în mod necesar cunoașterea lui Dumnezeu, astfel că prin El se întrevăd cele 
mai profunde adevăruri despre Ființa Sa și despre creaţie, ce stă sub pavăza 
Providenţei şi Proniei Sale divine. Acest demers cognitiv privind principalele atribute 
ale lui Dumnezeu îl vom realiza în capitolul care urmează. 

ATRIBUTELE DIVINITĂȚII - ALE LUI 
DUMNEZEU 


III.1. Consideraţii generale 


În pofida faptului că cei mai mulţi cititori sunt cunoscători a acestor atribute 
ce configurează profilul natural, intelectual şi moral al lui Dumnezeu sau pretind că 
le cunosc, considerăm oportun să reiterăm şi să aprofundăm aceste atribute definitorii 
ale lui Dumnezeu, atât cât ne este permis să le cunoaştem şi aprofundăm, ştiut fiind 
că nimănui nu-i este permisă cunoaşterea în întregimea Sa. În acelaşi timp, aceste 
atribute se completează cu argumentele care validează existența incontestabilă a lui 
Dumnezeu, oferindu-ne „chipul” Său, după care ne-a creat şi pe noi oamenii, înzestrați 
cu rațiune, voință şi iubire divină. 

Totodată, prin însuşirile lui Dumnezeu este configurat și validăm statutul 
ontologic - ca existenţă indefinită și onto-teologică - al divinității, în multiplele Sale 
forme de manifestare şi conştientizare la nivel individual şi social - comunitar, a 
instituţiilor ecleziastice de care aparţin credincioşii. Dar înainte de a inventaria aceste 
atribute, aşa cum au fost ele prezentate de cei care au preocupări mai profunde în acest 
domeniu (nouă revenindu-ne rolul de a sistematiza şi nuanţa unele lucruri mai puțin 
explicate, într-un context atât de extins, cum ne-am propus prin această amplă 
lucrare), considerăm necesar să menţionăm că cel puţin din punct de vedere teologic 
(teologia fiind ştiinţa care se ocupă cu aceste probleme legate de natura lui Dumnezeu, 
nu doar despre existenţa Sa, cu argumentele ce vin în sprijinul demonstrării statutului 
Său onto - teologic), atributele sau însușirile lui Dumnezeu sunt proprietăți reale ale 
fiinţei dumnezeieşti prin care Dumnezeu se manifestă în lucrările divine, anume în: 
creaţie, providență, mântuire, sfințire, judecată, desăvârşire. 

Se cuvine ca în aceste afirmaţii de ordin mai general - cu caracter 
prolegomenic şi propedeutic - de introducere - iniţiere și deschidere a subiectului 
analizat sau a unei discipline noi, să evidențiem faptul că atributele sau însuşirile lui 
Dumnezeu, emergente naturii Sale divine, dar şi a puterii cu care a fost înzestrat omul 
în vederea posibilităţii conştientizării lor, sunt proprietăţi reale ale Fiinţei lui 
Dumnezeu, prin care Dumnezeu Se manifestă, comunicându-Se atât prin intermediul 
revelaţiei cât şi prin acţiunile Sale potrivit voinţei și puterii Sale nelimitate, prin 

intermediul energiilor Sale create și necreate, intrând în comuniune cu cei ce se 
deschid Lui, cu credincioşii care se îndreaptă spre El, încercând să-l pătrundă tainele 
ascunse privirii şi simţirii noastre umane comune. 

Astfel că, deşi Dumnezeu rămâne cu Fiinţa în transcendenţă absolută, întru 
totul diferit de creatură, de om, „calea” şi „cugetul” Lui sunt departe de căile şi 
cugetele omului (cf. Isaia 55:9). Un alt text biblic veterotestamentar, cu statut revelat, 
text mai puțin cunoscut și integrat în analizele teosofice, este cel regăsit la profetul 
Ieremia, pe care datorită importanţei lui îl vom reproduce şi noi: „Dumnezeu este Cel 
ce cu puterea Sa a făcut pământul, Cel ce cu înțelepciunea Sa a întemeiat lumea şi cu 
lucrarea minţii sale a întins cerul, şi' n cer noianuri de ape” (10:12-13). 
Reproducându-l pe filosoful olandez B. Spinoza (Despre Dumnezeu - ETICA), vom 
accede spre referinţa concluzivă a acestuia, cu privire la atributele Sale, şi anume că 
„Dumnezeu sau toate atributele lui sunt eterne” (Teorema XIX, p.19). 

Această paradigmă teocratică (deosebită de paradigma teantropică, când 
avem de-a face cu un Dumnezeu implicat în creație), exprimată prin disocierea 
ontologică a lui Dumnezeu de om, este regăsită şi la profetul Osea (tradus din ebraică 
prin sintegma Dumnezeu mântuieşte) care în unul din versetele cărţii sale afirma, 
reproducând cele spuse de Dumnezeu: «Eu sunt Dumnezeu, nu om» (11:9), deţinând 
puteri nelimitate, precum a fi fost şi cea care în contextul citat, prin care îl putea salva 
de la moarte pe Efraim, din care s-a desprins seminția israelită ce poartă numele 
acestui fiu al lui Iosif. 

Cu toate că Dumnezeu nu putea ajunge la condiţia de „om” şi nici „ca omul” 
(prin analogia indusă de la Dumnezeu la om și nu invers), teologia poate, după chiar 
modelul izvoarelor Revelaţiei, precum sunt Sfânta Scriptură şi Sfânta Tradiţie, să 
întrebuinţeze numiri de funcţii şi de atribute omeneşti pentru a descrie şi explica 
atribute proprii ale lui Dumnezeu, pornind de la faptul că omul, prin inermediul 
mecanismul psihologic şi logic al analogiei, consideră că a fost şi este creat după 
chipul lui Dumnezeu, ceea ce înseamnă că atributele umane sunt preluate de la unele 
atribute ale lui Dumnezeu și nu invers, fără ca prin această analogie să i se atribuie lui 
Dumnezeu tot ceea ce este propriu fiinţelor create, acestea toate fiind mărginite. De 
aceea, infinitatea sau nemărginirea sunt atributul unei Fiinţe Supreme unice, anume 
lui Dumnezeu, care prin acest nume întruchipează toate aceste atribute care-L definesc 
şi delimitează de orice este peceptibil și posibil de a fi cunoscut ca o formă catafatică 
- afirmativă a cunoaşterii, după cum consideră Sfântul Dionisie Areopagitul 
cunoaşterea lui Dumnezeu prin aceste atribute. 

Dacă ne referim la Vechiul Testament, în relaţia care exista între Dumnezeu 
şi poporul evreu, în relaţia de mântuire a lui Yahwe - Iehova cu omul sunt prezentate 
mai multe nume - atribute ale lui Dumnezeu. Primul nume întâlnit este cel de Domnul, 

prin care așa cum vom arăta, sunt exprimate mai multe atribute ale lui Dumnezeu - 
Domnul, printre care şi atributul aseităţii - a existenţei pentru şi prin Sine a lui 
Dumnezeu, după cum este regăsit în cartea Ieșirea (3:14), unde Yahwe este prezentat 
prin celebra sintagmă „Eu sunt Cel ce sunt - este”. Plecând de la acest nume generic 
de Domnul, se desprind mai multe alte atribute divine ale lui Iehova, relativ 
asemănătoare cu cele ale lui Yahwe, nume care după unii ar fi identice, având 
semnificaţia unor însuşiri - atribute ale divinității iudaice: 

e  Iehova-jireh, tradus prin „Domnul vede!” 
sintagmă regăsită în Facerea (22:13-14); 


sau „Domnul va purta de grijă!”, 


Iehova - rafa, care se traduce prin „Domnul care vindecă!” (Ieşirea 15:26); 
e  Iehova-nisi, care înseamnă „Domnul este steagul meu!” (Facerea 17:8-15); 
e Iehova - şalom - „Domnul este pacea noastră!” sau „Domnul ne trimite 
pace!” (Judecători: 6:1-5; 6:7-18; 6:24); 
e Jehova - şama, sintagmă şi atribut tradus prin „Domnul este prezent!” 
(lezechiel 48:35). 

Așa cum ne vom putea da seama din demersul analitic întreprins asupra 
problematicii atributelor divine, unele dintre aceste nume se vor regăsi şi sub forma 
unor atribute ale lui Dumnezeu, Cel care a creat întregul univers, fără părtinire şi 
subiectivitate, cum este prezentat în religia iudaică, fundamentată pe cărțile Vechiului 
Testament, dar şi ale lui Dumnezeu Treime, regăsit în religia creştină, unde fiecare 
din Persoanele Treimice se manifestă în mod unitar şi coerent prin intermediul lui 
Dumnezeu. La unele dintre acestea vom reveni pe parcursul analizei. 

Întrucât vom întâlni destul de des numele de Iehova, alias Yahwe, care, așa 
cum se ştie, a stat la baza cultului iehovist, comunitate religioasă cunoscută sub 
denumirea de Organizația religioasă Martorii lui lehova, care a pătruns și s-a 
răspândit și pe teritoriul țării noastre (detalii despre această organizaţie religioasă sunt 
prezentate de noi în cartea Creștinismul între imanenţă şi transcendență, pp 339-359). 
Exprimarea explicită a lui Jehova este regăsită în cartea scrisă de profetul Isaia (43:10- 
12), unde Iehova se identifică ca martor, alt Dumnezeu în afară de Iehova neexistând 
înaintea Lui. 

Dar să vedem ce semnifică numele „lehova” şi ce atribute îi sunt acordate. În 
primul rând este un nume pe care Dumnezeu însuşi şi l-a ales, semnificând faptul că 
El îşi duce întotdeauna la îndeplinire promisiunile şi realizează tot ce îşi propune și 
dispune ca voinţă şi putere. Cu alte cuvinte, prin acest nume ni se spune că numele lui 
Dumnezeu este unic, prin această particularitate fiind desmnat atributul unicității 
divine. La acest atribut sunt asociate și alte atribute divine comune cu Dumnezeu, 
anume atotputernicia, vejnicia, la fel şi atributul de a fi Creator. Dacă ne referim la 
atributul unicităţii, asemenea referință este expusă şi regăsită în Psalmul (82:18) unde 

se spune despre lehova că: „...numele Tău este Domnul - Iehova, numai Tu eşti Cel 
Preaînalt peste tot pământul”. 

În ceea ce priveşte atributul arorputerniciei, fiind sinonim cu ceea ce este 
desemnat prin ce înseamnă să fi „Atotputernic”. Acest atribut este regăsit în 
Apocalipsa (15:3), unde stă scris: „Mari şi minunate sunt lucrările tale, Doamne 
Dumnezeule - Iehova, Atotţiitorule!; drepte şi adevărate sunt căile Tale, Împărate al 
neamurilor!” Titlul „Atotputernic” ne arată că Iehova este cea mai puternică persoană 
din univers. Puterea sa este inegalabilă, supremă. De asemenea, prin acest nume unic 
de Iehova este desemnat şi atributul vejniciei, Iehova mai fiind numit şi „Rege al 
eternității”. În ceea ce priveşte acest atribut al vejniciei, în Psalmul 89:2 se spune: 
„..„din veşnicie până” n veşnicie Tu eşti Dumnezeu”. 

De asemenea, Iehova este unic deoarece el este Creatorul. În Revelația (4:1) 
citim: „Tu eşti demn, Iehova, da, Dumnezeul nostru, să primeşti gloria, onoarea şi 
puterea, pentru că tu ai creat toate lucrurile şi datorită voinţei tale ele au venit în 
existenţă şi au fost create!”. 

În raport cu acest nume impersonal - Domnul - Iehova se impune să reamintim 
faptul că Dumnezeu fiind personalitatea absolută, El dispune de toate atributele bune 
- afirmative - catafatice şi de nici unul din cele rele. De asemenea trebuie să subliniem 
faptul că noi nu cunoaştem toate atributele lui Dumnezeu, ci numai pe cele care ne-au 
fost descoperite - revelte şi pe care le înţelegem în parte numai și ca atare trebuie să 
ne ferim de iluzia că am pătrunde prin cunoaşterea noastră în Însăşi Fiinţa lui 
Dumnezeu, nemărginită şi nepătrunsă în Sine. Cu toate acestea, ştim totuşi că 
Dumnezeu fiind unitatea absolută, unul şi de neîmpărțit, atributele Lui nu sunt 
deosebite de Fiinţa dumnezeiască, ci sunt una cu ea, inseparabile de ea, în unitate 
desăvârşită cu ea. De aceea, ÎL numim pe Dumnezeu nu numai bun, înțelept, iubitor 
al adevărului etc., ci şi că El este însăşi bunătatea, înţelepciunea, adevărul etc. Tot 
aşa şi cu privire la raportul atributelor divine între ele: în esenţa lor ele nu sunt 
deosebite, ci constituie o unitate perfectă, de pildă bunătatea şi dreptatea, iubirea şi 
dreptatea, atotştiinţa şi libertatea etc. 

Asupra acestei problematici ce vizează delimitarea cognoscibilă a divinității 
prin aceste atribute au existat mai multe încercări. Unul dintre cei mai reprezentativi 
teologi este Dionisie Areopagitul, lucrarea de referință a acestuia este De divinis 
nominibus - Despre numele divine, la care vom mai face referință, unde sunt 
prezentate şi cele două căi ale cunoaşterii lui Dumnezeu: catafatică şi apofatică, pe 
care le-am dezvoltat într-un capitol separat al lucrării de față. În raport cu aceste 
atribute, autorul cărții arată că Dumnezeu e mai presus de orice atribut sau nume, 
după cum erau denumite aceste atribute, după acesta un singur nume, mai presus de 
toate celelalte este suficient (vom reveni la această problematică atunci când vom 

analiza atributul aseităţii). În acest sens, Areopagitul se întreba: „Oare nu acesta este 
numele Lui, cu adevărat minunat, că e mai presus de orice nume? ... Dar înţelepţii în 
cele dumnezeieşti Îl laudă prin multe nume din toate cele cauzate: ca bun, ca frumos, 
ca înţelept, ca vrednic de iubit, ca Dumnezeul dumnezeilor, ca Domnul domnilor, ca 
Sfântul sfinţilor, ca veşnic, ca Cel ce este, ca fiind cauza veacurilor, ca dătătorul de 
viaţă, ca înţelepciune şi ca minte, ca rațiune (cuvânt), ca [şi] cunoscător, ca mai presus 
de toate comorile a toată cunoştinţa, ca putere, ca stăpânitor etc”. Dumnezeu este, 
continuă Dionisie, „în acelaşi timp în lume, în jurul şi deasupra ei; mai presus de ceruri 
şi de existenţă. Ei (înţelepţii -n.n.) ÎL numesc pe El soare, astru, foc, apă, duh, rouă, 
nor, piatră arhetipică şi stâncă, toate cele ce există şi nimic din cele existente” (apud. 
Pr. D. Stăniloae, Teologia dogmatică ortodoxă, ed. a doua, vol. I, Bucureşti, Ed. 
IBMBOR, 1996, p. 92). 

După marele teolog grec citat, Fiinţa lui Dumnezeu poate fi cunoscută prin 
„ieşirile” Sale, pentru că din Dumnezeu pornesc lucrările care produc în lume noi şi 
diferite însuşiri. De aceea, numirile lui Dumnezeu se referă la modurile lui de 
manifestare în lume şi exprimă capacitatea de percepţie a omului, nu atributele ce ar 
viza esenţa divină, necunoscută omului. Însuşirile, atributele Sale, ni se comunică în 
mod treptat, pe măsură ce devenim capabili să le conștientizăm și să le aprofundăm, 
nu doar pe calea revelației, ci şi prin intermediul ştiinţei şi conștiinței fiecăruia din 
noi. 

Aşa cum au constatat unii exegeți ai teologiei creștine, atributele divine 
constituie actualmente un subiect oarecum căzut în derizoriu, lipsind chiar și din 
manualele de Dogmatică Ortodoxă, care au preluat modelul occidental protestant şi 
neoprotestant, fiind prezentate mai mult atributele ce scot în evidenţă omnipotența - 
atotputernicia, iubirea nelimitată,  omniprezența - atotprezenţa, fiind oarecum 
„atotdepărtat” de ființa umană. În acest sens, propunerea Părintelui Stăniloae de 
completare a înţelegerii atributelor divine prin includerea aspectului antropologic în 
această tematică este menită să înlocuiască resemnarea şi îngustarea percepției deiste 
și teocratice, exprimată printr-un Dumnezeu distant cu cea a lui Hristos din inimile 
noastre, al Cărui chip se întrezăreşte în fiecare din aceşti „fraţi prea mici” (v. Matei 
25) ai Săi. Într-un asemenea context, necesitatea abordării perspectivei antropologice 
şi imagologice a lui Dumnezeu - Fiul vin în completarea unor atribute rezultate din 
configurația treimică a lui Dumnezeu și a relaţionării cu omul prin lisus, ceea ce-L 
face mai bun şi mai ubitor, așa cum a fost şi este Fiul jertfit din dragoste pentru 
oameni. Astfel, prin cunoașterea acestor atribute îl apropiem mai mult pe om de chipul 
lui Dumnezeu, unele din aceste attribute avându-și emergenţa în chipul divin, inserat 
în om chiar în actul creaţiei divine. 

Tratarea cu temei a atributelor divine se justifică în măsura în care creatura, 
respectiv omul, participă prin ele la prezenţa divină din creaţie. Cu alte cuvinte, vom 
trata pe scurt câteva dintre atributele divine relative la sfera antropologică a 
participării omului la acestea. Trebuie spus că fiecare atribut dumnezeiesc cere prin 
participarea omului la el o tratare specială, dar, întrucât tratarea ar fi uneori 
asemănătoare, vom alege atributele cele mai reprezentative pentru aceasta temă. 

În încheierea acestor idei cu caracter prolegomenic - de deschidere, reiterăm 
precizarea care se impune, anume că datorită faptului că Dumnezeu nu este cunoscut 
în totalitate, mintea umană nu poate cunoaşte toate atributele Sale, ci numai pe cele 
care ne-au fost descoperite pe cale naturală și supranaturală, știut fiind că ființa lui 
Dumnezeu este nemarginită și de nepătruns doar prin intermediul rațiunii. 


III.2. Tipologia atributelor divinității - ale lui 
Dumnezeu 


Din perspectivă tipologiilor atributelor pe care le poate cunoaşte mintea 
umană, atât cât ne este permisă cunoașterea acestor însușiri dumnezeiești, aceste 
atribute ale divinității s-ar divide în: 


a. atribute ontologice - naturale sau fizice, specifice firii dumnezeieşti absolute 
şi infinite; 

b. atribute gnoseologice - intelectuale, specifice cunoașterii lui Dumnezeu; 

c. atribute morale, specifice voinței divine. 

În teologia Bisericii noastre creştine, cu precădere a celei ortodoxe, se 
realizează o delimitare tipologică dihotomică a acestor atribute, deosebite între ele 
prin premisele de la care pleacă în această clasificare artificială, adevărul natural fiind 
departe de mintea omenească. Prima pleacă de la ideea conform căreia Dumnezeu este 
perceput ca spirit absolut sau infinit, împărțind atributele divine în 1. atribute 
principale precum ar fi: spiritualitatea şi infinitatea şi 2. atribute speciale, care se 
deduc sau derivă din cele principale. 

Astfel, din cadrul însușirii de a fi spirit - a spiritualităţii, sunt incluse, la rândul 
lor: atributele raţiunii - intelectului divin, mai precis, atributele intelectuale 
(atotştiinţa, înţelepciunea absolută); ale sentimentului şi voinţei divine, deci morale 
(libertatea absolută, sfinţenia, bunătatea, dreptatea absolută, veracitatea şi fidelitatea). 
Din atributul emergent calității de principiu al divinității fac parte atributele: 
aseitatea,  neschimbabilitatea, eternitatea,  omniprezenţa,  atotputernicia  - 
omnipotenţa și unitatea fiinţială. Asemenea atribute se regăsesc mai târziu în religia 

creștină, cu ocazia sărbătorii Schimbarea la faţă, când a urcat Iisus pe muntele Tabor 
împreună cu ucenicii Petru, loan și Iacob, întâlnindu-se cu Moise și prorocul Ilie, 
plecaţi dintre cei vii. În urma configurării geometrice a universului, prin cele două 
triunghiuri echilaterale suprapuse în sens invers (devenite din transformarea literei D, 
din ebraică, literă rezultată la rândul ei din numele lui David - prima şi ultima literă, 
în litera delta, din ebraica veche, reprezentată prin această figură geometric a 
triunghiului, ca literă regăsită și în alfabetul grecesc), s-a format acea hexagramă cu 6 
colţuri, cunoscută sub denumirea inițială de Scutul lui David, din traducerea sintagmei 
Magen David, devenită ulterior Steaua lui David, care aşa cum se ştie avea să devină 
un simbol național iudaic prin care se identificau evreii, dar care sub raport simbolic 
şi hermeneutic viza şi unele atribute ale divinității iudaice și creștine. Astfel, în 
colţurile rezultate în urma suprapunerii celor două triunghiuri sub formă asimetrică 
(cel format din Iisus cu Moise şi Ilie, era denumit triunghiul esenţial, iar cel format 
din Petru, loan şi Iacob, cei mai apropiaţi ucenici ai lui lisus, ca mare inițiat, formau 
triunghiul substanţial), se regăseau principalele atribute ale divinității acestei etnii - a 
lui Yahwe: dragostea, puterea, înțelepciunea, mila, majestaitatea şi justiţia. 


În alte interpretări, hexagrama cunoscută sub denumirea menţionată este un 
simbol străvechi care trimite direct spre concepte şi valenţe înalte, cu forță magică și 
încărcătură energetică deosebită. Astfel, energia puternică a acestui simbol magic şi 
cosmologic, devenit ulterior simbol etnic naţional, avea să fie asociată cu alte atribute 
ale divinității, precum ar fi: perfecțiunea, pacea, liniștea, împlinirea și eternitatea, 
generând o stare de bine specială, un echilibru între corpul fizic şi spirit, o armonie 
între exterior şi interior, diminuînd acea tendință entropică a creației. 

Hermeneutica acestui 
simbol universal şi naţional este foarte complexă, hexagonul reprezentat prin simbolul 
menționat deținând multiple înţelesuri. Ceea ce trebuie cunoscut este că, prin toate 
înțelesurile atribuite acestei figure geometrice magice, prin ea sunt centrate în noi 
oamenii forța şi întelepciunea Creatorului, hexagonul fiind unul dintre cele mai 
puternice și mai fascinante simboluri sacre. 

Dacă în colțurile exterioare hexagramei erau evidenţiate atributele lui Yahwe, 
ulterior, prin apariţia creștinismului și a Sfintei Treimi, în centrul acestui hexagon era 
aşezat Dumnezeu Tatăl, reprezentând centrul universului, cu toate atributele Sale 
menţionate, ca urmare a acțiunii Persoanelor treimice, a lui Dumnezeu Tatăl prin 
intermediul Fiului şi a Duhului Sfânt. În acelaşi timp, sub raport esoteric cele şase 
vârfuri simbolizează faptul că Dumnezeu domneşte asupra întregului univers, pe şase 
direcţii: est, vest, nord, sud, sus şi jos. 

Ne putem da seama cu uşurinţă că aceste puncte cardinale ce reprezintă aceste 
vârfuri din afara hexagramei au devenit simbol în crucea creştină, exprimând 
infinitatea creaţiei, pe orizontală, şi a Creatorului pe verticală, reunind imanenţa cu 
transcendenţa. În același timp, cele 6 colţuri din afara hexagonului reprezintă cele 6 
zile ale facerii universului, dar şi principalele atribute - virtuţi sau daruri ale lui 
Dumnezeu, dăruite omului, conform acelei analogii rezultate prin transferul acestora 
dinspre divinitate spre om, înscrisă în Vechiul Testament în prima carte din cadrul 
Pentateuhului, Facerea (1:26). 

Există mai multe ipoteze privind semnificaţia simbolului Magen David, care, 
aşa cum am mai arătat, se traduce literal prin Scutul lui David. Conform unor 
hermeneuţi iudaici, simbolul ar proveni de la modul în care vechii războinici evrei îşi 
construiau scuturile, având pe interior cele două triunghiuri (singura figură geometrică 
nedeformabilă), montate astfel ca să formeze şase puncte de prindere pe perimetrul 
scutului. Spre deosebire de această interpretare cu caracter polemologic - legată de 
principala activitate a israeliților acelor vremuri, în interpretarea esoterică - 
cabalistică, cele două triunghiuri, la care am făcut referință deja, reprezentau 
dihotomia antitetică a omului: binele versus răul, spritualul versus fizicul etc. Prin 
urmare, cele două triunghiuri ar putea reprezenta relaţia reciprocă între poporul evreu 
şi Dumnezeu, astfel că triunghiul cu vârful în sus, rezultat din unirea lui lisus cu Moise 
şi Ilie, să simbolizeze faptele bune care urcă spre cer, spre a activa un flux de bunătate 
ce se revarsă asupra lumii, reprezentat de triunghiul cu vârful în jos, care în mod 
asimetric triunghiului cu vârful în sus, prin reuniunea reprezentanţilor lumii de jos, 
simbolizează faptele rele, pentru a căror mântuire Dumnezeu şi-a sacrificat Fiul. 

Din păcate, dintr-o asemenea hermeneutică complexă, ce implică atributele 
divinității iudaice și creștine, simbolistica prezentată este trecută într-un plan 
peiorativ, astfel că Steaua lui David a ajuns Steaua galbenă, care avea să întruchipeze 
un popor damnat şi condamnat, ceea ce în sens simbolic îi obliga pe evreii din 
Germania nazistă să o poarte pentru a se putea face diferența lor față de populația 
autohtonă de rasă ariană, considerată ca a fi superioară tuturor raselor terestre. Astfel, 
în centrul hexagonului era inscripționat în derâdere numele de evreu în limba 
germană, folosind aceste litere jignitoare ce configurează acest nume proscris de 
liderii germani, acela de evreu - Jude, nume care în mod “compromițător” imită 
literele alfabetului ebraic. 

Trecând peste aceste elemente cu caracter introductiv, în cele ce urmează vom 
explica fiecare atribut prin care se manifestă Dumnezeu, pe prim plan situându-le pe 
cele naturale, adică cele ce vizează însăşi statutul onto-teologic al lui Dumnezeu. 
Statut prin care deducem în primul rând natura Sa materială sau spirituală, 
delimitându-se din această perspectivă dihotomică mai multe orientări filosofice, 


212 


Capitolul III - Atributele divinității - ale lui Dumnezeu 


teologice şi spirituale, în general. Nu în mod întâmplător, probabil, Steaua lui David 
a devenit un simbol identitar etnic şi naţional, ceea ce sub raport esoteric avea 
semnificaţia universalului şi implicit a dominării, reprezentând totul, aşa cum se 
interpretează această figură geometrică simbolică, identică în ultimă instanță cu tot 
ceea ce este desemnat prin acest Dumnezeu asumat de acest popor ales şi ulterior de 
creştini, prin caracterul teocratic al acestei religii trinitare. 


III.2.1. Atribute ontologice sau ale firii dumnezeieşti 


Sunt atribute specifice naturii sau firii dumnezeieşti absolute şi infinite 
(spiritualitatea, aseitatea, atotprezenţa, veşnicia, neschimbabilitatea, atotputernicia, 
unitatea), ca atribute de necuprins şi de nepătruns în totalitate, întrucât aşa cum am 
mai arătat în capitolul introductiv, un Dumnezeu cunoscut nu mai este Dumnezeu. 

Din perspectiva delimitării dihotomice după criteriul conținutului acestor 
atribute, acela care conferă formă şi mai ales conţinut, se desprind aributele spirituale 
şi materiale, cea de-a doua categorie fiind specifică orientărilor materialiste - cu 
precădere substanțialismului şi panteismului, ceea ce înseamnă că după unele orientări 
filosofice, "Dumnezeul filosofilor” (sintagmă specifică filosofilor, alături de sintagma 
"Dumnezeul teologilor”, care de cele mai multe ori îl substituie pe Dumnezeu cu un 
principiu material - cosmologic sau cu raţiunea cosmică, în cadrul panlogismului, şi 
nu cu un spirit necunoscut, de nepătruns cu ajutorul intelectului) nu este doar spirit, ci 
şi produs al spiritului, prin această natură fiind evidenţiat faptul că din structura 
divinității fac parte atât creația cât şi Creatorul. 

Viziune regăsită mai ales în cadrul acelor curente filosofice care acceptă 
natura divină identică cu lucrurile create, reificându-L pe Dumnezeu, fiind 
binecunoscută celebra sintagmă spinoziană de factură panteistă - "Deus in rei”, adică 
Dumnezeu este în lucrurile create, ceea ce la Spinoza era desemnat prin sintagma 
latină "natura naturata”, spre deosebire de Dumnezeu Creatorul, pe care același autor 
folosea sintagma "natura naturans”. Asupra contribuției lui B. Spinoza vom reveni în 
alt context. Acum ne vom ocupa cu principalele atribute - însuşiri presupuse şi parțial 
ce țin de firea divinității și a lui Dumnezeu. 


III.2.1.1 Spiritualitatea 


În ceea ce ne privește, asemenea celorlalți adepți ai atributelor spirituale, și 
noi considerăm că înainte de orice alt atribut material - de formă şi conţinut, 
Dumnezeu este spirit - Duh, ca atare însuşirea lui Dumnezeu de a fi spirit, desemnată 
prin acel atribut al spiritualităţii, este fundamentală. Astfel, prin acest atribut, 

Dumnezeu este invizibil, liber, rațional şi substanțial, putându-se transforma din spirit 
în materie, aşa cum S-a revelat prin natura dumnezeiască a Fiului Său. 

Adevăr consemnat de unul din beneficiarii acelei revelații supranaturale 
divine, Sfântul apostol şi evanghelist loan, care în evanghelia sa cu privire la natura 
spirituală a lui Dumnezeu arăta: "Duh este Dumnezeu şi cel ce I se închină trebuie 
ca’n duh şi” n adevăr să I se închine” (loan 4:24). Acest atribut al spiritualităţii este 
frecvent regăsit în cărțile sfinte ale Bibliei, prin acesta fiind definită infinitatea şi 
inposibilitatea cuprinderii Sale în concepte raţionale, Dumnezeu fiind peste tot şi în 
același timp ”nicăieri”, nefiind palpabil - preceptibil pe cale senzorială, asemenea 
arhitectului care ar proiecta o casă, lăsând amprenta gândirii sale, văzute în creaţia sa, 
dar nu și pe el, ca persoană fizică. Să reamintim în acest sens ceea ce consemna cu 
multe secole în urmă marele profet Isaia, legat de această dimensiune cognoscibilă 
prin care evidenția natura spirituală și infinită a unei divinităţi unice - Yahwe, cu tot 
ceea ce presupunea aceste atribute principale: „Din veac n” am auzit, nici ochii noștri 
n'au văzut un Dumnezeu în afară de Tine și lucrurile Tale pe care Tu le vei face pentru 
cei ce așteaptă milă”. 

Percepţie completată mult mai târziu de Apostolul Pavel în una din epistolele 
sale către corinteni, reamintind şi invocând ceea ce era consemnat de profetul israelit 
citat: „Pe cele ce ochiul nu le-a văzut şi urechea nu le-a auzit şi la inima omului nu 
s'au suit, pe acelea le-a gătit Dumnezeu celor ce-L iubesc” (I Corinteni 2: 9-11). 
Aceşti privilegiați sunt profeţii şi apostolii, cei aleși de Dumnezeu în a purta cuvântul 
Său divin mai depate neamurilor și popoarelor. 

Ce este spiritualitatea în sine, ce ne interesează mai puțin, şi spiritualitatea 
lui Dumnezeu, ştim din o serie de manifestări ale acesteia, coroborat cu cuvântul 
revelat a lui Dumnezeu, prezentat de unii oameni aleşi - profeţi, evangheliști şi 
apostoli, în profețiile şi scrierile lor. Reproducem în acest sens opinia Sfântului 
Apostol Pavel, exprimată în una din epistolele sale către același popor corintean: 
„Domnul însă este Duhul; şi unde este Duhul Domnului, acolo este libertatea” (II 
Corintei 3:17). O asemenea definiţie și delimitare este completată printr-o altă însuşire 
atribuită divinității, cea a infinității Sale, fiind Duh absolut nelimitat de timp şi de 
spațiu, adică de necuprins cu mintea umană, conferindu-i acel atribut al libertăţii 
absolute, prin care se diferențiază de oricare alt atribut divin, strâns corelat cu atributul 
omnipotenţei - atotputerniciei, la care vom reveni mai încolo. 

Revenind la atributul propriu-zis al spiritualităţii, vom sublinia că 
spiritualitatea este însuşirea lui Dumnezeu de a fi duh, spirit, deci nematerial, 
substanţial, simplu, nevăzut, perfect, rațional, liber, în analogie cu sufletul omenesc, 
negându-i-se toate mărginirile (folosim sintagma regăsită şi la B.P. Hasdeu) acestuia 
şi cu atât mai mult tăgăduindu-i-se toate mărginirile lumii, cum s-a arătat în 

cunoaşterea negativă - apofatică, spre deosebire de cunoașterea afirmativă - catafatică. 
Aşa cum uşor ne putem da seama, ca atribut al divinității, spiritualitatea este atributul 
lui Dumnezeu cel mai ușor de stabilit, dar cel mai greu de experimentat și trăit. Din 
acest punct de vedere se poate desprinde un paradox: spiritualitatea este mai uşor de 
afirmat, întrucât constituie nota specifică a obiectului credinţei, însă este cu mult mai 
greu de pătruns şi de experimentat, de trăit, în pofida faptului că, aşa cum consemna 
evanghelistul Luca, Dumnezeu „nu e departe de fiecare din noi; Că noi în El vieţuim 
şi ne mişcăm şi suntem” (Faptele Apostolilor 17:27). 

În ceea ce priveşte natura comună a Creatorului cu creația - omul, autorul 
acestor versete este influențat de versurile poetului din Cilicia (concetăţean cu Sfântul 
Apostol Pavel - Tarsul aparţinând acestui teritoriu regăsit astăzi în Turcia - Anatolia, 
Aratus, care cu referință la acest subiect avea să susțină această natură comună prin 
versul „Că neam al Lui suntem şi noi”. 

Teza emergenţei creaţiei din Creator este regăsită și la Apostolul Pavel în una 
din scrierile sale epistolare, unde afirma fără echivoc că „din EI şi prin El şi” ntru El 
sunt toate” (Romani 11:36), influenţa fiind mai mult decât evidentă. În ceea ce 
priveşte credinţa în Dumnezeu, aceasta nu se poate raporta decât la un Dumnezeu 
spiritual, adevăr susținut de acelaşi apostol Pavel care, în raport cu natura spirituală şi 
necunoscută a lui Dumnezeu, defineşte în modul cel mai sintetic și cuprinzător 
credinţa, definind-o prin „ființarea - substanța celor nădăjduite, dovada lucrurilor 
celor nevăzute” (Evrei 11:1). 

Adevăr care stă la temelia învăţăturii şi vieţii creştine, deopotrivă, în doctrină, 
cult şi morală, devenind atât obiect al nădejdii - al virtualului şi transcendenţa care 
poate deveni realitate - imanenţă, cât şi ca argument al existenţei unei Fiinţe nevăzute, 
credinţa devenind în acest mod argumentul suprem al existenţei lui Dumnezeu. 

Evident, divinitatea există independent de noi - creaţie, dar şi prin noi, 
sufletele și mintea noastră fiind locul unde ființează în mod conștient, ca existență 
dependentă de cei care-i conștientizează existenţa sa independentă. Chiar dacă pare 
un paradox ontologic și genoseologic, Dumnezeu există şi se manifestă pe acest fond 
paradoxal, fiind deopotrivă spirit şi creaţie. 

Despre acest raport vom discuta însă într-un capitol dedicat acestei complexe 
problematici, acum şi aici ne vom ocupa de un alt atribut anticipat, desprins din cadrul 
spiritualităţii şi a puterii divine nelimitate, infinitatea și eternitatea ca atribute spaţio- 
temporale care îi configurează un anumit profil divinității, asemenea principiilor 
filosofice prin care un principiu este necreat și infinit sub raport spațio-temporal. Vom 
analiza în mod succint aceste atribute. 

III.2.1.2. Infinitatea 


Este unul din atributele dumnezeieşti care se manifestă în nesfârşitele lucrări 
realizate de Dumnezeu cu privire la crearea lumii, susţinerea, conducerea şi 
desăvârşirea ei. Cu alte cuvinte, infinitatea nu se referă doar la spațialitatea creaturii, 
ci şi la continuitatea creaţiei, chiar dacă este manifestă, după cum vom vedea, şi prin 
atributul neschimbalităţii. În acest sens, părintele Stăniloae consideră că Dumnezeu 
nu va înceta niciodată să îndumnezeiască lumea, arătând astfel existenţa unui proces 
continuu de ridicare a creaturii spre El. „Acestui atribut îi corespunde ca atribut al 
esenței noastre create, mărginirea. Mărginirea noastră însă nu poate exista decât în 
cadrul infinității divine, rezultând din puterea ei şi fiind rânduită să participe în mod 
direct la ea şi să fie penetrată de ea“ ( D. Stăniloae, Teologia Dogmatică ortodoxă, 
vol. I, pag. 115). 

Infinitatea în sine a lui Dumnezeu nu este legată de natura imanentă a creaţiei, 
nici nu avea cum, întrucât îi leza statutul divin, ci de natura Sa transcendentă, mai 
degrabă sacră, am spune noi (transcendența fiind confundată cu lumea - creaţia 
nevăzută), lumea ca existenţă fiind finită, existând sub influenţa puterii şi voinţei 
divinității. Sensul infinităţii adevărate a divinității este acela că în ea nu există interval 
- segmente spaţio-temporare pe care să încercăm să le parcurgem, deoarece 
divinitatea nu este timp şi nici spaţiu, fiind deasupra timpului și spațiului. 

Ceea ce există ca rezultat al creaţiei şi în raport cu Creatorul aparține unui 
prezent continuu, Dumnezeu fiind infinit şi etern dintr-o asemenea perspectivă spaţio- 
temporală. Oamenii trăiesc încă de acum această eternitate, care poate fi doar o iluzie 
- nimeni nu ne-a trimis vreun mesaj de dincolo care să confirme vejnicia - eternitatea 
- cu toate acestea, nu sunt puţini cei care aspiră către ea, credincioși și necredincioşi, 
căci „mişcarea noastră în ordinea finită este susţinută de dorul după această 
infinitate“ (ibidem, p. 116). În acest sens, omul trăieşte, încă de pe acum, din această 
viaţă, în orizontul infinităţii, apoi, „după străbaterea naturală a timpurilor şi a 
veacurilor, urmează să se sălăşluiască în Dumnezeu, Cel Unul după fire, nemaiavând 
nicio margine, căci în Dumnezeu nu este niciun interval“ (Sfântul Maxim 
Marturisitorul, Răspunsuri către Talasie, 65, în Filocalia Românească, vol. III, Sibiu, 
1968, pag. 431). 

Dar dacă Creatorul nu cunoaște nicio mărginire spațio-temporală, creația 
cunoaşte asemenea limitări, fiind insuficientă în demonstrarea atributului infinității 
lui Dumnezeu. Cu alte cuvinte, creația nu poate contribui la infinitatea lui Dumnezeu, 
El dispunând de o infinitate în Sine, fără creaţia finită pe care a creat-o nu în mod 

consubstanţial, ci transubstanţial, natura Sa necunoscută nefiind comună cu cea a 
creaţiei, chiar dacă a creat lumea în scopul îndumnezirii şi nu a distrugerii, cum se 
pare că tinde creaţia prin acel principiu al termodinamicii și al efemerităţii creaţiei. 

Un asemenea atribut este recunoscut și de unul dintre cei mai mari filosofi 
substanțialiști - panteişti, B. Spinoza. Acesta considera primul şi cel mai important 
atribut al lui Dumnezeu infinitatea. lată cum îl concepea acest mare gânditor pe 
Dumnezeu: “...prin Dumneze înteleg existența absolută, infinită, adică substanța 
alcătuită dintr-o infinitate de atribute, fiecare dintre ele exprimând o esenţa eternă și 
infinită (...). Dumnezeu sau substanța alcătuită din atributele infinite, fiecare 
exprimând o esenţa infinită şi eternă, există cu necesitate (...). În afară de Dumnezeu 
nu poate să existe şi nici să fie cunoscută sau concepută o altă substanță“. 

Demonstrația acestui adevăr prezumat de Spinoza este regăsit în lucrarea sa 
Etica, p.16, cunoscând următoarea formă logică: Întrucât Dumnezeu este fiinţa 
absolută infinită, din ale cărei atribute care exprimă esenţa substanţei nu poate fi negat 
nici unul, ci există în mod necesar ( ...), dacă ar exista vreo substanţă în afară de 
Dumnezeu, ea ar trebui să fie explicată prin vreun atribut al lui Dumnezeu; astfel ar 
exista două substanţe cu acelaşi atribut- ceea ce (...) este absurd; prin urmare nu poate 
să existe nicio substanţă în afara lui Dumnezeu și, deci, de asemenea nici nu poate fi 
concepută. Căci, dacă ea ar putea să fie concepută, ar trebui cu necesitate să fie 
concepută coexistentă; dar aceasta este absurd. Deci în afara lui Dumnezeu nu poate 
să existe, nici să fie concepută vreo substanță. Dumnezeu a creat lumea, imprimându- 
i putinţa de ajunge la desăvârşire; de aceea, ea va trebui să primească un alt chip decât 
cel al lumii căzute, pentru ca, la obşteasca înviere şi după judecata universală, când 
fiecare om va fi răsplătit sau pedepsit în conformitate cu faptele sale, întreaga creatură, 
în solidaritate, să fie ridicată la plenitudinea vieţii, potrivit planului divin, „pentru ca 
Dumnezeu să fie totul în toate” (1 Corinteni 15: 28). 

Fiind fiinţa spirituală necreată, veşnică şi absolută, Dumnezeu nu este supus 
schimbării şi nici nu are început şi nici sfârşit, în timp ce lumea în chipul ei actual, ca 
şi omul, va avea un sfârşit, fiind supusă unei prefaceri şi schimbări totale. Despre 
eternitatea lui Dumnezeu şi temporalitatea lumii, cel mai bine se găseşte acest raport 
eternitate - perenitate în Psalmul 101:25-28. Iată ce spune psalmistul citat: „Întru” 
nceput, Tu, Doamne, pământul l-ai întemeiat şi cerurile sunt lucrul mâinilor Tale; ele 
vor pieri, dar Tu rămâi şi toate ca o haină se vor învechi; ca pe o velinţă le vei împătura 
şi se vor schimba, dar Tu acelaşi eşti şi anii Tăi nu se vor sfârşi“. 

Dar aşa cum vom arăta în continuare, vejnicia spaţială, infinitatea, este 
corelată cu alte atribute, cum ar fi omniprezenţa — atotprezenţa, ceea ce înseamnă că 
Dumnezeu dispune de o infinitate spațială, fiind prezent peste tot, nimic neputând 

fiind scos de sub puterea şi voinţa Sa nelimitată. Vom analiza în continuare acest 
atribut spațial al lui Dumnezeu. 


HI.2.1.3. Omniprezenţa - Atotprezenţa 


Aşa cum am anticipat deja, omniprezenţa este un atribut ce vizează infinitatea 
Sa spațială şi implicit „umplerea timpului” (asemenea vejniciei umplută cu spaţiul), 
exprimând de pe o poziție apofatică - negativă independenţa Sa în raport cu spaţiul, 
iar din perspectivă catafatică - pozitivă, prezenţa Sa peste tot în cele mărginite, ca 
prezență confirmată. Înainte de orice analiză asupra acestui atribut, trebuie spus că 
acesta este de natură spirituală şi pleacă de la premiza ontologică conform căreia 
Dumnezeu este fără început şi fără sfărşit şi în același timp Duh - Spirit absolut. 

Dacă ne referim la perspectiva catafatică a cunoașterii și existenței lui 
Dumnezeu, atunci atotprezenţa este subînțeleasă în absolutitatea existenței Sale, mai 
ales prin creaţia văzută, adică prin lucrurile din lume şi pentru lumea însăşi, spațiul 
fiind una dintre condiţiile de bază ale existenţei nemărginite, ceea ce presupune în 
mod logic ca acest atribut să fie consubstanțial atât cu spaţiul, cât şi cu timpul. Ceea 
ce infirmă logica lucrurilor, Dumnezeu devenind prin ambele atribute legate de timp 
şi spaţiu, atemporal şi aspaţial, „ignorând”, dacă ne este permisă o asemenea licenţă 
de limbaj, existența aestora, fiind ca atare independent de acestea, neexistând în niciun 
spaţiu şi în niciun timp cuantificabile de cineva în afară de Sine, existând ca Fiinţă 
spirituală doar prin Sine şi nu undeva în spaţiu. Această viziune aparţine perspectivei 
apofatice, la care vom reveni. Cu toate acestea, după cum vom vedea dintr-un alt 
atribut - cel al iubirii, Dumnezeu înconjoară şi cuprinde toată creaţia Sa, fără a putea 
fi înconjurat sau cuprins de ceea ce cuprinde El. 

O asemenea reflecţie profundă de natură apofatică, ce depăşeşte orice cuget 
filosofic - rațional şi catafatic, o găsim la evanghelistul Luca, autorul cărții de referință 
a Noului Testament, Faptele Apostolilor (17:24-25), unde, probabil, la îndemnul 
Apostolului Pavel pe care l-a însoţit în unele din peregrinările sale, dar şi din 
prizonieratul acestuia, cu privire la caracterul aspațialităţii lui Dumnezeu şi a 
atributului omniprezenţei, scria: „Dumnezeu, Cel ce a făcut lumea şi toate cele ce sunt 
într” însa, fiind El Domnul cerului şi al pământului, nu locuieşte în temple făcute de 
mâini, nici nu este slujit de mâini omeneşti”. 

Ideea este regăsită cu mult înainte la profetul Isaia, care prin caracterul său 
mai aplicativ avea să delimiteze spațiul prin cele două forme ale creației - cerul şi 
pământul, pe care le-a creat Dumnezeu înaintea celor șase zile necesare creaţiei, care 
aşa cum afirma profetul citat, reproducând cuvintele Domnului: «Cerul este tronul 
Meu, iar pământul perniţa - aşternutul picioarelor Mele» (Isaia 66:1-2). Faţă de o 

asemenea judecată afirmativă, se subînțelege că nimic nu-L poate cuprinde pe 
Dumnezeu, prin El însuşi fiind umplut cerul și pământul, după cum reproducea 
profetul israelit leremia întrebarea pusă de Domnul: «Oare nu umplu Eu cerul şi 
pământul?» Răspuns afirmativ regăsit ulerior la un mare sfânt ortodox al Patristicii, 
Ioan Hrisostom (secolul V d.Hr.), cunoscut mai mult în teologie prin denumirea de 
Sfântul loan Gură de Aur, prin cuvintele: „toate le umpli, tuturor le eşti de față, nu cu 
vreo parte, ci deodată, întreg, tuturor”. 

Alte referinţe veterotestamentare legate de acest atribut al omniprezenței sunt 
regăsite şi în 3 Regi 8:27, unde se afirmă că cerul și cerul cerurilor nu-L încap pe 
Dumnezeu, astfel că nimeni nu-i va găsi un loc pentru a putea fi identifict sub raport 
spaţial, pentru a-l face o „casă” în numele Său, Domnul depăşind spaţial şi temporal 
aceste posibilități limitate ale omenirii. În consecință, Dumnezeu este mai presus de 
spațiu cum este mai presus de timp, fiind mai presus de un „când” şi de un ”unde”, 
precum este mai presus şi de orice „cum”, întrucât toate acestea L-ar limita, L-ar 
mărginii, L-ar defini. 

Dar aşa cum am mai menţionat, Dumnezeu este prezent în toate în mod 
nespaţial şi netemporal, aşa cum zidarul nu se găseşte în casa construită cu mâinile 
sale, existând în afara zidarului, precum creația există și se menține fără prezența 
nemijlocită a Creatorului, ci în mod indiect prin ceea ce s-a insinuat divinitatea în 
creaţia Sa, întreaga creaţie existând prin amprenta pusă de Creator în creație, conform 
planului şi voinței Sale. 

Dumnezeu este în toate, fiindcă este prezent în toate actele Lui referitoare la 
creaţie, în mod deosebit la noi, prezența Sa fiind deopotrivă creatoare, susținătoare și 
desăvârşitoare: soteriologică - mântuitoare şi salvatoare şi eshatologică, cu o 
teofinalitate - cu un sfârşit ce ţine de voința divinității, potrivit Proiectului divin, fără 
a fi dependent de hazard. Spaţiul şi timpul, ca entităţi ce fac posibil acest atribut al 
omniprezenţei, reprezintă pe de o parte „scena” pe care este pus în aplicare scenariul 
divin, iar pe de altă parte reprezintă condiţiile creaturilor, deci ale existenţelor create. 

În acelaşi timp, pe un fond antinomic, Dumnezeu este şi aspaţial şi 
supraspaţial. El este aspaţial, nu în sensul deiştilor şi teocraților, care îl izolau de lume 
prin natura Sa eminamente transcendentă, ci în sensul că El nu intra în cadrele 
spațiului, asemenea orientărilor panteiste și substanțialiste, devenind consubstanţial 
cu creaţia şi ca atare posibil de a evalua prin efectele induse, putând emite anumite 
judecăţi de valoare, precum sunt atributele Sale, ca rezultat al acestor evaluări de 
regulă subiective. Desigur, supraspaţialitatea este mai uşor de înţeles, fiind tradusă 
prin faptul că este mai presus de spaţiu, pe care El I-a creat, îl stăpâneşte și îi depășește 
legile şi dimensiunile lui infinite. 

Mult mai relevantă, dar şi cu acente esoterice, ni se pare afirmaţia făcută de 
Sfântul Evanghelist şi Apostol loan cu privire la atributul omniprezenţei, care pin 
ipostazul Fiului era să fie identificat cu Lumina, alături de celelate atribute hristice: 
calea, adevărul şi viaţa. Aşa cum ştim din scrierile noutestamentare, cel care l-a 
mărturisit pe lisus Hristos în această calitate şi prin acest atribut al luminii a fost 
Înaintemergătorul Său, Sfântul loan Botezătorul, rudă pământeană apropiată lui Iisus. 

Asemenea expresii prin care Dumnezeu este identificat cu lumina sunt 
nenumărate în Noul Testament, atât în evanghelii, cât şi în scrierile epistolare, una 
dintre acestea fiind Epistola 1 către Timotei a Sfântului Apostol Pavel (6:16), unde 
Isus Hristos era asociat cu Împăratul împăraţilor și cu Domnul domnilor, dar şi cu Cel 
care „locuieşte întru lumina neapropiată”, inaccesibilă oricărei creaturi. Desigur, 
simbolistica luminii în creștinism este cu mult mai profundă, întregul său eșafodaj 
semantic fiind legat mai mult de Creator şi nu de creaţie. 

În înţeles catafatic, pozitiv şi afirmativ, atotprezenţa lui Dumnezeu înseamnă 
ceea ce este desemnat prin adverbul pretutindeni și sintagma teologică 
„pretutindenitate” (regăsită la mai mulţi teologi ortodocşi precum ar fi părintele C. 
Galeriu), tradus prin faptul că Dumnezeu nu numai că „umple tot spațiul”, ci îl şi 
depăşeşte la infinit, nefiind doar spațiul „umplut” cu Fiinţa Sa. Psalmul lui David 
(138:6-9) este edificator în explicarea și demonstrarea atributului omniprezenței, de 
aceea îl vom reproduce şi noi: „De la Duhul Tău, unde mă voi duce?, iar de la faţa 
Ta, unde voi fugi? De mă voi sui în cer, Tu acolo eşti; de mă voi pogori în iad, Tu eşti 
de față; de-mi voi lua aripile din zori şi” n marginile mării mă voi sălăşlui, chiar şi 
acolo mâna Ta mă va’ îndruma şi dreapta Ta mă va ţine”. 

Cele relatate, după psalmul pe care l-am reprodus, sunt elocvente din 
prespectiva atributului analizat, Duhul și chipul Său fiind omniprezente, neputând 
scăpa de ele oriunde am vrea să fugim şi să scăpăm de ele, atunci când resimţim 
prezenţa și presiunea lor asupra noastră, mai ales atunci când suntem dominați de 
păcate şi nu de credinţă, având ca stăpân pe Satan şi nu pe Dumnezeu. 

Atotprezenţa lui Dumnezeu este reală şi esenţială, adică nu numai prin 
energii, ca şi cum prin acestea s-ar acţiona de la distanţă de Fiinţă, ci şi prin lucrările 
dumnezeieşti care nu sunt, sau nu ar trebui să fie, niciodată despărțite de Dumnezeu. 
Ea rămâne nepătrunsă de cugetarea omenească, deşi, în temeiul credinţei, cugetarea 
omenească poate afirma cu certitudine că prezenţa lui Dumnezeu este diferită ca mod, 
într-un fel este în cer, în lumea spirituală îngerească, ca şi creaţie nevăzută, și altfel 
pe pământ, în creaţia văzută, şi cu totul altfel în Iisus Hristos, ca ipostaz văzut al lui 
Dumnezeu, prin care putem induce atributele limitate ale lui Dumnezeu, nu şi faţa Sa 
necunoscută, dincolo de spațiu şi timp, care aşa cum am văzut, şi vom arăta în 
continuare, rămân vejnice şi neschimbătoare. 

Atributul atotprezenței lui Dumnezeu mai capătă și o altă denumire, cea de 
nepătruns, astfel că Dumnezeu Nepătrunsul sau necuprinsul este Dumnezeu Creatorul 
lumii. Unul dintre părinții Bisericii creştine, P. Damaschin, avea să susțină că „Mai 
drept este a-i zice Necuprinsul, Cel fără urmă, Cel cu neputinţă de tălmăcit şi câte nu 
se pot tălmăci. Căci este mai presus de minte şi de înţelegere şi numai Sieşi Îşi este 
cunoscut...”, arată Petru Damaschin, în „Învăţături duhovniceşti” din ”Filocalia”, vol. 
V (traduse de D. Stăniloae, Ed. IBMBOR, 1976, p. 112). Astfel, un atribut ce 
evidenţiază infinitatea în timp a lui Dumnezeu este eterninatea. 


III.2.1.4. Eternitatea 


Este relativ uşor să înțelegem ceea ce este eternitatea, cum tot atât de uşor ne 
este să ne imaginăm faptul că doar Dumnezeu dispune de un asemenea atribut 
temporal. Mai greu este să înțelegem cele două registre principale ale existenţei Sale, 
evidențiate de acelaşi mare teolog ortodox citat - D.Stăniloae: registrul existenţei în 
sine şi registrul activităţii pentru altul. Așa cum stabilea teologul citat, eternitatea 
rezidă din primul registru - Dumnezeu Cel în Sine, care este mai presus de timp, 
întâlnindu-se cu creaturile temporal şi finite sub raport spaţial prin energiile Sale, căci 
eternitatea nu înseamnă nemişcare, ci o mişcare deasupra oricărei mişcări. Stăniloae 
leagă eternitatea de timp, arătând că vejnicia dumnezeiască poartă în ea posibilitatea 
timpului, iar timpul posibilitatea împărtăşirii de eternitate, căci Dumnezeu, fiind 
comuniune interpersonală eternă, poate intra în relații de iubire şi cu fiinţele 
temporale. În acest sens, părintele Stăniloae este de acord cu Sfântul Maxim, spunând 
că „raţiunile timpului sunt în Dumnezeu“ ( apud. D. Stăniloae, ibidem p. 116). 
Mişcarea este imprimată de Dumnezeu Însuşi fiinţelor raţionale create de El, ca 
singurul mijloc prin care acestea pot înainta spre odihna finală în eternitatea divină. 
EI le dă celor create fiinţă reală şi susţine dezvoltarea lor prin energiile Sale necreate, 
fiind, în acest sens, prezent în ele cu eternitatea Lui. Dumnezeu Cel etern Se plasează 
astfel într-o aşteptare în raport cu noi, făcând loc relaţiei dintre eternitate şi timp, 
eternitatea neputând face abstracţie de temporalitate, precum nici infinitatea de 
finitate. Aceasta nu înseamnă că eternitatea este însumarea secvenţelor temporal finite 
şi nici că infinitul este suma spațiului finit, atât eternitatea cât și infinitatea există prin 
acele determinări, cât şi deasupra lor: eternitatea, deasupra timpului, iar infinitatea, 
deasupra spaţiului. 

Faţă de simplitatea aparentă a acestui atribut, mulți considerându-l un truism 
prin natura sa evidentă, atributul eternității - infinității temporale ridică unele 
probleme, ceea ce a făcut ca această paradigm să aibă și opozanți. Astfel, față de cei 
care admit caracterul infinit al temporalității lui Dumnezeu și implicit al 

neschimbabilităţii - imutabilității, există indivizi care consideră că Dumnezeu este 
finit în timp, dispunând de un timp limitat, ba mai mult, unii i-au cântat prohodul, 
printre aceştia situându-se, după cum este bine știut, Nietzsche. De aceea, pentru a fi 
scos de sub incidenţa timpului, rămânând etern, Dumnezeu este considerate etern în 
afara timpului și nu în raport cu timpul. De ce o asemenea poziție teologică, este uşor 
de dedus, deoarece timpul presupune schimbare - mutabilitate, ori așa cum vom arăta 
în continuare, Dumnezeu este neschimbat. 

Acesta este un alt atribut pe care-l vom discuta mai încolo. Consecințele 
logice şi teologice ale acceptării schimbabilităţii lui Dumnezeu - de a se schimba în 
timp, de a evolua spre mai bine, ar fi „catastrofale“ în raport cu Fiinţa Sa, însemnând 
că El nu întruchipează perfecțiunea şi este mereu supus schimbării. Mai grav pentru 
creaţie - omenire ar fi dacă s-ar schimba în rău și nu în bine, aşa cum nu de puţine ori 
este prezentat în procesul metamorfozării Sale, mai ales în Vechiul Testament, când 
nu de puţine ori îşi schimba atitudinea față de infidelitatea celor pe care i-a protejat la 
început - poporul lui Israel, pe care l-a și sancționat pentru faptele comise, în mod 
deosebit pentru crima săvârşită față Fiul Său. Aceasta nu înseamnă că prin schimbarea 
atitudinii s-a produs o schimbare radical față de natura Sa, devenind mai lipsit de 
putere sau finit sub raport spațio-temporal, păstrându-şi atât putere cât şi caracterul 
etern şi infinit. 

Așa cum vom arăta în continuare, El şi-a păstrat şi atributul iubirii, în pofida 
faptului că nu odată a pedepsit omenirea pentru necredință şi infidelitate. Concluzia 
desprinsă este că pentru a scăpa de orice incidenţă de ordin imanent, este necesar să- 
L percepem pe Dumnezeu într-un mod atemporal, adică în afara timpului. Ca atare El 
are o dublă natură: transcendent, prin caracterul teocratic şi autocratic, al 
autosuficienţei, şi teontropic, prin natura Sa imanentă, fiind iubitor și apropiat de 
creaţie, intrând în timp și spaţiu, fără a se identifica cu aceste dimensiuni imanente. 

Desigur, oricine care doreşte să înțeleagă această problemă a naturii duale a 
lui Dumnezeu (deosebiri de esenţă sunt și între deişti și teişti) îşi va pune întrebarea 
legată de modul cum "intră în timp și spațiu Dumnezeu”, fără să-l fie afectată natura 
Sa divină?! Aceasta înseamnă că din natura Sa atemporală și aspaţială ar accede în 
mod voit într-o altă existenţă, limitată în timp și spaţiu, aşa cum s-a întâmplat atunci 
când s-a dezgolit parțial de natura Sa divină, prin acel proces al chenozei - 
dezdumnezeirii, cum ne este prezentat în cărțile Noului Testament, în mod deosebit 
de evanghelişti. Această trecere dintr-o natură în alta reprezintă una dintre cele mai 
mari taine prin care, chiar dacă se face cunoscut Dumnezeu, mai tare îngreunează 
înțelegerea naturii Sale. Pentru a uşura înţelegerea fenomenului fransgresării ființiale 
a Fiului lui Dumnezeu, dincolo de natura Sa divină - transcendent în plan imanent - 
ca naură umană, dar şi a simbolisticii Sale, asemenea trecerii de la natura corpului 

fizic la corpul spiritual, simbolizat prin Mielul Pascal, vom apela la capacitatea 
noastră intuitivă, recurgând la un exemplu ce ne va permite extrapolarea contextului 
prezentat. 

Să ne imaginăm că prin intermediul evoluţiei noastre biologice și psihice 
intrăm dintr-o dimensiune temporală în alta, ceea ce ne schimbă prezența fizică, 
înfăţişarea şi gândirea, ieşind practic dintr-o dimensiune temporală, fără să ne fi fost 
schimbată natura umană. La fel se întâmplă şi cu Dumnezeu. I se creează iluzia că El 
intră în timp şi că lucrează în succesiunea timpului, că iese din timpul în care a lucrat, 
ceea ce este fals, intrarea lui Dumnezeu în timp este doar aparentă, chiar dacă este 
necesară. Necesitate prin care omenirea s-a convins de bunăvoința lui Dumnezeu față 
de om, dezvăluidu-se pe Sine şi planul Său în succesiunea şi în afara timpului. O 
asemenea dezvăluire - revelaţie s-a realizat la împlinirea vremii, atunci când aşa cum 
avea să scrie Sfântul Apostol Pavel, Dumnezeu a trimis pe Fiul Său în lume, fără să- 
şi fi schimbat natura și esenţa Sa, schimbarea aparținându-ne nouă, prin felul cum am 
privit atitudinea schimbătoare a lui Dumnezeu, nu şi natura Sa, care rămâne vejnică 
şi neschimbătoare. 


1Il.2.1.5. Vejnicia 


Din atributul spiritualității şi cel al eternității, se desprinde o altă proprietate 
a lui Dumnezeu, anume vejnicia. Acest atribut îl întâlim într-o formă explicită la cel 
mai mare profet israelit, Moise, în rugăciunea sa unde face referinţă la acest atribut 
al vejniciei, pe care îl atribuie divinității iudaice unice - lui Yahwe, în următoarea 
propoziţie: „...din veşnicie până” n vejnicie, Tu eşti Dumnezeu” (Psalmul 89:2). Dacă 
existenţa spaţială a lui Dumnezeu prin Sine Însuși, exprimată prin acel atribut al 
aseităţii, asupra căruia vom reveni, se referă la infinitatea existenţei în raport cu 
spațiul, atunci vejnicia lui Dumnezeu se referă la existenţa Sa în raport cu timpul. 

În acest sens, putem spune că Dumnezeu n-are nici început și nici sfârşit si 
nici nu există undeva unde spaţial ar putea fi deconspirat, ca o succesiune de momente 
exisențiale și temporale. El doar acţionează în timp şi spaţiu, nu se şi identifică cu 
aceste dimensiuni efemere și cuantificabile. Așa cum susținea și Sfântul Apostol 
Petru, ca să nu vorbim de reprezentanţii unor culte neoprotestante care percep altfel 
zilele creaţiei, cum ar fi cultul baptist, pentru Creator ziua creației are altă dimensiune 
temporală, putând fi o mie de ani, şi invers, o mie de ani pot fi consideraţi o zi (2 Petru 
3:8), totul fiind supus deopotrivă relativismului perceptiv, ceea ce înseamnă că pentru 
Dumnezeu nu există nici început şi nici sfărșit, aceste limitări fiindu-ne commune 
doar nouă oamenilor, care nu putem percepe infinitudinea şi pretutindenitatea Sa 
vejnică. 

Ceea ce este vejnicia ştim la modul general şi empiric, mai puţin însă ceea ce 
este desemnat prin acest atribut ce se referă nemijlocit la Dumnezeu. Facem precizarea 
că prin vejnicia lui Dumnezeu afirmăm nu neapărat existenţa Sa atemporală, cum de 
regulă exprimăm atributul ontologic al existenţei Sale, ci prin acest atribut, atribuit 
afirmăm independența absolută a lui Dumnezeu față de orice limită ori succesiune 
temporală. Cu alte cuvinte, Dumnezeu nu este supus timpului, dar timpul îi este supus 
lui Dumnezeu, ca orice creatură. Astfel, nemărginirea spaţială - sub raport ontologic, 
este „umplută” cu nemărginirea temporală - această vejnicie, ambele nemărginiri 
desemnând atributul infinității lui Dumnezeu, fiind prezent în fiecare moment al 
timpului, fără întrerupere sau succesiune, ceea ce se traduce prin infinitatea Sa, 
necunoscând nicio limitare sau îngrădire ontologică spațio-temporală. 

Aşa cum se ştie, creaţia s-a relizat conform cu voința Creatorului, încadrată 
în timp, cu început, cu schimbări şi cu sfârşit, singurul care este fără de început, care 
nu cunoaşte schimbări şi nu are sfârşit, situat deasupra creaţiei fiind Dumnezeu. 
Amintim în acest sens ceea ce a afirmat în cartea sa Apocalipsa - Revelația, Sfântul 
Ioan Teologul, unde legat de acest atribut al vejniciei, atunci când trimitea această 
lucrare de referință din cadrul creștinismului celor şapte Biserici din Asia, teologul 
citat le trimitea în numele „Celui - ce - Este şi Celui - ce - Era şi Celui - ce - Vine - 
sbl.n” (Apocalipsa 1:4), delimitând în acest mod statutul lui Dumnezeu și prin prisma 
acestui atribut al vejniciei. Un asemenea punct de vedere este regăsit aproape la toţi 
marii telogi, astfel că la Sfântul Augustin, „Veşnicia este un prezent continuu”, care 
sub raport temporal nu cunoaşte schimbarea, Dumnezeu fiind neschimbător sub 
raportul naturii Sale.. Părintele Stăniloae numeşte acest atribut al divinității prin 
deofiinţenie, aratând că deosebirea dintre deofiinţimea divină şi cea umană constă 
tocmai în caracterul infinit al celei dintâi, care conduce la o totală interioritate 
reciprocă a  lpostasurilor divine, asemenea a „trei sori supraluminoşi şi 
supratransparenţi care se cuprind şi se arată reciproc, purtând în mod nedespărțit 
aceeaşi lumină infinită întreagă”. 

Plenitudinea infinită a Dumnezeirii nu poate fi gândită în afara reflectării ei 
într-o conştiinţă de sine, nu poate fi gândită în afara stării ei de sine şi prin sine într- 
un ipostas infinit. Deci, aseitatea Dumnezeirii este ipostatică, mai precis spus întreit 
ipostatică. 

De aici un alt atribut al lui Dumnezeu, cel al  neschimbabilității - 
imutuabilității, la care vom face câteva referințe, acest atribut fiind strâns legat de 
celelalte atribute analizate, orice schimbarea în timp, şi mai ales cu privire la natur 
Sa, îi va altera statutul onto-teologic al lui Dumnezeu, ca Fiinţă spirituală unică, 
infinită în timp și spaţiu, cu voință şi putere nelimitate. 

111.2.1.6. Neschimbabilitatea - Imutabilitatea 


Așa cum uşor ne putem da seama, acest atribut este în strânsă legătură cu 
vejnicia lui Dumnezeu - ceea ce este veşnic nu se schimbă, nu presupune schimbarea 
şi nici nu are nevoie de schimbare, asemenea lucrurilor create. Aşadar, acest atribut 
vine în completarea atributelor infinității spațiale și a eternității - vejniciei temporale, 
criteriul referențial fiind în primul rând timpul şi nu spaţiul. De ce spunem acest lucru 
este ușor de dedus din experienţa trăită a fiecăruia dintre noi, timpul fiind cel care ne 
schimbă şi în mai mică măsură spațiul - locul unde trăim şi ne desfășurăm activitatea. 
De aici şi cunoscuta sintagmă, cea care vizează trecerea timpul peste noi, făcându-se 
remarcată patina timpului, mai precis urmele lăsate de timp, expresii înțelepte din 
popor prin care este evidenţiată influența timpului în planul schimbării şi mai ales a 
degradării - entropiei, care crește o dată cu timpul. 

Dacă am accepta şi schimbarea Lui Dumnezeu, asemenea creației și implicit 
a omului, prin intermediul evoluționismului și implicit a timpului, ar însemna să 
acceptăm determinarea naturii lui Dumnezeu în raport cu această variabilă 
independentă, ceea ce ar conduce la concluzia că timpul este mai presus decât 
Dumnezeu, existența și natura Sa fiind condiționate de timp, prin natura sa finită şi nu 
de natura infinită a divinității. Forţând lucrurile, am putea vorbi atât despre un 
„Dumnezeu al timpului” (Zeul Cronos, fiind reprezentativ din acest punct de vedere 
în cadrul mitologiei greceşti), cât şi despre un „Dumnezeu al spațiului”, ceea ce ar 
conduce cel puţin la o existență dihotomizată a lui Dumnezeu, care sub acest raport 
este cu totul altceva decât ceea ce semnifică în creştinism ipostazierea Sa treimică. 

Întrucât timpul - „Zeul timp” presupune schimbare, Dumnezeu nu poate fi 
identificat cu timpul sau cu orice altceva ce presupune și/sau implică schimbarea 
naturii Sale, neavând nici început şi nici sfârșit, ci doar o existență continuă, un 
continuu prezent, fără succesiuni temporale: trecut, prezent şi viitor. Desigur, 
succesiunea pe care o atribuim noi creaţiei, nu poate fi decât condiția creaturilor care 
au început și sfârșit, asemenea unei piese de teatru, pe al cărei scenarist și regizor nu- 
i cunoaştem, satisfăcându-ne jocul actorilor, asemenea lucrurilor create. Dar aşa cum 
am mai arătat, sub raport onto-teologic, ca existență personală aboslută, Dumnezeu 
nu este supus unei schimbări în timp, cu alte cuvinte nu este supus timpului, după cum 
nu este supus nici spaţiului, aceste dimensiuni materiale ale creaţiei fiind dependente 
de Creator, supuse schimbării şi nu invers. 

Așadar, la Dumnezeu nu există trecut, pentru că prin trecut se măsoară timpul 
existenței și în acelaşi timp este evaluată distanța parcursă spre desăvîrşirea - 

perfecțiune Sa, dar nici viitor, pentru că prin viitor se așteaptă ceva, viitorul fiind 
sinonim cu aşteptarea unor schimbări, cu alte cuvinte poate însemna o înaintare în 
desăvârșire Sa, care nu este cunoscută în prezent, ceea ce presupune cu desăvârşire 
schimbare - perfecţiune, ceea ce contrazice natura lui Dumnezeu, fiind o Fiinţă 
perfectă. 

Fiind strict legat de atributul eternității - vejniciei timpului, trebuie făcută 
mențiunea că atributul imutabilităţii nu vizează natura lucrurilor create, care cunosc 
temporalitatea şi schimbabilitatea în raport cu timpul, ci existența pesonală a lui 
Dumnezeu, care este vejnic - etern şi neschimbător. Dar Dumnezeu este vejnic şi 
neschimbător şi datorită faptului că la El nu există vreo tendinţă de depășire spre o 
altă fază evolutivă, doar noi îl percepem dintr-o asemenea stare evolutiv- 
schimbătoare. 

Aşa cum am arătat în alte locuri ale lucrării, divinitatea era percepută de 
filosofi ca un principiu, de regulă de factură materială, dar şi ideală - nous, iar pentru 
cei care nu dispuneau de acea capacitate de abstractizare şi generalizare era ceva ce 
dispunea de o putere mai mare decât a lor, existând ca ceva superior, căruia i se 
închinau. Revenind la raportul schimbabilitate - neschimbabilitate, vom face 
precizarea că o asemenea depăşire - schimbare este posibilă şi necesară numai acolo 
unde ființa este limitată, dar în acelaşi timp capabilă de creștere - dezvoltare şi 
devenire, ceea ce nu este aplicabil în cazul lui Dumnezeu, depăşirea şi schimbarea 
fiind specifice creaturilor și nu Creatorului. 

De asemenea, mai trebuie să subliniem faptul că Dumnezeu nu Se schimbă 
nici în ființa şi nici în hotărarile - voinţa Lui. Așa cum știu cei care au studiat această 
problemă teologică legată de atributele cunoscute ale lui Dumnezeu, acest atribut este 
legitimat scriptural, referințele biblice fiind nenumărate. Astfel, o asemenea mărturie, 
cu privire la acest atribut, o găsim la Sfântul Apostol Iacob, care, atunci când îl asocia 
pe Dumnezeu cu Părintele luminilor, avea să spună că la Dumnezeu „..nu există 
primenire - mișcări succesive ascendente sau umbră de schimbare” (Iacob 1:17), 
Dumnezeu fiind imutabil. 

O referință mai explicită privind raportul schimbare - neschimbare, prin 
intermediul raportului Creator - creație, este regăsită în psalmul 101 (26-27), precum 
şi în alte scrieri care aparțin Sfintei Scripturi, dar şi Sfintei Tradiţii, ca izvoare 
ideologice ale religiei creştine. Astfel, cu referință la creației, în sursa bibliografică 
citată se spune că ele - cerurile şi pământul - create prin intermediul mâinilor Sale, 
vor pieri, doar Dumnezeu - Creatorul va rămâne aşa cum a existat dintotdeauna, fără 
vârstă, iar ceea ce a fost creat se învecheşte (este supus principiului entropiei) ca o 
haină supusă uzurii și schimbării sale calitative, necesitând reînoirea şi implicit 
schimbarea sa. 

Asemenea lui Dumnezeu Tatăl, aceeaşi natură vejnică o deţine şi Fiul Său, 
care, aşa cum se ştie, a dat naştere la nenumărate polemici în planul creștinismului. 
Aceste contradicții survin chiar din mărturisirile lui Iisus, când acceptă fie statutul Său 
omogen, comun cu al Tatălui - de Fiu născut, fiind în Tatăl şi Tatăl în EI, fie natura 
Sa inferioară faţă de Dumnezeu Tatăl, printre care i-a fost afectat și acest atribut al 
mutabilităţii şi vejniciei. După exegeţii biblici, care nu recunosc această contradicție, 
o asemenea neînțelegere ar fi cauzată de limbaj - semantica atribuită unor cuvinte, 
implicit a celui „născut”. Astfel, un cuvânt polisemantic, datorită semnificației sale 
teologice creștine (care face referință la naștere şi statutul de născut al Fiului, şi nu 
la natura Sa de de fiinţă creată - făcută), a stat la baza unei paradigme ce a fundamentat 
Crezul creștin şi implicit creştinismul, putea căpăta dintre cele mai diverse nuanțări, 
după cum, mai mult sau mai puţin voit sau/și conștient s-a întâmplat și în aceste scrieri 
sacre - revelate, necesitând unele explicaţii, chiar dacă ele au girul Providenţei. 

Evident, după apărătorii caracterului revelat, ignorând posibilele interpolări 
sau traduceri greşit - de ordin contextual -, ca să nu spunem mai mult, cum s-a 
întâmplat nu o dată, această sintagmă necuprinzând după aceştia decât o contradicție 
aparentă care denotă doar o exprimare ambiguă. Contradicţia reală este alta, cea care 
vizează creaţia şi naşterea Fiului Lui Dumnezeu, singurul născut din Dumnezeu, 
despre creaţie neafirmându-se doar cum s-a creat, cine este autorul ei, dar nu şi care 
este natura acesteia. Aşa cum se ştie, în scrierile noutestamentare se face referință, 
deopotivă, atât la natura singulară de născut al Fiului, cât şi la natura de născut, ca 
fiinţe create al Celui de Sus, pe care nimeni nu-L poate vedea sau intra în Împărăţia 
Sa, dacă nu îndeplineşte această condiție onto-teologică, aceea de a fi născut din nou 
- după noul Adam - isus Hristos - Fiul, sau născut de sus, adică născut din Dumnezeu. 

Dacă am accepta în acești termeni contradicţia cu privire la natura comună a 
Creatorului cu cea a creaţiei, aceasta ar fi cât se poate de evidentă. De aceea, se impune 
nuanțarea cuvântului ”născut” ca Logos universal şi principiu cosmologic, folosit 
pentru Fiul lui Dumnezeu, înțeles în Persoana lui Hristos, ca ipostaziere treimică 
divină, şi nu de fiinţă născută de o mamă terestră, care avea să îndeplinească la rândul 
ei şi ea acest statut divin - mamă divină, cu toate atributele ce le presupune un 
asemenea statut. 

Se subînțelege că dacă i-am atribui cuvântului născut acest sens limitativ - 
imanent, în sensul pe care oamenii îl conferă în mod obişnuit, caracterizând chiar şi o 
ființă Sfântă, cum avea să devină mama Sa, atunci lisus Hristos nu ar fi putut să fie 
vejnic, ceea ce a necesitat schimbarea paradigmei vejniciei unei singure fiinţe în mai 
multe, în ultimă instanță tuturor celor care s-au născut prin Cel de Sus, care vor avea 
acces după viaţă în Împărăţia Sa. 

Unele contradicții pot să apară chiar şi atunci când acceptăm statutul divin al 
lui Iisus, prin nașterea Sa din Tatăl, ştiut fiind că în mod logic şi chiar teologic, tot 
ceea ce este născut are un început, oricât de îndepărtat în timp. Evident, dacă aplicăm 
raționamentul logic asupra naturii şi a semanticii cuvântului născut, acceptând faptul 
că lisus Hristos este născut de Tatăl, atunci concluzia logică desprinsă este că şi El are 
un început, existând un moment al naşterii Sale, dar nu şi a lui Dumnezeu - Tatăl. 
Această situație ce reflectă un asemenea adevăr ce cade sub incidenţa logicii, 
contravine naturii Sale vejnice divine, de o ființă cu Tatăl, după cum știm din scrierile 
noutestamentare, după care Hristos şi Tatăl sunt un singur Dumnezeu şi nu doi, 
ambele ipostazuri existând din vejnicie, fără început şi fără sfârșit, ca un singur 
Dumnezeu, dar în ipostaze diferite. 

Această existenţă treimică, duală la început, într-o singură fiinţă întreită, este 
cea mai mare dogmă a religiei creştine, ea nefiind accesibilă decât celor care pot 
pătrunde în intimitatea sa şi natura sa contradictorie, cei mai mulți fiind depăşiţi de 
acest privilegiu gnoseologic și onto-teologic. Dacă ne referi la Persoana lui lisus (fiul 
teslarului şi al Mariei din Nazaretul Galileii), care a trăit pe pământ, acum aproximativ 
2000 de ani, atunci termenul născut are un sens pur logic, înţeles de oricine. Astfel, 
prin credință acest cuvânt miraculos, tainic, este acceptat cu mai mare ușurință, 
precum şi natura divină a Mântuitorului, născut din Duhul Sfânt şi din Fecioara Maria, 
adică din Dumnezeu şi om, care, așa cum am mai arătat, nu este singurul născut din 
EI, căci, după cum a spus chiar lisus, atunci când afirma că nimeni nu poate vedea sau 
nu poate intra în Împărăția lui Dumnezeu dacă nu este născut din apă și Duh Sfânt, 
adică născut din Dumnezeu (loan 3: 3-6). Ceea ce, așa cum se ştie, se constituie în 
Sfânta Taină a Botezului. 

Chiar dacă natura Sa nu se schimbă, şi la Dumnezeu pot să apară unele 
schimbări de natură atitudinală, în raport cu acțiunile Sale în lume, bucurându-se sau 
dimpotrivă căindu-se pentru ceea ce a făcut. Un caz concret este regăsit în regretul că 
a ales ca popor priveligiat triburile de păstori conduși de primul lor patriarh, Avraam, 
cu care a legat o făgăduinţă - un legământ, adesea încălcat de aceştia, nefiind suficient 
de dezvoltați spiritual pentru a înţelege asemenea taine de natură spirituală. inspirație 
esoterică, cum ar fi cea care vizează raportul Creator - creație, atât de factură 
eshatologică, cât şi de natură soteriologică. 

Dar schimbările acestea în activităţile externe ale lui Dumnezeu, pornite din 
fiinţa Sa creatoare, nu se referă la ființa lui Dumnezeu, ci la creaturi, întrucât 
Dumnezeu, printr-un alt atribut - cel al omniscienţei - știe totul, dar rămâne totdeauna 
același, adoptând doar atitudini diferite față de creație și cu precădere față de oameni, 
pedepsindu-i sau dimpotrivă exprimându-și bunăvoința față de unii dintre acești 
oameni aleşi. 

Dacă Dumnezeu se arată diferit față de oameni, favorabil și cu îngăduință față 
de cei buni şi drastic față de cei răi, dar nu cu ură şi nici plin de mânie, o face pentru 
a arăta că nu este indiferent față de creaţie și mai ales faţă de om şi omenire. De aceea, 
deosebirea de atitudine vizează îndreptarea umanităţii, care trebuie să se subordoneze 
voinței şi dreptăţii dumnezeieşti, când vrednic de pedeapsă, când vrednic de 
bunăvoință şi iubire. Așa cum vom arăta mai încolo, Dumnezeu dispune și de acest 
atribut al iubirii, fiindu-i străină ura. Pedeapsa şi îngrădirile faţă de unele porniri 
umane nu sunt rezultatul urii, ci a faptului arătat că Dumnezeu nu este indiferent la 
căderile și abaterile omului și omenirii, pedepsindu-le atunci când doreşte El și nu 
când se așteaptă cei care comit asemenea împotriviri față de Dumnezeu. Așa au apărut 
calamitățile naturale, epidemiile, după cum tot așa se va întâmpla şi cu sfârşitul acestei 
stări de lucruri, a cărei înfăptuiri sub raport acțional și temporal când se va întâmpla 
nu o cunoaşte decât unicul Dumnezeu Creatorul. 

Atributul vejniciei şi a imutabilităţii este regăsit şi dependent în acelaşi timp 
de atributul aseității, adică de natura existenţei în sine a lui Dumnezeu, exprimat prin 
binecunoscuta definiţie dată de Moise lui Yahwe: «Eu sunt Cel ce sunt», după cum i 
s-a revelat Domnul acestui profet ce conducea triburile israelite în cadrul exodului din 
Egipt. Despre acest atribut, coroborat cu atributul ipseității, prin care este desemnată 
conştiinţa de sine a divinității, ne vom ocupa într-o secvență destinată acestei 
problematici teologice importante. 

Revenind la subiectul analizat, cel al imurabilității, aflat după cum am mai 
spus în relaţie implicită cu eternitatea Sa, trebuie făcută remarca conform căreia 
crearea lumii nu afectează acest atribut al neschimbabilităţii lui Dumnezeu, ci, mai 
degrabă, înseamnă o participare a lumii - creaţiei la eternitatea dumnezeiască, fără a 
putea îndeplini acest atribut divin, chiar dacă pe creaţie este imprimată amprenta lui 
Dumnezeu, cel puţin prin voința și proiectul inițial divin, care și-a dorit o creaţie 
nemuritoare, asemenea fiinţei Sale. Dar abaterile de la acest proiect divin au dus la 
schimbarea acestei paradigme a neschimbabilității creației, rămânând vejnic doar 
Creatorul, cel care prin voinţa şi puterea Sa nelimitată conduce lumea în raport cu 
aceste atribute nelimitate: omnipotenţa şi atotputernicia, pe care le vom analiza în 
continuare. 


III.2.1.7. Puterea şi Atotputernicia - Omnipotenţa divinității 


Aşa cum vom arăta pe parcursul analizei din această secvenţă a capitolului, 
printre caracteristicile şi atributele fundamentale ale divinității - Dumnezeului Biblic 

- şi nu numai, un rol deosebit de important îl deţine puterea divină, care nu are limite, 
devenind ceea ce este desemnat prin omnipotență. Din acest punct de vedere, 
Dumnezeu este evaluat de orice muritor conştient de existența sa pe pământ, fără să 
deţină vreo pregătire, astfel că acceptarea acestui atribut a devenit un reflex spiritual 
necondiționat. De aceea, dacă pe oricine am întreba, legat de puterea lui Dumnezeu, 
cu certitudine va face referinţă în primul rând la puterea divină creatoare, fără să poată 
surprinde raportul de cauzalitate dintre Creator şi creaţie, cu atât mai puțin că 
Dumnezeu ar fi cauza primă a universului (Aristotel). 

Acea cauză ce întruneşte calități fundamentale de ordin existenţial - material 
şi spiritual, imaginat fiind cu o ființă vie, iubitoare, sfântă, volitivă, personală, 
omniprezentă, omniscientă şi atemporală, adică necreată şi fără sfârşit. În acest sens a 
fost lansată judecata cu caracter universal, prin care este evidenţiat acest caracter al 
puterii divine în conformitate cu care întreaga putere terestră emerge puterii divine. 
Este cunoscută în acest sens judecata emisă, se pare de Ion Hrisostomul - loan Gură 
de Aur, după Sfântul Apostol Pavel, care este şi se traduce prin sintagma „Non est 
potestas nisi a Deo”, adică „Nu există putere care să nu vină de la Dumnezeu”. 

Evident că nu şi puterea bazată pe dictatură, care promovează răul, știut fiind 
că Dumnezeu nu poate fi sursa răului, ci aşa cum se ştie şi vom dezvolta şi noi, „Deus 
caritas est” - „Dumnezeu este iubire”. 

De pe o poziţie substanțialistă, B.Spinoza, în cartea sa citată deja, avea să 
emită Teorema XXXVI (op.cit.p.30), pe care a şi demonstrat-o, în conformitate cu 
care principiul cauzalităţii universale era exprimat astfel: „Nu există nici un lucru din 
natură căruia să nu urmeze un efect anumit”. În demersul demonstrativ întreprins, 
Spinoza include un adevăr etern, asemenea eternității divine, anume că „Tot ceea ce 
există exprimă firea sau esenţa lui Dumnezeu într-un anumit mod și determinat, cu 
alte cuvinte exprimă puterea lui Dumnezeu, care este cauza tuturor lucrurilor” 
(ibidem). Așa cum se poate observa, Dumnezeu este evaluat de acest filosof dintr-o 
perspectivă materialistă - substanțialistă, fiind regăsit în creaţie şi nu deasupra 
acesteia, fiind cunoscută sintagma prin care este reificat Dumnezeu: „Deus in rei” - 
„Dumnezeu în lucruri”. 

Sub raportul structurii conţinutului, este asemănătoare universului, numai că 
spre deosebire de aceste principii filozofice ce definesc şi caracterizează universul 
cunoscut, divinitatea înseamnă în primul rând energie creatoare, putere absolută, 
cunoaştere şi „„monitorizare” a tot ceea ce există ca și creaţie divină. Desigur, 
Dumnezeu este mai mult decât o cauză primă - „primum movens”, cum o definea 
Aristotel, şi chiar mai mult decât lumea creată, teză încorporată în orientarea panteistă 
ce-l are ca fondator pe filosoful olandez B. Spinoza, El fiind tot ceea ce permite 
existența creaţiei, în conformitate cu voința şi puterea - atotputernicia Sa, asupra 


230 


Capitolul III - Atributele divinității - ale lui Dumnezeu 


căreia vom reveni, urmând ca, în continuare, să evaluăm stadiile pe care le parcurge 
şi cum se manifestă puterea lui Dumnezeu, coroborat cu atribuțiile acestei puteri. Cu 
referință la atributul puterii divine, filosoful citat afirma că „Puterea lui Dumnezeu 
este însăşi esența Sa” şi că „Tot ceea ce concepem ca fiind în puterea lui Dumneezeu, 
există în mod necesar” (Teoremele XXXIV şi XXXV- op.cit.p.30). 

Din această perspectivă a omnipotenţei, după unii filosofi acest atribut se 
poate manifesta într-o dublă ipostază ierahică: ca omnipotență de prim rang, 
exprimată prin puterea nelimitată a lui Dumnezeu de a acţiona, şi omnipotență de rang 
secund, care vizează, conform lui ].L.Makie, în Evil and Omnipotence (apud. articol 
publicat de M. Necula în revista Semnele timpului, februarie - 2010, pp.7-11, cu titlul 
Blestemul Insulei - Au fost haitienii mai păcătoţi?), puterea nelimitată de a hotărî ce 
putere să aibă ceilalți. Din textul biblic rezultă că Dumnezeu a creat lumea şi, totodată, 
a decis funcționarea legilor naturale, fără ca aceasta să însemne o alterare a puterii 
divine. Desigur, prin acel atribut al omnipotenţei de prim rang, El ar putea să suspende 
aplicarea unei legi, ceea ce ar fi considerat tot o manifestare a puterii Sale și nu o 
ştirbire, fiind pusă astfel în acţine puterea de rang secund. Un caz concret ar fi 
problema răului, pentru care nu de puține ori este incriminat Dumnezeu şi mai puţin 
Diavolul. Aşa cum se ştie, în vederea rezolvării depline şi definitive a acestei 
probleme, Dumnezeu a decis să Își limiteze intervenţia în lumea afectată de păcat, 
lăsând libertate omului din acest punct de vedere să acționeze conform principiului 
liberului arbitru, unde rolul Satanei este cu mult mai evident. Aceasta nu înseamnă că 
Dumnezeu nu poate interveni, ci doar că nu a sosit momentul intervenţiei necesare, 
pe care omul nu-l poate anticipa, fiind sub limita acestei capacități predictibile. De 
aici nu trebuie să tragem concluzia că Dumnezeu este depăşit de situație, atâta timp 
cât permite răul în lume şi nu-l poate preveni, după cum consideră rabinul Harold 
Kushhner, în cartea sa Wend Bad Things Happen to Good People - Când oamenilor 
buni li se întâmplă lucruri rele (citată în acelaşi articol scris de M. Necula), şi nici că 
Dumnezeu este rău, chiar dacă s-a răzbunat nu o dată pe oameni - popoare, deoarece 
aş cum vom arăta într-o altă secvență din capitol, Dumnezeu este caracterizat prin 
bunătate și iubire. De aici o serie de întrebări, care mai de care mai tendențioase, ce 
pot conduce spre suspciune, incertitudine şi neîncredere cu privire la acest atribut, în 
ambele sale modalităţi de exprimare, punctul culminant atins fiind responsabilizarea 
divinității pentru dezastrele și răul din lume, precum și prin generalizarea legilor 
divine, considerate ca a fi legi ale hazardului în lume. Evident, puterea lui Dumnezeu 
nu poate fi considerată drept o putere în sine, ci, aşa cum am arătat, cunoaște anumite 
stadii în exercitarea ei, ierarhii corelate cu unele atribuţii ale acestei puteri, aspecte 
pe care le vom analiza în continuare. 

Stadiile și atribuţiile puterii lui Dumnezeu 

Prin intermediul acestor niveluri de manifestare ale realității materiale şi 
spirituale, concrete şi vizibile, şi a adevărurilor elaborate de teologia creştină şi 
demonstrate de ştiinţă, vom analiza stadiile şi atribuţiile puterii lui Dummezeu, aşa 
cum sunt prezentate de autorul citat. În conformitate cu opinia lui D. Chopra, regăsită 
în lucrarea de referință: Să-/ cunoaștem pe Dumnezeu (pp.45-47), se pot desprinde 
şapte versiuni ale existenţei şi puterii lui Dumnezeu, exprimate în formă dinamică 
prin şapte stadii, cum sunt cele de mai jos: 

Stadiul 1. Dumnezeu Ocrotitorul: Dumnezeu este un ocrotitor pentru cei ce 
se consideră în primejdie; corespunde unei lumi în care individul se zbate să 
supravieţuiască, o lume plină de ameninţări şi pericole fizice şi de altă natură, fiind 
specifică perioadei preistorice - primitivismului - societăţii nediferenţiate şi 
nestratificate social; 

Stadiul 2. Dumnezeu Atotputernic: Dumnezeu este atotputernic pentru cei ce 
vor puterea (sau cărora le lipseşte orice mijloc de a obţine puterea); corespunde unei 
lumi în care predomină lupta pentru putere şi ambiția şi competiția dură, fiind 
specifică societăţii ierarhizate din punct de vedere social şi politic; 

Stadiul 3. Dumnezeul Păcii - Dumnezeu aduce pace celor ce şi-au descoperit 
propria lume lăuntrică; este specific unei lumii a solitudinii lăuntrice, unde reflecţia 
şi contemplarea sunt mai vizibile, fiind regăsit mai ales la nivel spiritual - psihic, 
cognitiv şi reflexiv; 

Stadiul 4. Dumnezeu Mântuitorul: Dumnezeu îi izbăveşte pe cei ce sunt 
conştienţi că au păcătuit; corespunde unei lumi în care dezvoltarea persoanei este 
susținută şi încurajată, iar intuiţia se dovedeşte a fi fructuoasă; 

Stadiul 5. Dumnezeu Creatorul: Dumnezeu este creator atunci când ne 
întrebăm cum a apărut lumea; este specific unei lumii care se reînnoieşte în mod 
conştieint şi unde inovaţia, descoperirea sunt cel mai mult apreciate şi evaluate sub 
raport axiologic; 

Stadiul 6. Dumnezeul Minunilor: Dumnezeu este în spatele minunilor atunci 
când legile naturii sunt revocate subit, fără nici un avertisment; corespunde acelei 
lumii care conţine profeţi şi vizionari şi unde este cultivată şi întreținută viziunea 
spirituală; 

Stadiul 7. Dumnezeu Fiinţei Pure - „Eu sunt”: Dumnezeu este existenţa 
însăşi -”Eu sunt” - pentru cei ce simt extaz şi o senzaţie a fiinţei pure; se potriveşte 
acelei lumii ce transcende orice limite, unei lumii a posibilităţilor infinite, unde 
Dumnezeu poate realiza orice îşi doreşte (cf. Chopra op.cit pp.46-51). 

De menţionat precizarea făcută de autorul citat, anume că „Dumnezeul 
oricărei religii este doar un fragment al lui Dumnezu”, la care am adăuga noi faptul 
că fiecare stadiu înmplineşte o anumită trebuință -nevoie umană și că Dumnezeu se 

manifestă şi este perceput de om în primul rând prin aceste atribute corelative cu acele 
nevoi şi nu cu formele Sale abstracte, dincolo de capacitatea umană de a fi perceput 
şi evaluat. 

Într-adevăr, dacă vom privi cu atenţie această evoluţie stadială a puterii 
divine, aşa cum este percepută ea de oameni de-a lungul istoriei umanității, vom putea 
observa că fiecare etapă corespunde unei nevoi umane şi sociale, oamenii având 
nevoie de Dumnezeu în primul rând pentru a fi ocrotiţi în faţa vicisitudinii naturii şi 
incertitudinii sociale, de rău în general. Şi aceasta deoarece Dumnezeu este perceput 
ca a fi mai puternic decât oricine altcineva, devenind creatorul, purtătorul şi garantul 
păcii, mântuitorul, făcătorul de minuni şi fiinţa pură. 

Aceste stadii sunt regăsite la interferența cu trei niveluri ontologice şi 
spirituale (virtual - spiritul; cuantic - mintea; ontologic - realitataea materială - 
universul vizibil, ibidem, p.41-42), întrepătrunse cu acestea, astfel că umanul şi 
divinul sunt conectate printr-un cerc. 

De la primul nivel - cel virtual, care este sursa existenţei noastre (La început 
a fost Cuvântul), calităţile spiritului ce aparţin acestui nivel, „curg” până când ajung 
la noi, în lumea materială - nivelul al treilea - material, prin intermediul domeniului 
cuantic - al minţii (celui de-al doilea nivel), astfel că pentru fiecare stadiu a lui 
Dumnezeu, există o reacţie biologică specifică: creierul este un instrument - laborator 
al minţii prin intermediul căruia se produce percepţia, gândirea şi activitatea motorie, 
care la rândul ei creează nişte mecanisme - reacţii corespondente fiecărui stadiu. 

După D. Chopra, celor şapte stadii ale evoluţiei divinității şi puterii divine le- 
ar corespunde, în mod corelat, şapte mecanisme legate de experienţa spirituală, cum 
ar fi: 

1. Răspunsul luptă - sau - fugi: corespunde apărării ființei umane şi 
ocrotirii sale în fața animalelor; 

2. Răspunsul prin reacţie: presupune apărarea Eului şi a nevoilor lui, prin 
încercarea de a domina şi supraestima valoarea sinelui; 

3, Răspunsul conştiinţei liniştite: aduce calmul interior în faţa haosului 
sau amenințărilor, fiind primul pas de îndepărtare faţă de forţele 
exterioare, când este conştientizată credinţa, alături de rațiune; 

4. Răspunsul intuitiv: căutăm lăuntric răspunsuri şi soluţii, fiind un stadiu 
asociat sincronicităţii, intuiţiei şi religiozităţii - stadiului teologiei, cum 
ar spune A. Comte; 

5. Răspunsul creator: corespunde creativităţii şi inspiraţiei individului, 
omul devenind un „demiurg” pentru ceea ce creează şi inovează; 

6. Răspunsul vizionar: permite trecerea şi identificarea Eului izolat la un 
Eu universal, ce trece graniţele realului şi determinărilor, fiind admise 
şi explicate miracolele prin intermediul spiritului - nivelului virtual; 

7. Răspunsul sacru: prin acest răspuns este dimensionată şi evaluată 
puterea divină, fiind complet lipsit de orice limitare. Ca atare, 
Dumnezeu este perceput ca: beatitudine pură, inteligenţă pură şi fiinţă 
pură. Acest răspuns nu este accesibil oricărui om, ci este specific 
iluminaţilor, din rândul cărora au făcut parte în primul rând profeții şi 
clarvăzătorii. În acest stadiu, Dumnezeu este perceput într-o manieră 
holistică - universalistă, exprimându-se ca rațiune - inteligenţă 
cosmică, după cum a apreciat-o marele filosof german Hegel, sau de 
dată recentă, românul Dumitru C. Dulcan, în lucrarea Inteligența 
materiei, unde atribuie inteligență întregii materii create și văzute, 
adică nivelului - domeniului material. 

Aceaste stadii şi răspunsuri sunt specifice în primul rând omului, chiar dacă 
cele inferioare, primul mai ales, sunt regăsite şi în regnul animal. Sunt răspunsuri 
naturale posibile de a se manifesta prin intermediul sistemului nervos şi a unor 
suporturi fizice, fiziologice şi psihice. În faţa primejdiei, o explozie de adrenalină 
creează capacitatea şi nevoia de a fugi sau de a sta şi lupta. Rezolvarea conflictului şi 
a amenințării conduce la linişte, pace şi calm. Astfel, pe fondul acestui mecanism, de- 
a lungul istoriei omul s-a confruntat cu asemenea stări conflictuale, ameninţări şi 
incertitudini, nu de puţine ori invocând prin rugăciune să fie salvaţi şi protejaţi faţa de 
aceste situaţii indezirabile, iar ca urmare a îndeplinirii unor asemenea deziderate, 
devenea recunoscător acestor puteri supranaturale, care cu timpul avea să aibă 
configuraţia unicităţii, iar mai târziu pe cea a trinității, semnul identitar al 
credinciosului acestei religii fiind Crucea - semnul crucii. 

În acelaşi timp, prin rezolvarea unor asemenea situaţii indezirabile care 
reclama rugăciunea şi credinţa, se creează liniştea sufletească, credincioşii 
mulțumind şi devenind recunoscători lui Dumnezeu pentru tot ce a întreprins în 
beneficiul lor. Din păcate, omul se află în relaţie cu divinitatea mai mult atunci când 
îi este necesar, nu în orice moment existenţial, cotidian, când de cele mai multe ori 
raţiunea devansează imaginaţia şi credința, împingându-l spre fapte nedorite de 
Dumnezeu, adică spre păcat. 

Am încercat, în mod sintetic şi conclusiv, să stabilim corelaţiile dintre stadiile 
şi mecanismele analizate şi suportul pe care se bazează puterea divină, acestea fiind 
evidenţiate în configuraţia din tabelul de mai jos. 

Stadii şi denumiri Mecanisme - | Suportul pe care se 
răspunsuri bazează 

1. Dumnezeu Ocrotitorul luptă - sau - fugi Organismul fizic - mediul 
fizic 

2. Dumnezeu Atotputernicul | prin reacţie Eul şi personalitatea 

3. Dumnezeul Păcii conştiinţei liniştite | Martorul tăcut 

4. Dumnezeu Mântuitorul intuitiv - interior | Cunoscătorul lăuntric 

5. Dumnezeu Creatorul creator Creator - împreună cu 
Dumnezeu 

6. Dumnezeul Minunilor vizionar Iluminare 

7. Dumnezeu Fiinţei Pure - sacru Sursa tuturor lucrurilor 

„Eu sunt” 


Corelarea stadiilor, mecanismelor şi suporturilor pe care se bazează puterea divină 
(apud. D.Chopra, op.cit.) 


Coloana din dreapta poate fi considerată un plan al etapelor dezvoltării 
umane. Faptul că ne-am născut cu potenţialul biologic şi psihologic ce prmite trecerea 
de la simpla supravieţuire la conştientizarea lui Dumnezeu, constituie trăsătura 
remarcabilă care distinge sistemul nervos şi personalitatea umană față de celelalte 
creaţii. 

Dintre cele şapte stadii prezentate, cel mai adecvat stadiului şi analizei 
întreprinse de noi și care prezintă un interes deosebit este cel specific atributului 
Atotputerniciei divinității, asociat mecanismului prin reacţie şi care are ca suport 
psihologic pe care se bazează, Eul şi personalitatea, ceea ce din perspectiva evoluţiei 
şi stadialităţii percepţiei lui Dumnezeu corespunde cu stadiul al doilea. Aceasta, 
deoarece spre deosebire de primul stadiu, cel al ocrotirii şi supravieţuirii, acesta se 
referă la puterea divină în plenitudinea Sa, Dumnezeu fiind Atotputernic - omnipotent 
-, deţinînd întreaga putere în univers. Acest stadiu se caracterizează prin următoarele 
atribuţii ale divinității: suveranitate, omnipotenţă, dreptate, milostivenie - răspunde 
rugăciunilor credincioşilor şi păcătoşilor, imparţialitate, raționalitate, organizare şi 
normativitate ce vizează acțiunea şi manifestarea prin legi şi constante ale 
universului. 

Vom analiza acest stadiu al puterii divine, nu ca o putere în sine, ci ca o putere 
corelată cu evoluţia societăţii şi umanităţii. Dintr-o asemenea perspectivă sociologică, 
acest stadiu este specific societăţii organizate şi stratifeate, cu legi şi principii, 
conducere şi putere socială şi politică, în care spiritul justiţiar acţionează, dar nu mai 
este aşa de pregnant ca în primul stadiu. Regii şi judecătorii primesc puterea de la 
Dumnezeu, delimitându-se în acest sens o formă nouă a conducerii politice, feocrația 
- statul teocratic, unde politica este îngemănată cu religia, puterea fiind legitimată 

religios. Drama puterii se bazează pe răspunsul prin reacţie, în acest sens, Freud 
arătând că puterea devine o nevoie biologică irezistibilă în sprijinul satisfacerii 
pretențiilor eului, constituindu-se în unul dintre bunurile -valorile de bază din viaţă, 
alături de bani şi dragostea acordată de femei. Machbeth - căci despre această dramă 
şi sindrom dureros al puterii este vorba în sintagma „drama puterii” - îşi ucide tatăl 
pentru a deveni rege, puterea fiind în 

Este un exemplu de care ar trebui să ţină seama cei avizi de putere, Dumnezeu 
fiind neiertător cu aceştia, blestemându-i, precum l-a blestemat pe Machbeth - şi nu 
numai. În acest stadiu şi sindrom simbolizat predomină mai mult interesele personale 
şi trebuinţele de dominare şi autodepăşire în plan social, deviza fiind „mai mult pentru 
mine decât pentru ceilalți”. O asemenea caracteristică este regăsită în societăţile 
autocrate şi dictatoriale, unde monarhii şi dictatorii pun un mai mare accent pe Eul lor 
şi nu pe nevoile sociale. Chiar în Vechiul Testament, este regăsit un asemenea 
individualism teocratic. Prima poruncă dată lui Moise de către Dumnezeu este „Să nu 
ai alţi Dumnezei afară de Mine”. Aceasta nu în mod întâmplător, ci ca o măsură de a 
supravieţui Dumnezeul evreilor, Yahwe, tuturor celorlalți rivalili divini potențiali, 
existenţi în conştiinţa şi reprezentarea altor popoare şi a altor religii conexe acestora, 
peisajul religios fiind foarte mozaicat în acele vremuri şi stadii evolutive ale omenirii. 

În alte religii, precum cele specifice grecilor antici şi hinduismului, războiul 
pentru supremație este la ordinea zilei, devenind constant şi comun, lui Zeus şi Siva 
fiindu-le amenințate puterea. Spre deosebire de greci şi hinduşi, evreii au proiectat 
un Dumnezeu stabil şi puternic care nu putea fi atins de nici o modificare a puterii 
pământeşti, fiind primul Dumnezeu care a supravieţuit oricărei competiţii terestre şi a 
dominat pin puterea absolută. În acest stadiu, la care facem referință în demersul 
analitic întreprins, Dumnezeu a structurat o societate ierarhizată sub raportul puterii, 
impunându-le celor din clasa inferioară să apeleze la rege şi să-l venereze, sau la 
judecători pentru a face dreptate, introducând noi legi în locul domniei - forţei 
arbitrare. 

Dar puterea absolută şi eternă, specifică divinității, se manifestă altfel pe 
pământ şi în societate, puterea te înrobeşte şi te expune tentaţiei de a ignora nevoile 
altora, punând la bază principiul în conformitate cu care cel puternic are dreptate 
întotdeauna, întrucât puterea este legitimată juridic, politic şi religios. 

Trecând de la faptele concrete la nivel de dogmă şi teorie, trebuie să 
menţionăm faptul că societatea contemporană, ca cea mai prosperă societate, este cea 
călăuzită după principii etice şi praxiologice bazate pe muncă şi realizare, specifice 
eticii protestante, adevăr demonstrat de sociologul contemporan Max Weber în 
cunoscuta lucrare Etica protestantă şi spiritul capitalismului. Dumnezeu aprobă 
deopotrivă atât munca, cât şi competiţia sau rivalitatea, războiul, dar şi victoria, 

desprinzându-se un Dumenzeu al războiului (mai ales în Vechiul Testament) şi un 
Dumnezeu al păcii, toleranţei şi iubirii, după cum este prezentat în Noul Testament. 

Spre deosebire de Dumnezeul veterotestamentar, unde Yahwe era un adept al 
războiului şi victoriei, mai târziu, Iisus Hristos nu susţine nici războiul, nici banii şi 
nici bogăţiile tereste, propovăduind, după cum am mai arătat şi este cunoscut de către 
toți creştinii, sărăcia şi egalitatea, ceea ce a făcut ca creştinismul primitiv să aparţină 
la început oamenilor săraci şi a celor care aşteaptă izbăvirea şi mântuirea, mai puţin 
implicaţi în acţiune şi schimbare. 

Sunt binecunoscute, în acest sens, cele nouă Fericiri expuse de lisus pe 
“Muntele Fericirii”, pe care le-am analzat şi noi într-o altă lucrare (Creștinismul între 
imanență şi transcendență), unde Mântuitorul pledează pentru declinarea 
competenţelor şi responsabilităţilor oamenilor în favoarea lui Dumnezeu şi nu a falsei 
lor puteri trecătoare. 

Prin lisus Hristos, ca Fiu martirizat şi sacrificat, Dumnezeu a “filtrat” 
suferinţa şi umilinţa omenirii, apărând, deopotrivă, ca un justițiar şi mântuitor, şi nu 
ca o putere în sine. De aceea a şi respins puterea şi pe cei puternici, laici şi clerici, 
deopotrivă, ceea ce a condus la sfârşitul Său tragic şi umilitor în faţa posesorilor 
puterii sociale, politice şi religioase. Creştinismul primitiv a devenit peste aproape 
două milenii doctrina fundamentală a unei societăţi egalitariste - comunismul, bazate 
pe etica dreptăţii şi egalităţii, nu pe cea care susține inegalitatea şi minciuna, falsul 
şi ipocrizia, fariseimul în general, condamnând furtul, crima, minciuna şi râvnirea la 
bunul altuia. 

Dacă ne-am menţine doar pe aceste precepte etice, societatea nu ar progresa, 
ci ar stagna din punct de vedere economic şi social, iar omul ar trăi în “mulţumire” şi 
aşteptare, fără a se implica prea mult din punct de vedere social, după cum nu s-a 
implicat nici Biserica ortodoxă în anii totalitarismului, rezumându-se la ceea ce 
desemna actualul Patriarh, PF Daniel, un “ghetou liturgic”. Evident, astăzi funcția de 
apostolat al Bisericii Ortodoxe este reactivată, fiind bazată pe solidaritate şi pe 
sprijinul aproapelui, astfel că pe lângă lăcașurile de cult au fost înființate asemenea 
instituţii - aşezăminte cu caracter social. 

Cea mai mare problemă care se pune din punct de vedere teologic este cea 
legată de „identitatea lui Dumnezeu”, exprimată prin ultimul stadiu. Cine este şi unde 
este situat sunt întrebări retorice a căror răspunsuri sunt greu de dat, cel puţin în 
prezent şi prin intermediul raţiunii. Dacă apelăm la textul biblic revelat, din cartea 
leşirii a lui Moise, răspunsul este destul de evaziv - „Eu sunt”, răspuns ce corespunde 
la întrebarea “cine eşti?”, ca ulterior, la insistenţele lui Moise în scopul completării 
unui asemenea răspuns eliptic dat de Dumnezeu, să-i replice prin sintagma „Eu sunt 
Cel ce sunt”. Este un răspuns “diplomatic” care nu permite evaluări spaţio - temporale 

ale divinității şi nici de natură psihologică, în pofida faptului că ne sugerează, fără a 
putea confirma, că semănăm cu El, întrucât am fost creaţi după chipul şi asemănarea 
Sa, adică liberi, acordându-ne liberul arbitru, asemenea puterii divine care spre 
deosebire de alte puteri, este omniprezentă şi omnipotentă, diferenţiindu-se de puterea 
emergentă creaţiei, ca atare Dumnezeu neputând fi identificat cu nicio persoană şi cu 
niciun spirit, având o existenţă impersonală. 

Dacă l-am echivala pe Dumnezeu cu existenţa - realitatea creată pe un fond 
panteist - materialist, atunci L-am lipsi de atributul fundamental, acela de putere 
absolută, independentă de timp şi spaţiu, adică de a dispune de o existenţă atemporală 
şi aspaţială. Asemenea fenomene indefinite şi nelimitate se întâmplă, după cum am 
arătat, şi la nivelul virtual - cuantic, unde nu există energie, timp şi spațiu. Acest vid 
aparent este însă sursa a orice se poate măsura, precum energia, timpul, spaţiul, la 
fel cum o minte goală, tabula rasa, este sursa tuturor gândurilor. 

În acest sens, marele fizician I. Newton credea că universul este “mintea goală 
a lui Dumnezeu” şi că toate stelele şi galaxiile sunt gândurile Lui proiectate în univers, 
de unde teza panlogistă hegeliană privind raţiunea cosmică. Dumnezeu nu are o 
identitate, nu numai pentru că ar deveni transparent şi cunoscut, ci mai ales pentru 
faptul că nu ar mai fi nemărginit, aspaţial şi atemporal. În acest stadiu „Eu sunt”, 
persoana este redusă la cel mai simplu punct, având identitate ce închide ultima 
diferenţă minusculă de identitate dintre acel punct infim şi Dumnezeu, atunci când 
dispare, punctul minuscul (cât un vârf de ac pentru percepţia vizuală) trebuie să se 
dilate în infinitate, ceea ce pentru mistic înseamnă că „cel Unic devine Totul”. 

Făcând analogie cu universul mic - cuantic şi subcuantic, adică cu nivelul al 
doilea al existenţei, vom observa că avem de a face cu un univers atemporal şi aspaţial, 
spaţiul - timp se prăbuşeşte în sine, astfel că cel mai mărunt lucru din existenţă se 
contopeşte şi identifică cu cel mai mare, de unde analogia dintre cer şi pământ, 
regăsită în rugăciunea clasică a creştinismului, Tatăl Nostru. 

Într-o asemenea lume, punctul şi infinitul sunt egale nu ca mărime, ci ca 
nemărginire - infinitate micro şi macrocosmică, la fel ca şi întregul cu partea, ultima 
fiind circumscrisă întregului, acesta neputând exista decât în şi prin întreg, 
nonexistenţa şi existenţa, ființa şi nefiinţa, totul şi nimic, având la bază principiul 
antinomiei universale. Ceea ce chinezii numeau Dao semnifică prezenţa nevăzută “a 
cuiva” care dă lumii viaţă, formă, scop şi scurgere, fiind, aşa cum am arătat despre 
Dumnezeu, un principu creator, mântuitor, omniprezent şi omnipotent. Este 
Dumnezeul Fiinţei pure, nenăscut şi nepieritor, neschimbător, nemişcat, nemanifest, 
invizibil şi intangibil, infinit - de necuprins în niciun model paradigmatic pe care l-ar 
putea concepe rațiunea umană. 

Așa cum am anticipat, Atotputernicia este acel atribut prin care este exprimată 
nemărginirea puterii lui Dumnezeu, fiind regăsită în ambele cărți ale Sfintei Scripturi, 
ca lucrări revelate ale lui Dumnezeu. Asemenea referinţe cu privire la atributul 
atotputerniciei le găsim în Vechiul Testament, în: Facerea (18:14); Iov (26:12); 
(33:4); Psalmi (139:7) Prinre aceste referinţe ni s-a părut mai relevantă cea din cartea 
citată, pusă sub formă interogativă, într-o formă ce presupunea un asemenea răspuns 
afirmativ legat de acest atribut: „Oare e ceva cu neputinţă la Dumnezeu?” (Facere 
18:14). Răspuns regăsit într-o formă explicită în Noul Testament la evangheliști Luca 
şi Matei, care, pentru relevanţa lor, le vom reda aşa cum sunt ele expuse de 
evangheliștii citați, considerați drept purtători de cuvânt ai lui lisus Hristos, ca cel mai 
bun și autentic cunoscător a atributelor Tatălui Să spiritual. În acest sens, 
evanghelistul Luca afirma: „Că la Dumnezeu nimic nu este cu neputinţă” (Luca 1: 
37). 

Într-o formă relativ asemănătoare, acest atribut al atotputerniciei lui 
Dumnezeu este confirmat şi de evanghelistul Matei, care reproduce cuvintele lui Iisus 
într-un mod direct prin propoziţia arhicunoscută: «... la Dumnezeu toate sunt cu 
putiință» (Matei 19: 26). Ținând seama de criteriul ce viza importanţa atributului în 
cauză, vom menţion că atotputernicia a făcut obiectul unuia din cele mai importante 
documente pe care s-a fundamentat doctrina religiei creștine, anume Crezul Creştin, 
sub diversele sale forme. Astfel, aributul ce desemna puterea nelimitată a divinității 
este regăsit în documentul ideologic - doctrinar citat sub forma unui sinonim - 
Atotţiitorul, care este identic cu ceea ce este desemnat prin atotputernicia regăsită în 
Crezul creștin, fiind sinonim şi cu alte cuvinte, printre care autorii sursei citate 
(Dicţionar de sinonime, Mircea şi Luiza Seche, Editura Litera Internaţional, 2002) le 
evidenţiază şi pe cele ce fac referinţă la acel statut divin de Creator și, evident, pe cea 
a Atotputerniciei lui Dumnezeu. 

Întregim registrul referenţial al acestui atribut subdiacent spiritualității cu 
opinia celor mai mari teologi creştini, printre care îl situăm pe controversatul teolog 
catolic, Fericitul Augustin, care susţinea cu privire la acest atribut că „Dumnezeu este 
Dumnezeu prin puterea Lui”, ceaa ce devine o exprimare tautologică, ne-am permite 
să-l completăm pe marele teolog citat. Alături de acesta l-am evidenția în planul 
ortodoxismului pe unul din reprezentanţii Patristicii, anume pe Sfântul loan 
Damaschin, cel care întăreşte aprecierea anterioară prin afirmația: „Dumnezeu poate 
câte vrea, dar nu vrea câte poate ; căci poate pierde lumea, dar nu vrea” (Dogmatica, 
I, 13). 

Din cele prezentate şi din multe altele rezultă că atotputernicia „lucrează” 
conform voinţei lui Dumnezeu, un alt atribut divin, astfel că voinţa şi atotputernicia 
formează un întreg în și prin Fiinţa divină, stând în perfectă armonie, atotputernicia 

urmând calea voinţei. Dumnezeu poate să facă toate, adică atâtea câte vrea să facă şi, 
evident, vrea să facă numai binele, în fiinţa Sa fiind Binele suprem, evitând pe cât 
posibil acele acte ce s-ar împotrivi binelui suprem, după cum susţinea Sfântul loan 
Damaschin în citatul de mai sus, atunci când afirmă că „„...poate pierde lumea, dar nu 
vrea” (ibidem). 

Este deosebit de impotant acest raport dintre atributul atotputerniciei - 
omnipotenţei şi cel al voinţei divine, întrucât în funcţie de natura acestui raport (cât 
vrea și nu cât poate Dumnezeu) se menţine armonia din întreaga creaţie și implicit 
dintre acestea, ceea ce conduce la concluzia că însăși Principiul al doilea al 
termodinamicii depinde de puterea şi voința lui Dumnezeu - legile divine, 
necunoscute și de neînvins de cei din afara puterii divine. Se cuvine să reamintim că 
în Dumnezeu nu este deosebire esenţială între Fiinţă şi atribute şi nici între atribute ca 
atare, ele neexistând şi neacţionând separat unele de altele, asemenea Creatorului față 
de creaţie. Perfecta armonie dintre voinţă şi putere se vădeşte în aceea că Dumnezeu 
nu face câte poate, ci câte vrea, şi nu se poate ca să vrea decât binele, căci altfel S-ar 
contrazice pe Sine, mai ales ca divinitate recunoscută în religia creștină, unde, așa 
cum vom arăta, este definit prin acest atribut al iubirii. De aceea zicem că puterea lui 
Dumnezeu acţionează după sau conform voinţei Sale, deşi între voinţă şi putere fiinţial 
nu este deosebire, voinţa fiind una cu puterea Lui. 

În sinteză putem spune că prin atributul atotputerniciei este evidenţiat faptul 
că puterea lui Dumnezeu nu este mărginită de nimeni şi de nimic. Ea nu este nici 
arbitrară şi nici impersonlă, ci aparţine unei Persoane unice, în monoteism și întreite 
- ipostaziate în creştinism, fiind caracterizată prin voinţă și putere, care se presupun 
în mod determinant, puterea implicând şi determinând voinţa, iar nu invers. 

Astfel, în cadrul acelei - acelor Persoane, noţiunea de putere implică noțiunea 
de voință, devenind în cadrul Persoanei noţiuni consubstanţiale, conferindu-i acel 
statut onto-teologic divin. Acest raport dintre putere și voință este diferit atunci când 
se referă la Dumnezeu, față de situația când variabila independentă este omul. La om, 
puterea nu se acoperă cu voinţa sa, de regulă omul dorind mai mult decât poate, pe 
când la Dumnezeu puterea şi voinţa sunt nelimitate: cât doreşte, atâta poate şi realiza, 
necunoscând limite în niciun domeniu.Un singur lucru nu poate Dumnezeu: să-şi 
refuze ceva ce îşi doreşte. 

Prin exemplul dat, am ieşit din imperiul logicii, exemplul fiind mai degrabă 
un sofism - paradox, la fel ca şi atunci când ne-am întreba dacă Dumnezeu poate crea 
ceva care nu poate fi controlat - stăpânit?!. Se poate observa că oricare din cele două 
răspunsuri posibile, afirmativ sau negativ, evidențiază din această perspectivă o 
anumită „vulnerabilitate” a lui Dumnezeu, ceea ce este fals, întrucât Dumnezeu nu 
cunoaşte nicio vulnerabilitate şi nici ipostaze ce cad sub incidenţa vreunui paradox şi, 

cu atât mai puţin, nu poate să cadă în vreun cerc vicios, aşa cum l-ar „predispune” 
logica. Cercul vicios în care putem cădea noi, pe care ni-l autocreem, este acela care 
survine prin şi din ignoranța credinței în Dumnezeu, când ne credem demiurgi, 
independenţi de puterea şi Atotputernicia lui Dumnezeu. 

Ținând seama de o anumită rigoare şi coerență logică, trebuie subliniat că nici 
puterea dumnezeiască nu acționează independent de voinţa lui Dumnezeu, ca o putere 
arbitrară şi necontrolată, ci ea se supune în mod mai mult sau mai puțin condiţionat - 
potrivit unor legi divine - voinţei lui Dumnezeu, tocmai această interdependență 
consolidând şi configurând acest statut al puterii lui Dumnezeu. În acest context 
trebuie să facem trimitere la o carte de referință, Dumnezeu și Puterea, în care autorul 
J.CI. Eslin se ocupă de puterea lui Dumnezeu ca putere nelimitată (Editura Anastasia 
2001) 

Această autolimitare a voinţei dumnezeieşti are în vedere ceea ce este 
prevăzut în Proiectul divin - necunoscut omului, unul dintre acele finalități - 
teofinalități numite de noi fiind mântuirea și îndumnezeirea - pnevmatizarea omului 
şi umanităţii. Ca atare, această limitare nu trebuie evaluată ca un semn al neputinței 
divinității, ci, dimpotrivă, al unei puteri nemărginite ca atribut al unei Persoane 
absolute sub raportul puterii şi voinţei pe care le deţine. 

De aici concluzia ce sintetizează un alt atribut al divinității: altruismul, tradus 
prin faptul că Dumnezeu nu ţine pentru Sine atotputernicia şi nici nu își este suficient 
Sieşi, ci o manifestă în afara Sa pentru a ridica la comuniune cu Sine alte persoane, 
tinzând spre îndumnezeirea acestora - readucerea omului la stadiul său inițial al 
creaţiei . 

De unde concluzia conform căreia Dumnezeu nu face câte poate, ci câte vrea 
să poată. Orice altă întelegere și interpretare care separă acţiunea și atotputernicia lui 
Dumnezeu de voinţa Lui făcând din Dumnezeu o forță impersonală - chiar spirit fiind, 
care acționează în mod arbitrar, fapt ce conduce într-o primă etapă spre panteism, 
culminând prin ignoranța rolului divinității, totul fiind supus legilor naturii și nu a 
celor divine, mai concret fiind spus voinţei şi puterii nemărginite a lui Dumnezeu din 
care se desprinde caracterul infinității şi a vejniciei acestor atribute, alături de celelalte 
însușiri ale lui Dumnezeu, printre care unul care a a ridicat cele mai multe controverse 
din punct de vedere logic, atributul unității, pe care îl vom analiza în continuare, 
asupra acestuia făcând deseori referință şi în alte împrejurări, atunci când ne referim 
la dogma trinităţii creștine. 


III.2.1.8. Unitatea şi Unicitatea divinității și a lui Dumnezeu 

Este atributul prin care se înţelege existenţa unică a Fiinţei divine, asemenea 
monoteismului anterior creştinismului, nu şi a ipostazierii treimice prin cele trei 
Persoane divine, regăsite în Fiinţa unică, fiind de aceeași natură cu aceasta. Evident, 
așa cum am mai arătat, contradicţiile sunt doar de natură logică, deoarece din punct 
de vedere logic nu se poate concepe existenţa mai multor fiinţe divine, egale în putere 
şi stăpânire, un asemenea adevăr teologic fiind infirmat de principiul logic al 
identităţii, întrucât logic vorbind, unitatea Fiinţei divine nu poate conţine şi alte fiinţe 
diferite. 

De aceea, sub raport logic, unitatea Fiinţei divine presupune, mai adecvat 
spus, unicitatea ei, deoarece în raport cu atributul infinităţii, infinit şi etern este doar 
unica Fiinţă, Dumnezeu Creatorul, manifestat şi prin ipostasurile Sale, ca Persoane 
treimice. 

Dacă aceste existenţe nu ar dispune de atributul unităţii și unicităţii, pe fondul 
infinității şi eternității, lipsa acestui atribut ar conduce la o contradicție logică ce ar 
nega din acest punct de vedere însăşi statutul lui Dumnezeu în creştinism, anume la 
faptul că existența unei persoane, lipsite de atributele menţionate mai sus, asemenea 
celor două persoane ipostaziate din cadrul creştinismului, nu ar putea configura un 
întreg omogen, ca sumă a părţilor, nefiind de aceeași natură, existenţa finită - 
mărginită a acestora ar contrazice infinitatea întregului, astfel că o fiinţă divină - 
Pesoană mărginită ar mărgini-o pe cealaltă sau pe celelalte, iar celelalte ar mărgini-o 
pe cea dintâi, ele interacționând, nefiind supuse Fiinţei unice - Creatorului. La fel, 
unicitatea Fiinţei divine stă în relație şi cu atribute ale lui Dumnezeu, precum: 
atotputernicia, vejnicia, neschimbabilitatea, atotprezenţa, deoarece mintea noastră nu 
poate concepe mai multe fiinţe atotputernice, veşnice, neschimbabile, atotprezente, 
fiindcă aceste însuşiri ale lor s-ar mărgini ori s-ar limita reciproc, atât ca perfecțiuni 
divine absolute, cât şi ca lucrare în lume. 

Așa cum se știe, atributul unităţii și unicităţii Fiinţei divine a devenit o dogmă, 
ea fiind specifică la început religiei mozaice, dar şi celei creştine, cu mult mai greu de 
înțeles prin natura comună ipostaziată treimic. De la aceste două religii tradiționale, 
dogma şi atributul unicităţii a fost preluat şi de musulmani care cred în Allah, 
Mahomed fiind doar profet, diferit de propriul lor Dumnezeu - Allah. Modul de 
percepere a lui Dumnezeu ca o Fiinţă unică a plecat din filozofie, fiind identificat cu 
un principiu care ulterior a depăşit un singur element cosmologic, cuprinzând toate 
elementle prin care puteau fi atribuite principiile infinităţii, eternității, necreării, iar 
ulterior cel al cauzalităţii, care, alături de celelalte atribute menționate, aveau să 
devină argumente în demonstrarea existenţei lui Dumnezeu ca unică Fiinţă creatoare, 
omniprezentă, omniscientă şi omnipotentă. Așa cum se ştie, asemenea celorlalte 
atribute şi dogme, şi dogma despre unitatea Fiinţei divine îşi are întemeierea teologică 

în Sfânta Scriptură şi în Sfânta Tradiţie. 

Astfel, în Vechiul Testament, această dogmă rezultă chiar din 
Decalog (cap.20), din porunca întâia, în care este exprimată necesitatea păstrării 
unităţii lui Dumnezeu de către evrei - ca popor pretins ales, cerând în mod expres să 
nu aibă alți dumnezei afară de EI (cf. Ieşirea 20:2-3). Neascultarea întocmai acestei 
porunci, prin închinarea la idoli, a condus la mustrarea şi pedepsirea acestora, 
reamintindu-le faptul că nu este alt Dumnezeu afară de EI, totul fiind supus voinţei 
Sale: „Eu voi ucide şi voi face viu, Eu voi răni şi voi vindeca şi nu-i nimeni care să 
scoată din mîinile Mele” (Deuteronom 32:39). Idee anticipată de Moise atunci când 
reproduce cuvintele amenințătoare ale lui Yahwe cu privire la natura Sa unică: 
„Ascultă, Israele: Domnul Dumnezeul nostru este singurul Domn” (Deuteronom 6:4, 
reiterată şi de evangelistul Marcu - 12:29, prin ceea ce avea să reproducă Iisus, 
asemenea și evanghelistul loan - 17:3, unde este regăsită sintagma prin care este 
desemnat acest atribut al unicității lui Dumnezeu - singurul Dumnezeu adevărat). O 
asemenea confirmare a unicități lui Dumnezeu este exprimată și prin profetul Isaia, 
care avea să scrie: „Eu sunt Cel - dintâi şi Eu sunt de azi înainte; în afară de Mine nu 
este alt Dumnezeu” (Isaia 44:6). 

Un asemenea atribut a stârnit interes mai mult din partea teologilor, în mod 
deosebit din partea reprezentanţilor Patristicii, dar şi a altor exegeţi şi scriitori 
bisericeşti, care prin toată strădania lor argumentativă au încearcat să demonstreze că 
Dumnezeu nu poate fi decât unul singur, chiar condiționându-l existența Sa onto- 
teologică prin acest atribut. Să amintim în acest sens celebra afirmaţie bazată pe 
raportul de cauzalitate dintre existenţa lui Dumnezeu și atributul unicităţii ce-i 
aparţine lui Tertullian, după care „Si Deus este unicum sit necesse este... Deus si non 
unicus est, non est”, adică „Dacă este Dumnezeu, e necesar să fie unic... Dacă nu este 
unic, nu este”. 

De pe o poziţie logică - luând în calcul acest argument - se exprima și Sfântul 
Atanasie cel Mare atunci când surprindea raportul de cauzalitate dintre acest atribut şi 
menţinerea unui relativ echilibru şi a unei ordini în cadrul creației şi când arăta că ,,... 
ordinea din lume şi armonia părţilor ei arată lămurit că un singur guvernator şi 
orânduitor este în lume, iar nu mai mulți; pentru că dacă ar fi mai mulţi, nu s-ar putea 
păstra această ordine, ci totul s-ar tulbura şi nimici, căci fiecare ar rândui după bunul 
său plac şi ar lupta împotriva celuilalt”. 

După cum s-ar întâmpla şi atunci când datorită lipsei omogenității persoanelor 
treimice după natura lor, ar putea conduce la asemenea dezechilibre, afectând însuşi 
statutul divin al Creatorului, precum şi celelalte atribute care intercondiționează și se 
întrepătrund. În mod deosebit cele intelectuale şi morale, ştiut fiind că ceea ce îl 
caracterizează pe Dumnezeu, pe lângă infinitatea spaţială, este şi infinitatea 

cunoaşterii - omniscienţa, alături de infinitatea afectivă şi morală, caracterizată prin 
iubire nelimitată. Dar înainte de a analiza atributele morale şi afective, vom analiza 
atributtele intelectuale, atribute ce permit cunoașterea în întregime a creației şi a 
autocunoașterii, prin acel atribut al lui Dumnezeu, mai puțin cunoscut de către cei 
neinițiaţi în problematica teologiei, şi anume atributul ipseităţii, apropiat de atributul 
aseităţii, pe care îl vom analiza în continuare, alături de atributul autosuficienței. 
Asupra ipseităţii vom reveni într-un alt context al analizei atributelor divinității. 


III.2.1.9. Aseitatea și Autosuficienţa lui Dumnezeu 


Aseitatea 
Printre atributele naturale - ontologice ale lui Dumnezeu, prin atributul 


aseităţii, ca atribut natural, este desemnată acea însuşire care evidențiază modul de 
existență a lui Dumnezeu și nu efectele - implicaţiile emergente statutului Său divin. 
De la început subliniem faptul că atributele numite naturale ale lui Dumnezeu sunt 
cele care apar ca specifice naturii sau Firii dumnezeieşti, asociată atributelor infinității 
şi eternității, legate de timp și spaţiu, ca Fiinţă Supremă infinită şi necuprinsă, în 
contrast cu creaţia, adică cu ceea ce observăm în natura înconjurătoare, în care toate 
existenţele, lucrurile şi fiinţele sunt contingente, relative, putând şi să fie, şi să nu fie, 
în dependenţă de diferite cauze, ca şi de timp şi spaţiu, care la Dumnezeu nu există, 
fiind atemporal și aspaţial. 

Din perspectivă etimologică, atributul desemnat prin aseitate - existența de 
sine sau prin sine, derivă din limba latină din doi termeni „a” + „se”, la care se adaugă 
sufixul itate, semnificând faptul că existenţa derivă din sine însusi, ca atare nu are o 
sursa în afară de sine însuși. Așadar, noţiunea de aseitate, ca noțiune compozită, 
derivă de la prepoziţia „a”, cu sensul „de la”, şi prepoziţia „se”, cu sensul „de sine”, 
ceea ce prin reuniunea celor două prepoziţii conduce la expresia „de la sine”, „din sine 
însuși”, care nu are o sursă existențială în afară de sine însuși, caracterizată fiind 
printr-un alt atribut, cel al aurosuficienței, la care vom reveni. Ca atare, acest atribut 
al lui Dumnezeu se referă la acea ființă care există prin sine, fără să aibă nevoie de 
altă ființă sau de vreo determinare cauzală, fiind din aceată perspectivă o ființă 
acauzată. 

Din punct de vedere conceptual sau din cel al epistemologiei teologice, prin 
acest atribut e desemnată ființa care nu pot exista decât prin sine însăşi, acea ființă 
unică fiind Dumnezeu. Aceasta înseamnă că în afara Sa, atributul aseităţii nu devine 
operaţionalizabil, orice lucru sau ființă creată neputând exista doar prin sine, 
depinzând de mai mulți factori care influenţează existenţa şi evoluţia lor. Cu atât mai 
mult, nu pot dispune de acel atribut al autosuficienţei, orice ființă creată fiind într-o 

continuă dinamică în scopul adaptării și supravieţuirii, depăşindu-şi pe cât este posibil 
condiţiile de viață, optimizându-le. În ceea ce priveşte atributul aseităţii divine, stă în 
natura - logica lucrurilor ca acest atribut să-l aparţină doar lui Dumnezeu, El fiind 
singura Fiinţă Supremă acauzată, adică care există fără cauză. 

Din punct de vedere teologic şi transcendent, prin aseitate este desemnată 
existenţa în Sine şi independenţa absolută a lui Dumnezeu. Cuvântul este deseori 
folosit cu referire la credința creştină în sensul că Dumnezeu conține în el însuşi cauza 
şi principiul propriei sale existențe. Așa cum se ştie, acest principiu nu aparține 
exclusiv Dumnezeului creștin, ci se regăseşte şi în cadrul altor religii mari, cum ar fi 
iudaismul şi islamismul, ca „mamă” şi „soră” a creştinismul. Această proprietate se 
referă şi la celelalte fiinţe care există de la sine, ceea ce e mai mult o iluzie, mai ales 
dacă ne referim la specia umană. 

Din punct de vedere apofatic - negativ, înseamnă că El nu este condiţionat de 
nimeni şi de nimic exterior Lui, iar din perspectivă catafatică - pozitivă, înseamnă că 
are în Sine Însuşi totul - toate resursele energetice pentru a exista, cu tot ce se implică 
absolutul - atributele prin care se diferențiază de creație. Aceasta se afirmă prin 
judecata conform căreia Dumnezeu este ființa absolut perfectă, neputând fi 
condiţionat în nicio privinţă. El este plinătatea, perfecțiunea existenţei şi vieţii, 
condiționează totul şi toate, având totul în Sine dimpreună cu principiul sau cauza 
propriei Sale Fiinţe, fără început şi fără sfârşit. Prin acest atribut, Dumnezeu Îşi 
descoperă numele, nume ce cuprinde plinătatea existenţei şi a vieţii, independenţa 
absolută, El fiind deţinătorul şi izvorul tuturor perfecţiunilor, numelui Său fiind pe 
veci, după cum se exprimă în cartea citată - Ieşirea: „Acesta-i numele Meu de-a pururi; 
aceasta-i pomenirea Mea din neam în neam...” (Ieşirea 3:15). În concepte omeneşti, 
nu deplin corespunzătoare pentru a exprima absolutul ființial, zicem că Dumnezeu nu 
poate să nu existe, să nu fie, şi că există în mod necesar, prin urmare fiind existenţa 
absolută. Asupra acestor aspecte vom reveni atunci când vom analiza argumentul 
cauzalităţii privind existența lui Dumnezeu. 

Acest atribut a lui Dumnezeu a permis unor gânditori - filosofi şi teologi să 
emită argumentul cauzalității în demonstrarea existenţei lui Dumnezeu, printre care îi 
amintim pe Aristotel şi pe Anselm, ultimul ajungând la concluzia desprinsă dintr-un 
raționament logic în conformitate cu care, dacă toate lucrurile au o cauză și dacă nu 
se poate merge la nesfârşit, pentru a căuta o cauză, atunci este logic să concluzionăm 
şi să acceptăm, am spue noi, existenţa unei a cărei existenţă nu este cauzată de nimeni 
şi de nimic, şi că această ființă este Dumnezeu. Opinia lui Aristotel, după care se pare 
că a fost influenţat şi Anselm (mileniul I, d.Hr.), cea în conformitate cu care există o 
primă cauză - un prim motor - primum movens ce pune în mişcare universul, este mai 
cunoscută, asupra sa nu vom insista, aici şi acum, deoarece într-un alt capitol al 

lucrării vom reveni asupra problematicii argumentelor existenţei lui Dumnezeu, în 
mod deosebit asupra argumentului la care se face referință aici, argumentul 
cauzalității. 

Chiar dacă Dumnezeu este o ființă fără cauză, mai mult imaginată, prin 
analogia chipului divin, cu care omul seamănă, ce nu poate fi depăşită de nici o altă 
fiinţă, nu ne putem imagina o fiinţă mai mare decât Dumnezeu, ceea ce înseamnă că 
nimic nu i-ar putea cauza existența şi nici determina mărimea, fiind o ființă 
necesarmente existentă, fără însă a se confunda cu existența, cum consideră filosofii 
substanțialiști şi panteiști. 

Recurgând la un alt raţionament, în vederea susţinerii existenţei reale și nu 
imaginare a lui Dumnezeu, deci a proprii Sale conştiinţe, cum vom arăta că se 
manifestă acest fenomen gnoseologic prin atributul ipseităţii, atunci în conformitate 
cu premisa adevărată, conform căreia Dumnezu ar fi doar o ființă imaginată, am 
ajunge la concluzia în conformitate cu care Dumnezeu n-ar exista decât în plan mental 
- imaginar, fără să dispună de o existenţă în Sine reală, ceea ce sub raport teologic este 
în mod evident fals, această invalidare a concluziei fiind infirmată de principiul logicii 
conform căruia de la o premisă adevărată nu putem infera decât o concluzie adevărată. 
Învers, dacă premisa de la care am plecat este falsă, și ca atare Dumnezeu nu este doar 
o ființă imaginată, atunci ar trebui să ajungem la concluzia falsă (conform aceluiași 
principiu logic), conform căreia Dumnezeu n-ar exista decât în plan mental - imaginar, 
ceea ce din punct de vedere teologic este infirmat, Dumnezeu existând prin Sine 
Însuşi, fiind o ființă care există, mai mare decât oricare altă ființă existent și creată de 
El. 

Cu alte cuvinte, ființa care există, necreată fiind, cu o existență de sine 
stătătoare, este mai mare decât ființa pe care putem noi să ne-o imaginăm și care este 
doar o reprezentare şi imaginație a minții noastre și nu ceea ce este cu adevărat 
Dumnezeu. Este acea ființă față de care altceva mai mare nu poate fi conceput, mintea 
noastră limitându-se doar la acel ceva imperceptibil şi imaginabil, fără să-l poată crea 
vreun contur - configuraţie ontologică, chiar în pofida faptului că Dumnezeu s-a 
revelat pe cale naturală și supranaturală, în scopul apropierii şi intervenţiei Sale în 
lume, devenind după cum avea să spună marele teolog și filosof catolic, Thomas 
d” Aquino, fiinţa care este "mişcătorul” a tot ceea ce mişcă. Idee regăsită mai înainte 
la Aristotel prin acel concept de "causa causorum”, de care nu dispune decât 
Dumnezeu. 

Chiar dacă pare a fi o noţiune cu puternice nuanţe biblice - scripturale, ideea 
aseităţii este regăsită şi în filozofie, fiind considerată un principiu filosofic care stă la 
baza lumii. Noţiunea de aseitate ca cel mai important principiu provine cel puţin de la 
Platon şi a fost folosit la o scară largă până la Sfântul Augustin, deși utilizarea exact 

a cuvântului aseitate a început doar din Evul Mediu, având conotaţia pe care o vom 
descrie în continuarea demersului întreprins. 

Din perspectivă scripturală și teologică, care ne intersează mai mult, atributul 
aseității este legitimtat prin versetul regăsit în cartea /eșirea, scrisă de Moise, unde 
atunci când Domnul a fost întrebat de acesta cine este, cum îl cheamă, care este 
Numele Tău? adică, Cine eşti Tu? Cum eşti Tu?, întrebări ce vizau identificarea 
personalităţii şi a însuşirilor lui Dumnezeu, răspunsul fiind foarte laconic, concretizat 
prin acea sintagmă „Eu sunt Cel ce este - sunt” - YHWH - Ieşirea 2:14 (ceva imposibil 
sau foarte greu de pronunțat), prin care era desemnat caracterul indeterminant, infinit 
şi imperceptibil al lui Dumnezeu. Acest răspuns provine din limba ebraică, fiind 
exprimat prin propoziţia „ami Yehier aser Yehien”, care în limba română este 
cunoscută, ca urmare a traducerii din limba greacă, prin sintagma devenită celebră 
pentru cunoscătorii Vechiului Testament, „Eu sunt Cel ce sunt”, adică „Eu sunt Cel 
care are experienţă prin Mine Însumi”, „Cel care există de Sine şi prin Sine”, nefiind 
creat, limitat şi determinat, identic cu ceea ce desemnăm prin Dumnezeu Tatăl şi 
Dumnezeu Fiul, la care se adaugă şi cea de-a treia Persoană Treimică, Duhul Sfânt. 

Într-o altă carte, în Apocalipsa, regăsim interpretarea acestui atribut prin 
expresia „Alfa şi Omega” (litere ce cuprind întregul alphabet grecesc), Domnul 
autoidentificându-se ca fire prin acest atribut al aseităţii, astfel că din perspectiva 
spațialităţii infinite, afirma: „Eu sunt Alfa şi Omega, Cel ce este, Cel ce era și Cel ce 
vine,  Atotţiitorul” (Apocalipsa 1:8), completat ulterior prin dimensiunea 
temporalității - eternității: „Eu sunt Alfa şi Omega, Cel Dintâi şi Cel de pe Urmă, 
Începutul şi Sfârșitul” (ibidem 22:13). La Sfântul Apostol Pavel, acest atribut era 
exprimat prin judecata: „„...din EI şi prin El şi "ntru El sunt toate” (Romani 11:36). 

Revenind la textul vetertestamentar prin care este delimitat acest atribut 
fundamental al lui Dumnezeu, cartea Ieşirea, vom scoate în evidenţă adnotările făcute 
de Bartolomeu Anania (Biblia, p.81), adnotări care explică modul în care Dumnzeu 
Se autodefineşte pe Sine. Definiţia concentrată în celebra tetragramă YHWH (care se 
poate citi YAHWE sau, mai rar, IEHOVA), al cărei nucleu e verbul “a fi”. Testul 
ebraic are câteva variante de traduceri: "Eu sunt Cel ce sunt” (misterul lui Dumnezeu 
Care refuză să-Și dezvăluie numele); “Eu sunt ceea ce sunt” (fiinţa prin ea însăşi); 
“Eu sunt fiindcă sunt”, mai simplu: “Eu sunt” (care conține în sine propria-i 
cauzalitate) și chiar “Eu sunt ce voi fi” (Cel pe Care oamenii ÎI vor percepe prin 
revelații succesive). Septugianta preferă sensul “Eu sunt Cel ce este”, mai simplu: 
“Cel ce este” (Dumnezeu este existenţa în sine, singura realitate adevărată şi cauza 
unică a tuturor realităților. >); aşa traduce şi Biblia de Ierusalim, revendicându-și 
aplicarea unei riguroase sintaxe ebraice. 


247 


IOAN JUDE Retorica Divină 


Pentru a clarifica şi mai bine dialogul dintre Dumnezeu cu Moise pe muntele 
Sinai, acolo unde Domnul s-a revelat din acel rug aprins, auzindu-i doar vocea nu şi 
fața, pentru a demonstra că Dumnezeu este privativ de dimensiunea ontologică timp, 
vom conjuga posibelele sensuri şi atribuţii ce emerg acestei sintagme ce are la bază 
verbul a fi, „Eu sunt Cel ce sunt” sau ”Eu sunt Cel ce este”, corelativă cu cele trei 
moduri ale timpului, pe care le putea deţine în plan ontologic, în raport cu acest verb 
- a fi: trecut, prezent și viitor, ştiut fiind că verbul în cauză este impropriu existenţei 
lui Dumnezeu. 

Cu referinţă la existența lui Dumnezeu, corelativă cu timpul trecut a verbului 
a fi, ceea ce se subînțelege că este o absurditate, la fel și celelalte două moduri ale 
verbului conjugat, rezultatul obţinut ar fi: 


La timpul trecut: 
Eu am fost Cel ce am fost 
Eu am fost Cel ce sunt 
Eu am fost Cel ce voi fi 

La timpul prezent: 
Eu sunt Cel ce am fost 
Eu sunt Cel ce sunt 
Eu sunt Cel ce voi fi 

La viitor: 

Eu voi fi Cel ce am fost 
Eu voi fi Cel ce sunt 
Eu voi fi Cel ce voi fi 


Lăsând la latitudinea fiecăruia, dar şi la capacitatea de analiză şi interpretare 
a rezultatelor desprinse din acest exerciţiu logic asupra acestui atribut onto-teologic al 
lui Dumnezeu, vom putea observa că dintre cele trei moduri temporale, cel care 
corespunde pe deplin definiţiei rezultate din dialogul lui Dumnzeu cu Moise este cel 
al timpului prezent: "Eu sunt Cel ce sunt”- "Eu sunt Cel ce este” şi nu cel care vizează 
trecutul exprimat prin sintagma Dumnezeu a fost sau cel care vizează viitorul, 
Dumnezeu va fi, moduri ce ar limita existenţa infinită şi eternă a lui Dumnezeu. Dacă 
am accepta celelalte două variaţii temporale, definiția nu ar fi nici plenară și nici 
exhaustivă, limitându-l existenţa lui Dumnezeu fie la ceea ce a fost, fie la ceea ce ar 
putea fi, presupunând o determinare cauzală ontologică, infirmând argumentul de 
factură existențială sub raport ontologic și cosmologic în conformitate cu care: 
Dumnezeu ar fi fost cauzat existențial și nu ar fi necauzat; ar exista printr-o 
determinare cauzală şi nu ca existenţă de sine stătătoare. Ca atare sintagma acceptată 
- "Eu sunt Cel ce este” exclude orice determinare și existență temporală, corespunzând 
unui timp fără timp, şi a unei cauze fără cauză. Nu este necesar să evidențiem limitele 
presupuse ale celorlalte două moduri prin care am conjugat verbul a fi, coroborat cu 

exisenţa lui Dumnezeu, ele fiind foarte uşor de semnalat, limita maximă posibilă de a 
fi existat fiind regăsită la modul temporal viitor, ceea ce face să fie exclusă existența 
prezentă a lui Dumnezeu: “Eu voi fi Cel ce am fost”, existenţa trecută: “Eu voi fi Cel 
ce sunt” şi existenţa trecutului şi a prezentului: “Eu voi fi Cel ce voi fi”. 

Așa cum putem deduce, aceste afirmaţii încorporează mai amplu Fiinţa lui 
Dumnezeu, care, aşa cum ne putem da seama, există în afara timpului: trecut, prezent 
şi viitor în care s-a desfăşurat și se va desfășura istoria omenirii, Dumnezu fiind 
veşnic, etern, fără început şi fără sfârşit: Înainte de se fi născut munţii şi înainte de a 
de a fi fost formate pământul şi lumea, din vejnicie în vejnicie, Tu ești Dumnezeu 
(Psalmi 90:2, asociat cu Proverbele lui Solomon 8:25-26). 

Cea mai mare problemă care se pune din punct de vedere teologic şi onto- 
teologic este cea legată de „identitatea lui Dumnezeu”, exprimată prin întrebarea Cine 
este Dumnezeu? Întrebare retorică a cărui răspuns nu ne-a fost dat nici chiar de Cel 
la care ne referim, un asemenea răspuns putându-l doar intui - revela, nu şi demonstra, 
oricâte argumente şi atribute am putea găsi şi conferi lui Dumnezeu doar prin 
intermediul raţiunii. Dacă apelăm la textul biblic reveladin cartea Ieşirii a lui Moise, 
vom putea observa că răspunsl este destul de evaziv - „Eu sunt”, răspuns ce 
corespunde la întrebarea “cine eşti?”, ca ulterior, la insistenţele lui Moise, în scopul 
completării unui asemenea răspuns eliptic dat de Dumnezeu, să-i replice prin sintagma 
„Eu sunt cel ce este - sunt”. Este un răspuns “diplomatic”care nu permite evaluări 
spaţio - temporale ale divinității şi nici de natură psihologică, care să-i poată contura 
personalitatea şi identitatea, în pofida faptului că ne sugerează, fără a putea confirma, 
că seamănăm cu E], întrucât am fost creaţi după chipul şi asemănarea Sa, adică liberi, 
acordându-ne liberul arbitru, asemenea puterii divine care spre deosebire de alte 
puteri, este omniprezentă şi omnipotentă, diferenţiindu-se de puterea emergentă 
creaţiei, şi ca atare, Dumnezeu nu poate fi identificat cu nicio persoană şi cu niciun 
spirit, având o existenţă impersonală. 

Dacă l-am echivala pe Dumezeu cu existenţa - realitatea creată - pe un fond 
panteist, l-am lipsi de atributul său fundamnetal, acela de putere absolută, 
independentă de timp şi spaţiu, adică de a dispune de o existență atemporală şi 
aspaţială. 

Completând semnificaţia atributului aseităţii, Sfântul Grigorie de Nazianz, cu 
privire la acest atribut, afirma: „Dumnezeu era şi va fi de-a pururi sau, mai curând, 
este de-a pururi... Căci cuprinzând totul în El, El are Fiinţa, Fiinţa fără început şi fără 
sfârşit, ca un ocean infinit şi fără hotar”. La aceste referințe adăugăm şi pe cea a lui 
Clement Alexandrinul, care afirma că „Numele Cel ce este arată că într-adevăr El 
singur există, că El a fost totdeauna, că este şi va fi”. Teză susținută şi de Sfântul loan 
Damaschin, care afirma că „Dintre toate numele care I se dau lui Dumnezeu, cel mai 

corespunzător pare să fie „Cel ce este”, pentru că el cuprinde întreaga existenţă, ca o 
mare nemărginită şi nesfârşită”, vizând şi atributele infinității, eternității și cel al 
vejniciei, pe lângă cel al aseității. 

Un atribut atât de important al lui Dumnezeu, prin care era desemnată firea 
lui divină, nu putea să lase indiferenți teologii creştini, în mod deosebit pe cei 
ortodocși, mai sensibili la existenţa prin Sine a lui Dumnezeu, prin atributul aseităţii, 
dar şi a conștiinței de Sine, ca o conştiinţa universală - cosmică, ceea ce este desemnat 
prin atributul ipseității. Teologului ortodox D. Stăniloae consideră existența de Sine 
mai sus decât toate celelalte atribute de Sine ale lui Dumnezeu, identificând existenţa 
de Sine cu esența de Sine, ceea ce înseamnă că nu doar existenţa ca existenţă este 
importantă în determinarea aseităţii, ci faptul că această existență nu are nevoie de 
nimic, este necondiționată, ca existență în sine. Întrucât esenţa nu este dată real decât 
în subiect, se poate spune că suportul tuturor atributelor divine este realitatea 
ipostatică sau întreit ipostatică dumnezeiască. 

În acest sens, teologul român îl citează pe Sfântul Dionisie Areopagitul, 
arătând că „însăşi existenţa este a Celui ce este, deci existenţa este a Lui şi nu Elal 
existenţei, evitându-se pe cât posibil exprimarea tautologică dacă nu ţinem seama de 
aspectul onto-teologic. Mai pe înţelesul nostru, dincolo de exprimarea teologică şi 
onto-teologică, prin acest atribut înțelegem că existenţa este în Dumnezeu şi nu 
Dumnezeu în existenţă, aspect mai greu de înțeles, atâta timp cât se încearcă 
delimitarea Creatorului de creație, adică de existența celor create. Cu alte cuvinte, 
Dumnezeu nu este dependent de niciun fel de formă a verbului a fi, existenţa fiind 
cuprinsă în El, care există în afara a ceea ce este desemnat prin ființa concretă - 
ontologică, existând doar ca Fiinţă onto-teologică sau ontoteocratică. 

Această definiție a aseității lui Dumnezeu este în strânsă legătură cu 
înţelegerea dionisiană a teologiei şi cunoaşterii mistice, conform căreia Dumnezeu nu 
există, ci supraexistă. Cu referință la Dumnezeu Treime, teologul român susţine și 
sprijină în acelaşi timp teza teologică în conformitate cu care Dumnezeu este 
„supraesenţa tripersonală” sau ”tripersonalitatea supraesenţială”, care, chiar dacă pare 
un simplu joc de cuvinte, nu este adevărat, întrucât acest procedeu ludic evidențiază 
profunzimea aprecierii făcute de marele teolog român. 

Modul de a exista în toate timpurile a lui Dumnezeu, indiferent de aceste 
moduri ce delimitează timpul şi existenţa în timp a creaţiei, este regăsit și la Fiul lui 
Dumnezeu. O asemenea afirmaţie este făcută de Sfântul Apostol Petru, care susţine 
că Mielul lui Dumnezeu, care a ridicat păcatul lumii, a fost cunoscut mai înainte de 
întemeierea lumii: „Cel ce rânduit a fost mai” nainte de” ntemeierea lumii...” (1 Petru 
1:20). 

Afirmaţie completată de Sfântul Apostol Pavel, prin care arăta că Dumnezeu 
şi-a ales urmaşii înainte de întemeierea lumii: „Într”acest chip ne-a şi ales întru El 
mai înainte de întemeierea lumii, pentru ca” ntru iubire să fim în faţa Lui sfinți și fără 
prihană ...” (Efeseni 1:4) şi, în mod similar, speranța noastră legată de viaţa veşnică a 
fost promisă mai înainte de vejnicie, mai înainte de începerea timpului, după cum 
mărturiseşte acelaşi apostol în Epistola către Tit (1:2): „întru nădejdea vieții veşnice 
pe care mai” nainte de toți vecii a făgăduit-o Dumnezeu...”. El, fiind prezent nu numai 
în acelaşi timp în toate locurile, ci în acelaşi loc în toate timpurile”, corespunzând pe 
deplin cu modalitatea temporală prezentă a conjugării verbului a fi, în consonanţă cu 
sintagma "Eu sunt Cel ce sunt”- "Eu sunt Cel ce este”. 

O asemenea asociere - identitate sub raport teologic, prin intermediul 
atributului aseităţii, este operaţională şi în ceea ce privește natura lui lisus Hristos, 
asemănătoare din această perspectivă cu firea - natura lui Dumnezeu Tatăl. În acest 
sens, în Epistola către Evrei, acelaşi apostol declara că „Iisus Hristos este Același, ieri 
şi azi și în veci” (Evrei 13:8). 

Aceste expresii ne vorbesc despre existenţa în prezenţa lui Dumnezeu a Fiului 
Său care a parcurs timpul trecut, putând vorbi despre o veşnicia trecută, existând 
dinaintea creaţiei, printr-un asemenea trecut veșnic, care asemenea trecutului veşnic 
va trăi şi exista şi într-un viitor veşnic. Astfel, cuvântul veşnic, continuu, permanent, 
întruna, necontenit etc., indică o durată care nu are nici început nici sfârşit, care nu se 
supune nici unei determinări temporale, desemnând acel atribut al veşniciei lui 
Dumnezeu, la care ne-am referit deja. 

De la acest atribut al aseității, prin intermediul chipului nostru, asemănător 
cu chipul lui Dumnezeu, se ridică întrebarea dacă, după chipul lui Dumnezeu 
suprafiinţial, omul are oarecum calitatea de a exista prin sine - de a fi și de a exista de 
sine stătător, asemenea Celui căruia îi poartă chipul? Răspunsul este previzibil şi 
evident de factură negativă, deoarece ca ființă creată, omul nu poate să dispună de 
acest atribut, el depinde de Creator şi ca atare dispune de ceea ce Creatorul nu are 
nevoie, anume de guiditate (concept aristotelian prin care este desemnat faptul că un 
obiect, fenomen sau ființă, pentru ca să fie ceea ce este, a-l putea delimita de altele, 
are nevoie de o cauză primă sau de un ansamblu de factori care condiționează existenţa 
acestora - dasein-ul în limbaj heideggerian. 

Se subînţelege că pe Dumnezeu nu-L caracterizează un asemenea atribut 
ontologic - cauzal, neavând nevoie de vreo cauză pentru a exista, pe El îl 
caracterizează aseitatea, dispunând în acest sens de o existenţă în Sine, și să fie ceea 
este El Însuşi, pe fondul ipseității, şi nu altceva, fiind necondiționată prin acel atribut 
al quidității, neavând nevoie de vreo determinare din afara Sa pentru a fi ceea ce este, 
fiindu-şi suficient Sieși, adică autosuficient. 

Fiind o persoană creată, de esenţă divină, prin calitate de persoană pe care 
Dumnezeu a dat-o creaturilor, omul participă la aseitatea lui Dumnezeu prin această 
natură divină a creaturii, fiind creată astfel premisa participării acestor forme ale 
creaţiei la aseitatea Sa. În ceea ce priveşte participarea omului la aseitatea divină, 
această participare se realizează prin energiile divine, ținând seama de numitorul 
comun al omului cu Dumnezeu, chipul lor comun, cel prin care omul dispune de unele 
atribute comune cu Dumnezeu. 

Cu referinţă la acest subiect teologic, D. Stăniloae avea să susțină că subiectul 
uman este şi el apofatic şi nu se epuizează în acte, căci energiile lui nu sunt una cu 
esenţa ca la obiecte. În acest sens, sublinia: „După credinţa noastră, dacă nu ar exista 
o Persoană supraexistentă, neîncadrată în sistemul de referinţe al naturii, n-ar putea 
exista nici persoana umană, într-un anumit fel supraexistentă şi ea, capabilă de o 
existență neîncadrată deplin în sistemul de referințe al naturii şi chemată la 
comuniunea cu o astfel de existență perfectă şi eternă, adică în relaţie liberă cu 
Persoana supremă“ (D. Stăniloae, Teologia Dogmatică ortodoxă, vol. I, pag. 114). 
Am spune noi, prin sufletul nepieritor şi nu prin trup! 

O falsă iluzie a aseității omului ar fi creată prin acceptarea liberului arbitru, 
în conformitate cu care omului i-a fost creată libertartea de a exista prin sine - de sine 
stătător, ceea ce este fals, ca ființă creată omul neputând exista decât prin intermediul 
şi sub îndrumarea celui care l-a creat, depinzând în momentele decisive ale existenţei 
sale de Providenţă, noi fiind în permanenţă urmăriţi prin intermediul destinului de 
grija proniatoare a lui Dumnezeu. Cel ce există prin Sine, care dispune de o existenţa 
liberă de orice constrângere şi condiționare spaţio-temporală este unica Fiinţă 
necreată, Dumnezeu. El este unicul care nu este încadrat în vreun sistem de referinţe, 
nici conceptual și nici empiric, ca existență fizică, fiind lipsit de vreo limită, 
caracterizându-L perfecțiunea și veşnicia. 

Opinii similare cu cele desprinse din cărțile de teologie există şi în alte lucrări, 
una dintre acestea fiind lucrarea de dată relativ recentă, „Codul lui Dumnezeu”, 
aparținând autorului Gregg Braden, o carte de inspirație mai mult esoterică şi 
cabalistică, decât de factură teologică, de aceea nu vom prezenta punctul de vedere a 
acestui autor, doar în scop comparativ cu textul teologic. Mai important decât această 
analiză comparativă este faptul că Braden preia etimologia numelui de Dumnezeu prin 
sintagma binecunoscută, „Eu sunt cel ce sunt”, de la profesorul de Cabala, Z'ev ben 
Shimon Halevi, din lucrarea „Kabala”, care rezumă numele lui Dumnezeu prin 
cuvintele simple, „Dumnezeu este Dumnezeu”. 

Vom desprinde alte lucruri şi mai interesante de la acest autor. Spre exemplu, 
atunci când face referinţă la tărâmurile creaţiei, reprezentate de cei zece sefiroți din 
„Arborele Vieţii” din tradiţia ebraică veche, în mod deosebit la primul tărâm, cunoscut 

sub denumirea de sefirotul Keter sau Coroana (vezi lucrarea citată de Halevi, „Golden 
Treasury of Bible Stories” a lui Arthur W.Spaulding, Nashhville: Southern 
Publishing, 1954, „Comoara de aur” din Poveşti biblice), Halevi observă că acest 
sefirot este asociat cu numele „Ehyeh asher ehyeh”, ceea ce se traduce prin sintagma 
„Sunt ceea ce sunt” sau începutul şi sfârşitul creației. După Gr. Braden, acesta ar fi 
fost numele primit de Moise atunci când i s-a adresat lui Dumnezeu cu întrebarea 
„Cum Îl cheamă?” (Ieşirea 3:13). 

Pentru relevanţa lor redăm mai jos corelaţiile dintre aceste elemente, aşa cum 
sunt evaluate de Halevi (op.cit.p.9, apud. G. Braden, p.133 şi p.92, unde alături de cei 
zece sefiroți prezentaţi, mai este prezentat şi sefirotul - tărâmul denumit Hod, 
corespunzător atributului divin Reverberaţia, şi unde Keter subordonează cei zece 
sefiroţi, aflat deasupra şi nu printre ei). 


Numele sefirotului Atributul Vechiul nume a lui 
Dumnezeu 

Keter Coroană EHYEH 
Hokmah Înţelepciune YHVH 
Binah Înţelegere ELOHIM 
Daat Cunoaştere Fără nume 
Hesed Compasiune El 
Gevurah Dreptate YAH 
Tiferet Frumuseţe YHVH ELOHIM 
Nezah Eternitate YHVH ZEVAOT 
Yesod Temelie EL HAI SHADDAI 
Malkhut Împărăţie ADONAI 


Corelaţiile dintre numele sefirotului, atributul lui Dumnezeu şi vechiul nume 
atribuit divinității iudaice unice. 

Acestă dinamică a numelui lui Dumnezeu scoate în evidenţă că acesta nu este 
nici unic şi nici static, fiecare nume, corespondent unui sefirot sau altul, dispune de 
atribute şi nume diferite. Spre exemplu, numele Yah şi El Hai Saddai au mai multe 
conotaţii semantice, putând însemna, deopotrivă, Domnul a tot ce există, Dumnezeul 
lui Israel, Dumnezeu cel viu şi Regele universului. Ca atare, sunt mai multe combinaţii 
ale unei singure puteri, concentrate într-un singur nume, similar cu efectele unei 
singure forţe care nu poate fi cunoscută direct. 

Am reprodus această dinamică a numelui lui Dumnezeu pentru a putea 
observa că acest nume nu este static şi corespunde mai degrabă unei traduceri 
dinamice, adecvate şi corespondente cu o asemenea dinamică epistemologică. 
Rămâne constant cuvântul ebraic Ehyeh din sintagma „Ehyeh asher Ehyeh”, derivat 
din rădăcina „a fi” la persoana întâi singular, fără a se face precizare la timp: am fost, 

sunt, voi fi, ceea ce poate însemna, deopotrivă, „Eu sunt”, „Eu voi fi”. Faptul că acest 
cuvânt apare de două ori în sintagma prezentată, sugerează că timpurile folosite ar 
putea fi diferite pentru fiecare dintre cele două cazuri Dacă admitem această 
interpretare prin dublarea sensului verbului a fi, prin eu sunt şi eu voi fi, care se pare 
a fi cea mai plauzibilă în varianta sintagmei oferite de Halevi, corespunzătoare 
primului sefirot Keret, tradusă prin „Sunt ceea ce sunt”, atunci sintagma ce 
desemnează numele lui Dumnezeu ar putea lua forma dinamică, „Eu voi fi cine voi 
fi” sau aşa cum este cunoscută, ca variantă clasică, „Eu sunt cel ce sunt” sau „cine” 
sunt, întrucât Asher este polisemantic, putând însemna la fel de bine, cine, care sau 
ce. 

Astfel, cuvintele pe care Dumnezeu le-a folosit pentru a-şi identifica 
identitatea ontologică - existenţială infinită (în raport cu versiunile mai timpurii ale 
Cabalei, unde numele lui Dumnezeu era „Ayin Sof”, ceea ce ar corespunde cu acel 
atribut al infinititudinii, însemnând Infinit sau Fiinţă infinită, ar putea fi citite în cel 
puţin trei combinaţii, precum: „Eu sunt cel/care/ce sunt”, „Eu voi fi cel/care/ce voi 
fi” şi „Eu voi fi cel/care/ce voi fi, după voinţa Mea”. 

Întrucât se complicau prea mult lucrurile, a rămas consacrată traducerea 
numelui lui Dumnezeu, corespunzătoare cu primul sefirot, prin cunoscuta sintagmă 
„Eu sunt cel ce sunt”. Versetul 14 şi următoarele din capitolul 3 al cărții Ieşirea este 
lămuritor din acest punct de vedere, acolo făcându-se precizările necesare în decelarea 
acestei sintagme ce a ridicat şi mai ridică şi în prezent multe semne de întrebare, 
traducerea omului neputând fi identică şi identificată în acelaşi timp cu adevărata 
identitate a lui Dumnezeu. Ceea ce trebuie reținut este faptul că atât în Vechiul 
Testament, cât şi în Tora, Dumnezeu I se adresează lui Moise într-un mod 
personalizat, reducând sfera atributivă pentru poporul ales, cel care s-a arătat lui 
Moise fiind Dumnezeul lui Avraam, a lui Isaac şi a lui Iacob şi nu a întregii umanităţi. 
De ce nu este imparţial este o altă temă ce sugerează răspunsuri ce transcend caracterul 
universal şi obiectiv al puterii Sale absolute, în acea vreme, unde şi când Dumnezeu 
era cu mult mai personalizat decât în vremurile ulterioare, când şi unde ştiinţa şi 
rațiunea îi acceptă alte conotaţii decât cele revelate unor aleşi, fie ca indivizi, fie ca 
popoare. 

O asemenea interpretare adecvată sensului devenirii divinității, ca să ne 
exprimăm în mod generic, ar putea stârni unele obiecţii din partea teologilor creştini, 
care sunt cu mult mai reticenţi şi conservatori în raport cu aceste inovaţii lingvistice. 
La fel, şi o asemenea încercare temerară de a realiza aceste analogii, poate fi 
interpretată chiar ca o blasfemie față de Cuvântul biblic original, necunoscut de fapt, 
adevăratul şi originalul text fiind produsul revelaţiei - intuiţia, prin ceea ce i-a fost 
sugerat lui Moise de către Dumnezeu. Aşa cum am văzut şi este cunoscut, numele lui 

Dumnezeu, impersonalizat şi nedefinit, prin care se prezintă Domnul lui Moise, nu 
este static, ci cunoaște o dinamică epistemologică, în raport cu devenirea creaţiei şi a 
capacităţii rațiunii de a surprinde această dinamică reciprocă dintre Creator și creaţie. 
Faptul că a existat un început al creaţiei rezultă chiar din primul verset al cărții 
Facerea, unde se afirmă că „Întru” început a făcut Dumnezeu cerul şi pământul”, 
continuîndu-se prin versetul în care este prezentat contextul - situația la care a ajuns 
creaţia în continua sa devenire: „„...pământul era nedesluşit şi ne” împlinit; şi întuneric 
era deasupra genunii; Şi Duhul lui Dumnezeu Se purta pe deasupra apelor”. Dacă ne 
referim la acel „întru început”, atunci înseamnă că există şi un sfârşit, „calea” de la 
început până la sfârşit, fiind supusă acestei deveniri continue. 

Aşa cum susţinea în adnotările sale şi ÎPS Bartolomeu V. Anania la traducerea 
Bibliei (Septuaginta), „...atunci când EI, prin propria Sa voinţă şi putere, a hotârât ca 
lumea să aibă un început, pentru a nu rămâne în „interiorul dimensiunii nemărginite 
şi atemporale”, tot aşa a hotârât să aibă şi un sfârşit, ceea ce în mod legic şi logic 
implică această deschidere şi devenire ontologică a lumii create, adică a ceea ce în 
ebraică este desemnat prin sintagma „cerul şi pământul”. De unde concluzia că această 
sintagma întru” început (en arhe) cu care, probabil, nu în mod întâmplător se deschide 
Cuvântul Lui Dumnezeu omenirii, sugerează că Dumnezeu transcende începutul şi că 
El este anterior oricărei mişcări, identificându-se cu acel verb la care ne-am referit, şi 
care desemnează devenirea (reamintind că în ebraică verbul hawah înseamnă a deveni 
şi se traduce prin Dumnezeu sau Domnul Dumnezeu, derivat din Yahwe, Dumnezeul 
de mai târziu al evreilor). 

Vom încerca să argumentăm oportunitatea acestui nou sens atribuit divinității 
şi implicit lui Dumnezeu, chiar dacă pentru unii ar părea o blasfemie. În acest sens, 
vom recurge la unele paralelisme şi analogii dintre dintre semnificaţiile atribuite 
acestei categorii de maximă generalitate şi abstractizare, care este Dumnezeu, de către 
diferitele accepţiuni şi oportunități epistemologice, ştiut fiind că sensul adevărat 
rămâne închis raţiunii umane, Dumnezeu fiind „ceea ce este”, prin răspunsul, 
„soluţia” găsită cu ajutorul căreia am descifra acest adevăr absolut, înscris în „codul 
divin”, ne-am autoelimina ca oameni, devenind dumnezei, aşa cum s-au autocreat zeii 
prin puterile lor miraculoase, dar care erau tot creaturi ale unicului Creator. 

Dacă facem o paralelă cu istoria filosofiei greceşti, vom putea observa că 
acest verb ebraic ce desemnează devenirea, la fiosofii greci, în mod deosebit la cei 
materialişti (situaţie similară fiind regăsită şi în traducerea Bibliei în Vulgata, adică 
într-un limbaj mai accesibil, de factură kerigmatică), are conotaţia principiului sau a 
principiilor, printre altele fiind comun cu acest atribut al infinității şi atemporalității. 
Nu se spune însă în Biblie cum a făcut, din ce a făcut şi nici în ce scop a făcut, mai 
corect spus, a creat Dumnezeu creaţia. Ca să nu ne mai întrebăm, cu ce mijloace. 


255 


IOAN JUDE Retorica Divină 


Aceasta lasă să se înţeleagă faptul că Dumnezeu a creat ceea ce a creat din nimic, 
sintagma „întru” început” devenind exclusivistă sub acest raport, la început nefiind 
decât Cuvântul” şi nimic altceva de esenţă materială. 

Adevăr recunoscut şi mărturisit de Fiul lui Dumnezeu, care ştia mai bine decât 
oricine acest început lipsit de substanţă materială, prin însăşi natura Sa divină, în acest 
mod fiind exclusă prezumția unei materii preexistente, Dumnezeu creând lumea pe 
baza acelui principiu „ex nihilo”, adică „din nimic”, ceea ce în concepţia 
materialiştilor conduce la ideea „ex nihilo nihil”, adică din nimic, nimic iese sau se 
creează, ceea ce ar limita orice atribut divin, implicit pe Dumnezeu ca putere absolută 
ce depăşeşte orice închipuire şi raționament uman. 

Nu este mai puţin adevărat că o asemenea teză a existenţei principiului 
imaterial a fost prefigurat şi invocat mai înainte de Platon, prin celebra teză a ideii 
absolute, numai că spre deosebire de teologie, acest mare filosof nu interpretează 
atributele divinității, ci doar le prefigurează într-o posibilă idee ce premerge substanța 
materială a lucrului desemnat. Este doar un pas şi nu o revoluţionare în planul 
descifrării „codului lui Dumnezeu”, ca să reproducem titlul cărții deja citate, „Codul 
lui Dumnezeu. Secretul trecutului, promisiunea viitorului”, lucrare ce atrage atenţia 
cel puţin prin titlul ei, ca să nu mai vorbim de conţinut. 

În încheierea analizei acestui atribut, putem desprinde concluzia conform 
căreia Dumnezeu nu poate fi nici numit şi nici cuprins cu mintea, fiind deopotrivă în 
mintea şi sufletul fiecărui om, şi, totodată, în afara acestora, dispunând, deopotrivă, 
de o existenţă de sine sau/și prin sine. Cel viu şi Cel etern, cum mai este desemnat 
Dumnezeu, se regăseşte şi recunoaşte în actul creaţiei şi efectele induse prin aceasta, 
de accea pentru a-L putea cunoaşte pe Dumnezeu, mai întâi tebuie să-i cunoştem 
creaţia, adică ceea ce s-a lăsat văzut simţurilor şi cugetului nostru, de la universul mic 
la universul mare. Prin aceasta Dumnenezeu a demonstrat că nu-şi era suficient Sieşi, 
simțind nevoia să se reveleze creaţiei prin lucrurile și ființele create, printre care, în 
universul cunoscut, doar omul este în măsură să-i poată contempla existența. 

Cu toate acestea, vorbind despre acest atribut divin, cum este aseitatea - 
existența în sine, acesta s-ar părea că contrazice faptul că Dumnezeu a fost „văzut” de 
unii oameni (Moise doar l-a auzit!), ca atare, prin intermediul revelaţiei şi nu pe cale 
senzorială, Dumnezeu S-a „arătat” unor oameni prin acel fenomen divin al kenozei - 
întrupării în lume, nu prin creație, ci pe calea revelației supranaturale, prin Fiul Său. 

Atât despre aseitate, în continuare, legat de acest atribut divin, vom vorbi 
despre autosuficiență, care doar dintr-un anumit punct de vedere este validat, nu în 
totalitate, şi anume din perspectiva cauzalităţii existenţei Sale, fiindu-Și suficient din 
acest punct de vedere, mai corect spus, nu are nevoie de vreo cauză în planul etiologiei 
Sale divine, existând prin Sine şi pentru Sine. 

Autosuficiența 
Aşa cum vom putea deduce, chiar pe acest fond paradoxal, ca atribut al lui 


Dumnezeu, Autosuficienţa - Self Sufficient, ca atribut al lui Dumnezeu, este legată și 
corelată şi cu alte atribute, în primul rând cu atributele aseităţii, atotputerniciei, 
infinităţii, eternității, ceea ce-L face pe Dumnezeu să fie ceea ce este, și nu altcineva 
sau altceva, după cum poate fi interpretat prin atributul ipseității, fără să aibă nevoie 
de vreo determinare cauzală, existând în afara quidităţii, ca atribut prin care este 
desemnat ansamblul factorilor care condiţionează sau determină esența unui lucru sau 
tot ceea ce face ca o entitate să fie ceea ce este, existând prin sine înşăşi, fiind ceea ce 
este prin Sine, în afara altor factori care să-L facă să atingă acel status onto-teologic 
suprem. 

Ca atribut exclusiv divin, regăsit din păcate şi în rândul ființelor umane create 
şi conştiente de această limită umană, autosuficiența ridică mai multe semne de 
întrebare. Una dintre aceste întrebări, fireşti de altfel, este de ce dacă Dumnezeu Își 
este suficient Sieşi, putând exista în şi prin El Însuşi, a mai creat lumea?! Mai adecvat 
sensului și scopului urmărit prin creație, această întrebare ar putea căpăta forma: care 
este rațiunea pentru care am fost noi creaţi?, mai ales dacă Dumnezeu are totul, şi dacă 
este deplin satisfăcut în El Însuși? 

În același plan interogativ - retoric se regăseşte şi cunoscutul filosof român 
P.P.Negulescu, atunci când realizează paralela dintre atributul infinititudinii 
universului - creaţiei, ce corespunde atât absolutului cât şi relativităţii creaţiei, şi 
implicit unui atribut - al infinităţii, care transcede ceea ce derivă din el, asemenea lui 
Dumnezeu care transcende creaţia, adică finitul creat. În acest context paradoxal şi pe 
fondul acestei paralele dinte absolut şi relativ, infinit şi finit, Creator şi creaţie, 
filosoful citat făcea următoarea remarcă : „Dacă infinitul n-a rămas veşnic singur este 
fiindcă a avut nevoie de finit, ca să existe. ŞI astfel, fie că am admite că Dumnezeu a 
produs lumea printr-o emanaţie necesară, fie că am admite că a creat-o liber, adică 
fără nici o necesitate a naturii sale, obiecţia rămâne întotdeauna aceeaşi. Pentru ce, 
adică, a creat-o? De ce a luat naştere universul? De ce Dumnezeu nu a rămas închis, 
n-a rămas învăluit în Sine însuşi?” (cf. lucrarea Scrieri inedite. Probleme 
cosmologice). 

Pe acest fond antinomic dintre existenţă şi nonexistenţă, Fichte recunoaşte 
chiar originea ideii devenirii, iar Hegel prin celebra sa triadă identifică existenţa - 
Cuvântul obiectivat, cu antiteza, iar scopul devenirii, cu sinteza, similar principiului 
antropic, la care ne vom referi într-o altă secvenţă. De aici concepţia panlogistă şi 
panlogismul, prin intermediul căruia procesul devenirii cosmice este privit ca un 
proces logic, “tot ceea ce este real, este şi raţioanal”, adică se originează printr-o 
rațiune cosmică. 

Problema devenirii şi a identităţii lui Dumnezeu cu acest principiu atemporal, 
care vizează atemporalitatea şi infinititudinea spaţiu - temporală, ca raport dintre 
absolut şi relativ, în ultimă instanță aseitatea, poate fi analizată şi prin prisma relaţiei 
cauză-efect. Într-o asemenea analiză şi dintr-o asemenea perspectivă a diacroniei, 
filosoful român citat, identifica scopul universului cu cauza lui, observând "căci, 
trebuie să fie absolut şi infinit, scopul universului nu poate exista decât alături de 
cauza lui, care este şi ea prin definiţie absolută şi infinită. Două absoluturi, care ar 
exista “alături” unul de altul, s-ar limita reciproc, devenind relative, şi tot aşa două 
“infinituri” care ar exista “alături” unul de altul, s-ar limita reciproc, devenind finite”. 

Concluzia logică la care ajunge P.P.Negulescu este exprimată prin următoarea 
judecată ipotetică: “Dacă scopul universului se confundă cu cauza lui, atunci 
Dumnezeu a creat universul pentru Sine Însuşi” (ibidem). Întrebarea care poate 
descinde dintr-un asemenea raționament uman vizează motivaţia pentru care care a 
creat universul, adică de ce l-a creat - în ce scop, şi cu ce mijloace? Asemenea 
întrebări devin retorice, atâta timp cât Dumnezeu este mai presus de logica şi rațiune 
umană, scopul şi finalitatea creaţiei fiind înscrise în acel “cod divin”, inaccesibil 
descifrării de către om şi raţiuii în general. Ceea ce-i este permis omului să cunoască 
sunt doar unele atribute ale lui Dumnezeu, dar şi pe acestea mai mult simţindu-le şi 
intuindu-le, decât să le poată percepe şi înţelege pe cale rațională, fie apofatică, fie 
catafatică. Asemenea propriei Sale identități, şi cunoaşterea transcede posibilităţii, 
fiindu-i interzisă omului, asemenea primei perechi care a depăşit pragul accesibil 
cunoaşterii prin tendinţa depăşirii lui. De aceea, omului îi revine în primul rând sarcina 
autocunoaşterii şi doar prin această conştiinţă a Sinelui să tindă spre cunoaşterea Celui 
care i-a conferit o a semenea identitate analogică cu El, din anumite puncte de vedere, 
dar care nici pe departe, nici chiar în planul devenirii, nu permite egalitate în plan 
atributiv, cu atât mai puţin în cel al identităţii. 

O altă întrebare legată de atributul autosuficienţei ar fi cea cu privire la natura 
diferită a firii Creatorului și a creaţiei, mai precis, ea putând lua următoarea formă: 
cum poate intra Dumnezeu într-o lume care îi este improprie din punct de vedere 
ontologic, când este ştiut că Dumnezeu este o ființă spirituală şi nu una materială? 
Răspunsul ar fi legat de atributul omnipotenţei: Dumnezeu poate să facă ce vrea, ceea 
ce a şi făcut, S-a transformat în om prin Persoana Fiului Său, nefiindu-Şi suficient 
Sieşi. Dintr-o asemenea perspectivă trinitară este mai uşor de dat un răspuns la această 
problemă, Dumnezeu fiind configurat din trei Persoane o Trinitate de aceeași esență, 
alcătuind pe Dumnezeu care este Unul sub raportul unicităţii şi ipseităţii - cu o 
conştiinţă de sine unică şi unitră, ca atribute divine ce se presupun reciproc. 

De aici ar rezulta sub raport logic că Dumnezeu nu este singur, cum este 
considerat în cadrul religiilor monoteiste, şi nici autosuficient, în El conlucrând trei 

entități reunite într-un conţinut diferit, cu o formă comună, ceea ce nu este adevărat 
nici din perspective religiei creștine, ca religie trinitară, dar nu politeistă. Departe de 
a fi „plictisit” în Sine Însuşi, cum s-ar putea deduce din aprecierea opusă făcută de 
Sfântul Apostol Pavel, în 1 Timotei (1:11), unde vorbește despre fericitul Dumnezeu 
şi nu de un Dumnezeu autarhic, închis în Sine. 

O asemenea stare pozitivă - de desfătare şi veselie a lui Dumnezeu ne este 
prezentată şi de Solomon în Proverbe (8:30-31), unde EI se bucura şi veselea. Dar 
Dumnezeu nu s-a „plictisit” mai ales după ce a creat omul, care i-a „dat mai mult de 
lucru” decât întreaga creație, cu excepția acelor îngeri căzuţi şi alungaţi din ceruri, 
printre care se află Satan, cel care a indus răul în lume - pe pământ. Aşa cum stă scris 
în Facerea, nu după mult timp de la creaţia omului, acesta a decis să devină 
independent de Dumnezeu, alegându-și prin liberul arbitru acordat, un drum propriu 
de realizare de sine, ignorându-l pe Dumnezeu, voind, după propunerea diavolului, să 
devină ca Dumnezeu. Sau, altfel spus, să devină el însuşi dumnezeu, adică propriul 
său demiurg. 

Ori, îndepărtarea omului de Dumnezeu, din grădina Edenului şi graţia Sa, a 
creat alte probleme, omenirea săvârşind păcate ce necesita iertarea — mântuirea lor. 
Fapt ce a condus la revelația supranaturală prin trimiterea Fiului Său pentru jertfa 
supremă în acest scop mântuitor şi a reformării relației omului cu Dumnezeu, ca să 
folosim o expresie contemporană. În acest scop, Dumnezeu l-a delegat pe om cu 
stăpânirea lumii, dându-i această impresie - iluzie pe care a creat-o ca suport pentru 
viața lui și a îmbunătățirii acestei relaţii. 

Desigur, evoluția speciei umane a produs schimbări radicale legate de aceste 
raporturi cu divinitatea, ceea ce a condus la o anumită alterare a autosuficienței lui 
Dumnezeu, toate aceste schimbări necesitând intervenţia Providenţei în lume. Astfel, 
în prezent s-a dezvoltat o ramură a teologiei, denumită „Teologia Procesului”. 
Conform acesteia, Dumnezeu este Însuşi într-un proces de dezvoltare, fiind afectat de 
relaţia cu omul şi cu istoria. Charles Hartshorne, unul dintre inventatorii acestei 
teologii a procesului, spune că Dumnezeu este slujit de om și că omul aduce astfel o 
contribuţie valorică lui Dumnezeu. Idee relativ similar cu ceea ce susţinea şi D. 
Stăniloaie, care punea un mare accent pe participarea omului la aseitatea lui 
Dumnezeu, implicând omul în acest fenomen. De aici rezultă că prin intermediul 
reciprocității imaginare a chipului, există valori comune transferabile, care dacă nu ar 
aparține uneia din aceste părți, ar lipsi celeilalte. Acest raționament conduce la 
concluzia că dacă nu ar fi omul, i-ar lipsi lui Dumnezeu asemenea valori, ceea ce este 
fals, omul şi creaţia devenind câmpul experimental unde Dumnezeu își pune în 
aplicare aceste valori şi calităţi, fără să depindă de acestea, şi ca atare i-ar fi lui 
Dumnezeu tot mai restrâns atributul autosuficienţei. 

Astfel, conform acestui principiu al reciprocităţii şi al acestei teologii, faptele 
noastre bune şi ideile noastre frumoase îl îmbunătăţesc pe Dumnezeu, ceea ce este 
fals, întrucât cel care determină schimbarea noastră este Dumnezeu şi nu invers, cel 
creat să poată schimba Creatorul. Se subînţelege că o astfel de teologie, asemenea 
curentelor moderniste sincretice, precum ar fi New Age, sunt antireligioase şi 
contraproductive din perspectiva relaţiei omului cu Dumnezeu, tendinţa acestora fiind 
subminarea autorităţii lui Dumnezeu și a Fiului Său, în favoarea omului, ca o ființă 
suficientă sieși. În acelaşi timp, pentru susținătorii acestei teologii progressive, 
Dumnezeu este pretutindeni, putând lua forme diferite şi să intre în dimensiuni şi 
forme diferite sau identice cu cele ale creţiei. 

Într-o exprimare mai simplă, prin autosuficiență înțelegem că suntem 
mulțumiți cu ce suntem şi cu ce avem, orizontul trebuințelor și aspirațiilor fiind 
suficient de limitat - raționalizat, în cel mai bun caz. Din această perspectivă, putem 
spune că autosuficienţa lui Dumnezeu s-ar concretiza prin faptul că nici lui Dumnezeu 
nu-i lipseşte nimic, dispunând de ce vrea și cât vrea, ceea ce nu se întâmplă omului şi 
omenirii, ca să nu vorbim de alte ființe iraționale. Dumnezeu este singura ființă 
completă în tot ceea ce are şi în tot ceea ce este, posedând într-un mod intrinsec toate 
calităţile - atribute ce-l conferă statutul Său divin și prin acest atribut, alături de 
celelalte atribute analizate. Așa cum se poate constata, dacă ne referim la cele două 
fațete ale vejniciei, ca atribut divin: eternitatea și constanţa, niciuna dintre acestea nu 
se dezvoltă sau nu scad în timp, deoarece timpul nu există pentru Dumnezeu. 

De asemenea, niciunul din atribute nu provine din afara ființei Sale. Având 
totul deplin în Sine, Dumnezeu este astfel capabil de a crea totul și de a se susţine doar 
din sine şi prin sine Însuși. În acest sens, Sfântul Apostol Pavel spunea că în 
Dumnezeu avem mişcarea şi ființa, adică prin mişcare, Dumnezeu a creat ceea ce 
generic desemnăm prin creație, El fiindu-și suficient Sieşi doar atunci când ar fi stat 
imobil, fără vreun scop al propriei Sale existente, şi evident, când a ieşit din timp. Dar 
să ne întrebăm ce se întâmplă dacă intră în timp, mai precis, dacă există prin timp? 

Evident că o asemenea oportunitate nu-l este proprie lui Dumnezeu, întrucât 
într-o asemenea situaţie s-ar supune „logicii timpului”, pierzându-și atributul 
vejniciei, eternității şi atemporalității, nemaifiind ceea ce generic afirmăm că 
este Dumnezeu. Totuși, Dumnezeu intră în timp şi lucrează în succesiunea timpului, 
după cum a făcut și în cazul coborârii - kenozei - a dezgolirii Sale parțiale de 
dumnezeire, devenind om, fără însă să se identifice cu timpul, fiindu-și suficient Sieşi 
ŞI din acest punct de vedere. 

Din tot ceea ce am prezentat rezultă un adevăr, și anume că un Dumnezeu 
care este suficient în Sine Însusi există prin Sine Însuşi, fiindu-l comune cele două 
atribute: aseitatea și autosuficiența, situate în raport de complementaritate cu celelalte 

atribute ale lui Dumnezeu, despre care vom discuta mai pe larg în cele ce urmează. 


III.2.2. Atribute gnoseologice - intelectuale 


Se subînţelege că nu vom avea o imagine completă asupra divinității fără să- 
I cunoaştem aceste atribute de ordin intelectual, mai precis să I le evidențiem, atât cât 
putem noi cu mintea limitată şi îngustată, datorat infinității cunoașterii adevărului 
absolut. Nu îl vom putea înţelege pe Dumnezeu fără să-l cunoaştem acest atribut prin 
care se exprimă capacitatea de cunoaștere a întregii creaţii doar de Dumnezeu, fiind o 
cunoaştere specifică, deosebindu-se radical de celelalte forme ale cunoașterii: 
senzoriale şi raţionale. Astfel, cunoaşterea 
dumnezeiască este totală, în orice moment temporal - trecut, prezent şi viitor - şi în 
orice loc - spaţiu, devenind ceea ce desemnăm prin atributul omniscienței - atotştiinţei 
și atotințelepciunii, ce depăşeşte cunoaşterea umană, oricât de profundă ar putea să 
devină această cunoaștere limitată, limită care în mod paradoxal se adânceşte 
proporţional cu adâncirea cunoașterii, devenind actuală cunoscuta afirmaţie ce îi 
aparținea lui Socrate: „Știu că nu ştiu nimic”. 

Aceasta nu înseamnă că un înţelept de notorietatea lui Socrate sau chiar şi cel 
mai necunoscător om nu ştie - cunoaşte într-adevăr nimic, ci faptul că în raport cu 
cât înseamnă cunoașterea absolută, cunoașterea omului este minimă - dacă nu chiar 
inexistentă, atributul cunoaşterii totale aparținând „arhitectului” (fără a fi influenţat 
de expresia francmasonică atribuită Creatoruluilui) acestei lumi, lui Dumnezeu și nu 
omului - rațiunii. Sintagma paradoxală ce-i aparţine lui Socrate, care poate fi 
considerată un arhetip de factură gnoseologică agnostică, care la rândul său provine 
din expresia „Ştiu un singur lucru: că nu ştiu nimic”, tradusă din latină: „Ipse se nihil 
scire id unum 

Dar omul, creat după chipul şi asemănarea lui Dumnezeu, ar trebui să-l 
caracterizeze acest apetit spre cunoaşterea universală, adică să-și pună asemenea 
întrebări legate de statutul său ontologic, să ştie cine este el și omenirea, de unde 
venim noi, încotro ne îndreptăm și multe asemenea întrebări regăsite probabil în acel 
„Pom al Cunoaşterii”, care, aşa cum se ştie, a fost interzis de divinitate chiar de la 
început să-i fie consumăm toate „fructele”, fiind acceptate spre „consum” doar cele 
pe care le-a considerat ca a fi necesare și utile de Cel care a sădit acel Pom din Grădina 

Edenului, unde libertatea cunoașterii era limitată chiar de la începutul creaţiei pentru 
fiinţele create, singurul deţinător al cunoaşterii absolute fiind Creatorul, 
Atotcunoscătorul şi Atotţiitorul, adică Cel ce dipune de atributele omnscienţei şi 
omnipotenţei, în limbajul contemporan. 

Cu toată această limitare gnoseologică, ar trebui să fim mai preocupaţi de ceea 
ce gândeşte Dumnezeu, ca să-l parafrazăm pe Einstein, care dorea să-i cunoască 
gândurile, adică să devenim mai sensibilizați de acest subiect profund, căutarea lui 
Dumnezeu şi cunoaşterea acestor atribute apropiindu-ne la fel de mult de El, precum 
îl apropie pe necunoscător (acea babă murdară pe picioare în antiteză cu cel nobilat 
cu premiul Nobel, după comparaţia lui P.Ţuţea), animat de acea credință în sine şi de 
acel fenomen al ipseităţii, conștiinței de sine, prin intermediul cunoaşterii şi credinței 
în Dumnezeu și tot ceea ce este desemnat prin transcendență. Dar să vedem prin ce se 
caracterizează atributul omniscienței - atotştiinţei divinității. 


III.2.2.1. Omniscienţa - Atotştiinţa şi Atotînţelepciunea 


I11.2.2.1.1. Omniscienţa - Atotînţelepciunea 


Așa cum am anticipat deja, prin acest atribut specific divinității unice, este 
desemnată cunoaşterea totală și desăvârşită şi din toate perspectivele ale lui 
Dumnezeu. Acest atribut este legitimat biblic atât prin textele veterotestamentare, cât 
şi prin cele regăsite în Noul Testament. Din prima categorie evidențiem răspunsul lui 
Iov din cartea care îi aparţine şi-i poartă numele, unde afirmă că: „EI este Cel ce vede 
întregul de sub cer și ştie tot ce Dânsul făcut-a pe pământ...” (lov 28: 24).. Idee 
regăsită înr-o formă explicită şi în Noul Testament, cum ar fi teza atotcunoaşterii 
regăsită în textul ce-i aparține Sfântului evanghelist şi Apostol loan, după care 
Dumnezeu „cunoaşte totul” (I loan 3:20). 

Acest atribut derivă nu din faptul că Dumnezeu „umple” timpul și spațiul 
prin acele atribute ale eternității și infinității, ci din faptul că El este Spirit - Duh 
absolut şi Sfânt, care-l permite să cunoască atât ceea ce este în prezent, cât și ceea ce 
va avea loc în viitor. Pilduitoare sunt în acest sens profețiile oamenilor aleși şi 
înzestrasți cu această capacitate prvizionară chiar de Dumnezeu, prin intermediul 
revelaţiei naturale. Să amintim că venirea Mântuitorului - Mesia era profețită de Moise 
în prima carte din Pentateuh - Facerea : „Cel pe care neamurile - poporul semit ales 
sbl.n. ÎL așteaptă” (49:10). 

Această profeție - şi nu numai - evidenţiază că sub influenţa revelaţiei divine, 
Profetul Moise a putut anticipa venirea Fiului lui Dumnezeu, care era aşteptat ca un 
lider politic - salvator, şi nu ca un Împărat spiritual, nemulţumind poporul israelit, 


262 


Capitolul III - Atributele divinității - ale lui Dumnezeu 


creându-se o disonanță între aşteptări și împlinire. O asemenea prorocire cu referință 
la statutul marital al femeii care va purta în pântece pe Fiul lui Dumnezeu este făcută 
cu 7 secole înainte de nașterea Mântuitorului, la care se referea profetul citat, 
Isaia,după care femeia aleasă trebuia să fie o fecioară, iar Fiul pe care îl va naşte se 
va numi „Emanuel” - „Dumnezeu e cu noi” (Isaia 6:14). Idee reiterată şi de 
evanghelistul Matei, care reproduce ceea ce a spus Domnul prin profetul amintit, prin 
cuvintele: „Iată, Fecioara va purta în pântec și va naşte Fiu şi-L vor chema cu numele 
de Emanuel, care se tâlcuieşte: Cu noi este Dumnezeui” (Matei 1:23). 

De ce era necesară o fecioară este ușor de înțeles, mai ales sub raport 
emoțional, astfel că prin acest statut marital şi prin virginitatea fecioarei creştea gradul 
de miraculozitate şi în același timp nevoia de credință pentru a putea accepta acest 
fenomen nemaiîntâlnit. Un caz relativ similar este întâlnit şi cu mama Sfântului loan 
Botezătorul - Elisabeta, căsătorită cu preotul levit Zaharia, fără copii, care a născut 
într-o perioadă care depăşea perioada fertilității feminine, fiul născut fiind 
Înaintemergătorul Fiului lui Dumnezeu. Ambele viitoare mame au fost anunţate, 
direct și indirect, despre faptul că vor rămâne însărcinate, de îngerul Gabriel, Fecioara 
Maria în mod direct, pe când Elisabeta, în mod indirect prin soţul ei (a se vedea 
detaliile despre acest eveniment în Evanghelia după Luca - 1:6-12). 

Desigur, diferenţele care separă aceste evenimente nu sunt legate exclusiv de 
natura femeilor care au născut, ci de natura fiilor născuţi și, evident, de natura celor 
care au contribuit la acest fenomen miraculos: om și Duh Sfânt, rezultând un Sfânt şi 
un Dumnezeu ipostaziat prin Persoana Fiului, cu aceeaşi natură divină a lui Dumnezeu 
Tatăl. Un asemenea fenomen supranatural - miracol al acelor vremuri nu putea fi 
anicipat de un simplu om, decât de Creator, fiind comunicat celor în cauză prin 
intermediul revelaţiei divine, beneficiarii direcţi fiind la început profeţii, a căror 
profeţii s-au împlinit în periodele ulterioare din timpul vieţii terestre a lui lisus Hristos. 

Aceasta însemnă că „scenariul” cunoscut prin intermediul profeților a fost 
pus pe „scena istoriei”, fiind cunoscut mai întâi de „scenarist”, cuprins în Proiectul 
divin, deconspirat nu odată acestor profeţi şi oameni aleşi, care anticipau evenimentele 
imporante ale istoriei, asemenea unor clarvăzători laici, precum ar fi fost cunoscutul 
clarvăzător italian din secolul al XVI-lea, Nostradamus, pe numele său Michel de 
Nostredame, care a fost un faimos medic, cabalist şi farmacist francez, celebritatea sa 
datorîndu-se lucrării „Les Propheties” - „Profeţiile”. De origine etnică evreiască, 
Nostradamus a trecut la religia catolică, fiind botezat după ritualul ceștin şi nu după 
datinile strămoşeşti ale etnicilor evrei. Fără a se fi dezis în totalitate de religia mozaică, 
el a fost recunoscut de etnicii evrei ca profet, iar de ceilalți ca prezicător, fiind unul 
dintre cei mai recunoscuţi clarvăzători ai Evului Mediu. 

Revenind la atributul analizat - cel al autoştiinţei, aceasta nu înseamnă că prin 

acea analogie a imaginii omului după chipul lui Dumnezeu, omului îi este acorată 
libertatea absolută în plan gnoseologic, mai ales cu privire la viitor, când în acțiunile 
oamenilor intervine atât liberul arbitru, cât şi coordonarea divină prin caracterul 
providenţial şi proniator. Asfel, pentru a nu-i fi afectată şi anulată libertatea omului, 
Dumnezeu i-a acordat liberul arbitru, prin care era liber să facă aproape tot ce vrea, 
fără a fi scăpat în totalitate de grija Sa față om şi creație în general. Coroborând 
cunoaşterea totală a lui Dumnezeu și liberul arbitru, Sfântul loan Damaschin avea să 
surprindă această corelaţie lipsită de cauzalitate prin următoarea afirmație: „dar ceea 
ce vom face noi nu-și are cauza în Dumnezeu, ci în voința noastră liberă”. 

Nu trebuie însă scăpat din vedere faptul că Dumnezeu cunoaşte intenţiile 
fiecăruia dintre noi în ceea ce vrem să întreprindem, existând, dacă putem spune așa, 
o „bandă de date personale” prin care ne cunoaşte pe fiecare, după gândire și faptă, în 
toate timpurile şi locurile în care subzistăm ca fiinţe create şi înregistrate în registrul 
de evidenţă al divinității. Ca atare, cunoașterea lui Dumnezeu este independentă de 
spaţiu şi timp, ceea ce-l permite să anticipeze faptele noastre viitoare, fără a-i 
restrânge libertatea celui ce le săvârşeşte. Fapte care pot fi îndreptate chiar şi asupra 
lui Dumnezeu, ca să nu mai vorbim de atitudinile ostile față de credinţă și biserică, 
reprezentată de casta eclezială, tot mai mult decridibilizată de aceștia. Aceasta nu 
înseamnă că răul în lume este emergent voinţei divine, ci mai degrabă liberului arbitru, 
care ne permite să facem ce vrem, nu de puţine ori să urăm şi chiar să ucidem, în 
ignoranță totală față de puterea divină care cunoscându-ne faptele, mai devreme sau 
mai târziu, ne va pedepsi, fie pe noi, fie pe urmașii noștri. 

Atotştiinţa este atributul care vizează atât cunoaşterea totală şi desăvârşită a 
lui Dumnezeu, a ceea ce există sau ar putea să existe, neputând exista nimic care ar 
depăşi sfera cunoaşterii dumnezeieşti, cât şi cunoaşterea de sine - autocunoaşterea. 
Altfel spus, Dumnezeul creștinilor se cunoaşte pe Sine în tripla Sa manifestare, 
precum şi întreaga creaţie, văzută şi nevăzută, peste orice limită de spaţiu sau de timp. 
De aceea, cunoaşterea lui Dumnezeu este o cunoaștere absolută şi desăvârșită, după 
formă şi conținut, El fiind singurul care dispune de această capacitate cognitivă 
nelimitată sub raport spaţio-temporal. 

Ținând seama de criteriul temporal, putem spune că atotştiința lui Dumnezeu 
poate fi considerată o preștiință, neavând nevoie de faptle prezentului, orice faptă 
confirmând ceea ce divinitatea anticipa și transmitea celor aleși sub forma revelaţiilor. 
Desigur, acest caracter previzionar poate cunoaște unele distorsiuni datorită liberului 
arbitru şi a destinului, care nu sccapă observaţiei divine, El fiind singurul care ştie ce 
este bine şi necesar, chiar dacă noi percepem altfel aceste evenimente nedorite. 

Așadar, tot ceea ce s-a întâmplat, se întâmplă şi urmează să se întâmple nu s- 
au putut și nici nu se vor putea petrece, decât aşa cum le-a prevăzut sau le prevede 

Dumnezeu, înseamnă că faptele, numite libere, ale omului nu sunt posibile decât cu 
cunoștiința şi voința Sa, fără a fi anihilată libertatea omului, care pe lângă acel liber 
arbitru, presupune și responsabilitate din partea celui ce acționează prin intermediul 
acestei libertăţi. 

Vom reveni asupra acestui aspect de ordin moral, atunci când vom analiza 
atributele morale ale lui Dumnezeu. Aici și acum ne vom ocupa de o altă fațetă a 
atributului omniscienței, anume de atotînțelepciunea, care aşa cum vom arăta, este 
atributul divin legat atât de atotcunoaștere, cât şi de omnipotenţă - atotputernicie. 


]11.2.2.1.2. Atotînţelepciunea 


Fiind un atribut divin ce interacționează cu alte atribue, cu atotputernicia, 
înseamnă că prin ceea ce şi-a propus Dumnezeu să realizeze-prin puterea Sa nelimitată 
este cunoscut mai înainte de a se înfăptui, divinitatea dispunând de toate resursele 
necesare în vederea înfăptuirii celor planificate, de regulă în favoarea umanității şi 
creaţiei, dar şi ca intervenţie, atunci când se impun anumite sancțiuni şi pedepse, cum 
s-a întâmplat de nenumărate ori în decursul istoriei omenirii. 

Așadar, atotîntelepciunea apare ca premisa a atotputerniciei, şi nu invers, 
Dumnezeu lund măsurile ce se impun în deplină cunoştinţă de cauză, şi nu doar ca 
decizie arbitrară sau din porniri strict subiective, astfel că orice decizie corespunde cu 
voința și puterea lui Dumnezeu, unicul realizator al planului Său prin înţelepciunea, 
voința şi puterea Sa nelmitată. Pe fondul acestei interacțiuni dintre atotputernicie şi 
atotînțelepciune, atotputernicia reprezintă aspectul practic al atotînțelepciunii, al 
intelectului divin, adică punerea în practică a acesteia, în totală cunoaștere, iar 
înţelepciunea pe cel teoretic al îndeplinirii, conform planului - gândirii lui Dumnezeu, 
ca să utilizăm expresia lui Einstein, atunci când se referea la intelectul divin, pe care 
dorea să-l cunoască. 

Această interacţiune dintre cele două atribute interdependente este regăsită în 
scrierile Bibliei, atât în Vechiul, cât şi în Noul Testament. În Vechiul Testament, în 
legătură cu aceste raporturi, profetul Ieremia avea să fi scris: „Dumnezeu este Cel ce 
cu puterea Sa a făcut pământul, Cel cu înțelepciunea Sa a întemeia lumea şi cu 
lucrarea minţii Sale a întinde cerul, şi” n cer noianuri de ape;” (Ieremia 10: 12). În 
Noul Testament, atributul atotştiinței şi atotînțelepciunii este regăsit în unele 
din scrierile epistolare ale Sfântului Apostol Pavel, cum ar fi în Epistola către 

Romani, unde autorul citat scoate în evidență aceste atribute corelative, în mod 
deosebit înțelepciunea adâncă şi bogată „,...din El și prin El şi” ntru El sunt toate” (cf. 
Romani 11: 33-36). 

Un punct de vedere foarte original legat de acest atribut al atotcunoașterii 
divine l-a avut teologul român D. Stăniloae. După teologul român citat, care nu vede 
o ruptură radicală între cunoașterea totală a lui Dumnezeu și cunoaşterea limitată a 
omului - creaţiei, astfel că după Stăniloaie, omul participă la cunoaşterea lui 
Dumnezeu şi creşte în această cunoaştere în baza raţiunii sădite de Dumnezeu în el, 
ajungând la o cunoaştere apropiată de cea a Creatorului, prin unirea cu El. Principala 
deosebire dintre cunoaşterea Creatorului şi cunoaşterea creaturii constă în aceea că 
Dumnezeu le cunoaşte pe toate în Sine Însuşi, în calitatea Sa de cauza a lor, căci 
„mintea dumnezeiască ştie despre existenţe, nu aflând de la ele, ci ea are de mai 
înainte, din sine şi în sine, în calitate de cauză, ştiinţa şi cunoştinţa tuturor în esenţa 
lor“ (ibidem, p. 151) 

Părintele D. Stăniloae critică în câteva cuvinte atât poziția lui Hans Urs von 
Balthasar (1905-1988), care este de părere că doar cei „ieşiţi din sine“ şi ajunşi la o 
stare foarte înaltă de spiritualitate, cum ar fi inițiaţii şi marii teologi, am spune noi, 
pot cunoaşte pe Dumnezeu, şi nu orice individ. O poziţie relativ asemănătoare este 
regăsită şi la teologul Karl Barth, după care Dumnezeu este inaccesibil şi total 
transcendent în Sine, ceea ce limitează cunoaşterea din partea omului şi pe cale 
raţională. Într-un asemenea context, Barth este de părere că de fapt cunoaşterea lui 
Dumnezeu este, conform obiectului cunoaşterii, finită, întrucât creaturile în sine, care 
sunt cunoscute, sunt finite. Părintele Stăniloae nu poate accepta această idée, întrucât, 
în acest caz, cunoaşterea lui Dumnezeu devine condiționată de creatură, fiind limitată 
şi condiţionată, pe de o parte, iar pe de altă parte, acceptându-se finitudinea absolută 
a creaturii, se neagă prezenţa lui Dumnezeu în creaţie prin energiile Sale ce sădesc în 
creaturi germenele infinitului (ibidem, p. 160-161). 

La aceste două argumente s-ar mai putea adauga argumentul ce vizează 
caracterul creat al creaturii şi cel de Creator, care nu se justifică printr-o cunoaştere 
mărginită de timp a lui Dumnezeu, doarece Dumnezeu cunoştea creaturile încă din 
veşnicie, încă înainte ca acestea să existe, prin ideea creării lor, care este de fapt o idee 
veşnică în Dumnezeu. 

Atributul înțelepciunii se găseşte în lume şi în oameni ca posibilitate de 
cunoaştere prin iubire. Citând cuvintele Sfântului Dionisie Areopagitul, părintele 
Stăniloae arată că „Dumnezeu este cunoscut în toate şi în afară de toate... El este totul 
în toate şi nimic în niciuna, şi este cunoscut din toate de toţi, şi nu este cunoscut de 
niciunul din ceva. Dumnezeu poate fi cunoscut din toate prin analogie cu toate şi prin 
prezenţa în ele, ca Unul ce este cauza lor, dar cea mai dumnezeiască cunoaştere a Lui, 

cunoscută prin necunoaştere, este cea prin unirea mai presus de minte“. ( Sfântul 
Dionisie Areopagitul, De divinis nominibus, cap. VII, 5, P.G cit. 872 apud. D. 
Stăniloae, Teologia Dogmatică ortodoxă, vol. I, p. 164). Aceste cuvinte preluate de 
părintele Stăniloae din concepţia dionisiană fac trimitere la cunoaşterea mistică a lui 
Dumnezeu, care constă în unirea cu Dumnezeu prin iubire dincolo de orice curiozitate 
rațională, pătrunzând în adâncul spiritual al fiinţei. Pe de altă parte, aceste cuvinte 
arată atât prezenţa lui Dumnezeu în creaţie, adică imanenţa Sa prin energii, dar şi 
imposibilitatea creaţiei de a cuprinde pe Cel necuprins, adică transcendenţa Sa. 
Această cunoaştere sau unire mistică dintre Creator şi creatură nu anulează 
substanţele diferite ale celor două părți unificate, căci acestea rămân diferite în 
identitatea lor, după cum bine comentează un critic occidental al Părintelui Stăniloae, 
Jürgen Henkel, care afirmă despre marele teolog ortodox român că ,„ Stăniloae ne pune 
în faţă o interpretare a unirii mistice, care diferenţiază Creatorul de creatură”, ceea ce 
şi-a dorit D. Stăniloae fiind îndumnezeirea ontologică prin contopirea cu dumnezeirea 
în unirea mistică, realizând ceea ce Kant desemna prin onto-teologie, care nu este 
alteva decât această îndumnezeire a creaţiei, în raport cu unirea mistică cu Creatorul, 
în Persoana Treimică a lui Dumnezeu. Astfel, în consens cu cele 
susţinute de teologul român, Dumnezeu prin înţelepciune creează şi susţine o armonie 
între componentele lumii prin care le păstrează pe toate neconfundate şi neseparate, 
„urmărind binele maxim şi definitiv al tuturor componentelor lumii şi a lumii ca 
întreg, nu putem vedea acest bine ca unire maximă şi neconfundată a lor decât în 
sălăşluirea maximă a lor în Sine Însuşi. De aceea, înțelepciunea lui Dumnezeu nu e 
numai o coborâre a Sa la lume, ci şi un ansamblu de acţiuni adecvate pentru ridicarea 
continuă la împărtăşirea comună şi armonioasă de viaţa şi fericirea dumnezeiască“ (D. 
Stăniloae, Teologia Dogmatică ortodoxă, vol. I, p. 170). 
Aşa cum am văzut şi la celelalte atribute dumnezeieşti, la Părintele 
Stăniloae este de fiecare dată vorba de o participare a creaturii la predicatele - 
atributele divine, creaţia şi Creatorul trăind într-o uniune mistică şi nu într-o separație 
radicală, cum susțin deiștii și promotorii curentului teologic theocratic, care susțin 
existența lui Dumnezeu printr-o asemenea separare a Creatorului de creaţie. Această 
unire este înțeleasă mai bine prin intermediul atributelor morale, cum ar fi atributul 
iubirii divine, extrapolate în mod gradual la nivelul întregii creaţii, pe care le vom 
analiza într-o altă secvență dedicată analizei acestei problematici deosebit de 
importante pentru om și umanitate. Vom încheia aceste 
atribute intelectuale - gnoseologice cu ceea prin care Dumnezeu își demonstrează 
identitatea - esența şi superioritatea, cu ceea ce este desemnat prin atributul ipseității. 


II.2.2.2. Ipseitatea 

În mod evident, ipseitatea este un atribut intelectual - gnoseologic divin ce 
vizează conștiința identității lui Dumnezeu, astfel că, în conformitate cu atributele 
aseităţiii şi autosuficienţei, analizate anterior, Dumnezeu este unica ființă care dispune 
de o existenţă de sine stătătoare, şi totodată, este ceea ce este, în afara intervenţiei sau 
influenţei cuiva, adică fără vreo cauză sau determinare din afara Sa. Cu alte cuvinte, 
ipseitatea divină este acel atribut prin care Dumnezeu se identifică cu Sine prin Sine, 
dispunând de o conștiință identitară - de sine, precum şi de o existență proprie, astfel 
că oricine dispune de rațiune și există prin sine, dispune și de conștiința sa de sine, 
aseitatea divinității fiind un corelat al ipseităţii. 

Conştiinţa de Sine a lui Dumnezeu, după cum poate fi considerat şi interpretat 
acest atribut unic, necunoscut şi nerevelat în totalitate nouă, rezultă din revelarea Sa 
în cartea sfântă - Biblia, unde aşa cum am mai arătat, se revelează pritr-o existență de 
sine stătătoare, fiind ceea ce este, fără vreo determinare şi limitare spațio-temporală, 
dispunând de atributul unicităţii, după cum ne este prezentat Dumnezeu în 
Deuteronom (6:4): „Domnul, Dumnezeul nostru, este singurul Domn” (vezi Biblia 
B.A. p.208, cu toate sensurile posibil de a-i fi atribuite). 

Pentru a-i putea fi intuită adevărata identitate divină, în prima carte 
veterotestamentară - Facerea 1:27), prin intermediul analogiei, Dumnezeu îşi declină 
identitatea Sa imaginară prin chipul Său care trebuie să devină model pentru om, ca 
singură creaţie conștientă de sinele său și de asemănarea sa cu Dumnezeu, spre care 
trebuie să tindă în evoluţia sa spre perfecţiune. Desigur, nivelul intelectului foarte 
redus al omului nu i-a permis acestuia să surprindă și să înțeleagă această analogie, 
ceea ce l-a făcut să se abată de la acel model, căzând sub influenţa altor spirite 
malefice, după cum am mai arătat şi ne este cunoscut. 

Începând cu aceste prime indicaţii indirect despre identitatea Sa, El ne 
revelează gradat misterioasa Sa identitate, exprimându-Și propria conștiință de sine, 
pe care doreşte să o împărtășească oamenilor prin intermediul revelaţiei existenţei 
Sale triunitare, mai ales după ce S-a relat prin trimierea Fiul Său pe pământ, între 
oameni. Înțelegerea lui Dumnezeu sub acest aspect de trei în unul şi de unul în trei, s- 
a realizat foarte greu de către oamenii simpli, ceea ce a necesitat să se forţeze oarecum 
cunoaşterea identităţii Sale divine trinitare prin intermediul credinței, adică a 
acceptării celor nevăzute şi în mod deosebit a manifestării dragostei lui Dumnezeu 
pentru omenire, pentru care, așa cum se ştie, şi-a jertfit Fiul, mai precis spus partea Sa 
umană şi nu pe cea divină, lucru greu de înțeles, iar pentru cei mai mulți, greu de 
acceptat! 

Pentru a ne ajuta să înţelegem ceva din măreţia dragostei Lui, Dumnezeu ni 
se revelează progresiv în cartea sfântă, în mod deosebit în Noul Testament, prin care 
este reînoit legământul dintre omul nou, după chipul lui Iisus Hristos şi Dumnezeu. 

Aici, Dumnezeu ni se prezintă ca Dumnezeu Tatăl, Dumnezeu Fiul şi Dumnezeu 
Duhul Sfânt, într-o ipostază treimică, dar unitar ca existență şi conștiință, adică sub 
raportul aseităţii şi ipseității, şi, în mod evident, şi sub raportul existenţei sale vejnice 
ŞI infinite. 

Întrebarea care se pune este cea care vizează raportul dintre conştiinţa noastră 
limitată despre existenţa și esenţa lui Dumnezeu, prin aceste atribute, cum ar fi cele 
de ordin ontologic şi gnoseologic, şi conștiința divină supremă, ca o conştiinţă ce 
reflectă ceva infinit şi nederminat. 

Conştiinţă pe care noi oamenii nu o deţinem, manifestându-ne asemenea unei 
picături de apă în raport cu un ocean, căruia îi aparține, chiar dacă asemenea acelei 
picături existăm atât prin existenţa Creatorului, cât şi prin capacitate Sa de reflectare 
a ceea ce a creat, aparținând din această perspectivă conştiinţei divine, precum acel 
picur ce aparține oceanului, având aceleași calități chimice asemenea imensității 
acestei forme de existență creată înaintea omului, precum şi noi dispunem de aceleași 
atribute, înscrise în codul genetic prin intermediul chipului 

Întrebarea derviată din acest raport analogic al omului cu picătura de ocean 
vizează două aspecte: unul est legat de atributul ipseității, iar altul de atributul aseităţii. 
Din această perspectivă duală, întrebarea poate lua următoarea formă: dacă, conştiinţa 
omului - mintea sa poate accede la conștiința divină sau nu poate decât să existe prin 
ea? În ceea ce priveşte aspectul ipseităţii, cel care ne interesează mai mult, răspunsul 
nu poate fi decât negativ sau cel mult parțial, deoarece noi nu putem cunoaşte decât 
unele frânturi din creația văzută, atât cât ni s-a revelat Dumnezeu, El neputând fi 
cuprins în întregime cu mintea prin intermediul unor concepte elaborate de mintea 
omului, oricât de dezvoltată ar fi ea, astfel că printr-o cunoaştere absolută, i-ar fi 
anihilată firea - natura sa divină şi chiar raţiunea Sa de a exista. 

Să fim mulţumiţi cu toţii că ne-a înzestrat Providența cu acea putere a minţii 
care ne permite să-l dezvăluim unele atribute, ceea ce ne face să putem exista în 
proximitatea Sa divină, omul și îngerii fiiind cele mai privilegiate ființe din domeniul 
văzut și nevăzut al creaţiei. Dar așa cum unii îngeri au căzut, fiind alungaţi din grația 
Sa, în frunte cu Lucifer - Satan, la fel a fost izgonit şi omul, deosebirea dintre cele dou 
forme ale creaţiei constând în faptul că omului i s-a oferit posibilitatea revenirii la 
statutul său inițial de ființă nemuritoare, pe când acelor îngeri, nu, rămânând penru 
vecie cu acea pedeapsă irevocabilă. De ce a luat Dumnezeu o asemenea decizie 
irevocabilă pe pământ pentru om este o întrebare la care Biblia ne-a oferit răspunsul, 
cu care nu toți gânditorii sunt de acord, mai ales dacă am lua în calcul că nu tot ceea 
ce scrie în aceste cărți corespunde realităţii istorice, asemenea cărţilor scrise de Moise, 
printre care cartea Facerea. 

Din perspectivă ontologică, cu privire la acest atribut al aseităţii, răspunsul 
este pozitiv, conștiința noastră neputând exista în afara conștiinței divine. Această 
dependenţă a omului de divinitate este mai vizibilă în cadrul creştinismului, unde 
Dumnezeul creştin este perceput ca o divinitate teantopică, cu grijă și iubire faţă de 
oameni, şi nu una teocratică, specific orinetărilor deiste, indiferentă de oameni și 
autosuficientă sub acest raport. 

Pentru că omului îi era imposibil să ajungă să-l descopere pe Dumnezeul cel 
viu și adevărat, Dumnezeu Însuși s-a descoperit omului, în mod gradual, în raport cu 
posibilităţile de înţelegere ale omului. Acest aspect rezultă şi din acea teofanie față de 
Moise, ca revelaţie, când Dumnezeu a rămas ascuns vederii acestuia, descoperindu- 
se mult mai târziu, prin Fiul Său, prin intermediul revelaţiei supranaturale, care este 
chipul lui Dumnezeu. În aces sens, reproducând cele spuse de Dumnezeu - Fiul, în 
Epistola 2 către Corinteni (4:6), Sfântul Apostol Pavel scria: “Strălucească din 
întuneric lumina!, El este Ce e strălucit în inimile noastre, pentru ca ele să fie luminate 
de cunoştiinţa slavei lui Dumnezeu întru faţa - persoana - chipul - n.n. lui lisus 
Hristos”. Această subliniere făcut de noi rezultă din ceea ce a spus Sfântul evanghelist 
şi Apostol Ioan cu privire la asemănarea chipului lui lisus Fiul cu cel al lui Dumnezeu 


ce 


Tatăl, în evanghelia sa (1:14), exprimată prin cuvintele: “...şi noi văzutu-l-am slava 
ca pe slava Unuia-Născut din Tatăl, plin de har şi de adevăr”. 

Așa cum se știe, tânărul ucenic, devenit unul dintre cei mai iubiţi apostolic ai 
lui lisus, a trăit pe viu această experienţă divină, cunoscându-l pe lisus dintr-o relaţie 
personală și ne-am permite ca sociolog să spunem, şi personalizată (loan fiind după 
Iuda cel mai apropiat sub raportul pătrunderii în tainele esoerismului, fiind un mare 
inițiat, evanghelia sa fiind diferită de caracterul narativ al celorlalți trei evangheliști 
care au scris acele evanghelii sinoptice, relativ asemănătoare, cu un conţinut identic 
sub raportul mesajului transmis), astfel că tot ceea ce a scris Sfântul evanghelist a avut 
la bază cunoașterea directă, şi nu din auzite, cum s-a întâmplat cu cel ce avea să se 
autorevendice ca a fi mai marele dintre apostoli, Apostolul Pavel din Tars. 

De aceea, relatarea lui Ioan nu este o teologie impersonală, cum s-a întâmplat 
ulterior prin Sfinţii Părinți din cadrul Patristicii, ci este mărturia întâlnirii lui personale 
cu Dumnezeul cel viu. În acest sens, în mod mărturisitor şi de-a pururea rămas pentru 
omenire, a scris: “..ceea ce am văzut şi ceea ce am auzit, aceea vă vestim şi vouă, 
pentru ca şi voi să aveţi părtăşie cu noi; iar părtăşia noastră din parte-ne este cu Tatăl 
şi cu Fiul Său, Isus Hristos”. 

Revenind la subiectul propriu-zis al lucrării, cel al atributului ipseităţii lui 
Dumnezeu, exprimat prin esența și substanța care îi conferă propie identitate, am 
spune noi, forțând oarecum limbajul, conducând spre o exprimare paradoxală, ca 


x» 


““pseitate pură”, nealterată de vreo imixtiune a cuiva sau a ceva în identitatea Sa sau 

a conştiinţei de sine, ceea ce aparține transcendenței şi nu imanenței, vom menţiona 
că în filosofie acest atribut este interpretat şi evaluat, dacă ne este permisă o asemenea 
apreciere, prin intermediul conceptului de substanță sau de esenţă, care nu trebuie nici 
pe departe să fie identic cu ceea ce avea să însemne orientarea materialisă, 
substanțialismul, divinitatea fiind de factură imaterială, fiind spirit - duh şi nu materie. 

Această interpretare filosofică a fost convertită de unii teologi într-o 
paradigmă teologică de tip ioanian (Dumnezeu este Cuvântul care a stat la baza 
creaţiei), ceea ce înseamnă că izvorul acestor interpretări teologice substanţialiste cu 
privire la natura lui Dumnezeu, în mod deosebit a lui lisus Hristos, este originat în 
scrierile acestui mare apostol şi evanghelist inițiat în esoterism, loan, cel mai iubit 
ucenic al lui lisus, evanghelia sa având accente esoterice şi gnostice evidente, 
deosebindu-se de cele trei evanghelii sinoptice, adică relativ identice din perspectiva 
conţinutului şi metodei. 

Astfel, o primă interpretare legată de substanța lui Dumnezeu o regăsim în 
Noul Testament, în dialogul Mântuitorului cu femeia samarineancă la fântâna lui 
Iacob din Sihar, unde lisus îi răspunde acelei femei că Dumnezeu este Duh (“Duh este 
Dumnezeu, şi ce I se închină trebuie ca’n duh și'n adevăr să I se închine” - loan 4:24). 
De aici, trecerea ulterioară a caracterului monadic spre cel diadic şi ulterior spre cel 
triadic-treimic, prin intermediul principiului consubstanţialității-comuniunii şi nu cel 
al separării-disjungerii, interpretarea lui Dumnezeu devenind din punctul de vedere al 
conţinutului-substanţei, consubstanţialist cu celelalte două persoane treimice şi triunic 
sau triunitar, specific doctrinei creştine. 

De aici concluzia că prin Duh, ca urmare a suflării-însufleţirii fiecărui om cu 
duh divin, Dumnezeu se reproduce pe Sine ca Duh, distribuindu-se în fiecare om, la 
început ca ființă nemuritoare, în duhul acestuia - suflarea şi însufleţirea omului prin 
ceea ce desemnăm prin principiul iconomiei după chipul și asemănarea cu Dumnezeu 
treimic - în care sunt reunite acele tei ființe de aceeaşi natură. 

Acceptând existența Duhului Sfânt ca ceva nederminat, ca o energie creatoare 
a lui Dumnezeu şi pe lisus Hristos drept dragostea lui Dumnezeu, prin acest principiu 
al consubstanţialtății-comuniunii, Tatăl, Fiul și Duhul Sfânt sunt un singur Dumnezeu: 
Dumnezeu Triunic sau Treimic, exprimat în trei Persoane, în care Dumnezeu Tatăl 
este sursa, Dumnezeu Fiul este expresia umană a lui Dumnezeu Tatăl, şi Duhul Sfânt 
prin care se realizează transmiterea (împărtăşirea) care-L duce pe Dumnezeu Tatăl în 
Fiul şi pe Fiul în om, îndumnezeindu-l prin harul hristic divin. Dacă nu ar fi perceput 
şi evaluat Dumnezeu prin această paradigmă creştină treimică, Dumnezeu ar rămâne 
închis, neîmpărtăşit Fiului şi implicit omului, nefiindu-i cunoscută nici substanța Sa, 
exprimată prin Duhul Sfânt, devenind separat de om şi creație, ca o entitate singulară 
şi o putere absolută, fără deschidere şi împărtăşire față de propria-i creaţie-finită şi 


271 


IOAN JUDE Retorica Divină 


supusă distrugerii-pieirii (cf. legii a doua a termodinamicii), şi, totodată, în afara 
iubirii, ca esență nelimitată a divinității şi ca atribut esenţial prezentat de religia 
creştină, proclamată și autorevendicată drept religie a iubiri şi nu doar ca religie 
justiţiară, precum era considerată religia mozaică iudaică, din care descinde. 

Printr-o asemenea percepție limitativă, în afara puterii Sale absolute- 
omnipotenţei, infinităţii Lui-omniprezenţei, atotcunoașterii - ominiscienţei, sfințenei 
Lui şi a dragostei nelimitate, l-am văduvi pe Dumnezeu de adevărata-l esență şi 
substanță, în ultimă instanţă de atributele prin care încercăm să-L delimităm și definim 
în mod raţional și intuitiv-pe calea revelaţiei naturale, în pofida faptului că Dumnezeu 
Tatăl este invizibil pentru orice ființă rațională, implicit pentru om. 

O asemenea invizibilitate - transparență și independență ontologică îi conferă 
identitate lui Dumnezeu, aceea de a fi o ființă ce transcende realitatea creată, 
dispunând de o existență şi conştiinţă proprie, de ceea ce desenăm din perspectiva 
atributului ipseităţii prin conștiința divină, ca o conştiinţă supemă, promovân şi 
susținând atributele aseității şi ipseităţii, în conformitate cu care Cel-care-există-în- 
Sine este pe deplin conştient de Sine. 

Nu în acelaşi mod este percepută de unele religii conştiinţa divină, ca o 
conştiinţă supremă şi absolută a lui Dumnezeu. Astfel pentru brahmaniști și budiști, 
ca religii orizontale, conștiința divină reprezintă o energie existenţială - creată, 
supremă şi universală, de care depinde propria noastră viaţă materială, iar energia care 
o susţine nu este altceva decât manifestări inferioare ale conștiinței divine, fără să 
dețină un rol determinant în planul acţiunilor oamenilor, funcțiile acesteia fiind 
limitate. 

Pentru acești credincioşi, divinitatea priveşte în mod egal lumea interioară 
şi lumea exterioară, nefiind implicată, fiind doar Observatorul celor din jurul său, 
privind viaţa cum se scurge, ca un martor detaşat. O astfel de divinitate a trecut 
dincolo de ideea de datorie şi obligaţie, aparținându-și sieşi. În același timp, 
divinitatea acestor religii este lipsită de afectvitate, nu are nici un sentiment de 
posesivitate şi nici de iubire, promovând mai mult raţiunea decât iubirea. 

Astfel, prin luciditatea sa transcendentală a realizat că Dumnezeu este totul, 
fără să-i deceleze alte atribute specifice celorlalte divinităţi, fiind mai degrabă un 
Dumnezeu teocratic decât unul teontropic, deschis creaţiei, la care nu face referinţă, 
existând prin sine, în afara vreunui creator, fiind cu totul de religiile verticale, care 
promovează teza creaționistă și necesitatea existenței unui Creator care să dispună de 
o conştiinţă suspremă şi suverană, ca sursă şi sens a vieții pe pământ, în pofida 
imperfecţiunilor conștiinței şi acţiunilor oamenilor, de la creaţie până în prezent, fiind 
demonstrat faptul că omenirea s-a abătut tot mai mult de la atributele afective şi 
morale ale lui Dumnezeu, căzând nu de puţine ori pradă ispitei celui care l-a supus pe 

om chiar de la începutul creaţiei, atunci când nivelul conştiinţei sale era foarte scăzut, 
ca şi inexistentă. 

Dar să vedem care sunt aceste atribute şi mai ales să înțelegem de ce omul s- 
a abătut de la ele, după unii iremediabil?! Din cauze obiective sau subiective, 
emergente după unii chiar imperfecțiunii divinității!? Așadar, pentru a nu rămâne în 
impas gnoseologic, vom face referință la acest atribut-argument al perfecțiunii lui 
Dumnezeu, cu specificarea ce se impune, şi anume la Dumnezeu Treime, specific 
religiei şi teologiei creștine. 


III.2.2.3. Perfecţiunea - Desăvârşirea 


Un atribut destul de discutat şi uneori contestat al divinităţilor, este 
perfecțiunea. De ce spunem că este discutat şi contestat, este relativ simplu de dedus, 
întrucât aşa cum se ştie din istoria religiilor, fiecare divinitate pare superioară și „mai 
perfectă” decât celelalte. O asemenea superioritate prin prisma perfeciunii este 
deținută în monoteism de religia mozaică prin Yahwe, iar în creştinism Dumnezeu 
Treime. De unde concluzia logică desprinsă conform căreia atributul perfecțiunii este 
relativ, el diferențiindu-se de la o divinitate la alta, negând astfel caracterul universal 
al lui Dumnezeu din acest punct de vedere. Tot din aceeaşi perspectivă logică şi 
a experienței parcurse de această creaţie şi a omenirii, se pune întrebarea: este 
Dumnezeu într-adevăr perfect? Dacă ne luăm după aceste contraargumente logice și 
ontologice, noi nu putem demonstra că Dumnezeu este perfect, dinpotrivă ştim că 
Dumnezeu nu este făcut, deci el nu este perfect căci aşa cum știm noi pe cale raţională, 
numai ceea ce este făcut tinde spre perfecțiune, ignorându-se faptul impus de 
teocraţie, şi anume că singura ființă existentă care este perfectă este Dumnezeu. 
Adevăr demonstrat pe alte căi decât cele logice și raţionale, cum ar fi revelaţia şi cele 
două forme ale cunoașterii lui Dumnezeu, formulate de marele teolog şi filosof antic, 
Dionisie Areopagitul: cunoașterea catafatică, prin afirmarea acestor atribute şi 
cunoaşterea apofatică, prin negarea lor, implicit a perfecțiunii, astfel că în 
demonstrarea existenţei lui Dumnezeu nu e nevoie de nici un argument, atributul 
aseității şi ipseităţii fiind suficiente în demonstrarea condiționată și pe cale rațională 
a existenţei lui Dumnezeu. 

Dar înainte de a accepta aceste atribute şi argumente, după cum vom vedea, 
credem că este necesar, şi am spune şi suficient, să acceptăm argumentul biblic al 
perfecțiunii. Argument dedus pe calea deducţiei logice, şi nu pe cale inductivă, din 
creaţie, la bază stând revelaţia supranaturală, prin cuvintele Mântuitorului, regăsite la 

evanghelistul Matei, cel care redă şi cunoscuta Predică de pe Munte, unde sunt redate 
cele Nouă Fericiri, percepute ca trepte ce ne permit urcarea noastră spre desăvârșire 
(analizate şi de noi în cartea Creștinismul între imanenţă și transcendență, cap. IV, 
pp.181-210), care la încheierea importantului capitol, reproducând îndemnul lui Iisus, 
ne spune: „„...fiți voi desăvâşiţi, precum Tatăl vostru Cel ceresc desăvârșit este!” 
(Matei 5:48). De unde cunoştea lisus acest atribut al perfecțiunii Tatălui ceresc este 
relativ simplu de dedus sub raport teologic: având o emergenţă divină, cu origini 
celeste - transcendente, cunoştea această realitate transmisă şi nouă, de care unii se 
îndoiesc, supunând unui rechizitoriu rațional celor afirmate de Fiul lui Dumnezeu. 

Pe lângă argumentul teleologic menţionat cu privire la acest atribut al 
perfecțiunii, care la rândul său se poate constitui într-un argument suficient în 
demonstrarea existenţei lui Dumnezeu, mai putem adăuga natura Sa imaterială şi 
cauzală a lumii create, care chiar dacă nu este pefectă, în Dumnezeu se află 
perfecţiunile tuturor lucrurilor, şi nu în lucruri, raportul logic fiind de întreg la parte, 
adică de la Creator la creaţie, şi nu invers, pe cale inductivă. De aceea, întotdeuna 
cauza care a stat la baza creaţiei lumii este perfectă, nu însă și creația, acest lucru fiind 
demonstrat de anumite legi fizice, în primul rând de Legea a l-a a termodinamicii, 
cunoscută şi sub denumirea de legea entropiei. De unde şi acel argument entropologic 
al puterii lui Dumnezeu, despre care vom discuta mai mult atunci când vom analiza 
argumentele ce demonstrează și susţin existenţa lui Dumnezeu. 

Acum şi aici ne limităm în a accentua un argument universal, demonstrat pe 
cale ştiinţifică, şi anume la faptul că în Dumnezeu se află perfecțiunea tuturor 
lucrurilor, tocmai pentru că îl numim pe Dumnezeu perfecțiunea universală, şi aceasta 
deoarece, așa cum am încercat să arătăm prin atributele şi argumentele invocate, lui 
Dumnezeu, perceput fie ca şi ca un construct teoretic peste care nu se poate trece cu 
mintea, în afara revelației naturale și supranaturale, nu îi lipseşte nici o calitate care 
să-l altereze perfecțiunea. Cum a putut mintea omului să creeze un asemenea concept 
cuprinzător, peste care nu poate trece şi care cuprinde totul ce este legat de cele mai 
profunde interogaţii umane, este o altă întrebare, la care nu se poate răspunde decât 
prin analogia dintre om şi divinitate. 


IHI.2.3. Atribute afective şi morale 


Dintre toate atributele care îi configurează personalitate unică Creatorului 
divin, deosebită de creaţie, sunt atributele care sintetizează dimensiunea afectivă şi 
morală a lui Dumnezeu. Cartea care ni-L revelează pe Dumnezeu din punct de vedere 
moral „în firea Lui şi dispensațiile în timpul cărora El S-a slăvit înaintea cerurilor și a 
celor care le locuiesc; cartea care dezvăluie secretele inimii omenești și le dă pe față 

starea și care în acelașii timp pune înainte în mod deschis realitatea lucrurilor 
nevăzute, spirituale; cartea care începe de la punctul în care trecutul atinge veşnicia și 
care ne conduce, prin desfăşurarea și rezolvarea problemelor morale, până acolo unde 
viitorul se pierde în veșnicie; cartea care, în sfârşit, analizează toate problemele 
morale în lumina perfectă a lui Dumnezeu revelat pe deplin şi ne face să cunoaştem 
temeliile noilor relaţii cu EL, potrivit cu ceea ce este El în Sine Însușşii şi potrivit cu 
ceea ce El în dragostea Lui infinită, și care în primul rând prin caracerul său sacru şi 
revelat, cuprinde ansamblul tuturor gândurilor lui Dumnezeu şi al căilor Lui cu privire 
la om, în lumina planului Său, alcătuit înainte de întemeierea lumii pentru Hristos şi 
pentru omul în Hristos” (cf. Note la Biblia - GBV - 1989), este Sfânta Scriptură, cea 
dătătoare de iubire şi lumină dumnezeiască, asemenea Fiului lui Dumnezeu, ca simbol 
al jertfei şi iubirii divine. 

Din scurta introducere făcută la această secvenţă a capitolului, rezultă că în 
cadrul atributelor morale şi afective, cel mai important atribut este iubirea, fapt ce a 
ajuns ca prin abstractizare, asemenea celorlalte atribute analizate, Dumnezeu să fie 
iubire. Adevăr noutestamentar adjudecat de Sfântul Apostol Ioan, primul dintre 
apostolii care ni l-au înfățișat pe Dumnezeu sub acest vejmânt moral - afectiv, astfel 
că iubirea devine nu doar un atribut divin, ci chiar un principiu - lege morală, mai bine 
zis, o mărturie a existenţei lui Dumnezeu şi a dragostei Sale față de noi, la care vom 
reveni. 


II.2.3.1. Iubirea - atribut fundamental divin 


Chiar dacă acest atribut a devenit fundamental în creștinism, ca şi tema 
iubirii, în general, acest atribut este regăsit şi la alte religii monoteiste, unde rolul 
divinității este convergent spre bine şi echilibru, implicând desigur şi iubirea față de 
oameni şi creaţie. În continuare, vom reda unele puncte de vedere şi atitudini privind 
această calitate divină, care este iubirea sau dăruirea de sine, în mod deosebit în 
creştinism, făcând trimiteri la unele cărți şi opinii ale celor mai avizaţi teologi creştini, 
ortodocși şi neortodocşi. 

O asemenea lucrare de referință este cea a teologului român Ilarion V. Felea, 
intitulată în mod sugestiv prin această sintagmă „Religia iubirii”, care se subînțelege 
că este religia creştină, religie fundamentată pe acest algoritm al iubirii. Un asemenea, 
Dumnezeu evaluat prin dragoste infinită, în limbajul teologic creştin este considerat 
„kenotic ”, adică un Dumnezeu „golit” de iubirea de Sine pentu a se disipa prin iubire 
în creaţie. Această calitate derivă din grecescul kenois, care înseamnă „golire”, ceea 
ce s-ar putea traduce prin faptul că un Dumnezeu kenotic este un Dumnezeu care se 
autogoleşte” (cf. J.F.Haught, op.cit.p.217). 

Dintr-o asemenea perspectivă kenotică, universul care se auto-organizează în 
timp poate să apară numai datorită dragostei lui Dumnezeu, care se autogoleşte prin 
acest principiu al autogolirii, desemnat prin kenoză, care mai înseamnă după cum 
vedea, şi coborâre în lucruri - realitate creată văzută, distinctă însă de propria Fiinţă 


x» 


Divină, astfel că Dumnezeu dispune de o „autocoerenţă” şi autonomie internă diferită 
de creaţie, El fiind singura Fiinţă vejnică şi perfectă. 

Dar, pentru ca Dumnezeu să poată crea un univers distinct este nevoit să-şi 
retragă complet liber şi în mod independent de creație puterea divină şi prezenţa Sa, 
întrucât creaţia nu ar fi expresia acestei puteri creatoare, ci un semnal al „umilinţei” 
divine, astfel că Dumnezeu se supune liber unei autogoliri pentru ca „altceva” (nu se 
spune ce anume) decât realitatea divină să înceapă să existe, adică creaţia. Această 
autogolire şi retragere a lui Dumnezeu permite universului să apară şi să se diversifice 
în timp, din unitatea treimică devenind diversitate. De aceea, pentru integritatea 
universului creat, acesta este înzestrat încă de la conceperea sa cu o capacitate inerentă 
de auto-organizare, umilința şi dragostea divină fiind cauzele imanente şi 
transcendente ale creaţiei. Sfânta Scriptură descoperă în paginile sale pronia plină de 
iubire a lui Dumnezeu faţă de umanitatea pe care a creat-o şi, aşa cum se ştie, din 
iubirea Sa profundă pentru umanitate, Și-a jertfit propiul Fiu. 

Despre iubirea divină s-a scris atât în Vechiul Testament, cât mai ales în Noul 
Testament. În ceea ce priveşte textul veterotestamentar, aşa - numita Biblie ebraică, 
se poate constata că scriitorii acestor scrieri nu au scris textele din pură iniţiativă, ci 
ei au fost inspirați de o putere supranaturală, adică de Dumnezeu. Domnul şi ulterior 
Yahwe, prin mesajul transmis celor care dispuneau de capacitatea extrasenzorială de 
descifrare a acestor mesaje, manifesta atât o atitudine de iubire faţă de poporul ales, 
cât şi de îngrijorare pentru unele infidelități, avertizându-l și sancționându-l, iar prin 
el întreaga umanitate, care trebuie să răsplătească această dragoste divină prin aceeași 
dragoste sinceră, răsplată care nu întotdeauna a cunoscut aceeaşi măsură prin faptele 
umane săvârşite, paroxismul urii față de Dumnezeu și Fiul Său fiind atins prin 
crucificarea Mântuitorului. 

Istoria omenirii, din păcate, este plină de asemenea acte de „infidelitate” față 
de Cel care a creat omul, aceasta, ca specie, devenind tot mai puţin conştientă de 
natura sa divină, și mai ales de faptul că, în această calitate onto-teologică, omul este 
dator cu o dragoste sinceră şi fidelitate nefățarnică faţă de Dumnezeu. Din păcate, 
omul a păcătuit chiar de la creaţiei, fiind ispitit de acel păcat al idolatriei, manifestat 
sub diversele sale forme, ceea ce l-a condus spre înstrăinarea de sine şi în cele din 
urmă de Dumnezeu. 

În continuarea demersului întreprins, reproducem ceea ce este scris în cărțile 
biblice în legătură cu acest atribut al iubirii divine. Din Vechiul Testament, o 

asemenea mărturisire de iubire a lui Dumnezeu este regăsită în leremia (31:3), unde 
marele profet reproducea cuvintele revelate ale lui Dumnezeu - Yahwe, atunci când 
s-a arătat lui Israel: “Cu iubire vejnică te-am iubit de aceea te-am atras către "ndurare”. 

Mai relevant ni se pare versetul noutestamentar unde Dumnezeu nu numai că 
declară iubirea, ci o şi înfăptuieşte, după cum bine ştim. lubirea divină a stat chiar la 
baza creaţiei şi cu precădere a omului, perceput ca o coroană a creației, creaţia nefiind 
altceva decât Întruparea Cuvântului - Logosului divin (| Corinteni, 1:25-29; Coloseni, 
1:15-18; Filipeni, 2:5-11). Ne amintim de cuvintele regăsite în evenghelia după loan 
(3:16), unde se regăseşte cel mai relevant și cutremurător text evanghelic legat de 
mărturia iubirii lui Dumnezeu față de lume şi de om, pe care, pentru relevanţa sa 
teologică şi teleologică, îl reproducem pentru nu ştim a câta oară: “Că într” atât a iubit 
Dumnezeu lumea, încât pe Fiul Său Cel Unul-Născut L-a dat pentru ca tot cel ce crede 
într” Însul să nu piară, ci să aibă viaţă vejnică”. 

Această dragoste divină universală, transmisă de Dumnezeu Tatăl către Fiul, 
nu este statică sau sicronică, circumscrisă concentric într-un cerc, ci este dinamică - 
diacronică şi transversală către întreaga creație, în mod deosebit către om, fără nicio 
diferență. Pilduitor este în acest sens exemplul dat de lisus Hristos faţă de orice om: 
păcătos sau din alt neam - zonă geografică, precum ne sunt pezentate de evangheliști 
exemplele cu întâlnirea Mântuitorului cu femeia samariteană la Fântâna lui lacob, care 
nu era din neamul Lui și față de care cei din celalte provincii ale Palestinei aveau 
aversiune față de samariteni și implicit de acea femeie păcătoasă, care preacurvea, 
având mai mulți bărbaţi. 

De la aceste exemple inductive s-a ajuns la unele principii generalizante, 
precum este principiul care exprimă forma cea mai profundă a iubirii: iubirea 
aproapelui, care poate fi şi dușman. Pentru lisus, aproape i-au fost toți oamenii, 
implicit tâlharul de pe cruce căruia 1-a promis vejnicia raiului, fiindu-l milă de el, după 
cum mărturiseşte Sfântul evanghelist Luca (10:37). 

Acest imprativ hristic îl înâlnim la toţi cei trei evanghelişi sinoptici: Matei 
(5:43-44;22:37-40); Marcu (12:28-31); (Luca 10:27-30), textul evanghelic care 
reproduce cele două porunci ale Mântuitorului fiind relativ identice. Prima poruncă 
vizează imperativul iubirii lui Dumnezeu şi se exprimă prin propoziţia: “Să iubeşti pe 
Domnul Dumnezeul Tău din toată inima ta, din tot sufletul tău, din tot cugetul tău și 
din toată puterea ta”. 

Cea de-a doua poruncă, care este greu de îndeplinit în afara credinţei totale, 
vizează iubirea aproapelui: “Să iubeşti pe aproapele tău ca pe tine însuți”. Altă 
poruncă mai mare decât aceasta nu este”. Evanghelistul loan este mai restrictiv în 
afirmaţia făcută, cerându-le ucenicilor să se iubească între ei. Prin asemenea cuvinte 
legate de iubire lisus a fundamentat Legea iubirii dintre oameni, care poate fi extinsă 

la nivelul întregii creaţiei, asemenea Logoslui divin, la nivelul întregii creaţii, 
exprimându-se prin faptul că atunci când nu este iubire și armonie, apare ura şi 
distrugerea, adică entropia. 

Nu este lipsit de importanţă să știm cine este aproapele nostru, şi nu pe cine 
îl considerăm noi aproapele. Acest răspuns ni-L oferă Mântuitorul prin exemplul Său, 
unde pentru El toţi oamenii I-au fost aproape şi pe toți ia iubit: farisei, esenieni, 
samariteni, ceea ce nu se întâmpla la cei descrişi, în mod deosebit la iudei, care îi 
excludeau pe samariteni şi condamnându-i pe cei păcătoşi. La întrebarea punctuală 
„Cine este aproapele meu?” lisus a povestit despre samariteanul milos care a avut 
grijă de omul căzut între tâlhari, pe drumul către Ierihon. 

Mulţi contemporani de-ai noştri se găsesc într-o situație asemănătoare cu 
acest om căzut între tâlhari, de care prea puţin se ţine seama, primând egoismul şi 
individualismul și nu spiritul creștin adevărat. Dacă l-am iubi pe Dumnezeu cu 
adevărat, atunci i-am iubi și pe aceşti oameni năpăstuiți de soartă, care nu au un 
adăpost, se culcă flămânzi, ei şi copiii lor, nu cunosc siguranţa şi fericirea, sunt apăsaţi 
de poverile vieţii. Ori această Lege a iubirii presupune iubirea tuturor, chiar și a 
vrăjmaşilor, cum ne îndeamnă Mântuitorul, deoarece nu-l putem iubi pe Dumnezeu 
fără să ne iubim semenii. lisus a dat dovadă de compasiune. El nu doar că a vorbit 
despre compasiune, ci viaţa Sa era caracterizată de compasiune, fiind modelul iubirii 
adevărate. După legea iubirii promovate de Mântuitor, nimeni nu trebuie să fie exclus 
din această categorie a “iubirii aproapelui”, care poate fi şi cel mai aprig duşman al 
tău. 

Dacă vom analiza mai profund rolul iubirii în această “religie a iubirii”- 
creștinismul, vom putea constata că această doctrină a iubirii a fost fundamentată de 
Mântuitorul lisus Hristos în celebra Sa Predica de pe Munte, acest loc denumit şi 
Muntele Fericirilor, locul de unde lisus Hristos a promulgat legea cea nouă a iubirii, 
cunoscută şi prin Noul legământ al lui Dumnezeu cu noul Adam, simbolizat prin Cel 
mort şi înviat. Astfel, printre pilonii principali pe care avea să se construiască întreaga 
arhitectură a creştinismului se aflau iubire, bunătate şi austeritate -renunțarea la sine 
în favoarea aproapelui, iubirea sublimă fiind chiar jertfa de sine. Conform Sfântului 
Anton de Padova, cei doi sfinți apostoli Petru şi Pavel crucificaţi (Petru pe colina 
Vaticanului, Pavel în localitatea Tre ontane -Trei fântâni) pentru credința lor în lisus, 
ei sunt considerați fondatorii Romei creştine, acolo unde s-a situat epicentrul 
creștinismului, şi nu lerusalimul, unde s-a jertfit fondatorul acestei religii. Emblema 
celor două comandamente fundamentale ale creștinismului, promovate de acești mari 
propovăduitori ai religiei creştine, este reprezentată de cele două fațete ale iubirii 
creştine: iubirea față de Dumnezeu şi iubirea faţă de aproapele. 

Prin utilizarea acestui concept, Mântuitorul realizează o paradigmă în planul 
relațiilor umane și a criteriilor care stau la baza acestora, fiind un concept de profundă 
esenţă sociologică, prin acest concept fiind reflectate relaţiile interumane ce stau la 
baza configurării acestei paradigme care statuează acest principiu al iubirii aproapelui 
ca principiu de esenţă divină şi nu doar de natură ontologică. 

Se poate observa că în această nouă paradigmă a iubirii hristice, iubirea nu 
este un scop în sine, ci devine un scop de realizat, concretizat prin menţinerea 
echilibrului şi armoniei sociale. Ca exprimare paraverbală, accentul pus în îndemnul 
lui Hristos, este pe iubire - “SĂ-L IUBEŞTI”, şi nu pe cine să iubeşti - pe “aproapele 
tău”, pe care se subînţelege că, în conformitate cu acest imperativ, eşti condiționat să 
îl iubeşti. Un asemenea accent pus pe conceptul de iubire, transformă sintagma 
hristică într-un mesajul subliminal, ceea ce înseamnă că mai importantă este iubirea 
decât “aproapele”, care în limbajul normal exprimă o relaţie de proximitate spaţială 
şi nu ceva de natură afectivă. 

O asemenea conotație este regăsită la acel cuvânt “aproapele”, care dintr-o 
asemenea perspectivă interpersonală, doar atunci îţi este cineva aproape când îţi este 
aproape de suflet, îţi este drag sufletului sau cel puţin îţi este simpatic, ceea ce este cu 


A . 


totul altceva decât ceea ce semnifică acest cuvânt - “aproapele”, în interpretare 
hristologică creștină. Aceasta însemană că acel cuvânt trebuie să fie aproape de 
sufletul nostru și să-l iubim chiar dacă în aparenţă ne este dușman, cum mielul şi-ar 
putea iubi cel mai aprig vrăjmaş, lupul. De aici rezultă că “aproapele” nu este un obiect 
de adorat, ci este un principiu, asemenea şi iubirea, care prin acest concept hristic - 
creștin încorporează în el iubirea necondiționată. Dacă nu am privi acest raport dintre 
iubire şi “aproapele” în acest mod, ci ca pe un obiect, am slăbi înţelesul iubirii, 
deoarece nu toate obiectele sunt iubite, asemenea “aproapelui”, ca principiu abstract, 
chiar dacă aparțin creaţiei umane. 

Doar așa principiul dragostei poate fi extins la nivel universal, altfel devine 
ceva efemer, neîndeplinind acel statut de principiu afectiv și moral. Astfel, aproapele 
nu este numai cel din neamul meu etnic, din grupul de prieteni sau membrii familiei 
mele, ci “aproapele” este nelimitat, asemenea iubirii universale, în calitatea ei de 
principiu, care nu are margini. Acesta este înțelesul celebrei sintagme prin care a fost 
schimbată paradigma limitată a iubirii aproapelui în această paradigmă universală a 
iubirii hristice, dincolo de orice îngrădire și limitare ontologică. Aceasta înseamnă că 
prin iubire omul - “aproapele” se universalizează, devenind un om al universului creat 
în care acţionează acest principiu al iubirii, învingând ura, şi în cele din urmă moartea 
prin înviere, asemenea Mântuitorului. 

Din punct de vedere psihologic și moral, sub raport conceptual, prin iubire 
desemnăm cel mai înalt sentiment divin şi uman, prin care dăruim - revărsăm 

recunoştiința şi bunătatea noastră asupra altuia, asemenea lui Dumnezeu asupra 
creaţiei. Această analogie face ca acest sentiment să dispună în mod prioritar de 
origine divină şi nu umană, omul preluând acest sentiment divin de la Creator, avându- 
l ca model divin pe Fiul lui Dumnezeu, ca Persoană divină prin care se realizează 
transcenderea de la chipul divin la chipul uman, conferindu-i omului o perspectivă 
teantropică, iar lui Dumnezeu - Fiul o perspectivă antropologică. 

Dintr-o asemenea perspectivă duală, în lucrarea Omul și Dumnezeu, inclusă 
în Studii de Teologie Dogmatică Ortodoxă (1991), D. Stăniloae avea să susţină că în 
hristologia holistă este afirmată atât „deplinătatea umanului”, ca dimensiune imanentă 
şi orizontală, l-am completa noi, cât şi „deplinătatea divină”, ca dimensiune verticală 
transcendentă, astfel că prin Isus Hristos se realizează acest transfer reciproc al 
divinității în uman, făcându-l pe om ceea ce se înţelege prin „om adevărat” şi invers, 
al omului în Dumnezeu, devenind ceea este desemnat prin sintagma Dumnezeu 
adevărat, adică un Dumnezeu iubitor față de fiinţele create, cu precădere faţă de om 
şi umanitate. Fondul pe care se realizează această transcedere este iubirea divină, 
argumentul explicit fiind Jertfa supremă pornită din acest sentiment divin al iubirii, 
emergent „Realităţii ipostatice divine întreite”, ca „Realitate Personală supremă”, 
după cum susținea același teolog ortodox român citat. 

Subiectul iubirii divine excede spaţiul lucrării noastre, cunoscând diverse 
perspective şi interpretări. În una din recentele lucrări, care se poate constitui într-o 
exegeză a atributului iubirii ortodoxe, regăsit la D. Stăniloae, purtând un titlu 
semnificativ, O ontologie a iubirii. Subiect și Realitate Personală supremă în 
gândirea părintelui Dumitru Stăniloae, care îi aparţine unui tânăr şi promițător teolog 
ortodox român, Silviu Eugen Rogobete, care analizează iubirea divină prin prisma 
acestei Realităţi Personale supreme, ca realitate ultimă, guvernată de iubire. După 
cum conchide autorul cărții citate, pentru D. Stăniloae există o „metafizică reală 
bazată pe o ontologie a iubirii interpersonale, ca „realitate”, pe care tradiția creștină o 
numește Sfânta Treime şi în care cele trei Pesoane coexistă prin intermediul iubirii 
care se revarsă şi în creaţie, onto-teologizându-o. 

Trebuie să mărturisim că iubirea noastră, ca liant al relaţiilor interpersonale, 
nu-şi are originea în om şi voința umană, ci în adevărul suprem care este Dumnezeu 
Treimic, şi nu monadic, specific altor religii monoteiste, deoarece iubirea nu poate 
exista decât pe acest fond relațional, ca „relaționalitate” între mai multe entităţi, și nu 
ca raționalitate formală. De aceea, printre multiplele forme ale iubirii, cea care deţine 
rangul cel mai înalt, ca iubirea supremă, este iubirea divină, care este însoţită de 
adevărul suprem, care îi aparține lui Dumnezeu Treime, ca Fiinţă Supremă, exprimat 
prin formula dogmatică a Dumnezeirii unice în ființă și întreită în Persoane, prin care 
își manifestă iubirea față de creaţie şi om. 

Revenind la subiectul propriu-zis, vom sublinia faptul că unul din 
imperativele hristologice pe care s-a fundamentat Noul Testament, ca una dintre cele 
mai mari şi profunde provocări ale Cărţi Sfinte, este iubirea necondiționată a 
semenilor. Din această perspectivă, lisus spunea că marea și întâia poruncă este: „să 
iubeşti pe Domnul Dumnezeul tău din toată inima ta, din tot sufletul tău și din tot 
cugetul tău” (Matei 22:38). De asemenea, în cea de-a doua poruncă, Mântuitorul ne 
cerea să evităm iubirea în sine şi să iubim, deopotrivă, aproapele ca pe sinele nostru, 
fiind cunoscută sintagma reprodusă prin acelaşi evanghelist: „să iubeşti pe aproapele 
tău ca pe tine însuţi” (Matei 22:39). 

Dacă am face o analogie cu Protagoras, care spunea că „omul este măsura 
tuturor lucrurilor”, lisus depășește această „unitate de măsură” imanentă, spunându- 
ne că unitatea de măsură depăşeşte această lume, a lucrurilor văzute după cum susţinea 
filosoful amintit, această unitate cu care se măsoară lumea văzută şi nevăzută fiind 
iubirea. În acest sens, Sfânta Scriptura spune că Dumnezeu ne-a iubit până la moarte, 
astfel că în schimbul şi cu „măsura” iubirii pentru noi, Şi-a jertfit propriul Fiu. 
Reproducem în acest sens afirmaţia regăsită în evanghelistul loan (3:16), unde sunt 
reproduse reflecţiile lui lisus cu privire la dragostea divină: „Că într’ atât a iubit 
Dumnezeu lumea, încât pe Fiul Său Cel Unul - Născut L-a dat, pentru ca tot cel ce 
crede într” Însul să nu piară, ci să aibă viaţă veşnică”. 

Din punct de vedere moral și afectiv, iubirea divină (folosim această sintgmă, 
uşor cu nuanţe tautologice dacă ţinem seama de expresia Dumnezeu este iubire, 
menţionată deja în text) este atributul prin care Dumnezeu Îşi revarsă sub diferite 
forme bunătatea asupra creaturilor şi creaţiei Sale, în primul rând față de om și 
omenire. De aceea se consideră că datorită faptului că Dumnezeu este iubire, acolo 
unde este iubire este și Dumnezeu, iubirea însăşi este condiționată de existenţa acestui 
atribut divin, ceea ce înseamnă că fără Dumnezeu ar fi imposibilă iubirea. 

Dacă e să ne referim la acest aspect particular, care face mai transparent acest 
atribut divin, atunci trebuie spus că, față de oamneni, iubirea lui Dumnezeu se 
manifestă în diferite forme: ca dar, milostivire, răbdare, îndurare, blândeţe, toleranță 
etc., privite ca bunuri de cea mai înaltă valoare morală pe care le primim de la 
Providenţă, prin care ne putem apropia cu gândul şi cu fapta de Dumnezeu, făcându- 
ne părtaşi la iubirea Sa nemăsurată, asemenea unui principiu universal fără de care 
creaţia şi mai ales omul nu ar putea exista. 

Aşa cum se ştie şi am arătat şi noi, această iubire față de oameni a lui 
Dumnezeu a atins punctul paroxistic în şi prin sacrificiul Fiului divin, care în 
schimbul acestui sentiment desăvârșit și vejnic, ne-a cerut să-l păzim poruncile Sale, 
doar aşa putând să rămânem întru iubirea Sa, asemenea lui lisus care a păzit poruncile 


281 


IOAN JUDE Retorica Divină 


Tatălui, rămânând întru iubirea Lui (cf. loan 15:10), după cum ne spune Însuşi 
Mântuitorul. 

Asemenea referinţe asupra corelației dintre Dumnezeu şi iubire, nefiind doar 
un atribut şi o proprietate prin care se identifică, este regăsită şi la evanghelistul loan. 
Redăm în acest sens punctul de vedere transmis de acest mare evangheist, care, așa 
cum se va putea observa, a realizat o conexiune și un raport de dependenţă între 
cunoaştere şi iubire, susținând că: „Cel ce nu iubește, nu L-a cunoscut pe Dumnezeu, 
pentru că Dumnezeu este iubire” (I loan 4: 8). De pe aceeași poziție, acelaşi 
evanghelist considera că iubirea divină transcede spaţiul atributiv specific divinității, 
astfel că „dacă noi ne iubim unii pe alții, Dumnezeu rămâne ’ntru noi şi iubirea Lui 
în noi este desăvârșită” (I loan 4: 12). 

Această problematică pe care s-a fundamentat această religie a iubirii a stat în 
centrul celor mai mulți evangheliști și apostoli, printre care s-a evidenţiat şi Sfântul 
Apostol Pavel, care în una din scrierile epistolare avea să evidențieze faptul că 
„lubirea nu-i face rău aproapelui; aşadar, Iubirea e plinirea Legii” (Romani 13:10). Pe 
lângă faptul că este un atribut fundamental al lui Dumnezeu, Sfântul Apostol Pavel, 
în ( I Corinteni (13:13) considera iubirea ca a fi şi un principiu moral, astfel că alături 
de credință şi nădejde, era considerată ca a fi cea mai importantă virtute teologică. 
Mai mult decât atât, Mântuitorul ne spunea că prin iubirea noastră față de El, păzim - 
menţinem poruncile Sale: „De Mă iubiţi, păziți-Mi poruncile! (loan 14:15). 

Fără să intrăm în detalii asupra acestui aspect, menţionăm că există o carte 
intitulată chiar „Religia iubirii”, care l-a avut ca autor pe teologul martir Ilarion V. 
Felea, din care reproducem propoziţia prin care evidenția rolul iubirii în societate, 
„Iubirea fiind singura arma împotriva răului, căci izvorăște permanent şi mântuitor din 
Bunătatea Lui Dumnezeu”. 

O altă calitate a lui Dumnezeu, subsecventă iubirii, este bunătatea lui 
Dumnezeu, chiar dacă unele pedepse nu demonstrează pe deplin acest atribut. Acest 
atribut divin este pe deplin adevărat, întrucât și acele sancţiuni aveau un scop 
protectiv, ajutându-ne să urmăm proiectul divin cu privire la misiunea noastră în lume. 
Aceasta cu atât mai mult cu cât ceea ce este bun este şi dezirabil sau perfect. Această 
din urmă calitate a lui Dumnezeu, perfectiunea, am demonstrat-o în rândurile de mai 
sus, iar asupra calităţii sale de argument ne vom ocupa într-un alt capitol al prezentei 
lucrări. 

Din succinta prezentare asupra acestor atribute complementare rezultă că prin 
iubire şi bunătate Dumnezeu îşi exprimă dragostea lui față de oameni şi mântuirea 
păcătoşilor, sancționați pentru faptele lor, săvârşite nu din voinţa şi îndemnul 
divinității, ci a forţei răului din lume, a acelei energii distructive ce împiedică punerea 
în aplicare a voinţei divine, în conformitate cu acel Proiect. 

Din punct de vedere biblic, acest atribut al bunătății şi dragostei este regăsit 
în: Facerea (3:21); (8:20-21); Ieșirea (12:12-13); Levetic (16:2-3); Isaia (53:5-6,10); 
Psalmul (142:10, cu referință la Duhul cel bun), contestat în unele religii, cum ar fi 
iudaismul, unde Dumnezeul evreilor - Yahwe - nu a fost întotdeuna o divinitate bună 
şi protectoare, sancționându-i pe evrei atunci când se impunea, pentru infidelitatea 
acestora față de unica divinitate, revelată unor patriarhi. 

Din punct de vedere religios, în cadrul comunităților religioase, cum ar fi în 
cadrul religiei creștine, cu diversele sale culte și confesiuni, iubirea desăvârşită este 
cea din comuniunea intratrinitară, a Sfintei Treimi, dintre Tatăl, Fiul şi Duhul Sfânt, 
Dumnezeu fiind însăşi iubirea, citându-l pe apostolul citat, exprimat prin sintagma 
arhicunoscută: „Dumnezeu este iubire” (1 In 4:8,16). De aceea, această poruncă este 
cerută şi apostolilor, fiind exprimată chiar de lisus prin cuvintele „Aceasta vă 
poruncesc: să vă iubiți unii pe alţii! Aşa cum v'am iubit Eu pe voi, aşa şi voi să vă 
iubiţi unii pe alţii. Întru aceasta vor cunoaşte toţi că sunteţi ucenicii Mei, de veți avea 
iubire unii față de alții“ (loan 13:34-35). 

Dacă ne referim la sentimentul de iubire uman, după porunca divină 
exprimată de Mântuitor, de a ne iubi semeni ca pe noi înşine, observăm că acest 
sentiment moral este tot mai mult convertit în ură şi egoism, primând interesele 
personale şi nu cele comunitare. De ce există atâta ură în lume și mai puțină iubire 
este întrebarea care trebuie pusă de la „vlădică până la opincă”, luat în ordine ierarhică 
inversă, de la ultimul credincios, până la capii bisericilor şi chiar a celor care conduc 
şi induc în același timp răul în lume. Fiind un subiect disociat iubirii, ne vom limita 
doar la această întrebare retorică, unele răspunsuri fiind regăsite pe parcursul lucrării, 
iar altele pot fi intuite prin experienţa și puterea de aprofundare a analizei și înțelegerii 
acestei poblematici de către fiecare cititor. 

Desigur, aşa cum rezultă şi din Noul Testament - Cuvântul revelat al 
Mântuitorului, forma superioară a iubirii, care a atins apogeul prin sacrificiul 
Mântuitorului, este iubirea jertfelnică - pin sacificiu, diferită de altruism sau alte 
forme ale iubirii, cum ar fi sinuciderea prin solidaritate şi iubire, unicul care putea să 
devină simbolul jertfei prin iubire pentru ispășirea păcatelor lumii fiind lisus Hristos. 

Ca Fiu al lui Dumnezeu - născut şi nu făcut - Hristos se sălăşluieşte în inimile 
noastre pe credinţa întemeiată pe iubire. Ceea ce conduce la concluzia că aparținând 
iubirii prin creație, ca fii ai lui Dumnezeu, și că suntem numiţi fiii lui Dumnezeu, 
având aceleași simţiri în cugete şi Duh, asemenea Creatorului, este dovada supremă 
de iubire a lui Dumnezeu față de noi. De aceea, prin iubire este înlăturată nu doar ura, 
ci şi frica față de Dumnezeu, mai ales atunci când ne împotrivim voinţei Lui, săvârşind 
cu voie sau fără voie anumite păcate ce atrag frica și pedeapsa, genratoare de frică. 
lată ce ne povăţuieşte lisus prin evanghelistul şi Apostolul Ioan, unul dintre cei mai 

dotați dintre apostoli: „În iubire nu este frică; ci iubirea desăvârşită alungă frica, pentru 
că frica merge mână” mână cu pedeapsa, iar cel ce se teme nu este desăvârşit în iubire“ 
(| Ioan 4:18). 

Ca principiu universal şi atribut divin, iubirea, spre deosebire de ură deosebire 
de ură, nu face rău nimănui, nici nu este generatoare de frică, ci dimpotrivă, aduce 
mai mult bine decât rău în lume, predominanţa răului şi urii fiind cauzată și explicată 
şi prin creşterea fricii şi scăderea iubirii şi binelui - bunătăţii în lume. Aceasta, întrucât 
așa cum spunea Părintele Nicolae Steinhardt, „Duhul suflă unde vrea şi Dumnezeu 
este suveran în aprecieri, îl preferă pe vameş, o laudă pe desfrânată, cheamă pe cine 
n-ai crede. Logica lui Hristos ne uimeşte, ne scandalizează“, noi oamenii simpli nu o 
putem înțelege, deoarece urâm mai mult decât iubim, fiind supuşi unor prejudecăţi 
după care suntem conduşi şi ne conducem, fiind predispuşi spre judecată și evaluare 
şi mai puţin spre autoevaluare şi autocunoaștere, mai ales dacă nu ştim şă ne supunem 
şi să ascultăm, fiind tentaţi să dominăm, ceea ce nu-i lasă loc iubirii şi bunătății, 
devenind tot mai intoleranţi şi egoişti în raport cu ceea ce ne cerea Mântuitorul lisus 
Hristos, ca principale porunci şi principii promovate de religia creştină. 

Așa cum am arătat atunci când am analizat atributul neschimbabilității, 
asemenea întregii firi divine, exprimată prin aceste atribute, şi dragostea lui 
Dumnezeu este neschimbătoare, raportul dintre Creator și creaţie fiind fundamentat 
pe acest sentiment al iubirii. Aceasta face ca și Mântuirea să se realizeze pe acest 
raport, perceput ca o comuniune de iubire a lui Dumnezeu cu chipul Său din om, ceea 
ce face ca omul să dispună prin creaţie de această resursă moral - afectivă divină. 

Aşa cum am văzut din Noul Testament, prin diversele exemple prin care este 
evidenţiată iubirea lui lisus față de oamenii de rând sau chiar față de unele persoane 
marginalizate social, cum a fost chiar şi Maria Magdalena (Luca 8:2) sau femeia 
samarineană, la care se adaugă vindecarea miracuiloasă a unor bolnavi cu boli 
incurabile - orbi şi paralitici, şi chiar învierea unor ființe decedate (caz concret fiind 
învierea lui Lazăr, cf. loan 11:1-46), Iisus a vindecat multe din suferinţele umane, 
astfel că întreaga Sa lucrare se constituie în mărturie despre misiunea Sa divină aici 
pe pământ. Astfel, Cel care se considera că reprezintă Calea, Adevărul şi Viaţa, 
iubeşte lumea, prin această situaţie ilogică demonstrându-se că iubirea lui Dumnezeu 
ese o altfel de iubire decât ceea ce cunoaştem că este acest sentiment uman, dar și 
divin, emergent iubirii vejnice şi neschimbătoare a lui Dumnezeu. O iubire 
paradoxală, amestecată cu lacrimi din partea celor care l-au iubit pe lisus şi cu strigăte 
de bucurie pentru cei care l-au urât într-un mod nejustificat, fiind manipulaţi de 
reprezentanții puterii politice şi religioase, care în loc să promoveze iubirea, ca 
sentiment pe care se bazează legea mozaică, au promovat ura, culminând cu umilinţa 

şi batjocura față de Fiul lui Dumnezeu, căruia aşa cum i-au ridicat osanale, la fel l-au 
şi umilit. 

Despre acest sentiment şi atribut divin s-a scris şi se va scrie încă foarte mult, 
fiind un subiect deschis reflecţilor teologice, filosofice şi morale, dincolo de 
experienţa fiecărui individ care simte această trăire şi comuniune cu Cel care ne-a 
înzestrat cu acest sentiment divin. Dintre marii teologi care s-au ocupat de atributul 
iubirii şi bunătăţii, ca atribut emergent și complementar iubirii, îi amintim pe Sfântul 
Dionisie Areopagitul și pe teologul român care a fost influențat de primul, D. 
Stăniloae, la care vom reveni. Aşa cum sesiza și teologul de origine rusă, Vladimir 
Lossky, în lucrarea Vederea lui Dumnezeu (Editura Deisis, Sibiu, 1995), nucleul 
scrierilor areopagite este format din acele nume divine, lucrarea de bază în care își 
expune doctrina despre acest subiect. Dar Numele divine nu se raportează la ființa 
divină incognoscibilă, ci la energiile divine, percepute ca aribute divine. Când spunem 
că Dumnezeu este bunătate, viaţă, existenţă, lumină, prin aceasta „nu înţelegem nimic 
altceva decât puterile ce se revarsă din Ea spre noi, dăruindu-ne îndumnezeirea, 
existenţă, viaţă sau înţelepciune”. 

Pe temeiul acestei distincții între ovoia divină, inaccesibilă cunoaşterii şi 
&vvaueig, prin care misterul divin devine oarecum cognoscibil, lui Dumnezeu i se pot 
atribui toate numirile pozitive din lume, El fiind Cel cu multe nume -noivâvvuog 
Ibidem, |, 6, P.G. 3, 596A | trad. rom., p. 138 ]. şi în acelaşi timp nu i se poate atribui 
niciunul, El fiind fără nume - &vâvvpuog ibidem. Dionisie Areopagitul arată că nu 
există pluralitate reală în Dumnezeu, antiteticul şi pluralitatea nu există în Dumnezeu 
decât în mod unic, dar în Sfânta Treime unirile şi distincţiile rămân, pentru că cele trei 
Persoane sunt în acelaşi timp unite împreună şi distincte. Diferenţierile acestea se 
referă la energiile necreate şi nu la fiinţa divină sau ipostasele treimice, după cum 
susținea Dionisie Areopagitul. 

Cel mai mare teolog ortodox român - D. Stăniloae consideră bunătatea sau 
„bunătatea suprabună“ ca cea mai proprie numire ce se cuvine subzistenţei divine. 
Astfel, referinţa antropologică a lui Stăniloae asupra omului, asemănătoare cu chipul 
divin, în acest context al însuşirilor fiinţei divine nu face decât să ne aducă mai 
aproape de Dumnezeu şi de noi înşişi, prin aceste omul contribuind la îndumnezeirea 
sa, nefiind doar o fire pasivă care doar primește, nu şi contribuie, ci dimpotrivă, omul 
devine un partener activ ce tinde spre această finalitate, conform cu planul divin, ceea 
ce reamintim, am denumit prin conceptul de teofinalitate. 

De aceea, chiar prin existenţa sau subzistenţa iubirii divine, ea extinde binele 
ca bine esenţial la toate existenţele, aşa cum soarele luminează toate nu în baza unei 
hotărâri, ci prin însăşi existenţa lui. Prin razele bunătății divine supraexistente sunt 
evidențiate unele: esențe, puteri, lucrări, de la cele mai înalte şi spirituale până la cele 

mai de jos şi materiale. Pornind de la această premiză, Stăniloaie vorbeşte de mişcarea 
prin care Dumnezeu iese afară din Sine, după ce toate sunt aduse la existenţă. Atunci 
el este oarecum atras de ale Sale sau, altfel spus, Dumnezeu Cel neieşit din Sine e 
atras de prezenţa Lui ieşită din Sine şi aflată în creaturi. Forţa unificatoare a binelui 
sau a iubirii constă în faptul că iubirea dumnezeiască este extatică, „nelăsând pe cei 
ce se iubesc să fie ai lor, ci ai celor iubiţi“ (D. Stăniloae - ibidem, p.191). 

Această ieşire iubitoare a lui Dumnezeu se face printr-o putere care totuşi 
rămâne neieşită din sine. Astfel, însăşi cauza tuturor iese din sine din supraabundenţa 
bunătăţii sale iubitoare prin provindenţa faţă de cele ce sunt şi din starea sa ridicată 
peste toate se coboară spre cea aflată în toate printr-o putere extatică, după cum este 
numită de Sfântul Dionisie Areopagitul, ce depăşeşte orice esenţă şi care, aşa cum 
am arătat, nu iese din Sine. Observăm cu claritate că în aceste energii sau ieşiri ale lui 
Dumnezeu în afară, El se află întreg, nu împărțit în fiecare din aceste ieşiri. 
Comparaţiile pe care ni le-a dat Sfântul Dionisie sunt mai mult decât evidente. Totuşi 
sesizăm un aspect particular: chiar dacă aceste ieşiri sunt împărtăşibile, de ele ne 
împărtăşim tot într-un chip „neîmpărtăşibil” (D. Stăniloae). Găsim aici apofatismul 
numirilor lui Dumnezeu, al „puterilor” Lui care vin spre noi. 

Aceste „distincţii” sau numiri dumnezeieşti care se pogoară până la noi nu 
sunt nişte nume abstracte, teoretice, ci ele se comunică, se împărtăşesc celor care duc 
o vieţuire după Dumnezeu. De exemplu, despre numirea de bine atribuită lui 
Dumnezeu ni se spune: „Binele nu stă necomunicat în general, nici uneia dintre cele 
ce sunt, căci raza lui fiind mai presus de ființă ca una ce e întemeiată statornic în sine, 
se arată cu bunătate prin iluminări corespunzătoare, fiecăreia dintre cele ce sunt şi 
atrage spre vederea lui şi spre împărtăşirea de el şi spre asemănarea cu el, pe cât e cu 
putinţă, minţile sfinţite ce se împărtăşesc cu sfinţenia, ca pe unele ce n-au puterea 
proprie îndrăznelii să urce spre ceea ce e mai sus, fără ajutorul arătării coborâte a lui 
Dumnezeu (...)” (ibidem). 

Așa cum am anticipat, în conformitate cu ceea ce afirma D. Areopagitul, 
comentate de teologul roman citat - D.Stăniloae, Dumnezeu se revarsă peste lume prin 
energiile Sale tocmai datorită iubirii Sale faţă de creatură. De aceea, pe Dumnezeu îl 
cunoaştem din lucrările Sale, care după Dionisie, sunt „sfintele perdele ale iubirii de 
oameni” (ibidem, p. 137). Ba mai mult decât atât, Dumnezeu „iese afară din Sine” 
datorită aşa-numitului „eros dumnezeiesc”, care este „extatic”, adică „nu-i lasă pe cei 
îndrăgostiţi să fie ai lor, ci ai celor de care sunt îndrăgostiți” (ibidem). 

Din cele prezentate se poate identifica o particularitate a învățăturii despre 
energii la Sfântul Dionisie, şi anume că: Dumnezeu prin energiile, ieşirile, puterile 
Sale iese din Sine în virtutea erosului, care este extatic: „Dar putem îndrăzni să 
spunem şi aceasta, că şi cauzatorul tuturor, prin erosul frumos şi bun pentru toţi, pentru 

covârşirea bunătăţii iubitoare, iese afară din Sine prin purtările de grijă spre toate cele 
ce sunt şi este oarecum atras de bunătatea şi iubirea şi erosul Său. Şi ieşit de sub toate 
şi peste toate, se coboară spre ceea ce e în toate neieşit din Sine în puterea Lui extatică 
mai presus de ființă” (ibidem). 

Părintele Stăniloae traduce astfel acest text: „Dionisie susține că şi Dumnezeu 
trăieşte o ieşire din sine în dragostea față de oameni pentru covârşitoarea Lui iubire 
faţă de ei. E un extaz coborâtor a lui Dumnezeu uitând de mărimea Sa prin mărimea 
iubirii Sale de oameni şi grija faţă de ei. Erosul acesta extatic şi-L arată Dumnezeu şi 
în râvna Lui de a face ca ei, pentru a câştiga şi râvna iubirii oamenilor. E o ieşire a lui 
Dumnezeu la oameni fără să se facă totuşi deplin arătat lor. N-ar putea fi încălziți 
oamenii de erosul nesfârşit faţă de Dumnezeu, dacă n-ar fi pătrunşi de erosul Lui” 
(ibidem , nota 183, p. 235). 

Această ieşire din Sine a lui Dumnezeu şi „atracţia Sa către ale Sale ieşite din 
Sine“ este o idee regăsită şi la teologul protestant Jürgen Moltmann, atunci când 
vorbeşte de faptul că Dumnezeu iese din Sine, în Sine, spre Sine pentru a face creația 
posibilă. Cea mai deplină ieşire iubitoare la făpturi a făcut-o Dumnezeu prin 
întruparea Fiului Său, Care a asumat natura omenească. În acest fel, capacitatea de 
bine şi iubire nu este doar sădită de Creator creaţiei la început, ci este susţinută prin 
prezenţa Sa în creaţie şi grija Sa providențială față de această creaţie. Dar despre acest 
mecanism al evidenţierii iubirii şi bunătăţii lui Dumnezeu, vom discuta mai mult 
atunci când vom analiza atributul aseității (analizat de teologul român citat, prin care 
este evidenţiată existenţa de la sine sau independenţa absolută a lui Dumnezeu). 

Problema care se pune cu privire la perceperea acestor atribute nu vizează 
doar existenţa acestora, ci modul cum le înţelegem noi, mai ales când unele atribute 
aparțin exclusiv lui Dumnezeu, noi nefiind înzestrați cu acele atribute, cum ar fi 
omnipotenţa şi omnisciența. 

Întrebarea care se pune este dacă un atribut specific divinității poate fi 
cunoscut de om, fără o asemenea experiență împărtășită cu atributul de care dispune 
Dumnezeu, cum ar fi iubirea și bunătatea, de care dispune parţial și omul. La fel de 
greu am putea înţelege şi atributul aseităţii, care este specific lui Dumnezeu, chiar 
dacă prin noi se poate vedea chipul divin, fără să ne recunoaştem valoarea inestimabilă 
de purtători ai acesteia, rămânând prizonierii geneticii și antropologiei umane, uitând 
că suntem înzestrați cu libertate şi afimare de sine, asemenea chipului divin. La fel de 
greu ar fi să înţelegem atributul vejniciei dacă nu am dispune de reprezentarea acestui 
atribut prin fundamentul credinţei creştine cu privire la nemurirea fiinţei umane - 
sufletului. De asemenea, omul nu este în măsură să înțeleagă un alt atribut dăruit 
omului chiar la creaţie, libertatea, unii abuzând de acest atribut comun peste limita 
accesibilă, beneficiind de libertate în scopuri strict individuale, fără să conștientizeze 

limitele, tinzând spre forma extremă, libertatea absolută, aparținătoare doar lui 
Dumnezeu, nu şi omului, cum cred unii că le-ar aparţine. 

În încheierea acestui atribut divin fundamental, prin care Dumnezeu este 
denumit iubire, trebuie că această iubire se realizează prin interacțiunea dintre om și 
divinitate, nu în mod întâmplător, ci pe baza unor raporturi legice, existând și 
acționând așa-numita Lege a graţiei divine, ca o lege spirituală, care, asemenea 
principiului karmic, ne permite să trimitem și noi, oamenii, altor persoane dragi, 
iubire, lumină şi vindecare acestora, fără ca acestea să ştie și să ceară acest lucru. 
Acest lucru nu se poate realiza decât prin intermediul rugăciunii, la care divinitatea, 
datorită graţiei şi prin intermediul acestei legi răspunde cererilor noastre, existând aşa- 
numita rugăciune de cerere, în creștinism această rugăciune fiind Rugăciune 
domnească Tatăl Nostru, care stă sub Legea grației divine. Dar, după cum Dumnezeu 
ne-a lăst libertatea să gândim fiecare cum dorim, credem că est important să descifrăm 
şi acest atribut divin exprimat prin libertate, știut fiind că lui Dumnezeu nu are limite 
din niciun punct de vedere, dispunând de o libertate absolută. 

Vom încheia această secvență într-un mod apoteotic, sprijinindu-ne pe 
spusele unui mare gânditor - scriitor laureat cu premiul Nobel și filosof indian -, 
considerat Profetul Indiei moderne, ce aparține altei religii decât cea creștină, și 
anume la modul cum percepea Rabindranath Tagore iubirea: „Iubirea e singura 
realitate şi nu e un simplu sentiment. Este adevărul suprem ce stă în inima creației. 
Iubirea nu pune stăpânire, ci oferă libertate”. Dumnezeu este iubirea! Să-L trăim pe 
Dumnezeu precum ne trăieşte El pe noi! Să ne rugăm să risipească ura dintre noi şi 
să sloboadă iubirea cea veşnică, astfel că, asemenea unei picături de rouă de pe vârful 
unei frunze, să danseze bucuria, fericirea şi bunătatea din suflet pe marginea timpului 
efemer de aici, din această viaţă, ca să îl parafrazăm pe marele gânditor indian. 


I11.2.3.2. Bunătatea - trăsătură determinantă a lui Dumnezeu 


Bunătatea este unul din atributele lui Dumnezeu, dar și o descriere a esenței 
Sale divine. Astfel, putem considera că acest atribut inerent a devenit un postulat 
teologic, rezultat din chiar natura Sa, în sens invers, cum s-a mai întâmplat, îi este 
negată natura Sa fiinţială, corespondentă cu acest atribut. Pentru a putea vedea cât este 
de bun Dumnezeu, într-un mod metaforic, într-un Psalm (33:8), David ne îndeamnă 
prin cuvintele: „Gustaţi și vedeţi că bun este Domnul“. Așa cum ne putem da seama, 
acest psalm a stat ulterior la fundamentarea Sfintei Taine a Euharistiei, ca una din 
Sfintele Taine ce a stat la fundamentarea credinţei creştine. 

Aceeași apreciere este regăsită și în Psalmul 24:8 şi nu numai, unde acelaşi 
psalmist face o remarcă ce vizează atributul bunătăţii divine, exprimându-se prin 

cuvintele „Bun şi drept este Domnul“. Nu vom realiza inventarierea tuturor 
trimiterilor biblice asupra acestui atribut fundamental, atâta timp cât acesta a devenit 
un postulat teologic, nefiind nevoie de a fi demonstrate, el rezultând din tot ceea ce ne 
înconjoară. În acest sens poate fi interpretat şi înţeles şi psalmul care a stat la baza 
acelei taine la care ne-am referit. 

Pentru a simplifica oarecum lucrurile, de care nu este nevoie în scop 
argumentativ-demonstrativ, vom spune că putem vedea dovada bunătății lui 
Dumnezeu peste tot în jurul nostru, în și prin creaşia Sa, care poartă amprenta bunătăţii 
Sale, prin lucrările şi lucrurile necesare vieții pe care El ni le dă. Astel, în cartea 
Facerea (1:31), ni se spune: „Dumnezeu S-a uitat la tot ce făcuse; şi iată că erau foarte 
frumoase - bune”. De unde concluzia că prin natura consubstanţialității Creatorului, 
cu creaţia ne-a fost transferată și nouă oamenilor bunătate în noi, ceea ce înseamnă că 
bunătatea adevărată vine de la Cel care este bun în sensul desăvârşit şi care doreşte 
binele tuturor oamenilor. Dacă scopul lui Dumnezeu a fost şi rămas de a ne fi creat şi 
rămâne buni, rostul nostru este și/sau ar trebui să fie acela de a arăta bunătatea lui 
Dumnezeu celor din jurul nostru în fiecare zi prin faptele noastre. Bunătatea Sa ne 
este oferită indiferent de atitudinea și faptele noastre în viață, chiar dacă nu o merităm. 
Așa cum ne spune evanghelistul Matei (5:45): „...E1 face să răsară soarele Său peste 
cei răi și peste cei buni şi face să plouă peste cei drepți şi peste cei nedrepți.” Adevăr 
anticipat de psalmist în Psalmul (144:9), unde citim: „Domnul bun le este tuturor şi 
îndurările Lui se întind peste toate lucrările Lui”. 

Natura dreaptă și iubitoare a lui Dumnezeu, prin tot ceea ce a făcut pentru 
omenire şi pentru creaţie în general, confirmă această calitate fundamental a divinității 
unice, în pofida faptului că unii au suspiciuni asupra acestui atribut esenţial, pe care 
orice cedincios fidel și adevărat nu are cum să-l nege, chiar dacă şi credincioşii s-au 
confruntat cu asemenea efecte indezirabile, precum ar fi răul în lume, care pentru 
sceptici și necredincioşi sunt cauzate exclusiv de voința şi puterea divină. Nu ne 
referim nici la moarte, ca efect al păcatului originar şi nici la unele maladii care au 
curmat atâtea vieţi, percepute ca pedepse pentru acest păcat, ci la alte suferințe umane 
ce țin de cauze endogene, adică legate de ființa umană, ca structură ontologică creată, 
care în decursul evoluției s-a abătut tot mai mult de la prototipul după care a fost 
creată, atingând paroxismul răului atunci când s-a înstrăinat de această natură divină, 
căzând influențelor malefice ale răului introdus în creaţie nu de Creator, ci de acele 
puteri ostile lui Dumnezeu, care au indus în cea mai mare răul şi suferinţele în această 
lume văzută. 

Așa cum ne putem da seama, bunătatea este un atribut al ființei lui Dumnezeu, 
în afara căreia ar deveni mai puţin credibil pentru cei mai mulți oameni, fiind acceptat 
doar din perspectivă deistă, nu și teistă. La fel de bun și iubitor este, din perspectivă 

consubstanţialistă şi Fiul Său, lisus Hristos, care într-un anumit context, în 
interacțiunea cu un tânăr dornic de cunoașterea unor adevăruri fundamentale, precum 
ar fi condițiile pentru viaţa vejnică, și în urma aprecierii făcute la adresa Mântuitorului 
de a fi bun, îl întreabă ”De ce-Mi spui bun?“ (cu înţelesul de a fi bun, asemenea lui 
Dumnezeu Tatăl), întrucât „Nimeni nu este bun, decât numai Unul Dumnezeu“ (Matei 
19:17). 

O asemenea afirmație ce desemnează un asemenea atribut fundamental nu 
putea scăpa din vedere şi celorlalți doi evangheliști sinoptici: Marcu (10:18) şi Luca 
(18:19), diferențele nefiind semnificative doar din perspectiva individului care face 
aprecierea asupra acestui atribut al bunătăţii: la Marcu este un ins oarecare, iar la Luca, 
un dregător, pe când la Matei, un tânăr. Din afirmaţiile făcute de Iisus nu rezultă că 
Fiul Omului ar fi bun, ci doar cel de-o ființă cu Dumnezeu, adică Fiul lui Dumnezeu. 
Cu atât mai puţin omul, ca ființă creată, care nu poate fi bun prin sine însuşi, ci doar 
cu darul lui Dumnezeu investit la creația sa și cu ajutorul Duhului Sfânt prin care 
Dumnezeu lucrează la bunătatea sădită în firea omului. Astfel, putem spune că 
bunătatea lui Dumnezeu se află în centrul credinţei noastre creștine şi că datorită 
bunătății Sale nelimitate şi a dorinței Lui de a ne face bine ne-a dat mântuirea și 
speranţa într-o lume mai bună decât aceasta prin Fiul Său pe care L-a jertfit în acest 
scop mântuitor. Tot ceea ce face Dumnezeu are în vedere binele nostru. 

lată ce spune în acest sens Sfântul Apostol Pavel în Epistola către Galateni 
(5:22-23), legat de aceste atribute morale, unde este inclusă bunătatea şi iubirea lui 
Dumnezeu: „lar roada Duhului este iubire, bucurie, pace, îndelungă-răbdarea, 
bunătate, facerea de bine, credincioşie, blândeţe, înfrânare, curăţie; împotriva unora 
ca acestea nu este lege“. În alte două versete anterioare (5:19-20) sunt prezentate în 
antiteză calităţile negative ale omului, care îşi au originea în faptele trupului, 
potrivnice duhului, precum ar fi: desfrânarea, necurăţia, neruşinarea, idolatria, 
vrăjitoria, duşmănia, certurile, gelozia, întărâtările, gâlcevile, dezbinările, ereziile, 
invidiile, uciderile, beţiile, chefurile şi altele asemănătoare cu acestea prin şi din cauza 
cărora se produce răul în lume, sursa nefiind Dumnezeu, ci cel care ne îndeamnă şi 
ispiteşte la acele fapte potrivnice divinității. 

Astfel, prin atributul bunătăţii suntem cruțaţi în mare parte de aceste fapte 
negative şi tot prin bunătatea lui Dumnezeu suntem mântuiţi şi reînoiți sufletește, 
înmiresmându - ne şi împodobindu-ne sufletul cu acele calități pozitive ce izvorăsc 
din bunătatea Sa. Dacă nu ar exista această bunătate sau dacă ne-ar fi părăsit, cum s- 
a întâmplat, din cauza omenirii, am fi rămas așa cum am fost pedepsiți inițial, 
întruchipând prototipul omului vechi - după vechiul Adam, și nu ne-am fi renăscut 
după modelul noului Adam, ca urmarea a pogorârii Fiului lui Dumnezeu pe Pământ. 
Fără acel atribut treimic am fi rămas cu toate păcatele începute din „prima tinereţe“, 

în grija și ispita duhurilor rele - necurate, mai apropiaţi de regnul animal decât de ființa 
cu origini celeste, creată după chipul și asemănarea lui Dumnezeu. 

Tot ce se poate spune despre bunătatea lui Dumnezeu Fiul, pe lângă trimiterile 
la evanghelii şi unele epistole pauline, este sintetizat în Sfânta Proscomidie (sintagmă 
derivată sub raport etimologic din grecescul npookomôðń, n - proskomidi, i, de la 
"pookopilew - proskomizein = a aduce, a pune înainte, a oferi, cunoscută în rândul 
credincioșilor practicanți prin ritualul sau rânduiala introductivă a Sfintei Liturghii, 
care constă în pregătirea şi binecuvântarea - Cinstitelor Daruri, adică a materiei 
(pâinea și vinul) ce se constituie în jertfa respectivei liturghii, având forma și 
întinderea unei adevărate slujbe aparte, cu un titlu propriu, cu o formulă de 
binecuvântare la început şi cu una de încheiere), unde se spune de către preot 
următoare sintagmă plină de slavă către divinitate: „Acoperit-a cerurile bunătatea Ta, 
Hristoase, şi de lauda Ta este plin pământul“. 

În aceste cuvinte este concentrat tot ceea ce se poate spune despre bunătatea 
lui Dumnezeu, însăşi Sfânta Liturghie fiind o expresie a bunătăţii, milei şi iubirii lui 
Dumnezeu pentru om. Un asemenea adevăr legat de bunătatea şi rolul Mântuitorului 
îl găsim în mai multe texte biblice noutestamentare, printre care le evidenţiem pe cele 
regăsite la Sfântul Evanghelist și Apostol loan (3:17), unde se spune că: „Dumnezeu 
nu L-a trimis pe Fiul Său în lume ca să judece lumea, ci pentru ca lumea să se 
mântuiască printr” Însul“. 

Relativ asemănătoare este şi aprecierea Sfântului Apostol Pavel în Epistola 
către Tit (3:4 -7), unde găsim scris: "Dar, când s’ a arătat bunătatea lui Dumnezeu, 
Mântuitorul nostru, şi iubirea Sa de oameni, El nu din pricina faptelor pe care le-am 
făcut noi întru dreptate, ci după mila Sa ne-a mântuit prin baia naşterii din nou și prin 
înnoirea Duhului Sfânt pe care din belşug L-a vărsat peste noi prin Isus Hristos, 
Mântuitorul nostru, pentru ca, îndreptățiți fiind prin harul Său, întru nădejde să 
devenim moştenitori ai vieţii veşnice”. Niciodată nu am fi fost vrednici prin faptele 
noastre să fim mântuţi, ca atare trebuie să-l mulțumim lui Dumnezeu pentru bunătatea 
Sa de a ne fi mântuit. Așa cum se ştie, din bunătate și iubire față de lume, Dumnezeu 
şi-a dat - jertfit propiul Său Fiu, cel Unul-Născut, pentru ca tot cel ce crede în El să nu 
piară, ci să aibă viaţă vejnică (loan 3:16). 

Istoria, la fel şi prezentul, ne-au demonstrat că bunătatea lui Dumnezeu a 
însoţit poporul ales şi ulterior, după ce s-a revelat - arăta prin trimiterea Fiului Său în 
lume, întreaga omenire. Așa cum arăta Sfântul evanghelist și Apostol Ioan (10:11), 
prin bunătatea Sa, Păstorul cel bun - Iisus - , sufletul său şi-l pune pentru oi, ceea ce 
nu face simbriașul- sluga, care atunci când vine lupul, lasă oile de izbeliște în faţa 
acestuia şi fuge din faţa lupului. De câte ori a însoţit Dumnezeu umanitatea şi omul în 
particular nimeni nu poate știi decât singur Dumnezeu. Este adevărat, mai mult când 

a fost ascultat și crezut, prin manifestarea credinţei și fidelității necondiționate față de 
Slava care îi era adusă. 

Aceasta nu înseamnă nici pe departe că bunătatea lui Dumnezeu s-a arătat 
numai când omul I s-a supus, ci așa cum se ştie din Biblie, a manifestat toleranță chiar 
şi atunci când poporul ales s-a dovedit trădător şi nevrednic de bunătatea Sa (mai ales 
când i-a sprijint pe israeliți în dezrobirea egipteană şi babiloniană), îndepărtându-se 
de poruncile Sale, revenind la idolatrie și politeism. Astfel, pentru unele fapte ostile 
Lui, Dumnezeu a fost nevoit să devină mai nciertător faţă de cei neascultători, care 
încalcă legile după care trebuie să se călăuzească omenirea. În Episola către Romani 
(2:4), Sfântul Apostol Pavel vorbeşte de „bogăţia bunătăţii Lui și a îngăduinţei şi a 
îndelungii Lui răbdări“, ce îndemnă în cele din urmă la pocăință, mântuire și la 
cunoaşterea adevărului (cf. I Timotei 2: 4). 

Cel mai bine este reflectată bunătatea divinității prin bunătatea transferată 
celei mai iubite ființe create, care este ființa umană. În acest sens, Sfântul Antonie 
cele Mare spunea : „Omul bun şi iubitor de Dumnezeu nu-i mustră pe oameni pentru 
rele când sunt de faţă; iar în dos nu-i bârfeşte. Dar nici celor care încearcă să-i grăiască 
de rău nu le îngăduie“ (Filocalia, vol. I, Învăţături morale..., cap. 30). Sau, mai aplicat, 
în cap. 29, legat de raportul dintre atributul bunătăţii omului şi cunoașterea lui 
Dumnezeu, acelaşi autor afirma: „Căci bun este omul care cunoaşte pe Dumnezeu (...) 
Căci calea cunoștinței lui Dumnezeu este bunătatea“ (cap. 29). Astfel, omul bun este 
chip al bunătăţii lui Dumnezeu, ceea ce înseamnă că bunătatea omului este efect al 
cauzei divine, exprimată prin analogia chipului şi asemănării omului cu Dumnezeu. 

Cu alte cuvinte, așa cum rezultă din registrul epistolar paulin, bunătatea 
omului, cât se mai poate vorbi astăzi despre aceasta, este darul lui Dumnezeu revărsat 
prin Duhul Sfânt asupra omului. Dar darul acesta nu se lasă la voia întâmplării, ci 
trebuie prețuit cum se cuvine, îmbogăţit, cultivat, desăvârşit, în aşa fel încât să devină 
cu adevărat virtute, integrată firesc ființei umane, întru asemănarea ei cu Dumnezeu. 
O asemenea cerință a fost exprimată de Sfântul Apostol Pavel în Galateni (5: 22), 
reprodusă şi de noi într-un paragraf anterior, așa că nu o vom mai reproduce. Vom 
reda unele versete din scrierile epistolare pauline, unde ni se spune că trebuie să ne 
întărim întru Domnul şi întru tăria puterilor Lui, pentru a putea sta şi a lupta împotriva 
uneltirilor diavolului. 

Evident, această luptă nu este simplă şi nici un scop în sine, şi așa cum ne 
spune Sfântul Apostol Pavel „nu este "mpotriva cărnii şi a sângelui în planul materiei 
contingente (cf. B. A. p.1681), ci "mpotriva Începătoriilor, împotriva Stăpâniilor, 
împotriva Stăpânitorilor acestei lumi de "ntuneric, împotriva duhurilor răutății care 
sunt în stihiile cereşti“ (Efeseni 6:10-12). Mai corect ar trebui spus, în stihiile 
văzduhului, întrucât în acest spațiu dintre cer și pământ se află puterile diavolești și 

nu în cer, cum ușor s-ar putea înţelege. În acest scop, acelaşi apostol ne îndeamnă să 
luăm „armura lui Dumnezeu“, pentru a putea sta, în ziua cea rea, împotriva acestor 
puteri, şi a le putea biruii (cf. Efeseni 6:13). 

Aşa cum uşor putem deduce din cele prezentate, legat de acest atribut divin, 
nu există o bunătate în sine a lui Dumnezeu, ci numai în legătură cu ceilalţi. Percepută 
ca o comoară a inimii, bunătatea se dobândeşte prin lucrarea virtuţilor în luptă cu răul 
din lume şi din pornirile întunecate ale firii omenești şi mai ales a poftelor trupești - a 
cărnii. lată ce le spune Mântuitorul cărturarilor şi fariseilor - puilor de viperă, după 
cum sunt denumiți de lius aceşti farisei, care cârteau împotriva Dânsului:: „Omul bun, 
din comoara lui cea bună le scoate pe cele bune; pe când omul rău, din comoara lui 
cea rea le scoate pe cele rele“ Matei (12:35). Din păcate, a domnit şi domnește și în 
prezent, cu atât mai mult, răutatea şi ura în lume, care îl orbeşte pe om, într-atât de 
mult, că nu poate vedea frumuseţea din sufletele celorlalți, din faptele lor, și a creaţiei 
în general, mai ales atunci când aceasta s-a inserat în comportamentul uman ca o 
habitudine cotidiană, coabitând împreună cu răul şi păcatul primordial, ignorând 
binele şi frumuseţea divină inserată omului la creaţia sa, ca specie deosebită pe 
pământ. 

Bunătatea lui Dumnezeu este resimțită de fiecare individ în parte, putând 
spune că este personalizată, în funcţie de puterea de resimţire şi acceptare a acesteia, 
în corelare cu celelalte atribute divine. Privite la modul general, beneficiile resimţite 
prin prizma acestui atribut ar fi: 

a. Ne arată modelul perfect de bunătate: cunoscându-L pe Dumnezeu şi aflând 
despre bunătatea Lui putem recunoaşte adevărata bunătate şi ne putem strădui să 
facem lucruri bune, ceea ce înseamnă că bunătatea lui Dumnezeu este tranzitivă, 
Dumnezeu putând fi privit ca pe modelul perfect de la care putem învăţa ce înseamnă 
bunătatea şi cum să facem fapte bune pentru a fi pe placul Său. 

b. Ne asigură de faptul că planul lui Dumnezeu pentru noi este bun şi că Tatăl 
nostru Ceresc, asemenea unui părinte, ne doreşte doar binele. În acest sens, Sfântul 
Apostol Iacob ne spune: ,„...toată darea cea bună şi tot darul desăvârşit de sus este, 
pogorându-se de la Părintele luminilor, la care nu există primenire sau umbră de 
schimbare. El întru libera Sa voință ne-a născut prin cuvântul adevărului, pentru ca 
noi să fim un fel de pârgă a făpturilor Sale” (1:17-18). Ar trebui totuşi să ne amintim 
că lucrurile bune nu se manifestă întotdeauna ca şi experienţe plăcute, pe lângă bine 
există şi rău în lume, mai precis spus, uneori, binele poate veni sub formă de 
adversitate sau de probleme, nu de la Dumnezeu, cum s-ar putea crede, ci din cauza 
noastră - a firii şi faptelor noastre care nu sunt în concordanță cu bunătatea divină, 
transferată nouă, ceea ce face ca Dumnezeu să recurgă la utilizarea unor circumstanţe 
dificile pentru binele nostru, după cum ne spune și versetul din Romani (8:28), unde 

Sfântul Apostol Pavel arăta următoarele: „Şi știm că celor ce-L iubesc pe Dumnezeu 
toate li se lucrează spre bine, celor ce sunt chemaţi potrivit planului Său”. 

c. Ne oferă siguranță şi încurajare, ceea ce înseamnă că ne putem baza pe 
bunătatea neschimbătoare a lui Dumnezeu. De aceea trebuie să conştientizăm faptul 
că bunătatea lui Dumnezeu este nepieritoare şi că va fi bun întotdeauna. Această 
bunătate perenă rezultă din însăşi fiinţa și caracterul Său, care nu se schimbă niciodată. 

d. Ne atrage către Dumnezeu însuși scopul bunătăţii lui Dumnezeu constând 
în atragerea creaţiei către Sine. Aşa cum am mai spus, bunătatea lui Dumnezeu s-a 
manifestat la modul absolut atunci când Dumnezeu Şi-a sacrificat Fiul Său pentru 
mântuirea noastră. Datorită bunătăţii Lui, ni s-a dat oportunitatea de a auzi Cuvântul 
Lui şi de a avea viaţa veşnică prin acceptarea lui Isus Hristos ca Mântuitor al nostru. 

Mulţi dintre oameni se vor îndoi sau chiar vor nega aceste adevăruri revelate, 
întrebându-se dacă Dumnezeu este într-adevăr bun şi drept, după ce văd ce se întâmplă 
în jurul lor. În scopul spulberării pe cât posibil a acestor îndoieli, îl considerăm 
edificator următorul dialog dintre un rabin şi un tânăr neîncrezător, care i-a mărturisit 
rabinului: Ştii ce, eu nu mai cred nimic! Cum nu mai crezi, l-a întrebat rabinul? Mi- 
am pierdut orice credință, nu cred că mai există Dumnezeu, nu cred nici în 
autenticitatea textelor sfinte... De ce? revine cu întrebarea iscoditoare rabinul şi la 
care răspunde tânărul, încurajat de realitatea care îl înconjoară: dacă este şi există 
Dumnezeu, de ce este atâta rău în universul acesta, în lume? La această întrebare 
frustă, rabinul stă puţin pe gânduri, apoi îi spune: Ştii ce? Nici eu nu ştiu de ce... sunt 
de acord cu tine, dar cu condiția să îmi răspunzi tu la următoarea întrebare: În seama 
cui pui atâta bine cât este în lumea asta, dacă nu există Dumnezeu? Cine îl face? 
Întrebare care l-a trezit la realitate din somnul dogmatic pe tânărul dezarmat, la care 
asemenea tuturor celor care se îndoiesc de bunătatea lui Dumnezeu, chiar prin răul din 
lume, nu a mai avut răspuns şi nici asemenea întrebări retorice, considerate încuietoare 
în raport cu realitatea perceptibilă. 


Raportul dintre bunătatea lui Dumnezeu cu alte calități divine 
Pentru început vom evidenția legătura dintre bunătatea lui Dumnezeu cu 


îndelunga răbdare față de faptele noastre, relativ asemănătoare cu legătura între 
bunătate şi bunăvoință, care uneori sunt chiar confundabile sau cel puţin se presupun 
reciproc. Astfel, cuvântul grecesc folosit în Biblie pentru „bunătate“ este tradus uneori 
„bunăvoință“. Legat de acest aspect, vom susține că bunătatea are legătură cu 
bunăvoința, deoarece se concretizează adesea prin fapte bune în folosul altora. 
Bunătatea primilor creştini i-a uimit atât de mult pe păgâni, încât, potrivit cuvintelor 
lui Tertulian, aceştia i-au numit pe continuatorii lui lisus „oameni în care locuieşte 
bunătatea”. Aceasta a fost la începutul creștinismului, ulterior, după cum ne-a 

confirmat istoria, această bunătate a ieşit de sub ocrotirea binefăcătoare a lui lisus şi 
a trecut în mare parte sub oblăduirea altor puteri. 

Cea mai evidentă este legătura între bunătate şi iubire, acestea fiind calităţile 
simbol prin care s-au identificat urmașii lui lisus. Referitor la discipolii săi, 
Mântuitorul a spus: „Întru aceasta vor cunoaşte toţi că sunteți ucenicii Mei, de veţi 
avea iubire unii pentru alții“ (loan 13:35). lar cu privire la acest fel de iubire, 
Apostolul Pavel a spus: „Iubirea rabdă "ndelung; iubirea se dăruie, ea nu învidiază, ea 
nu se trufeşte, nu se îngâmfă,; ea nu se poartă cu necuviință, nu-şi caută pe ale sale, nu 
se întărâtă, nu ţine "n seamă răul, nu se bucură de nedreptate, ci de adevăr se bucură; 
pe toate le crede, pe toate le nădăjduiește, pe toate le rabdă; iubirea niciodată nu se 
trece“, conchide apostolul citat în 1 Corinteni 13:4-8, deci este o dăruire vejnică. 
Bunătatea este asociată cu iubirea şi în expresia „bunătate iubitoare“, folosită frecvent 
în Scripturi. 

De aceea, pe acest fond simbiotic și proniator, bunătatea şi iubirea lui 
Dumnezeu au devenit factor catalizator şi de comuniune creștină, creştinismul 
adevărat fiind de neconceput fără valorizarea acestor două valori creştine 
fundamentale. Astfel, prin religia creștină iubirea și bunătatea lui Dumnezeu trebuie 
să devină repere existențiale - fapte aplicabile şi nu doar recunoscute şi clamate de 
fariseii creştini, care nu au fost puţini şi nici nu au rămas puţini nici în prezent. De 
aceea, iubirea și bunătatea dumnezeiască este mişcarea lui Dumnezeu spre făpturi, 
spre unirea cu acestea şi nu disjunctă cu ele, asemenea deismului și orientărior 
religioase care nu recunosc decât atributul de Creator, nu şi pe cel de Proniator. 

Dar aşa cum am mai subliniat, Dumnezeu vrea să depăşească intervalul dintre 
El şi persoane nu numai prin mişcarea Sa spre creaţie - om în special, ci şi prin 
mişcarea liberă a oamenilor spre El. De aceea, așa cum ne spunea Sfântul Maxim 
Mărturisitorul, atâta timp cât creatura manifestă o dorință neconcordantă cu voinţa 
lui Dumnezeu, rămâne o distanţă între El şi creaţie. 

Reciprocitatea dintre Dumnezeu şi făpturile create prin intermediul iubirii și 
bunătății Sale este de domeniul evidenţei, chiar dacă această simbioză nu este 
recunoscută. Astfel iubirea făpturilor faţă de Dumnezeu este darul lui Dumnezeu, 
produs de iubirea lui Dumnezeu faţă de făpturi, iubire care se întoarce cu rodul iubirii 
oamenilor spre Dumnezeu. Duhul Sfânt ne uneşte prin iubire, atât cu Dumnezeu cât 
şi între noi, făcându-Se purtătorul iubirii de la Dumnezeu la noi şi de la noi la 
Dumnezeu şi între noi înşine, aşa cum este Fiul Său cel întrupat. El ne mişcă din 
interior prin iubirea Sa pe care o are de la Tatăl şi iubirea între EI şi Tatăl şi în acelaşi 
timp ne sădeşte nouă iubirea Sa faţă de Tatăl şi faţă de toţi oamenii. 

Desigur, este vorba despre bunătatea care izvorăşte dintr-o iubire loială a lui 
Dumnezeu față de creație şi mai puţin invers. Substantivul ebraic tradus prin „bunătate 

iubitoare“ înseamnă mai mult decât afecțiune plină de tandrețe, desemnând pragul 
paroxistic al iubirii lui Dumnezeu şi al loialității oamenilor față de această iubire 
divină, care aşa cum rezultă presupune, deopotrivă, bunătate și bunăvoință. Este acea 
bunătate care se ataşează cu iubire de un lucru până când scopul ei cu privire la acel 
lucru s-a realizat, asemenea creaţiei care presupunea o asemenea bunătate iubitoare a 
lui Dumnezeu pentru tot ceea ce a creat. 

Din această perspectivă putem vorbi despre o comuniune de iubire şi despre 
sinergie, care se traduce printr-o asemenea comuniune de energii sau “împreună 
energii” (energii în acelaşi timp), cum mai poate fi înţeles acest termen preluat din 
lumea fizică, sinergia, adaptat vieţii spirituale, cu precădere religiei creștine. 

Dintre aceste forme ale comuniunii de iubire, în afara a ceea ce am definit a 
fi perihoreză (conlucrarea prin mișcarea lui Dumnezeu Unul prin cele trei Ipostaze), 
şi modelul perihoretic - D. Stăniloae, la fel de importantă este conlucrarea lui 
Dumnezeu cu omul, care aparține unei asemenea matrici - model divin, fiind creat 
după Chipul şi Asemănarea lui Dumnezeu, ca rezultat al iubirii care zidește (cf. 1 
Corinteni 8:1), produsul cel mai înalt al acestei iubiri ziditoare şi comuniuni divine 
fiind Omul. De aceea, spre deosebire de alte creaturi, omul nu se poate realiza ca 
persoană în comuniunea acestei iubiri decât în relaţie directă cu Dumnezeu - Sfânta 
Treime şi cu semenii săi împreună cu care poartă Chipul lui Dumnezeu. 

Așa cum demonstrează istoria religiilor - cea creștină în primul rând, 
Dumnezeu nu conlucrează cu omul decât în realizarea faptelor bune. Orice faptă rea 
este numai a omului, ca atare și păcatul strămoșesc. Conlucrarea lui Dumnezeu cu 
omul are loc în comuniunea de iubire la care este chemat omul prin însuşi chipul său 
dumnezeiesc şi mai apoi prin lisus Hristos, Fiul lui Dumnezeu întrupat tot în om, în 
acea trestie cugetătoare și nu în vreo creație puternică, asemenea atotputerniciei 
divine. Prin Fiul Său, Dumnezeu Şi-a arătat în primul rând dragostea față de Omul 
Iisus - Mântuitorul, pe care tot din dragostea Sa pentru om, în scopul răscumpărării 
noastre din robia păcatului şi a morţii, L-a jertfit, mântuindu-L pe Crucea salvatoare 
a omenirii şi Învierii, demonstrându-Și iubirea prin harul Său dumnezeiesc transmis 
omenirii (cf. D. Stăniloae, Teologia dogmatică, vol II, Editura Institutului Biblic şi de 
Misiune al BOR,1997, p.208-217. 

Dintr-o asemenea perspectivă a iubirii și comuniunii iubirii, Sfântul loan 
Gură de Aur aduce precizări importante acestei fenomenologii a iubirii creştine şi 
Proniei divine, afirmând şi atenţionând în același timp: “Să ştii că Dumnezeu toate le 
întocmeşte, de toate poartă grijă, că noi suntem liberi, că Dumnezeu întruna 
conlucrează cu noi, iar altele le admite numai. Că El nu voieşte nici un rău, că nu 
numai prin voinţa Lui se întâmplă toate, ci şi prin voinţa noastră şi totodată prin 
conlucrarea lui Dumnezeu.” (Omilia III la Epistola II a lui Timotei). 

Spre deosebire de acest fenomen al conlucrării lucrurile create, unde se 
întâlnesc anumite constrângeri și limitări, în cazul conlucrării dintre om şi Dumnezeu, 
prin prisma comuniunii iubirii, nu există constrângeri din partea lui Dumnezeu, și cu 
atât mai puţin din partea omului credincios, decât din partea celor îi care neagă 
existența Sa. Penru cei care acceptă prezența și conlucrarea cu ei, această conlucrare 
şi comuniune se exprimă printr-o influenţă, un imbold - predispoziţie şi o întărire a 
voinţei omului prin puterea lui Dumnezeu pentru a face bine celor din jur şi pentru a 
se feri de a săvârşi vreun rău. Aeasta înseamnă că iconomia divină, care implică 
Providența și Pronia divină, presupune această comuniune a iubirii în vederea 
mântuirii și îndumnezeirii lumii create, ceea ce înseamnă că Planul şi lucrarea 
Providenţei este de fapt planul și lucrarea de mântuire şi îndumnezeire a lumii prin 
energiile create şi necreate ale Providenţei divine. 

În acelaşi timp, prin comuniunea iubirii creștine - perihoreză, se realizează o 
stare de echilibru şi odihnă a sufletului, în sensul depăşirii agitaţiei, tulburării sau 
frământărilor interioare, obținându-se acea linişte şi pace a sufletului, asemenea 
catharsis - ului (un concept elaborat de Aristotel, prin care era desemnată purificarea 
şi efectul produs prin intermediul purificării patimilor, pasiunilor negative, sau al 
Nirvanei din budism și jainism, ca stare supremă care încheie șirul reîncarnărilor și 
implicit a lumii imediate a lucrurilor schimbătoare, adică a imanenţei, fiind în afara 
oricărei posibilități de reprezentare mentală, asemenea transcendenței. În acelaşi timp, 
nirvana este o stare de fericire realizată prin eliberarea de grijile vieţii, de suferinţe, 
ea putându-se realiza doar prin contopirea sufletului individual cu esenţa divină, cu 
ajutorul contemplaţiei, rugăciunii, credinței și ascezei, de unde rolul şi rostul 
postului, ca principal ritual al budismului şi creştinismului. 

Nu este vorba după cum remarca pr. profesor Ge. Remete în lucrarea 
Cunoaşterea prin tăcere (Editura Reîntregirea, Alba Iulia 2004) numai de linişte sau 
odihnă, ci este vorba de echilibrul dinamic, închis nefiinţei, dar deschis şi activ fiinţei, 
ceea ce înseamnă mai mult decât linişte şi inactivitate, ci dimpotrivă, activitate şi 
conlucrare între toate ființele create de Dumnezeu. Așa apare necesitatea purificării şi 
mântuirii, ca urmare a acestor acțiuni ce depăşesc unele constrângeri prevăzute în 
Planul divin, purificarea însăşi fiind lupta cu păcatul și patimile care au dus la păcate, 
iar nepătimirea, victoria, împăcarea, puterea şi stăpânirea omului în faţa acestor 
patimi ce conduc la păcat. Nu în mod întâmplător Sfântul Petru Damaschin (în 
Învăţături duhovniceşti - |, în Filocalia V) numeşte nepătimirea “începutul luminării 
sufletului şi dovada sănătăţii lui”. 

Putem spune că nepătimirea este o trăsătură pe care Creatorul a dăruit-o 
creaţiei, în mod deosebit omului, fiind deci privită ca o stare de normalitate a ființei 
create, pătimirea apărând ulterior, asemenea păcatului și urii, care nu sunt sădite în 

noi la creaţie, ci au apărut ulterior, odată cu dezechilibrul sufletesc cauzat de pătimire, 
încălcând în acest mod normalitatea fiinţei şi ordinea firii, ca ordine lăsată şi impusă 
de Dumnezeu prin actul creaţiei, iar în om prin acea scânteie divină care ne susține 
acest echilibru sufletesc şi ființial. 

Într-un asemenea context, putem vorbi despre un dezechilibru sufletesc și 
moral, produs de pătimire, denumit dezechilibrul pătimirii, concretizat prin 
imoralitate, și de un echilibru al ființei produs de nepătimire, denumit şi echilibrul 
nepătimirii, corespondent cu omul religios şi moral. Acest echilibru înseamnă, după 
cum ne spune Paisie Aghiorâtul, în lucrarea Cu durere şi dragoste pentru omul 
contemporan, citat de Ge. Remete, că persoana se civilizează, se umanizează, sau 
într-un limbaj mai adecvat contemporaneităţii, se socializează religios şi moral, 
devenind ceea ce M. Eliade desemna prin homo religiosus sau homo moralis. Asttel, 
în nepătimire sufletul - echilibrul nepătimirii, omul îşi află echilibrul pentru că 
încetează frământările interioare şi predispuziția sa ancestrală spre pătimire - păcat. 

Echilibrul nepătimirii se manifestă şi resimte, totodată, prin mai multe forme 
şi modalități, forma cea mai elocventă fiind starea exprimată prin sentimentul de 
linişte interioară, pe care cu toții îl căutăm, neputând fi întâlnit decât în comuniunea 
iubirii cu Dumnezeu. Este acel sentimentul al împăcării cu tine prin comuniunea cu 
divinitatea, pe care nu ţi-l poate oferi nimeni în afara lui Dumnezeu Proniatorul, Cel 
care te îndrumă spre nepătimire, împătimind fiind după creaţie. 

Un asemenea sentiment al liniștii și echilibrului interior este corelativ în plan 
enoseologic cu certitudinea adevărului absolut oferit de divinitate, care prin credință 
rămâne constant şi de neclintit, cum nu sunt adevărurile oferite de știință, ca adevăruri 
trecătoare. Sentimentul cel mai clar şi cel mai puternic al echilibrului nepătimirii este 
că, în calitate de ființă creată, ai şansa vieţii lipsită de patimi și păcate, eşti învingător, 
şi că ai câştigat o stabilitate - echilibru sau chiar fericire, în sens creştin, care te apără 
ea însăşi de dezechilibrul pătimirii. 

Dacă acesta este sentimentul trăit, sentimentul resimţit al echilibrului 
nepătimirii constă în faptul că simţi cum deasupra ta este cineva sau ceva care te 
oprește de la aceste porniri pline de patimă și în cele din urmă de păcate, ajutându-te 
şi protejându-te în fața patimilor şi ispitelor cu care te întâlnești în viaţă, nemaiputând 
rămâne în starea inițială fiinţei create, dezechilibrându-te și pătimând prin păcate. 

Este bine să nu uităm spusele unui alt mare sfânt creştin, loan Scăraru, care 
ne îndemna să nu ieşim din lupta dusă cu pornirile pătimaşe până la ultima răsuflare, 
deoarece numai astfel nu vom cădea ușor acestor porniri instinctive ce predispun la 
asemenea patimi și păcate, adică la ceea ce în termeni conceptualizați conduc la acel 
dezechilibru al pătimirii. Echilibrul este forță, deoarece aceasta este ordonarea 
puterilor. Omul echilibrat - lipsit pe cât posibil de patimi este liniştit pentru că este 

sigur pe sine. Această stare nu este specifică decât oamenilor sfinți şi purificați de 
orice pornire ce predispune spre patimă și păcat, aceştia fiind cei aleşi de Providența 
divină într-un scop bine determinat, acela de a deveni modele în lupta împotriva 
patimilor şi a dezechilibrului sufletesc produs de acestea. 

Acelaşi sfânt, loan Scărarul, considera că nepătimirea persoanei este o 
cerință fundamentală pentru echilibrarea lumii şi a fiinţei. De aceea, prin nepătimire 
nu este vorba de odihnă în sens de relaxare, ci de odihnă în sens de siguranţă, de o 
aşezare deplină şi liniştită a fiinţei, am spune noi de o linişte sufletească şi de limitare 
a patimilor materialiceşti. 

Ca atare, nu este vorba de o odihnă pasivă, fără muncă şi activitate, fără de 
care nu putem supravieţui, ci de liniştea sufletului aşezat care şi-a găsit echilibrul, 
care este conştient că poate lupta cu succes împotriva pornirilor instinctive - pline de 
patimi şi păcate. Un om care-și găsește liniştea de moment în perimetrul unui schit 
bisericesc sau mânăstiresc, şi nu-şi află odihna permanentă acolo, nu poate fi 
considerat un om - ființă împăcat pe deplin cu sine, ci el caută asemenea oază de liniște 
ca o compensație în raport cu acel echilibru al nepătimirii şi nu o vindecare a patimilor 
ce-l însoțesc la orice pas. De aceea considerăm că echilibrul sufletesc nu intră într-un 
program bine stabilit, ci trebuie să devină o constantă a firii umane, confruntată cu o 
infinitate de patimi și dezechilibre sufletești ce estompează această comuniune a 
omului cu divinitatea, realizată prin intermediul iubirii reciproce, fără prea multe 
patimi negative şi mai multă iubire față de Dumnezeu. 

În sinteza celor precizate, putem spune că semnul nepătimirii şi al echilibrului 
sufletesc este stăpânirea sufletului asupra dezordinii din noi, exprimată prin acea 
entropie afectivă şi morală, care ne sărăceşte de iubire şi ne sămeţeşte, asemenea 
iubirii şi cunoașterii, refolosind celebra sintagmă paulină, de care prea puțin se ține 
seamă în această vâltoare a pătimirii în care se zbate lumea, fără de Dumnezeu și fără 
de iubire. Se uită cel mai important adevăr creştin și anume că iubirea lui Dumnezeu 
faţă de noi este cea care ne învaţă să ne iubim aşa cum ne iubeşte El pe noi, Dumnezeu 
devenind modelul iubirii absolute. În iubirea lui Hristos, prin care Dumnezeu s-a 
jertfit parţial, avem revelaţia comuniunii prin iubire, în primul rând comuniunea cu 
Mântuitorul care ne mântuiește şi îndumnezeiește, asigurându-ne pacea, liniștea 
interioară și fericirea, acel echilibru al nepătimirii. 

De aceea considerăm că pacea cu noi înşine, cu ceilalţi şi cu Dumnezeu, este 
determinantă pentru existența noastră, în afara acestora neputând fi sau rămâne decât 
ceea ce am ajuns prin stăpânirea de patimi și de păcate, fără iubire, fără mântuire şi 
lipsiţi de orice speranţă în vederea îndumnezeirii - pnevmatizării. Aceste ne fac 
încrezători în noi şi liberi fața lui Dumnezeu, care spre deosebire față de creație, 
dispune de o libertate absolută, atribut pe care îl vom analiza în continuare. 

III.2.3.3. Libertatea 


Așa cum ne putem da seama, atributul libertăţii divine vizează acțiunea 
nelimitată a lui Dumnezeu, pe care în mod restrictiv i-a fost acordată și primului om, 
pentru a putea lua decizii, dar şi pentru a fi responsabilizat de aceste decizii. Aceasta 
înseamnă că libertatea este raportată şi determinată de cunoașterea totală - 
omniscienţă şi de preştiinţa divină, libertatea omului fiind un dar de la Însuşi 
Dumnezeu, constituind elementul esenţial al chipului lui Dumnezeu în om, chip după 
care a fost creat omul. Iar dacă Dumnezeu ar nesocoti sau ar desfiinţa puterea omului 
de a se determina pe sine, atunci Însuşi Dumnezeu şi-ar altera chipul Său din om. De 
aceea, oricât de greu ne-ar fi să înţelegem determinarea preştiinței lui Dumnezeu de 
către libertatea omului, se exclude de la sine orice idee de atingere sau mărginire a 
caracterului absolut al lui Dumnezeu din perspectiva libertăţii. 

Pe de altă parte, orice idee de lărgire a libertăţii umane peste limitele rostului 
ei trebuie respinsă, întrucât voința omenească nu poate în niciun chip să schimbe sau 
să împiedice atingerea scopului ultim al întregii creaturi, al universului, perceput ca 
scop stabilit de Dumnezeu. 

Tot aşa, însemnătatea deosebită a teologiei patristice se arată şi în explicarea 
existenţei răului, în sensul că Dumnezeu cunoaşte răul ca rezultând din utilizarea 
neconformă cu binele a libertăţii omeneşti, deci ca produs al acestei libertăţi, nu ca 
efect al cunoaşterii Sale anterioare apariției răului. Căci dacă răul ar proveni din 
cunoaşterea lui Dumnezeu care precedă apariţia răului, atunci răul ar fi necesar, iar 
Dumnezeu S-ar manifesta ca autor al răului. Aşa cum ne putem da seama, răul are la 
bază această dialectică dintre cunoaştere și libertate, lipsa cunoaşterii - anticipării şi 
depăşirea libertăţii constituindu-se în resurse ale răului, iar în sens invers, cunoaşterea 
şi limitarea libertăţii, se pot constitui în resurse ale binelui. 

Dar libertatea, în mod deosebit libertatea absolută, cea care îl caracterizează 
pe Dumnezeu, este legată şi de un alt atribut, la care vom reveni, cel al aseităţii, fiind 
subînţeleasă în legătură cu acest atribut, ca o formă de manifestare a aseităţii, a 
îndependenţei absolute dumnezeieşti. Astfel libertatea absolută este însuşirea prin 
care se afirmă absoluta neatârnare a lui Dumnezeu faţă de orice motiv exterior Lui, în 
tot ce cugetă, voieşte sau lucrează, Dumnezeu determinându - Se exclusiv de la Sine 
şi prin Sine în toate lucrările Sale. 

Totodată, libertatea dumnezeiască poate fi considerată şi ca având temei şi 
punct de plecare bunătatea lui Dumnezeu, Binele suprem, pe care îl exprimă prin 
independenţa faţă de orice se cheamă ispită şi prin voinţa de a face numai ceea ce 
corespunde Fiinţei lui, Binele cel care voieşte ca să existe cât mai mulți vrednici de a 
primi revărsarea bunătăţilor Lui asupra lor. Adevăr exprimat şi psalmist, care afirmă 

acest atribut prin cuvintele ce surprind conexiunea dintre libertate, omniprezenţă şi 
voinţă, astfel că Dumnezeul nostru în cer şi pe pământ pe toate câte le-a vrut le-a 
făcut (Psalmul 113:11). 

În raport cu atributul iubirii, bunătăţii şi voinţei, ca atribute ale lui Dumnezeu, 
se situează un alt atribut divin, anume sfinţenia, pe care îl vom analiza în continuare. 


]11.2.3.4. Sfinţenia 


Înaintea oricărui demers analitic, aşa cum am procedat până acum, am 
încercat să descifrăm originea etimologică - lingvistică a conceptelor analizate. În 
cazul de faţă, ne vom concentra asupra cuvântului sfânt şi a atributului emergent 
acestuia, sfințenia divină, chiar dacă pare a fi un pleonasm. Din demersul 
investigațional rezultă că acest cuvânt și atribut sunt regăsite în ambele cărți ale 
Bibliei: în Vechiul Testament este regăsit în limba ebraică prin cuvântul godesh, 
pentru cuvântul sfânt, iar în Noul Testament, pentru același cuvânt - sfânt este folosit 
cuvântul grecesc hagios. 

Dintr-un asemenea cuvânt este desprins atributul sfințenie şi verbul a sfinți, 
atât de des utilizate de religie şi teologie. Să evidenţiem doar faptul că Biblia este 
considerată o carte sfântă, care cuprinde în ea Sfinele Scripturi. Tot Sfinte sunt şi 
Tainele promovate de creştinism (pâinea şi vinul de la Sfânta Taină a Euharistiei, apa 
sfințită la Taina Botezului), dar şi oamenii aleşi de Dumnezeu Tatăl şi Fiul atunci 
când le încredinţează anumite misiuni divine cu caracter sacru. Sfinte sunt şi lăcaşurile 
de rugăciune unde își desfăşoară activitatea credincioşii oricărei religii, dar în primul 
rând este Sfânt Cuvântul şi numele lui Dumnezeu, cuprins în Sfânta Scriptură, o carte 
sacră, unică şi aparte de orice altă carte. 

Așa cum rezultă din exemplele prezentate, Sfinţenia divină este imposibil de 
cuprins în cuvinte și fapte, limbajul uman este prea sărac pentru a putea acoperi sfera 
şi conţinutul semantic al acestui cuvânt din care emerge atributul sfințeniei divinității, 
care este de fapt o tautologie: când spui divin, spui şi sfânt, între ele fiind un raport de 
implicare și nu de disjungere. În acest amalgam semantic, Fiul lui Dumnezeu ne-a 
chemat şi pe noi oamenii să devenim sfinți. Acest îndemn este reprodus de unul dintre 
ei mai mari Sfinți Apostoli, Petru, în prima Epistolă, unde, reproducând îndemnul lui 
Hristos, le spune ucenicilor: „„...aşa cum Cel ce v’ a chemat pe voi e sfânt, fiţi şi voi 
sfinți în întreaga voastră purtare. Căci scris este: «Voi veţi fi sfinți, pentu că Eu sunt 
sfânt» (1:15-16). Acea trimitere se referea la Moise, cel care în Leveric spunea acelaşi 
lucru, atunci când reproducea cuvintele Domnului adresate isrealiților - fiilor Săi: 

„Fiindcă Eu, Domnul, Eu sunt Dumnezeul vostru; voi vă veţi sfinţi, şi sfinţi veţi fi, 
fiindcă sfânt sunt Eu, Domnul Dumnezeul vostru” (cf. Levetic 11: 44;19:2; 20:7). 

Acest atribut este definit și exprimat, totodată, prin acordul desăvârşit al 
voinţei şi puterii lui Dumnezeu cu Fiinţa Lui şi prin tot ceea ce creat, care este 
exprimată prin toate atributele analizate, prin armonia deplină între acestea şi voinţa 
dumnezeiască. Diferită de sfințenia unor aleşi de Providență, sfinţenia dumnezeiască 
este din perspectiva naturii - firii lui Dumnezeu, o „sfinţenie fiinţială” prin care este 
diferențiat Dumnezeu de tot ceea ce a creat. Ceea ce trebuie reținut este că sfințenia 
divină este strict legată de iubirea divină şi că iubirea lui Dumnezeu pentru om se 
arată în sfințenia, bunătatea şi dreptatea Sa. Prin acest atribut a creat lumea, începând 
cu prima zi a creaţiei, când S-a exprimat laconic prin sintagma „Să fie”, fiind susţinut 
de puterea Lui ceatoare şi sacră de a face orice doreşte. De aceea atunci când a spus 
„Să fie lumină!” (Facerea 1:3) a fost lumină, pentru că Însuși Dumnezeu este lumină. 

De aceea, considerăm că acordul între Creator şi creație, nu trebuie înţeles ca 
ceva extern în raportul omului cu Fiinţa lui Dumnezeu, ca şi cum s-ar referi la realităţi 
deosebite una de alta, ci ca entități complementare, astfel că prin intermediul acestor 
atribute divine, o parte din ființa divină este transferată creației, în mod deosebit 
omului și omenirii, făcându-l să semene tot mai mult cu modelul divin prin chipul 
divin pe care tindem să-l avem drept reper moral fundamental în devenirea noastră. 
Această relaţionare dintre fiinţa lui Dumnezeu, prin atributele Sale, şi implicit cel al 
sfințeniei, nu limitează caracterul absolut al lui Dumnezeu, sfințenia fiind un atribut, 
asemenea celorlalte, care transcende atributele umane, fără însă să le ignore. 

Dintr-o asemenea perspectivă a complementarităţii, pe baza principiului 
reciprocității, sensul adevărat al sfinţeniei lui Dumnezeu este acela de acord între 
identitatea internă a lui Dumnezeu, prin a fi ceea ce este, cu omul și umanitatea, prin 
voința desăvârşită a lui Dumnezeu cu creaţia și cu El Însuşi. Un asemenea acord înre 
Dumnezeu şi om a fost consfințit prin Legămintele instituite de divinitate încă de la 
creaţie, care au devenit legi sacre ce intermediază acest raport. În Episola căte Romani 
Sfântul Apostol Pavel consfințeşte acest aspect prin cuvintele: „Așadar, sfântă este 
legea şi sfântă este porunca şi dreaptă şi bună” (7:12). 

Raportul sfinţeniei lui Dumnezeu cu omul constă în aceea că sfinţenia 
dumnezeiască este şi originea şi ţinta supremă a legii morale, desăvârşirea. Căci legea 
morală, fiind dată de Dumnezeu, trebuie urmată cu voinţă hotărâră şi fără abateri, ceea 
ce înseamnă și presupune în acelaşi timp un neîntrerupt acord între voinţă şi sfinţenie, 
ea putând să urce până la desăvârşire, ceea ce aparține doar Fiinţei Supreme, adică lui 
Dumnezeu. 

Aceasta nu înseamnă că prin chipul nostru, asemănător cu cel al lui 
Dumnezeu, sfințenia nu se transmite unor oameni - ființe create, ci Dumnezeu a 

împărtăşit acest atribut și acestor ființe deosebite de celelalte, sfinții devenind repere 
morale aici pe pământ, pe când Dumnezeu devine un model virtual, fiind cunoscut 
doar prin Fiul și energia creatoare a Sfântului Duh, de unde și sfinţenia divină. 

Cel mai transparent devine acest cuvânt cu origini veterotestamentare ebraice 
- sfânt şi sfinţenie, în Decalog, unde în Porunca a patra, se spune: „Adu-ţi aminte de 
ziua odihnei (Ziua Sabatului - sbl.n), ca s” o sfințești” (Ieşirea 20:8). 

O altă trimitere veterotestamentară este regăsită în Psalmul 50:11, unde se 
face referință la Duhul lui Dumnezeu - Cel Sfânt, care anticipează Persoana Treimică 
din Sfânta Treime şi unicitatea lui Dumnezeu ipostaziat treimic prin acest atribut al 
unicităţii, Duhul Său din Sfânta Treime fiind Sfânt, sau în Psalmul 110:9), unde se 
spune că Numele Lui este sfânt și înfricoşător. Asociind sfinţenia cu desăvârşirea, 
Sfântul evanghelist Matei, reproducând cuvintele lui lisus, le cerea şi ne cerea în 
același timp să fim desăvârşiți, precum Tatăl nostru Cel ceresc, care desăvârşit este 
(cf. Matei 5:48). 

Chemarea la o viaţă de sfinţenie şi desăvârșire este frecvent găsită în Biblie. 
Apostolul Pavel ne reaminteşte acest îndemn divin în epistolele sale, precum ar fi cele 
adresate tesalonienilor şi lui Timotei. lată ce le spune primilor adresanţi: „Căci 
Dumnezeu nu ne-a chemat la necurăție, ci” ntru sfințenie” (1 Tesalocceni 4:7). În 
cealaltă epistolă citată, Apostolul Pavel ne arată cum ne-a mântuit și ne-a dat o 
chemare sfântă Dumnezeu, nu după faptele noastre, ca drept răsplată, ştiind cât de 
păcătoşi suntem, „ci potrivit planului Său şi harului dat nouă întru Hristos lisus mai 
înainte de timpurile vejnice după hotărârea Lui și după harul care ne-a fost dat” (2 
Timotei 1:9). 

Cum este şi în ce constă sfințirea omului, prin analogie cu Duhul Sfânt, ne 
spune Sfântul evanghelist Luca, în cartea Faptele Apostolilor. Aici autorul ne explică 
cum că: „Sfinţirea nu este o lucrare de un moment, de o oră sau de o zi, ci este lucrarea 
unei vieți întregi”. În același timp, Domnul Lisis Hristos nu doreşte o sfințire selectivă 
şi exclusivistă, cum îşi doresc unii din unele culte, ci dorește să fie sfințiți toţi copii 
Săi, întrucât numai așa îl vom putea vedea pe Dumnezeu (cf. Evrei 12:14). Acest 
atribut al sfințeniei este completat de evanghelistul Matei cu o altă calitate - mai 
umană, anume cu puritatea, curăţenia inimii, afirmând acest lucru în cunoscutele 
Fericiri, rostite în Predica de pe Munte, mai precis în Fericirea a şasea, prin cuvintele: 
„Fericiţi cei curați cu inima căci aceia vor vedea pe Dumnezeu” (Matei 5:8). 

Ceea ce trebuie subliniat este că nu trebuie privită sfinţenia divină ca ceva de 
sine stătător, ca ceva de la sine înţeles, ci prin acest atribut divin și al conştiinţei divine, 
Dumnezeu poate şi chiar trebuie să pătrundă în conștiința omului, onto-teologizându- 
1 în conformitate cu analogia Sa cu omul prin intermediul chipului și asemănării cu 
Dumnezeu, tinzând spre desăvârşire, asemenea Celui care l-a creat. Totuşi, atributul 

sfinţeniei divine, transferat din plan transcendent în plan imanent, nu aparţine creaţiei 
şi nici chiar omului, cu toate că există unii sfinți declarați de oameni, și nu de 
Dumnezeu. 

Un asemenea caz este cel al Sfântului Apostol Pavel, între apostolii neamului, 
nu și între cei 12 ucenici - apostoli recunoscuţi de Iisus Hristos, autoproclamându-se 
apostol într-un mod destul de miraculos şi, am spune noi, convențional, fără 
încuvinţarea lui lisus, pe care L-a ponegrit şi prigonit la început, când era slujbaşul 
imperiului, dobândind o sfințenie străină cu ceea ce înseamnă sfințenia divină, care 
nu poate să aparțină decât lui Dumnezeu şi celor ce intră în categoria desemnată prin 
divinitate, şi nu oamenilor, de la oricare nivel ierarhic s-ar situa în cadrul instituţiei 
care aprobă un asemenea rang ce aparține sacralității. 

Subliniem acest fapt prin ceea ce susţine teologia ortodoxă, conform căreia 
sfințţenia divină face parte din categoria tainei, de aceea ea nu poate fi decât atributul 
lui Dumnezeu ca persoană transcendentă şi care ca Persoană se comunică în și prin 
transcendenţa Sa. 

De unde caracterul paradoxal al sfinţeniei: ea este deopotrivă transcendentă, 
dar și comunicare, prin intermediul revelaţiei naturale și supranaturale, modelul 
suprem fiind Fiul lui Dumnezeu. Astfel, sfinţenia este strălucirea unei persoane divine 
transcendente care ni se revelează pentru a ne ridica la ea prin mântuirea păcatelor 
săvârşite în această lume trecătoare a sufletelor noastre, vremelnic sălăjluind în 
această realitate imanentă. 

Sfinţenia lui Dumnezeu apare ca invadarea conştiintei omului de către o 
instanță supremă, transcendentă, care face să se nască în noi o voinţă de purificare, 
îndemnându-ne spre pocăință şi credinţă, si o aspirație spre mântuire şi îndumnezeire, 
care în afara acelei sfinţenii transferate în conștiința umană, nu s-ar putea împlini. 
Astfel, în faţa sfinţeniei divine, conştiinta noastră dobândeşte o profunzime extremă, 
care nu poate emerge decât din revelația unei conștiințe superioare - transcendente, 
conştiinţei noastre - imanente. 

De aceea, numai o conștiință superioară, asemenea conştiinţei divine, poate 
trezi o altă constiință, numai lumina dumnezeiască poate ridica conştiinţa omului până 
pe treapta cea mai înaltă, omul neputând nici măcar să se salveze din păcatul căzut, 
fără ajutorul proniei cereşti (a grijii lui Dumnezeu față de creaţie), decât să urce aceste 
trepte spre îndumnezeire, drumul său fiind îndreptat spre cădere şi distrugere şi nu 
spre înălțare divină, așa cum îşi doreşte Dumnezeu. 

Însuşi focul luminos al lui Dumnezeu, care este conştiinţa şi sfințenia divină, 
ne arde atunci când sfințenia Lui se arată în exigenţa pe care acesta ne-o comunică, 
exigentă determinată de acea asemănare între chipul lui Dumnezeu cu cel uman, ceea 
ce ar trebui să ne facă sfinți şi nu demoni, după cum s-a întâmplat şi se întâmplă din 

păcate, odată cu tendinţa de secularizare a religiei şi societăţii moderne şi post- 
moderne, când și unde Dumnezeu devine tot mai lipsit de importanţă în viață și 
sufletele oamenilor, lipsiți de un asemenea orizont aspiraţional convergent spre 
mîntuire şi îndumnezeire. Desigur, sfințenia divină se referă la multe alte atribute, 
printre care am aminti iubirea, bunătatea și dreptatea, deoarece nu poate fi sfânt 
cineva care nu este iubitor asemenea lui Dumnezeu, care îşi transferă dragostea Sa 
nelimitată asupra creaţiei. 

Un atribut corelativ cu sfințenia, ce ţine mai mult de latura afectivă decât de 
cea morală este acela al proniei divine. În conformitate cu acest atribut divin și cu ceea 
ce afirmă Sfântul loan Gură de Aur, "Dumnezeu, nu numai că a adus la lumină zidirea, 
dar după ce a dus-o, o îngrijește. De zici îngeri, de zici arhangheli, de zici puterile cele 
de sus, de zici toate cele văzute şi nevăzute, toate acestea se bucură de pronia divină. 
Fără această lucrare - grijă - pronie-, ele se duc, se scurg și pier”. În acelaşi registru 
pragmatic este înfăţişată pronia cerească şi de Clement Alexandrinul,care susținea că 
pronia dumnezeiască este arătată prin: "înfățișarea, ordinea şi măiestria lucrurilor 
văzute”, aparținătoare creației, am completa noi. Dar nici acest atribut nu există în 
mod singular, chiar dacă Dumnezeu este liber să facă ce doreşte, ci pronia este 
realizată printr-un alt atribut exclusiv divin, în raport cu pronia - grija Sa, dreptatea, 
alături de iubirea şi milostenia - bunătatea lui Dumnezeu. 


HI.2.3.5. Dreptatea 


O definiție simplă a acestui atribut divin ar consta în perfecta conformitate în 
toate lucrările Lui cu voinţa Lui cea sfântă, care se deosebește de drepatea cu sens 
juridic, aparținătoare oamenilor, ca voinţă permanentă şi prin nimic abătută de a da 
fiecăruia ceea ce i se cuvine şi de a nu păgubi pe nimeni. Dreptatea divină are două 
aspecte: de răsplătire şi de pedeapsă. Legat de primul aspect, trebuie să subliniem 
faptul că dreptatea divină, ca atribut, este strâns legat de iubire și bunătate. Raport de 
interdependenţă sesizat şi de D. Stăniloae, după care „Dumnezeu nu este drept fără să 
fie milostiv şi nu e milostiv, fără să fie drept”. 

Dacă vom fare o incursiune lingvistică şi etimologică asupra numelui Israel, 
vom putea observa că numele acestui stat este mai relevant din perspectivă 
etimologică şi nu biblică, fiind mult mai adecvat realităţii din această perspectivă 
lingvistică, în alcătuirea sa intrând mai multe părți, la bază stând verbul „yaşar” - „a 
fi drept”, de unde rezultă că „Dumnezeu este drept”. În ceea ce păriveşte cel de-al 
doilea aspect, cel al pedepsei, trebuie spus că Dumnezeu este nepărtinitor (vezi 
Romani 2:11), fiind în măsură să pedepsească pe oricine care a săvârșit păcate sau nu 
s-a conformat voinţei Lui. Aceasta nu înseamnă că Dumnezeu L-a pedepsit pe lisus, 

moartea Fiului Său nefiind o pedeapsă, ci un scarificiu prin care Şi-a demonstrat 
iubirea față de creație, iertându-i pe oameni pentru păcatele comise. 

Ca atribut specific divin, milostenia divină este nelimitată, deosebindu-se de 
milostenia limitată a omului. De aceea, nimeni nu poate să ajungă la cuprinderea 
milei Sale, manifestată şi față de păcătoşi, deoarece așa cum spune Sfântul Apostol 
Pavel, Dumnezeu „voieşte ca toţi oamenii să se mântuiască şi la cunoştinţa adevărului 
să vină” (1 Timotei 2:4). În calitate de creator al ordinii morale şi al legilor ei, 
Dumnezeu îşi manifestă mai ales sfinţenia, iar ca păzitor şi îndrumător al acestei 
ordini, îşi arată special dreptatea, însuşirea de judecător suprem imparţial - cu 
desăvârşită nepărtinire. 


II.2.3.6. Veracitatea - Veridicitatea şi Fidelitatea 


Veracitatea (veridicitatea) este atributul prin care Dumnezeu se arată ca 
descoperitor şi împărtăşitor al adevărului către creaturile Sale, neputând exista nimic 
care să-L abată de la adevăr, El fiind Însuşi Adevărul absolut. Ca temei direct al 
veracităţii sunt atotştiinţa şi sfinţenia absolută dumnezeiască. 

Spre deosebire de veracitate, fidelitatea sau credincioşia exprimă statornicia 


sau consecvenţa nezdruncinabilă a voinţei dumnezeieşti de a-şi îndeplini nestrămutat 
hotărârile şi făgăduinţele, la bază stând tot sfinţenia şi atotştiința divină. 

În legătură cu veracitatea şi fidelitatea, izvoarele Revelaţiei - prin care s-a 
făcut descoperit omului Dumnezeu, Îl numesc pe Dumnezeu: adevăr, nemincinos, 
credincios, neschimbat în hotărâri etc. Vom exemplifica aceste două atribute 
complementare prin ceea ce este mărturisit în cele două surse scripturale: „Dumnezeu 
nu-i ca omul, să se clatine, nici ca fiul omului, să se” ngrozească” (Numerele 23:19). 
Din Noul Testament rămân emblematice cuvintele Mântuitorului, exprimate prin 
evanghelistul Marcu: „Cerul şi pământul vor trece, dar cuvintele Mele nu vor trece”, 
spune Mântuitorul (Marcu 13:31). Nu vom insista asupra acestor atribute întrucât ele 
sunt regăsite în orice moment în existența noastră, Dumnezeu fiind constant în tot ceea 
ce face pentru om şi creaţia Sa, oricare din alterarea unui atribut conducând la alterarea 
statutului Său divin, acela exprimat prin ceea ce este adevărul absolut, prin care vom 
încheia acest capitol destinat analizei atributelor lui Dumnezeu. 


I11.2.4. Adevărul absolut - atribut şi fundament exclusiv al lui 
Dumnezeu 


Unul din atributele prin care poate fi identificat, sub raportul cunoaşterii, 
Dumnezeu, este adevărul absolut. Aceasta, deoarece adevărul ce defineşte şi se 

delimitează de celelalte adevăruri relative nu poate aparține decât Celui infinit şi 
nedefinit, adică lui Dumnezeu. În acelașii timp, adevărul absolut este exprimat prin 
toate atributele analizate, distribuit doar la acest nivel impersonal, dincolo de orice 
realitate relativă și limitată. 

Adevăruri absolute sunt şi judecăţile asertorice cu privire la Dumnezeu, care 
se pot exprima prin adevărurile considerate sub raport științific ca a fi judecăţi cel 
puţin cu caracter ipotetic, şi anume că există ceva dincolo de timp şi spaţiu, care nu 
are nici început și nici sfârşit şi că dispune de voință şi putere nelimitată prin 
intermediul căreia a creat lumea din nimic, ca ceva realtiv și efemer. Așa cum am 
arătat, aceste judecăţi exprimă în esență atributele lui Dumnezeu, prin acestea fiind 
conferit statutul Său divin. 

Adevărul absolut prin care este atibuit acest atribut al lui Dumnezeu este 
înscris în Sfânta Scriptură, ca o carte și lucrare revelată divină. Cei care cred în 
adevărurile revelate rostite în această Sfântă Carte și au studiat-o în întregime, ca pe 
îndatorire de credință, ştiu că ea este cartea adevărului, pentru că, aşa cum spune 
Sfântul Apostol Petru, a fost inspirată de Duhul Sfânt al lui Dumnezeu, care nu minte 
şi nu poate să mintă (cf. Epistola Sfântului Apostol Pavel către Tit (1:2). 

Am fost de-a dreptul uimiți de ceea ce am găsit în Isaia şi în cartea lui Iov, cu 
referință la unele adevăruri cu cacter astronomic despre Planeta Pământ, forma 
acesteia şi modul de raportare cu universul, care era conceput în acele vremuri 
primitive de către evrei ca a fi format doar din cer şi pământ. lată ce spunea Isaia 
(40:22): „El - Dumnezeu este Cel ce-i ţine pământului rorundul”, sau într-o altă 
versiune a traducerii respectivului text: „El - Dumnezeu şade deasupra cercului 
pământului”. 

Asupra acestui verset au existat foarte multe polemici interpretative: pro şi 
contra, una din explicații, considerată drept argument intuitiv fiind desprinsă din 
asocierea rotundului cerului - orizontului sub formă de semicerc, cu pământul, care 
era considerat asemenea cerului şi nu sub forma plată, cu o întindere doar pe 
orizontală, ca o farfurie sau o monedă, cu o singură faţă . Astăzi este uşor să stabilim 
valoarea de adevăr a ceea ce a spus Isaia, atunci o asemenea provocare științifică - de 
mai târziu fiind de neconceput fără inspiraţia divină. Știm că forma de cerc a unui 
obiect nu este văzut ca cerc din orice unghi l-ai privi. Doar un obiect care arată la fel 
din toate unghiurile beneficiază de avantajul acesta de a fi identificat prin această 
formă. 

Ne întrebăm dacă Isaia era în măsură să privească Pământul din toate 
unghiurile, după cum ştim astăzi, pentru a ajunge la concluzia formulată în cartea sa! 
Evident că nu! Atunci cum a ajuns el la acea concluzie care viza forma de cerc a 
pământului, fără să fie inspirat de Dumnezeu? Răspunsul este destul de clar: nu putea 

să spună acest adevăr decât inspirat de adevărul revelat divin. Doar Dumnezeu vedea 
Pământul din toate unghiurile şi nu doar o față plată, asemenea unei farfurii. De ce şi 
de unde această putere, nu este nevoie să ne mai întrebăm, deoarece ştim din celalte 
atribute analizate că Dumnezeu este infinit în timp şi spaţiu şi vede totul din orice 
unghi, asemenea planetei Pământ care are o formă sferică, spunem noi astăzi, când 
Isaia nu cunoştea această noţiune de sferă. 

Unii comentatori ai acestui adevăr revelat nu sunt întru totul de acord, 
aducând drept contra-argument tocmai acest atribut al omniprezenţei, punând 
întrebarea: cum putem să îl localizăm pe Dumnezeu în spațiu, dacă El este infinit în 
timp şi spaţiu şi cum vede El Pământul din toate părţile în același timp, când la El 
noţiunea de timp şi implicit cea de spaţiu, nu există? Unii pretind că Dumnezeu nu 
poate vedea decât o față a "monedei” - "farfuriei”, nu şi cealaltă faţă, chiar 
pretutindeni fiind. Întrebarea este legitimă din punct de vedere logic până la un anumit 
punct, adică până unde limităm imaginația din cauza rațiunii. Atunci când depăşim 
această limitare şi încorsetare raţională, vom putea admite că lui Dumnezeu Îi este 
permis orice şi în acelaşi timp poate orice. De ce? Pentru că este Dumnezeu, El fiind 
cel care a intrat în mintea noastră pentru a-L căuta și înţelege dincolo de rațiune şi 
orice limitare a minții noastre omenești. În acest sens, parafrazându-l pe Moise, am 
spune tautologic că Dumnezeu este ceea ce este Dumnezeu: Eu sunt Cel ce este - sunt 
(eșirea 2:14) 

Revenind la profeția lui Isaia sau la ceea ce a spus şi Iov, după cum vom 
arăta, aşa cum ştim deja, după secole și milenii chiar, s-a reușit să fie confirmată 
această intuiţie a acestui mare profet iudeu, mărturie fiind cărțile noutestamentare şi 
descoperirile ştiinţifice, unde acele revelații au devenit adevăruri științifice. Dacă ne 
referim la ceea ce stă scris în cartea lui lov, întâlnim referinţă la faptul că aerul - vântul 
are greutate - forță (28:24-25) şi că atmosfera are presiune, adevăr stabilit de Torricelli 
abia în secolul al XVII-lea. Dacă acest mare savant a descoperit acest adevăr prin 
intermediul ştiinţei, lov l-a intuit prin intermediul credinţei în Dumnezeu, cu peste 
1600 de ani. 

Asemenea celor care au aprofundat acest subiect misterios, ne întrebăm dacă 
acest personaj biblic, fără inspirația divină putea să se gândescă asupra faptului că 
Pământul stă suspendat sub cer pe nimic şi că nu este plat, ci are o formă sferică 
(exprimarea aceasta nu exista atunci și probabil şi referinţa era în asociere cu ceea ce 
credeau oamenii că ar fi cerul după forma orizontului, ea fiind rgăsită într-o formă 
aproximativă şi la profetul Isaia). 

Trecând în sfera noutestamentară, aşa cum se ştie din Biblie, cele mai multe 
împliniri din Noul Testament au fost profețite în Vechiul Testament. Iarăşi ne 
întrebăm, uimiți de cele prorocite: puteau să ştie - profeţească aceşti mari profeţi - 

proroci ceea ce avea să se întâmple cu lisus Hristos, fără ca aceștia să nu fi fost 
inspirați de Duhul Sfânt, precum a prorocit Isaia despre El că se va naște dintr-o 
Fecioară (Isaia 7:14), în localitatea Betleem din Iudeea (Miheia 5:2) şi că va fi răstignit 
pe cruce între doi tâlhari (Isaia 53:12), precum şi multe alte profeţii regăsite în Psalmi 
şi alte cărți revelate? Evident că nu! 

Vom încheia şirul întrebărilor ce conduc la concluzia peremtorie că aceste 
adevăruri apriorice formulate de aceşti oameni aleşi de Dumnezeu, în a-şi expune 
adevărurile absolute, au fost confirmate - împlinite prin cărțile autorilor Noului 
Testament şi ulterior prin ştiinţă, de către marii savanţi, geologi, fizicieni și astronomi, 
stând la baza unor teorii științifice, cu emergență în acele profeții. 

Unele din aceste adevăruri au stat la baza adevărurilor de factură creaționistă 
şi a creaţionismului, ca teorie superioară celorlalte teorii legate de problematica 
creaţiei și Creatorului, prin care S-a revelat ca unic deţinător al adevărurilor absolute, 
El Însuşi fiind caracterizat şi prin acest atribut divin al adevărului absolut, alături de 
celelalte atribute analizate și de noi în acest important capitol al lucrării. 

Dar până să intrăm în profunzimea arhitecturii acestui concept teologic, să 
vedem cum este articulat din punct de vedere religios, știut fiind că asemenea 
introgații au stăruit în mintea omului încă de la începuturile existenței sale pământene. 
Fiind înscriși în aest registru, vom aminti că o asemenea întrebare o regăsim în Noul 
Testament, prin gura prigonitorului Fiului Omului şi a lui Dumnezeu, a lui Pilat din 
Pont, care în conversaţia avută cu lisus, înaintea verdictului dat, când Iisus i-a spus 
acestuia că S-a născut şi a venit în această lume ca să mărturisească adevărul, l-a 
întrebat pe Mântuitor „Ce este adevărul?” (loan 18:38). 

Evident, întrebarea nu a fost retorică (este ştiut că lisus nu i-a răspuns, ceea 
ce nu înseamnă că Pilat nu aştepta răspunsul şi a pus întrebarea doar ca să fie pusă), 
ci a fost pusă unuia dintre cei care puteau da un asemenea răspuns cu valențe divine, 
venind dintr-o altă lume - Împărăţie divină, şi nu din cea terestră, și nu un răspuns 
filosofic, cum se crede că s-ar fi aşteptat guvernatorul roman. 

Desigur, contextul social și de moment nu era favorabil unui răspuns de o 
asemenea anvengură filosofică, de aceea, datorită împrejurărilor de moment, 
conversaţia a rămas suspedată, deschizând orizonturi interogativ-interpretative pentru 
posteritate, printre posibilităţile interpretative întrezărindu-se şi răspunsul cu privire 
la adevărul absolut divin, pe care ne-am fi aşteptat să-l dea lisus, după cum ne-am fi 
aştepta ca şi mulţimea să-l fi cerut ca El să fie eliberat, şi nu tâlharul Baraba. 

Ceea ce este adevărul divin ne spune Iisus Hristos înaintea acelui nefericit 
moment, tot prin scrierea Sfântului evanghelist şi Apostol Ioan, prin cuvintele ce 
aveau să devină postulat teolgic creştin (atunci când le răspunde apostolilor unde se 
duce şi pe ce cale, zicându-le): „Eu sunt Calea, Adevărul şi Viaţa. Nimeni nu vine la 

Tatăl decât prin Mine Dacă M'aţi fi cunoscut pe Mine, şi pe Tatăl Meu L-aţi fi 
cunoscut; dar de acum Îl cunoaşteţi, și L-aţi şi văzut (...) Cel ce M? a văzut pe Mine 
L-a văzut pe Tatăl” (loan 14:6,7). 

De aici rezultă că Adevărul absolut este de la Dumnezeu, identic cu El, 
asemenea Cuvântului - Spiritului sau Duhului Sfânt, care se identifică cu Dumnezeu, 
după cum ne spune acelaşi evanghelist loan atunci când îl identifică pe lisus Hristos 
cu Logosul divin, adică cu adevărul absolut şi cu „Duhul Adevărului” (loan 14:17), 
adevărul divin absolut fiind Duh divin, iar prin Duhul divin este consfințit Logosul 
divin, personalizat prin Fiul lui Dumnezeu, Cel care S-a întrupat pentru a fi cunoscute 
aceste Persoane treimice, configurate în Sfânta Treime, lisus fiind adevărul 
personificat. 

În acelaşi timp, Sfânta Scriptură este adevărul - „cuvântul Tău este adevăr” 
(loan (17:17), ca expresie a gândirii, înțelepciunii, voinţei și iubirii divine, iar Biblia 
este Cuvântul divin exprimat în limbaj omenesc pentru a fi decodificat, fiind o 
reflecare a ființei Fiului, care după cum ne spune Însuşi Dumnezeu Fiul, prin Sfântul 
Apostol loan, este Dumnezeul - Cel - Adevărat și viața vejnică”, iar „noi suntem în 
Cel - Adevărat, în Fiul Său lisus Hristos” (1 loan 5:20) 

Dacă la oameni adevărul este relativ, la Dumnezeu adevărul este absolut, 
întrucât aşa cum afirma acelaşi evanghelist, pe care l-am denumi „evnghelistul 
adevărului absolut”, „..harul şi adevărul prin lisus Hristos au venit”(loan 1:17). De 
asemenea, Mântuitorul ne îndeamnă să trăim în adevăr şi să mărturisim adevărul, 
pentru că aşa cum le-a spus ucenicilor Săi: „...adevărul vă face liberi” (loan 8:32), 
ceea ce presupunea ca acești ucenici și omenirea în general pentru a fi liberi este 
necesar să respecte cuvântul hristic, care este adevărul absolut cu privire la 
Dumnezeu, ce vine prin El. Înţelegem, aşadar, că trăind în adevăr trăim de fapt în 
duhul lui Dumnezeu, opusul adevărului fiind minciuna, despre care se spune în Sfânta 
Scriptură că vine de la diavol, cuprinzând mai multe conştiinţe decât adevărul absolut 
divin. 

Despre importanţa pătrunderii şi respectării adevărului absolut, în raport cu 
minciuna şi viclenia, specifică fariseilor - şi nu numai, mai ales astăzi, există foarte 
multe referințe biblice. În cea de-a doua Epistola către Corinteni, Sfântul Apostol 
Pavel ne sfătuieşte să ne lepădăm de cele ascunse şi ruşinoase, „...nu cu viclenie 
purtându-ne, nici poleind - falsificând cuvântul lui Dumnezeu, ci dimpotrivă, prin 
arătarea adevărului făcându-ne cunoscuţi oricărei conştiinţe omeneşti în faţa lui 
Dumnezeu. ne facem pe noi înşine cunoscuţi în faţa lui Dumnezeu şi a oamenilor” (2 
Corinteni 4:2). 

Vom înţelege mai bine acest atribut plecând de la definiţia adevărului, care în 
conformitate cu Dicţionarul limbii române, este definit prin “conformarea cu 

realitatea sau actualitatea; sau cu o afirmaţie ce s-a dovedit a fi adevărată sau care a 
fost acceptată ca fiind adevărată”. Dacă plecăm de la acestă definiție, prin extrapolarea 
sa la întrega creaţie, nu am ajunge la un adevăr sau chiar mai multe adevăruri absolute, 
deoarece realitatea nu este absolută, ca atare nu poate deveni obiect reflexiv care să 
vizeze un asemenea adevăr imposibil de demonstrat și probat - argumentat pe cale 
rațională, oricâte argumente ar veni în sprijinul acestei demonstraţii. 

O asemenea situație conduce la un cerc vicios sau la un paradox, care ar 
consta în faptul că adevărul absolut prin neputința demonstrării sale, capătă un 
caracter relativ, adică limitat la realitatea posibil de a fi cunoscută. De aceea 
acceptarea adevărului absolut, ca atribut divin, poate fi privită pe acest fond al 
îndoielii, unii acceptând acest atribut, alții dimpotrivă, îl neagă, nefiind sustenabil prin 
ceea ce poate fi demonstrat pe cale rațională. 

Dacă ne referim la cei care se îndoiesc de acest adevăr absolut sau îl neagă, 
aceştia cred şi susțin că totul este relativ şi că de aceea legat de această realitate relativă 
nu poate exista un adevăr absolut. Se poate deduce cu uşurinţă că acest atribut nu face 
referință la un adevăr probat - verificat, ci la acel tip de adevăr ce transcede capacitatea 
noastră intelectuală de verificare şi validare. 

Pentru a legitima valoare de adevăr a acestui atribut al adevărului absolut, 
deținut de divinitate, vom recurge la argumentul logic și nu la cel teologic, care îl 
exprimă şi susţine, totodată, ca un adevăr dogmatic care nu necesită validarea sau 
infirmarea lui. În acest sens, vom analiza judecata asertorică prin care exprimăm acest 
atribut, mai corect spus necesitatea iminentă și determinantă a acestuia, care poate lua 
forma primei judecăţi din cadrul acestor două judecăți antinomice, şi anume: 
Dumnezeu există, care este considerat de teologie ca a fi un adevăr absolut, chiar dacă 
nu poate fi probat - validat, rămânând o judecată ce nu presupune vreo demonstraţie, 
şi cea de-a doua judecată antinomică - negativă, Dumnezeu nu există. 

Așa cum ştim din logică, în conformitate cu principiul identități, Dumnezeu 
este cel ce știm că este tocmai prin acest principiu al identității şi al atributului aseităţii, 
după care există prin Sine, neavând nicio determinare sau condiționare pentru a exista, 
fiind vorba de acea quiditate, prin care explicăm lipsa necesității acestor determinări 
pentru a fi ceea ce este Dumnezeu, existând prin sine, dispunând de ipseitate, ceea ce 
face ca Dumnezeu să fie E] însuși, identic cu Sine şi nu cu altcineva. 

Dacă vom aplica cel de-al doilea principiu al logicii formale, principiul 
noncontradicţiei, vom putea observa că în conformitate cu enunţul acestui principiu, 
un lucru - în cazul de față chiar Dumnezeu - nu poate să existe şi să nu existe în acelaşi 
timp şi sub același raport. Cu alte cuvinte, este imposibil ca în acelaşi timp și sub 
același raport, un predicat - atribut - să aparțină şi să nu aparţină aceluiași subiect, în 

cazul exemplului dat, atributul aparținând lui Dumnezeu, ca existență omniprezentă 
şi infinită. 

Cu referință la exemplul nostru privind existenţa sau nonexistența lui 
Dumnezeu, ca adevăr absolut, același adevăr logic este probat și validat de un alt 
principiu ontologic, cel al terțului exclus, în conformitate cu care în acelaşi timp și 
sub acelaşi raport, un lucru - Dumnezeu în cazul nostru - sau există sau nu există, sau 
din punctul de vedere al adevărului, ori este adevărată, ori este falsă, neputând fi 
deopotrivă adevărate şi false ambele judecăţi asertate, ca atare este exclusă 
posibilitatea ca o judecată ce face referință la existenţa sau nonexistenţa lui Dumnezeu 
să fie în mod concomitent și adevărată şi falsă, ceea ce în mod logic, ori este 
adevărată, ori este falsă, adevărate și false, în același timp şi sub același raport, 
neputând fi. Din acest impas logic am putea ieşi dacă am ignora existenţa și inexistenţa 
lui Dumnezeu atunci când am spune că nu ştim şi nici nu acceptăm niciuna din cele 
două alternative. 

Dacă logic ar fi posibil, o asemenea atitudine fiind specifică ateilor şi celor 
situaţi pe o poziţie mai mult deistă decât teistă - recunoscând atributele lui Dumnezeu, 
din punct de vedere teologic o asemenea ieşire este imposibilă, deoarece Dumnezeu 
s-a inserat în om prin acea scânteie divină, astfel că omului nu-i revine sarcina decât 
să cultive și să întreţină acea scânteie mistuitoare pe care nu o poate nega, decât tot 
printr-o ignoranță logică, ceea ce nu este şi nici nu se află în corespondenţă cu 
adevărul divin. 

În ceea ce priveşte ultimul principiu, cel al raţiunii suficiente, prin acest 
principiu poate fi demonstrat că orice lucru are un temei, şi dacă în cazul nostru, cu 
referință la existenţa lui Dumnezeu, perceput ca adevăr absolut, dacă existenţa se 
deduce din Dumnezeu (forma logică fiind B - A (existența din Dumnezeu, şi dacă A 
este adevărat, atunci A = Dumnezeu, este considerat ca a fi rațiunea suficientă a 
existenţei Sale, ceea ce în mod evident pare o exprimare tautologică, întrucât atunci 
când spui Dumnezeu, cu necesitate faci referinţă şi la existența Sa, ca atribut onto- 
teologic. 

Problema pusă nu este ce care vizează adevărul absolut, validarea sau 
infirmarea acelui adevăr cu privire la existenţa sau nonexistenţa, ci a autorităţii acelei 
personae - entități care să confirme acest adevăr prin chiar existenţa - necesitatea 
existenţei Sale, ca putere omniscientă şi omnipotentă, ca atribute la care ne-am referit 
deja. Ca atare, pentru ca cineva să fie în măsură să valideze acest adevăr, este necesar 
să fie chiar acel cineva care să dispună de o asemenea capacitate şi autoritate, în 
măsură să emită asemenea judecăţi de valoare, şi nu omul, prin intermediul rațiunii și 
a cunoaşterii limite. 


312 


Capitolul III - Atributele divinității - ale lui Dumnezeu 


Pe lângă adevărul absolut cu privire la existenţa lui Dumnezeu şi a atributelor 
Sale, din punct de vedere logic există trei presupoziții fundamentale care trebuie 
considerate adevărate cu privire la realitatea creată de Creator: 

Prima este credinţa în existenţa realității, mai presus de orice negaţie, deci și 
a lui Dumnezeu, Cel care este; 

A doua este că oricine care face inferenţe despre realitate, presupune automat 
că rațiunea se aplică realității vizibile - imanente şi nu celei virtuale - imaginare, cum 
este interpretat şi evaluat Dumnezeu; 

A treia este că primele două presupoziţii se bazează pe un adevăr 
fundamental, axiomatic - validitate de principiu noncontradicției (A se vedea în acest 
sens cartea Temelii de Neclintit, care îi are autori pe Norman Geisler și Peter 
Bocchino), unde printre celelalte subiecte importante este regăsit şi cel ce face 
referință la adevărul absolut şi mai ales la importanța şi necesitatea respectării 
acestuia, nu neapărat cu privinţă la Dumnezeu, ci la tot ceea ce poate fi considerat 
adevăr, inclusiv cu privire la adevărul privind divinitatea, prin atributele analizate. 

Evident, nu toţi oamenii pot gândi în acest mod holistic şi analogic, acceptând 
adevărul absolut şi implicit existența lui Dumnezeu, existând suficient de mulți 
nihiliști şi negativişti cu privire la acest aspect ontologic şi onto-teologic al lui 
Dumnezeu. Mai cu seamă în ziua de astăzi, când tot mai mulţi oameni îmbrățișează 
acest relativism cultural care respinge în esenţă orice fel de adevăr absolut, implicit 
cel cu referinţă la existența lui Dumnezeu. 

În ciuda faptului că negarea existenţei adevărului absolut este ilogică şi 
iraţională, această perspectivă că “toate lucrurile sunt relative” şi corespondente cu 
post adevărul, a devenit unul dintre sloganurile generaţiei noastre. Mare parte din 
lumea modernă, cu precădere cea occidentală, a respins ideea că adevărul absolut 
există, ceea ce atrage implicit şi adevărul privind existența lui Dumnezeu, cu atât mai 
puţin atributul de proniator al divinității. 

Indiferent de cât de mult ar dori oamenii păcătoşi să nege existenţa lui 
Dumnezeu şi a adevărului Său, ca adevăr absolut, într-o zi, aşa cum ne spune Sfânta 
Scriptură, deținătoarea adevărului absolut, ei vor sta la judecată înaintea lui 
Dumnezeu. În acest sens, Biblia spune căci: “mânia lui Dumnezeu se descoperă din 
cer peste toată fărădelegea şi nedreptatea oamenilor care țin adevărul în robia 
nedreptăţii. Pentru că ceea ce se poate cunoaşte despre Dumnezeu este arătat întru ei; 
căci Dumnezeu i-a arătat-o: Încă de la facerea lumii, cele nevăzute ale Lui - adică 
vejnica Sa putere şi dumnezeirea - prin cugetare se văd din făpturi; aşa că ei n'au 
cuvânt de apărare, căci deşi L-au cunoscut pe Dumnezeu, nu ca pe Dumnezeu L-au 
slăvit şi nici nu L-au mulțumit, ci” n cugetările lor s’ au rătăcit şi inima lor cea 
neînţelegătoare s” a întunecat” (Romani 1:18-21). 

Întrebarea finală pe care ar trebui să o punem cu privire la existenţa adevărului 
absolut este cea care vizează existența dovezilor în favoarea demonstrării adevărului 
absolut, adică cel cu privire la existenţa lui Dumnezeu. Oricine aprofundează acestă 
problematică, cu certitudine va încerca să găsească argumentele necesare care şi prin 
care să probeze existența adevărului absolut cu privire la existenţa lui Dumnezeu. 
Dovezi şi argumente pe care le vom analiza într-un alt capitol al lucrării, fără a le 
ignora pe cele ce ţin de atributele analizate, care prin ele însele dovedesc acest adevăr 
absolut privind existenţa lui Dumnezeu. 

Dacă nu ar exista aceste legi ştiinţifice, care validează adevărurile enunțate 
prin intermediul revelaţiei divine, totul ar fi fără înţeles, nu ar mai exista unităţi de 
măsură și repere comensurabile, cu alte cuvinte ar fi o dezordine totală în univers, la 
nivelul întregii creaţii. Din fericire există adevărul absolut revelat, prin care putem 
înțelege mai bine natura lui Dumneze sau cel puţin faptul că există, eliminând o 
asemenea necesitate argumentativă asupra existenţei Sale pe cale raţională şi prin 
intermediul unor argumente demonstative, care nu puteau lipsi în scopul susţinerii lui 
Dumnezeu și pe această cale. Demers realizat în capitolul următor al prezentei lucrări. 

Vom prezenta în sinteză atributele persoanelor Dumnezeirii, așa cum sunt 
regăsite acestea în cele două cărți ale Bibliei, în corespondență cu Persoanele trinității 
noutestamentare: 


ATRIBUTE TATĂL FIUL SFÂNTUL DUH 
Vejnic Psalmii (90:2) Apocalipsa (1:17,18) Evrei (9:14) 
Creator Isaia (45:18) Coloseni (1:16) Facerea (1:2) 
Atotputernic Apocalipsa (1:18) Matei (28:18) Romani (8:11) 
Atotcunoscător Psalmii (139:4) Ioan (2:24,25) 1Corinteni (2:10) 
Omniprezent Jeremia (23:24) Matei (28:20) Psalmii (139:7,8) 
Iubitor loan (4:8) Ioan (15:9) Galateni (5:22) 
Slăvit în Apocalipsa (14:7) Apocalipsa (5:8-14) Ioan (4-24) 
Închinare 


Din această prezentare - sinteză, cu trimiterile biblice unde sunt prezentate şi 
găsite aceste atribute ale lui Dumnezeu (schemă preluată după Cristian Trenchea, din 
articolul “Cine eşti Tu, Doamne?”, publicat în Curierul Adventist - Februarie 2018), 
cei interesați în aprofundarea subiectului vor putea realiza acest demers, noi însă ne 
vom limita la ceea ce am prezentat până aici, în continuare încercând să insistăm 
asupra argumentelor ce vin în sprijinul celor susţinute în acest capitol şi în întreaga 
lucrare, având ca obiectiv prioritar desprinderea acestor atribute și argumente în scop 
demonstrativ şi persuasiv asupra celor prezentate și analizate. În ultimă instanță a 
adevărului absolut cuprins în Cel ce este prin natura firii Sale absolut, în Dumnezeu. 

ARGUMENTE DEMONSTRATIVE PRIVIND 
DIVINITATEA 


IV.1. Necesitatea argumentării existenţei lui Dumnezeu 


Chiar dacă pare lipsit de importaţă pentru unii un asemenea demers 
argumentativ, acceptând fără rezerve exisența unei puteri supreme care a creat şi 
conduce lumea, denumită generic prin categoria teologică şi filosofică de Dumnezeu, 
cu toate variantele lingvistice, considerăm ca a fi necesar să încercăm să argumentăm 
teologic, filosofic şi ştiinţific existenţa acestei puteri, dincolo de ceea ce ştim sau vrem 
să ştim despre această Supraputere. Suntem conștienți de faptul că nici un argument 
nu este suficient în a demonstra nedemonstrabilul, precum și de faptul că a înţelege 
natura - esența lui Dumnezeu este imposibil pentru omul trecător și limitat în 
cunoaştere. Şi aceasta, în pofida faptului că omul este considerat „vârful” pus 
deasupra creaţiei, fiind denumit şi coroana creației, omul nu este Creatorul, de aceea 
nu poate cunoaşte ceea ce nu este şi doar tinde să se asemene. Aşadar, a încerca să 
explicăm natura lui Dumnezeu nu este decât o încumetare temerară, deoarece esența 
divină este cea mai adâncă taină pentru mintea şi inima omului, pe care nu o poate 
pătrunde decât Cel care vine de la Dumnezeu, Fiul Său, Domnul nostru lisus Hristos. 
Noi nu-l putem înţelege nici infinitatea şi nici atotputernicia Sa, ci, cel mult îi putem 
simți puterea prin felul cum se manifestă în creaţie. 

Așa cum au considerat unii dintre marii gânditori - teologi şi laici, deopotrivă, 
despre existența lui Dumnezeu nu este posibil să aducem vreo dovadă absolut 
riguroasă, deoarece, aşa cum mărturiseşte unul din cei mai buni cunoscători ai 
creştinismul, Sfântul Apostol loan, “Pe Dumnezeu nimeni niciodată nu L-a văzut; Fiul 
- Cel Unul-Născut, Care este în sânul Tatălui, El L-a cunoscut” (loan 1:18), doar El şi 
nu omul, care se iluzionează cu cunoaşterea esenței divine prin intermediul Fiului Său. 

O asemenea cunoaştere revelată se numeşte în teologia creștină revelație 
supranaturală, ea putând fi considerată superioară oricărui argument de orice natură, 
întrucât vine din Însuşi Dumnezeu - Fiul, şi nu din mintea - rațiunea umană. Prin 

această dovadă, putem spune că sunt inutile - de prisos celelalte argumente, care pot 
fi considerate cel mult un exercițiu raţional - intelectual, cu toate scăderile și limitele 
pe care le deţinea raţiunea care le-a elaborat. Asemenea limite survin şi din natura lui 
Dumnezeu, El nefiind ceva corporabil şi uşor perceptibil, ci așa cum ştim din lectura 
Bibliei, cu precădere a cărților Noului Testament, este Duh Sfânt. O asemenea 
afirmaţie este regăsită la acelaşi Apostol loan, în Evanghelia sa, unde într-un mod 
tranșant şi peremptoriu - fără putință de tăgadă, mărturiseşte posterităţii că: “Duh este 
Dumnezeu şi cel ce I se închină trebuie ca” n duh şi” adevăr să I se închine” (loan 
4:24). 

Dar ceea ce este mai grav este faptul că nu ne înţelegem limitele noastre în 
cunoaşterea esenței divinității, fapt ce a condus spre ignoranță și infidelitate faţă de 
Cel care ne-a creat, proiectându-ne tot felul de alți idoli - dumnezei în beneficiul 
intereselor noastre mărunte și nu în încercarea de a pătrunde, atât cât ne permite 
mintea noastră limitată, în esenţa Sa. 

Astfel de 1gnoranți sunt regăsiți mai ales în lumea oamenilor de știință. 
Prezentăm în acest scop câteva exemple ilustrative despre asemenea atitudini. Cei care 
îl ignoră pe Dumnezeu, necrezând în El şi puterea Sa (cum s-a manifestat savantul 
francez Piere Simon Laplace (1749 - 1827, în legenda privind dialogul lui cu 
Napoleon Bonaparte, când considera că în argumentarea necesităţii considerării 
rolului lui Dumnezeu în demonstrarea teoriei sale asupra Universului, nu are nevoie 
de o asemenea ipoteză), nu sunt întru totul nihiliști, ci ÎL acceptă, ca necesitate în 
demonstrațiile lor, nu sub raport onto-teologic. Ceea ce nu se cunoaşte la aceşti savanţi 
este că, asemenea lui Laplace, nu pun la îndoială existența unei inteligențe - rațiuni 
cosmice, pe care dintr-un anumit orgoliu prost înţeles nu o numesc Dumnezeu, ci 
doar o asociază Lui. 

lată cum gândea acest mare matematician și astronom: "Dacă va exista 
vreodată o inteligenţă care va cunoaște abslout toate forțele care pun natura în mişcare 
şi absolut toate poziţiile tuturor elementelor care compun natura şi acest intelect va fi 
suficient de vast ca să poată analiza toate aceste date împreună, atunci el va putea 
cuprinde într-o singură formulă mișcarea celor mai mari corpuri cereşti şi deopotrivă 
mişcarea celor mai firavi atomi. Pentru această inteligență nimic nu va fi nesigur şi 
viitorul, ca şi trecutul, va fi prezent în ochii săi”. Evident, rămâne deschisă 
incertitudinea asupra existenței unei asemenea inteligenţe: unii spun că ar fi o 
inteligență demonică, iar alții că e formă ascunsă în care Laplace nu a vrut să-i spună 
pe nume Celui care o posedă deja: Dumnezeu. Tot în spirit anecdotic, se spune că 
Napoleon i-a povestit ce l-a întrebat și ce i-a răspuns Laplace - că teoria lui nu a avut 
nevoie de Dumnezeu ca ipoteză, unui alt savant francez, Joseph Louis Lagrange (1736 
- 1813), matematician de calibru similar cu Laplace, la care Lagrange plin de 

satisfacție i-ar fi exclamat pe loc: "Ah, ce ipoteză frumoasă! Ea explică o sumedenie 
de lucruri”. 

Pe o asemenea poziție ateistă s-a aflat şi marele savant contemporan, recent 
dispărut dintre noi, Stephen Hawking, al cărui argument în negarea necesităţii 
existenţei lui Dumnezeu era chiar lipsa de necesitate. În acest sens, el pleca de la 
următorul raționament: dacă ştim cum s-a născut și cum merge înainte lumea, iar 
Dumnezeu nu e necesar acestei construcții, atunci ipoteza existenţei lui Dumnezeu 
este exclusă, pentru că spre deosebire de Newton, care credea că, dimpotrivă, este 
necesară intervenția continuă a lui Dumnezeu pentru a corecta aberațiile sistemului 
universal şi a păstra intactă splendoarea creațiunii sale, îl exclude pe Dumnezeu, 
pentru că sistemul universal a apărut singur, se susține singur și va pieri din cauze 
intrinseci! 

Concluzia logică desprinsă de Hawking era: Dacă Dumnezeu nu e necesar, 
atunci El nu există! Concluzie evident falsă pentru cei care acceptă paradigma 
creaționistă şi, am spune noi, limitată din perspective atributelor divine, deoarece 
Dumnezeu este mai mult decât Creatorul universului, este Cel care prin Atotputernicia 
Sa îl şi stăpâneşte şi conduce prin legile Sale divine, pe care unii savanţi le-au 
descoperit, urmând ca în continuare să pătrundă tot mai adânc în tainele creaţiei şi 
implicit ale Creatorului, care este mai mare şi mai puternic decât creația. 

Trebuie amintit că printre oamenii de știință nu toți împărtăşesc aceste 
atitudini nihiliste și de ignoranță, ba dimpotrivă, pun totul în seama lui Dumnezeu 
ceea ce au descoperit. Vom rămâne în acest sens plăcut surprinși de constarea 
fizicianului contemporan englez John Polkinghorne - n. 1930 (citat de Gerald 
Benedict, autorul cărții Ipoteza Dumnezeu. O nouă abordare a celei mai vechi 
dezbateri din istorie), care în cartea The Faith of a Physicist (Credinţa unui fizician) 
afirmă că “întrebarea despre existenţa lui Dumnezeu este cea mai importantă întrebare 
despre natura unei realități”. Astfel, prin această întrebare sunt deschise orizonturile 
unei ştiinţe interdisciplinare care este în măsură să unească “teoria haosului” cu 
“teoria ordinii” şi cu “teologia naturi!” şi, în același timp, să reunească cele trei 
argumente corespondente acestor perspective teoretice şi gnoseologice: argumentul 
entropologic, corespunzător legii a doua a temodinamicii; argumentul teleologic - 
finalist, vizând ordinea şi armonia din cadrul creaţiei, argumentul eutaxiologic, ce 
pune accent pe legile divine regăsite în legile fizice - ale naturii și argumentele 
ontologic și cosmologic. 

Întrucât Dumnezeu este înainte de orice spirit - Cuvânt sau Logos divin, 
dispunând de o asemenea existenţă imaterială (nefiind o substanţă și nici un principiu 
material, specific filosofilor naturalişti - materialişti), nu face posibilă nici dovedirea 

inexistenței Lui şi în mod evident nu și existența Sa spirituală, prin intermediul 
creaţiei, și în primul rând, a omului, perceput după cum aminteam, ca o coroană a 
creațiunii. Pentru a susține inexistenţa lui Dumnezeu ar fi nevoie de omniscienţa - 
atotștiința şi de omnipotență noastră, care așa cum am arătat deja, sunt tocmai 
atributele divinității. Mai precis ar trebui să fi Dumnezeu pentru a putea dovedi că 
Dumnezeu nu există, ceea ce este mai mult decât un paradox pe care noi l-am desemna 
prin a fi considerat “postulatul paradoxului”. 

De ce l-am numi așa este relativ simplu de explicat: pentru că nu trebuie să 
demonstrăm un asemenea adevăr ce face referință la inferioritatea şi neputința noastră 
în a demonstra inexistenţa lui Dumnezeu, puterea noastră fiind prea limitată pentru a 
cunoaşte acest aspect de natură onto-teologică. Un asemenea paradox gnoseologic 
este şi cel care se exprimă prin faptul că noi oamenii nu L-am cunoaşte pe Dumnezeu 
dacă El nu ni S-ar fi descoperit - revelat. Adevărul este că nu ni S-a revelat decât 
esența Sa, întrucât dacă ni se revela în totalitate, atunci nu ar mai fi Dumnezeu, 
pierzându-și statutul Său divin, cu atributele menţionate deja. Pentru a accede și a-L 
cunoaşte pe Dumnezeu este nevoie de credință. Numai prin credinţa că El există te 
poţi apropia de Dumnezeu, după cum ne mărturiseşte Sfântul Apostol Pavel (Evrei 
11:6), şi nu prin rațiune, cum încă mai pretind unii savanţi incerți şi sceptici - ca să nu 
spunem agnostici, din acest punct de vedere. 

În mod evident, ceea ce îşi doresc acești savanţi nu este dezvoltarea acestor 
analogii, ci dorinţa lor este de a muta centrul de greutate al dezbaterii despre existenţa 
lui Dumnezeu din planul teologiei în planul ştiinţei și filozofiei. 

În acest mod, asemenea preocupări ştiinţifice devin un subiect interdisciplinar 
polivalent ce depășește limitele teologice în care este circumscris, cu puţine șanse de 
convingere argumentată pe cale iraţională. Dintr-o asemenea perspectivă, evaluarea 
rațională a dovezilor științifice şi statistice, spun aceşti savanţi, înclină balanţa în 
favoarea existenţei lui Dumnezeu și nu în negarea existenţei. Ba mai mult decât atât, 
un cunoscut om de spirit, Voltaire, s-ar fi exprimat în cuvintele rămase celebre: Dacă 
Dumnezeu nu există, atunci trebuie să-L inventăm noi. Nu ştim dacă este ironie, 
blasfemie sau purul adevăr despre ceea ce credea un ateu proclamat?! 

Este suficient să evidențiem cele două legi ale termodinamicii, situate 
printre cele mai universale şi mai temeinic dovedite descoperiri ale ştiinţei, prin care 
sunt cuprinse toate procesele şi tendinţele creaţiei văzute, ceea ce se poate constitui 
într-un argument că universul, așa cum există el acum, trebuie să fi avut un început, 
iar cauza universului trebuie să fie transcendentă acestuia, capabilă de a crea un întreg, 
infinit ca întindere, veşnic ca durată şi nelimitat ca diversitate şi complexitate. 

Din aceste convingeri ştiinţifice putem deduce că oamenii de ştiinţă par a fi 
atei nu prin faptul că îl neagă pe Dumnezeu, ci prin faptul că unele descoperiri le pot 

face fără aportul inspirației divinității, ceea ce nu înseamnă că o asemenea atitudine 
este de negare și exclusivistă, ci dimpotrivă, susține necesitatea implicării lui 
Dumnezeu în actul cunoașterii universale. În același timp, acești savanți atei, 
considerați atei, își motivează opțiunea prin faptul că știința se bazează pe observaţii, 
iar Dumnezeu nu poate fi observat cu ajutorul simţurilor fizice, ca atare existenţa lui 
Dumnezeu poate fi considerată cel mult o credinţă neștiințifică, nu o adevărată 
credinţă religioasă, acceptată fără argumente științifice şi/sau filosofice. 

Astfel, așa cum susținea Gerald Leroy, “teologia nu mai constituie un 
monopol al clericilor”, ci subiectul acestei discipline este transferat şi în doeniului laic 
- ştiinţific, fără a - i fi negat statutul şi aura conferită de teologi și teologie divinității. 
Mai precis, așa cum afirma autorul citat, chiar prin denumirea cărţii pe care o 
semnează, “Dumnezeu este un drept al omului”, Dumnezeu s-a făcut cunoscut - 
revelat prin Fiul Său, pogorât şi sacrificat de oamenii acelui eon - timp sacru în care a 
trăit şi a fost ucis Fiul Lui, în scop jertfelnic şi soteriologic - de mântuire a omenirii. 

Nu este mai puţin adevărat că Dumnezeu nu se lasă descoperit pe calea unor 
demonstraţii riguroase, pe deplin satisfăcătoare cu privire la dovedirea existenţei Lui, 
ceea ce presupune cu necesitate și alte modaltăţi în acest demers gnoseologic, una 
dintre acestea fiind revelaţia. Modalitate care chiar dacă nu ne dezvăluie natura Sa 
spirituală, ne oferă un alt aspect, cel ce vizează unele atribute, cum ar fi iubirea, cea 
care menţine legătura Creatorului cu creaţia, în mod deosebit cu omul şi umanitatea. 

Întrebarea de la care plecăm în demersul analitic întreprins este dacă putem 
dovedii existenţa divinității cu argumentele pe care le vom prezenta. Ne referim nu 
atât la argumentele care vizează reflexul divinității prin creația văzută, ci mai mult 
prin creația nevăzută şi cu atât mai mult a ceea ce nu ştim sau cunoaștem din creația 
Sa. Nu este mai puţin că numărul și diversitatea acestor argumente abia puteau fi 
cuprinse de mintea omenească, care de care mai autoritară și mai convingătoare. Se 
ştie că Scolastica medievală evalua la peste 5000 numărul acestor argumente, urmând 
ca în Epoca modernă numărul lor scadă la mai puţin de 10, după cum vom arăta și noi 
în demersul întreprins în acest capitol. 

În acest sens, asemenea lui B. Pascal, vom pleca tot de la un pariu, conform 
căruia dacă argumentele desprinse sunt convingătoare şi Dumnezeu există, atunci vom 
câştiga tot, iar dacă argumentele nu sunt convingătoare și există Dumnezeu, dincolo 
de aceste argumente, de asemenea vom fi câștigători, făcând un pas în profunzimea 
Sa. Perdanţi s-ar putea să fim doar atunci când efortul făcut în vederea demonstrării a 
ceva imposibil de demonstrat, în afara existenţei reale, este inutil, omului fiindu-i 
respinsă această încercare temerară, asemenea primei încercări, făcută la începutul 
creației, la îndemnul lui Satan, întruchipat prin viclenia şarpelui. Dumnezeu ne 

salvează de acest eşec, întrucât de la început ne avertizează că nu-l vom putea 
cunoaște faţa, sugerându-ne care îi este chipul spre care trebuie să tindem noi oamenii, 
noi oamenii fiind creați după chipul şi asemănarea Sa. 

O altă problemă pusă, tot sub formă interogativă, conexă cu prima, este cum 
noi oamenii putem să dovedim dacă într-adevăr efortul depus în a cunoaște firea şi 
existența lui Dumnezeu nu ne este sortit eşecului, dar şi cum existenţa lui Dumnezeu 
este dovedită prin aceste demersuri, în primul rând prin intermediul revelaţiei şi a 
argumentelor aduse în sprijin, rezultate şi din atributele prezentate. 

Cea de-a treia întrebare, de care nu ne ferim să o punem, este dacă acest efort 
devine util, atâta timp cât Dumnezeu nu se lasă cunoscut oamenilor, El existând şi 
fără să-Lcunoaștem pe deplin, fiindu-Și suficient Sieşi?, conform atributului asietății 
și autosuficienţei. Plecând chiar de la un asemenea scepticism gnoseologic, omul nu 
a ignorat asemenea întrebări și probleme, ridicându-se pe cea mai înaltă scară a 
existenței şi creaţiei prin căutarea acestor răspunsuri legate de natura Celui care a creat 
lumea și pe noi, ca fiinţe raţionale, asemenea chipului Său nevăzut. 

O asemenea atitudine agnostică, din punct de vedere filosofic o întâlnim la 
marele filosof iluminist german Immanuel Kant (1724-1804) în Critica Raţiunii Pure 
- CRP, unde, asemenea altor gânditori neokantieni, a insistat asupra faptului că este 
imposibil să dovedeşti existenţa lui Dumnezeu. Această atitudine şi paradigmă a 
scepticismului gnoseologic pleacă de la faptul că aceştia nu au avut în vedere natura - 
firea lui Dumnezeu, anume că El este Spirit și nu materie care se aşteaptă să fie 
descoperită - cunoscută, existând în şi prin Sine, în afara vreunei cauzalități chiar dacă 
este posibil de a fi demonstrat că se constituie într-o cauză fundamentală în plan 
ontologic şi cosmologic. 

Faptul că argumentele în favoarea “demonstrării” existenţei lui Dumnezeu nu 
ne oferă o certitudine matematică, nu diminuează cu nimic existenţa lui Dumnezeu, 
El existând în afara unor forme şi formule matematice şi logice, dincolo de rațiune, 
fiind El însuşi rațiune cosmică, după cum susțin reprezentanţii curentului panlogist, 
printre care se situa celălalt titan al filosofiei germane, Hegel (1770-1831). Acest 
atribut al raționalităţii lui Dumnezeu, alături de celelalte, prin analogie, pune 
problema existenţei lui Dumnezeu în aceeaşi cateorie cu alte probleme, cum ar fi aceea 
despre existenţa unei lumi exterioare, a creaţiei nevăzute, care există independent de 
conştiinţa noastră. 

Tot așa poate exista și Dumnezeu, care pentru religia şi credinţa creştină nu 
mai apare învăluit în acest mister onto-teologic, ci prin intermediul revelației 
supranaturale, cunoaște o formă personificată, prin Fiul Său, devenind atât om, cât şi 
Dumnezeu. În acest mod, prin obiectivarea Sa, Dumnezeu se face cunoscut, dincolo 
de această fire umană, reprezentată prin Fiu, deţinând şi o față ascunsă, la care mintea 

umană încă nu are acces în totalitate, rămânând o entitate necunoscută asupra căreia 
oamenii și-au făcut şi îşi vor face, atâta timp cât specia umană va exista, fel de fel de 
imagini, conștienți că nu au dobândit o imagine care să reprezinte - să fie în 
consonanță cu realitatea existentă în mod independent de rațiune și de capacitatea 
cuiva de a fi în măsură să conştientizeze adevărul despre existenţa şi natura existenţei 
Sale. 

Aceasta nu înseamnă că argumentele în favoarea existenţei lui Dumnezeu 
sunt inutile, chiar dacă niciun argument sau chiar și toate la un loc nu-i pot convinge 
pe toți gânditorii despre existenţa Sa: aceasta neînsemnând nici că nu există 
Dumnezeu şi nici că nu avem niciun motiv să credem în existența Sa. 

Miza este aceeaşi cu pariul lui Pascal, care îl reamintim pentru cei care nu îl 
cunosc. În primul rând vom sublinia că acest pariu nu este un argument, ci doar un 
raționament filosofic, conceput de filosoful, matematicianul și fizicianul francez 
Blaise Pascal (1623 - 1662). Prin el este postulat faptul că toţi oamenii îşi pariază 
viața, fie pe existenţa lui Dumnezeu, fie pe inexistenţa sa. 

Bazându-se pe presupunerea că mizele sunt infinite dacă Dumnezeu există şi 
că există cel puţin o probabilitate mică ca Dumnezeu să existe, Pascal susţine că o 
persoană raţională ar trebui să trăiască ca şi cum Dumnezeu există şi să creadă în 
Dumnezeu. Dacă Dumnezeu nu există, o astfel de persoană va avea doar o pierdere 
minimă (unele plăceri, lux etc.), în timp ce, în caz contrar, va obţine câştiguri infinite 
(o eternitate în Rai) şi va evita pierderi infinite (o eternitate în Iad). În conformitate 
cu acest pariu, riscurile câștigului sau a pierderii sunt egale, ceea ce ne avantajează 
fiind desigur credinţa în existenţa lui Dumnezeu, chiar şi dacă nu ar exista, când 
pierderea nu ar fi atât de mare, ca şi câştigul atunci când crezi şi Dumnezeu există. 

Formalizându-l, acest pariu poate lua forma următorului raționament logic, 
cu judecăţile ipotetice care îl compun: 

1. Dacă crezi în Dumnezeu și Dumnezeu există, o să fii răsplătit cu o viaţă 
veşnică în rai, deci obţii un cîştig infinit. 

2. Dacă nu crezi în Dumnezeu şi Dumnezeu există vei fi condamnat la un iad 
veșnic, deci te vei confrunta cu o pierdere infinită. 

3. Dacă crezi în Dumnezeu şi Dumnezeu nu există, nu o să fii răsplătit, deci 
te vei confrunta cu o pierdere finită. 

4. Dacă nu crezi în Dumnezeu şi Dumnezeu nu există, nu o să fii răsplătit, 
dar ţi-ai trăit viața aşa cum ai vrut, în ignoranță cu credința în Dumnezeu, ca atare 
te vei confrunta cu o pierdere finită, aici pe pământ, fără să existe viaţa vejnică. Am 
completa acest ultim argument rațional prin afirmaţia conform căreia chiar dacă nu-L 
putem cunoaște pe cale rațională, Dumnezeu se simte atât de cei care cred, cât şi cei 

care pretind că nu cred, ceea ce ne face să acceptăm adevărul conform căruia ceea ce 
nu există, nu poate fi nici cunoscut și nici simţit și ca atare existenţa Sa ar fi o iluzie 
propagată de cei care aveau alte scopuri în această lume prin crearea imaginară a unei 
asemenea puteri supreme creatoare. Ceea ce este fals, puterea divină este resimțită, 
chiar dacă nu este pe deplin cunoscută. 

Considerat drept „argument logic”, necesar în demonstrarea existenței lui 
Dumnezeu, cu consecințele favorabile induse, dar și a nonexistenţei, cu efectele 
negative ce le implică necredinţa, acest pariu, atunci când se pariază pe credinţă, 
favorizează mai mult credincioşii decât necredința, când existența lui Dumnezeu ar fi 
catastrofală pentru necredincioși, pierderea şi pedeapsa, așa cum am arătat, fiind 
veşnică. 

De aceea, în acest spirit, o altă versiune, mai accesibilă şi mai adecvată omului 
nefamiliarizat cu formulele logice, s-ar putea exprima prin judecăţile ce se pot 
exprima astfel: dacă greșeşti, nu vei pierde nimic dacă crezi în Dumnezeu - eşti teist, 
dar dacă greşeşti şi nu crezi, eşti ateu, atunci vei pierde totul şi vei ajunge în iad. 
Aceasta versiune este mai convingătoare şi mai temătoare - în acelaşi timp -, întrucât 
nimeni nu vrea să ajungă în iad, având reprezentarea acestui mediu indezirabil şi ostil 
fiinţei umane, oricărei fiinţe umane care crede în exisența divinității. 

Desigur, acest pariu nu se poate constitui într-un argument plauzibil şi 
convingător întrucât nu poate fi considerat decât un adevăr ipotetic, ceea ce nu poate 
conduce la adevăruri relative fără forţa unui adevăr absolut prestabilit. Aceasta 
impune credinciosului să accepte în mod aprioric existența lui Dumnezeu în orice 
condiţie, fără pretenția cunoașterii formei Sale, şi, în mod evident, fără puterea sa și a 
omului în general de a-L încorpora în raționamente și formule logice şi matematice 
cuantificabile. 

Adoptând o poziţie moderată, asemenea altor gânditori, considerăm că 
existenţa lui Dumnezeu nu poate fi demonstrată sau negată în mod convingător, totul 
fiind pus sub semnul unor ipoteze, ceea ce conduce la asemenea convingeri nefiind 
decât credința. În acest sens, Sfântul Apostol Pavel, în una din epistolele sale, 
evidenţiază condiționarea apropierii şi cunoaşterii a lui Dumnezeu prin credinţă, 
exprimându-se prin cuvintele: “Or, fără credinţă nu-i cu putinţă să fim bine-plăcuți; 
fiindcă cel ce se apropie de Dumnezeu trebuie să creadă că El există şi că răsplătitor 
Se face celor ce-L caută” (Evrei 11:6). Desigur, nu există un numitor comun privind 
natura lui Dumnezeu, de aceea există mai multe religii şi denumiri acordate divinității, 
ceea ce nu neagă nici pe departe existența Sa, ci, dimpotrivă, accentuează necesitatea 
ancestrală de credință în ceva inexplicabil prin forța gândirii și rațiunii. 

Deoarece ideea de Dumnezeu exista la toate popoarele, acest argument istoric 
şi antroplogic, în același timp, a fost numit de Cicero „a consensu gentium”, aceasta 

datorită faptului că se bazează pe consensul tuturor popoarelor asupra existenţei unei 
puteri supreme supranaturale. În acest sens, ducând mai departe raționamentul, Cicero 
spunea : „ ceea ce este admis de noi nu se poate să fie fals, pentru că trebuie să aibă 
radăcina în însăși ființa omului”, care era subînţeleasă ca a fi de natură divină, omul 
fiind o creaţie superioară a lui Dumnezeu, inferioară îngerilor, ca forme ale creaţiei 
nevăzute. 

Lipsa de transparență a divinității este şi ea argumentată: dacă Dumnezeu s- 
ar arăta în întregime în faţa întregii lumi pentru a-Şi demonstra existenţa Sa fizică, nu 
am mai avea nevoie de credinţă, ştiut fiind după Sfântul Apostol Pavel cum credinţa 
este în afara lucrurilor văzute. Să ne amintim de cuvintele lui lisus în dialogul cu Toma 
Necredinciosul, cel care suspiciona adevărul miraculos privind Învierea 
Mântuitorului, care nu putea să creadă decât ceea ce era palpabil şi căruia Mântuitorul 
a fost “nevoit” să-i arate rănile supliciului, căruia i-a zis în mod critic: “Pentru că M’ 
ai văzut, ai crezut, fericiţi cei ce au crezut fără să fi văzut” (loan 20:29). Cu toată 
necredința sa inițială, a fost acceptat ca viitor apostol, bucurându-se de graţia divină a 
lui Iisus Hristos, asemenea celorlalți 11 a 

Aceasta nu înseamnă că nu sunt dovezi ontologice cu privire la existenţa lui 
Dumnezeu. Biblia spune: “Cerurile povestesc măreţia lui Dumnezeu... Ziua-i spune 
zile cuvânt şi noaptea-i vestește nopții cunoaştere. Nu sunt graiuri și nici cuvinte ale 
căror glasuri să nu se-audă. În tot pământul a ieșit vestirea lor și la marginile lumii 
cuvintele lor. În soare Şi-a pus locaşul Său” (Psalmul 18:1-4). Privind la stele, 
înțelegând mărimea universului, văzând minunăţiile naturii şi frumuseţea unui asfințit 
de soare - toate acestea arată către un Dumnezeu Creator. Şi dacă aceste motive nu 
sunt de ajuns, există dovezi ale lui Dumnezeu în propriile noastre inimi. În acest sens, 
Eclesiastul (3:11) ne spune: “Tot ce-a făcut, bun l-a făcut pentru vremea sa - a omului 
n.n; şi durata le-a dat-o EI în inima lor fără ca omul să poată descoperi lucrarea pe 
care Dumnezeu a lucrat-o de la "nceput pân” la sfârşit”. 

Aşa cum comenta acest text biblic veterotestamentar, B. Anania, “Dumnezeu 
a pus în inima (rațiunea) omului sentimentul duratei - percepţia timpului - n.n., prin 
care el poate gândi lucrurile de dincolo de clipă, în ansamblul lor, dar aceasta nu-l 
ajută să descopere sensul în sine al vieții”. Există ceva în adâncul fiinţei noastre care 
recunoaşte că viaţa nu se sfârşeşte aici pe pământ şi că nu aparținem acestei lumi 
pentru totdeauna. La nivelul intelectului, putem respinge aceasta cunoaştere, însă 
prezenţa lui Dumnezeu în noi şi prin noi îşi face încă simțită influenţa în interiorul 
nostru prin acea scânteie divină inserată de Creator în actul creației. Biblia ne 
avertizează că în ciuda acestui lucru, unii oameni vor nega totuşi existenţa lui 

Dumnezeu, după cum rezultă din unul din psalmii scriși de David: “Zis-a cel nebun 
întru inima sa: Nu este Dumnezeu!” (Psalmul 13:1). 

Asupra acestei atitudini de negare a existenţei lui Dumnezeu prin intermediul 
așa - numitelor argumente raţionale, care le vom aprofunda și noi, unii din Sfinții 
Părinţi s-au împotivit cu tărie, criticând aceste atitudini nihiliste. Printre acești părinți 
s-a situat și Sfântul loan Damaschin, cel care a demonstrat că tăgăduirea existenţei lui 
Dumnezeu se opune gândirii logice, ca atare numai un nebun Îl poate nega pe 
Dumnezeu (apud. Bartolomeu Anania, p.631). 

Argumentele pe care le vom prezenta vin în sprijinul acestui adevăr afirmat 
de acest mare Părinte patristic, existenţa lui Dumnezeu scăpând oricărui argument 
raţional, iar cei care Îl neagă fac acest lucru datorită micimii minţii lor sau, şi mai 
grav, a întunecării minţiii, ceea ce este comun cu nebunia. Dar, întrucât așa cum 
afirmam, credinţa este ancestrală, peste 98% din oamenii care au trăit de-a lungul 
istoriei pe pământ, din toate culturile, în toate popoarele şi de pe toate continentele, 
au crezut în existenţa lui Dumnezeu sub diferite forme, trebuie să existe ceva (sau 
cineva) care să fi generat această credinţă, ea nefiind un fruct crescut din propria 
noastră conștiință, asemenea cunoașterii, emergentă experienţei, fără de care nu s-ar 
putea dezvolta rațiunea. Credinţa și adevărul absolut depășesc aceste graniţe, având 
rădăcini într-un alt sol, cu mult mai fertil decât cel pe fondul căruia s-a dezvoltat 
rațiunea, solul imanenţei, pe când credinţa este emergentă transcendenţei. 

Faţă de argumentele Bibliei cu privire la existenţa lui Dumnezeu cu origini 
transcendente revelate, mai mult sau mai puţin explicit formulate, există şi alte 
argumente pe care le vom analiza în acest capitol al lucrării. Acestea sunt de factură: 
ontologică; cosmologică; etiologică - a cauzalităţii; teleologică morală. Întrucât 
aceste argumente - şi nu numai -, fac obiectul acestui capitol, asupra lor vom insista 
pe parcursul capitolului, acum şi aici, vom face  succinte referințe cu caracter 
prolegomenic, pregătind cititorul pentru ceea ce urmează să analizăm în scop 
comprehensiv şi persuasiv. 

Desigur, pe fondul lipsei unor argumente ştiinţifice imediate şi explicite, unii 
nu cred în existența lui Dumnezeu, jJustificând lipsa credinței în Dumnezeu prin 
“lipsa” acestor argumente şi dovezi cu caracter “ştiinţific”, sau, şi mai grav, prin 
incompatibilitatea dintre ştiinţă şi religie, rațiune şi credință. Adevăratul motiv este că 
odată ce oamenii ar recunoaşte că Dumnezeu există, ei ar trebui să recunoască şi faptul 
că există şi o relaţie de responsabilitate față de Dumnezeu şi în felul acesta, în mod 
logic, cei care au păcătuit şi sunt lipsiți de “slava lui Dumnezeu” (Romani 3:23) ar 
avea nevoie de iertare din partea lui Dumnezeu, ştiut fiind că “...plata păcatului este 
moartea, dar harul lui Dumnezeu este viaţa vejnică întru Hristos lisus, Domnul nostru” 
(Romani 6:23). Astfel, în schimbul refuzului credinței în existenţa lui Dumnezeu, îşi 

câştigă libertatea, refuzând responsabilitatea în faţa cuiva pentru faptele lor din 
această viață şi în societate. 

Mai mult decât atât, legea morală naturală este dăruita (împărtășită) omului 
în actul creaţiei. Acelaşi Apostol Pavel spune că legea morală este “înscrisă în inima 
omului” (Romani 2,15), iar Cicero, care îi atribuia atributul vejniciei legii morale, 
asemenea lui Dumnezeu, la rândul său spunea: “legea morală e ceva veşnic, după care 
trebuie să se conducă lumea ; ultima ei temelie e Dumnezeu, care poruncește şi 
oprește, şi acestă lege e aşa de veche ca Duhul lui Dumnezeu Însuși”. Aşa cum se ştie, 
unul din filosofii care prețuiau foarte mult acest argument a fost Kant. lată ce spune 
acesta în legătură cu importanţa legii morale: “este firesc ca în lume virtutea să aibă 
ca răsplată fericirea, iar păcatul, viciul, să fie răsplătit cu nefericirea. Dar în lumea 
acesta, acest raport nu se realizează mereu. Mintea noastra pretinde existenţa unei alte 
lumi în care virtutea să fie mereu răsplătită, iar răul, viciul, să fie pedepsit . Însă pentru 
a se realiza acest raport, în acea lume trebuie să fie un judecător atotdrept, care să 
răsplătească pe fiecare după faptele sale. lar acest judecator nu poate fi decât 
Dumnezeu”. Acesta este pe scurt conţinutul argumentului moral, care vine în sprijinul 
demonstrării necesității existenței lui Dumnezeu, ca Judecător suprem, dincolo de 
imixtiunea unor forțe care să judece ceea ce a creat Creatorul. 

Asupra acestor argumente şi a altora vom insista mai încolo în mod detaliat, 
chiar dacă ne menţinem pe aceeași poziție gnoseologică optimistă privind existenţa 
divinități fără ca noi să-l aducem vreun argument demonstrativ în existența Sa, 
susținând un adevăr demonstrat științific, anume că orice descoperire ştiinţifică este 
un pas făcut spre cunoașterea lui Dumnezeu și nici pe departe o negare a Sa. 
Anticipăm de pe acuma că rolul ştiinţei în menţinerea convingerii existenţei lui 
Dumnezeu va fi la fel de important precum credința şi revelaţia, prin ştiinţă putându- 
se demonstra natura divină a creaţiei, iar prin credinţă, adevărul nedemonstrat despre 
existența lui Dumnezeu. 

În pofida a tot ce am prezentat în sinteză, regăsit şi în Biblie, şi vom prezenta 
şi în continuare, au existat, există şi vor mai exista oameni care vor refuza aceste 
argumente clare şi de netăgăduit cu privire la existența lui Dumnezeu, crezând în 
minciunile şi contraargumentelor aduse în locul lor şi mai ales a credinţei în ele. 
Astfel, Apostolul Pavel, în una din epistolele sale, constată că unii “...au preschimbat 
adevărul lui Dumnezeu în minciună şi s'au închinat și i-au slujit făpturii în locul 
Făcătorului, Cel ce este binecuvântat în veci, amin!” (Romani 1:25). Aceasta 
înseamnă că unii au pus şi mai pun şi astăzi, un mai mare accent pe creaţie şi mai puțin 
pe Creator (printre aceştia regăsindu-se după cum vom vedea, chiar și unii teologi de 
marcă), doar aşa putându-se explica apariţia acelor credințe în lucrurile supranaturale 

prin efectele lor (a se vedea rolul spiritelor în perioada în care nu se putea explica 
spiritismul), care în mare parte negau autorul - făcătorul lor, în favoarea avantajelor 
obţinute prin credința în aceste spirite oculte, de unde s-au desprins fel de fel de 
practici prin care se îndepărtau de credinţa într-o putere supranaturală unică. 


IV.2. Perspectiva teologică şi religioasă în demonstrarea 
şi acceptarea divinității 


Așa cum se ştie din logică, atunci când afirmi, fie şi într-o formă apriorică 
despre existenţa cuiva sau a ceva, cum este în cazul de față existenţa sau inexistenţa 
lui Dumnezeu, se impune cu necesitate argumentarea afirmației exprimate, percepute 
ca adevăr absolut - peremptoriu - de necontestat, prin argumente ce vin în sprijinul 
susținerii adevărului asertat, precum și a convingerilor ce dorim să le formăm cu 
privire la acel adevăr. 

Unul din acele adevăruri este cel ce vizează caracterul onto-teologic al lui 
Dumnezeu, anume faptul că Dumnezeu există. Desigur, o asemenea judecată 
afirmativă nu este convingătoare din punct de vedere logic, la fel nici invers, pentru 
cei care neagă existența lui Dumnezeu, ambele putând avea valori de adevăr 
asimetrice, astfel că în conformitate cu principiul terțiului exclus, ceea ce este adevărat 
pentru una este fals pentru cealaltă. Evident, pentru un credincios - nu neapărat mistic, 
asemenea argumente nu sunt necesare în formarea şi consolidarea convingerile 
religioase, Dumnezeu existând fără noi şi independent de capacitatea noastră de 
argumentare a existenței Sale. 

Şi totuşi, rigorile logicii şi ale gândirii, pe fondul acestor judecăţi în legătură 
cu existența sau inexistența lui Dumnezeu, au determinat însăși evoluția spirituală a 
omului, astfel că atunci când cineva şi-a pus și își mai pune şi în prezent, şi cu 
certitudine şi în viitor, asemenea întrebări, se apropie de Dumnezeu prin cunoaştere şi 
nu doar prin acceptare. Desigur, această apropiere a omului credincios de Dumnezeu 
(diferită de apropierea dintre filosofii gnostici sau deiști şi dumnezeul lor 
conceptualizat) este susținută şi amplificată prin credință şi revelaţie, fiind 
intermediată prin religie şi biserică, ca instituţii ce mijlocesc acest raport dintre om şi 
Dumnezeu, de care filosofii agnostici și materialişti nu au nevoie, asemenea unor 
savanți şi oameni de ştiinţă atei. 

Dar de divinitate ne apropiem nu doar atunci când vorbim despre Dumnezeu, 
îl căutăm și îl acceptăm ca valoare sacră fundamentală, ci și atunci când vorbim de 
viață şi moarte, dreptate, adevăr, bine și rău, dar mai ales despre iubire, astfel că toate 
aceste concepte - și nu numai, din atribute divine ele pot deveni argumente ce susțin 

în mod argumentat existenţa lui Dumnezeu. De aceea, fără Dumnezeu nu poate exista 
nici viaţă şi nici moarte, nici dreptate şi nici adevăr, nici bine şi nici iubire, ceea ce 
conduce la concluzia că toate aceste atribute aparţin cuiva ce transcende existența și 
independenţa lor ontologică, depinzând de cineva sau ceva de la creația lor până la 
dispariție. Acel ceva sau cineva cui aparține creaţia și de care depinde totul este numit 
în mod convenţional, teologic şi rațional Dumnezeu. 

Spre deosebire de filosofie şi morală, care se ocupă de aceste noţiuni abstracte 
şi generale, devenite concepte și categorii filosofie şi teologice, religia le îmbracă cu 
un conţinut mai transparent şi totodată mai palpabil, fiind astfel mai accesibile omului 
care îl simte mai mult pe Dumnezeu prin trăirile și experienţa sa de viață, decât ar dori 
să-L cunoască, acest aspect al incognoscibilităţii fiind conştientizat nu doar de filosofi, 
ci şi de cei mai simpli oameni cu credinţa în Dumnezeu (acea babă credincioasă 
murdară pe piciare, exemplificată de P.Ţuţea fiind cu mult mai convingătoare decât 
un laureat al premiului Nobel). 

Aceasta nu înseamnă că nu trebuie să-L căutăm pe Dumnezeu şi nici că nu 
trebuie să-l argumentăm existenţa, chiar în pofida faptului că El există în independență 
absolută față de noi, prin propria-l existență. Aceasta înseamnă că prin cunoaştere 
încercăm să ne apropiem mai mult de EI, asimilându-L mai mult cognitiv decât prin 
credinţă, care poate deveni fluidă, credinciosul putând trece cu uşurinţă de la o religie 
la alta sau, și mai frecvent, de la un cult religios, la altul, punând mai presus avantajele 
materiale decât cele spirituale. 

Unul dintre cei mai mari teologi creştini catolici care a subliniat raportul de 
necesitate dintre credință și înţelgere și invers, dintre înţelegere și credință, a fost 
Sfântul - Fericitul Augustin (354-430 d.Hr.). Fără a intra în detalii asupra contribuţiei 
sale în plan teologic, vom menţiona doar celebrele sale sintagme ce surprind acest 
raport: “crede ut intelligas” -“crede ca să înţelegi”, completată de sintagma: “intellige 
ut credas” - “înțelege ca să crezi”. Sintagme complementare din care rezultă gradul de 
dependenţă reciprocă a înțelegerii şi credinţei, mai precis că nu se poate crede fără 
rațiune şi că acestea două sunt departe de a se opune, ele completându-se reciproc. 
Din acest raport de intercondiţionare a rezultat acel curent filosofic-religios 
iraționalist, fideismul (fides - credință), în care este resimțită influenţa lui Aristotel, 
Augustin, Anselm de Cnterbury, Thoma d’ Aquino, asupra căror contribuție vom 
reveni. 

Întrebarea care şi-o pune orice credincios este cum te poţi apropia de 
Dumnezeu? Unul din răspunsuri, în afara credinţei, este cea care vizează cunoașterea 
lui Dumnezeu. În acest sens, pe fondul coroborării vieţii vejnice cu cunoaşterea lui 
Dumnezeu, lisus afirma: „lar viaţa vejnică aceasta este: Să Te cunoască pe Tine, 

singurul Dumnezeu adevărat, şi pe lisus Hristos, pe Care L-ai trimis” (loan 17:3). 
Așadar, potrivit capodoperei omenirii, Biblia, cunoştinţa despre Dumnezu şi despre 
Iisus duce la „viaţă vejnică”, desigur nu aici în această lume, ci în lumea cealaltă - de 
dincolo. 

Aşa cum se ştie, în această Carte Sfântă a omenirii sunt cuprinse atributele lui 
Dumnezeu, printre care unul este fundamental, anume iubirea. Este binecunoscută 
sintagma ce definește principiul fundamental pe care și-a construit Dumnezeu creația, 
acela că „Dumnezeu este iubire”, exprimată de lisus Hristos prin cel mai iubit apostol 
şi inițiat, Sfântul loan (1 loan 4:8, 16). Pe fondul acestui principiu s-a creat o nouă 
religie, creştinismul. 

Există şi alte atribute care se dezvăluie cititorului odată cu aprofundarea 
acestei cărți de inspiraţie divină, scrisă totuși de oameni, resimţindu-se subiectivitaea 
şi parțialitatea acestora în raport cu autorul și mai ales cu timpul când au fost scrise 
cărțile acesteia. 

Punând un accent atât de mare asupra cunoaşterii, aceasta nu înseamnă că 
trebuie să negăm rolul credinţei în apropierea de Dumnezeu, îndemn făcut chiar de 
unii teologi de marcă, după cum am văzut. Dintr-o asemenea perspectivă a 
complementarității dintre credință şi cunoaștere, se cuvine să repetăm celebrele 
sintagme exprimate de cei doi mari teologi și filosofi medievişti, influenţaţi de Sfântul 
Augustin (fiind o reproducere mai mult decât o parafrazare, ceea ce ar putea fi 
etichetat astăzi ca a fi plagiat!): Sfântul Anselm de Canterbury (1033-1109), fost 
arhiepiscop de Canterbury, de unde şi acest nume asociativ, teolog și filosof 
neoplatonic, a fost unul din cei mai de seamă gânditori din epoca sa. Astfel, Anselm 
a rămas în conștiința posterităţii prin celebra sintagmă „credo ut intelligam” - „cred 
ca să cunosc”, prin care punea credinţa în slujba cunoaşterii şi înțelegerii - sau pentru 
a putea înţelege. În mod asimetric, dar şi complementar acestuia, Pierre Abélard 
(1079 - 1142), fost filosof, logician şi teolog francez, punea cunoaşterea şi înţelegerea 
în beneficiul credinţei. Este binecunoscută sintagma exprimată de acesta: „inteligo ut 
credam” - „cunosc ca să cred”, şi de care atitudine suntem mai atașați şi noi, acceptând 
cunoaşterea drept un mijloc, iar apropierea de Dumnezeu, drept un scop în sine, şi nu 
un mijloc. Un scop fixat în însăşi iconomia divină chiar de Planificatorul şi Creatorul 
acestei lumi și a creaţiei în general, şi nu un mijloc, după cum consideră cei mai mulți 
credinţa, scopul aparţinând Creatorului şi nu celor creaţi. 

Ceea ce ne obligă, oarecum, să argumentăm existenţa lui Dumnezeu, este 
tocmai acest raport dintre cunoaștere şi credință, ambele contribuind, în moduri 
diferite, la apropierea de Dumnezeu, iar ca finalitate, la mântuirea și îndumnezeirea 
noastră. De aici rezultă că existența noastră predeterminată este dependentă de un 
Creator, pe care trebuie să-L înţelegem mai mult decât să-L „acceptăm”, existenţa Sa 

fiind de la sine „acceptată” prin însăşi natura Sa onto-teologică de Fiinţa Supremă 
creatoare. De unde rezultă că această simbioză dintre cunoaştere şi credință exclude 
celebra sintagmă exprimată de filosoful păgân Iulius Celsus (seclul II, d.Hr.), „crede 
şi nu cerceta”, care mult timp s-a crezut și se mai crede şi în prezent, de către cei care 
au rămas constanţi în această falsă considerație, că ar aparţine teologiei și religiei 
creștine, şi nu acestui filosof grec. 

Deducţia făcută de Celsus provine din versetul atribuit lui Ioan, în evanghelia 
sa (20:29), în urma dialogului dintre Toma Necredinciosul, cel care se îndoia de 
minunea Învierii lui lisus, cerând după cum se ştie, argumente palpabile, precum ar fi 
mâinile Lui străpunse de cuie, pe care să pună degetul, şi coasta străpunsă cu sulița, 
din care a curs acel lichid, ca urmare a morţii fizice, ceea ce îndemna la cercetare şi 
argumentare a unor lucruri - fenomene, cum era Învierea, ca fenmen ce depşește 
puterea de înțelegere în raport cu legile fizice, aparținând altui domeniu şi altei realități 
decât cea de aici de pe Pământ. 

De aici concluzia că poate exista credinţă și fără cunoaştere - fără necesitatea 
de a şti în ceea ce crezi, după cum este exprimat adevărul biblic, nedemonstrat, dar 
credibil de oamenii credincioşi, în afara oricărei argumentări, de orice natură ar fi 
aceasta. Astfel, în mod logic, dar şi paradoxal, cunoscutul şi cunoşterea invocă şi 
provoacă necunoscutul şi necunoaşterea, adâncindu-le, şi nu invers, după cum ne-ar 
impune logica sau și mai mult Celsus, prin acea sintagmă incriminată şi atribuită în 
mod fals teologiei creştine: crede și nu cerceta! Sintagmă imperativă și speculativă, 
totodată, căzută în desuetudine, pe care am substitui-o cu sintagma “cercetează cu 
credință“, ceea ce nu afectază rolul credinţei, ci dimpotrivă, o întăreşte, credinţa 
deținând acea funcție propedeutică ce stă la baza cercetării unor adevăruri posibil de 
atins pe cale rațională. 

Așa cum se poate observa, această sintagmă, provocatoare pentru unii, rezultă 
din sinteza celor două mari sintagme ce aparțin teologilor și filosofilor menționați, 
Anselm și Abelard („credo ut intelligam” și „inteligo ut credam”), care poate deveni 
prin conversie şi asociaţie o sintagmă de genul „cunoaște pentru a ști şi a crede cu 
adevărat”, de unde rezultă că şi credinţa, asemenea sindromului suspiciunii şi 
necredinţei lui Toma Necredincioosul, trebuie să se bazeze pe ceva, nefiind exclusiv 
un atribut imaginar, fie el şi revelat, cum este credința creştină, definită de către 
Sfântul Apostol Pavel, după care credința ar constă în lipsa celor la care ne referim 
atunci când credem, excluzând în consecință, demonstrația și argumentarea. 

Una din cele mai profunde interogaţii retorice cu privire la cunoașterea lui 
Dumnezeu este următoarea: oare Dumnezeu ne-a oferit setea de cunoaștere în noi ca 
să ne chinuiască sau ca să Se descopere faţă de noi prin intermediul creaţiei prin care 

se vrea a fi revelat? De aceea, în dorința omului se desprinde atât cunoaşterea de sine, 
după cum ne îndeamnă Socrate, prin binecunoscutul său îndemn, Cunoaște-te pe tine 
însuţi (tradusă din limba latină - “Nosce te ipsum”), cât mai mult cunoașterea lui 
Dumnezeu, în care se găsește originea și sensul existenţei noastre, conform cunoscute- 
i sintagme biblice care vizează asemănarea omului cu Dumnzeu - Creatorul. 

De aceea, Dumnezeu nu l-a făcut pe om pasiv şi nici neinteresat de propria 
origine şi sens, ci a lăsat această sete de cunoastere în firea lui tocmai ca să cerceteaze, 
să caute, să vrea întotdeauna să ştie mai mult despre el şi despre tot ceea ce îl 
înconjoară, să ştie de unde vine şi încotro se îndreaptă, să se perfecţioneze continuu 
intelectual, spiritual şi moral, tinzând spre scopul final al rostului său ca ființă creată, 
a mântuirii şi îndumnezeirii, prin dragoste şi credință, și nu doar prin rațiune, al cărui 
exces poate fi distructiv, accelerând entropia, ca fenomen universal. 

Îndemnul spre cunoaștere ne este oferit de Însuşi Mântutorul lisus Hristos, 
care ne îndeamnă în mod explicit să cercetăm adevărurile scripturale: “cereţi şi vi se 
va da; căutaţi şi veţi afla; bateţi şi vi se va deschide; că oricine cere, primeşte; cel ce 
caută, află; şi celui ce bate i se va deschide” (Matei 7:7-8). Aşa cum uşor ne putem da 
seama, lisus nu ne îndeamnă să fim pasivi în faţa adevărurilor, ci, dimpotrivă, ne 
îndeamnă la căutare şi argumentare, doar căutând adevărul îl vom putea afla, atât cât 
ni se poate el dezvălui simţurilor şi minții. 

Desigur, prin intermediul credinţei pătrundem în aceste spaţii necunoscute - 
transcendente ale existenţei lui Dumnezeu şi ale creaţiei nevăzute, ce depăşesc 
realitatea văzută, apropindu-ne mai mult și mai repede de Dumnezeu, ajutându-ne să- 
i înţelegem mai uşor acele însuşiri - atribuite asertate de teologi şi religie. 

Cu mult mai convingători vor deveni oamenii, fie ei şi credincioşi, atunci când 
prin intermediul științelor particulare vom demonstra în mod argumentat şi pe cale 
rațională unele atribute ale lui Dumnezeu, cum ar fi omniprezența sau omnipotența, 
să le numesc doar pe acestea, atribute care sunt demonstrabile deja prin intermediul 
fizicii cuantice şi subcuantice, care demonstrează existența mai multor universuri, 
principiul ubicuităţii și alte proprietăți ale creaţiei, emergente Creatorului, cu mult mai 
persuasive pentru unii decât adevărurile biblice nedemonstrate, care cu certitudine 
sunt de inspiraţie divină, ele preexistând înaintea descoperii pe cale rațională. 

De aici rezultă că descoperirile ştiinţifice sunt benefice credinței religioase, și 
invers, completându-se reciproc. Amintim în acest sens ceea ce se crede că ar fi 
afirmat marele savant A. Einstein (1879-1955), atunci când surprindea conexiunea şi 
raportul de complementaritate dintre ştiinţă şi religie, exprimată prin celebra 
sintagmă: „ştiinţa fără religie este șchioapă, religia fără ştiinţă este oarbă”. Sintagmă 
care există în cartea Cum văd eu lumea (p.286), Editura Humanitas, 2015, ca un text 

scos din context, având mai mult conotaţii de ordin comercial, fiind o prelucrare de 
text, decât cel real. 

Astfel, exprimarea fidelă textului reprodus din cartea citată, este următoarea: 
„Eu unul nu pot concepe un om de ştiinţă veritabil fără această credinţă - religioasă - 
sbl.n. profundă. Un asemenea reductivism exclusivist din partea uneia dintre cele două 
tabere, pretins antagonice pentru mult timp, ar conduce la acea pretinsă imagine 
oferită de Enstein, aceia de a șchiopăta ştiinţa și de a fi oarbă religia. 

Cu toate acestea, nu toţi credincioşii care se considerau apropiaţi ai lui 
Dumnezeu, L-au slăvit aşa cum se cuvine sau cum le cerea acestora, mai ales în 
monoteism, când pentru infidelitate au fost aspru pedepsiţi, întrucât aşa cum afirma 
același Apostol Pavel, „căci deși L-au cunoscut pe Dumnezeu, nu ca pe Dumnezeu L- 
au slăvit şi nici nu I-au mulțumit, ci” n cugetările lor s'au rătăcit şi inima lor cea 
neînţelegătoare s’a întunecat” (Romani 1:21). O asemenea întunecare şi rătăcire a 
minţii oamenilor a condus la schimbarea mersului istoriei prin uciderea Fiului Omului 
şi a lui Dumnezeu, cei mai mulţi rămânând în slujba lui Satan și nu a lui Dumnezeu, 
chiar dacă se declară fideli lui Dumnezeu, ca mari credincioşi. 

Revenind la celebra sintagmă „crede şi nu cerceta”, care a stârnit atâtea 
polemici în plan religios şi filosofic, vom menționa că, în pofida faptului că această 
expresie nu este afirmată cu subiect şi predicat în Biblie, anumite forme de exprimare 
- indirectă - pot conduce la un asemenea îndemn. Relevant este în acest sens ceea ce 
a spus Isus Sirah, în lucrarea „Înţelepciunea lui Isus Sirah” (III, 20-23), unde afirma 
următoarele: „Cele mai grele de tine nu le cerca şi cele mai tari decât tine nu le cerceta. 
Cele ce ţi s-au poruncit ţie, acestea cugetă, pentru că nu-ţi sunt de treabă ţie cele 
ascunse. Întru prisoseală lucrurilor tale nu iscodi, pentru că mai mult decât înţelegerea 
omului s-au arătat ție. Căci pre mulţi au înşelat gîndul lor şi în socoteală rea au lunecat 
cugetele lor”. Concluzia desprinsă este cât se poate de clară, ea vizând și un asemenea 
îndemn indirect de a nu încerca să cauţi şi să cunoşti ceea ce te depăşeşte ca putere şi 
care aparţine divinului şi nu omului. 

Îndemn pe care l-am resimţit, el răsfrângându-se și asupra noastră, prin acest 
demers analitic asupra a ceea ce este de necunoscut, ca atare eşecul fiind planificat şi 
anticipat, ceea ce ar impune să acceptăm orice „adevăr” legat de Dumnezeu, fără să 
manifestăm vreo suspiciune sau vreo îndoială cu privire la divinitate, conducându-ne 
în cele din urmă spre o înfundătură fără ieșire. 

Întrucât asemenea adevăruri în mare parte sunt deduse pe cale raţională, acest 
fapt ne îndreptățește să aprofundăm cunoașterea cu privire la atributele Sale, 
considerate drept argumente privind natura şi existența Sa, dincolo de cele predicate 
şi asertate sub raport teologic și filosofic, pe lângă Dumnezeul filosofilor și teologilor 

existând Dumnezeul nostru al tuturor, perceput după capacitatea imaginativă şi 
emoțţional-sentimentală a fiecăruia, dincolo de orice dogmă sau postulat teologic ş 


=. 


filosofic. 

Așa cum uşor ne putem da seama, argumentarea sau contrargumentarea ce 
vizează existența sau nonexisențţa lui Dumnezeu își are sorgintea atât în plan filosofic, 
cât mai ales în plan de teologic, unde adevărul absolut nu este nici negociabil şi nici 
transferabil, cum se întâmplă în filozofie, unde sunt presupuși mai mulți dumnezei, 
corect fiind spus, mai multe concepte despre divinitate, care include polimorfismul 
religios de tip politeist. 

Unii filosofi s-au îndoit însă de valabilitatea unor atribute ale divinității, 
devenite posibile argumente, sau chiar a tuturor acestor atribute și argumente, 
negându-I chiar existenţa, cum ar fi ateii sau filosofii materialişti, acceptând în locul 
unui Dumnezeu cu statut onto-teologic un principiu ontologic, substituit cu materia - 
creaţia Sa. Cei care au contestat în modul cel mai vehement existenţa lui Dumnezeu 
au fost ateiștii. Desigur, mai mult de suprafață decât ca esență a gândirii și firii lor 
umane, deoarece fiind conștienți de esenţa lor divină - „neacceptată”, nu se puteau 
depărta de o existenţă pe care o simțeau chiar dacă nu o cunoşteau îndeajuns şi într- 
un mod convingător apropiindu-se de Dumnezeu fără voia lor, chiar şi în cea mai 
neagră noapte a sufletului, mai ales înaintea marii treceri spre cealaltă lume, pe care o 
negau la fel de mult precum negau existența materială a lui Dumnezeu. 

Raționamentul logic pe care se bazau în negarea existenței divinității era lipsa 
acelor argumente raţionale prin care să se poată demonstra existența lui Dumnezeu, 
această lipsă conducând la concluzia logică a inexistenţei Sale, astfel că Dumnezeu 
era considerat cel mult un concept, golit de conținut și, în consecință, și de unele 
aribute. 

Lipsa acelui conţinut şi a formelor de manifestare a divinității a condus la alte 
opinii şi atitudini contestatare, precum ce a agnosticilor, care, după cum ușor se poate 
observa, erau aproape de cea a ateiştilor, agnosticii negând nu atât existenţa lui 
Dumnezeu, ci cunoaşterea Sa. 

Atitudine cu care suntem întru totul de acord, fără să ne considerăm un 
agnostic de genul celor menţionaţi mai sus, a celor care neagă existența lui Dumnezeu 
prin incapacitatea cunoaşterii Sale sau, şi mai mult, resping acele atribute şi 
argumente ce vin în sprijinul argumentării existenței lui Dumnezeu, punând pe prim 
plan argumente ce vin în sprijinul demonstrării inexistenţei Sale. Respingem o 
asemenea judecată şi atitudine nihilistă, susținând că Dumnezeu nu există, întrucât 
nimic din ceea ce respingem cu sprijinul raţiunii nu se poate constitui într-un 
argument care să vină în sprijinul demonstrării inexistenţei lui Dumnezeu și implicit 
a rolului Său Creator. 

În analiza acestei complexe şi diverse problematici ce vizează argumentarea 
existenței lui Dumnezeu, vom ține sema în primul rând de contribuţia teologului şi 
filosofului italian Toma din Aquino (1225-1274), cu influenţele lui Aristotel, care 
este deosebit de importantă. Așa cum vom arăta, în primul tratat al Summei 
Theologiae, „Despre Dumnezeu”, Toma îşi propune să argumenteze rațional existenţa 
lui Dumnezeu prin cinci argumente pe care mintea noastră le poate invoca în a susține 
rațional existenţa Sa. Totodată, în acest tratat Toma îşi propune să argumenteze 
raţional dogma centrală a creştinismului prin divinitatea treimică ipostaziată şi 
implicit a existenţei lui Dumnezeu. Înainte de a prezenta cele cinci argumente (căi) 
raţionale pe care Toma le aduce în sprijinul credinţei în Dumnezeu, trebuie spus că în 
tradiţia teologico-filosofică apuseană se vorbeşte despre existenţa, în principal, a trei 
argumente care probează raţional existența lui Dumnezeu: argumentul ontologic, 
argumentul cosmologic şi argumentul teleologic (argumentul finalităţii). Vom reveni 
la fiecare dintre aceste argumente în detaliu. 

Ceea ce este interesant de remarcat este şi faptul că aceste argumente-dovezi 
aduse în sprijinul susţinerii raționale a existenţei lui Dumnezeu nu au fost elaborate 
numai de filosofi sau teologi creştini. De pildă, argumentul teleologic sau argumentul 
proiectului sau al finalităţii, cum i se mai spune, a fost gândit inițial de către Aristotel 
în Fizica, de către Cicero în De Natura Deorum. Pentru relevanță redăm din ultimul 
autor citat: “ce poate fi mai limpede şi mai evident, în momentul în care privim în sus 
şi contemplăm cerurile, decât existența unei divinităţi sau a unei inteligenţe 
superioare?” Aceste argumente au fost preluate și dezvoltate şi de alți mari gânditori, 
precum Toma, Kant, Hegel, ş.a., la care vom face referință în alte secvenţe ale 
capitolului. 

Dar pentru a nu rămâne doar la nivel informațional, pentru a intra în detalii, 
vom analiza în profunzime părerea unor exegeţi care vin în spijinul susţinerii 
argumentate a existenței lui Dumnezeu, reiterând afirmaţia şi convingerea că 
Dumnezeu nu are nevoie de argumente, El existând în afara minţii şi argumentelor 
noastre, şi că Dumnezeu demonstrat îşi pierde statutul Său divin, devenind ceva 
natural și nu Supranatural, așa cum este considerată orice Fiinţă Supremă sub raport 
onto-teologic şi nu exclusiv teologic şi/sau epistemologic. 


IV.3. ARGUMENTE RAȚIONALE 


In această încercare a omului de a-şi explica originea lumii şi a vieții, trebuie 
să căutăm originea argumentelor sau a dovezilor raționale pentru dovedirea existenţei 
lui Dumnezeu. Dacă la început existenţa divinității era doar un instinc metafizic, mai 

mult sau mai puţin inconștient, mai târziu a primit o formă logică adecvată în 
exprimare, pe care i-au dat-o diferiţi gânditori, de regulă filosofi, începând cu cei 
greco-romani, precum: Socrate, Platon, Aristotel, Cicero, Seneca, sfârşind cu cei din 
epoca modernă, reprezentată de Descartes, Leibniz, Kant, Hegel și cei din perioada 
postmodernă, care au creat altă paradigmă argumentativă, reușind ceea ce nu au reușit 
predecesorii şi anume să realizeze o disjungere - divorţ între religiozitate şi 
spiritualitate. 

Desigur, nu este pentru prima oară când în istoria religiei, filozofie şi a ştiinţei, 
Dumnezeu aparține mai multor tabere diferite și nu de puţine ori opuse, pentru unii 
devenind chiar o „monedă de schimb” în demonstrarea teoriilor filosofice sau/şi 
ştiinţifice promovate, cum ar fi, spre exemplu, cei ce aparţin taberei evoluţionismului 
creaționist, dar nu numai. Pentru alții, dimpotrivă, existența lui Dumnezeu este 
„dovedită” (atât cât se poate dovedi) matematic şi fizic, existența Sa depăşind 
domeniul vizibilităţii Sale din şi prin intermediul universului material văzut, în cel 
nevăzut, cum ar fi cel din sfera fizicii cuantice şi subcuantice, Dumnezeu fiind căutat 
de oamenii de ştiinţă şi la acest nivel ontologic. 

Așa cum ne putem da seama, argumentele raționale, necesare în demonstrarea 
existenței lui Dumnezeu, sunt dovezi exclusiv umane, ce ţin de puterea rațiunii, la care 
se adaugă tn mod complementar credinţa și revelația, prin interconexiunea lor, astfel 
că ficțiunea şi virtualul devin realitate care nu mai necesită nici argumentare 
demonstrativă, ci aprofundare în cunoaşterea acestei realități transcendente. Cu alte 
cuvinte, aceste argumente sunt dovezi care se bazează exclusiv pe rațiune - acea târfă 
a diavolului, după cum o definea marele teolog reformator german M. Luther, de care 
ne folosim spre a argumenta existenţa unei ființe snonimă cu noţiunea de Dumnezeu, 
care nu este numai un produs al imaginaţiei, după cum cred raționaliștii, ci acestei 
fiinţe îi corespunde o realitate spirituală de factură onto-teologică, astfel că prin 
asemenea argumente putem demonstra cel mai profund adevăr absolut, cel ce vizează 
şi postulează totodată existenţa lui Dumnezeu. Dar şi rațiunea umană are o întemeiere 
divină, omul fiind o ființă teantropică, creată deopotrivă cu calități umane şi divine, 
după chipul şi asemănarea lui Dumnezeu. 

Având o sursă supranaturală, adică pe Dumnezeu, rațiunea umană a ajuns să 
emită judecăţi despre univers, om, fapte și realitate, care pot fi considerate exacte, sau, 
am spune noi, adevăruri relative de factură imanentă. Am sublinia din această 
perspectivă, într-un mod mai apăsat, că, cine îl neagă pe Dumnezeu ca sursă raţională, 
acordându-l doar resorturi raţionale de factură ontologică, asemenea panteiştilor şi 
raționaliștilor, lasă raţiunea plutind în derivă pe un ocean planetar inundat de 
iraționalitate şi de relativism imanentist empiric. La fel, cine nu crede în Dumnezeu 
nu poate avea încredere în rațiune, deoarece aceste noţiuni sunt complementare, se 

completează reciproc, ceea ce înseamnă că sunt interdependente și interferente, iar nu 
exclusiviste. Oamenii care vor să-L localizeze pe Dumnezeul supranatural în 
interiorul naturii sunt convinși că-L vor găsi pe proiectant în ceea ce a proiectat, ceea 
ce ar conduce în mod inevitabil la diminuarea statutului divin al Poiectantului 
proiectanților. 

Mai sugestivă ar fi acestă analogie dintre Creator și creaţie, dacă am face 
referință la proiectantul unei hidrocentrale producătoare de curent electric şi de 
lumină, când şi unde am putea asocia Proictul divin şi implicit Proiectantul divin cu 
proiectantul hidrocentralei care face posibilă punerea în aplicare a acestui proiect 
generator de curent electric și de lumină. Evident, respectivul proiectant nu putea să 
conceapă acel proiect fără cel care l-a inspirat în acest demers, care coincide în mod 
ineluctabil cu energia sau harul divin ce a cuprins mintea umană, prin care omul a 
putut să creeze, fără însă a se considera un adevărat demiurg, aflat într-o independență 
totală față de cel care l-a înzestat cu această rațiune - lumină de sorginte divină, ca 
emergență primordială a creaţiei. Ca atare, în mod indirect lumina produsă de curentul 
electric și de infrastructura în cauză este în primul rând “lumină din lumină”, sinonimă 
cu Logosul divin, dar și cu energia spirituală transmisă prin Duhul Sfânt, așa cum a 
fost transmisă Sfinților Apostoli la sărbătoarea Cincizecimii, când Duhul Sfânt a 
pogorât asupra acestora sub forma limbilor de foc. În Faptele Apostolilor (1:8) este 
consemnat în acest sens că prin pogorârea Duhului Sfânt, apostolii au primit puterea 
dumnezeiască cu care vor putea să-L mărturisească pe lisus, Fiul lui Dumnezeu, 
asemenea Mântuitorului, devenind în acest mod martori autentici ai naturii divine a 
Lui lisus Hristos până la marginea Pământului. 

Revenind la exemplul dat, din acesta putem deduce că ceea ce este perceptibil 
în acțiunea oamenilor prin intermediul hidrocentralei, nu presupune cu necesitate 
percepția senzorială nici a proiectanților hidrocentralelor, nici apa care face posibilă 
punerea în acțiune a acestora şi cu atât mai puțin mintea - rațiunea acestor proiectanți. 
Ceea ce este perceptibil și util pentru oameni în exemplu dat este lumina, ca o formă 
metamorfozată a curentului electric, dar şi ca o putere a minţii umane de origine 
divină. 

Exemplele ar putea continua. Este suficient să privim un televizor, un 
calculator, o maşină etc., pentru a înțelege analogia acestor adevăruri relative de ordin 
inductiv - imanentist, care prin generalizare şi deducție pot conduce spre adevăruri 
transcendente, imposibil de înțeles doar pe cale senzorială sau/şi cu raţiunea. 

Ceea ce mai trebuie anticipat este că această categorie de argumente raționale, 
necesare în dovedirea existenţei lui Dumnezeu, nu au tăria sau puterea necesară în a 
face să creadă sau să admită existenţa lui Dumnezeu pe cei ce, de fapt, nu cred în 

Dumnezeu, adică pe atei. De asemenea, într-un mod paradoxal, la prima vedere, ele 
nu sunt necesare celor ce cred în Dumnezeu într-un mod apriori, pe baza revelației, 
fiindu-le suficientă acestă modalitate persuasivă revelatorie şi înscrisă în cărțile sfinte 
ale Bibliei. 

Cu toate acestea, considerăm că aceste argumente raționale ne sunt necesare 
şi utile atât celor care cred şi cu atât mai mult celor care se îndoiesc sau nu cred în 
existența lui Dumnezeu, cum sunt ateii și liberii cugetători. Cei care cred dovedesc 
prin ele că existența lui Dumnezeu nu este doar o ficţiune revelată, ci existența Sa are 
o întemeiere ontologică, dovedindu-le în acest mod necredincioşilor limitele acestora 
prin necredinţa lor. 

În mod evident, asemenea Pariului lui Pascal, mai avantajos este să crezi, 
înrucât nu pierzi nimic, şi cu atât mai mult aceste argumente se constituie într-o 
legitimare a credinţei, nefiind o credinţă oarbă, ci una luminată şi dovedită, atât cât 
rațiunea umană poate dovedi. 

Deşi Scolastica medievală considera că există peste cinci mii de argumente 
pentru dovedirea existenţei lui Dumnezeu, în epoca modernă și postmodernă, la 
cei mai mulți teologi, filosofi și oameni de ştiinţă, dintr-o perspectivă sinoptică, 
numărul lor s-a redus la cinci argumente de factură raţională. În cadrul acestora sunt 
evidențiate argumentele raţionale de tip: istoric, cosmologic, teleologic, moral și 
ontologic. 

Vom reproduce, în sinteză, structura internă a celor cinci argumente pentru a 
înţelege mai bine la ce se referă cele cinci căi raționale propuse de Toma, respectiv 
care este noutatea conceptuală a demonstraţiei lui. Vom urmări îndeaproape 
excepționala prezentare a acestor argumente în lucrarea unui cunoscut profesor de la 
Oxford. (A se vedea, Brian Davies, Introducere în filosofia religiei, Editura 
Humanitas, Bucureşti, 1997, pp., 42-95), le vom analiza pe fiecare dintre acestea, la 
care vom adăuga şi alte argumente. Vom începe cu ultimul din ordinea prezentată, 
considerat cel mai important pentru unii, și anume cu argumentul ontologic. 


IV.3.1. Argumentul ontologic 
Primul şi cel mai invocat argument demonstrativ este argumentul ontologic. 


Cea mai cunoscută formă a acestui argument, la care vom reveni în detalii, constă în 
faptul că utilizează conceptul de Dumnezeu pentru a demonstra existenţa Sa ca Fiinţă 
Supremă. Dintr-o asemenea perspectivă onto-teologică, demersul argumentativ- 
demonstrativ începe prin definirea lui Dumnezeu ca a fi considerat drept “cineva sau 
ceva mai presus de care nimic nu poate fi conceput”. 

În acest sens, într-o manieră mai mult speculativă, la prima vedere, putând fi 
considerat un sofism sub raport logic, acceptăm că existenţa infinită a lui Dumnezeu 

înseamnă mai mult decât a nu exista şi astfel cel mai mare lucru care se poate concepe, 
cum este divinitatea, trebuie să existe. Dacă Dumnezeu nu ar exista, atunci El nu ar fi 
cea mai mare fiinţă care ar putea exista, ceea ce ar intra în contradicţie chiar cu 
definiţia lui Dumnezeu, şi, aşa cum am arătat atunci când am analizat atributele 
divinității, cu atributul infinitudinii - omniprezenţei. 

În demonstrarea existenţei lui Dumnezeu, de pe poziţii relativ commune, au 
contribuit atât teologii, cât şi filosofii şi oamenii de ştiinţă, contribuţii concretizate 
prin diverse argumente aduse în scop demonstrativ, printre care unul este şi de natură 
ontologică. Întrucât nu toţi cititorii acestei cărţi sunt familiarizați cu aceste concepte 
filosofice, considerăm necesar să-l inițiem în cele mai importante și mai uzitate, unul 
dintre acestea fiind conceptul ce desemnează disciplina filosofică care studiază un 
anumit domeniu al existenţei, anume ontologia. 

Depăşind aceste precizări cu caracter prolegomenic, vom menționa că sub 
raport conceptual şi epistemologic, ontologia reprezintă un domeniu de mare 
importanţă, deoarece oferă premisele teoretico-metodologice tuturor celorlalte 
domenii de reflecţie filosofică (gnoseologia, axiologia, praxiologia, etica și estetica, 
şi aşa cum am anticipat deja şi vom arăta în continuare, nu în ultimă instanţă teologia 
prin ontologia teologică și onto-teologie, ca ramuri relative identice ale teologiei), 
toate având la bază un fundament ontologic-realitatea. 

Desigur, “meandrele ontologiei” cunosc multe variații existențiale, de la un 
atom, la un fir de iarbă până la o galaxie sau metagalaxie, ca elemente structurale ale 
creaţiei văzute, prin care sunt puse în evidență asemenea urcușuri şi coborâşuri 
interpretative, de la un gânditor la altul sau de la o epocă istorică la altă epocă sau 
chiar de la o ţară la altă ţară. Spre exemplu, în filosofia greacă antică, până la Socrate, 
toate ideile filosofice gravitau în jurul naturii şi mitologiei, fiind o ontologie 
cosmologică, ignorând universul uman şi implicit ontologia umanului. 

Aşa cum este cunoscut, Socrate este primul gânditor care a coborât interesul 
cunoaşterii la nivel uman, preluînd şi valorificând în sens gnoseologic umanist celebra 
sintagmă socratiană “Cunoaște-te pe tine însuţi” - dincolo de cunoaștrea cu caracter 
cosmologic. Sintagmă care așa cum se ştie nu-i aparţiea, ci era înscrisă şi preluată de 
mai mulți gânditori de pe templul de la Delphi, printre care pe departe cel mai 
cunoscut între înțelepții vechii Elade a fost considerat Socrate. Prin această sintagmă, 
Socrate îndemna omul să se autocunoască pentru a se putea raporta la universul 
exterior lui și implicit la divinitate. Şi aceasta nici în mod întâmplător şi nici impus, 
ci pe fondul unei deducții logice, în conformitate cu care pentru a te cunoaşte pe tine 
trebuie să-i cunoşti și pe cei care te-au creat, iar în cazul speciei umane și a întregii 
creaţii trebuie să cunoşti Creatorul divin. 

Dar să vedem ce este ontologia, ca ulterior să evaluăm impactul acesteia în 
argumentarea existenței lui Dumnezeu. Ca disciplină de interferență dintre 
disciplinele care studiază formele particulare ale existenţei - fiinţei în sine, sub raport 
etimologic noţiunea de ontologie provine din limba greacă: Ovroc (genetivul 
participiului trecut al verbului ewou = a fi, şi dopo = învățătură despre ființă - 
existență, ceea ce prin interacțiunea semantică a acestor componente desemnează 
învățătură sau ştiinţa despre existență sau despre ființă, ca existență însuflețită, în 
primul rând despre ființa umană - onto-antropologică sau onto-antropomorfică în 
continuă devenire. 

Ca atare, din această perspectivă, ontologia este o știință despre existenţă şi 
fiinţă, ca fiinţă în sine, şi nu ca existență și ființă supusă unor interpretări științifice şi 
personalizate, cu sensuri şi forme greu decelabile, care devin obiect de studiu al 
ştiinţelor particulare şi nu al metafizicii și ontologiei, ca ramură a filosofiei. 

În consecinţă, ca urmare a argumentului ontologic al existenţei divinității, 
lumea (care înseamnă ordine, precum înseamnă și noțiunea de daos, în limba chineză) 
nu este haotică, ci cunoaște o ordine dirijată de cineva necunoscut, comportându-se în 
aşa fel şi nu altfel, pentru că în spatele aparenţelor - a lucrurilor vizibile, există ceva 
(anumite legi cosmice, denumite legi divine) care face ca aceste lucruri să fie ceea ce 
sunt şi nimic altceva. În viziunea ontologilor şi cosmologilor, după cum mai sunt 
numiți aceşti gânditori, în ciuda diversităţii lor, lucrurile şi creaţia în general, dispun 
atât de origine comună, cât şi de o natură comună într-un Creator comun, în 
Dumnezeu. Aceste convingeri generează investigația ontologică sau metafizică de 
mai târziu, stând la baza a ceea ce Kant delimita prin onto-teologie în raport cu 
ontologia şi teologia. 

Așadar, marea problemă care și-o puneau acești filosofi cosmologi 
(cosmobiologi după alți gânditori contemporani) era cea legată de explicarea unității 
şi armoniei tuturor lucrurilor, în condiţiile în care lumea se înfăţişează ca o diversitate 
deconcertantă de obiecte individuale. Răspunsul raportat la o asemenea problemă 
complexă este diferențiat şi opus în funcție de apartenenţa gânditorilor la una din cele 
două tabere: materialistă sau idealistă, ultima fiind mai aproape de ceea ce Kant 
desemna prin acea disciplină de interferență dintre ontologie și teologie, onto- 
teologia. 

În esenţă, argumentul ontologic deduce existenţa lui Dumnezeu din definiţia 
lui Dumnezeu ca ființă perfectă, care trebuie să posede toate atributele de perfecţiune, 
Şi, în consecinţă nu-i poate lipsi atributul existenţei, fiindcă altfel nu ar fi perfectă, mai 
corect fiind spus, nu i-ar putea fi demonstrată perfecțiunea. 

Istoricul argumentului ontologic 


Așa cum se poate deduce din demersul analitic înteprins asupra conceptului 
de ființă, argumentul ontologic asupra existenţei lui Dumnezeu are un parcurs 
filosofic şi teologic, începând în secolul VI î.Hr., cu Parmenide, continuînd în secolul 
V d. Hr., cu Sfântul Augustin, care i-a dat prima formă creştină, statuată ulterior de către 
Anselm de Canterbury, dar respinsă de un alt mare teolog canonizat, Sfântul Thomas 
Aquinas (secolul XIII-lea), urmând să fie reînviat în secolul al XVII-lea de către 
filosoful raționalist francez Descartes în lucrarea Meditaţii metafizice, unde îi aduce 
unele critici argumentului anselmian, continuând cu Spinoza, Kant și Hegel. Asemenea 
preocupări există şi în prezent, printre exegeţii acestui argument îi semnalăm, în spaţiul 
anglo-saxon, pe Norman Malcom (1911-1990) şi Alvin Platinga (filosof american 
contemporan şi apologet al filosofiei şi tologiei creştine, născut în anul 1932, cf. 
B.Davies (op.cit.p.43). 

În spaţiul filosofic românesc, argumentul ontologic este prezentat şi regăsit în 
operele filosofilor C.Noica (Devenirea întru ființă), |. Tudosescu (Tratat de ontologie 
vol.I - Fiinţă, esenţă, existență, Fundaţia România de Miine), iar de dată relativ 
recentă, din perspectiva logicii modale, preocupări deosebite în acest domeniu sunt 
regăsite la Adrian Miroiu, în lucrările: Metafizica lumii posibile şi existența lui 
Dumnezeu (ALL, 1993), Argumentul ontologic (ALL, 2002), şi de dată recentă, 
lucrarea Lumea lui Anaxagora sau despre entitățile reflexive, (Edit. Polirom, Iaşi, 
2017). În plan teologic s-a remarcat profesorul de teologie Ge. Remete, prin volumele 
dedicate analizei fiinţei, intitulate generic Fiinţă şi credință, problematica ființei fiind 
abordată în volumul I din cele trei volume subsumate titlului menţionat. Nu ne vom 
putea ocupa de contribuţia fiecărui autor asupra acestei problematici, ci vom insista 
mai mult asupra celui mai reprezentativ teolog în domeniu şi a operei acestuia, 
episcopul Anselm de Canterbury. 


Contribuţia episcopului Anselm de Canterbury în configurarea 
argumentului ontologic în demonstrarea existenței lui Dumnezeu 


Depăşind acest demers retrospectiv, asemenea celorlalți gânditori care s-au 
concentrat asupra fenomenului ontologic, vom sublinia că argumentul ontologic 
cunoaşte nominalizarea sa prin episcopul englez Anselm de Canterbury (secolul al XI- 
lea d.Hr.). Preocuparea în acest domeniu demonstrativ a existenţei lui Dumnezeu prin 
acest argument este regăsită în lucrarea Proslogion (cap. 2), care a fost scrisă în 
perioada 1077-1078, unde îl şi defineşte pe Dumnezeu ca a fi „ceva mai mare decât 

care nimic nu se poate imagina”, tradus din latină: aliquid quo nihil maius cogitai 
posit (cf. Brian Davies, Introducere în filosofia religiei, cap.4, Argumentul ontologic). 
Lucrarea menţionată - Proslogion este concepută ca o completare a unei alte lucrări 
monumentale de teologie a lui Anselm, Monologion, care are în general acelaşi 
subiect. 

Fără a intra în detaliile operei lui Anselm, aici şi acum, vom face precizarea 
că acest mare teolog scolastic a aplicat raţunea la verificarea credinţei în două mari 
opere: Monologion şi Proslogion, cu mai multe cărți fiecare. Astfel, în prima lucrare 
- Monologio, Anselm realizează o argumentare inductivă cosmologică a existenţei lui 
Dumnezeu, de la efect la cauză. Această argumnetare poate fi exprimată astfel: omul 
se bucură în viaţă de multe bunuri. Aceste bunuri sunt o reflecţie a Binelui suprem 
prin care există totul. Deorece este de neconceput regresul infinit, cauza tuturor 
trebuie să fie Cel pe care noi îl numim Dumnezeu. 

Spre deosebire de prima lucrare, dar cu şi în același scop, în lucrarea 
Proslogion, Anselm realizează o agumentare deductivă a existenţei lui Dumnezeu, 
fiind o argumentare ontologică. Ea poate fi rezumată astfel: fiecare are în conştiinţa 
sa o idee despre o Fiinţă Supremă perfectă; această idee trebuie să corespundă unei 
realități care are o existenţă obiectivă, deoarece o fiinţă care nu are o existenţă 
obiectivă nu poate fi perfectă. De asemenea, fiinţa aceasta trebuie să fie de asemenea 
natură încât una mai mare decât ea să nu poată fii concepută. Deoarece nu poate fi 
concepută o ideea mai mare decât ideea de Dumnezeu ca ființă supremă perfectă, 
Dumnezeu trebuie să fie această realitate. 

Această întemeiere logică a argumentului anselmian nu este arbitrară, ci este 
regăsită în unii psalmi din Vechiul Testament, precum ar fi Psalmul 52 a lui David (în 
tradiţa biblică ortodoxă, cf. B.A., p.674), pe care îl citează și pe care am mai reprodus- 
o şi noi într-un alt context al analizei întreprinse: “Zis-a cel nebun întru inima sa: «Nu 
este Dumnzeu!» Stricaţi au devenit și urâţi s’ au făcut în fărădelegi; nu-i nimeni care 
să facă binele”, evident, ca urmare a lipsei lui Dumnezeu. Nebunul, spune Anselm, 
înţelege cel puţin a cui existenţă o neagă, căci el nu ar putea nega dacă ideea de 
Dumenzeu nu ar fi în intelelectul său. Dar dacă Dumnezeu, continuă el, este în plus 
ceva mai mare decât care nimic nu se poate imagina, atunci el trebuie să fie cu mult 
mai mult decât o simplă idee în mintea cuiva, fiindcă altminteri nu ar fi ceva mai mare 
decât care nimic nu se poate imagina. 

Rezultă de aici, conchide Anselm, că Dumnezeu trebuie să existe atât în 
realitate cât şi în intelect. În felul acesta Anselm pare să deducă existenţa reală a lui 
Dumnezeu din conceptul de Dumnezeu şi, din acest motiv, se poate spune despre 
argumentul său că este a priori. Un astfel de argument se bazează nu pe analiza unor 
stări de fapt, ci pe analiza unor sensuri, idei şi definiţii. Descartes, va formula, la 

rândul său, o versiune personală a argumentului ontologic, bazat pe ideea că 
Dumnezeu este o fiinţă absolut perfectă. Or, în ideea de perfecţiune este prezumată 
şi ideea de existenţă. Esenţa lui Dumnezeu este chiar existenţa sa. (B. Davies, op.cit 
pp. 42- 44) 

Cea mai mare lucrare a lui Anselm se intitulează De ce a devenit Dumnezeu 
om? În această lucrare, aşa cum ne putem da seama, Anselm răspunde unor mari 
probleme legate de întrebarea pusă, în mod deosebit cu privire la păcate, care de-a 
lungul istoriei omenirii s-au acumulat, culminând prin păcatul uciderii lui Iisus 
Hristos. Astfel, moartea şi jertfa lui Hristos, în mod paradoxal pentru mintea umană, 
dar nu şi pentru Dumnezeu, a fost atât de prețioasă încât prin ea Dumnezeu şi-a 
câştigat o răsplată, mântuindu-ne în contul acestei jertfe supreme, care este mai gravă 
pentru omenire prin ceea ce a făcut şi nu poate fi răspătit decât de Dumnezeu, prin 
mântuire şi îndumnezeire, credinţă şi cunoaştere. 

În registrul interogativ al episcopului din Canterbury se regăsesc multe 
asemenea interogaţii de ordin inductiv - deductiv. O asemenea întrebare este: Cum a 
ajuns în mintea oamenilor ideea unei fiinţe perfecte, dacă o asemenea fiinţă nu există? 
Dincolo de ineditul ei și aspectul retoric, această întrebare conduce la concluzia că 
ceea ce este în minte - in intellectu, trebuie să existe şi în realitate - in re - în lucruri. 
În felul acesta, Anselm încearcă să deducă existenţa reală a lui Dumnezeu din 
conceptul de Dumnezeu, argumentul său fiind de factură apriorică, asemenea 
Dumnezeului lui Platon, care, fiind considerat exterior lumii reale, era “localizat şi 
regăsit” în lumea suprasensibilă - transcendentă, şi nu în cea sensibilă - imanentă. 
Astfel, folosind un joc de cuvinte, atributul esenţial și determinant al existenţei lui 
Dumnezeeu este chiar existența Sa perfectă, care se subînțelege că, prin 
suprasensibilitatea Sa, se deosebeşte radical de existenţa creată. 

Acest argument ontologic este dedus și exprimat, în același timp, prin 
afirmaţia făcută de Anselm, conform căreia “Dumnezeu există”, ceea ce înseamnă că 
între existență, concept ontologic, şi Dumnezeu, concept onto-teologic, se instituie un 
raport de intercondiționalitate şi reciprocitate: existența este regăsită prin Dumnezeu, 
şi invers, Dumnezeu este regăsit - obiectivat prin existenţă - creaţie, ambele noțiuni 
presupunându-se cu necesitate şi în mod reciproc. Concluzia care se desprinde din 
acest demers logic este că nu crezi doar într-un Dumnezeu abstract, specific 
dumnezeului filosofilor, deiştilor și gnosticilor, ci crezi în existenţei unui Dumnezeu 
concret, specific teiştilor şi în mod deosebit credincioşilor creştini, unde sunt 
evidențiate cele mai multe atribute ale lui Dumnezeu, care a devenit o necesitate onto- 
teologică şi nu în ultimul rând gnoseologică și epistemologică, mai ales din 
perspectiva epistemologiei teologice şi onto-teologiei. Dacă crezi că ai nevoie de 

Dumnezeu, atunci în mod evident crezi că El există. Şi cum foarte multă lume are 
nevoie să creadă într-o forță a Binelui, ca simbol al Providenţei, care ne ghidează 
viaţa şi ne poate ajuta, din această necesitate născându-se acest motiv - argument 
necesar, dar nu şi suficient, în a crede că Dumnezeu există, alături de alte motive 
argument ce susțin acest postulat onto-teologic privind existenţ lui Dumnezeu. 

Aşa cum se poate observa, argumentul susținut de Anselm are în configurarea 
lui o articulaţie logică, având forma unui argument de tipul reducerii la absurd - 
reduction ad absurdum, ceea ce îl face să susțină acest raport de intrcondiţionalitate. 
Acest raport se exprimă astfel: “Dumnezeu există cu condiţia să existe logica ca el să 
existe”, unde este prevăzută şi necesitatea logică şi legică a existenţei sale. Desigur, 
existenţa Sa nu este întâmplătoare, ci este condiţionată de unele atribute ale lui 
Dumnezeu, pe prim plan situîndu-se perfecțiunea şi omniprezența, neputând exista 
decât în mod infinit și indeterminat, ca o ființă perfectă şi necesară. Putem observa 
că argumentul anselmian este, de regulă, înţeles ca o încercare de a deduce existenţa 
lui Dumnezeu din ideea necesităţii existenţei celei mai perfecte fiinţe care nu poate fi 
decât Dumnezeu. Astfel, nimeni nu poate nega faptul că oamenii au în mintea lor ideea 
unei fiinţe perfecte, care, deopotrivă, poate sau nu poate exista şi în realitate. 

O asemenea conexiune cauzală dintre existenţa lui Dumnezeu este regăsită și 
la R. Descartes (1596-1650), după care Dumnezeu este o fiinţă absolut perfectă, ceea 
ce presupune că în ideea de perfecţiune a lui Dumnezeu este prezumată şi ideea de 
existență. După marele gânditor francez, existenţa nu poate fi separată de esenţa lui 
Dumnezeu, aşa cum nu poate fi negat adevărul privind egalitatea celor trei unghiuri 
ale triunghiului echilateral, cu două unghiuri drepte, specifice triunghiului 
dreptunghic, ceea ce se constituie într-un postulat teologic și geometric ce susţine un 
asemenea adevăr analogic. Plecând de la acest adevăr analogic, Descartes ajunge la 
concluzia că Dumnezeu, ca Fiinţă absolut perfectă și ca esenţă, nu poate fi separat de 
existență, întrucât dacă nu ar exista sub raport ontologic, ci, cel mult, onto-teologic, 
ca existenţă spirituală, fără să-l putem evalua atributele care îi configurează esenţa şi 
comensura existența. 

Insistând mai mult pe construcţia logică argumentativ - demonstrativă decât 
pe cea teologică, Anselm se întreba în mod mai mult retoric, decât a putea răspunde 
în mod convingător, dacă Dumnezeu există în mod real? Pe fondul acestei întrebări, 
răspunsul său ia forma unui argument de tipul reducerii la absurd, menționat deja, 
adică a unui argument al cărui scop este să demonstreze că o propoziţie este adevărată 
pentru că negația ei ar implica o contradicţie sau o altă formă de absurditate. În acest 
sens, Anselm citează începutul Psalmului 52, unde aşa cum am mai arăta, David îi 
spune lui Maelet (nume biblic ebraic, tradus de Sfântul Augustin prin sintagma 
“Cineva care se află în durerile nașterii” sau prin generalizarea durerii, prin “Cineva 

care se află în chinuri”), prin acel nebun imaginar, că nu există Dumnzeu. Plecând de 
la această negație, Anselm consider că nebunul - am spune noi rătăcitorul -, înţelege 
cel puţin a cui existenţă o neagă, fie ea şi sub forma ideii (asemenea lui Platon) căci 
el nu ar putea nega dacă ideea de Dumenzeu nu ar fi în intelelectul său. Dar dacă 
Dumnezeu, susține Anselm în argumentarea sa, este în plus, ca ceva mai mare decât 
ceva care nu se poate imagina, atunci el trebuie să fie cu mult mai mult decât o simplă 
idee în mintea cuiva, fiindcă altminteri nu ar fi ceva mai mare decât mintea şi-ar putea 
imagina şi ar fi cuprins în ea, l-am completa noi pe Anselm. Rezultă de aici, după 
Anselm, că Dumnezeu trebuie să existe atât în realitate cât şi în intelect. În felul acesta 
Anselm pare să deducă existenţa reală a lui Dumnezeu din conceptul de Dumnezeu 
Şi, din acest motiv se poate spune despre argumentul său că are profunde deschideri 
spre Platon şi apriorismul kantian, ceea ce se traduce prin faptul că Dumnezeu există 
mai înainte în mod virtual în intelect, ca idee - Cuvânt, și pe urmă ca existență de sine 
stătătoare, ca existenţă în sine, dar şi pentru sine, nefiind autarhic, după cum cred 
deiştii şi gnosticii. 

Nu vom realiza inventarul opiniilor pro și contra asupra validității şi 
veridicității argumentului lui Anselm, ci vom menţiona că, în sinteză, filosofii disting 
două versiuni ale argumentului lui Anselm. 

Prima variantă: 


L. Dumnezeu este cea mai mare fiinţă care poate fi concepută. 

2: Dacă Dumnezeu ar exista doar în intelect, atunci ar putea exista o 
fiinţă care să fie şi concepută (să existe în intelect) şi să existe și în realitate. 

3. Acea fiinţă ar fi mai mare decât una care există doar în intelect. 

4. Prin urmare, Dumnezeu trebuie să existe şi în realitate. 


Cea de-a doua variantă: 


L. Dumnezeu este cea mai mare ființă posibilă. 

2. A fi o ființă necesară este mai mult decât a fi o ființă doar 
contingentă. 

3: Dacă Dumnezeu ar exista doar ca o ființă posibilă, despre care să ne 


putem imagina că nu există, atunci ar putea fi concepută o fiinţă mai mare, care nu 
poate fi concepută ca neexistând. 


4. Acea ființă ar fi atunci mai mare decât Dumnezeu, ceea ce este 
imposibil. 
5. Deci Dumnezeu este o fiinţă necesară. 


Această argementare cunoscută sub numele de argumentare ontologică, 
poate fi rezumată astfel: fiecare are în conşiința sa o idee despre o Fiinţă supremă 

perfectă. Această idee trebuie să corespundă unei realități care are o existență 
obiectivă, deoarece o ființă care nu are o existenţă obiectivă nu poate fi perfectă. De 
asemenea, fiinţa aceasta trebuie să fie de asemenea natură încât una mai mare decât 
ea să nu poată fi concepută. Deoarece nu poate fi concepută o ideea mai mare decât 
ideea de Dumnezeu ca ființă supremă perfectă, Dumnezeu trebuie să fie această 
realitate. 

Așa cum anticipam, acest argument, prin diversele forme - variante, are 
suficiente limite de ordin logic şi teologic, fiind o construcție mentală, care oricărei 
construcții raționale nu poate convinge pe deplin asupra existenţei lui Dumnezeu, 
existența Sa fiind indepndentă de orice condiționare rațională. Această insuficiență 
argumentativă, necesară dintr-un anumit punct de vedere, este completată cu alte 
argumente teologice şi filosofice, printre care un rol deosebit de important l-a avut 
marele teolog italian, Toma d” Aquino, prin formularea argumentului cosmologic, 
asupra căruia vom reveni şi insista în demersul analitic întreprins. Printre filosofii mai 
critici cu acest argument s-au dovedit a fi: R. Descartes, Im. Kant, Hegel, Leibniz, 
Norman Malcolm şi de dată mai recent Alvin Platinga. Desigur, spaţiul redacţional nu 
ne permite o asemenea analiză - probabil nici nu ar prezenta vreun interes din partea 
cititorilor, de aceea nu vom mai prezenta aceste aspecte critice legate de acest 
argument, nu lipsite de importanţă, de altfel. Cine este interesat de aceste aspect critice 
are la îndemână lucrarea autorului englez B.Davies, Introducere în filosofia religiei, 
(a se vedea cu precădere pp. 44 - 58, din care am citat şi noi unele idei, coroborate cu 
unele idei ce aparţin profesorului C. Aslam, postate online în cursul denumit 
MODELE DE INVESTIGAŢIE ONTOLOGICĂ. O perspectivă istorică şi sistematică). 

Faţă de acest argument s-au ridicat mulţi logicieni cu orientări diferite de 
adevărul consemnat de Anselm. Unul dintre aceştia a fost călugărul Gaunilo din 
Marmoutiers, care l-a acuzat pe confratele său Anselm de absurditate prin această 
încercare de argumentare şi dovedire a existenței lui Dumnezeu din chiar existenţa 
creată. Aşadar, acest tip de argument aprioric (adică bazat pe simpla deducere) este 
extrem de limitat, adesea tautologic, nefiind nici pe departe convingător în ceea ce îşi 
propune să demonstreze, astfel că în conformitate cu principiul logic al rațiunii 
suficiente, dovezile ontologice - existenţiale sunt necesare, dar nu și suficiente. 

În continuare vom trece la un alt argument demonstrativ, şi anume la 
argumentul cosmologic, la fel de important în susţinerea şi demonstrarea existenței 
lui Dumnezeu, ca şi celelalte argumente pe care le vom analiza. 

IV.3.2. Argumentul cosmologic 


Sub raport etimologic, și în scop comprehensiv, vom arăta că argumentul 
cosmologic provine din cuvântul grecesc cosmos = univers, fiind apropiat atât de 
argumentul ontologic, de cel al cauzalității, dar şi de cel teleologic, toate evidențiind 
rolul fundamental îndeplinit în întreaga creaţie de divinitate. În esență, prin acest 
argument, existența lui Dumnezeu este susținută pe faptul că această lume marginită 
trebuie să dispună de o cauză regăsită într-o existență absolută, veşnică, necauzată 
de nimeni, care poate fi considerată ultima cauza a întregii existenţe. Astfel, în 
utilizarea demonstrativă a acestui argument, plecăm de la inferența logică, în 
conformitate fiecare efect presupune una sau mai multe cauze intercondiționabile. De 
aici, prin extrapolare, se desprinde concluzia conform căreia Universul şi orice există 
în el se constituie efectul unor cauze, care în ultimă instanță sunt identificate prin 
puterea și voința lui Dumnezeu, care a creat şi menţine ordinea la nivelul întregii 
creaţii. Ca atare, trebuie să existe ceva care să fi cauzat apariția şi existenţa acesteia. 
În sfârşit, în acest registru cauzal, trebuie să existe ceva “ne-cauzat” care să fi fost 
sursa a tot ceea ce a apărut şi există. Acest ceva “ne-cauzat” nu poate fi altceva şi 
altcineva decât Dumnezeu 

Sub raport istoric, aşa cum susţin exegeţii acestui argument, acest argument 
este cel mai vechi, fiind cunoscut încă în filosofia greacă. În acest sens, cel mai mare 
filosof al antichității, atunci când se referea la Dumnezeu şi argumentele 
demonstrative aduse în sprijinul susținerii Lui și a unor atribute, afirma: “Dumnezeu, 
care nu poate fi văzut de nimeni, se vădeşte - transpare - n.n.- în lucrurile Sale”, ceea 
ce înseamnă că întreaga creație este revelată în scopul cunoașterii și înțelegerii 
Creatorului, lui Dumnezeu, ca o formă specială a revelaţiei. În acest mod, este 
evidențiat şi acest argument cosmologic, cel care vizează ordinea în univers, cunoscut 
în modernitate sub denumirea de argument teleologic sau al cauzalității finale, asupra 
căruia vom reveni. Adevăr asertat biblic de marele rege israelit David, în Psalmul 
18:1, unde găsim scris următoarea afirmaţie: “Cerurile - universal creat - n.n 
povestesc mărirea lui Dumnezeu și facerea mâinilor Lui o vestește tăria!”. 

De aici s-a inspirit, probabil, și Sfântul Apostol Pavel, care, în una dintre cele 
mai importante scrieri epistolare ale Noului Testament (Romani 1:20), spunea: “Încă 
de la facerea lumi, cele nevăzute ale Lui - adică vejnica Sa putere şi dumnezeirea - 
prin cugetare se văd din făpturi”. Argument ce susține rolul creației în evidențierea 
unor atribute ale Creatorului, printre care în mod special, atributele omnipotenţei și 
pe cele ale vejniciei. Trebuie reținut faptul că pe acest fond al interațiunilor dintre Creator și creație, 
din perspectivă ontologică — materialist - substanțialistă și onto-teologică, B. Spinoza a identificat creația 

cu acel concept, natura naturata, iar pe Creator, într-un limbaj creaționist, cu natura naturans, care 
într-un limbaj teologic - creaţionist ar fi identic cu Dumnezeu Creatorul. Întrucât asupra 
argumentului cauzalității vom reveni, în continuare o să evidenţiem contribuția 
marelui teolog medieval, Toma d” Aquino, în această problemă ce face referință la 
cosmologie şi la argumentul cosmologic. 


Toma d” Aquino şi demonstraţia raţională a existenţei lui Dumnezeu 


Revenind la Toma şi la contribuţia sa la demonstrarea rațională a existenţei 
lui Dumnezeu, ceea ce mai puțin s-a întâmplat în cadrul teologilor, trebuie subliniat 
că, în ordine logic formală, ceea ce susţine Toma nu este o noutate în istoria filosofiei. 
Aceste argumente se găsesc expuse, în diverse contexte, de către Aristotel în lucrările 
Metafizica şi, mai ales, în Fizica. Dacă privim însă din unghiul filosofiei creştine, 
Toma realiza, la acea vreme, o răsturnare de perspectivă cu aceste argumente, întrucât 
a sintetiza două paradigme ale gândire care nu au comunicat până la el. Este vorba 
despre sinteza între modelul gândirantice clasice cu modelul creştin de raportare la 
lume. Operația se realizează prin “creştinarea” lui Aristotel, pe de o parte şi, pe de altă 
parte, prin adaptarea gândirii creştine la modelul antic de cugetare. În vederea 
argumentării raționale a existenţei lui Dumnezeu, Toma distinge, pe urmele lui 
Aristotel, între substanţă şi accident, respectiv, între esenţă şi existenţă. 

Aceste distincţii sunt implicate în argumentaţia sa în sensul în care, de pildă, 
Toma susţine că numai în fiinţa divină esenţa şi existenţa coincid, în timp ce pentru 
lucrurile individuale existenţa este ceva distinct (despărțit) de esenţă. lată cum 
argumentează această distincție: Toate lucrurile care compun lumea se deosebesc între 
ele şi pentru faptul că posedă esențe distincte, adică proprietăţi care le fac să fie ceea 
ce sunt şi nu altceva. Nu confundăm, de pildă, un trandafir cu o pisică pentru că ele 
posedă esențe distincte, adică proprietăți specifice plantelor în primul caz şi 
animalelor în al doilea caz. Dar orice esenţă poate fi gândită fără să se ştie nimic 
despre existenţa sa actuală. 

De exemplu, putem gândi esența omului, faptul de a fi animal raţional, fără 
să avem indicaţii că omul există. Pot gândi esenţa inorogului, cabalină cu corn în 
frunte, independent de faptul existenţei. Deci, esenţa poate fi gândită separat de 
existenţă. Existenţa nu aparţine lucrurilor, întrucât ele nu sunt cu adevărat. Lucrurile 
sunt vremelnice, apar şi dispar, se nasc şi mor. Existenţa lor este dată de ceva din 
exteriorul lor. Apariţia şi dispariţia lor nu este cauzată din interior, din esenţă, ci este 
din exterior. Locul în care existenţa se întâlneşte cu esenţa poate fi concepută în fiinţa 
divină, în Dumnezeu. 

Chiar dacă accest argument este regăsit cu mult înaintea de cel de care este 
legat numele lui, argumentul cosmologic este asociat cu cel prin care a fost consacrat 
şi nominalizat, adică cu teologul şi filosoful italian din secolul XIII-lea, Toma d? 
Aquino (1225-1274), recunoscut prin cele două cărți denumite Summa Theologiae 
sau pe scurt Summa. În cele două Summe se găsesc cinci „căi” ale argumentării 
existenței lui Dumnezeu, cinci probe construite pe o schemă similară care pornesc de 
la evidențe empirice şi ajung la afirmarea ființei absolute. Sunt argumente care 
pornesc de la existenţe percepute şi ajung la o existenţă inferată, adică la argumente 
cu deschidere spre onto-teologic. Sunt cinci argumente prin care marele teolog și 
logician - după cum poate fi considerat Toma, îşi propune să argumenteze raţional 
existenţa lui Dumnezeu şi pe care mintea noastră le poate invoca în a susţine raţional 
existenţa lui Dumnezeu. Aşa cum putea observa, printre aceste argumente se regăsesc 
şi argumentul ontologic, cosmologic - cauzal şi, nu în ultimul rând, argumentul 
teleologic, acesta fiind explicit formulat în ultima cale. 

După cum am mai precizat, în prezentarea argumentelor pentru existenţa lui 
Dumnezeu, Toma preia în mare parte argumentele regăsite la Aristotel, care în logica 
sa specifică vorbeşte despre 8 argumente dintre care primele 5, cele mai importante, 
sunt numite argumente cosmologice, ele fiind explicite, iar urmatoarele 3 sunt 
argumente morale, acestea fiind implicite. Pentru relevanță și în scop compartiv, le 
reproducem şi noi pe primele 5 argumente de inspiraţie aristotelică, care în concepția 
teologului analizat capătă denumirea de căi - probe sau modalități de argumentare 
logică şi teologică, ceea ce se pare a fi mai mult decât argumentul propriu-zis, fiind 
un argument explicit. Aceste argumente - probe sau căi sunt: 

a) Argumentul întemeiat pe mișcare ( sau cauza motrice), denumit și 

argumentul mișcătorului nemișcat; 

b) Argumentul întemeiat pe raportul cauzal ( sau cauza eficientă sau 

argumentul unei cauze primordiale); 

c) Argument întemeiat pe distincţia contingent (întâmplător) - necesar sau 

argumentul posibilităţii; 

d) Argumentul gradelor fiinţei (sau ierarhia existenţelor). 

e) Argumentul bazat pe ordinea în univers, denumit argumentul teleologic 

sau finalist. 

Menţionăm de la început că prin aceste căi sau metode, Toma ne propune ca 
la sfarşitul punerii lor în valoare și a demonstrării prin intermediul lor a existenţei lui 
Dumnezeu, să ajungem la concluzia teologică peremtorie că Dumnezeu există. Vom 
insista și noi asupra lor, evidențiindu-le pe cât posibil veridicitatea. 

Prima Cale - proba mișcării şi schimbării - este cea mai simplă modalitate 
de a demonstra existenţa lui Dumnezeu. În acest scop se pleacă mai întâi de la 
construirea conceptului de Dumnezeu, ca sursă a mişcării, care poate fi conceput ca 
primă cauză a lucrurilor sau ca fiinţa necesară sau ca ființa cea mai perfectă etc. Este 
de domeniul evidenţei sensibile faptul că există în lume lucruri care se mişcă. Dar 
orice lucru aflat în mișcare are în potență scopul mișcării sale, cauza actualizării 
acestei potente fiind un alt lucru, aflat deja în act, care îl animă pe cel dintâi. Căci este 
imposibil ca un lucru să fie propriul său principiu activ, adică să se afle simultan în 
act şi în potență. Dacă orice lucru aflat în mişcare trebuie să aibă ca principiu al 
mişcării sale un alt lucru, înseamnă că și acest al doilea lucru trebuie să își aibă cauza 
sa de mișcare. Această serie nu poate continua la infinit, trebuind să aibă un termen 
prim. Este deci necesar să existe un motor prim, nemișcat la rândul său; acest motor 
prim este Dumnezeu. 

Așadar, prima cale se referă la mișcare și schimbare. Conform acestui 
argument, totul se mişcă sau este mişcat şi tot ceea ce este mișcat este mișcat de ceva. 
Unele lucruri se găsesc într-un proces de schimbare, nimic nu se schimbă prin sine 
însuşi. Producerea schimbării nu poate fi realizată de o serie nesfârşită de lucruri. De 
aici rezultă că trebuie să existe ceva care să miște totul fără ca acel ceva să fie mișcat, 
de unde și atributul imutabilității - nemişcării lui Dumnezeu. Acest mișcător nemișcat 
este, în opinia lui Toma, Dmnezeu. Există o cauză a schimbării, pe care nimic nu o 
determină să se schimbe la rândul ei. Altfel, s-ar produce o regresiune la infinit, iar 
schimbarea nu ar fi inteligibilă. Natural că această cauză este Dumnezeu. 

A doua Cale - proba prin cauza eficientă se referă la noţiunea de 
cauzalitate, fiind cvasiidentică cu prima cale. Argumentul stabileşte că în natură totul 
este guvernat de raportul cauzal, astfel că şi efectul devine cauza unui efect superior, 
ceea ce presupune o cauză care să fie primă şi eficientă. lată ce spune Toma legat de 
acest aspect: “Nu observăm şi nici nu am putea vreodată observa că ceva se cauzează 
pe sine însuşi, fiindcă acesta ar însemna că se precede pe sine însuşi, ceea ce nu este 
posibil.” (Summa Theologiae, Despre Dumnezeu, Quaestio II). Simpla existenţă a 
unui lucru necesită cauza lui. Cum nu există lucruri care să fie cauzate de ele însele, 
trebuie să postulăm existenţa unei Cauze Prime. Această cauză primă este denumită 
Dumnezeu. 

Într-un alt regisru interpretativ, prin cea de-a două cale este demonstrat că 
ceea ce s-a întâmplat şi se întâmplă în jurul nostru, ne arată că în natură există o ordine 
a cauzelor eficiente. Nici un lucru nu poate fi propria sa cauză eficientă, căci şi-ar fi 
anterior sieşi, ceea ce în realitate nu se poate întâmpla (un copil nu poate exista 
înaintea părinţilor şi nici nu poate să-și „crească părinţii” sau să îi educe decât cel 
mult de la o anumită vârstă, precum nici moartea nu există înaintea vieţii, ci latent 

există în viu, existând manifest în afara vieţii). Deci cauzele eficiente sunt produse de 
alte cauze ceea ce întră într-o serie. Așadar, această serie a cauzelor eficiente nu poate 
continua la nesfârşit fără o cauză primă, deoarece astfel nu ar mai fi existat nici cauze 
intermediare şi nici cauza ultimă ceea ce duce la o invalididate a raționamentului. În 
urma aceste idei trebuie să admitem existența unei cauze eficiente, ceea ce pentru 
Toma, mai explicit decât la Aristotel, se identifică cu Dumnezeu. 

A treia Cale - proba posibilităţii şi necesităţii se referă la necesitate şi 
contingenţă - întâmplare, fiind denumită de Toma “dovada prin necesitate” sau 
argumentul posibilității, care implică două concepte fundamentale: întâmplarea și 
necesitatea. Toate lucrurile sunt pieritoare, pentru a înțelege însă regimul de existență 
al lucrurilor trebuie să postulăm existenţa unei ființări necesare: “...suntem constrânşi 
să presupunem că există ceva care trebuie să fie şi care nu îşi datorează existenţa unui 
alt lucru în afară de sine însuşi....”(cf. Summa Theologiae, Quaestio II). Aceasta este 
Dumnezeu. Ca atare, trebuie să spunem că există ceva care este necesar prin sine, dar 
în acelaşi timp trebuie să fie necesar şi altora. Acel „ceva” este o fiinţa pe care o 
numim Dumnezeu, care sub raport materialist capătă semnificația unui sau unor 
principia de factură cosmologică, negându-l dimensiunea Sa spirituală. Sub 
sancţiunea de a nu mai fi, contingentul (posibilul) trebuie să-şi extragă existenţa dintr- 
o fiinţă necesară. Este necesar astfel de a revela o fiinţă care, necesară fiind prin sine, 
nu-şi extrage din altceva cauza necesităţii sale. Cine este acea ființă este ușor de 
dedus: Dumnezeu. 

Mergând mai departe cu raționamentul într-o manieră - logică inversă - am 
pleca de la premise negative în conformitate cu care am admite că orice este posibil 
să nu fie, ceea ce din punct de vedere onto-teologic este infirmat, întrucât a existat 
Creatorul creației, dar este confirmat sub raport logic. Aceasta înseamnă că din punct 
de vedere logic a existat un moment T zero în care nimic nu era ființat și ca atare nimic 
nu exista, urmând în succesiunea acestui moment alte momente T unu....Tn, când 
posibilitea s-a transformat în realitate, demonstrată de altfel prin structurile sale 
ontologice, urmând ca ceea ce a ființat, să se ordoneze şi organizeze în asemenea 
structuri ontologice cuoscute şi necunoscute ale creației văzute și nevăzute. Dacă nu 
ar fi adevărat şi evident posibil acest proces, atunci nici în momentul de față nimic nu 
ar exista, căci ceea ce nu există nu poate fi făcut să existe decât de către ceva existent 
dinainte, fiind bine cunoscută sintagma ex nihilo nihil. 

Prin urmare, dacă a existat un moment în care nimic nu ființa, ar fi fost 
imposibil ca ceva să înceapă să ființeze, deci în momentul de față nimic nu ar putea 
fiinţa, ceea ce este absurd. În concluzie, nu toate lucrurile sunt doar posibile, ci trebuie 
să existe ceva necesar să le fi creat, acesta fiind Creatorul. De unde concluzia că, un 

lucru necesar îşi are necesitatea cauzată din exterior şi nu prin sine, astfel că lucrurile 
necesare cauzate din exterior constituie o serie infinită, ceea ce înseamnă că trebuie 
să postulăm existența unei ființe necesare prin sine şi cauză a necesității tuturor 
celorlalte lucruri finite cauzate prin sine. Această ființă este numită Dumnezeu. 

Altfel spus, lucrurile lumii sunt posibile, adică pot să fie sau să nu fie. Când 
sunt, ele au existență, iar aceasta o primesc de la o ființă necesară, creatoare de 
contingent, care este Dumnezeu, iar când nu sânt, înseamnă că le lipseşte fie atributul 
necesităţii, fie pe cel al contingenţei - întâmplării, rămânând doar la condiția 
posibilităţii de a fi, ca o existenţă virtuală. Așa cum explică Toma d” Aquino această 
importantă cale logică în demonstrarea existenţei lui Dumnezeu, ea induce şi un 
impact moral, ceea ce înseamnă că din punct de vdere moral, argumentul posibilității 
se referă la o anumită dependenţă a fiinţelor generate, aflate înr-o permanentă stare 
entopică (de unde argumentul entropologic) şi de pretinsă dependenţă față de o ființă 
incoruptibilă şi independentă, care este Dumnezeu. Se poate observa că logica, destul 
de ostilă teologiei, se poate constitui într-un principal argument ontologic şi onto- 
teologic în demonstrarea existenţei lui Dumnezeu. 

A patra Cale - proba gradelor se referă la gradele descoperite în lucruri, şi 
aşa cum îi spune chiar şi titlul, reprezintă argumentul gradelor. În explicarea acestei 
căi, am pleca de la faptul că în structurile ontologice ale creaţiei, nu există o 
omogenitate, ci predomină diferenţierea, diversificarea şi compararea, astfel că există 
lucruri mai mult sau mai puţin bune, mai mult sau mai puțin adevărate, mai mari sau 
mai mici etc., deci comparabile, fiecare lucru presupunând contrariul lui. Spre 
exemplu: un lucru are mai mult sau mai puţin dintr-o calitate, cum ar fi bunătatea, 
mărimea, noblețea etc., prin raportare la un lucru maxim, care este cauza tuturor 
lucrurilor ce aparţin genului pentru care este maxim. De unde putem deduce că 
sintagma “mai mult” şi “mai puţin” a unui lucru presupune raportarea la ceva sau/şi 
cineva, existând ceva denumit termen de comparaţie, care în înşiruirea gradelor de 
comparaţie poate fi maxim, neputând depăși această limită, ceea ce înseamnă că 
maximum-ul fiecărui gen este însăși cauză genului respectiv. Dar aşa cum am văzut 
de la cea de-a doua cale, calea cauzei eficiente, trebuie să existe ceva care este cauză 
şi în acest caz maximum pentru toate lucrurile în ce privește ființa creată, această 
cauză și acest maximum fiind denumit Dumnezeu. 

În conformitate cu acest argument, diferitele grade ale existenței create 
implică existența şi raportarea la un grad absolut, ceva deopotivă perfect şi 
neshimbător. Acest “ceva”, după Toma este Dumnezeu. Astfel, prin calea “gradelor 
de ființă” sau a argumentului gradelor, Dumnezeu este perceput ca Fiinţă Supremă, 
dispunând de cel mai înalt statut onto-teologic, care așa cum ne dăm seama, dispune 
prin transfigurarea sa într-un statut onto-teologic, devenind Fiinţa Supremă. Pe lângă 

această ființă maximă, există lucruri și fiinţe care sunt mai bune sau mai puţini bune, 
lucruri adevărate şi lucruri neadevărate, nobile sau mai puţin nobile, şi astfel putem 
continua la nesfârşit prin această prezentare antitetică. 

Ca atare, în univers există o ierarhie a fiinţelor, o gradare a binelui şi a 
adevărului, iar această gradare nu poate fi obtinută decât prin comparație cu ceea ce 
este bine şi adevărat la modul absolut. Ideea este preluată din “Metafizica” lui 
Aristotel unde se spune că lucrurile care posedă gradul suprem al adevărului posedă 
şi gradul suprem al fiinţei. Adică adevărul “mai mare sau mai mic” se defineşte prin 
aproximaţie cu ceea ce e adevărul în mod absolut. Concluzia desprinsă este că exista 
o ființă care este supremul Adevăr şi supremul Bine la care întregul univers se 
raportează, această ființă fiind Dumnezeu. În consecință, există un asemenea cel 
mai...., care se constituie într-o limită maximă peste care nu se poate trece sau la care 
se tinde să se ajungă sub raport cognitiv. Prin urmare, există ceva care este cauza 
existenţei tuturor lucrurilor perfecte, iar acest ceva este Dumnezeu. 

A cincea cale (a armoniei ce implică Providența divină) este calea în care 
se vorbeşte despre guvernarea lucrurilor, mai precis de atributul providenţial al lui 
Dumnezeu. În conformitate cu acest argument, toate lucrurile din natură se îndreaptă 
către un scop. Dar ele nefiind inteligente, nu pot fi conduse prin propriul scop, ceea 
ce înseamnă că ele, în conformitate cu iconomia divină, sunt conduse de Dumnezeu. 
Prin urmare, este necesar chiar din punct de vedere logic să existe o ființă 
superinteligentă care îndreaptă orice lucru natural spre a-și îndeplini scopul, asemenea 
scopului universal, dincolo de scopurile individuale ale existenţei. Desigur, în limbaj 
teologic această ființă inteligentă este numită Dumnezeu. În același timp, ajungem la 
concluzia că Dumnezeu a creat lumea cu un scop necunoscut creaţiei, acest scop fiind 
circumscris Proiectului divin. 

Desigur, această cale poate fi analizată şi interpretată din mai multe 
perspective, fiind comună atât speculațiilor teoretice, cât şi observaţiilor empirice. Din 
perspectivă empirică senzorială, comună tuturor celor interesaţi de acest subiect, 
această cale se referă la concluziile desprinse din simpla observaţie a ceea ce ne 
înconjoară în mediul în care coabităm. Astfel, putem observa că lucrurile lipsite de 
inteligență (după unii materia dispune de inteligenţă, chiar şi atunci când ne referim 
la materia anorganică) acționează întotdeauna în același fel, conform unor reguli 
naturale, fiind predispuse spre dezordine - destructurare. Aceasta înseamnă că ele au 
un scop și este limpede că acest scop nu este atins fortuit (căci nici mişcările lor nu 
sunt fortuite), ci mai degrabă conform unui plan și a unui Planificator. Aceasta sub 
raport cauzal însemnă că nici o ființă lipsită de inteligență nu poate atinge un scop 
decât dacă este condusă de o altă fiinţă dotată cu inteligență și înțelepciune. Trebuie 

deci să existe o fiinţă inteligentă prin care toate lucrurile naturale sunt îndreptate către 
scopul lor, ființă pe care o numim Dumnezeu. 

Totodată, cea de-a cincea cale - a armoniei - este cea care vizează proiectarea 
şi guvernarea lucrurilor de către cineva care are în vedere armonia și împiedicarea 
entropiei în univers, fapt ce face ca această cale să fie desemnată prin argumentul 
teleologic sau argumentul armoniei. Astfel, în argumentarea existenţei lui Dumnezeu 
ca şi cauză a „armoniei”, Toma aduce în sprijinul acestui adevăr onto-teologic acest 
argument de ordin teleologic, scopul însăși al creaţiei fiind ordinea şi echilibrul 
universului - creaţiei, astfel că această dimensiune a telefinalităţii devine reofinalitate, 
corespondentă cu scopul şi voința divină, adică cu ceea ce este desemnat prin 
Providența divină. Din natură se poate observa că trebuie să fie ceva care să guverneze 
lucrurile şi să le conducă spre un scop ce depășește puterea de anticipare a celor mai 
mulți oameni raționali, acționându-se în conformitate cu anumite legi obiective - 
divine ce depăşesc capacitatea noastră de a ne opune sau respinge acțiunea acestora, 
supunându-ne lor și celui care le-a creat. 

Nu ne putem împotrivi nici destinului și nici morţii, ci cel mult le putem 
amâna. Pentru Toma, aceste efecte apar ca urmare a impactului indus de aceste legi - 
cauze, situate dincolo de voința oamenilor și chiar a societății, având un caracter 
independent şi implacabil, şi ca atare depind de o putere sau inteligenţă situată dincolo 
de ceea ce putem noi întrevedea. În acest mod este demonstrat că orice lucru are un 
scop precis, acest scop fiind atins nu doar prin acţiunea și dorinţa noastră, ci și în 
raport cu această voință exterioară a lui Dumnezeu. Aceasta se poate realiza prin 
caracterul providenţial şi proniator al lui Dumnezeu, care deţine în inventarul 
universal Personal toate scopurilor şi planurile legate de fiecare element creat, 
coroborate cu planul întregului univers, creat și gestionat ca o ființă superinteligentă 
- omniscientă, tot cu un scop, această fiinţă rațională fiind Dumnezeu. 

După enumerarea celor cinci căi, Toma respinge două argumente logice 
tradiționale - principii împotriva existenţei lui Dumnezeu. Primul argument este cel 
al contradicţiei, fiind formulat astfel: dintre două contrarii, dacă unul este infinit ca 
măsură şi grad de comparaţie (a se revedea calea a cincia - a gradelor de comparaţie), 
celălalt ar fi anihilat. Spre exemplu, Binele suprem, sinonim cu Dumnezeu, exclude 
sau anihilează răul, fie într-un mod absolut, cum a fost la începutul creației, fie 
gradual, binele coabitând cu răul. De unde concluzia aplicată în conformitate cu care 
dacă Dumnezeu ar exista, nu ar mai putea exista răul. Dar răul există, de unde conluzia 
sofistă şi nu logică, Dumnezeu nu există. Toma răspunde pornind de la un citat din 
Sfântul Augustin: într-adevăr, „dacă Dumnezeu este binele cel mai mare, El nu ar 
permite existenţa nici unui rău decât dacă omnipotența şi bunătatea Sa ar voi să creeze 
bine până şi din rău”. Aşa trebuie înțeleasă bunătatea infinită (concept elaborat de 

Toma) a lui Dumnezeu: a permite existența răului pentru ca şi din el să facă Bine, ceea 
ce în vorbirea comună se traduce prin sintagma în tot răul e şi un bine. 

Din expunerea celor cinci căi rezultă că primel trei formează conţinutul 
argumentului cosmologic, argument care se referă la ordinea acestei lumi şi la 
Creatorul ei, Dumnezeu, iar celelalte două Căi, ale gradaţiei fiinţelor, se referă la ideea 
de perfecţiune şi de imperfecţiune, adică la faptul că Dumnezeu a creat lumea cu un 
anumit scop, ceea ce este identic cu argumentul teleologic. Aceste căi au mai mult un 
substrat moral decât de factură ontologică, ca atare şi gradul de subiectivitate şi 
convingere sunt asimetrice sub acest aspect. Doar prin Dumnezeu putem avea o 
certitudine asupra binelui și răului, a moralității supreme, altfel fiecare percepe binele 
şi răul prin prisma propriilor păreri şi interese și nu ca ceva standardizat şi impus de 
către o putere care guvernează lumea, care este Dumnezeu. 

Dar, dacă Dumnezeu există, şi acceptăm acest lucru, pe fondul unei judecăţi 
ipotetice, atunci suntem responsabili pentru faptele noastre înaintea Sa și nu doar a 
puterii de aici. Dacă Dumnezeu nu există, atunci noi am putea să facem orice dorim, 
fără să fie cazul să ne îngrijorăm în privinţa judecății lui Dumnezeu. Dar Dumnezeu 
există şi toţi ştim că El există, fără însă să-L şi putem cunoaşte. Simplul fapt că unele 
persoane promovează atât de agresiv necredinţa în existența lui Dumnezeu este de 
fapt un argument al existenţei Sale, întrucât inexistenţa nu stârneşte nici atitudini și 
nici convingeri pro şi contra, ci pur şi simplu accepți o asemenea realitate. Mai gravă 
este indiferența şi ignoranţa, ceea ce pentru un om rațional este imposibil, omul fiind 
creat în scopul căutării și cunoaşterii pe cât posibil a Creatorului și a originilor sale 
cel puţin sub raport rațional - teognostic. 

Cu toate că teologii şi filosofii, în majoritatea cazurilor, au căutat cele mai 
convingătoare argumente în vederea demonstrării existenţei lui Dumnezeu, aşa cum 
se ştie (acest lucru l-am arătat în cazul argumentului ontologic anselmian, și vom mai 
arăta şi în continuare), au existat și mai există şi în prezent, anumite atitudini sceptice 
privind această posibilitate, mai mult decât atât, chiar fiind respinse asemenea 
argumente. 

Plecând de la această atitudine nmihilistă şi a acceptării faptului că nici un 
argument adus în scopul demonstrării existenţei lui Dumnezeu nu e concludent, 
nihiliștii - ateii în special - au negat şi aceste argumente - căi sau modalităţi ale lui 
Toma d” Aquino, încercând să dovedească insuficienţa, inutilitatea și ineficienţa 
acestor mijloacele raţionale, considerându-le neconvingătoare în demonstrarea 
statutului onto-teologic al lui Dumnezeu. 

Am spune noi, completând atitudinea acestora, în demonstrarea a ceea ce nu 
este necesar și nici nu trebuie demonstrat şi care nu se lasă nici demonstrat şi nici 

cunoscut pe deplin, chiar dacă a creat această lume prin care Dumnezeu poate fi 
„descifrat? pe căi raționale. Din rândul acestora fac parte filosofii raționaliști şi 
iluminiști, printre care trebuie menţionat filosoful iluminist german I.Kant, dar nu 
numai acesta. 

După demonstraţia adevărului teologic în conformitate cu care Dumnezeu 
există, care pentru cei mai mulți credincioşi a devenit superfluă, se pune întrebarea 
dacă noi oamenii, care se presupune că suntem o inteligenţă creată, îl putem cunoaşte 
pe Dumnezeu sau mai bine zis dacă Dumnezeu doreşte să se arate creaturilor sale. 

Pentru a răspunde acestei întrebări, al cărui răspuns l-am anticipat deja, vom 
apela din nou la opera Sfântului Toma, care ne spune că omul îl poate cunoaşte pe 
Dumnezeu pentru că El nu este străin de existenţă - creaţie, ci doar este mai presus de 
ea, şi ca atare El nu poate fi cuprins cu mintea, dar poate fi cunoscut într-un alt chip. 
Pe măsura ce reflectăm mai bine la această situaţie vom fi tentaţi să-l asemănăm pe 
Dumnezeu cu infinitul, mergând până la identificarea Sa cu infinitul. 

Desigur, acest lucru este adevărat dacă ne referim la asocierea infinitului cu 
o parte nelimitată de materie, conferindu-l lui Dumnezeu doar atributul infinitudinii 
spaţio-temporale, nu şi celelalte atribute, limitându-L astfel sub raport calitativ - 
atributiv, adică din perspectiva esenței Sale. Ori, Dumnezeu și dumnezeirea este prin 
definiţie infinită din mai multe puncte de vedere, ca atare o inteligenţă creată poate 
doar intui infinitul și implicit existenţa lui Dumnezeu, nu să Îl și cunoască. 

Cu toate că Toma formulează prima variantă sistematică a acestui argument, 
influențat fiind de Aristotel (influență resimțită în întreaga scolastică medievală, 
asupra căror filosofi şi teologi vom reveni), istoricii filosofiei pun un accent mai mare 
pe varianta lui Leibniz, poate şi pentru a ilustra ingeniozitatea demonstraţiei. 

Leibniz consideră că pentru existenţa lucrurilor trebuie să existe o rațiune 
(motivaţie, temei, cauză) de vreme ce există o rațiune pentru care există un lucru 
anume şi nu un altul. Leibniz mai susţine că dacă se realizează una din două posibilităţi 
existente, lucrul acesta se datorează unei cauze. Din moment ce posibilitatea ca 
lucrurile să existe a fost realizată, în detrimentul posibilității de a nu exista nimic, 
există o cauză a existenţei lucrurilor, o cauză a cărei existenţă nu ar depinde de nimic 
ce s-ar găsi în afara ei. În natură, faptul că ceva există în loc să nu existe are o rațiune. 
Este vorba despre o consecinţă a marelui principiu potrivit căruia nimic nu se întâmplă 
fără o cauză şi potrivit căruia existența unui lucru şi nu a altuia trebuie să aibă o 
rațiune. 

Această rațiune trebuie să se găsească într-o entitate sau cauză reală. Or, cauza 
nu este nimic altceva decât o rațiune reală. Această entitate trebuie să fie necesară, 
altminteri trebuie căutată în exteriorul ei o cauză a faptului că există în loc să nu existe, 
ceea ce ar fi contrar ipotezei. Această entitate este raţiunea ultimă a lucrurilor. Ea 

poate fi numită Dumnezeu. De aceea prevalează o cauză a faptului că existența 
prevalează asupra non-existenţei sau ființa necesară este creatoare de existenţă (cf. B. 
Davies, op. cit pp. 61-62). 

De unde concluzia raționaliştilor, conform căreia este cu neputinţă să-L vezi 
pe Dumnezeu, fie prin intermediul simțului - văzului, fie printr-un alt simţ sau fie 
printr-o facultate a părţii senzitive sau a imaginaţiei. 

De reţinut faptul că raţionaliștii nu îl neagă întru totul pe Dumnezeu, ci doar 
limitează posibilitățile cunoașterii Sale, El fiind cunoscut - din perspectiva acestora - 
doar cu ajutorul raţiunii. Ceea ce este contrazis de telogie, cunoașterea fiind posibilă 
pe calea revelaţiei și prin cele două modalităţi: catafatică - prin afirmarea atributelor 
Sale şi apofatică - prin negarea acestora, El fiindu-şi suficint Sieși prin ceea ce este, 
de unde cele două atribute analizate deja: aseitatea şi ipseitatea. 

Vom vedea în continuare în ce raport se află cunoașterea teologică cu cea 
ştiinţifică în dovedirea existenței lui Dumnezeu prin prisma argumentului cosmologic. 


Paralelismul între religie și știință privind argumentul cosmologic 
Așa cum vom arăta în continuare și cum au demonstrat deja marii savanţi care 


au avut preocupări asupra acestor aspecte cu caracter fideist, foarte multe adevăruri 
ştiinţifice se regăsesc în textul biblic, oamenii de ştiinţă nefăcând decât să descopere 
ştiinţific ceea ce Creatorul a revelat prin cuvântul biblic, greu de descifrat pentru 
mintea umană. Printre multe asemenea descoperiri, evidenţiate şi de noi în capitolul 
consacrat acestui raport, intitulat în mod sugestiv Dumnezeul ştiinţei, vom evidenția 
acel aşa - numit Dreptunghi de aur, sugerat mai întâi de Pitagora, preluat apoi de 
Euclid și mai târziu de renascentiști, ca în final să conducă la descoperirea Șirului lui 
Fibonacic, devenind şi mai târziu Legea creșterilor organice, din care a fost dedus 
numărul de aur (număr ce indică dimensiunile secţiunii de aur), precum şi spirala 
logaritmică ce prefigurează geometria a numeroase forme de viață. 

Număr ce-l regăsim în tot ce este viu pe planetă şi în ordine cosmică: 
dispunerea frunzelor pe ramuri, spectrul solar, valoarea sonoră a sunetelor muzicale, 
distribuţia culorilor de lumină în spectrul solar, distanţele între planete, forma 
cometelor, alura constelaţiilor, raportul dimensiunilor unui corp uman sau animal, 
numărul petalelor unei flori, dispunerea seminţelor pe pălăria florii soarelui, precum 
şi alte aspecte urmăresc cu o precizie uluitoare spirala logaritmică - ADN-ul, spre 
exemplu, care sugerează evoluția ciclică, ciclicitatea civilizaţiilor prin dispariţie şi 
reluarea altora, asemenea celebrei Coloane a infinitului a marelui artist român C. 
Brâncuşi, ca reprezentare geometrică a numărului de aur, ubicuitatea acestui număr 
constant sub raportul semnificației sale ridicând mari semne de întrebare şi exclamare 
asupra paternității lui. O primă întrebare care ne îndeamnă să privim dincolo de 

universul cunoscut este de unde şi mai ales cine a creat și menţine această ordine 
universală ş, mai ales, cine a constituit-o? 

Nu vom putea răspunde la aceste întrebări fundamentale fără a face apel la 
acea putere impersonală care este Dumnezeu, perceput şi evaluat în cele mai diverse 
modalităţi, până la individualizare, chiar dacă de-a lungul istoriei omenirii au fost 
create în mod imaginar anumite configurații imagologice, în raport cu capacitatea 
reprezentării şi interesului pentru care a fost creată şi justificată o asemenea putere 
divină imaginară, devenită în conștiința credincioşilor Creatorul Suprem, adică 
Dumnezeu. 

Cum este şi cine este Dumnezeu, unde locuieşte și mai ales dacă ne cunoaște 
şi are grijă de fiecare în parte, sunt întrebări retorice care nu cad în responsabilitatea 
noastră, chiar dacă mintea umană şi-a imaginat asemenea răspunsuri fictive, nouă 
nerămânându-ne sarcina decât să-l căutăm în noi şi pretutindeni, existența Sa fiind 
demonstrată și simțită de orice ființă conştientă: transcendenţa, fie rai, fie iad, 
neputând fi cunoscută, ci doar simțită şi imaginată prin intermediul diferitelor forme 
ale revelației, printre care fundamentală este revelaţia înscrisă în Biblie. Ceea ce 
putem anticipa este doar drumul pe care suntem proiectaţi, în raport cu faptele din 
această lume, pentru care vom fi judecaţi. Pentru credincioşii creștini, această judecată 
este mai aspră decât pentru alte religii, existând anumite dogme și Sfinte Taine care 
ne călăuzesc pe acest drum fără întoarcere şi care devin ghid în această lume - 
imanenţă înspre lumea de dincolo - transcendenţă. 

Ştiinţific vorbind, nimeni nu-şi poate explica aceste adevăruri temeinic 
confirmate, decât apelând la Biblie care le anticipează și le motivează de ce au acest 
statut științific şi teologic de a fi legi cosmologice. Astfel, prima lege ne spune că 
masa/energia universului este eternă, iar a doua că în timp, toate procesele vor înceta, 
se vor dezorganiza, iar în final, universul va muri, iar legea a doua atestă concludent 
că universul timpului, al spaţiului şi al materiei este un continuum, deci spaţiul şi 
materia trebuie să fie contemporane cu timpul, trebuind totodată să fi avut toate un 
început, adică să fi fost create la timpul zero. Pe de altă parte, prima lege stipulează 
fără echivoc că este imposibil ca universul să se fi început pe sine, să se creeze pe 
sine. 

Singura ieşire din acest impas este să admitem ceea ce ne-a lăsat scris Moise 
în primul verset din prima carte, Facerea (1:1), și anume că: „Întru” început, a făcut 
Dumnezeu cerul şi pământul”. Aşa cum rezultă din adnotările lui B.A. (p.22), 
sintagma „întru” început” se deosebeşte de expresia „la început”, cel puţin din 
perspectivă spaţio-temporală, prin ea fiind desemnată dimensiunea nemărginită şi 
atemporală din interiorul fiinţei divine, astfel că prin propria voinţă şi putere a creat 
ceea ce pentru evrei şi pentru Moise semnifică lumea, adică cerul şi pământul, care 

reprezenta începutul - en arhe - creaţiei divine, începutul fiind deopotrivă şi 
dimensiune temporală și principiu. În ceea ce priveşte verbul a făcut, din sintagma 
analizată, acesta derivă din ebraicul bara”, care face referință la acţiunea creatoare a 
lui Dumnezeu. 

Depăşind etimologia sintagmei, savanții preocupaţi de hermeneutica 
veterotestamentară consideră că acest prim verset biblic, evident de inspirație divină, 
este afirmaţia cea mai profund ştiinţifică scrisă vreodată, toate sistemele şi procesele 
cosmosului dându-și mâna în a-i susține adevărul. Nu în mod întâmplător, prima lege 
a termodinamicii, sinonimă cu Legea conservării energiei, descoperită şi definită de 
biochimistul ateu şi evoluționist Isac Asimov, stipulează adevărul științific conform 
căruia energia poate fi transferată dintr-un loc în altul sau transformată dintr-o formă 
în alta, dar ea nu poate fi nici creată, nici distrusă, astfel cantitatea de energie din 
univers este şi rămâne constantă (Isaac Asimov, In the Game of Energy and 
Thermodinamics, You C’ ant Even Beak Even-lunie 1970), se constituie drept motiv 
pentru care nu se mai creează energie, astfel că în ziua a șaptea Dumnezeu și-a sfărșit 
lucrarea pe care o făcuse (...) şi în ziua aceea s-a odihnit de toată lucrarea Lui, pe care 
o zidise şi o făcuse (cf.Facerea 2:2-3). 

În consecință, în prima zi de odihnă a lui Dumnezeu, după creaţie și-a legiferat 
legea conservării materiei şi energiei. De fapt, nu numai materia şi energia create au 
fost menite să se conserve după ziua de odihnă, ci la fel și entropia. Dar cum de atunci, 
la creație, toate erau bune, deci şi entități pe care le măsoară entropia: dezordinea, 
energia pierdută, zgomotul, dezintegrarea, confuzia, moartea etc., care nu se 
manifestau atunci. Procesul creaţiei inițiale, spun creaționiștii evoluționiști, era atunci 
atât de creaţie cât și de integrare, iar acum sunt procese de conservare şi dezintegrare, 
așa cum le dovedesc științific cele două legi menţionate. La creaţie, toate au fost 
proiectate şi executate să fie foarte bune, de către un Dumnezeu omniscient şi 
omnipotent, iar ulterior, datorită încălcării normativităţii divine, această ordine inițială 
s-a transformat în dezordine, în conformitate cu acțiunea principiului entropiei 
universale. 

Așa cum se ştie din fizică, prima lege afirma, ca şi în prezent, conservarea 
masei/energiei în toate sistemele, iar legea a doua confirmă conservarea entropiei în 
toate sistemele. Legea a doua a termodinamicii, descoperită şi definită de acelaşi mare 
savant, exprimă faptul că universul devine în mod constant tot mai haotic, tot mai 
dezorganizat, iar cantitatea totală de energie este constantă, excepţiile posibile fiind 
doar în condiții speciale, sub raport spaţio-temporal. Așa cum recunoaşte Isaac 
Asimov, nimeni nu ştie de ce se conservă energia, nici de ce creşte entropia, deși toate 
observaţiile ştiinţifice şi calculele matematice conduc la aceste adevăruri. (ibidem). 

În același timp, legea a doua ne spune că entropia, dezordinea sau energia 
absentă dintr-un sistem, creşte dacă este izolat sau universal sau tinde să crească, dacă 
este deschis sau local. Entropia este măsura energiei inutile dintr-un sistem în stare de 
funcționare, a dezordinii dintr-un sistem structurat sau a bruiajului dintr-un sistem 
informaţional. 

Această lege acționează pretutindeni, chiar dacă masa şi energia universului 
este eternă, conform celei de-a doua legi a entopiei, în timp ce toate procesele vor 
înceta, se vor dezorganiza, iar în final, universul va muri! Ştiinţa demonstrează că 
dacă materia ar fi funcționat dintotdeauna în modul descris de cele două legi, universul 
ar fi deja mort. 

Ceea ce nu exclude adevărul confirmat de aceste legi, întrucât inevitabil se va 
ajunge la acest final, îndreptându-se spre moarte prin căldură, pentru că atunci când 
Soarele şi stelele se vor stinge şi întreaga energie cosmică va degenera în căldură şi 
se va răspândi uniform şi pretutindeni, la temperaturi joase, în tot spațiul. Legea a 
doua atestă în mod concludent că universul timpului, al spațiului şi al materiei este un 
continuum, deci sapaţiul şi materia trebuie să fie contemporane cu timpul, cu alte 
cuvinte trebuie să fi avut toate un început, să fi fost create la timpul zero. Conform 
primei legi, este imposibil ca universul să se fi început pe sine, mai adecvat spus, să 
se creeze pe sine, de aceea trebuie să acceptăm adevărul biblic că La început, 
Dumnezeu a făcut cerurile şi pământul (Facerea 1:1), care este confirmat ulterior și de 
către ştiinţă prin descoperirile marilor savanţi ai lumii contemporane. 

Ca atare, știința demonstrează că Dumnezeu nu a plănuit moartea vieţii 
conştiente, nici a celei inconștiente - animale, ci doar le-a prevăzut și îngăduit, fără 
a şti noi în ce scop. Se ştie că Dumnezeu a folosit pentru creația fizică țărâna 
pământului (particulele elementare de bază existente în universul spaţiu-timp) cu 
scopul de a trăi veşnic. 

Din această perspectivă a reîntoarcerii materiei create la stadiul său inițial și 
în conformitate cu legea a doua a termodinamicii, apare întrebarea: de ce și de când 
acționează acest principiu? Se ştie că la aceste întrebări ştiinţific nu se poate încă 
răspunde decât într-un mod ipotetic, așa că este nevoie să apelăm la cuvântul biblic 
revelat pentru a înţelege aceste fenomene universale și mai ales pentru a afla cele două 
răspunsuri care ar viza păcatul omului și blestemul Creatorului. Anunţul explicit al 
celei de-a doua legi după săvârșirea păcatului se găsește în Facerea (3:17), când 
Dumnezeu i s-a adresat lui Adam prin cuvintele: „„...blestemat va fi pământul din 
pricina ta. În dureri te vei hrăni din el în toate zilele vieții tale!” 

Astfel, blestemul a cuprins întreaga stăpânire a omului, prin haosul fizic 
apărut ca urmare a blestemului rostit de Dumnezeu, inclusiv asupra condiţiei sale 
spirituale. Deci, instaurarea legii a doua a termodinamicii în actuala formă a avut loc 

în ziua tragică în care a păcătuit Eva şi Adam și în care, așa cum menţiona Sfântul 
Apostol Pavel (1 Corinteni 15:21-22,26,27), „...printr'un om a venit moartea, tot 
printr'un om a venit şi învierea morţilor. Că după cum toți mor în Adam, tot aşa toţi 
vor învia întru Hristos (...). Cel din urmă vrăjmaş care va fi nimicit este moartea; căci 
pe toate I le-a supus sub picioarele Sale”. Inclusiv și Fiul, demonstrându-se în acest 
mod că este supus Tatălui, deci nu au o natură - ființă (ousia) comună (ibidem 15:28). 

Am evidenţiat acest paralelism teologico-științific, nu ca scop în sine, ci 
pentru a putea evidenția că universul este pretutindeni acelaşi, că legile au fost create 
de o putere necreată ce depășește putere creată, asemenea legi - fenomene fiind un 
argument ce vine în sprijinul existenţei unei singure puteri şi a unui singur deținător 
al acestei puteri, care este Dumnezeu. 

Nu trebuie limitat acest subiect doar în spațiul teologiei, el intrând cu 
precădere în preocupările marilor filosofi, printre care l-am amintit pe filosoful 
iluminist german I. Kant. Pe lângă acesta au mai avut asemenea preocupări și alți 
mari gânditori, cum ar fi fost R. Descartes, S. Clarke şi nu în ultimul rând filosoful 
german G.W. Leibniz (1646-1716). Ca și în cazul argumentului ontologic, şi aici 
contribuţia celor care au analizat acest argument este mai mult critică, încercând să 
găsească unele limite şi nu să dezvolte problematica pusă de marele gânditor. 

Nu vom insista însă asupra gândirii critice a acestor mari gânditori, ci vom 
sintetiza demersul analitic cu opinia unor gânditori contemporani mai puţin cunoscuți, 
printre care i-am evidenția pe Antony Kenny şi Richard Swinburne. Cu referinţă la 
primul, vom face precizarea că a fost profesor de filosofia religiei şi reprezentant de 
seamă a curentului intitulat “tomismul analitic” şi că şi-a fundamentat obiecţia sa critică 
pe prima lege a dinamicii formulate de Newton (1643-1727), lege - argument cu ajutorul 
căreia este desființată, după cum susține A. Kenny, Prima cale enunțată de Toma d 
Aquino şi neotomiştii. 

În ceea ce priveşte contribuția şi modul de abordare a problematicii legată de 
argumentul cosmologic, Richard Swinburne a analizat problema într-un mod mai 
inductiv decât predecesorii săi, care au pus un accent mai mare pe latura deductivă, 
constatând următoarele: „Există şansa ca dacă există Dumnezeu el să creeze 
complexitatea unui univers. Este foarte puţin probabil ca un univers să existe fără o 
cauză şi este mult mai probabil ca Dumnezeu să existe fără cauză. Existenţa 
Universului... poate fi uşor de înţeles, dacă am presupune că acesta este creată de 
Dumnezeu”. 

De unde concluzia conform căreia universul este mai accesibil minţii umane 
atunci când îi acceptăm originea divină, şi nu atunci când îi accceptăm independența 
față de această sursă creaționistă. Aceasta, credem noi, datorită faptului că omul este 

programat rațional, conform principiului antropic, în așa fel încât să ajungă în cele din 
urmă să cunoască tainele creaţiei şi prin acestea și misterul Creatorului. Primii paşi au 
fost făcuţi, urmează celelalte descoperiri ale științei, prin care omul se apropie de 
aceste mistere nebănuite încă prin complexitatea lor, începând din lumea subcuantică 
până la Creator, prin intermediul creației văzute şi inperceptibilă încă pe cale senzorial 
- rațională. 


IV.3.3. Argumentul teleologic 


IV.3.3.1. Istoricul argumentului teleologic 


Chiar dacă acest argument era intuit de oameni și omenire de când și-au pus 
întrebări fundamentale despre existenţă și cauzele acesteia, de când au privit și spre 
cer, nu numai spre pământ, culminând cu aspectele de ordin antropologic şi mai ales 
teologic, formularea acestui argument este regăsit la omul politic și filosof Marcus 
Tullius Cicero (106-43 î.Hr.) în lucrarea De natura Deorum - Despre natura Zeilor. 
Amintim că în această lucrare există un personaj reflexiv, care poate fi considerat 
arhetipul omului care își pune asemenea probleme fundamentale de natură ontologică 
şi teleologică, ce exced lucrurile fireşti, explicabile pe baza simțului comun, numit 
Lucilius, care se întreba: “Ce poate fi mai limpede şi mai evident, în momentul în care 
privim în sus și contemplăm cerurile, decât existența unei divinități sau a unei 
inteligente superioare?” Ideea pe care vrea să o evidenţieze Cicero prin acest personaj 
nu este reductibilă doar la dimensiunea ontologică și cosmologică, ci vizează latura 
teleologică a creaţiei, anume că acest univers - cerurile nu numai că sunt create, ci ele 
sunt și controlate de această inteligență creatoare, ceea ce presupune şi un anumit scop 
în raport cu care îşi exercită controlul, îndreptând - ajustând creaţia sau chiar revenind 
asupra ei atunci când se impunea o asemenea intervenţie divină, mai ales când liberul 
arbitru acordat omului depășea sensul adevărat și limitat al acestui principiu înţeles 
doar ca libertate și mai puţin ca responsabilitate. 

Denumit şi Argumentul Proiectantului, prin acest argument teologii, filosofii 
şi savanții, deopotrivă, au încercat să deslușească acel mister legat de originea ordinii 
din univers, putând fi numit și Argumentul Ordinii universale, fiind considerat drept 
argument cosmologic. Totodată, prin dezlegrtea acestui mister se poate răspunde la 
întrebarea cum a ajuns să se întremeze universul, dacă legea a doua a termodinamicii 
prezice o destrămare asimetrică înspre dezordine? Există dovezi solide că universul 
primordial nu era ordonat, ci foarte haotic, iar materialul cosmic era total nestructurat 
(cf. Paul C.W.Daviez, Univers in Reverse: Can Time Run Back words -1979, apud. 

Gh. Greuruş, p. 33). Vom vedea acest lucru atunci când vom analiza Argumentul 
Entropologic, opus argumentului ordinii. 

Evident, ordinea prestabilită a acestor argumente raţionale este arbitrară şi 
subiectivă, fiecare gânditor care a ierarhizat aceste argument și-a căutat criteriile sale 
evaluative în mod subiectiv, ceea ce a făcut imposibilă o delimitare ierarhică 
obiectivă. Nu acest lucru prezintă importanţă, chiar dacă se desprinde o anumită 
tendință evaluativă. Cert este că cei mai mari filosofi ai timpurilor l-au considerat, 
după criteriul importanței, ca a fi primul argument şi principiu care vine în sprijinul 
demonstrării existenței lui Dumnezeu, fiind în interacţiune cu celelalte argumente și 
principii teologice creştine, în mod deosebit cu principiul sau învățătura predestinării, 
asupra căreia vom insista mai încolo. În rândurile care urmează, pentru a înţelege mai 
bine importanţa acestui argument, vom face unele referiri la etimologia - cuvântul 
rădăcină de unde derivă numele de argument teleologic şi nu teologic, cum ar putea fi 
subînțeles de unii cititori, diferenţele fiind radicale. 


Perspectiva etimologică a argumentului teleologic 
Din punct de vedere etimologic, argumentul teleologic provine din etimonul 


telos, care în limba greacă veche însemna, între altele, împlinire, încheiere, scop. Se 
poate deduce că această etimologie conferă o bună sugestie privitoare la ceea ce ar 
putea însemna argumentul teleologic al existenţei lui Dumnezeu, denumit şi 
argumentul scopului și a ordinii. 

În esenţă este vorba despre argumentul care, în diferite variante, susţine că 
lumea nu este o îngrămădire haotică de evenimente, ci un cosmos, o ordine şi că 
desfăşurarea acestor evenimente se îndreaptă spre o ţintă, către un scop final 
preconstituit sau prestabilit de o inteligenţă. Prezenţa scopului în lume, a existenţei 
unui sens în desfăşurarea evenimentelor lumii, probează faptul că în “spatele” ei există 
un proiect hotărât de o inteligenţă supraumană (supremă), pe care o numim 
Dumnezeu. 

Așa cum vom putea observa, nici acest argument nu trebuie interpretat în mod 
izolat de celelalte argumente, astfel că el coexistă în interferență cu argumentul 
cosmologic (de la cosmos, lume, univers) şi cel al cauzalității, care le implică şi pe 
argumentel legate de mișcare şi schimbare, ajungând în cele din urmă la concluzia că 
în spatele creaţiei şi a lumii finite, trebuie să fie o cauză sau o rațiune suficientă care 
să explice existenţa acestora. 

IV.3.3.2. Preocupări teologice şi filosofice cu privire la argumentul 
teleologic 


Contribuţia teologilor capadocieni - ai Patristicii 
Printre reprezentanţii Şcolii Capadociene, cunoscută de Patristică, iar 


reprezntanţii acesteia de Părinți ai Patristicii, mai relevanţi au fost Didymus cel Orb, 
Vasile cel Mare, Grigorie de Nyssa şi loan Gură de Aur. Primii doi mari teologi și 
frați, în acelaşi timp, au primit denumirea de „mari dascăli ai lumii şi ierarhi“, iar 
loan Gură de Aur - loan Chrysostomul, care a trăit în timpul împătatului Teodosie cel 
Mare (secolul IV D.Hr.), era numit „filosoful“ şi „drept etalon al Ortodoxiei“. Vom 
insista mai mult asupra celui care l-a influenţat pe Kant în atitudinea sa agnostică, şi 
anume asupra Didymus cel Orb, fără a minimaliza importanţa celorlalţi mari teologi 
ai creștinismului şi ortodoxismului, care au pus bazele doctrinare a acestei religii 
recunoscute. Ei fac parte din categoria acelor gânditori aparținând epocii de aur a 
Bisericii, care ne-au arătat că formaţia culturală aleasă nu îndepărtează, ci apropie de 
Dumnezeu. 

Desigur, contribuţia acestora este imensă, printre altele remarcându-se faptul 
că au contribuit la clarificarea învăţăturii despre Sfânta Treime, care aşa cum este 
cunoscut, a fost destul de greu de clarificat, şi cu mult mai greu de acceptat şi înţeles. 
De aceea, Părinţii Capadocieni, pentru aceste contribuţii, au rămas cu denumirea de 
dascăli ai lumii şi ierarhi. Trăind la înalt nivel Taina Dumnezeului Viu al Revelaţiei, 
nu al filosofilor, vor exprima în categoriile filosofiei greceşti această Taină şi o vor 
expune credincioşilor, ca ei să aibă la îndemână calea participării autentice şi sigure 
la Cel Viu. Au făcut aceasta cu convingerea că nu orice credință dă siguranţa 
împărtăşirii de Cel Viu, după cum nici orice raportare evlavioasă la Hristos nu va fi 
mântuitoare, dacă nu va fi cea pe care o mărturiseşte Biserica. 

Părinţii Capadocieni s-au opus formulărilor incorecte ale credinţei în Sfânta 
Treime, recunoscând Crezul așa cum a fost formulat de Sfântul Atanasie, opunându- 
se oricărei forme de credinţă în care în mod formal se accepta Sfânta Treime, dar în 
realitate nu era onsiderată așa, astfel că prin natura duală a Lui lisus Hristos, era 
considerat Fiu al Omului, deci o ființă creată și nu născută, ca atare fiind un dumnezeu 
care nu ar fi fost de de aceeaşi ființă - consubstanţială cu Dumnezeu-Tatăl. În ceea ce 
priveşte Duhul Sfânt-Mângâietorul, această Persoană treimică consubstanțială 
celorlalte două era înţelesă fie ca o existență impersonală, fie creatură. Cei trei 
Capadocieni duc mai departe gândirea Sfântului Atanasie, arătând că Fiinţa lui 
Dumnezeu, una şi aceeaşi, subzistă în cele trei ipostasuri sau Persoane (Tatăl, Fiul şi 
Sfântul Duh), existând distinct unul de altul, acţionând însă unitar, potrivit ființei- 
unice., Utilizând terminologia filosofiei greceşti, Sfinţii Capadocieni eliberează însă 


362 


Capitolul IV- Argumente demonstrative privind divinitatea 


gândirea multor teologi contemporani lor de substanțialismul gândirii greceşti, 
deschizând drumul personalismului creştin fundamentat pe revelaţie. 

Nu vom insista asupra importanței acestora, ci vom sublinia faptul că Biserica 
Ortodoxă Română, prin reprezentantul ei contemporan, Preafericitului Părinte Daniel, 
a recunoscut contribuţia acestor Sfinți Părinţi, publicând o carte unde sunt prezentate 
vieţile câtorva Sfinţi Capadocieni, care se găsesc în Sinaxarele Bisericii. 

Vom prezenta contribuția unor patristicieni mai puțin cunoscuţi, precum ar fi 
Didymus cel Orb (313-393), care pretinde că se trage din Origen, subliniind faptul că 
acest scriitor bisericesc l-a influențat pe Kant prin atitudinea agnostică, considerând 
că necunoaşterea lui Dumnezeu se aplică fiinţei divine ca atare, numită ousia, ceea ce 
se traduce în ultimă instanță prin ființa lui Dumnezeu. Scriitorul amintit foloseşte 
termeni expliciți în scopul de a exprima necunoaşterea fiinţei divine, localizată 
dincolo de nivelul uman de cunoaştere, anume în rațiunea supraumană (ratio 
angelica). Didymus descrie ousia în felul următor: invizibilă şi incomprehensibilă 
chiar şi pentru ochii Seraphimilor (aoratos kai seraphikois ophtalmois aperileptos), 
ea nu poate fi cuprinsă nici în gând şi nici în spaţiu (logo kai topo achoretos), dar şi 
fără desprindere de lucrare (dynamei ameres), fiind necorporală (anaphes), fără 
dimensiune, nici adâncime (amegethes, abathes), fără lăţime şi fără formă (aplates, 
aneideos), întrecând, de departe, în strălucire orice lumină cerească, de departe mai 
sublimă decât tot ceea ce este sus, depăşind, de asemenea, la modul infinit orice spirit 
prin esenţa Sa spirituală. 

După cum se poate observa, la Didymus se întrevăd primii germeni ai 
teologiei negative sau apofatice, după cum a denumit-o Dionisie Areopagitul, atunci 
când a delimitat principalele forme ale cunoașterii, alături de cunoaşterea pozitivă sau 
catafatică, prin acceptarea atributeleor calitative ale lui Dumnezeu. Conexiunea și 
analogia dintre reprezentanții Patristicii, în mod deosebit cu Didymus cel Orb, cu 
agnosticismul kantian, rezultă din enunţul că ousia (fiinţa lui Dumnezeu) depăşeşte în 
mod infinit orice spirit (minte, nous) şi este echivalentă cu noumenon-ul Kantian, 
imposibil de cunoscut. Se subînţelege că este vorba de fiinţa spirituală, mai precis de 
Cuvântul primordial, din care a derivat creaţia, depăşită de această ousia. 

Şi asupra acestui argument au existat unele obiecţii, pe lângă filosoful 
analizat desprinzându-se şi un alt mare filosof, D. Hume, acesta fiind cu mult mai 
virulent în obiecțiile sale asupra acestui argument. Nu vom insista asupra acestor 
obiecţii, întrucât acest subiect excede preocupările în acest domeniu de factură 
polemică. 

Dimensiunea teleologică a acestui argument rezultă din natura dorinței şi a 
iubirii lui Dumnezeu faţă de creaţie, de unde şi din care transpare şi scopul pentru care 

a creat universul şi omul. În acest sens şi scop, aşa cum rezultă din cartea Facerea, 
procesul creaţiei a fost etapizat, parcurgând acele etape care să facă în cele din urmă 
să apară în vârful piramidei creaţiei şi omul, cu un scop bine definit și delimitat, dar 
de la care omul s-a abătut încă de la creație. Este suficient să arătăm doar câteva dintre 
acele condiţii ce au permis, prin voința Sa divină, apariției omului, alături de celelalte 
creaţii de pe pământ. 

Dacă planeta Pământ s-ar situa la numai câteva sute de kilometri mai aproape 
sau mai departe de Soare, nu ar fi în măsură să aibă viaţă pe el, aşa cum se întâmplă 
acum, până nu se ştie când?! Sau, dacă elementele din atmosfera terestră ar avea 
proporţii diferite cu numai câteva procente, orice vieţuitoare de pe pământ ar muri. 
Cercetătorii ştiinţifici au demonstrat că probabilitatea de apariție a unei singure 
molecule de proteină este de 1 la 102%. Pe de altă parte, o singură celulă este format 
din milioane de molecule de proteine. Şi evident, exemplele pot continua (demers 
realizat în alt capitol, cel dedicat raportului dintre știință şi divinitate), prin toate 
acestea, și nu numai, putând fi deconspirată această dimensiune teleologică, exprimată 
prin faptul că această creaţie s-a realizat cu un anumit scop, exterior creației, ce 
aparţine unui Creator, adică lui Dumnezeu (a nu se identifica cu Marele Arhitect, care 
chiar dacă deţinea un anumit proiect, nu este sinonim cu ceea ce este desemnat de 
religie şi teologie prin Creatorul divin). 

A nu se ignora faptul că noi, oamenii, singurele ființe de pe pământ care caută 
sensul viații şi scopul pentru care am fost creaţi de Creator, fiind înzestrați cu o 
asemenea propensiune spre absolut şi metafizică. Cele trei mari întrebări 
fundamentale care a preocupat omenirea de la creaţie (în sens creaționist şi nu 
evoluționist) au fost şi au rămas încă neelucidate decât parţial, deopotrivă, cu ajutorul 
religiei şi cel al ştiinţei, sunt: De unde venim? Care este rostul nostru pe pământ şi 
Încotro ne îndreptăm după moarte? La toate aceste trei întrebări întrezărim 
dimensiunea teleologică a creaţiei, vizând mai multe scopuri sau rosturi 
complementare şi interferente legate de existenţa noastră. Atunci când vom şti de unde 
venim, vom şti şi de ce am venit; atunci când vom ști de ce am venit, vom ști care este 
rostul în lume; atunci când vom conștientiza acest rost - sens ontologic, vom ști, 
deopotrivă, de unde venim şi încotro ne îndreptăm sau mai bine zis, revenim! 

Sunt întrebări şi răspunsuri ce depășesc gândirea limitativ - evenimențială, 
structurată pe un domeniu - spaţiu finit și limitat, plin de evenimente temporare ce nu 
ne poate oferi o imagine de anasamblu nici asupra noastră, nici a universului, și cu 
atât mai puţin asupra Creatorului și a scopului pentru care am fost creaţi în acest colț 
al universului. 

Aşa cum susţin exegeţii acestui argument, prin el ne este sugerat că trăim într- 
un univers care cu certitudine a fost proiectat de către un Proiectant, de unde şi această 

denumire. În conformitate cu acest argument, cosmosul prezintă ordine şi un scop 
(aparent), astfel că tot ceea ce există în univers respectă legile fizicii, care nu sunt într- 
o independenţă absolută, ci aparțin Celui care a proiectat universul, cu un scop bine 
instituit, în raport cu puterea și voința Sa. 

Dacă ne referim doar la crearea fiinţei umane, fără a ignora creaţia în general, 
așa cum este evidenţiat și de Biblie, au fost necesare anumite condiţii specifice pentru 
ca să poată fi creată viaţa și ulterior omul, în ultima etapă a acestui proces creativ 
complex. Dar înainte de aceste condiţii, a fost nevoie în cele din urmă de voinţa lui 
Dumnezeu să creeze această ființă, după chipul şi asemănarea Sa, diferită de toate 
celelalte, ca un dar divin făcut creţiei. Așa cum ştim, Biblia nu ne spune nicăieri care 
a a fost motivul pentru care Dumnezeu a creat lumea și nici omul, ci doar atât că și-a 
dorit să creeze (Facerea 1:26-27). 

De aici concluzia desprinsă: omul a fost şi este o ființă dorită de Dumnezeu, 
ca atare nu suntem nici “nişte haimanale cosmice”, cum îl eticheta pe om Fr. 
Nietzsche, sau nici “niște țigani la marginea universului”, după cum eram etichetaţi 
de geneticianul J. Monod, ci avem şi dispunem de acea dragoste divină pentru care 
Dumnezeu și-a sacrificat propriul Fiu. Iubirea lui Dumnezeu este atât o iubire 
mărturisită, cât şi una demonstrată prin acel sacrificiu suprem. 

Dar acest univers proiectat nu a rămas în sine după creaţie, ci a fost supus 
acțiunii acestor legi şi constante universale care contribuie la realizarea scopului 
pentru care a fost creat universul. O asemenea lege poate fi considerată şi acea 
judecată universală, conform căreia tot ceea ce a fost și este creat a fost şi este însoțit 
de şi pentru un anumit scop, pe care noi oamenii doar îl intuim, el putând fi 
deconspirat de mintea umană prin efectele induse ale unei părți din scopul final, care 
nu este identic cu scopul divin, acesta nefiind posibil să fie cunoscut în mod 
programatic, printr-o gândire algoritmizată, întrucât mintea umană a fost programată 
pentru cunoaştere într-un spaţiu și timp determinat, și nu în afara acestora, în 
nederminare și infinitate, cum este considerat ca a fi Dumnezeu și lumea de dincolo - 
transcendenţa. 

Această determinare spaţio-temporală din lumea imanentă ne încorsetează 
gândirea spre asemenea „spaţii fără timp”, unde şi când trecutul şi viitorul sunt 
concentrate într-un invariabil prezent, de unde lipsa morții şi a corporabilității - 
materiei supuse degradării - entropiei, conform Principiului al II-lea al 
termodinamicii, care așa cum se știe, acționează în cadrul universului creat. 

Întreaga creaţie ne oferă o imagine uimitoare - mirifică uneori, încât tot ceea 
ce este creat presupune o asemenea inteligență creatoare, desemnată prin acea 
Persoană Divină care să fi conceput creaţia în acest mod și sub aceste forme, mai mult 

sau mai puţin cunoscute nouă și minţii în general. Astfel, toate aceste forme elaborate 
şi devenite pe fondul permanentelor schimbări, în virtutea unui scop final, ne duce cu 
gândul, dar și ca urmare a experienţei fiecăruia dintre noi, la concluzia că acest univers 
nu a fost creat nici întâmplător și nici haotic, chiar dacă ulterior creaţiei, totul părea 
supus hazardului, ci aşa cum este demonstrat prin acest argument teleologic sau al 
Proiectului (regăsit sub forma argumentul Proiectantului), presupunea un scop bine 
precizat de cineva dincolo de creaţie. 

Acest scop viza atât creaţia, cât și Creatorul - Proiectantul creației. Ca urmare, 
Creatorul a creat în aşa fel universul încât să existe şi condiţiile necesare pentu a putea 
fi realizat scopul cuprins în Proiect. Scopul final este reîntoarcerea la stadiul inițial al 
creaţiei, fără timp și fără descompunere, așa cum a creat Dumnezeu în mod inițial 
întreaga creație. Pentru aceasta a fost nevoit să - Şi „recicleze creaţia” prin tot felul de 
schimbări - metamorfozări, întrucât materia este foarte greu de „distilat” în energie și 
în final în spirit sau suflet, cum a fost înzestrată întreaga creație, prin acea inteligență, 
emergentă Inteligenței Supreme. 

În căutarea acestor mari răspunsuri legate de sensul vieții și al nostru în lume, 
care nu ne pot fi oferite decât parțial de unele ştiinţe particulare şi în mai mare măsură 
de teologie şi religie, pe calea revelaţiilor, nu vom cădea în nihilismul şi scepticismul 
existenţialismului, cu precăderea a autoarei existențialiste franceze, Simone de 
Beauvoire (1908-1986), care asemenea filosofilor existenţialişti, cu precădere a 
existenţialismului promovat de J.P.Sartre, de care era legată aceasta, au ajuns să nege 
sensul vieții (de aici, în viața de apoi - cea vejnică nu credea), pentru unele aspecte 
absurde ale acesteia, considerând-o chiar inutilă, atât timp cât a fost creată doar pentru 
a fi distrusă - degradată, am spune noi în completarea autoarei citate. 

Nu ne raliem nici părerii scriitorului german Hermann Hess (1877-1962), ca 
să evidenţiem şi opinia unor scriitori, nu numai a unor filosofi şi teologi, după care: 
"Viaţa este absurdă, crudă, stupidă (...) şi nu-i pasă de om mai mult decât de-o râmă”, 
ci ne menţinem pe o poziţie optimistă, bucurându-ne, la rândul nostru, de binefacerea 
divină atunci când a făcut alegerea de a exista pe pământ, cu tot ceea ce a dorit şi ne- 
am dorit împreună cu Creatorul în această existență efemeră, pentru care nu putem 
decât să-l aducem mulțumire şi slavă, drept omagiu fiind chiar această carte. 

Contribuţia filosofiei la constituirea argumentului teleologic 

Contribuţia lui Aristotel 

Aşa cum se poate deduce, asupra acestui argument s-au aplecat în mod 
concertat cei mai mari gânditori din domeniile amintite. Dacă e să-i amintim pe cei 
din spaţiul filosofiei, atunci îi vom evidenția pe Aristotel și pe I. Kant. Evident, în 
perioade şi culturi diferite, ambii au acordat cea mai mare importanță acestui 
argument, fără să le ignore pe celelalte, pe care le-au analiza și interpretat în modalități 

diferite. După filosoful iluminist german, argumentul teleologic „e cel mai vechi, cel 
mai clar și mai potrivit cu raţiunea omenească” și, ca atare, afirma Kant, merită să fie 
pomenit totdeauna cu respect. 

În ceea ce priveşte contribuţia lui Aristotel în acest domeniu al teleologiei, 
aceasta este incomensurabilă în raport cu alţi filosofi ai antichității. În primul rând 
trebuie semnalat faptul că Stagiritul depășește cunoașterea senzorială, bazată pe 
observaţia empirică, comună și accesibilă oricărei fiinţe raționale. Spre deosebire de 
Cicero şi Platon, orientarea ştiinţifică şi filosofică materialistă nu îl face pe Aristotel 
să fie destul de explicit asupra existenţei vreunei forţe - inteligenţe exterioare, 
recunoscând doar faptul că universul e organizat teleologic, adică în virtutea unui 
scop, care nu se ştie cui îi aparţine, ceea ce în mod logic trebuia să îl atribuie lui 
Dumnezeu. 

În această afirmaţie cu caracter ipotetic se pleacă de la acel principiu cauzal 
al entelehiei, ca principiu activ care nu se confundă cu materia - lucrurile propriu - 
zise, ci cu esenţa acestora. Din acest motiv, la Aristotel se găsesc trei argumente ce 
susțin existenţa Divinitatii şi anume: argumentul fizico - teleologic și finalist, 
argumentul cosmologic și cel ontologic. Despre ultimele două am vorbit deja, aşa că 
nu vom mai insista, ci ne vom ocupa de primul argument - în percepţia acestui mare 
gânditor, și anume de argumentul fizico-teleologic și finalist, cunoscut în literatura de 
specialitate prin denumirea de argumentul teleologic. 

Ceea ce ni se pare superior în viziunea lui Aristotel față de alţi filosofi, în mod 
deosebit față de Cicero, este faptul că primul nu interpretează scopurile ca a fi infinite, 
explicând şi de ce. lată ce spune Aristotel: Dacă aceste scopuri ar fi infinite - de 
neoprit, atunci am cădea într-o eroare logică, numită “regresul la infinit”, astfel că 
totul ar fi supus unei infinite mișcări şi transformări a materiei în forme, ca un fenomen 
firesc - de la sine, fără a mai fi nevoie de un scop şi entelehie (energie ce transformă 
materia în forme - blocul de marmură în statuia dorită), şi mai ales de un deţinător al 
scopului şi a acestei energii. 

Astfel prin genialitatea sa, Aristotel constată că pentru a nu cădea într-o 
asemenea eroare logică, trebuie “să ne oprim undeva” cu aceste transformări, fără să 
spună că aceste opriri sunt prevăzute şi de acea inteligență care a creat universul. De 
unde o altă concluzie genială, anume că trebuie să existe o formă care să nu mai 
devină materia alteia, o formă ultimă, numită de Aristotel formă pură sau Act Pur. 

În explicația acestui mecanism complex, filosoful citat introduce alte două 
concepte folositoare: potența şi actul. El numeşte “potență” materia din care devine 
forma - ființa, potenţa implicând şi devenind în acest mod capacitatea unui lucru de a 
primi un atribut - de a deveni formă. În ceea ce priveşte “actul”, acesta nu se poate 

realiza decât atunci când dispune de acea proprietate - de potenţă. În exemplul dat cu 
lemnul, acesta trbuie să dispună de potenţă pentru a putea deveni act, adică de a putea 
lua mai multe forme : de energie calorică, ca urmare a transformării potenţialității în 
act, dar şi a unei cruci, care îndeplineşte o altă funcționalitate spirituală simbolică, 
prin care ne este încălzit sufletul - spiritul, devenind astfel o energie spirituală, la fel 
de necesară ca şi energia calorică. Astfel, prin generalizare şi simbolizare, toate 
lemnele pot fi transformate în energie calorică, la fel cum pot deveni, prin intermediul 
simbolului, cruci, sau mai bine-zis o singură cruce, creată cu un alt scop decât cel 
pentru utilitatea materială. 

În ceea ce privește raportul de corespondență dintre Dumnezeu cu cele două 
concepte, după Aristotel, Dumnezeu nu poate fi potenţă (materia supusă schimbării), 
întrucât ar putea fi creat de altcineva (de un alt creator), ceea ce ar putea constitui cel 
puţin o contradicţie logică, denaturând natura şi atributele divinității. Sau, într-o altă 
variantă, din şi prin potenţă ar putea să se transforme, să devină altceva decât este, 
ceea ce de asemenea ar fi în contradicţie cu atributul aseităţii (de a fi ceea ce este prin 
sine), despre care am mai vorbit atunci când am analizat atributele divinității. Fiind 
neschimbat şi având o existenţă în sine, în mod logic Dumnezeu nu poate fi potenţă, 
ca atare este o formă pură imuabilă - neschimbătoare, un Act Pur, exprimat de marele 
gânditor prin sintagma: Deus est actus purus ! 

În ceea ce priveşte acest prim argument aristotelian, din grupul argumentelor 
fundamentale, acesta are la Aristotel o valoare condiționată, întrucât "Principiul 
prim”, după cum este denumit de fondatorul principiului, nu este nici Creatorul lumii 
şi nici constructorul acesteia. Sau, dacă este constructorul acesteia, acest lucru se 
manifestă numai în mod indirect fiindcă îi comunică lumii acest lucru prin mișcare şi 
schimbare, fără de care lumea n-ar putea exista. 

Dar Dumnezeul lui Aristotel face acest lucru nu recurgând la un Cuvânt 
creator, şi ca atare nici la formarea materiei şi formelor acesteia, asemenea unui artist, 
ci într-un mod cu mult mai simplu, prin aceea că existenţa Sa vejnică şi desăvârşită 
trezește iubirea în întreaga lume, drept urmare este mișcarea lumii înspre divinitate, 
am spune astăzi şi, începând cu creştinismul, spre îndumnezeire. De aceea, natura - 
universul este stăpânit de finalitate, având inițial un scop, care la Aristotel, aşa cum 
am mai arătat, este forma şi conceptul. Prin deducție, ajungem la concluzia că 
divinitatea este forma cea mai pură și conceptul cel mai înalt, care chiar dacă este 
originat în sfera imanenței și imanentului, ca cea mai înaltă actualitate și realitate, 
acest concept atinge acest nivel ridicat al abstractizării, fără amestecul vreunei materii 
sau energii imanente. 

Exprimându-ne în limbaj aristotelic, materia este mișcată de "nostalgia” spre 
această formă înaltă sau, şi mai corect spus, de potenţialitatea ce "doarme” în ea, în 

acest mod scopul ultim fiind mișcarea materiei spre cea mai înaltă formă de existență 
a ei, care este Spiritul, adică divinitatea, care nu este materie, ci spirit infinit, dincolo 
de materie. După Aristotel, divinitatea este, deopotrivă, atât cauza care pune mereu în 
mişcare finalitatea lumii, cât și scopul, conform cu acel Proiect divin iniţial. În acest 
mod, se aduce dovada că în lume există un scop şi o finalitate, la care se ajunge 
independent de materie sau alte intenţii individuale. 

Astfel Aristotel crede că acest argument este primul argument prin care este 
demonstrată existența lui Dumnezeu, materia transformându-se în ultimă instanță prin 
acea potenţialitate regăsită în ea, fără ajutorul nemijlocit al acestei energii intrinseci - 
imanente, ca atare este nevoie de o energie exterioară - transcendent. În acest mod 
este demonstrată nu numai existența lui Dumnezeu, ci şi necesitatea existenţei Sale. 

Pe lângă aceste beneficii de ordin ontologic şi gnoseologic, argumentul 
teleologic dovedeşte și efectele emergente acestei existente, prin ordinea, armonia şi 
finalitatea care exista în lume, supusă voinței divine. Putem astfel constata că, cu toată 
imensitatea și complexitatea lui, universul e un mecanism care funcţionează perfect, 
supunându-se anumitor legi, în el domnind ordinea, şi ca atare nimic nu se petrece la 
întâmplare. Ceea ce nu putem observa cu ajutorul simțurilor este caracterul necesar al 
interacțiunilor şi a conexiunii universal prin care și cu ajutorul cărora există creaţia şi 
implicit omul. 

De aceea, întreaga creaţie, prin evoluţia ei continuă, în conformitate cu legile 
care o guvernează, nu se poate datora întâmplării, ci trebuie să aibă un autor, o ființă 
inteligență, atotputernică, care a organizat universul şi lumea, încât fiecare parte 
componentă, în conexiune cu întregul, să își împlinească scopul său, alături de scopul 
care a devenit finalitate, suportând unele modificări - ajustări, nesare în timpul 
evoluţiei față de scopul inițial. 

Acest argument a fost recunoscut atât de filosofie, cât şi de unii teologi, în 
aceeași măsură fiind contestat din ambele perspective. Atitudinea de acceptarea a unor 
filosofi am evidenţiat-o, unul dintre aceştia fiind cel mai mare filosof antic, Aristotel. 
În ceea ce priveşte atitudinea de acceptare din partea unor teologi, evidenţiem 
contribuţia Sfinților Părinți din cadrul Patristicii, printre care s-a situat Sfântul Irineu, 
care avea să susțină că "ordinea lumii vesteşte pe cel ce o conduce”, adică pe 
Dumnezeu. Completându-l am spune noi, într-un limbaj adecvat zilelor noastre, că 
ordinea lumii nu numai că îl vesteşte pe cel care conduce lumea, ci această ordine 
prestabilită *deconspiră” Creatorul. În cele ce urmează ne vom ocupa de preocupările 
altor filosofi de marcă asupra acestei complexe problematici, printre care îl vom 
evedenţia pe filosoful iluminist german I. Kant. 

Kant și argumentul teleologic 
Contribuţia filosofică a marelui gânditor german din acea perioadă istorică 


iluministă este destul de greu de decelat, el fiind, după cum se ştie, un agnostic în ceea 
ce priveşte cunoaşterea lui Dumnezeu şi ca atare orice argument demonstrativ în 
sprijinul susţinerii existenței lui Dumnezeu capătă o particularitate ce intră sub 
influenţa acestui agnosticism. La fel de ambiguu este Kant şi în ceea e priveşte 
concepţia sa despre lume şi experienţa umană, acordând deopotrivă importanţă atât 
transcendențţei, cât și imanenţei - omului și minții umane. 

Legat de lume, Kant o percepe printr-o dublă măsură: aşa cum este ea, fiind 
vorba despe lumea perceptibilă, şi de o lume nevăzută, care nu este dată în niciun fel 
în experiență, așa încât să o putem compara cu cea despre care vorbim, comună cu 
experiența senzorială a fiecărui individ conștient de existenţa acestei lumi. În 
conformitate cu această concepţie agnostic-raţionalistă, Kant consideră în raport cu 
acest argument teleologic cu privire mai ales la ordinea din univers că aceasta nu este 
impusă atât de Dumnezeu, cât de mintea omului, ceea ce face ca acest mare filosof să 
creadă mai puţin în atributul omnipotenţei divinității şi a existenței altei lumi decât 
cea existentă și gândită de mintea proprie. Pe o asemenea percepţie sensorial-rațională 
este întemeiată concepţia lui Kant despre acest argument, justificând respingerea 
parțială a argumentului teleologic și ontologic privind existenţa lui Dumnezeu. 

Pentru a putea să delimiteze aceste două lumi, Kant introduce în limbajul 
filosofic două concepte originale: noumenon şi phaenomenon - numen şi fenomen, 
concepte regăsite şi analizate în lucrarea de referinţă Critica Raţiunii Pure. 

Încercând să determine atributele care pot fi cunoscute despre noumenon, |. 
Kant recurge la modelul discursiv al teologiei negative — apofatice, fundamentate de 
Dionisie Areopagitul. Astfel, el reafirmă caracteristicile enunțate de Părinţii Bisericii 
despre Fiinţa Divină, existând în acest sens aşa - numitele argumente patristice, 
argumente prin care este susținută existenţa lui Dumnezeu. O asemenea Fiinţă, la 
Kant devine, după cum vom arăta, Ființa noumenală, considerată ca fiind, fără să îi 
putem deconspira - cunoaşte natura Sa. 

Pentru a înţelege acest concept kantian - asemenea filosofiei sale, considerăm 
oportun şi necesar să facem câteva precizări legate de aceste două categorii pe care se 
articulează filosofia lui Kant. În acest sens vom începe cu precizarea că această 
categorie filosofică de noumenon este cunoscută sub denumirea consacrată filosofiei 
kantiene prin conceptul de „lucrul-în-sine” Das-Ding-an-Sich, care transcende în mod 
infinit mintea subiectului uman, fiind un concept predeterminat de altceva decât ceea 
ce poate gândi mintea umană, chiar dacă îl concepem cu ajutorul minţii. 

Această concepţie se pare că este inspirată de gânditorul grec Didimus cel 
Orb (331-398 d.Hr.), care la rândul său a fost influenţat de Origen, fiind un apărător 

al doctrinei trinitare, combătând arianismul şi pe Arie, fondatorul acestui curent 
teologic antitrinitar. Doar atât vom spune despre Didimus, că întra-devăr a rămas orb 
la 4 ani, ceea ce i-a îngreunat pregătirea teologică directă, fiind spijinit de alții în 
această pregătire. Mai trebuie spus că Didimus a împărtășit concepția lui Origene și a 
altor părinți ai Patristicii cu privire la doctrina Sfintei Treimi, ridicându-se împotriva 
arianismului. 

Ceea ce este mai important să ştim despre Didimus este concepţia sa despre 
Dumnezeu cu privire la argumentul teleologic. lată ce spune Didimus în acest sens: 
„Fiind sursa bunătăţii, Dumnezeu, chiar şi după cădere, ne cheamă din nou, nu prin 
ştergerea completă din mintea noastră a cunoștinței binelui chiar dacă noi ne-am întors 
de la virtute la păcat. Aceasta este ceea ce Dumnezeu, acum, a făcut atunci pentru 
Adam chemându-l chiar dacă el se ascunsese, spunându-i: «Adame, unde eşti?» 
Adam, de fapt, fusese pus acolo de Dumnezeu ca să lucreze şi să păzească Grădina 
Raiului; el primise acest rol de la El ca să îi fie proprietar (grădinii). 

Depăşind această paranteză, vom mai face precizarea că în concepția lui Kant 
noumen-ul este un fiind pentru subiectul cunoscător, temei şi generator al tuturor 
obiectelor, care, din această cauză, sunt inepuizabile din punct de vedere al cunoaşterii 
(Sfântul Vasile cel Mare). În altă ordine de idei, trebuie spus că noumen-ul se 
descoperă, în subiectul cunoscător, ca un concept ce vizează o Fiinţă Perfectă, fiind 
caracterizat prin absenţa sa (cf. Grigorie de Nyssa). De aici denumirea sinonimă de 
Fiinţă Noumenală, („lucrul-în-sine”), care acţionează asupra subiectului cunoscător 
adecvându-şi energiile (dynameis) sale la experienţa sensibilă a subiectului (cf. loan 
Gură de Aur). Evident, cele două categorii kantiene nu sunt disjuncte, între ele se 
stabilesc anumite conexiuni, asemenea conexiunilor de la Creator la creaţie, ceea ce 
presupune că aceea Fiinţă Perfectă are în grija sa lumea creată. Conexiunea 
noumenon-phaenomenon este similară la I. Kant cu relaţia intellectus archetypus - 
intellectus ectypus, care în limba română ar avea ca şi corespondente: intelectul 
propriu sau phenomenul și intelectul generic, corespondent cu noumen-ul sau lucrul 
- în - sine. 

Rămâne totuşi o întrebare: „cum se întâmplă că lucrul în sine se lasă - sau este 
constrâns de subiect să se lase - perceput?” Ştiut fiind că filosoful german este un 
agnostic, respinge cunoaşterea lui Dumnezeu. Răspunsul kantian devenit celebru este 
„als-ob”, tradus prin expresiile lingvistice „ca” şi „cum”, prin acestea fiind inaugurat 
un discurs ontologic secund cu privire la condiţiile de posibilitate, realitate şi 
necesitate ale lucrului în sine, care presupun o ordine în sine şi un asemenea intelect 
arhetipal - intellectus archetypus faţă de care ordinea naturii şi intelectul generic - 
intellectus ectypus nu sunt nimic altceva decât ectypa, adică simple copii. Prin acest 

raport dintre intellectus archetypus - intellectus ectypus putem desprinde cum gândim 
despre ce gândim, apelând la gândirea proprie, care gândește ceea ce gândește, 
sinonim cu ceea ce Kant desemna prin intellectus arcetypus, diferit de acel intelect 
generic - intellectus ectypus, care gândește dincolo de ceea ce gândim noi. 

Astfel acele „realităţi” negândite de noi au fost considerate de Kant ca a fi 
„copii” ale gândurilor noastre, deosebindu-se din acest punct de vedere radical de 
Platon şi filosofia idealistă în general. La Kant este inversat raportul de subordonare 
şi primordialitate dintre idee și ceea ce a adevenit ideea, primordială fiind lumea 
materială față de lumea gândită, considerată ca a fi copia - ectypa lumii materiale, 
produsă tot de mintea umană. În plan ontologic, acest raport inversat este ca a fi un 
raport de determinare între mintea care gândeşte și ceea ce este în afara minţii, ceea 
ce face ca şi raportul dintre Creator şi craţie să fie inversat, divinității fiindu-i tot mai 
restrâns spațiul atributiv în favoarea omului şi rațiunii umane. Realitatea, cel puţin sub 
raport teologic, în ceea ce privește raportul dintre Dumnezeu și lumea creată, este cu 
totul alta: Dumnezeu este primordial, fiind considerat Creatorul acestei lumi, şi nu 
invers. 

Acest postulat teologic antikantian este susţinut şi de ştiinţă, edificator fiind 
în acest sens Principiul Antropic, în mod deosebit forma tare a acestuia, după care 
Inteligența Supremă a creat lumea în conformitate cu scopul suprem, acela implicat 
în mod apriori în Proiectul divin, omul nefiind un produs natural, ci o creaţie ce 
aparține unui Creator, creîndu-l în virtutea acestui scop. Aspecte negate de Kant, în 
pofida faptului că recunoaşte existenţa şi altei lumi decât cea fenomenală, desemnată 
prin ceea ce înţelege el prin noumen sau lucrul-în-sine. Astfel, prin întreaga sa 
filosofie, Kant dovedeşte cum cunoaşterea umană nu este în măsură să se extindă la 
lucruri neexperimentate şi, prin urmare, metafizica sau cunoaşterea realităţii ultime sau 
a unei lumi pur spirituale nu este posibilă. 

După Kant, toate cunoştinţele umane sunt reduse la lumea fenomenală sau la 
ceea ce este de obicei numit natură, care este numai aparenţa unei realități necunoscute, 
astfel că numai în această lume fenomenală cunoaşterea riguroasă este în mod obiectiv 
validă. Prin urmare, Dumnezeu nu poate fi subiect de cunoaştere pentru fiinţa umană. 
De fapt, până la Kant, Dumnezeu a fost unul din subiectele tradiționale ale metafizicii, 
căpătând alte forme decât cele asertate de teologie, în mod deosebit de teologia creștină, 
prin teza trinităţii divine. Astfel, argumentarea kantiană a acestei teze începe cu analiza 
dovezilor de existenţă a lui Dumnezeu, care sunt demonstrate ca a fi false după Kant: 
argumentul ontologic, cosmologic şi teleologic. 

Aspectele critice ale lui Kant asupra acestor argumente sunt contra- 
argumentate de marele filosof german. Astfel, potrivit opiniilor critice ale lui Kant, 
argumentele cosmologic şi teleologic par doar să se bazeze pe fapte de experienţă şi 

pe logica formală, dar ele nu sunt altceva decât forme mascate ale argumentului 
ontologic. Astfel, cauza primă şi ființa necesară sunt echivalenţe pentru Dumnezeu, 
dacă şi numai dacă acestea sunt echivalente cu ființa perfectă, care are existenţa ca 
atribut. 

Cu referință la argumentul teleologic, critica este destul de virulentă. În pofida 
faptului că acest argument este cel mai vechi, mai clar şi conform cu simţul comun al 
omului, Kant îl subapreciază, considerându-l ca a fi fals. Pentru Kant, prima cauză 
(Dumnezeu) nu poate fi gândită, deoarece îi lipseşte atributul existenţei, ba chiar mai 
mult, al unei existenţe perfecte. 

În ceea ce priveşte insuficienţa logică a argumentului teleologic, este uşor de 
văzut că argumentul prin forma - design-ul său este un caz special al argumentului 
cauzalităţii şi al cosmologiei. Apelând la principiul logic al tranzitivităţii, rezultă că 
argumentul cosmologic este fundat parţial pe argumentul ontologic, de unde concluzia 
logică în conformitate cu care şi argumentul teleologic este parțial eronat. 

Cu toate acestea, este imposibil de respins convingerea prin care, după Kant, 
toate părțile (elementele) naturii sunt interconectate în temeiul unei legi ca şi cum o 
Inteligență Divină ar fi introdus efectiv conexiunea în natură, deoarece sub 
conducerea ei subiectul cunoscător dobândeşte noi cunoştinţe despre natură. Astfel, 
forţa irezistibilă de convingere generează credinţa într-un Autor Suprem. Kant 
consideră că cele trei argumente sunt singurele posibile din punctul de vedere al 
rațiunii pure. Şi fiindcă acestea nu sunt teoretic valide, nici un altul nu poate fi 
formulat pentru a dovedi existenţa lui Dumnezeu. 

Kant nu neagă nici în Critica raţiunii pure, nici în altă parte , existenţa lui 
Dumnezeu, ci numai că Dumnezeu ar putea fi cunoscut, de unde eticheta de filosof agnostic. 
Este cunoscută atitudinea sa concesivă faţă de credinţa religioasă, exprimată într-un mod 
conclusiv prin cuvintele: „am găsit că este necesar să limitez cunoaşterea, în scopul de a 
face loc credinţei”. Această concluzie are la bază faptul că filosoful german nu consideră că 
divinul (to Theion) a dispărut, ci numai că s-a ascuns. Divinul nu iese din ascunderea 
sa, dar el are puterea să atragă în ascundere ceea ce este numit de el prin noumen. 

Tot de la Kant ştim că mintea - rațiunea umană nu poate infera nici de la 
conceptul unei fiinţe necesare la existenţa reală a lui Dumnezeu, nici de la existenţa 
reală a ordinii naturale la fiinţa necesară (Dumnezeu). Fiindcă, ne spune filosoful citat, 
fie Dumnezeu este înţeles ca o extensie a phaenomenelor, şi în acest caz Dumnezeu 
ar fi condiționat şi material, prin urmare, nu ar putea fi Dumnezeu, sau Dumnezeu 
este gândit ca fiind exterior phaenomenelor, ceea ce ar face ca în acest caz să nu 
putem enunţa nicio judecată despre existenţa lui Dumnezeu, deci prin urmare, 
Dumnezeu să rămână pentru raţiunea umană doar un ideal pur. 

Dar ceea ce este într-adevăr dovedit în Dialectica transcendentală este că nu 
este posibil de demonstrat nici non-existenţa lui Dumnezeu, ceea ce din punct de 
vedere logic este o concluzie logică negativă, iar din perspectivă teologică este o 
concluzie foarte pozitivă: neputând demonstra nonexistența, deducem că ceva 
nedemonstrabil raţional există dincolo de puterea minții și raţiunii umane. 

Un asemenea raționament aparţine teologiei raționale, care aşa cum se poate 
observa, în demonstrarea adevărurilor despre divinitate, apelează la logică şi nu la 
revelaţie. 

Aşa cum susţin exegeţii lui Kant, este evident că teologia sa raţională este de 
inspiraţie religioasă, fapt ce conduce la o anumită dimensiune teologică a operei sale. 
Punctul metodologic de plecare în formularea acestei telogii este regăsit în prima 
lucrare din cele trei Critici - Critica Raţiunii Pure, dar şi în Prolegomenele de mai 
târziu, unde Kant încearcă să determine condiţiile de corectitudine ale cunoaşterii 
umane, în scopul de a gândi lucrul-în-sine în afara experienţei sensibile. Astfel, 
această formă a lucrului în sine, din afara realității perceptibile (Dasein-ului lui 
Heidegger), este numit de Kant noumenon, iar acţiunea sa (dinamică, energică) asupra 
simţurilor umane este numită phaenomenon. 

Vom evidenția faptul că acest concept kantian de noumenon este o reflectare a 
ceea ce înseamnă divinitate - Dumnezeu. Astfel, orice dicţionar latin defineşte 
noumenon ca: Dumnezeu, zeitate, divinitate; şi voinţa zeilor care s-a făcut cunoscută pe 
sine muritorilor. Termenul are o origine greacă, fiind compus din nous („minte”) şi 
menyo („a dezvălui, a aduce în existenţă, a produce cunoştinţe”). Prin această natură 
compozită, acest concept conduce la sensul complex de „revelaţie afirmativă a spiritului 
care produce cunoştinţe”. De ce a ales Kant acest cuvânt pentru a ascunde în el subiectul 
clasic al metafizicii tradiţionale, în ultimă instanță, pe Dumnezeu, este greu de răspuns, 
încercându-se mai multe răspunsuri ipotetice. 

După unii, răspunsul la această întrebare, precum şi atitudinea sa agnostică, 
îşi găseşte originea în teza susținută de unii părinţi ce aparțineau acelei Şcoli 
Capadociene. Influențat fiind de reprezentanţii acestei școli, Kant a concentrat în 
termenul noumenon o întreagă tradiţie ortodoxă despre relaţia dintre Dumnezeu şi 
subiectul cunoscător. Acest raport dintre om şi divinitate a fost statuat, după cum vom 
arăta, prin Sfinţii Capadocieni, care au încercat şi au reuşit să facă din vasta lor cultură 
cale de comunicare cu oamenii şi cu Dumnezeu. Tot ei au fost printre primii gânditori 
religioşi care au înţeles că toate, bune sau rele, capătă un rost în efortul de împlinire 
pentru împărăţia lui Dumnezeu, așa cum a dorit Dumnezeu în Proiectul divin. 

Vom evidenția în continuare deschiderile teologice ale acestui argument 
teleologic, printre care mai importantă este predestinarea, un principiu fundamental 
care a condus la Reforma protestantistă de la mijlocul secolului al XVI-lea. 

IV.3.4. Argumentul teleologic şi Predestinarea 


După cum anticipam, argumentul teleologic este în conexiune cu celelalte 
argumente şi teorii interpretativ - demonstrative, printre care se situează şi teoria sau 
învățătura predestinării. Întrucât asupra aspectelor de ordin general ne-am ocupat 
într-o altă carte (Creștinismul între imanenţă și transcendenţă), aşa că nu vom mai 
reveni asupra lor, ci ne vom îndrepta atenția asupra acelor dimensiuni comune ce ţin 
de legătura dintre argumentul teleologic și predestinare. 

Vom aborda acest subiect plecând tot de la unele premize de ordin etimologic 
şi semantic, mai precis de la cuvântul predestinare, care, aşa cum vom putea observa, 
este un cuvânt de origine latină, derivând din cuvântul praedestinatio, care se traduce 
într-un mod relativ identic cu ceea ce desemnăm în limba română prin predestinare, 
însemnând ceea ce vom arăta în continuarea demersului analitic întreprins asupra 
acestei teorii teologice protestante. Înaintea analizei teoriei propriu-zise, simţim 
nevoia să evidențiem contribuția unui precursor al acestei teorii, a teologului și 
filosofului latin Sfântul Augustin. 


Contribuţia Sfântului Augustin la învăţătura predestinării 
Cel mai mult este susținut acest argument de către reprezentanţii teologiei 


predestinării, adică de protestanți, avându-l ca precursor pe marele teolog catolic 
Sfântul Augustin. Prin predestinare se înţelege de către ideologii acestei doctrine 
decizia din vejnicie a lui Dumnezeu, prin care a hotărât în El însuşi care este voia Sa 
cu privire la soarta fiecărui om. Nu toţi sunt creaţi în mod egal, ci unii sunt predestinaţi 
să aibă parte de viaţă veşnică, iar alţii de condamnare veşnică. Aşa cum am anticipat, 
înainte de apariția acestui curent protestantist cu privire la predestinare, germenii 
acestei orientări sunt regăsiţi la Sfântul/Fericitul Augustin (354-430 d.Hr), acest mare 
teolog catolic şi filosof fiind cel care a dezvoltat o asemenea învățătură sistematică 
despre predestinare. Lucrarea de referință în care şi-a dezvoltat teoria cu privinţă la 
predestinare este acea epistolă De Diversis quaestionibus ad Simplicianum (cunoscută 
prescurtat prin denumirea „ad Simplicianum“). În această carte, Sfântul Augustin şi- 
a elaborat învăţătura sa cu nuanţe specifice teoriei predestinării de mai târziu, în care 
explică ceea ce crede Sfântul Apostol Pavel în Epistola către Romani (5:12) ca a fi 
predestinarea şi modul cum trebuie interpretat întreg capitolul 9, unde este descrisă 
motivaţia lui Yahwe în alegerea poporului lui Israel, ca popor unic ales, prevestind 
ceea ce avea să fie dezvoltat prin această doctrină protestantă a predestinării. 

După Sfântul Augustin, mai întâi există planul lui Dumnezeu şi în urma 
planului Său El alege. (cf.op.cir.). Mai mult decât atât, el afirmă că Dumnezeu alege 
mai dinainte pentru tot atâţi oameni câţi îngeri au părăsit credinţa (Euchiridion de fide, 
spe et caritate 9/29). Doctrină pe care se bazează și Martorii lui lehova când 
delimitează „turma mică”, reprezentată de cei aleşi de Iehova pentru a intra în grațiile 
sale, adică de a ajunge în cer, în număr de 144.000 (număr ales nu în mod arbitrar, ci 
în virtutea unor artificii de calcul cabalistece), pe când „turma mare”, cu ceilalți 
martori, rămâne pe pământ. 

Întemeierea biblică noutestamentară a acestei presupuse alegeri și a doctrinei 
predestinării este regăsită în Epistola către Romani (8:30), unde Apostolul Pavel scria 
pentru posteritate, adresându-se viitorimii următoarele: „lar pe cei pe care mai 
dinainte i-a rânduit, pe aceștia i-a și chemat; şi pe cei pe care i-a chemat, i-a și 
îndreptățit; iar pe cei pe care i-a îndreptățit, i-a şi slăvit”. Versetul 30 trebuie citit în 
lumina versetului 29, verset în care este exprimat faptul că Dumnezeu alege potrivit 
cunoștinței sale mai dinainte. Ca atare, esenţa acestei doctrine protestantiste cu privire 
la predestinare pleacă de la ideea conform căreia oamenii sunt sortiți dinainte fie unei 
vieți în credinţă, fie unei vieți în neredință, fie salvării, fie pierzaniei. Din cauza acestei 
duble posibilităţi, se vorbeşte de predestinare dublă, acţionând din punct de vedere 
logic principiul terțiului exclus: omul este predestinat ori cu credință, cu destinaţia 
spre rai, ori fără credință, cu destinaţia spre iad, altă posibilitate fiind exclusă. 

De ce sunt predestinaţi - aleşi oamenii într-un sens sau altul, Sfântul Augustin 
nu ne explică, ceea ce ne spune doar este că Dumnezeu nu alege la întâmplare, ci pe 
baza unei decizi doar de El știute, cunoscând profilul uman dinaintea nașterii. Această 
lipsă de explicaţii o găsim şi în Epistola către Romani (9:15-16), pe care se 
fundamentează teoria predestinării, unde Apostolul Pavel ne spune: „Voi milui pe cel 
de care-Mi va fi milă și Mă voi îndura de cel ce-Mi este de’ndurare. Prin urmare, nu 
este nici de la cel ce vrea, nici de la cel ce aleargă, ci de la Dumnezeu Cel ce 
miluieşte”. Se subînţelege că cei miluiți vor fi cei care cred în Dumnezeu, şi nu cei 
rătăcitori, şi, am spune conform acestei teorii, cei respinşi pentru necredinţa cu care 
s-au născut în mod predestinat. 

Astăzi am fi înclinați să credem că predestinarea este asociată cu reîncarnarea, 
sufletul omului fiind ales pentru reîncarnare în virtutea faptelor altor vieții, naşterea 
sa într-un alt trup putând fi o penitenţă pentru faptele ulterioare, pentru care nu și-a 
înfăptuit pedeapsa pe deplin. Cert este faptul că prin acel aribut al omniscienței, de 
care este legat acest principiu, Dumnezeu cunoaşte omul mai dinainte de naşterea sau, 
mai corect spus, renaștere, alegându-l în raport cu vieţile anterioare. Din acest motiv, 
Sfântul Augustin spune că acel om care a acţionat conform binelui trebuie să 
mulțumească lui Dumnezeu pentru că i-a trimis o inspirație eficientă (adică un sistem 

de factori exteriori în care a putut percepe binele datorită unei iluminări directe asupra 
sufletului), în timp ce altora le-a negat sau amânat această favoare. Cel care a primit- 
o este considerat un ales. 

Toate ideile cu privire la teza predestinării sunt cuprinse în epistola amintită 
deja, De Diversis quaestionibus ad Simplicianum, în care marele teolog Augustin 
formulează un răspuns direct, adresat unor călugări care i-au pus întrebări în legătură 
cu această problemă dezbătută de acesta în epistola citată, anume cel ce vizează 
predestinarea, teorie dezvoltă ulterior de teologii predestinării, Luther şi Calvin. Pe de 
o parte este neîndoielnic că voința bună a lui Dumnezeu cu privire la alegerea Sa se 
datorează graţiei divine, de unde şi principiul protestantist „Sola gratia” (doar prin 
graţia divină), astfel încât nici un om nu poate să-și asume vreun merit, după cum nici 
o formă de libertate nu i se va opune, deşi Dumnezeu are această putere. 

În acest sens, graţia acţionează într-un mod eficient şi nu cauzal, într-un mod 
analog celui în care acţionează argumentele retorice: fiecare om are puterea şi 
libertatea de a se opune unor argumente persuasive - care îl conving. El poate insista 
în opinia sa personală și poate să se opună fără măcar să încerce a asculta argumentele 
care i se aduc. Poate însă să le asculte şi, înțelegându-le, se va lăsa convins de ele. 
Sufletele umane au dispoziţii foarte diverse şi este aproape o chestiune de şansă dacă 
fiecare dintre ele va întâlni la un moment dat argumentul potrivit cu dispoziţia sa, 
adică acel argument care să-i permită să perceapă binele ca motiv pentru alegere. 

Conform acestei analogii, Dumnezeu știe foarte bine ce situaţie este potrivită 
fiecărui suflet pentru ca acesta să poată avea acces la motivul alegerii binelui (am 
spune noi şi a trupului în care se va încorpora). Aceasta este grația: Dumnezeu ne 
oferă acele percepții care, în acord cu preștiința sa, constituie tocmai situaţia fericită 
pentru ca iluminarea noastră să aibă loc. Din acest motiv, aşa cum am mai spus, grația 
nu acţionează cauzal: deşi situația optimă ne este oferită de Dumnezeu, alegerea ne 
aparține. 

Astfel, eficiența graţiei nu înseamnă faptul că, fără ea, noi nu am avea 
capacitatea de a alege binele, ci faptul că fără graţie noi nu am dori binele. Graţia este 
invitația fără de care noi nu am avea un obiect al dorinţei, astfel că prin graţie transpare 
această dorință divină care ne însoțește pe parcursul acestei vieţi predestinate, atunci 
când avem credință sau ne respinge, atunci când nu dispunem de credinţă şi când 
destinaţia viitoare este iadul. 

Principiul predestinaţiei acţionează şi în modalităţile prin care Dumnezeu ne 
motivează să credem, astfel că credința se diferenţiază în raport cu sufletul omului. 
De aceea există mai multe căi prin care Dumnezeu ne poate invita la credință şi, dintre 
ele, fiecărui suflet i se potrivesc numai unele și nu toate, la unele sufletele mai joase 

sub raportul credinţei nici nu au acces. De aceea, în conformitate cu acest principiu, 
Dumnezeu ştie ce formă de invitaţie şi ce modalitate de motivaţie și argumentare 
privind credința va fi acceptată de fiecare suflet, conform dispoziţiei sale, dar şi care 
va fi respinsă. Aleşii sunt acei oameni cărora Dumnezeu le adresează acea invitație 
potrivită şi, am spune noi, în afara limbajului teologic, optimă şi eficientă. 

Ne permitem să îndemnăm credincioşii care doresc să se inițieze în credinţă, 
să înceapă cu alfabetul credinţei, care înseamnă mai mult socializare decât iniţiere, 
aceasta fiind specifică sufletelor cu propensiune spre căutare şi aprofundare, care 
necesită pe lângă credinţă şi un spirit evoluat, astfel că pe lângă convingerile rezultate 
în urma unor postulate religioase, să existe și unele îndoieli, prin care pot fi depășite 
unele aspecte dogmatice şi conservatoare cu privire la unele adevăruri biblice, mai 
mult sau mai puțin revelate. 

Din cele relatate până în present cu privire la predestinare şi alegere, se poate 
deduce că Sfântul Augustin și-a ales această temă din scrierile Bibliei, fiind unul 
dintre cei mai avizaţi interpreți - hermeneuţi ai textului biblic cu privire la acest 
subiect. Alegerea şi chemarea spre credință sunt regăsite în textele epistolelor 
Sfântului Apostol, unele dintre ele fiind deja amintite, dar şi în alte epistole, precum 
ar fi cea adresată către Efeseni (1:4-5), unde putem spune că Apostolul Pavel a fost 
cel mai explicit cu privire la această problemă legată de predestinare şi alegere. lată 
ce spune textul citat: “Întracest chip ne-a și ales întru El mai” nainte de întemeierea 
lumii, pentru ca”ntru iubire să fim în faţa Lui sfinți fără prihană”. Această capacitate 
previzionară este regăsită cu precădere la Sfântul Apostol şi evanghelist loan (6:64- 
65), unde acest atribut se referă la Iisus Hristos, care ştia dinainte cine nu crede în El 
şi cine îl va trăda. 

Tot aici este invocată şi alegerea, atunci când lisus spune: “...nimeni nu poate 
să vină la Mine, dacă nu i-a fost dat de la Tatăl”. Există și alte texte şi versete explicit 
formulate cu privire la această temă, dar nu ne vom ocupa de ele, ci vom trece la 
ceilalți doi mari fondatori ai teoriei și învățăturii protestante a predestinării, la marii 
teologi reformatori în cadrul catolicismului, Martin Luther şi Jean Calvin. 

Contribuţia reformatorilor protestanți: Luther și Calvin 

Ulterior, după mai bine de o mie de ani, acest subiect, predestinat aprofundării 
teologice, a fost reluat de teologul german M. Luther (1483-1546) şi de teologul de 
origine elveţiană J. Calvin (1509-1564). Aceștia aveau să dezvolte această doctrină și 
învățătură a teologiei predestinării luterane și calvine, aducând obiecţii și proteste 
teologiei catolice şi instituţiilor sale corupte. În celebra sa carte „Sclavia voinţei” 
Luther scrie următoarele: „Şi în cazul în care credem că Dumnezeu ştie şi stabileşte 
mai dinainte toate lucrurile şi că nimic nu se poate întâmpla decât prin voia Sa, atunci 

însăşi rațiunea omului mărturiseşte că nu există voinţă liberă nici în oameni, îngeri 
sau vreo altă creatură”. 

În ceea ce priveşte contribuţia și învățătura lui Calvin în teologia predestinării, 
aceasta a avut impact după moartea reformatorului amintit, mai precis după ce a fost 
discutată şi elaborată la Sinodul din Dort (1618-1619 în Olanda), când în urma 
evenimentului menţionat, a devenit doctrina oficială a Bisericii Reformate din 
Olanda, urmând să fie extinsă în toate ţările şi etniile care au îmbrățișat această 
doctrină protestantă luterană şi calvină, cu precădere în Germania și Elveţia, ţara de 
baştină a marelui teolog reformator. Doctrina teologică calvinistă o publică în anul 
1536 în lucrarea Instituția (doctrina) credinţei creștine, unde stabileşte şi diferenţele 
dintre teologia sa şi a protestantismului în general, protestanismul său fiind denumit 
„protestantism absolut”, iar predestinarea, „predestinare absolută”. În mod evident, 
cea mai importantă învăţătură calvinistă este cea legată de doctrina predestinaţiei sau 
doctrina alegerii duble, după cum mai este denumită această doctrină. Potrivit 
acesteia, Dumnezeu a ales înainte de creaţie, în mod apriori ar spune Kant, pe unii 
pentru mântuire, iar pe alții pentru distrugere, ca atare cei din urmă sunt predestinaţi 
la condamnare de la sine prin voința lui Dumnezeu. 

După Calvin, chiar mai înainte de a fi născuţi, Dumnezeu a decis că oamenii, 
în majoritate, nu vor avea posibilitatea să fie mântuiţi, prin urmare sunt sortiţi pedepsei 
iadului pentru păcatele ce aveau să le săvârşească prin atribuirea principiului liberului 
arbitru. Astfel, apare „Sola Gratia”, ceea ce se traduce prin faptul că sub acest 
principiu calvinist, omul este mântuit doar prin grația lui Dumnezeu, cu toate că 
reformatorul amintit susţinea că Dumnezeu nu este iubitor de oameni. 

Cu referință la sursa păcatului, doctrina predestinării susţinută de J.Calvin 
implică ideea că Dumnezeu a plănuit mai dinainte căderea omului în păcat, dorind ca 
majoritatea oamenilor să ajungă în iad, de unde se poate deduce că Dumnezeu este 
însuși sursa - cauza păcatului. Astfel, păcatul a eliminat din om liberul arbitru, orice 
posibilitate de îndreptare şi orice putere de a alege binele. 

În mod evident, celelalte teologii neagă această teză calvinistă cu privire la 
natura şi originea păcatului. Spre exemplu, religia ortodoxă susține că păcatul nu a 
distrus omul în totalitate ci, prin liberul arbitru, omul poate alege să îi urmeze lui 
Hristos. Astfel, mântuirea vine prin jertfa lui lisus Hristos şi prin conlucrarea dintre 
om şi Dumnezeu, conlucrare ce se manifestă prin credinţă şi fapte bune. 

Al doilea principiu teologic ce diferențiază protestantismul şi implicit 
predestinarea de celelalte religii, este principiul „Sola Fide”, care înseamnă că omul 
este mântuit doar prin credință. Aşadar, adepţii acestui curent protestantist al 
calvinilor, ca aproape toţi protestanții, afirmă că doar credinţa ajută la mântuire, 

faptele bune neexistând. Spre deosebire de calvinism, ortodoxia, prin Sfântul Apostol 
Iacob, primul episcop al Ierusalimului, susține că credinţa „dacă nu are fapte, doar în 
ea însăşi e moartă (...) (Iacob 2:17). 

În acelaşi timp, acelaşi apostol ne atenționează că „din fapte este îndreptățit 
omul, şi nu numai din credință (Iacob 2: 24). În contemporaneitate, o asemenea teză 
ce supraestimeazză rolul credinței este susținută și de un simbol al ortodoxiei, de 
nimeni altul decât de P.Țuţea, atunci când consideră credința, alături de rugăciune, 
drept principale instrumente care facilitează intrarea la/spre Dumnezeu, credinţa fiind 
după marele filosof creștin ortodox român „Poarta către (spre) Dumnezeu, iar forma 
prin care se intră la Dumnezeu e rugăciunea”. În acelaşi context, marele filosof român 
ne îndemna „să facem toți rugăciunea spre a începe reconstrucţia spirituală, spre a ne 
împlini ca fiinţe creştine”. 

Alături de cele două principii protestante, calvinii acordă un rol important 
Sfintei Scripturi, promovând în acest sens principiul „Sola Scriptura”, ceea ce 
înseamnă că doar Scriptura conţine adevărurile de credinţă, fiecare interpretându-le în 
mod personal, crezând că în afara Scripturii nu există nimic credibil. 

În mod paradoxal, calvinismul recunoaşte deciziile primelor patru Sinoade 
ecumenice, pe care le consideră exegeză biblică, unde sunt elaborate multe alte 
probleme de ordin doctrinar, printre care amintim Crezul creştin. Aşa cum ştim, religia 
ortodoxă susţine că alături de Biblie se află şi Sfânta Tradiţie, înţeleasă ca suma 
învățăturilor date de Apostolii primilor episcopi, iar aceştia celor de după ei până 
astăzi; învățături sistematizate în definițiile Sinoadelor Ecumenice, în scrierile 
Sfinţilor Părinţi şi în cărţile de slujbă ale Bisericii. În mod practic, Sfânta Tradiţie 
reprezintă şi o garanţie a interpretării corecte a Scripturii, pentru că ea poate fi şi 
răstălmăcită. 

În vederea susţinerii acestei doctrine au fost aduse mai multe dovezi. Una 
dintre acestea este cel cu referință la atributul lui Dumnezeu de a avea un caracter 
providenţial. Acest lucru este adevărat și argumentat în același timp prin faptul că 
Dumnezeu cunoaşte dinainte drumul fiecăruia în viaţa, stând în putere Sa să facă ce 
vrea cu fiecare. 

O altă dovadă că predestinarea există o reprezintă faptul că orice lucru la care 
ne raportăm are şi, am spune noi, este susținut de un scop. Dar există şi un alt fel de 
scop care nu poate fi atins prin mijloace proprii, de unde rezultă după cei care susțin 
teoria predestinării că avem nevoie de predestinare. Prin aceasta Dumnezeu ne 
îndrumă spre un scop final. Însă nu toţi oamenii ajung la Dumnezeu, deci Dumnezeu 
nu acordă graţia Sa tuturor. 

Chiar dacă în conformitate cu atributul iubirii, Dumnezeu îşi iubeşte toate 
creaturile sale, lucru adevărat şi susținut de majoritatea teologilor, conform teoriei 

predestinării, există ceva care nu se supune regulii iubirii divine, unii nebeneficiind 
de acest atribut divin, fiind predestinaţi uitării — scăpaţi și lipsiţi de graţia divină, în 
sensul că nu-i acceptă în împărăţia Sa, fiind predestinați iadului. Astfel şi numărul 
celor predestinaţi este foarte sigur, căci lui Dumnezeu toate îi sunt cunoscute din 
interiorul creaţiei. Acest număr nu este aleatoriu, ci se alege un număr necesar pentru 
scopul său final. Acest număr se stabileşte încă de la început printr-un fel de 
predefiniţie, omului nefiindu-i permis să-l cunoască, întrucât acest atribut al 
omniscienţei şi predestinaţiei aparţine în exclusivitate lui Dumnezeu, El fiind singurul 
în măsură să hotărască soarta noastră, aşa cum poate ne-a hărăzit-o de la început. 

Teologia şi filosofia modernă şi postmodernă în configurarea 
argumentului teleologic 

Problematica acestui argument fundamental este de strictă actualitate, el 
vizând mai mult ordinea lumii fizice, cu profunzimi adânci în lumea cuantică şi 
subcuantică, în analogie cu existenţa lui Dumnezeu, după cum este intitulat articolul 
„Argumentul Eutaxiologic” din cadrul şcolii de vară Religie, Ştiinţă, Filosofie care a 
avut loc în Septembrie 2012 la Facultatea de Filosofie a Universităţii din Bucureşti, 
susținut de lulian D. Toader, în care analizează argumentul ce justifică ideea 
existenţei lui Dumnezeu pe baza noțiunii de ordine a lumii fizice. 

Este unanim recunoscut faptul că încercările de a justifica ideea existenţei 
unei „rațiuni transcendente şi divine”, pornind de la anumite proprietăţi ale lumii 
fizice, au fost evidenţiate de teologi şi filosofi foarte devreme, în lumea antică pre- 
creștină. Cicero, spre pildă, scrie în tratatul său De Natura Deorum: „Când vedem 
ceva pus în mişcare de un mecanism, ca de pildă un planetariu sau un ceas sau alte 
astfel de lucruri, nu ne îndoim că aceste mașinării sunt lucrarea rațiunii. De aceea, 
când contemplăm întreaga întindere a cerului rotindu-se cu o viteză incredibilă şi 
producând cu o regularitate perfectă schimbările anuale ale anotimpurilor, fără 
accidente şi în deplină siguranță pentru toate lucrurile, cum putem pune la îndoială că 
toate acestea sunt nu numai efecte ale rațiunii, ci ale unei rațiuni transcendente şi 
divine?” (Cicero 45 î.H., p. 217). În lumea creştină medievală, Toma d” Aquino 
prezintă un argument destul de asemănător în Summa Theologiae: „Vedem că 
lucrurile fără inteligență, precum obiectele din natură, acționează cu un scop, și acest 
lucru este evident din faptul că ele acționează întotdeauna, sau aproape întotdeauna, 
în acelaşi fel, pentru a obţine rezultatul cel mai bun. Deci este clar că ele îşi ating 
scopul în mod intenţionat şi nu la întâmplare. Dar un lucru fără inteligență poate 
acționa în vederea atingerii unui scop doar dacă este îndreptat de o ființă înzestrată cu 
inteligență şi cunoaștere; precum săgeata este trimisă la ţintă de către arcaş. Astfel, o 

fiinţă inteligentă există care îndreaptă toate lucrurile din natură spre scopul lor. Pe 
această ființă noi o numim Dumnezeu”. 

Fără a insista încă asupra similarităţilor şi diferenţelor dintre aceste formulări 
ale argumentului, asupra structurii lor logice şi a caracterului lor epistemologic, ori 
asupra acelor proprietăţi pe care Cicero şi Toma le-au considerat suficiente pentru a 
indica existența unei fiinţe divine inteligente, creatoarea și ordonatoarea creației. 
Pentru înţelegerea acestei problematici ce vizează argumentul teleologic prin prisma 
rolului divinității este mai eficient un exemplu decât demonstraţia pur teoretică. 

Vom apela la exemplul oferit de William Paley (1743-1805), regăsit în 
lucrarea Natural Theology: „Să presupunem că, plimbandu-mă pe o pajişte, dau peste 
o piatră şi sunt întrebat cum a ajuns acea piatră să fie acolo. Aș putea răspunde că zace 
acolo dintotdeauna (...). Dar să presupunem că aș găsi un ceas pe jos şi aș fi întrebat 
cum s-a întâmplat ca ceasul să fie în acel loc. N-aş prea putea acum să dau răspunsul 
pe care l-am dat mai sus. (...) Când inspectăm ceasul, vedem că părţile lui sunt puse 
împreună cu un scop, de pildă sunt aranjate aşa încât să producă mişcare, iar acea 
mișcare este controlată ca să arate ora. (...) Observând acest mecanism (...), este 
inevitabilă, cred, inferenţa că ceasul trebuie să fi avut un creator, că trebuie să fi existat 
(...) un artizan ori artizani care l-au făcut pentru scopul pe care am văzut că îl serveşte 
de fapt, care au înţeles construcția lui şi au plănuit felul în care este folosit.” (W. Paley, 
op.cit. pp. 1-4). 

În legătură cu ordinea din univers, menţinută de o putere divină, s-a desprins 
un argument mai puţin cunoscut, şi anume argumentul eutaxiologic, pe care îl 
considerăm ca a fi un argument complementar argumentului teleologic, cel care 
vizează scopul creaţiei şi ordinea din lumea creată şi dominată de legile divine. 


IV.3.5. Argumentul eutaxiologic - al ordinii 


Ca argument rațional, formulat nu de un filosof sau teolog, ci de un geolog, 
anume de britanicul Lewis Ezra Hicks. Acest om de știință este primul care în lucrarea 
A critique of design-arguments, publicată în 1883, a introdus termenul de 
eutaxiologie. Pe înţelesul celor mulţi, eutaxiologia și argumentul eutaxiologc s-ar 
traduce prin faptul că “Domnia legii este doar un alt nume pentru ordinea naturii”, iar 
această ordine are pe cineva care o menţine, acel cineva fiind Creatorul divin. 

Ca atare, la acest argument plecăm de la proprietatea ordinii din univers, pe 
care Newton în Tratatul său de optică de la începutul secolului XVIII o atribuie lumii 
fizice, considerând că este suficientă pentru a indica şi demonstra existenţa lui 
Dumnezeu. Mai pe înțelesul tuturor, argumentul eutaxiologic este formulat în 
întrebările și răspunsul dat acestor întrebări puse de Newton. Astfel, marele savant se 

întreba: „Cum se face că soarele şi planetele gravitează unele către celelalte fără 
materie densă între ele? De unde toată ordinea şi frumuseţea pe care le vedem în lume? 
Ce împiedică stelele să cadă unele peste altele? 

Desigur, odată ce aceste lucruri sunt corect dezvăluite, se întreba savantul 
citat, nu apare din aceste fenomene faptul că există o ființă vie, incorporală, 
inteligentă, omniprezentă, care în spațiul infinit percepe lucrurile însele în mod 
complet şi le înțelege pe de-a-ntregul deoarece îi sunt prezente în mod nemijlocit?” 
(Newton 1704, Q28). Noi, astăzi, după multiple alte dovezi, nu putem răspunde decât 
afirmativ: există o putere deasupra puterilor cunoscute! 

Ca formă logică, sub raport ipotetic și probabilistic, acest argument ar putea 
lua următoarea formă logică, cuprinzând următoarele premise și inferenţă logică: 

PI. Lumea fizică pare a avea o ordine. 
P2. Dacă Dumnezeu ar exista, atunci lumea fizică ar avea o ordine. 
C. Astfel, probabil, Dumnezeu există. 

Pe lângă formularea lui ca un argument prin analogie, esenţa acestei inferenţe 
logice constă în faptul că existenţa lui Dumnezeu este propusă ca ipoteză care explică 
în modul cel mai satisfăcător cu putinţă proprietatea observabilă a lumii fizice de a 
avea o ordine, de unde se desprinde un alt argument logic - rațional, argumentul 
contingenței. 

Dar înainte de a analiza acest argument, să vedem ce asemănari şi deosebiri 
există între argumentul teleologic şi cel eutaxiologic, puse foarte clar în evidență de 
raționamentul logic de mai sus. Dacă ne referim la asemănări, din punct de vedere 
logic, ambele argumente au caracter inductiv. Cu alte cuvinte, nici unul dintre ele nu 
exclude posibilitatea ca premisele sa fie adevărate şi concluzia falsă. 

Din punct de vedere epistemologic, ambele argumente au caracter a 
posteriori. Cu alte cuvinte, cel puţin una dintre premisele lor este bazată pe experiența 
noastră senzorială, care justifică atribuirea unei proprietăți observabile artefactelor şi 
lumii fizice. De asemenea, ambele argumente au putere mare de convingere. Într- 
adevăr, cine ar putea nega că ordinea lumii fizice nu poate fi decât rezultatul unei 
simple coincidențe, care are la bază întâmplarea și nu necesitatea emergentă 
Proiectului divin? 

În ceea ce priveşte deosebirile, acestea sunt puse la fel de clar în evidenţă de 
reconstrucțiile de mai sus. Pare a fi evident că ordinea lumii fizice poate fi apreciată 
fără a considera vreun scop ori plan în conformitate cu care aceasta ar fi fost creată. 
Ordinea ceasului lui Paley poate fi apreciată fără a-i cunoaște scopul. Avantajul 
argumentului eutaxiologic constă în parte în eliminarea unei probleme majore 

întâmpinată de cel teleologic (confuzia dintre scop şi funcție, asemenea briciului lui 
Occam, ca metodă de simplificare a unor informaţii pentru a junge la esență). 

Şi acest argument este supus unor amendamente critice, plecând de la mai 
multe întrebări, precum: Ce înseamnă că lumea fizică este ordonată? Ce tip de ordine 
poate avea lumea fizică? Este acest tip de ordine suficient pentru a sugera o ființă 
ordonatoare? Există explicaţii alternative ale acestei ordini? Ne limităm doar la 
punerea întrebărilor, care se pot constitui în subiecte meditative pentru cei care pot 
întrezări răspunsurile lor adecvate. 

Observă că prin analogie cu ordinea creaţiei, ideea este că ordinea lumii fizice 
nu este surprinzătoare, nu are nevoie de nici o explicaţie, deoarece dacă lumea ar fi 
fost lipsită de ordine, adică haotică, noi nu am mai fi fost aici să o putem observa. 

Desigur, acest argument induce faptul că această ordine universală transcende 
lumea creată - legile fizice necesare menţinerii ordinii universale şi că aceste legi 
fizice, observabile în ultimă instanţă prin efectele lor, printre care şi apariția vieții şi 
a rațiunii, au la bază un autor divin. Aceeaşi idee, după care existenţa unei fiinţe divine 
inteligente este indicată de ordinea lumii fizice dată de legile naturii, este împărtăşită 
de Einstein în Mein Weltbild: „Sentimentul religios al omului de ştiinţă ia forma unei 
uimiri ecstatice față de armonia legii naturale, care dezvăluie o inteligență de o 
asemenea superioritate încât toată gândirea și acţiunea sistematică a ființelor umane 
este, prin comparaţie, o reflecţie total neînsemnată. Acest sentiment este principiul 
călăuzitor al vieţii şi muncii sale, în măsura în care reuşeşte să reziste înlănțuirii 
dorinţei egoiste. Este, fără îndoială, foarte asemănător sentimentului care a posedat 
geniile religioase ale tuturor veacurilor.” 

Un alt fizician şi matematician german, coleg cu Einstein, Hermann Weyl, 
scrie ceva asemănător în lucrarea sa The Open World: Cum se manifestă divinul în 
natură? Răspunsul lui este următorul: faptul că natura este supusă unor legi 
matematice este revelaţia rațiunii divine. Lumea nu este un haos, ci un cosmos ordonat 
armonios de legi matematice inviolabile. Astfel, pe lungul drum al experienţei, în 
toate veacurile, această credinţă în ordinea lumii şi în Dumnezeu ca cel ce o pune în 
ordine, a găsit întotdeauna noi şi surprinzătoare puncte de sprijin în realitatea creată, 
descoperite de cele mai luminate minți. 

Mai recent, fizicianul american Paul Davies remarca următoarele: “Oamenii 
cred, fără a se gândi prea mult, că lumea fizică este ordonată și inteligibilă. Ordinea 
fundamentală în natură - legile fizicii - este pur şi simplu acceptată ca dată, ca un fapt 
elementar. Nimeni nu întreabă de unde vin aceste legi? Totuşi, chiar şi cei mai atei 
oameni de ştiinţă acceptă, ca pe un act de credinţă, existenţa unei ordini în natură 
bazată pe lege, care ne este comprehensibilă cel puțin în parte.” Astfel, putem face 

ştiinţă numai dacă adoptăm o viziune asupra lumii esențial teologică, ne spune 
savantul citat. 

Așa cum putem deduce, argumentul eutaxiolgic emerge descoperirilor 
ştiinţifice moderne şi postmoderne, mai ales din domeniul fizicii cuantice şi 
subcuantice. Fizica are, după cum bine se ştie, legi fenomenale (precum legea lui 
Boyle ori legile termodinamicii) și legi fundamentale (precum legile mecanicii 
cuantice ori legile relativităţii generale). Pe de o parte, este intuitiv să credem că 
ordinea lumii fizice invocată în argumentul eutaxiologic este determinată de legile 
fundamentale. 

Aceasta pentru că, după cum remarcă savantul contemporan Swinburne, 
“Haosul total la nivel fundamental va conduce în mod clar la haos la orice alt nivel”. 
Pe de altă parte, legile fenomenale par să indice altceva decât faptul că lumea fizică 
are o ordine, de unde fenomenul entropiei şi argumentul entropologic, la care vom 
reveni. Astfel, creșterea entropiei unui sistem fizic, postulată de legea a doua a 
termodinamicii, poate fi înţeleasă mai degrabă ca o creştere a dezordinii și nu ca 
menţinere a ordinii univesului. Să remarcăm, totuși, că şi un astfel de sistem, care 
manifestă o creştere a acestui tip de dezordinie, are o “ordine nomologică” prin lege, 
dată chiar de legea a doua a termodinamicii. 

Înainte de a vedea dacă legile fizicii sunt suficiente pentru a demonstra 
existența lui Dumnezeu, ar trebui să reflectăm şi la natura legilor fizicii şi să ne 
întrebăm retoric: Ce sunt legile fizicii? Există diferite abordări ale acestei întrebări în 
filosofia ştiinţei. De pildă, se poate crede, pe urmele lui David Hume şi ale altor 
filosofi contemporani de aceeași orientare filosofică cu acesta, că legile exprimă 
simple regularități, de tipul următoarei judecăţi ipotetice interogative: „Dacă această 
bucată de cupru este încălzită, atunci se dilată?”. Sau: „Dacă introducem în priză un 
cablu, atunci sudorul poate suda? ” Se desprinde cu ușurință că răspunsul are la bază 
argumentul cauzalităţii, surprinzând relaţia dintre cauză şi efect. Să punem altfel 
întrebările: „Dacă această bucată de cupru ar fi fost încălzită, atunci s-ar fi dilatat?” 
Sau: „Dacă am introduce cablul în priză, atunci ar putea suda sudorul respectiv?” 
Observăm că adevărul corespondent realității este condiţionat de ceva sau cineva: de 
fenomenul fizic al încălzirii şi de existența curentului electric în priză. Doar în aceste 
situații ar putea fi validat acest argument şi această lege fizică a cauzalității. 

Cu alte cuvinte, legile exprimă o necesitate fizică, şi anume o legătură 
necesară între anumite elemente, cum sunt în exemplele noastre: cuprul, temperatura, 
priza şi curentul electric, care validează legea cauzalității doar în anumite condiții - 
cerinţe legice, astfel că între aceste elemnte se instituie o legătură necesară bazată pe 

dispoziţiile obiectelor fizice (dispoziția unei bucăți de cupru de a se dilata la încălzire 
şi existența curentului electric). 

Cine induce această legătură în cadrul conexiunii universale ca urmare a 
extrapolării acestor raporturi cauzale particulare este o altă întrebare, la care nu putem 
răspunde decât prin Dumnezeu. După cum vom vedea mai jos, fiecare dintre aceste 
puncte de vedere duce la analize diferite ale argumentului eutaxiologic, ceea ce face 
să acceptăm în ultimă instanță şi în mod paradoxal, totodată, acel argument care 
statuează hazardul şi întâmplarea în dovedirea existenţei lui Dumnezeu, argumentul 
contingenței, şi, ulterior, după cum vom arăta, pe cel al entropiei, adică argumentul 
entropologic. 


IV.3.6. Argumentul contingenței 


Așa cum ne putem da seama, acest argument se desprinde din lumea fizică 
creată, infirmând caracterul necesar şi legic al raporturilor instituite între elementele 
ce o compun sau, şi mai mult, dintre creație și Creator, promovând întâmplarea 
generatoare a haoslui şi nu ordinea bazată pe necesitate. Orice minte sănătoasă poate 
constata că toate lucrurile din lume şi lumea în totalitatea ei sunt contingente şi supuse 
haosului - distrugeri iminente, ceea ce înseamnă că cineva contribuie în mod invizibil 
la această degradare şi nu provine de la sine, fără vreo cauză. Lumea există şi nimeni 
nu se îndoieşte de acest adevăr, precum nici de această degradare prin intermediul 
entropiei. 

Astfel se ajunge la concluzia că toate lucrurile din lume sunt condiționate şi 
dependente de altele şi că ele pot să existe şi pot să nu existe, cu alte cuvinte, existența 
lor este întâmplătoare şi nu necesară. Temporalitatea lor este un semn sigur că ele nu 
sunt necesare pentru lume, păstrându-şi acelaşi caracter şi în perioada existenţei, ca şi 
a dispariţiei lor. Iar slăbiciunea, insuficienţa şi nimicnicia lor le-o descoperă însăşi 
dispariţia lor. Dispariţie determinată în ultimă instanță de un factor cauzator. Dar ceea 
ce e valabil pentru lucrurile particulare şi singulare este valabil şi pentru lume în 
totalitatea ei. Căci, dacă lucrurile din lume sunt contingente, lumea însăşi e 
contingenţă, deoarece oricâte lucruri mărginite s-ar pune la un loc, suma lor rămâne 
mărginită, neputând fi exprimată prin infinitate, infirmând proprietatea infinitudinii ei 
şi a Celui care a creat-o, ceea ce este imposibil de realizat și chiar de gândit. 

Plecând de la constatarea realităţii contingenţei din lume, acest argument se 
ridică la o realitate necesară şi necauzată, deoarece contingentul în creație presupune 
în mod necesar absolutul cauzal. Gândirea logică nu se poate opri la contingentul 
particular spre a explica ce este contingentul absolut, ci postulează o fiinţă care îşi are 
rațiunea existenţei sale în sine. Existenţa acestei fiinţe este o necesitate internă, de 

aceea, atunci când Dumnezeu I s-a revelat lui Moise, nu I-a răspuns în modul cel mai 
concret cine este, limitându-se la binecunoscutul răspuns laconic: Eu sunt Cel ce este 
(leşirea 3:14), ceea ce înseamnă că El nu depinde de nimeni, El există de la Sine şi 
prin Sine, aspaţial şi atemporal 

Dar când vorbim de mărginit şi contingent, nu trebuie să înţelegem numai 
mărginirea în spaţiu şi timp, ci şi mărginirea în natura şi calitatea lucrurilor, ca atare 
prin aceasta înţelegem orice limitare ( a se vedea în acest sens lucrarea lui Gabriel 
Liiceanu, DESPRE LIMITĂ, Editura Humanitas, Bucureşti, 1994). Tot astfel, prin 
contrast, nemărginirea lui Dumnezeu nu e numai nemărginire în timp şi spaţiu, ci este 
nesfârşita Lui splendoare - măreție, infinita Lui perfecţiune, în plenitudinea ființei 
Sale. Contingentul rămâne însă contingent, chiar dacă ar fi etern, asemenea lui 
Dumnezeu, şi, ca atare, dacă lumea ar fi eternă, ea ar rămâne tot contingentă, fiind 
produsul creaţiei unui Creator etern. 

La fel şi materia, spre deosebire de spirit, chiar dacă ar exista din eternitate, 
deci n-ar avea început, nu-şi schimbă natura sa, rămân tot materie, adică ceva 
contingent, supus schimbării. Sunt semnificative în acest sens cuvintele unui teolog: 
„O piatră poate exista până în eternitate, ea rămâne însă ceea ce este. Eternitatea nu-i 
împrumută viaţa fără o cauză activă, ea rămâne nemişcată până în eternitate”, această 
cauză fiind inerioară, manifestându-se în timp prin acțiunea celei de-a doua legi a 
termodinamicii, exprimată prin principiul entropie, din care s-a desprins argumentul 
entropologic. 

Concluzia ce se desprinde din cele arătate mai înainte este că toate lucrurile 
din lume şi lumea în totalitatea ei fiind contingentă presupun existenţa cuiva din afara 
lumii: o ființă absolută, care să fie în acelaşi timp şi rațiunea suficientă a existenţei 
lumii şi propria sa rațiune suficientă. O ființă care să menţină ordinea supusă 
dezordinii, după cum vom arăta în continuare prin intermediul argumentului 
menționat mai sus, cel prin care este evidenţiată această tendință spre dezordine 
universală a creaţiei văzute, desemnată prin argumentul entropologic. 


IV.3.7. Argumentul entropologic 


Aşa cum am anticipat, acest argument pleaca de la principiile termodinamicii 
şi al eshatologiei, principii care demonstrează faptul că mișcarea universului în final 
va avea un sfârşit, se va destructura, ajungând probabil la starea sa inițială a creaţiei, 
când nu cunoștea dezordinea, domnind, conform acțiunii legii eutaxiologice, ordinea. 
Legea cauzalităţii, însă, ne spune că ceea ce are un sfârşit trebuie să fi avut şi un 
început, teologia și ştiinţa, deopotrivă, demonstrând acest lucru. O altă lege, Legea 

conservarii energiei, arată că în univers nimic nu se pierde, nimic nu se creează, ci 
totul se transformă în energie. 

Spre deosebire de această lege, fără să o contrazică, Legea entropiei (a 
deprecierii energiei) arată că în orice transformare de energie, rămâne o parte care este 
pierdută pentru transformările ulterioare. În acelaşi timp, această lege ne arată că un 
sistem evoluează către un grad din ce în ce mai sporit de dezordine (energia care 
organiză sistemul nu se transformă toată în timpul unui proces, ci o parte din ea se 
pierde, fără a şti şi putea controla această pierdere). 

Aşa cum este cunoscut din fizică, această lege a fost descoperită de fizicianul 
german Rudolph Clausius, iar consecinţele ei au fost formulate de W. Thomson. 
Astfel, argumentul entropologic se bazează pe încetarea oricăror procese de mişcare 
şi de tranformare din univers, ceea ce înseamnă că acest argument pleacă de la ipoteza 
că energia din univers va avea un iminent sfârșit. Întrebarea care a frământat mințile 
celor care sunt preocupați de această problemă este de unde provine aceasta energie 
primordială, necesară acelui început, dacă ea a avut într-adevăr un început? Sau, de 
ce este mai uşor să se strice ceva decât să se construiască? Este evident că de la ceva 
sau cineva diferit de lume și din afara ei, ceva fără început și fără sfarşit, care 
presupunea, deopotrivă, începutul şi sfârșitul acesteia: acest ceva nu poate fi în opinia 
creaționiştilor decât Dumnezeu. 

Este evidentă deja legătura dintre legea conservrii energiei și legea entropiei. 
Potrivit legii conservării energiei, suma generală a energiei din univers rămâne 
aceeaşi, dar prin fiecare proces din natură se modifică cuantumul de energie calorică 
prin aceea că toate transformările de energie tind spre un stadiu în care toate formele 
acesteia vor ajunge să fie transpuse în energie calorică. În acest din urmă stadiu, în 
univers se va produce un desăvârşit echilibru de temperatură, încetând orice proces de 
transformare şi ajungându-se astfel la o „pace eternă”, după cum denumesc sfârşitul 
acestei sări a creaţiei marii savanți fizicieni. Atunci energia nu va mai fi capabilă de 
nici o acţiune şi, astfel, viaţa organică va lua sfârşit, iar corpurile cereşti vor ajunge 
într-o completă stare de imobilitate. Este de prisos să ne mai întrebăm cine a prevăzut 
această finalitate şi mai ales de ce? Răspunsul întrevăzut conduce spre o supraputere 
exterioară universului creat, adică la Dumnezeu. Astfel argumentul entropologic se 
bazează pe încetarea oricăror procese de mişcare şi transformare din univers, ceea ce 
înseamnă că se ia în considerare faptul că energia din univers va avea un sfârşit. 

Dar dacă energia din univers va avea un sfârşit, ea trebuie să fi avut şi un 
început. Şi atunci apare inevitabila întrebare: de unde provine energia, am spune 
energie de la sine - intrinsecă sau, și mai mult, dacă este ea intrinsecă? Continuînd 
şirul raționamentelor și a judecăților ce le implică, vom ajunge la concluzia conform 
căreia, dacă lumea cu mişcarea ei ar exista din eternitate, atunci potrivit legii entropiei, 

de mult timp ar fi trebuit să ajungă la o completă imobilitate - sfârşit, iar dacă n-a 
ajuns încă, aceasta înseamnă că lumea şi mişcarea au un început, pentru că în 
conformitate cu acel principiu al termodinamicii, exprimat prin legea entropiei şi 
argumentul entropologic, va avea şi un sfârşit. 

Lumea a avut cu certitudine un început, după cum va avea şi un sfârşit. Şi 
atunci de unde energia lumii, al cărei mare şi impunător proces iniţial va ajunge odată 
la un repaus total? Răspunsul nu poate fi decât unul: De la sine nu o putea avea, căci 
natura nu poate nici câştiga, nici pierde energia. Aşadar, izvorul energiei în lume nu 
poate fi decât un principiu în afara lumii, care este atât cauza creaţiei - acea cauză 
necauzată, cât şi cauza sfârşitului acesteia, cu toate creaturile structurale cunoscute şi 
necunoscute. 

Dat fiind faptul că argumentul entropologic nu conchide la un adevărat 
început al lumii, ci numai la începutul procesului de transformare în univers, lăsând 
posibilitatea existenţei din eternitate a materiei şi erfergiei, el nu posedă o stringenţă 
suficientă numai prin sine pentru dovedirea existenţei lui Dumnezeu, de aceea 
valoarea lui e cu totul relativă. Ceasta înseamnă și presupune că în demonstrarea 
acestui adevăr creaţionist absolut sunt necesare şi alte argumente, cum este spre 
exemplu argumentul cauzalităţii, asupra căruia vom insista în continuare. 


IV.3.8. Argumentul cauzalităţii 


Vom analiza acest argument, nu în mod unilateral şi nici izolat, ci în strânsă 
legătură cu argumentele raționale, fiind evidențiat prin cele două legi universale ale 
termodinamicii, descoperite de mintea umană, care pot fi astfel subsumate în marea 
Lege a cauzei şi efectului. O asemenea lege universală se constituie într-o mărturie 
clară că Prima Cauză necauzată a universului trebuie să fie o Fiinţă (Dumnezeu) 
infinită, eternă, omnipotentă, omniscientă, vie, volitivă şi iubitoare. Astfel, din punct 
de vedere gnoseologic, Dumnezeu ne-a oferit șansa să gândim „gândurile Lui” şi să 
preluăm „ideile Sale” în tot ce întreprindem în acest univers cunoscut. Acel Mare 
dătător de Legi ale universului poate stabili, aplica și impune legile create de El, de 
aceea ne-a inspirat să le descoperim, pentru fiecare domeniu în pare şi într-un anumit 
segment temporal. Chiar dacă omul este făcut din acelaşi lut-aluat, acesta nu este nici 
creat şi nici frământat de om şi nici nu poate să se autocreeze-autofrământe în afara 
unei puteri din afara sa, existând și alte surse de energie care au condus la crearea 
universului şi al omului, dincolo de propria noastră energie sau/şi cea din universul 
creat. 

Aplicând logica cauzală, savanții au dedus că apare un lanţ continuu de efecte 
şi cauzele directe, care, în cele din urmă, ajung la o necauzată Cauză Primară. Tot ei 
au descoperit că ceea ce există în efect există şi în cauză, altfel efectul trebuia să se fi 
produs pe sine, ceea ce este absurd sub raport logic. Deci, același gen de cauze au 
același gen de efecte, acest postulat fiind numit din perspectivă cauzală şi cosmologică 
Principiul determinării universale. Ideea continuității cauzale, conform căreia 
anumite evenimente urmează unul după altul și rezultă unul din altul, este confirmată 
şi de Principiul conservării materiei și energiei. Conform acestor două principii, 
efectele se regăsesc în cauzele lor. Această congruență dintre cauze şi efecte, 
exprimată prin faptul că aceleaşi cauze similare produc efecte similare, constituie 
ceea ce în fizică numim Legea cauzei și efectului, ceea ce prin Principiul 
nedeterminării exprimă statistic cauzalitatea, permițându-i să fie utilizată în diverse 
domenii de activitate, nu doar în știință. 

Există însă o cauză mai înaltă, capabilă să producă unele miracole neînţelese 
încă, dar pe care omenirea le-a consemnat de-a lungul istoriei, o Cauză primară 
necauzată a tuturor cauzelor, o cauză care își are existenţa pentru sine și prin sine, 
prin producerea efectelor imanente acesteia și transcendente în raport cu ea, denumită 
ştiinţific Cauza Primară Infinită. Dacă acceptăm Marea Explozie a acelui ou cosmic 
- a întregului univers, atunci trebuie să acceptăm o asemenea cauză existentă în sine 
şi prin sine, ceea ce înseamnă că întreaga evoluţie a universului creat este subordonatt 
acestei legi a cauzalităţii și a acțiunii, în conformitate cu Principiile determinării şi 
nederminării universale. Astfel, în acest mod, baza biblică a științelor moderne, după 
cum este intitulată în mod sugestiv cartea lui H.M. Morris, Bazele Biblice ale Științei 
Moderne, dovedeşte că singura Cauză Primară necauzată a tuturor lucrurilor şi a 
legilor care poate și trebuie să fie acceptată pe baza afirmațiilor științifice din Biblie. 
Şi aceasta nu dintr-o motivaţie strict religioasă, ci din faptul că acestă Sfântă Carte 
este de inspiraţiei divină, putând fi denumită Cartea lui Dumnezeu, ca atare omul doar 
descoperă ceea ce a creat Dunmnezeu, ceea ce se constitue în dovezi științifice 
copleşitoare din întreaga Lui creaţie, gândite ulterior de savanții lumii, după El şi nu 
ca descoperiri proprii. 

Autorul întregii realităţi universale, acea Cauză Primară necauzată, este 
Dumnezeul nevăzut, etern, omniprezent, omnipotent şi transcendent, 
incomprehensibil (care nu poate fi nici văzut şi nici înțeles cu uşorință, care a zis: „Eu 
sunt Cel - Dintâi și Eu sunt de azi înainte; În afară de Mine, nu este Dumnezeu” 
(Isaia 44:6). Într-un mod și mai explicit este declamată unicitatea divină de Moise în 
Deuteronom (32:39, unde, prin intermediul cuvintelor transmise lui Moise de 
Dumnezeul lor, ne spune: „Vedeţi, vedeți că Eu sunt și că” n afară de Mine nu este alt 
Dumnezeu”. 

Așa cum am anticipat, argumentul cauzalităţii este foarte apropiat de celelalte 
argumente analizate, în mod deosebit de argumentul cosmologic şi teleologic, prin 
care este cuprinsă universlitatea la care face referinţă și acest argument, şi nu unele 
cauze minore, la care nu e nevoie intervenţia divină. În mod evident, problema 
cauzalității mișcării, schimbării şi devenirii nu putea să rămână un subiect periferic 
în cadrul gândirii filosofice, întrucât mișcarea devine un fapt cotidian observabil. Nu 
atât de observabilă este cauza mișcării, limită ce a condus la o multitudine de întrebări 
şi răspunsuri în acest registru al gândirii umane. Dacă Heraclit a ajuns la concluzia 
că mişcarea este universală, că totul curge, un alt mare filosof, Spinoza, a ajuns la 
concluzia că mişcarea are o cază în sine - causa sui, care este Dumnezeu, sau sub 
raport substanţialist: “substanţa causa sui” (substanţa îşi este sieşi cauza). 


Contribuţia lui Aristotel în configurarea argumentului cauzalităţii 
Chiar dacă acest argument a căpătat o nouă formă prin argumentul 


cosmologic, elaborat de teologul şi filosoful scolastic Toma d” Aquino, cel care s-a 
consacrat asupra lui sub aspect logic și filosofic a fost Aristotel. Prin această 
contribuţie - şi nu numai, el rămâne filosoful cauzalității mișcării, dacă ne este permisă 
o asemenea licență de limbaj. Astfel, prin atribuirea cauzei finale a mişcării 
universale unei puteri exterioare substanței din care este creată lumea, o susbtanță 
veșnică şi nemișcată, Aristotel ajunge pe calea raționamentului inductiv la concluzia 
că trebuie să existe un “mișcător”, care este el însuși nemișcat, devenind un “mișcător 
nemișcat”, adică un “Prim Motor” sau un “Actus purus” ce devine principiul mișcării, 
fiind asociat cu Dumnezeu. 

Nevoia lui Aristotel de a prevedea un asemenea prim motor necesar pleacă 
mai mult din considerente logice și ontologice decât teologice (demonstrarea 
existenței lui Dumnezeu). De aceea, putem spune că aceasta necesitate are mai mult 
determinări de ordin logic și ştiinţific, necesitând explicații amănunțite privind 
raporturile instituite între materie şi formă; mișcător şi nemișcat, şi între cauză și 
efect. De asemenea, în sprijinul demonstrațiilor făcute, mai introduce alte două 
categorii fundamentale: potența şi actul, preluînd de la Platon categoria de 
participarea, ca o categorie prin care se realizează transformarea materiei, ca 
principiu pasiv, în forme, ca principiu activ şi energie necesară în vederea obţinerii 
formelor, ca fiinţe în act, după cum denumește forma Aristotel, în raport cu ființele 
transformate din materie prin acel act al participării, devenind forme şi cauze al 
mişcării şi transformării. Astfel, după mecanismul lui Aristotel, toate lucrurile - 
fiinţele sunt potențial cuprinse în materie, schimbarea lor în forme necesitând o 
anumită energie cuprinsă în forme, ca parte activă a existenţei, care este energia, pe 
care filosoful grec o denumeşte entelehie. Energie, care așa cum am arătat la 

argumentul teleologic, este destinată unui anumit scop şi nu o unor forme arbitrare, ca 
simplu consum de energie ce ar conduce spre dezordine - entropie. 

Revenind la raporturile dintre categoriile menționate, în ceea ce priveşte 
primul raport, cel dintre materie şi formă, în explicaţia sa, Aristotel pleacă de la 
premisa logică conform căreia Universul este alcătuit din materie şi formă și în 
consecinţă orice materie tinde către forma ei (spre exemplu orice lichid - apa ia forma 
vasului - spaţiului în care este pusă), dar când îşi atinge forma procesul nu se încheie 
pentru că forma devine la rândul ei materia unei forme superioare. Acest proces 
durează, în principiu, la infinit. O asemenea constatare logică, importantă în acea 
vreme, astăzi nu mai surprinde. 

Al doilea raport, cel dintre mișcător şi nemișcat, funcţionează după următorul 
mecanism: tot ceea ce se mișcă îşi află cauza mişcării în altceva, mișcarea fiind 
separată de cauza sa, ceea ce înseamnă că avem întotdeauna un lucru mișcat şi altul 
care-l mișcă (spre exemplu, pământul se mişcă datorită unei cauze exterioare), ca 
mişcător al lumii și nu în calitate recunoscută de teiști, aceea de creator. În acest 
raționament, dacă lăsăm să funcționeze la infinit, poate apărea aceeaşi eroare ca în 
precedentul, astfel că mișcarea este continuă, fără scop. De aceea trebuie să existe un 
lucru care să le miște pe toate (asemenea formei care nu mai este materia altei forme), 
fără să fie el însuși mișcat. Acest “prim mișcător nemișcat” are cauza mişcarii în sine, 
nu în afara lui și el este causa causorum, Primul Motor - Primum Movens sau Actul 
Pur - Actus Purus, identic cu acel mișcător nemișcat şi acea cauză acauzată, care, 
aşa cum am anticipat deja, nu poate fi decât Dumnezeu. Acest Prim Mișcător nu poate 
fi el însuși în mişcare, deoarece atunci el ar trebui să se miște pe sine însuşi. În acest 
mod, pentru a evita înșiruirea la infinit a cauzelor şi efectelor şi a mişcării interioare, 
după cum a acceptat-o mult mai târziu Spinosa, Aristotel a considerat că trebuie să 
existe o cauză primă şi eficientă, dincolo de acea causa sui (cauza în sine, după 
Spinoza), la care ne-am mai referit. 

Această cauză desemnată prin Primul Motor sau Actul Pur devine o legitate 
universală, existând în mod logic și necesar. În același timp, după modelul lui Platon 
- şi nu numai, ea se identifică cu principiul universal, care era Binele, identic cu 
Dumnezeu, astfel că activitatea şi calitatea Sa devine contemplare și revelare în plan 
gnoseologic, ceea ce induce o bucurie spirituală prin capacitatea noastră de a ne aproia 
de Dumnezeu, sub raport cognitiv şi afectiv, ca fericire şi cunoaștere ultimă, am spune 
noi. O asemenea perspectivă, mai puţin analizată sub raport etic și teologic, o vom 
analiza şi noi în continuare, atunci când vom prezenta argumentul moral. 

Din tot ceea ce am prezentat, rezultă că doar prin existenţa lui Dumnezeu 
putem explica mișcarea tuturor “mișcărilor” din lume, nouă rămânându-ne sarcina să 
“urnim potenţa”, cum ar spune Aristotel, care se subînțelege că nu este identică cu 

Dumnezeu, întrucât materia ia forme infinite, devenind existente create. Ca atare şi 
Dumnezeu ar putea fi creat de altcineva, ceea ce ar fi o blasfemie prin negarea acelui 
atribut al existenţei Sale de sine stătător, adică al necreării. Pe de altă parte, ar putea 
să se transforme, să devină altceva decăt este - ceea ce ar nega atributul neschimbării 
- imuabilităţii şi cel al vejniciei, analizate într-un alt capitol al prezentei lucrări. 

De aceea, acest mod de interpretarea a raportului dintre mișcător şi nemișcat 
se constituie în unul din argumentele existenţei lui Dumnezeu, cunoscut şi sub 
denumirea de argumentul mișcării. Argument subsumat practic argumentului 
cauzalității. Întrebarea care şi-a pus-o Aristotel era: cine este acea forță care pune totul 
în mișcare?, pe acest fond cauzal - raport dintre cauză și efect, ştiind că orice cauză 
conduce la un efect, care devine cauza unui alt efect ş.a.m.d.. Aici se împotmoleşte 
Aristotel prin explicațiile sale metafizice, fiind nevoit să își explice lui însuşi cine este 
acea forță universală. Într-un mod, mai mult nevoit fiind, pe acel raţinament cauză - 
efect, extrapolat la scară universală, Aristotel ajunge la concluzia că acea forță 
universală exterioară este de natură supranaturală, identificându-o cu acel Actus 
Purus, adică cu Dumnezeu. 

În conformitate cu acest principiu al cauzalităţii afirmat de Aristotel, universal 
este guvernat de un lanţ cauzal infinit, ce implică o infinitate de conexiuni dintre sisteme, 
subsisteme, procese, fenomene, obiecte, elemente, la scară microcosmică şi 
macrocosmică, în ultimă instanță un lanţ de efecte şi cauze, coordonate de o forță 
exterioară acestora, care este considerată mai mare decât suma efectelor, întrucât şi 
cauzele particulare sunt mai mari decât efectele induse. Conform acestui principiu sau 
lege a cauzalităţii, în concepţia teologilor şi a fideiştilor, această cauza primă a universului 
trebuie să fie o fiinţă vie, iubitoare, sfântă, volitivă, personală, omniprezentă, omniscientă, 
omnipotentă, eternă şi infinită. Calităţi şi atribute ce parţial corespund principiului 
filosofic prin intermediul căruia este explicată originea universului. Aceste calități 
atribuite divinității nu sunt arbitrar alese, ci în conformitate cu unele cerințe şi principii 
logice, cauza primă a universului fiind consecința - inferenţa logică a unor alte cauze, 
constituite ca premize în cadrul unui raţionament divin, similar Proiectului divinității. 


Concepţia lui Henry H. Morris asupra argumentului cauzalității 
Se subînțelege că asupra acestui argument nu s-a referit numai Aristotel, în 


antichitate, ci asupra sa se stăruie și în filosofia contemporană, printre care gânditori îl are 
Henry H. Morris (op.cit). Așa cum vom prezenta mai jos, forma de prezentare a acestui 
argument este ajustată şi corelată (de noi) cu atributele menționate, astfel că acest lanţ 
cauzal prin care se exprimă legea cauzalităţii este în corespondență cu unele dintre 
atributele fundamentale ale divinității, cunoscând următoarea formă logică: 

1. Cauza primă a spațiului nelimitat trebuie să fie infinită, desemnând 
atributul omniprezeţei; 

2. Cauza Primă a timpului nesfârşit trebuie să fie eternă - atributul 
infinitudinii; 

3. Cauza Primă a energiei nelimitate trebuie să fie omnipotentă - atributul 
omnipotenţei,; 

4. Cauza Primă a complexităţii infinite trebuie să fie omniscient -atributul 
omniscienţei,; 

5. Cauza Primă a iubirii trebuie să fie iubirea - atributul iubirii; 

6. Cauza Primă a vieții trebuie să fie trăirea - atributul afectivității. 


Rezultă că, aşa cum am arătat în capitolul anterior, Dumnezeu dispune de foarte 
multe atribute, dincolo de creație, dar și prin ea, fiind aşa cum am mai arătat, o “fiinţă 
iubitoare, estetică, spirituală, morală, volitivă, conştientă, vie, omniscientă, omniprezentă, 
omnipotentă, eternă, infinită”, care dispune de puteri ce depăşesc suma puterii părților, 
chiar dacă puterea Sa este distributivă şi disipativă în raport cu orice act creat. 

Din acest lanţ cauzal se poate desprinde că nici una din cauzele prezentate nu sunt 
mai reduse, ca sferă de acţiune, decât efectele, regăsite în lumea materială şi energetică. 
Întrucât cauzele exceed efectele, prin extrapolarea lor în spaţiu şi timp, le pot transfera 
într-o altă realitate virtuală, sinonimă cu transcendenţa-lumea transcendentală, străină 
efectelor pariculare, dar comună cu efectul fundamental care este creaţia. În acest mod, 
creaţia are un Creator comun, dincolo de cauzele particulare, şi implicit de efectele induse 
de acestea. Aceasta este Cauza Primă a tuturor cauzelor, o cauză fără cauză sau 
necauzată, care le sintetizează şi integrează pe toate celelalte sub forma unui raport 
holistic, de la întreg la parte, şi nu invers. 

Ceea ce trebuie cunoscut este faptul că acest principiu al cauzalităţii este validat 
doar de religiile monoteiste, care admit un singur Dumnezeu şi un singur univers creat, 
precum este religia creştină, ca religie treimică, unde rolul de Prim Motor este îndeplinit 
de Duhul Sfânt, ca energie necreată ce aparține lui Dumnezeu Tatăl - Creatorul. În situaţia 
în care l-am extrapola la nivelul politeismului, panteismului sau al dualismului, acest 
principiu sau lege a cauzalităţii ar deveni inoperantă, întrucât ar fi recunoscute mai multe 
Cauze prime, mai mulţi dumnezei şi implicit mai multe creaţii, ceea ce ar schimba în mod 
radical religiile monoteiste şi ordinea prestabilită de Dumnezeu în cadrul actului creator. 
În ultimă instanţă, nu am mai putea admite un singur adevăr absolut cu privire la creaţie, 
ca adevăr revelat, şi nu dobândit prin intermediul rațiunii şi efortului uman cognitive, cum 
sunt şi atributele şi argumentele analizate de mintea umană. 

Şi aceasta deoarece cunoaşterea adevărului absolut transcende natură efectelor, 
fiind regăsit la nivelul Cauzei prime din seria infinită a cauzelor şi determinărilor, totul 
fiind necesar sub raport cauzal, implicit moartea sau entropia sistemelor deschise, printre 

care şi viaţa. În acest sens, un teolog rus, mai puţin cunoscut publicului cititor, afirma : 
“Cauza primă şi supremă care a creat cosmosul, creează toate fenomenele necesare acestui 
cosmos în durata existenței sale empirice”. Nu am fi întru totul de acord cu acest gânditor, 
întrucât această Cauză primă a ieşit de sub incidenţa logicii, fiind “străină” realității 
empirice, ea fiind resimțită mai mult în plan universal decât la nivelul raportului de 
cauzalitate din realitatea empirică, prin intermediul efectelor, care sunt emergente acestui 
plan empiric. 

Mergând pe firul raționamentului şi cel al intuiţiei, ne punem următoarea 
întrebarea, care poate fi și retorică: dacă cauza primă şi supremă care a creat universul şi 
a “zămislit” în mod miraculos omul, atunci pentru ce a fost necesar ca această “zămislire 
miraculoasă” să semene cu chipul Creatorului, adică să rămână neprihănit spiritualiceşte 
şi moral, cerință supremă pe care omul nu a putut-o nici respecta şi nici îndeplini?! 
Răspunsul ipotetic ar fi: pentru că o asemenea zămislire similară divinității, pentru a 
ajunge la starea sa ințială de puritate şi îndumnezeire, trebuie să parcurgă această realitate 
a cauzelor și efectelor, străină cauzei supreme, astfel că pentru a se putea reîntoarce la 
condiția sa existenţială primară, aceea de spirit-suflet, care se regăseşte într-un alt plan 
existențial decât cel în care se regăseşte forma sa material, trebuie ca în această lume 
trebuie să fie mântuit. 

Relativ aceeaşi întrebare este pusă şi de teologul rus citat şi anume pentru ce a 
fost “zămislirea neprihănită” necesară cosmosului, şi, am întreba noi, în continuare, pentru 
ce a creat Dumnezeu universul imperfect, supus degradării continue - entopiei sau 
deşertăciuni (după Eccleziast şi Apostolul Pavel) şi de ce a oferit omului posibilitatea 
liberului arbitru în acţiunile şi deciziile luate? Răspunsul este uşor previzibil sub raport 
teologic şi fideist: pentru a-l reîntoarce la starea iniţială din primele momente ale creaţiei, 
când totul era perfect, totul era îndumnezeit, existând o cauză în sine, în afara oricăror alte 
efecte cauzate de o asemenea cauză primă. 

În mod evident, problema cauzalităţii este regăsită peste tot în cadrul creației: 
în regnul animal, vegetal, uman, în lumea anorganică și organică, a mișcării, 
schimbării și devenirii, totul existând sub acest imperiu al cauzalității și determinării. 
Chiar dacă mişcarea, schimbarea şi devenirea devine un fapt cotidian observabil, nu 
atât de observabilă este cauza acestor fenomene și procese, fapt ce a condus la multe 
întrebări, găsindu-se fel de fel de răspunsuri. De aceea, experienţa şi raţiunea ne arată 
că lumea este o înşiruire organizată de cauze și efecte, însăşi ordinea din univers 
presupunând o asemenea înşiruire cauzală, ceea ce se constituie în a fi argumentul 
teleologic, pe care l-am analizat într-un alt subcapitol al lucrării. Astfel, orice lucru, 
fenomen, proces, este efectul unei cauze care l-a produs, dar care prin caracterul 
intercursiv poate fi și cauza unuia pe care- | produce. Ceea ce nu este posibil este ca 

un lucru, obţinut ca efect al unor cauze, să fie propria sa cauză, deoarece întotdeauna 
cauza este anterioară efectului. Întrucât nu putem merge la infinit din cauză în cauză, 
în conformitate cu acest argument al cauzalităţii, trebuie să ne oprim la o primă cauză, 
care nu mai presupune o altă cauză. Existenţa acestei prime cauze se impune cu 
necesitate, fără ea neputând exista înşiruirea ulterioară a acauzelor și efectelor 
emergente acestora. Pentru adepții acestui argument, această primă cauză, regăsită în 
plan universal - cosmologic, este identică cu ceea este desemnat prin Dumnezeu. 

Nu vom intra în detalii asupra concepţiei lui Aristotel - a modului cum îl 
percepe pe Dumnezeu, ci vom reitera un lucru cunoscut de cei inițiați în domeniul 
istoriei filosofiei, că, pentru Aristotel, Divinitatea avea o natură duală: 
transcedendentă şi imanentă. Pe de o parte era considerată forma pură - Spiritul pur, 
având deci o natură transcendentă, iar pe de altă parte, prin natura Sa imanentă, era 
identificată cu actualitatea absolută, ceea ce îi determina necesitatea existenței, 
pentru a nu își fi Sieși suficient. Două rațiuni disjuncte stau la baza acestui 
raționament: pe de o parte, fiindcă existenţa Sa este cuprinsă în Proiect-concept (la 
Aristotel), fiindu-și autosuficientă Sieși prin natura Sa transcendentă, sau pe de altă 
parte, dintr-o perspectivă substanțialist-panteistă, fiindcă Divinitatea este identică cu 
Creația, fiind actuală și reală, având deci un caracter imanent. De unde și această 
atitudine filosofică a hilomorfismului, ce vizează o asemenea cauzalitate duală a 
mișcării şi schimbării, prin cele două principii intrinseci: cel potențial, ce ţine de o 
putere exterioară - transcendentă, şi cel real - efectiv, ca formă devenită, care în ultimă 
instanţă este convergentă spre o finalitate implicită ce ţine de acea putere exterioară 
principiului şi realității devenite, adică de Creator, şi nu de una explicită și nici chiar 
arbitrară, cum ar putea lăsa să se înțeleagă prin acceptarea liberului arbitru, cu care 
Aristotel în mod evident nu opera în filosofia şi gândire sa. 


IV.3.9. Argumentul mișcării 


Subsumat și emergent în acelaşi timp, argumentul mişcării se desprinde din 
argumentului cauzalității, aparţinându-i în mod preponderent tot lui Aristotel, el fiind 
evidențiat şi de teologul şi filosoful fideist Toma d” Aquino. De aceea, o asemenea 
interpretare cauzală a mişcării îi atribuie marelui gânditor elen apelativul de filosoful 
mişcării, alături de alți gânditori ai acestui fenomen, în primul rând de primul mare 
dialectician, Heraclit, la care curgerea - fluiditatea materiei era identică cu mișcarea 
şi devenirea. 

Mediu i s-a dat o mare importanta de către reprezentanţii scolasticii, în mod 
deosebit de Toma d’ Aquino. În conformitate cu acest argument, tot ceea ce se mișcă 
nu se mișcă de la sine şi prin sine, ci se mișcă prin altul. Așadar, un lucru îl mișcă pe 

altul, ceea ce impune un prim mişcător (“primum movens”), un prim motor care a 
introdus mişcarea în lume. Acesta nu a fost mișcat de altceva sau de altcineva, decât 
Dumnezeu. 

Trebuie remarcat că Aristotel întelege mișcarea nu în sens restrâns, ci în cel 
mai larg sens, ca orice devenire, orice transformare, orice trecere de la o stare la alta. 
În mod evident, materia nu poate fi originea acestei mișcări, care are totdeauna o 
direcție, deoarece în univers nu există un punct fix de la care să fi început mișcarea și 
nici un centru de forţă din care să fi fost declanșată acea mare explozie, cunoscută sub 
denumirea de Big-Bang. 

Nici teoria expansiunii continue a universului nu-i poate găsi un centru de 
forță, și nici teoria marii explozii. În concluzie, nu există în lume o primă cauză, 
independentă, care să mişte totul. Cu toate acestea, în lume există mişcare 
pretutindeni, ceea ce, prin regresie ontologică, reclamă existenţa unei cauze 
primordiale, fără de care mișcarea şi devenirea ar rămâne inexplicabile. Aceasta prima 
cauză mișcătoare, percepută ca energie necondiționată de nimeni şi de nimic, este în 
concepția Stagiritului - Aristotel - Dumnezeu. 

Așa cum am anticipat în altă secvenţă din capitol, argumentul mişcării este 
contestat de mai mulți gânditori, unul dintre ei fiind Newton, prin binecunoscutul 
Principiul I al mecanicii sau principiul inerției. Principiu care a fost formulat pentru 
prima dată de Galilei, fiind cunoscut sub forma: “Orice corp îşi menţine starea de 
repaus sau de mişcare rectilinie uniformă atât timp cât asupra sa nu acţionează alte 
forţe sau suma forțelor care acționează asupra sa este nulă”. Așa cum se ştie din fizică 
- mecanică, principiul inerţiei introduce noțiunea de forță, care, așa cum este cunoscut, 
este o mărime vectorială prin care un corp acționează asupra altuia, transmițând 
mişcarea mecanică. De transmiterea interacțiunilor mecanice sunt răspunzătoare şi 
câmpurile de forţe existente în interiorul obiectelor la care se face referință. 

Conform acestui principiu, rezultanta egală cu zero a unui număr oarecare de 
forțe este echivalentă cu inexistența forţei. Mişcarea unui corp asupra căruia 
acționează mai multe forţe a căror rezultantă este nulă sau asupra căruia nu acţionează 
nicio forță se numeşte mişcare inerțială. Deoarece mișcarea este caracterizată în raport 
cu un sistem de referință ales arbitrar, mişcarea are caracter relativ. În acest sens, 
Galilei a formulat principiul relativității mişcării mecanice. Evident, analiza 
argumentului mișcării nu vizează această dimensiune imanentă a existenței, ci 
mişcarea acauzată, care presupune un factor cauzal care aparţine universalului și nu 
fenomenalului, ca să ne exprimăm într-un limbaj Kantian. 

Dar argumentul cauzalității şi implicit cel al mișcării, la nivel ontologic- 
cosmologic, are repercursiuni și asupra schimbării, desprinzânduse în acest sens așa- 

numitul argument al schimbării, pe care îl vom analiza, în mod succint, în 
corespondenţă cu celelalte forme ale argumentelor prin care se încearcă demonstrarea 
existenței lui Dumnezeu. 


IV.3.10. Argumentul schimbării 


În analiza acestui argument plecăm de la premiza că în lumea creată, pe lângă 
faptul că totul este supus mișcării, în acelaşi timp, totul este supus schimbării și 
devenirii. Aspect constatat încă din antichitate de Heraclit, fiindu-i binecunoscută 
sintagma prin care este surprinsă această tendință universală a fluidităţii şi schimbării: 
Panta rei - totul curge. Desigur, filosoful materialist, care susţinea drept principiul ce 
stă la baza existenţei, făcea referință la lumea materială, creația văzută, în termeni 
teologici, aşa cum o cunoaştem, care este o lume a schimbării. 

Este suficient să dăm un exemplu pentru a ne putea da seama de acest aspect: 
stejarul sub forma copacului s-a schimbat - metamorfozat din ghinda ajunsă la 
întâmplare într-un loc prielnic pentru a germina și a se transforma într-o tulpiniţă care 
avea să devină copac, cu totul diferită de acea ghindă din care provine. Un exemplu 
şi mai convingător este cel al transformărilor succesive a cărăbuşului de mai sau a 
viermelui de mătase, care aşa cum se ştie, prin schimbare capătă forme total diferite - 
de nerecunoscut, în raport cu starea sa inițială, dacă nu am dispune de o anumită 
experienţă în acest sens: din larvă ajung să zboare, ceea ce nu este specific întregului 
regn animal și cu atât mai puţin uman, cel puţin cât știm noi despre anatomo-fiziologia 
umană. 

Nu ne referim la procesul spermatogenezei, care şi el cunoaște schimbări 
succesive, ca urmare a acestei legi a schimbării din lumea creată. Întrebarea care și- 
au pus - o şi care ne mai miră și în prezent este cum s-a putut realiza o asemenea 
schimbare - nu dezvoltare - şi mai ales cu ajutorul cui?! Sau o altă întrebare ce își 
caută răspunsul din partea ştiinţei: Ce mecanisme stau la baza acestor schimbări la 
nivelul intraspeciei? 

Evident că lipsa unor răspunsuri convingătoare trimit spre Dumnezeu, Cel 
care a creat totul, fără să ne explice cum s-a realizat creația, ci doar etapele istorice, 
simbolizate prin zilele creaţiei. Cât despre om, așa cum se știe că a fost creat într-o 
formă aproximativă la început, dar a cunoscut ajustări succesive până la forma finală, 
în conformitate cu principiul divin al asemănării cu chipul lui Dumnezeu. 

De unde, pentru a putea explica schimbarea, derivă o altă întrebare şi mai 
profundă: este suficient să avem în vedere numai lucrul care se schimbă (ghinda, larva 
etc.) sau este nevoie şi de altceva - din afara acestora, pentru a se putea realiza 
transformarea lor sub raport morfologic? Răspunsul este inclus chiar în întrebare, 

acesta fiind de ordinul evidenţei. Întrebarea este: ce anume este necesar și în ce 
proporție? Din perspectivă naturală, am face referință la factorii climaterici (lumina, 
apa, aerul, hrana etc.), care devin şi factori cauzali ce contribuie la aceste schimbări. 
Mai greu este să ştim cine a dat viață acestor ființe supuse transformărilor prin 
intermediul schimbărilor. E mai mult decât evident că se cer şi alte lucruri din afara 
lor, pe care generic le numim energii creatoare, emergente energiei necreate. 

Rămând în acest spaţiu al florei, un aspect mai puţin interesat de nespecialişti 
este cel legat de existența copacilor din jurul nostru, care nici pe departe nu sunt creaţi 
în mod întâmplător, ci, dimporivă, în mod cauzal ne condiţioneză viaţa, dispunând de 
un scop exterior existenței lor propriu - zise. Pentru a înţelege mecanismul și suportul 
vieții acestora, oamenii de ştiinţă au întreprins cercetări ştiinţifice laborioase pentru a 
găsi secretul durabilităţii vieții și a formelor acestora. 

Printre observaţiile desprinse, au fost uimiţi să constate că în a supravieţui 
greutăţiilor la care sunt supuși în scurta lor existență, la fel ca și fiinţele înzestrate cu 
o minimă rațiune, aceștia au sfidat acei factori de risc cu care s-au confruntat, în 
primul rând, intemperiile climaterice naturale şi surpările de teren, mai ales în urma 
defrișărilor, cu consecinţele inerente în cadrul ecosistemului. Observațiile fiind în 
condiţii de furtună, au constat că aceştia depășesc dezechilibrul mecanic provocat de 
furia vântului, ceea ce o clădire proiectată de un proiectant nu întotdeauna rezistă în 
fața unor asemenea calamităţi - cutremure -, corectându-şi astfel poziţia în raport cu 
intensitatea acestor factori de risc- vântul şi marile furtuni. 

Concluzia desprinsă de cercetători a fost că întotdeauna copacii sau oricare 
alte fiinţe sunt pregătiți/te pentru pentru aceste situaţii riscante, în faţa unor furtuni 
sau a altor situații cu risc major care le-ar perturba evoluţia și în cele din urmă 
existența. Mai întâi, aceşti cercetători au observat că zilnic copacii, asemenea unui 
program impus din interior, fac mişcare, adică îşi deplasează centrul de greutate prin 
mișcări imperceptibile pentru ochiul uman, asemenea unor antrenamente făcute de 
om, înzestrat cu rațiune - inteligență -, menținându-și flexibilitatea și mobilitatea 
pentru vremuri grele, când sunt supuşi unor presiuni exterioare. 

De asemenea, tot pe calea observației empirice, depăşind acest gen al 
fiinţelor, putem observa că toate aceste fiinţe sunt intersate şi orientate spre lumină, 
un caz concret şi uşor observabil fiind floarea-soarelui. Prin generalizarea acestei 
tendinţe se ajunge la acel fenomen natural denumit tropism, care nu este altceva decât 
această tendință de acomodare și de orientare a unui organism vegetal fixat de pământ, 
într-o anumită direcţie, sub influenţa unei excitații exterioare ca lumina, căldura, 
gravitația, umiditatea etc. 

Plecând de la exemplul inițial cu copacii, ne întrebăm: dispun copacii de 
inteligență? Evident că da, ceea ce nu știm încă suficient de bine este cui aparține sau, 
mai bines spus, cine i-a înzestrat cu o asemenea inteligență naturală - nativă - 
biologică, necesară supravieţuirii, departe de a fi considerată doar un instinct al 
conservării şi perpetuării speciei, după cum se explică ştiinţific. 

Revenind la constatările în urma cercetărilor întreprinse, cercetătorii în cauză 
au observat că această mobilitate a copacilor, obţinută prin exerciţii zilnice, asemenea 
unor antrenamente planificate, operează ca un mecanism ce acționează din punctul cel 
mai de jos până la vârful copcilor, permițându-i să-şi corecteze poziţia. Astfel, copacul 
devine atât de flexibil, încât poate reveni la flexibilitatea iniţială. În ceea ce privește 
forma lor, precum și înălțimea, şi acești parametrii sunt condiţionați în creștere și 
formă, depinzând de lumină, ştiut fiind că plantele şi mai ales copacii se orientează 
doar pe vertical, adică spre în sus. Este o pură întâmplare acest lucru sau mai mult o 
necesitate? La fel, răspunsul invariabil înclină spre variant a doua a răspunsului: este 
o necesitate. 

lată cum natura, creația în general, ne conduce spre existența unui Creator. 
Prin intermediul raţiunii - intelectului și nu a revelaţiei, ajungem la concluzia şi 
înțelegerea faptului că Dumnezeu există în calitate de cauză primă și finală a 
substanțelor create, existând și presupunând o cale graduală a cunoaşterii și a esenței 
fiindurilor ontologice. Dată fiind distincția, în lucruri, dintre ființă şi esență, putem 
spune că lucrurile naturale nu-și conţin raţiunea suficientă a propriei lor existenţe 
(esenţa nu include niciodată existenţa lucrurilor), adică nu există de la sine și prin sine, 
ci presupun un Creator exterior lor de la care primesc existenţa. 

În ceea ce privește cunoaşterea Creatorului, este imposibil ca prin cunoașterea 
senzorială a lucrurilor să avem acces direct la raţiunea lor suficientă, regăsită în 
Creator. De aceea, putem considera că nu Dumnezeu este obiect prim al cunoașterii 
noastre, ci creaturile Sale, din care putem extrage natura şi esența divină încorporată 
în acestea, desemnată de acel principiu aristotelian denumit „quidditate”, prin care 
Aristotel desemna cauza primă a obiectului, substanța, esenţa acestuia și, în același 
timp, substanța formală din care au luat ființă lucrurile. Dar așa cum am mai spus, 
fiinţa lui Dumnezeu nu ne este nici accesibilă senzorial şi nici evidentă prin natura 
conceptelor pe care intelectul le abstrage prin generalizarea obţinută pe cale 
senzorială. De aceea, prin acest efort cognitiv, care ne conduce la anumite concluzii 
parțiale, este necesar în plus, faţă de limitele cunoaşterii senzoriale, să adâncim 
cunoaşterea prin intermediul intelectului, întrebând existenţa nu ce este, ci de ce este 
ceea ce este!? Doar aşa ne vom putea distanța de această existența imediată - dasein - 
ul heideggerian, înălțându-ne în acest mod şi scop spre formele abstracte ale 

existenței, în cele din urmă spre acel principiu aristotelic și în ultimă instanţă spre 
Dumnezeu. 

Revenind la exemplul dat, cu posibilităţi de extrapolare şi generalizare, 
concluzia desprinsă - ca să nu spunem morala - este că nu trebuie să ignorăm faptul 
că de la aceşti copaci - ființe iraționale - putem să învăţăm secretul biruinţei în viață 
şi mai ales în ceea ce priveşte viaţa spirituală, întrucât şi aceste fiinţe sunt înzestrate 
de Creator cu o asemenea inteligență în a birui în viață, adică dispun de acea rațiune 
suficientă. 

De la copaci trebuie să învăţăm să dorim doar ceea ce ne ese dat în viaţă, să 
luptăm cu intemperiile vieţii și să înţelegem scopul pentru care existăm, în niciun caz 
ca să - i distrugem prin tăiere iraţională, întrucât consecințele sunt catastrofale şi 
vizibile. 

Desigur, omul nu are nevoie doar de aceste exerciţii fizice zilnice pentru a 
supravieţui, lui îi sunt necesare exerciţiile spiritului şi ale minţii pentru a rămâne așa 
cum a fost creat. Astfel îți vei putea menţine verticalitatea sufletului și a staturii tale 
spirituale, în parametrii normalității condiţiilor tale de om și nu doar de ființă rezultată 
doar în urma unui proces procreativ, bazat mai mult pe instinct şi rațiune și în mai 
mică măsură pe credință. Din păcate, majoritatea oamenilor, astăzi și de-a lungul 
existenței omenirii, au pus şi pun accent mai mult pe latura exterioară fiinţei lor şi nu 
pe cea interioară, adică pe suflet şi dezvoltarea spirituală. Consecințele sunt vizibile, 
tendința entropiei la nivelul specie umane fiind mai mult decât evidentă. 

Din tot ceea ce am prezentat legat de argumentul schimbării, în coroborare și 
corespondență cu argumentul cauzalităţii și cel eutaxiologic, se desprinde concluzia 
în conformitate cu care nimic nu poate avea loc doar de la sine, ci în procesul 
schimbării sunt implicaţi atât factori endogeni, cât şi factori exogeni, pe un fond 
etiologic complex, astfel că schimbarea formei urmează un proiect prestabilit, la a 
cărei realizări contribuie atât lucrul sau ființa ce urmează a fi schimbată, în 
conformitate cu proiectul inițial, cât şi Proiectantul acelui proiect ce urmează a fi pus 
în practică, astfel că din sămânță va rodi viitoarea plantă, total deosebită de starea sa 
potențială, adică de ghindă sau oricare altă sămânță. Ceea ce surprinde este faptul că 
uneori procesul schimbării nu este liniar, ci cunoaște o evoluție în salturi prin 
schimbări succesive radicale, ceea ce nu se regăseşte în natură decât foarte rar. Știm 
din anii copilăriei că din acele minuscule ouă ale fluturelui viermelui de mătase ieşeau 
acele larve sub forma de vierme, care îşi ţeseau gogoşile unde viermii se transformau 
în fluturi, reluîndu-se ulterior acest ciclu al vieții şi schimbări, fără ca acea ființă să 
dispună de vreun proiect iniţial, totul fiind supus unei programări din afară. 

Evident că nu vom lăsa totul pe seama liberului arbitru, ci vom căuta să 
înțelegem fenomenul morfologic la care asistăm. Din lipsă de cunoştiințe în domeniul 
respective, vom accede la concluzia că ceea ce se petrece în acest proces al 
transformărilor nu vine de la sine, ci este coordonat de anumite forțe din afară, astfel 
că schimbarea se înscrie într-un lanţ al determinărilor cauzale, adică într-un lanţ trofic, 
şi nu este o pură întâmplare ce cade sub incidenţa liberului arbitru. Dar dacă 
schimbarea era proiectată şi implică o “schimbare care se va schimba”, nu poate avea 
forma ce va ajunge să o aibă ulterior fără anumite condiționări şi determinări, ceea ce 
înseamnă că trecerea de la potenţă la act sau formă, după cum avea să ne arate 
Aristotel, implică o energie, denumită de el enrelehie. Este acea energie din afara 
substanței şi a cauzelor din interiorul lucrului - ființei, care în creștinism avea să 
devină consubstanțială cu Creatorul, fiind denumită Duhul Sfânt. 

Într-o exprimare tautologică, această concluzie s-ar putea exprima astfel: 
rezultatul schimbării nu poate să existe în fapt înainte de schimbare. Mai precis: lucrul 
care se schimbă începe numai cu potenţialul schimbării pe care îl deţine, dar trebuie 
ca alte forţe din afară, necunoscute, să acţioneze asupra lui pentru ca acel potenţial să 
se actualizeze, altfel nu se poate schimba (copacul ar rămâne în stadiul inițial cu acel 
potențial nevalorificat, devenind copac doar prin schimbarea seminței care găsește 
condiţii prielnice pentru a germina şi creşte). Explicaţia fenomenului din perspectivă 
materialistă este relativ simplă, mult mai complexă este explicaţia care vizează 
schimbarea în plan mental și spiritual, unde factorii naturali nici pe departe nu pot 
explica de ce din doi fraţi, cu relativ același potențial genetic, unul poate ajunge un 
mare teolog, iar altul un criminal. Să aibă aceste schimbări determinări programate, 
pe un fond al necesităţii sau totul să cadă sub incidenţa liberului arbitru, cum se 
presupune că s-a întâmplat cu prima crimă fratricidă săvărşită de către Cain asupra lui 
Abel?! Sunt deocamdată întrebări retorice, aşa că ne abţinem în a da vreun răspuns! 

Şi ştiinţa - fizica în primul rând - vine în sprijinul explicării schimbării, 
constatând că nimic nu se schimbă de la sine. Lucrurile care se mişcă aparent de la 
sine, cum sunt corpurile animalelor, sunt puse în mişcare de dorință sau voinţă - 
altceva decât pur şi simplu moleculele lor. Iar atunci când animalul sau omul moare, 
moleculele rămân, dar corpul nu se mai mişcă fiindcă nu mai este prezentă acea 
dorință sau voinţă care să-l pună în mişcare. Desigur, şi la acest nivel întrebarea 
firească este: cine le insuflă acea dorință sau voinţă de a trăi? Medicina, la rândul ei, 
vorbeşte despre un suflet vital, care prin anumite mecanisme poate menţine viaţa în 
funcţie de dorinţa şi voinţa muribundului, părăsind mai repede sau mai târziu corpul 
în funcţie de aceste componente vitale, sinonime probabil cu acea scânteie divină 
insuflată de Creator la naşterea fiecărei ființe umane, ca potențialitate în devenirea 
omului spre asemănare cu Dumnezeu. 

Legat de sursa mișcării și schimbării, se ridică o altă întrebare: dacă lucrurile, 
din afara lucrului care urmează să se schimbe, se schimbă şi ele? Sau cu aplicabilitate 
la mișcare: cele care le mişcă se mişcă şi ele? Dacă da, atunci ajungem la concluzia 
că din perspectivă holistică, toate au nevoie să fie supuse acţiunii altor lucruri, altfel 
nu se pot schimba. Nu are importanţă cât de multe lucruri cuprinde seria, fiecare dintre 
acestea are nevoie de ceva din afara sa pentru a-şi actualiza potenţialitatea de a se 
schimba. Regresiv privind lucrurile, vom ajunge la concluzia lui Aristotel, apelând în 
răspunsul căutat la acea Cauză primă ce presupunea energia cauzatoare mișcării şi 
schimbării, răspuns ce face trimitere la Creator. 

Așa cum este cunoscut din fizică și astronomie, Universul este suma tuturor 
acestor lucruri - corpuri aflate în mişcare, oricât de multe ar fi acestea. Dar pe lângă 
acest process al mișcării, Universul se află şi într-un proces continuu de schimbare. 
Dar am arătat şi văzut deja că schimbarea oricărei fiinţe necesită o forţă exterioară 
care să o actualizeze. Prin urmare, există o forţă exterioară (suplimentară) universului, 
o ființă adevărată care transcende universul. Acesta este unul dintre înțelesurile 
cuvântului „Dumnezeu”. 

În sens invers - a unei logici negative, dacă nu există nimic în afară de 
universul material, atunci nu există nimic care să poată determina schimbarea 
universului. Dar, aşa cum susțin științele particulare, atât microuniversul, cât şi 
macrouniversul sunt supuse schimbării. Prin urmare, trebuie să existe ceva în plus față 
de universul material. Dar universul este suma întregii materii, spaţiului şi timpului. 
Aceste trei lucruri depind unul de celălalt. Prin urmare, această ființă din afara 
universului este în afara materiei, spaţiului şi timpului, ea fiind izvorul mişcării şi 
schimbărilor petrecute în univers - creația văzută. Sub raport onto-teologic, am putea 
spune că această sursă este izvorul neschimbător al schimbării. Un asemenea izvor 
neschimbător, nesecat, nu poate fi decât cea ce este nederminat - acauzat, care poartă 
denumirea generică de Dumnezeu. 

Vom încheia şirul întrebărilor cu cea mai zguduitoare întrebare legată de 
creaţie: cine a deţinut acea putere - energie care să declanşeze marea explozie - Big 
Bang - ul în urma căreia au avut loc schimbările succesive, emergente acelei energii 
încătuşate în nimc? Sau, cine a dispus de acea voinţă şi dorință de a transforma Spiritul 
- Cuvântul primordial - în materie - realitatea creată, aşa cum este cunoscută sau va 
urma să se transforme? Întrebări care îşi caută răspunsurile prin mintea şi cu sufletul 
omului, singura ființă raţională și îndumnezeită cunoscută până în present, chiar dacă 
ipotetic nu negăm și alte existenţe dotate cu rațiune, nu ştim dacă și cu credință, sau 
în ce măsură dispun de aceste variabile dependente şi emergente unei F'iințe Supreme, 
adică lui Dumnezeu. 

Dar când ne raportăm cognitiv şi ontologic la divinitate, prin natura lucrurilor 
devenim altceva decât acele ființe lipsite de o asemenea capacitate rezultată în urma 
îndumnezeirii omului. Devenim mai complecși şi mai responsabili, ceea ce face ca 
sentimentul divin înăscut în noi, să fie însoțit de un sentiment moral şi de o 
responsabilitate morală, prin care realizăm legătura permanentă cu Cel care ne-a creat. 
Așa cum vom arăta într-o altă secvență a prezentei lucrări, argumentul moral poate 
fi considerat un argument fundamental în demonstrarea existenţei lui Dumnezeu, fără 
moralitate neputând exista nici credinţă, ceea ce face ca Dumnezeu să existe în mod 
separat de ființa care a înzestrat-o cu capacitatea de a-L recunoaşte și cu puteri limitate 
în a-L cunoaște. 

De fapt, întreaga creaţie a fost realizată cu un scop bine intenţionat (a se 
revedea Principiul Antropic, cu formele sale), finalitatea creaţiei fiind convergentă 
spre schimbarea continuă, a omului cu precădere, în conformitate cu Proiectul inițial 
- iconomia divină, necunoscută nimănui în afara Proiectantului, adică a lui Dumnezeu 
Tatăl, celelalte două Persoane treimice având doar menirea la contribuţia acestui 
Proiect: Duhul Sfânt prin schimbarea creaţiei, iar Fiul lui Dumnezeu, prin schimbarea, 
mântuirea şi îndumnezeirea omului, devenind nu doar un homo sapiens, ci şi un homo 
religious şi probabil, în cele din urmă, ca finalitate creatoare, homo sacrus sau homo 
divinus, corespondentă celei mai înalte trepte rezultate în urma schimbării și care nu 
se va putea realize decât în acel spaţiu şi timp, străine celor cunoscute în această lume, 
unde trupul - materia ne împiedică să atingem acest prag final, când depășim și 
transferăm ontologicul în onto-teologic, adică în spirit sau duh. Dar de toate aceste 
aspecte complexe ne vom ocupa în capitolul prin care vom decela ceea ce este denumit 
ca a fi argumentul teleologic - finalist. 

Nu vom încheia acest demers analitic până nu vom face precizarea că aceste 
argumente raționale de tip cosmologic - cauzal, necesare în demonstrarea existenţei 
lui Dumnezeu, nu se bucură în totalitate de aportul adus ân acest demers, existând 
suficientă reticenţă și chiar atitudini de respingere, considerându-le drept produse ale 
minţii, care nu este în măsură să gândească şi să elaboreze asemenea argumente. 
Printre cei care nu sunt entuziasmați de aceste demonstraţii raționale, pe lângă atei şi 
agnostici în general, în cadrul religiei creştine se situeză credincioşii protestanți. 
Aceştia consideră că nu se poate şti nimic cu certitudine cu privire la Dumnezeu şi 
creație doar pe bază rațională, însăşi creaţia este văzută - cunoscută doar într-un 
procent de 4% din tot cee ce este creat de Dumnezeu. De aceea, unii le resping pe 
considerentul că ele nu pot dovedi nimic, iar alţii, deoarece pentru faptul că l-ar face 
pe om prea încrezător în puterile sale raționale, limitând credința în Creator. Ceea ce 
se poate constata însă din prezentarea acestor argumente este că fiecare dintre ele, 
plecând de la premise diferite, dovedeşte totuşi că ideea de Dumnezeu nu este o 

ficțiune sau un produs al minţii umane, ci această noțiune se impune cu mai multă sau 
mai puţină stringentă şi necesitate, corespunzând unei realități mai presus de lumea în 
care trăim, care este izvorul întregii existente. 

Vorbind însă la modul general despre valoarea şi puterea lor de convingere, 
trebuie să recunoaştem că aceste argumente, singure și în mod unilateral, nu sunt atât 
de puternice, încât să genereze credinţa în Dumnezeu în sufletele celor ce nu cred în 
El, dar pot să trezească credinţă acolo unde ea nu există sau a dispărut, este slăbită sau 
zdruncinată de îndoieli, specifice fiinţei umane datorită raţiunii, deoarece ele arată 
oricui cel puţin că din punct de vedere raţional, existența lui Dumnezeu nu este un 
nonsens, fiind dovedită sub raport rțional, adică ontologic, cosmologic, cauzal şi 
teleologic, susținută după cum vom arăta, de argumentul istoric şi moral. 

Realizând o privire general - sintetică asupra argumentelor raționale 
cosmologice, sub toate formele şi aspectele acestora, putem constata următoarele: a) 
argumentul cauzalităţii ne-a condus la o primă cauză a lumii; b) argumentul mişcării 
la un prim motor care a pus mişcarea în lume; c) argumentul contingenţei, la 
necesitatea unei ființe absolute care să creeze ordinea în univers; d) argumentul 
entropologic, la o cauză activă, care a început procesul de transformare a lumii și care 
va conduce spre sfârşitul ei. Sub toate aceste cauze sau aspecte, argumentul 
cosmologic postulează o primă cauză absolută a lumii. Această primă cauză, absolută, 
unică, transcendentă, conştientă şi activă nu poate fi decât Dumnezeu. În același timp, 
ea trebuie să mai posede următoarele însuşiri: 1. să fie necesară şi transcendentă; 2. 
inteligentă (rațională); 3. creatoare; 4. perfectă sub toate aspectele; 5. unică. O astfel 
de cauză nu poate fi în percepţia noastră decât Dumnezeu. 

Desigur, prin acest argument nu se poate determina şi preciza conţinutul 
noţiunii de Dumnezeu, dar se poate dovedi cel puţin existenţa unei fiinţe care posedă 
caracteristicile esenţiale ale fiinţei divine. Celelalte argumente pentru dovedirea 
existenţei lui Dumnezeu precizează şi îmbogăţesc în plus noţiunea de Dumnezeu. 
Printre acestea se regăsesc și argumentul istoric şi moral, pe care le vom prezenta în 
mod succint la sfârșitul demersului întreprins asupra acestei complexe problematici 
ce vizează argumentarea existenţei lui Dumnezeu. 


IV.3.11. Argumentul istoric 


Chiar dacă facem referinţă la istoria terestră a umanităţii, experienţa istorică 
a acesteia poate contribui la convingerea că aceasta nu s-a desfăşurat doar în 
conformitate cu principiul liberului arbitru, acceptat de Creator, ci în desfăşurarea ei 
a contribuit cineva care i-a direcționat mersul istoriei, guvernând-o, care din păcate a 


405 


IOAN JUDE Retorica Divină 


cunoscut şi abateri de la aceste direcţii proiectate de acel Proiectant divin de deasupra 
noastră şi a istoriei. De aceea putem spune că istoria omenirii s-a desfășurat, după 
Sfântul Apostol Pavel, a cunoscut trei etape, expimate în Epistola către Romani, în 
următoarea succesiune: chemare, îndreptățire şi slăvire. lată ce spune Apostolul 
Pavel în sursa citată: „lar pe cei pe care mai înainte i-a rânduit, pe aceştia i-a şi chemat; 
şi pe cei care i-a chemat, i-a și îndreptăţit; iar pe cei care i-a îndreptățit, i-a şi slăvit” 
(8:30). Argumentul istoric nu este nici unilateral şi nici univoc, ci el poate fi dedus 
din simbioza istoriei cu geografia, în forme diferite a percepţiei divinității, el fiind 
universal valabil pe întregul mapamond. Ca atare, sub forme diferite, ideea de 
Dumnezeu există pretutindeni, a existat şi va exista totdeauna, omul fiind înzestrat 
genetic - spiritual cu această propensiune spiritulă spre ceva superior lui și de 
necuprins cu propia-i minte, căruia trebuie să-i corespundă ceva, o ființă sau o enegie 
prin care poate controla această realitate cunoscută. De altfel, preistoria, istoria, 
etnografia, etnologia, sociologia şi nu în ultimul rând teologia, ca să nu mai vorbim 
de fizică şi chiar matematică, au dovedit, dovedesc şi vor dovedi că această ființă 
spirituală transcendentă are corespondenţă în imanent, adică în realitate. Stau mărturie 
în acest sens locaşurile şi obiectele de cult din preistorie, picturile rupestre regăsite în 
cel mai vechi aşezări omeneşti, din care transpare faptul că embrionul religios a apărut 
la om încă de la naștere, ca un reflex exisenţial creat odată cu creaţia. 

În altă ordine de idei, din perspectivă evenimențial - istorică, acest argument 
presupune existenţa lui Dumnezeu din universalitatea ideii de Dumnezeu, idee care 
există la toate popoarele şi în toate timpurile, evident sub forme diferite sub raport 
perceptiv. Deoarece ideea de Dumnezeu există la toate popoarele, argumentul istoric 
s-a numit şi argumentul consimțământului popoarelor - oamenilor, ca traducere din 
limba latină a sintagmei “consensus gentium”, ceea ce înseamnă că se bazează pe 
consensul tuturor popoarelor, care chiar dacă îl percep sub forme diferite, îl acceptă 
sub conținutul Său indefinit şi enigmatic. 

Evident, acest consens nu înseamnă neapărat o omogenizare a religiilor, ci 
doar credinţa în ceva ce este într-un anumit consens - unanimă, diferită prin formă, 
dar relativ omogenă prin conţinut. O asemenea diversitate ideologică - doctrinară a 
condus la argumentul etnologic, pe care nu-l susţinem întru totul, chiar dacă germenii 
monoteismului religios au cunoscut o asemenea paternitate etnică, prin poporul evreu, 
perceput ca popor ales, fiinţând în solul spiritual primitiv al acestor triburi de păstori 
nomazi. De ce nu îl susţinem, în primul rând pentru faptul că Dumnezeu nu există prin 
intermediul conştiinţei unor popoare și/sau indivizi izolaţi, ci are o determinare 
nederminată - acauzată, fiind o existenţă în Sine, doar mintea umană fiind în măsură 
să - I găsească asemenea limitări şi determinări corelate cu mediul geografic şi social. 
Dumnezeu este Unul și acelaşi pentru toţi, noi cei de pe planeta Pământ sau/şi de pe 

toate şi în toate celelalte spaţii intergalactice unde raţiunea poate accede la o asemenea 
Fiinţă Supremă. 

Asemenea deosebiri se regăsesc nu numai în cadrul doctrinelor religioase care 
se diferenţiază de la o religie la alta, ci chiar și în cadrul acelorași religii, ceea ce a 
condus la polemici şi chiar vărsare de sânge. A se vedea în acest sens lupta dintre 
protestanți şi catolici, în cadrul religiei creştine sau conflictele ideologice - doctrinare 
dintre cultele religioase protestante şi neoprotestante, între ele, pretinse deținătoare a 
adevărului absolut, ca să nu mai vorbim de confictul dintre creştinismul primitiv şi 
ereziile desprinse din această religie primară, care pe fondul unui spirit partizan au 
negat adevărurile dogmatice ale religiei din care s-au desprins. 

Privind retrospectiv, temeliile acestui argument au fost puse de numeroși 
filosofi şi învăţaţi din antichitate, el fiind unul din cele mai vechi argumente, apărând 
mai mult la nivelul conştiinţei sociale decât al celei sisematizate, care presupunea mai 
mult discernământ şi rigoare în gândire. Acest sentiment a existat și înainte de apariția 
religiilor sistematizate -istorice, cât și după, existând până la sfârşitul veacurilor. 
Astfel, înaintea lui Hristos şi a religiei creștine, acest argument a fost exprimat de 
Cicero prin cuvintele: „Nu e nici un popor atât de înapoiat şi de sălbatic, ca să nu 
creadă într-un Dumnezeu, chiar dacă nu știe ce fel este”. Acelaşi Cicero, într-o 
exprimare logică, mai spunea: „Ceea ce este admis de toți nu se poate să fie fals, 
pentru că trebuie să aibă rădăcină în ființa omului”, fiind un produs al divinității. După 
apariția ceştinismului, la începutul secolului al doileaa (d.Hr.), un reprezentant de 
seamă al Academiei lui Platon, Plutarh scria: "Veţi vedea, poate, cetăți fără întărituri, 
fără legi, veţi întâlni popoare care nu cunosc legi, întrebuinţarea banilor, dar un popor 
fără Dumnezeu n-a văzut încă nimeni”. 

Trecând de la această perspectivă inductivă - individuală şi sincronică la o 
perspectivă deductivă - holistică şi diacronică, se poate observa că omul şi 
comunităţile religioase percep realitatea socială şi istorică ca o piesă de teatru în care 
scenariu este scris de cel care şi regizează piesa respectivă, din al cărui joc al actorilor 
şi evenimentelor, rezultă intențiile acestui regizor - lui Dumnezeu cu privire la această 
lume creată şi regizată prin puterea și voinţa Sa. 

Din cele prezentate până aici şi acum, rezultă că acest argument este 
interconectat cu celelalte argumente, în mod deosebit cu argumentul teleologic şi 
finalist, din derularea istoriei putând desprinde care este Proiectul divin. Privind 
ordinea şi predestinarea, acest argument este corespondent cu ordinea universului, 
care este o dovadă peremtorie asupra faptului că această ordine este un argument 
plauzibil al existenţei unei puteri care coordonează şi impune această ordine, chiar 
dacă tendinţa universului este spre dezordine, fiind supusă principiului entropiei, în 

conformitate cu Legea a doua a termodinamicii, la care ne-am mai referit atunci când 
am analizat argumentul entropologic și cel al contingenței, aşa că nu vom mai insista 
asupra ei. 

Mai apropiat de argumentul istoric este argumentul moral, etica însăşi având 
resurse istorice, dar şi divine, dacă privim retrospectiv această conexiune dintre 
imanență şi transcendeță. Este suficient să invocăm Decalogul revelat de Yahwe lui 
Moise sau, și mai în trecut, nenumăratele Legăminte ale divinității cu diverșii indivizi 
aleşi, care au condus la acele timpuri istoria, bazându-se pe aceste principii. Așadar, 
omul şi istoria nu puteau coabita fără aceste principii etice, pe care din păcate nu odată 
le-a încălcat, dovadă istorică fiind nenumăratele sancţiuni din partea divinității în 
scopul readucerii umanităţii la aceste principii. De aceea, pentru omul fără prejudecăţi 
şi cu o gândire structurată pe valorile morale religioase, experiența de viaţă, 
coroborată cu ceea ce s-a petrecut pe pământ în multimilenară sa existenţă, se 
constituie un argument mai convingător decât celelalte argumente, fiind convins că 
derularea istoriei şi a vieţii se realizează în virtutea dorinței și voinței unei puteri 
supranaturale, în fața căreia se închină și se roagă în împrejurări care necesită 
asemenea rugăciuni şi mărturii de credință. Omul care crede cu adevărat crede că 
Dumnezeu este cel care decide soarta lui şi a întregii omeniri și că de puterea divină 
depinde însăşi existenţa speciei umane şi a lumii create. 

S-au adus obiecții împotriva acestui argument, spunându-se că așa cum au 
dispărut unele superstiții sau credinţe, după ce s-a reușit explicarea lor prin ştiintă, aşa 
şi credința în Dumnezeu va disparea când oamenii vor reuşi să explice toate 
fenomenele pe bază științifică. O concluzie pesimistă care nu corespunde realității, 
întrucât lipsa credințelor, diverse şi subiective, nu conduc în mod ineluctabil la 
inexistenţa lui Dumnezeu. Cu atât mai puţin descoperirile ştiinţelor, care vin să 
confirme existenţa unui univers planificat, creat în virtutea voinţei unui Planificator, 
dincolo și deasupra creaţiei. 

Alte aspecte ce consolidează rolul științei în demonstrarea existenței lui 
Dumnezeu vor fi prezentate în subcapitolul Argumentele științei în demonstrarea 
existenței lui Dumnezeu, aşa că nu vom insista, aici și acum, asupra acestei 
problematici, ci vom încheia cu argumentul anticipat mai sus, argumentul moral. 


IV.3.12. Argumentul moral 


Este considerat argument rațional, format la confluenţa istoriei cu societatea 
umană, și fără de care nu-și avea niciun sens. Etimologic privind lucrurile, acest 
argument bazat pe principiile morale transferate din plan transcendent în plan 
immanent, deci pe morală, este un derivat al latinescului mos, care se traduce prin 

obicei, fiind exprimat prin normativismul şi cultura ce diferențiază anumite popoare 
şi etnii create de Dumnezeu. Ca atare moralitatea supremă aparține divinității și 
societăţii și nu exclusiv celor care o promovează din perspectivă imanentă. Din 
această perspectivă, însuşi conceptul de Dumnezeu cade sub incidența moralității, 
mai ales în creștinism, unde sensul existenţial promovat de religie este de esență 
profund morală , iar Dumnezeu nu a fost și nu este altceva decât o personificare 
simbolică a ideilor morale fundamentale din societate, care subzistă prin aceste legi 
sociale, având la originea lor amprenta pusă de Providenţă. 

Aşa cum uşor ne putem da seama, din această perspectivă a dialecticii dintre 
societate şi divinitate prin prisma moralei, ideea unei ființe supreme nu e decât o 
reprezentare simbolică a autorităii morale şi a principiilor percepute ca principale 
valori în societate. Ce se întâmplă din acest punct de vedere atunci când nu considerăm 
că ar fi necesare aceste norme şi valori morale de esenţă divină sau, mai simplu spus, 
dacă Dumnezeu nu ar exista? Evident, nici normele morale nu ar avea pe ce să se 
fundamenteze, rămânând doar la condiția efemerului în funcție de dorințele 
oamenilor, fără vreun reper transcendent. 

De asemenea, fără aceste repere morale de esență divină nu mai putem emite 
decât idealuri morale ce cad sub incidența necesităților individuale şi sociale, în afara 
unui model şi a unui standard absolut în raport cu care să judecăm moralitatea actelor 
noastre de aici şi dintr-o altă lume de dincolo. În acest sens marele romancier şi filosof 
rus Dostoievski afirmase că dacă Dumnezeu nu ar exista, atunci totul ar fi permis. Dar 
Dumnezeu există, chiar El ne-a permis o asemenea permisivitate prin acceptarea 
liberului arbitru, care, dacă nu se încadrează în anumite limite de ordin moral, conduce 
la imoralitate, haos și anarhie, la acea stare entropică care în ultimă instanță, în 
societate şi la nivel uman, își are originalitatea în ignorarea moralității divine. 

De aceea putem spune că fără Dumnezeu nu poate să existe morală și, invers, 
fără morală nu-L putem accepta pe Dumnezeu, decât cel mult la nivel de principiu, 
dintr-o perspectivă exclusiv deistă şi nu teistă, şi cu atât mai puţin creştină. 

În acest sens, pentru studiul întreprins de noi asupra acestui argument, un rol 
mai important îl deţine morala creștină, ca învățătură despre atributele morale ale lui 
Dumnezeu, fără de care nu sunt de conceput nici prevederile acestei religii şi nici chiar 
credinţa religioasă, ca raport dintre om și divinitate. Aşa cum se ştie, acestă morală a 
fost descoperită - revelată „lumii de către Fiul lui Dumnezeu Cel întrupat, El însuşi 
fiind întruparea celei mai desăvârşite moralități, iar exemplul vieţii Lui este supremul 
ideal care poate fi urmărit de creştini” (I. Zăgrean, Morală Creștină, EIBMO, 1974, 
p.15). Același autor arăta în continuare că „în morala creștină, principiile şi 
învățăturile morale se înfățișează ca porunci ale lui Dumnezeu, pe care creştinul 

trebuie să le urmeze în mod necondiționat pentru desăvârşirea sa morală” (ibidem). 
Prin această învățătură morală, care este o călăuză în întreaga viaţă spiritual a 
creștinilor, suntem pregătiți nu doar pentru viaţa aceasta de pe pământ, ci şi pentru 
viața vejnică, la care creştinul este chemat, semn că „cineva” este interesat şi de viața 
vejnică din cealaltă lume. Pe acel „cineva”, misterios pentru început, îl numim 
Dumnezeu. 

Plecând de la această premiză ce evidenţiază raportul dintre divinitate și etică, 
putem afirma că aceste legi morale stau la baza credinţei adevărate și că în creștinism, 
cei doi piloni pe care este fundamentată religia sunt iubirea şi valorile morale, după 
care funcţionează în mod deosebit Biserica Ortodoxă, ca dreaptă şi iubitoare credință. 
Dacă Dumnezeu există şi, aşa cum am încercat să demonstrăm, avem toate motivele 
să credem în existența Sa, ceea ce în mod evident ne obligă să fim mai responsabili 
pentru faptele noastre înaintea lui Dumnezeu. În sens invers, dacă considerăm că 
Dumnezeu nu există, atunci noi am putea să facem orice dorim fără să ne îngrijorăm 
în privinţa judecății lui Dumnezeu, fiind nevoiţi să-L inventăm (Voltaire), întrucât 
consecințele şi impactul necredinţei, aşa cum putem deduce şi în prezent, sunt 
devastatoare, putând cădea uşor în deşertăciunea sufletului şi a minţii. Să sperăm că 
necredinţa va ajuta credinţei, precum boala sănătatea, şi că vom conştientiza aceste 
efecte distructive în plan moral şi spiritual, precum şi faptul că nimic nu poate exista 
fără un Creator, nici chiar Creatorul, care S-a “autoînfiinţat” în Logos divin Treimic 
în mintea credincioşilor creștini, deconspirându-și existența ființială prin Fiul Său 
născut şi nu făcut, asemenea creaţiei, fără a-l fi necesară această “autoînființare” în 
“autodemonstrarea” existenţei Sale în şi prin raţiunea umană. 

De ce şi-a dorit Dumnezeu acest scop şi această finalitate spre care se tinde, 
nu credem că vom putea ști vreodată, astfel că şi această mare enigmă ne va întări 
motivaţia căutări Lui prin noi şi în afara noastră, existența Sa depășind cu mult ceea 
ce putem cuprinde cu minte noastră limitată, orizonturile profunzimii Sale fiind intuite 
mai mult cu sufletul şi spiritul decât cu rațiunea. 

Adevăratul suport care susține acest argument se referă la profilul moral al 
omului, sinonim cu modelul moral al Fiului lui Dumnezeu, ceea ce conduce la 
concluzia că un asemenea moral există și ca atare și Dumnezeu. Această recunoaştere 
a existenţei lui Dumnezeu impune recunoaşterea existenţei relației de responsabilitate 
faţă de Dumnezeu, ceea ce în mod indirect impune şi necesitatea ca oamenii să fie 
iertați din partea lui Dumnezeu (Romani 3:23; 6:23). Dacă Dumnezeu există, atunci 
suntem responsabili pentru faptele noastre înaintea lui Dumnezeu. Dacă Dumnezeu 
nu există, atunci noi am putea să facem orice dorim, fără să fim îngrijoraţi în privinţa 
judecății lui Dumnezeu. 

Desigur, libertatea a fost consfințită chiar de la creaţie, aceasta nu înseamnă 
că este permisă libertatea absolută, pentru care omul primordial a fost sancționat în 
mod irevocabil. În mod paradoxal, ignorarea divinității şi promovarea atât de agresivă 
a necredinţei în existenţa lui Dumnezeu este de fapt un argument al existenţei Sale, pe 
care necredincioşii şi liberii cugetători ascund să recunoască acest adevăr legic inserat 
în om încă de la creație. 

Aceasta lege morală, pe care o putem considera ca o lege divină, asemenea 
dreptului divin, este dăruită (împartășită) omului în actul creaţiei. Sfântul Apostol 
Pavel ne spune în acest sens că şi la păgâni fapta legii (înscrisă ontologic în conștiița 
omului prin actul creației) este înscrisă “în inimile lor prin mărturia conștiinței și prin 
judecăţile lor, care îi învinovăţesc sau chiar îi apără în ziua când, potrivit Evangheliei 
mele, Dumnezeu va judeca, prin lisus Hristos, cele ascunse oamenilor” (Romani 
2:15).În acelaşi registru, Cicero ne spune că “legea morală e ceva veșnic, după care 
trebuie să se conducă lumea ; ultima ei temelie e Dumnezeu, care poruncește şi 
opreşte, şi acestă lege e aşa de veche, ca Duhul lui Dumnezeu Însuși”. La fel, în 
perioada modernă, Kant prețuia foarte mult acest argument moral, afirmând în acest 
sens că: “este firesc ca în lume virtutea să aibă ca răsplată fericirea, iar păcatul, viciul, 
să fie răsplătit cu nefericirea”. 

Din păcate, așa cum rezultă din istorie, în lumea aceasta un asemenea raport 
nu se realizează mereu. Totuşi mintea noastră, prin originea ei divină, pretinde 
existenţa unei alte lumi, în care virtutea să fie mereu răsplatită, iar răul, viciul, 
pedepsit. Însă pentru a se realiza acest raport, în acea lume trebuie să existe un 
judecător atotdrept , care să răsplătească pe fiecare după faptele sale. Iar acest 
judecător, conchidem noi, în deplin acord cu marele filosof (Kant), nu poate fi decât 
Dumnezeu. El este singurul în măsură să ne judece şi să ne ierte - mântuiască, “cu 
marea mila Lui”, sau, dimpotrivă, să ne pedepsească pentru faptele noastre negative 
săvârşite în această lume. De unde concluzia că judecăţile noastre morale au primit 
amprenta divinității şi că ele sunt făcute cu sprijinul bunătății şi mărinimiei infinite 
ale lui Dumnezeu, ca atribute principale ale Providenței. 

Se desprind mai multe atitudini față de impactul resimţit al acţiunii legilor 
morale divine asupra noastră, în funcție de orientarea teologică şi filosofică - morală, 
în primul rând. Spre exemplu, teismul şi teiştii susţin că un Dumnezeu este de o 
bunătate absolută şi nu se rezumă doar la creație şi nici nu se retrage din ea, 
supraveghând-o şi intervenind când aceste legi morale divine sunt ignorate. O primă 
intervenţie a constat în acele legăminte ale lui Yahwe cu primii patriarhi israeliți, 
culminând cu Decalogul revelat lui Moise, unde a avertizat asupra necesității 

respectării acelor prrincipii pentru ca societatea aceea tribală, cu reminiscențe 
politeiste, să poată supraviețui. 

Asemenea legi morale nu au fost nici pe departe singulare, ele au existat și la 
strămoșii noștri, în timpul lui Zalmoxis, cel care a elaborat aşa - numitele Legi 
Belagine, ca un mare Proiect divin, cu o continuitate în timp ce se întinde pe multe 
mii de ani ce include şi populația acestor teritorii, cu o încărcătură morală ce vizau 
cam acelaşi scop şi aceleaşi valori morale ca şi cele de tip mozaic, cuprinse în 
Decalogul biblic. 

Monoteișii la început, iar ulterior teiștii, îşi exprimau şi își exprimă şi în 
prezent îngrijorarea cu privire la faptul că, eliberate de constrângerile religioase, 
valorile relative care au apărut şi continuă să apară şi în prezent prin procesul 
secularizării și mondializări, în special al globalizării culturale şi spirituale, ar arunca 
societatea umană în anarhie şi într-un haos ireversibil. Așa s-a întâmplat în trecutul 
îndepărtat, când oamenii inconştienţi de rolul acestor legi morale divine le-au încălcat, 
ceea ce a necesitat intervenţia lui Dumnezeu prin coerciție și sancţiuni, care parțial 
contraziceau şi contraveneau cu acele atribute divine menţionate: bunătatea şi iubirea. 

În acest sens, antropologii şi în mod deosebit teologii susţin că numai o 
filosofie şi teologie morală bazate pe legile divine, sub forma Decalogului sau a 
Predicii de pe Munte, unde şi în care au fost prezentate de Iisus Hristos cele nouă 
trepte spre mântuire și îndumnezeire, aşa-numitele Fericiri, pot oferi lumii un sistem 
moral coeziv. În sens invers, subminarea fundamentului etic religios - creştin - în acest 
caz, dar nu numai, pe baza liberului arbitru, dus până la paroxism, asemenea cetăților 
biblice pedepsite, a condus şi va conduce la o exacerbare a libertății prost înţelese și 
la un comportament imoral sau în cel mai fericit caz, amoral, sub dominația acţiunii 
principiului lhberului arbitru, considerat drept un act de clemenţă divină, prost sau, 
mai bine zis, limitat înțeles. Ceea ce a făcut ca întreaga responsabilitate să fie declinată 
celui care a oferit acest principiu, atunci când i-a fost creată o asemenea oportunitate 
prin acel liber arbitru permanentizat de la creaţie până în prezent. 

Din păcate, pentru mulți credincioşi, ceea ce a mai rămas din acele atribute 
comune omului şi divinității nu sunt rezultatul nemijlocit al credinţei şi bunătății 
omului, ci se constituie mai mult drept rezultat al fricii față de pedeapsa divină, 
coroborată cu speranța recompenselor pentru faptele noastre încărcate de răutate, 
egoism şi lipsă de credinţă. Reverberează în mintea şi conştiinţa noastră cuvintele lui 
Einstein legate de acest aspect al moralității religioase, afirmând că: “Dacă oamenii 
sunt buni doar de frica unei pedepse sau în speranţa unei răsplăți, atunci suntem într - 
adevăr o adunătură jalnică!”. 

Dar și mai intersant este în acest sens raționamentul unui om de știință 
american, Michel Shermer, regăsit în lucrarea The Science of Good and Evil (Știința 

binelui şi a răului), unde spune că: “Dacă eşti de acord că, în absenţa lui Dumnezeu, 
ai comite jafuri, violuri şi crime, apari ca o persoană imorală şi am spune noi fără 
Dumnezeu (....) Dacă, pe de altă parte, recunoști că ai continuat să fii bun chiar şi 
atunci când nu eşti sub supravegherea divinității, subminezi în mod fatal ideea că 
avem nevoie de Dumnezeu ca să fim buni”. Aceasta, deoarece pentru unii bunătatea 
este un atribut divin de împrumut, iar pentru alţii, pentru credincioşii adevăraţi, un 
atribut constant de neînlocuit. Cum rezolvăm această dilemă, ca să nu-i spunem 
paradox, este întrebarea şi totodată algoritmul motivațional - afectiv şi nu doar 
rațional, care ne va călăuzi paşi spre credință și Dumnezeu, sau vom fi susținuți de 
liberul arbitru spre ceea ce este opus diviniăţii şi credinţei religioase, raţiunii excesive, 
pragmatismului exacerbat, în antiteză cu ceea ce presupune credința adevărată în 
Dumnezeu. 

Concluzia care se desprinde este că dacă Dumnezeu nu constituie baza 
moralității şi a bunătăţii umane, atunci bunătatea şi moralitatea provin dintr-o altă 
sursă, ca atare dispare nevoia lăuntrică de Dumnezeu, orientându-ne spre acea sursă 
spre care din păcate se îndreaptă tot mai mult omenirea. Extrapolând acest 
raționament, am putea spune că, dacă bunătatea şi moralitatea nu ar proveni de la 
Dumnezeu, atunci nu ar exista aceste calități umane, iar chipul omului nu ar semăna 
cu chipul divin, aurolat cu aceste atribute, rămânând cel mult un homo sapiens - 
rațional, dar fără să fie atins de Providență. Dar Dumnezeu există, ceea ce rezultă din 
faptul că a creat omul tocmai în acest scop revelator ce vizează existența Sa, dincolo 
şi deasupra creaţiei. Astfel, calităţile născute ale omului, şi nu exclusiv dobândite, au 
o sursă exterioară care rezultă din unele atribute ale lui Dumnezeu, printre care se 
evidențiază iubirea şi bunătatea divină, iar ca modalitate de cunoaştere a acestor 
atribute analogice, pe lângă rațiune fiind necesară credinţa în Dumnezeu. 


IV.4. Argumentele științei în demonstrarea existenţei lui 
Dumnezeu 


IV.4.1. Aspecte cu caracter general privind rolul ştiinţei în 
argumentarea existenţei divinității 


Dacă teologia și teologii îl proclamă pe Dumnezeu fără nicio condiţionare, 
considerânu-L ca pe o existență de sine stătoare, filosofia şi filosofii îl provoacă în 
cele mai complexe probleme de factură ontologică, spre deosebire de aceștia, oamenii 
de știință îl caută în cele mai ascunse şi nebănuite locuri - macro şi microcosmice, nu 

doar ca o existnță în sine, infinită şi nederminată, ci şi ca o existență pentru sine, doar 
aşa putându-L înţelege: nu doar ca pe un mister universal, ci ca pe ceva dincolo de tot 
ceea ce am putut înţelege şi evalua cu mintea umană, mai mult dintr-o perspectivă 
apofatică decât catafatică. În mod evident, omul a devenit ceea ce este în urma 
întrebărilor puse în raport cu natura sa divină. Abia când a conștientizat faptul că este 
o făptură unică în acest colț mirific al universului şi-a pus întrebări de natură onto- 
teologică, despre existența lui Dumnezeu - Creatorul și despre raportul dintre 
Dumnezeu, creație şi om. 

Aceasta în lipsa vreunui argument ştiinţific, ci doar pe calea revelației divine 
şi prin acele prime Legăminte dintre Creator și oameni. Ulterior, după ce omul a 
evoluat şi omenirea a dispus de instrumentarul ştiinţific necesar, oamenii de ştiinţă au 
ajuns la concluzia că universul a apărut în urma unei explozii uriaşe de energie şi 
lumină, denumită „Marea Explozie” sau „Big Bang”. Acesta a fost începutul a tot ce 
există: începutul universului, al spaţiului, chiar şi al timpului, care prin analogie cu 
dogma creaționistă, fără argumente, poate fi considerată până la proba contrară tot o 
dogmă, spre deosebire de cea religioasă, însă necesită demonstrarea ei, tot cu 
argumente ştiinţifice, ceea ce înseamnă mai mult decât o acceptare mutual împărtășită, 
cum se întâmplă în religie, dacă mai facem referință şi la acel dicton filosofic păgân: 
crede şi nu cerceta. 

Iată ce spune unul dintre savanţi, astrofizicianul Robert Jastrow, care crede în 
această teorie a apariției universului printr-o simplă explozie, fără să explice cine a 
fost “detonatorul”: „În acea primă clipă a fost plantată sămânţa a tot ce s-a întâmplat 
în univers; toate stelele, toate planetele şi toate fiinţele vii au apărut în urma 
evenimentelor puse în mişcare în momentul exploziei cosmice... Atunci a apărut 
universul şi nu putem afla ce anume i-a provocat apariţia”. Asemenea lui Jasrow, 
Steven Weinberg, laureat al premiului Nobel pentru fizică, spunea că în momentul 
acelei explozii: „temperatura universului era în jur de o sută de mii de milioane 
(10!0)9C” şi că „universul era plin de lumină”, înaintea apariţiei luminătorilor, 
adăugăm noi, fiind vorba desprea acea lumină fotonică şi nu de lumina dependentă de 
astrele cereşti. 

De aici concluzia că Universul n-a existat dintotdeauna, că a avut un început 
şi, tot aşa, va avea un sfârşit, despre care nu putem şti şi nici un om de ştiinţă nu-şi 
poate aroga această prognoză apocaliptică, după cum nu va putea şti ce i-a provocat 
apariția, imaginându-şi doar cine!, ştiinţa neavând nicio explicaţie pentru această 
explozie bruscă de lumină şi materie. 

După opinia noastră, care credem că va fi împărtășită și de alți cercetători ai 
fenomenului legat de divinitate, în multiplele sale forme de manifestare, cel mai 
puternic şi viabil argument prin care putem susține în mod obiectiv existenţa lui 


414 


Capitolul IV- Argumente demonstrative privind divinitatea 


Dumnezeu este totuși argumentul științific, descoperit și susținut prin intermediul 
minții umane, sprijiniți de Cel care ne-a înzestrat cu această minte într-un asemenea 
scop gnoseologic. Dacă celelalte modalități argumentative, implicit atributele 
acceptate, aparțin doar celor cu calități şi capacități specifice, prin descoperirile 
ştiinţifice au acces tot mai mulți indivizi la cunoașterea argumentată a lui Dumnezeu 
şi nu doar a unei puteri supranaturale, fără o fundamentare științifică. 

În pofida faptului că nu putem demonstra natura Creatorului, fiind suficientă 
doar acceptarea existenței Sale pentru a crede în această existență, ştiinţa ne-a 
dezvăluit că universul creat nu funcționează în mod haotic, ci după nişte legi ale 
naturii imuabile şi cu emergenţă dincolo de natura proprie în care se regăsesc şi 
manifestă aceste legi pe care creaționiştii le consideră ca a fi de sorginte divină. Să 
amintim deocamdată: legea gravitaţiei, ca o principală lege constantă, viteza de rotaţie 
a plantei Pământ, care se învârteşte în 24 de ore în jurul propiei sale orbite, ceea ce a 
făcut posibilă alternanţa zilei cu a nopţii, viteza de revoluţiei, în jurul Soarelui, care a 
creat alternanța anotimpurilor şi diferențele de mediu, și că viteza luminii nu se 
schimbă, nici pe Terra, nici în galaxiile îndepărtate şi credem că devenim convingători 
în a firma că există ceva sau cineva care gestionează din afară acste fenomene, numit 
generic Dumnezeu. Aceste legi și constante universale, asupra cărora vom reveni, 
predispun mintea umană la alte întrebări, la fel de profunde cu primele: cum se face 
că putem identifica - descoperi aceste legi ale naturii care nu se schimbă niciodată, 
uneori din pură întâmplare (vezi legea gravitaţiei universale descoperită de Newton, 
prin cădere acelui măr, sau legea lui Arhimede, în timp ce făcea baie într-o cadă, sau 
alte asemenea descoperiri întâmplătoare). 

Mergând mai departe cu întrebările, ne vom întreba cum se face că avem un 
univers aşa de sistematic și aşa de trainic, şi mai ales cine îl ordonează și îndreaptă 
într-un asemenea scop, chiar dacă este supus degradării şi entropiei? Aceste întrebări 
puteau fi retorice la început sau cel mult ipotetice prin răspunsurile formulate. Oricare 
ar fi natura lor, răspunsul căutat transcende cuprinsul întrebării, situîndu-se dincolo 
de locul şi cei care au descoperit asemenea legi. Se pare că Newton nu a descoperit 
acea lege a gravitației universale, ci a descoperit pe cel care, probabil, pe calea 
revelaţiei, a avut cunoştiință despre ea şi alte lucruri legate de creație, fiind vorba 
despre așa-numită „Tabula Smaragdina” (Tabela de smarald a lui Hermes Mercurius 
Trismegistus), despre care nu se ştie prea multe, fiind mai mult un personaj mitologic, 
asimilat cu zeul Thot pentru egipteni, Hermes pentru greci şi Mercur pentru romani 
(de unde şi numele de trei ori Megistus), sau de unii chiar cu Moise, probabil pentru 
faptul că ne-a furnizat atâtea detalii legate de procesul creației divine. Ceea ce se știe 
despre acest personaj este că a fost un mare alchimist după care s-au formulat multe 

dogme de tip creaţionist şi, după cum vedem, chiar şi cu caracter ştiinţific, al cărui 
merit îi revine acestui savant cunoscător al acestui domeniu al esoterismului, specific 
marilor genii universale, Isaac Newton. 

Cei mai renumiţi savanţi au fost şocaţi de această ordine menţinută în cadrul 
creaţiei, fără să fie presupusă cu o necesitate logică acest echilibru şi această armonie, 
existentă și menţinută prin existenţa şi respectarea acestor legi cu caracter necesar şi 
logic. Oamenii de ştiinţă sunt uimiţi, deoarece recunosc că nu e obligatoriu ca 
universul să funcționeze astfel, el fiind liber să funcționeze oricum și-ar dori 
Creatorul. Ne putem închipui ce s-ar întâmpla într-un asemenea context în care 
predomină arbitrariul şi haosul, când condiţiile care menţin ordinea s-ar schimba într- 
un mod impevizibil de la un moment la altul. Nu suntem absolviţi de o asemenea 
ameniţare prin scăparea de sub control a fenomenului încălzirii globale, fenomen la 
care nu contribuie Creatorul, ci omul inconștient de efectele catastrofale care vor pute 
amaenința însăşi existența omenirii şi a vieţii pe pământ şi de firea sa nemulțumită şi 
lacomă. 

Dar în mod paradoxal, la acest proces distructiv contribuie în primul rând 
rațiunea, prin marile descoperiri din lumea nevăzută, din spaţiile interatomice, 
cuantice şi subcuantice, care aşa cum se ştie, prin fenomenul dezintegrării atomului, 
se poate ajunge la ştergerea vieții de pe planeta noastră pentru multe alte milioane de 
ani până vor fi anihilate efectele acestei posibile catastrofe tereşti, când alte ființe 
probabil vor locui în locul nostru. 

Argumentele științifice ale existenţei lui Dumnezeu sunt inserate în toate 
domeniile și spaţiile creaţiei. Unul dintre aceste spaţii ce permit funcționarea şi 
menținerea vieții este codul AND, cel prin intermediul căruia este programat 
comportamentul celulelor din organismul viu, pentru om fiind asemenea cu scânteia 
divină inserată în sructura AND-ului la creația primordială, pe fondul unei continuități 
recreaţioniste sau, după unii, a unei creaţii continue. Doar atât vom menţiona aici, 
întrucât asupra subiectului vom reveni, și anume că fiecare celulă din corpul nostru 
conţine un cod foarte detaliat, asemenea unui program miniatural de computer, astfel 
că un astfel de program este alcătuit dintr-o succesiune de cifre de 1 şi 0, care după 
autorii de asemenea programe poate arăta cam aşa: 110010101011000. Prin analogie 
cu acest program computerizat, care ne spune că tocmai această succesiune corectă a 
cifrelor (1 şi 0), spune programului ce să facă, la fel şi codul ADN din celulele noastre 
este alcătuit din patru substanţe chimice, pe care cercetătorii le abreviază A, T, G şi 
C, ele putând fi aranjate în celula umană într-o astfel de succesiune: 
CGTGTGACTCGCTCCTGAT. Să nu uităm că fiecare celulă conţine trei miliarde de 
astfel de „litere”, care condiţionează celula să acţioneze într-un anumit fel. Practic, 
AND-ul poate fi considerat un manual de instrucţiuni, care poate fi uşor de intuit cine 

şi în ce scop l-a creat. Ceea ce nu ştim şi nici nu vom şti niciodată se referă la cine 
este acel cineva sau dacă acel cineva este un ceva?! 

Să ne întrebăm, chiar dacă nu toți ştim ce înseamnă o analiză matematică 
combinatorică, câte combinări ar fi posibil de realizat prin această succesiune și mai 
ales cine ar fi în măsură să le stabilească? Evident nimeni, şansa omului rezumându- 
se la faptul că a putut stabili o asemenea analogie ce i-a permis ulterior stabilirea 
programelor matematice computerizate. În acest sens, un laureat al Premiului Nobel 
pentru electrodinamica cuantică, Richard Feynman, spunea: „Nu ştim de ce natura are 
caracter matematic. ..Chiar faptul că există legi ale naturii este un soi de minune”. 
Este inutil să ne întrebăm cine a ajutat omul să gândească atât de profund pentru a 
putea stabili că tot ce există este supus unei asemenea ecuații matematice cu 
necunoscute și că menirea omului este să rezolve aceste ecuaţii de tip ontologic şi 
onto-teologic. 

Ceea ce este şi mai interesant şi fundamental sub raport interogativ este că 
aceste descoperiri, ele şi prin ele, ne conduc la alte întrebări prin ale căror răspunsuri 
ajungem în proximitatea Creatorului, cel puţin din perspectivă analogică şi 
imagologică. Astfel, trebuie să ne întrebăm: cum a ajuns acest program cu informaţii 
în fiecare celulă din corpul omenesc? Căci nu sunt doar nişte substanţe chimice şi atât. 
Sunt nişte substanţe chimice cu informaţii ce codifică în termeni foarte amănunţiţi 
cum se va dezvolta fizic persoana respectivă. Ne-am permite într-un mod hazardat să 
spunem că în aceste coduri este înscris chiar și destinul nostru, ceea ce în limbajul 
popular este asemănat cu acel ghem de aţă, care reprezintă viaţa, iar atunci când s-a 
terminat aţa de pe ghem, s-a sfârșit şi viaţa. 

Desigur, la întreruperea vieţii poate interveni şi omul, prin curmarea spontană 
a vieţii, întrerupere care credem că era înscrisă în acel program genetic, dorit de 
programator, într-un fel sau altul. Astfel că, din moment ce este vorba de informaţii 
programate, atunci ies din discuţie cauzele biologice sau naturale, existând situaţii 
inexplicabile în prevenirea morţii sau în prelungirea vieţii. Un caz concret este chiar 
subsemnatul acestor rânduri, care am supravieţuit, nu o singură dată, probabil datorită 
misiunii neîndeplinite pe acest pământ, fie și numai scrierea acestei lucrări de 
inspirație divină. 

O asemenea constatare, fie ea şi cu caracter empiric, ar fi fost imposibilă, fără 
fapta petrecută, şi cu atât mai mult, a acelui cineva sau ceva care ne-a salvat viaţa din 
îmrejurarea care conducea spre deces sau, în cel mai fericit caz, spre supravieţuire în 
proximitatea diminuării capacităţii de a întreprinde un asemenea efort intelectual și 
spiritual. Însăşi menţinerea în viață se constituie într-un motiv determinant în a scrie 
această carte, drept mulțumire şi recunoştiință celui care ne-a prelungit viaţa și ne-a 

înzestrat cu o asemenea capacitate şi putere în vederea împlinirii misiunii ce ne-a fost 
acordată de acel Salvator. Din acel moment de răscruce, toate suspiciunile cu privire 
la existenţa şi natura lui Dumnezeu au fost spulberate, fiind atras în mod constant spre 
El, resimţind acest miracol şi schimbare prin faptul că am căutat ca argumentul 
ştiinţific să-l pun în scopul argumentării şi să nu-l mai consider un contra-argument 
legat de ceea ce putea fi considerată cea mai profundă enigmă, aşa - numita „enigma 
Dumnezeu”. Asemenea lui Malcolm Muggeridge, „Aveam impresia că într-un fel sau 
altul, în îndelungile mele căutări, eu eram cel urmărit” de Dumnezeu, chiar dacă L- 
am găsit, tot îl mai căutam. De aceea, această carte şi în ea am găsit un refugiu în 
căutarea şi argumentarea existenţei lui Dumnezeu, atât cât putem să ne mai refugiem 
în faţa unui asemenea adevăr de necontestat. Abia acum ne-am dat seama care era 
adevăratul motiv pentru care eram şi am rămas atât de frământată de subiectul 
„Dumnezeu”. În primul rând pentru faptul că EI Însuşi ne-a creat posibilitatea de a-L 
căuta, dăruindu-ne lumină și pace spirituală și în suflet pentru a fi mobilizat spiritual 
în acest sens. 

Astfel am ajuns la concluzia că omul a fost creat de Dumnezeu în scopul 
apropierii şi pe cât posibila cunoaşterii Sale. În acest scop, ne-a înconjurat cu dovezi 
ale existenţei Sale, nouă nerămânându-ne decât să descoperim aceste dovezi ale 
existenței Sale. Parcă nu puteam să nu ne gândim la posibilitatea existenţei lui 
Dumnezeu. Este suficient să privim spre cerul înstelat sau să simțim mireasma 
îmbietoare a florilor unui trandafir şi te vei întreba: cine le-a creat și de ce? 

Să rămânem constanţi în această retorică interogativă şi chiar să fugim din 
fața răspunsurilor tranşante, întrucât Dumnezeu, în afară de faptul că este iubire, este 
în primul rând cea mai profundă întrebare, la care nu putem răspunde doar cu ajutorul 
minții, ci în primul rând cu ajutorul sufletului, fiind o întrebare de conştiinţă și nu doar 
de rațiune. Atunci când fiecare va simții dragostea divină, ca un răspuns al dragostei 
noastre față de Dumnezeu, prin ceea ce facem și gândim, doar atunci vom putea fi 
conştienţi că cineva sau ceva ne-a ajutat în trecerea acestui prag la îndoielilor şi 
incertitudinilor şi mai ales atunci când tot ceea ce ne înconjoară poartă marca 
divinității, ştiinţa fiind cea care în complementaritate cu teologia și filosofia au 
contribuit în mod decisive la înțelegerea acestor adevăruri nedecriptabile încă în 
totalitate lor, dar care ajută la trecerea acestui prag al îndoilelilor. 

Bazându-ne pe aceste descoperiri științifice, vom încerca să desprindem rolul 
ştiinţelor în demonstrarea necesității unei puteri unice creatoare, dincolo de 
dimensiunea Sa morală şi a statutului divin de legislator moral. Vom apela în acest 
sens la unul din marii svanţi contemporani fideiști și la fideism în general, anume la 
savantul englez A.E. Smith, mai precis la cartea sa Originea omului Destinul omului, 
unde printre alte idei, le-am regăsit şi pe cele care evidențiază raportul de determinare 

dintre Creatorul care a planificat această creaţie, denumit de acest mare savant 
contemporan, Planificatorul şi existenţa planificată, adică creaţia, care în mod relativ 
convingător şi dubitativ susține că această creaţie a avut un Creator. 

În acest scop lămuritor se întreabă: dacă „constatăm existenţa unui plan, nu 
este oare natural să postulăm existenţa unui Planificator?” Recurgând la acestă 
modalitate logică argumentativă, savantul citat admite rolul fundamental ce revine 
raţiunii, vorbind în acest sens despre „gândirea lui Dumnezeu” (cf. H.M.Moris, în 
lucrarea Bazele Biblice ale Științei Moderne). Gândire prin care aşa cum susţinea 
savantul american citat (A.Smith), Dumnezeu controlează lumea noastră 
tridimensională şi triunică din afara celor trei dimensiuni proprii percepţiei umane, 
ceea ce presupune că mecanismul prin care lucrează - „mâna Sa”- este invizibil 
creaturilor tridimensionale. 

De aceea, numai examinarea „produsului fina!” al creaţiei, care este omul sau 
oricare alt produs, nu ne va putea oferi decât o imagine vagă şi indirectă despre acest 
concept global care este Dumnezeu, conducând în acest mod la alte forme de 
cunoaştere, superioare rațiunii şi gândirii omului, revelaţia şi credinţa religioasă. 
Savantul american citat diminuează din acest punct de vedere importanţa cunoaşterii 
umane, susținând că „Dacă Dumnezeu cu adevărat a creat şi susține universul, viaţa şi omul, făcând 
uz de reacţiile fizice şi chimice cunoscute de noi situate în „sistemul” nostru (şi cu 
siguranţă El a făcut şi face acest lucru), noi totuşi vom fi absolut incapabili să vedem 
ceva din planificarea Sa, din „planşele” Sale sau tehnica Sa de lucru” (A. Smith, op.cit.). 
Negând capacitatea de cunoaştere de către om a planificatorului, Smith evidenţiază 
caracterul agnostic al omului asupra esenţelor şi imposibilitatea de „a vedea” sau 
de „a demonstra” planul Său sau „conceptul gândirii” Sale în creaţie. În acest sens, 
Smith recomandă oamenilor de ştiinţă să cerceteze cu atenţie nu numai sistemul de 
reacţii din care facem parte, ci mai ales „produsul final”, omul, prin el putându-ne oferi dovezi 
despre existenţa unui proiect ce nu apare în sistemul nostru de reacţii, ca sistem al 
întâmplărilor, întrucât aceste reacţii sunt considerate şi ele, la rândul lor întâmplătoare, 
ca atare, pe un fond al hazardului, nu pot produce un proiect de la sine. 

Atunci când asemenea „legi întâmplătoare” aduc dovezi despre existenţa unui 
proiect (cum ar fi spre exemplu, scăderea entropiei,), acest fenomen natural ne arată în mod 
indirect că există o sursă supranaturală, exogenă, care controlează sistemul nostru 
tridimensional prin intermediul unei „gândiri” şi a unui „plan”, precum şi prin metode 
pe care nu putem spera să le înţelegem decât în aceeaşi măsură în care omul de ştiinţă, 
situat în sistemul de reacții despre care am amintit, făcând parte din el, ar putea să 
înţeleagă măreţele concepte ale alchimistului. Ceea ce este imposibil de realizat, 

deoarece alchimia este o disciplină esoterică ce nu acceptă pătrunderea oricărui în ea, 
neavând nimic comun cu ştiinţele experimentale şi cunoaşterea ştiinţifică în general. 

Pe o poziţie relativ asemănătoare, dar nedeclarată într - un mod atât de tranşant 
ca ceilalţi reprezentanţi ai fideismului, se situează şi fizicianul Alfred Kastler. Înainte 
de orice alt comentariu asupra principalelor idei şi contribuţii ştiinţifice în lumea 
cuantică şi subcuantică, menţionăm că savantul francez este printre puţinii oameni de 
ştiinţă contemporani care admit posibilitatea existenţei vieţii şi în afara planetei, 
realizând astfel o breşă în antropocentrismul cosmogonic şi, totodată, un pas important 
spre alte fiinţe raționale, superioare nouă oamenilor de pe Terra. Plecând de la 
aceste premise, chiar în contextul în care în lucrarea de referință, Această stranie 
materie, Kastler afirmă că „atât principiul cauzalităţii, cât şi cel al finalităţii sunt 
construcţii ale spiritului uman”. 

Ceea ce prezintă un mai mare interes din afirmaţiile susţinute de autorul citat în 
celebra lucrare este că acesta nu exclude ab initio faptul că în această creaţie este rațional 
să recunoaştem existenţa unui „proiect” sau „program” pe care îl reduce în domeniul 
„lumii neînsufleţite” şi nu întregului univers, cum susțin finaliştii, cei care acceptă în 
mod logic şi existenţa „Proiectantului”, după cum am mai arătat, fără ca autorul citat 
să identifice principiul finalităţii, căruia îi recunoaşte existenţa, cu principiul creator Œ 
. Niculiţă S. Știință, Educaţie, Religie, Editura Vergiliu, Bucureşti 2005 - I-II). 
Recunoaşte însă faptul că noţiunile de cauzalitate şi finalitate nu se exclud reciproc, 
ci se află în raporturi de complementaritate. Dar atâta timp cât este acceptat principiul 
cauzalității, finalităţii şi finalismul, voensnolens trebuie acceptată şi creaţia divină, 
întrucât actul creator nu poate fi rezultatul hazardului, atâta timp cât există cauzalitatea 
şi un proiect divin, cu un început, sfârşit şi o „strategie a evoluţiei”, subordonată unei finalități unice 
cunoscute doar de proiectant. În „Introducerea” la cartea citată, Kastler argumentează 
existenţa acestui principiu finalist într-un mod ce nu mai lasă loc echivocului şi altor 
interpretări, afirmând şi susținând următoarele: , (. . .) faptul că există o finalitate nu înseamnă deloc 
că specia umană este privilegiată şi că ea constituie consecinţa ultimă a legilor fizice 
care au dus la formarea sistemului solar, apoi a legilor biologice care au îndrumat 
evoluția de la bacterie la om. 

Din contră, constata Kastler, cursul istoriei luptelor interne ale speciei umane, ca şi 
luptele sale imprudente împotriva celorlalte specii şi împotriva mediului natural, dau 
de bănuit că o catastrofă nu e deloc imposibilă şi că s-ar putea întâmpla cu trufaşul 
locuitor al Pământului ca şi cu ghinda care, cu alte mii, trebuie să putrezească pe loc ca în altă 
parte, foarte departe poate, un stejar să prindă rădăcină şi să crească” (Kastler, A., op.cit. p.6,7). 

Dacă vom decela acest citat, vom putea constata că autorul recunoaşte în mod 
indirect că omul nu este rodul unei creaţii întâmplătoare, supus jocului hazardului, şi 
nici a legilor cauzalităţii (a o consecință ultimă a legilor fizice, după cum afirmă 

Kastler), ci este mai degrabă rezultatul voinţei unei puteri de care depinde atât omul, 
cât şi stejarul miniatural din sămânţa de ghindă. Chiar dacă în ecuaţia existenţei sale 
sunt posibile mai multe soluţii salvatoare ce aparţin acestei strategii divine a evoluției 
şi devenirii, cele cunoscute şi care-i conferă perenitate ontologică speciei umane aparţin în 
mod exclusiv Proiectantului şi, deopotrivă, Creatorului, omnipotent şi omniscient, de 
care depind şi aceste legităţi consensuale finalității apriorice sub raport teleologic 
şi finalist. Într-un asemenea context ideatic, în mod îndreptăţit şi legitim, putem 
considera că paradigma creaţionismului este superioară celei ştiinţifice, evoluționiste 
şi deterministe. Un exemplu este cu mult mai edificator din acest punct de vedere a 
determinismului programat și nu întâmplător. 

Referindu-ne la problematica ce vizează condiţiile în care s-a format 
Pământul, vom face referinţă la însuşirile acestei planete, însuşiri absolut necesare 
apariţiei vieţii. Dintre toate aceste însușiri, prima ar consta chiar în mărimea aceastei 
planete, care nu este întâmplătoare, fapt ce a condus spre apariția vieţii şi a raţiunii. 
Dacă Pământul ar fi puţin mai mare, forţa lui gravitaţională ar fi mai puternică, iar 
hidrogenul, care este un gaz uşor, s-ar aduna într-un loc şi nu ar mai putea să iasă de 
sub acţiunea forţei gravitaționale a Pământului. Pe de altă parte, dacă planeta noastră 
ar fi puţin mai mică, oxigenul, care întreţine viaţa s-ar împrăștia în spaţiu, iar apa de 
pe Pământ s-ar evapora, ceea ce ar face imposibilă viaţa. Pământul are însă dimensiuni 
perfecte ce corespund întru totul condiţiilor ce presupun existenţa vieţii pe el. Astfel, 
la suprafaţa Pământului există un strat subțire de gaze, în cea mai mare parte azot şi 
oxigen, strat care se înalță doar cam 80 km deasupra suprafeţei planetei. Dacă Terra 
ar fi fost mai mică, ar fi fost imposibil să aibă atmosferă, cum este cazul planetei 
Mercur. Dacă ar fi fost mai mare, atmosfera sa ar conţine hidrogen liber, cum este pe 
Jupiter. Din câte se ştie, Terra este singura planetă a cărei atmosferă este alcătuită 
dintr-un amestec de gaze perfect pentru a susţine viaţa vegetală, animală şi umană. 

De asemenea, foarte importantă a fost și este distanţa dintre Pământ şi Soare, 
astfel că Pământul este situat la o distanță ideală de Soare pentru a putea exista viață 
pe Pământ. Astronomii au demonstrat că viața umană nu ar exista dacă raza 
Pământului şi relaţia dintre aceasta şi distanţa de la Pământ la Soare ar fi puţin diferită 
de cea actuală. Din acest punct de vedere, Terra este considerată de unii savanți 
„minunea universului, un glob extraordinar” (The Earth, Arthur Beiser, New York, 
1963). Astfel, într-un mod „misterios”, Pământul se află la o distanță optimă față de 
soare, fapt ce permite existenţa vieţii pe pământ şi implicit și viaţa umană. Dacă s-ar 
afla mai aproape de Soare, cât de puţin, am arde. Potrivit calculelor astronomilor, dacă 
Pământul ar fi situat mai aproape de soare doar cu 5% din distanţa actuală, acum 
aproximativ 4.000 de milioane de ani s-ar fi produs pe Pământ un efect de seră 

necontrolat, având loc o supraîncălzire a planetei, făcând imposibilă existenţa vieții. 
Invers, dacă Pământul s-ar afla puţin mai departe de Soare, am îngheţa cu toţii. Cineva 
a făcut însă ca Terra să rămână la această distanţă perfectă față de Soare în timp ce se 
învârteşte în jurul său cu o viteză de aproape 100.000 de km/h. Totodată se roteşte şi 
în jurul propriei axe, făcând ca întreaga suprafaţă a planetei noastre să fie încălzită şi 
răcită cât este nevoie în fiecare zi, fiind create diferenţe de temperatură ce permit 
menţinerea vieţii pe această planetă. 

Din cele prezentate şi din ceea ce va urma să prezentăm în continuare rezultă 
cât de importantă este astronomia şi cosmologia în argumentarea existenței lui 
Dumnezeu. Așa cum afirma Arno Penzias, un laureat al Premiului Nobel în fizică, 
„astronomia ne conduce la un eveniment unic, un Univers care a fost creat din nimic, 
cu un foarte delicat echilibru necesar pentru a oferi exact condițiile care se cer pentru 
a permite viața, şi anume unul care are la bază un plan” s-ar putea zice chiar 
supranatural, după unii oameni de știință, şi nu doar de teologi (cf.Florin Lăiu, Lecția 
de ştiinţele naturale, articol publicat în revista Semenle timpului, Sept. 2009, pp.21- 
27), astfel că observaţiile științei moderne să conducă la aceleași concluzii ca şi 
intuițiile marilor profeţi. Cu privire la aceste aspecte astronomice ale Universului, 
trebuie cunoscut că în istoria evoluţiei acestuia şi cu precădere a civilizației terestre, 
au fost parcurse mai multe momente - praguri sau portaluri, acestea fiind, după unii 
savanți, opt, primul fiind momentul Marii Explozii - Big - Bang-ului, iar ultimul cel 
regăsit pe Terra, revoluţia modernă produsă de cele mai noi tehnologii, în primul rând 
descoperirea motorului cu abur, după care au urmat alte revoluţii în plan tehnologic și 
informaţional, favorizând dezvoltarea civilizației moderne şi postmoderne. Dar pentru 
a putea apărea viaţa - momentul V în plan evoluționist, Pământul trebuia să dispună 
de anumite condiții, și anume de o anumită dimensiune şi o anumită poziţie în sistemul 
solar, precum și o anumită dimensiune şi distanță a Lunii la Pământ, pentru a stabiliza, 
prin gravitația ei, rotația Pământului în jurul axei sale şi în jurul Soarelui, prin cele 
două tipuri de mişcări: de rotaţie şi de revoluţie. De asemenea, şi Soarelui îi sunt 
necesare anumite proprietăți: masa, compoziţia şi dimensiunile sale pentru a fi putut 
apărea viaţa pe Pământ. La rândul său trebuia să dispună de o anumită compoziție 
chimică, şi nu de alta, pentru a putea supraviețui creaţia vie de pe planeta Pământ, 
oferind pământenilor să cerceteze Universul, după cum se întâmplă de multe secole 
ale istoriei umanităţii. Toate aceste descoperiri ştiinţifice demonstrează existența unei 
Inteligenţe infinite (în opinia lui Arno Penzias) în Universul creat, anume că 
Dumnezeu este nu doar omnipotent, ci şi omniscient, înțelepciunea Sa putând fi 
descoperită în creaţie. Prin aceste adevăruri demonstrate științific, putem concluziona 
că, de la început, Dumnezeu i-a dat omului natura nu doar ca mediu necesar 
supravieţuirii, ci şi ca pe o carte sfântă, pe care trebuie să înveţe să o citească, şi în 

care Creatorul Se descoperă pe Sine omului, aşa cum S-a făcut descoperit unor oameni 
îndreptățiți - credincioşi. Alte argumente de natură cosmologică şi astronomică le vom 
evidenția pe parcursul acestui capitol destinat problematicii ştiinţifice fundamentale, 
unde un rol deosebit revine ştiinţelor particulare, la care vom reveni. 

Consecințele acestor efecte de natură astronomică - cosmologică sunt cu mult 
mai numeroase. Spre exemplu, dacă Pământul ar fi situat mai departe de Soare cu 
numai 1% din distanţa actuală, acum 2.000 de milioane de ani ar fi avut loc un proces 
de înghețare necontrolat, şi astfel planeta ar fi fost acoperită cu straturi uriaşe de 
gheaţă, cum se pare că este Marte în sistemul nostru galactic. Dar şi satelitul Terrei, 
Luna, dispune de asemenea caracteristici optime: de o mărime perfectă şi de o distanță 
perfectă faţă de Terra, cu atracţie gravitațională ce induce un impact benefic pentru 
Terra și locuitorii săi. 

Viaţa de pe Pământ depinde şi de alte variabile independente, cum ar fi viteza 
de rotaţie în jurul axei sale, care este de 24 ore, nu de 243 zile, cum se întâmplă cu 
planeta Venus, în consecinţă făcând imposibilă viaţa pe această planetă. 

Desigur, registrul argumentativ al acestui principiu creaţionist şi a acestor 
teorii este cu mult mai divers şi complex, argumentele putând fi regăsite atât la nivel 
macrocosmic, cât şi la nivel microcosmic. Rămânând la acest ultim nivel, s-a făcut 
observaţia ştiinţifică de către fizicieni că dacă “grăunţele” fundamentale ale materiei, 
quarcii ar fi avut alte dimensiuni, atomii pur şi simplu nu ar fi existat şi nici viața dacă 
ar fi dublat masa electronului. 

Extinzând conexiunile care există între elementele universului creat, acestea 
sunt detectabile şi la nivelul universului viu - a vieții. Astfel, dintr-o asemenea 
perspectivă a proporţionalităţilor şi condiţiilor implicate, existenţa vieţii este posibilă 
şi determinată la nivel subcuantic datorită raportului dintre masa electronului şi cea a 
protonului, precum şi a proprietăţii nucleelor atomilor care sunt de aproximativ 2.000 
de ori mai mari decât masa unui electron. Dar puterea creaţiei - oricare ar fi aceasta - 
stă dincolo de energie, fiind o forţă ce poate transforma norii gazoși de praf în stele şi 
în final în ADN, substanţă chimică ce stă la baza vieţii şi existenţei umane. 

Sunt câteva dintre marile descoperiri ştiinţifice ce vin în sprijinul 
argumentării existenței unei puteri supranaturale care este în măsură să-şi 
„gestioneze” propria creaţie, coordonând-o şi protejând-o în acelaşi timp. 

Dacă până aici am evidențiat argumente mai mult de ordin creaționist, în 
continuare vom apela la argumente de ordin funcționalist, evidențiind rolul decisive 
al unor elemente ce fac posibilă viaţa pe pământ. Unul dintre aceste elemente - 
principiu în filosofia antică greacă - este apa. Deşi este incoloră, inodoră şi insipidă, 
nicio vietate de pe planeta noastră nu poate supravieţui fără ea. Plantele, animalele şi 

oamenii sunt alcătuiți în cea mai mare parte din apă (cam două treimi din trupul uman 
este apă), astfel că apa se constituie într-un factor propice vieţii. În acelaşi timp, apa 
ne îngăduie să trăim într-un mediu cu schimbări de temperatură, menţinându-ne 
organismul la o temperatură constantă de 37 °C. 

Aşa cum se ştie, apa este un solvent universal. Această proprietate a sa face 
ca mii de substanţe chimice, minerale şi nutritive să poată fi transportate în tot trupul 
nostru şi în cele mai mici vase de sânge, menţinând viaţa. În plus, apa este neutră din 
punct de vedere chimic. Fără să influenţeze componenţa substanţelor pe care le 
transportă, apa îngăduie ca medicamentele, alimentele şi mineralele să fie absorbite şi 
folosite de către organism. Dar ceea ce nu ştiam decât ca urmare a unor observaţii 
ştiinţifice este că apa are o tensiune superficială deosebită, ceea ce face posibil ca 
apa din plante să poată curge și în sus, învingând forța gravitaţiei, transportând astfel 
apa şi substanţele hrănitoare necesare supravieţuirii până în vârful celor mai înalţi 
copaci, astfel că fără apă şi lumină specific fenomenului denumit tropism, plantele și 
regnul viu în general nu ar putea supravieţui. Dar datorită faptului că apa îngheaţă de 
sus în Jos şi pluteşte, peştii pot trăi chiar şi iarna. 

Efectele benefice ale apei pentru locuitorii pământului sunt multiple, dar nu 
în orice condiţie și stare de agregare. Este știut că dacă apa salinizată din mări şi 
oceane, care deține un volumul de aproximativ 97% din apa planetei, nu ar fi 
desalinizată print-un un sistem natural care îndepărtează sarea din apa oceanică şi apoi 
o distribuie pe toată suprafaţa planetei, deci prin evaporare şi ploaie, ea nu ar fi 
benefică planetei, producând efecte ce conduc la inexistenţa vieţii pe pământ. Așa 
cum se ştie, prin procesul de evaporare, se înlătură sarea din apa oceanică şi se 
formează norii, aceştia sunt mişcaţi cu uşurinţă de către vânt, împrăştiind astfel apa 
pe deasupra Pământului, pentru hidratarea vegetației, a animalelor şi a oamenilor. 
Acest sistem de furnizare a apei şi de purificare a ei, de reciclare şi refolosire, ajută la 
menţinerea vieţii pe planeta noastră. Ar putea fi date multe exemple concrete, prin 
care s-ar putea evidenția „mâna” creatoare şi proniatoare a lui Dumnezeu. 

Dacă ştiinţele exacte, cum ar fi matematica, fizica, astronomia, cât şi 
ştiinţele biologice, impun şi interpretează în mod reductivist şi exclusivist evoluția 
cosmică, precum pe o lege universală care guvernează întregul univers, religia şi în mod 
deosebit creştinismul interpretează omul şi universul prin prisma creaţiei divine, 
deoarece numai prin Dumnezeu „putem pătrunde tainele omului şi ale universului,” 
afirmă Adrian Lemeni, în valoroasa carte Sensul eshatologic al creației, Editura 
ASAB, Bucureşti, 2005), divinitatea devenind „codul” prin intermediul căruia putem 
investi credinţa şi iubirea cu care a fost înzestrată creaţia de către Creator şi a primi în 
acelaşi timp bunăvoința divinității, ca rezultat al acestor investiţii. 

Cel mai bine a surprins acest raport dintre ştiinţă şi religie fizicianul Eduard 
Branly, pentru care: „Ştiinţa este o străduință spre Creaţie”, iar „Religia este o 
străduință spre Creator” şi geologul Pierre Termier, pentru care „Științele sunt treptele 
unei scări misterioase pe care urcăm la Dumnezeu” (apud. Vernet D., Biblia și Știința, 
Editura Psychomassmedia, 1995 p.9). De unde rezultă că acel raport ireconciliabil 
dintre ştiinţă şi religie este tot mai mult diminuat, astfel că, cu cât pătrundem mai mult 
în misterele necunoscute ale creaţiei, cu atât ne apropiem mai mult de tainele ce păreau 
de nepătruns ale Creatorului, fără însă să-L putem cunoaște, deoarece este de 
necuoscut, ceea ce ne este îngăduit fiind creația văzută. 

Așa cum rezultă din viaţa ştiinţifică contemporană, tot mai multe ştiinţe 
înceracă să explice faptul că la baza fundamentării lor ar sta acele fenomene 
miraculoase care nu puteau fi explicate exclusiv pe cale rațională, întrucât mintea nu 
putea pătrunde în esenţa şi mecanismele acestora. Ba mai mult decât atât, unele își 
găseau anticipare și rezolvarea lor în Biblie, mai ales cele de natură creaționistă. 

Reiterăm un adevăr biblic demonstrat pe calea revelaţiei divine, cum ar fi cel 
legat de începutul universului, descoperit şi demonstrat științific doar de dată relativ 
recentă în comparație cu miliardele de ani care s-au scurs de la creație şi miile de ani 
de la primele revelații cu privire la creaţie, ca fenomen cosmic cu un început și un 
sfârșit, fiind explicată științific prin binecunoscuta teorie a Marii Explozii, care biblic 
stă la începutul primei cărți ce face referință la creaţie: „Întru” nceput a făcut 
Dumnezeu cerul şi pământul”, evident din nimic, în interioritatea sa fără margini şi 
fără timp. Dar ce este acel nimic, dacă nu ce ne spune evanghelistul loan în primul 
veset din evanghelia sa: cuvântul primordial sau spiritul, care sub raport filosofic era 
fiinţa în sine - universalul fără margini şi fără timp, desemnat prin conceptul de neant 
sau nimic, sau de esență pură, fără un suport ontologic individual, concretizată în 
structuri materiale ale creaţiei, ca existenţă structurată în obiecte, lucruri, fenomene şi 
procese ce se difrențiază în în multitudinea postazelor ei în structurarea universului), printre care, 
aşa cum vom putea observa, se distinge unul şi multiplu, generalul din lucruri (ca ființă sau esență 
determinată), devenirea, în dubla sa semnificare: ca proprietate fundamentală și mod de a fi al existenţei 
pe calea creației continue de la Creator la creație, pe cale deductivă, sau modalitate inductivă de ridicare 
sau pătrundere fenomenologică dinspre individual spre universal. 

Nu vom insista asupra teoriei creaționiste, aici și acum, ci vom evidenția faptul că pe lângă 
cunoscuta teorie susținută de teologii creaționiști a apărut o nouă paradigmă creaționistă, în conformitate 
cu care această nouă doctrină, Dumnezeu ar fi creat Universul, viaţa şi omenirea prin legi oculte 
presupuse de naturalism (cf. Florin Lăiu, ibidem). Dar să revenim la rolul științelor particulare în 
argumentarea existenței lui Dumnezeu, printre care un acent mai mare este pus asupra celor de mai jos. 

IV4.2. Contribuţia unor ştiinţe particulare în demonstrarea existenței lui 
Dumnezeu 


După incursiunea întreprinsă asupra impactului științei asupra formării unor convingeri 
argumentate privind existenţa lui Dumnezeu, în secvențele următoare ale subcapitolului ce vizează 
acest aspect, vom particulariza în sinteză contribuţia celor mai importante ştiinţe particulare cu ajutorul 
cărora putem ajunge la asemenea convingeri argumentate, dincolo de percepția comună asupra acestui 
fenomen legat de credința în Dumnezeu. Într-o ordine relativ arbitrară, vom pleca de la contribuţia 
geologiei, ştiind că primele informaţii legate de creație şi Creator vizează acest aspect al periodizării 
acestui complex proces, putându-se realiza din acest punct de vedere un paralelism între informațiile 
biblice şi descoperirile ştiinţifice - geologice ulterioare. 


IV.4.2.1. Contribuţia geologiei 


Așa cum anticipam, zilele Facerii cunosc o anumită periodizare, 
corespondentă unor ere istorice, care la rândul lor se caracterizează printr-o anumită 
evoluţie a structurilor materiale create, care, în analogie cu ceea ce ne oferă Moise în 
prima sa carte din Vechiul Testament, au corespondență în aceste ere geologice. 
Astfel, în cartea savantului american Steven Weiberg, Primele trei minute ale 
universului, se vorbeşte de acest început al creației, ca urmare a acelui fenomen 
denumit Big Bang, recunoscând, cel puţin la nivel ipotetic, mai multe etape în 
succesiunea proceselor fizice şi chimice ce aveau să urmeze, delimitându-se mai 
multe ere, cum ar fi: 

a) era hadronică, în care a avut loc anihilarea de perechi proton-antiproton; 


b) era leptonică, caracterizată prin anihilarea de perechi electron-pozitron; 

c) era radiaţiilor, în care a avut loc sinteza nucleelor de deuteriu şi heliu, când 
radiaţia se termalizează; 

d) era substanței, când universul devine dominat de substanţă; 

e) era decuplării, una dintre cele mai complexe ere, în care se petrec foarte 
multe fenomene fizice, chimice, astronomice, geologice şi biologice, în care universul 
începe să capete o anumită configuraţie astronomică prin formarea galaxiilor şi 
aglomerărilor de galaxii. Tot în această eră complexă se formează primele stele şi 
norul nostru interstelar şi ceea ce este mai important pentru noi oamenii, probabil şi 
pentru alte fiinţe raționale din universul necunoscut, este faptul că se formează 
planetele, se solidifică rocile, iar pe suprafaţa planetelor se formează craterele; 

f) era arheozoică, când se formează cele mai vechi roci terestre; 

g) era proterozoică, când se formează atmosfera bogată în oxigen, când nu în 
mod întâmplător apar primele forme de viaţă microscopică, ulterior, la un interval 
relativ mare de timp; 

h) era paleozoică, caracterizată prin apariţia primilor peşti şi a primelor plante 
terestre (ferigi, conifere); 

i) era neozoică, când apar primele mamifere şi păsări; 

j) era cenozoică, când se încheie ciclul evolutiv şi apar cele dintâi primate şi 
când se diversifică mamiferele, devenind tot mai numeroase, iar pe fondul evoluţiei 
universului şi a apariției vieţii apare homo sapiens, în urma unei perioade istorice 
foarte îndelungate, nu a unor zile succesive, cum într-un mod mai mult simbolizat este 
descris de către Moise în acest scenariu evolutiv cuprins în cartea de început a Bibliei 
- Facerea. Desigur, Moise nu avea cunoştiințele geologilor de astăzi, toate etapele 
acestea fiind parcurse în mai multe etape - zile, corespondente cu aceste ere geologice 
şi biologice. Asemenea descrierii din această carte, la început universul creat cunoștea 
acea stare de haos, specifică primelor cinci ere desprinse din prezentarea savantului 
american, urmând apariţia cerului şi pământului, pe urmă a vieţii microscopice, iar în 
cele din urmă păsările, mamiferele, omul şi întreaga evoluție pe care a cunoscut-o 
viața pe pământ, ceea ce înseamnă că explicaţiile ulterioare ale biologiei au întărit 
convingerile şi credința în existența unui Creator al vieții. 


IV.4.2.2. Contribuţia biologiei 


În concertul simfonic creaţionist, noi considerăm că biologia îndeplinește 
rolul de capelmaistru, deoarece cele mai mari enigme sunt cele legate de apariţia vieții 
în general și de cea de pe planeta noastră în mod special. Biblia ne oferă răspunsul din 
perspectivă creaționistă, fără să explice procesul, oferindu-ne doar produsul creat, 
neintrând în amănuntele manoperei, arătându-ne cine este artizanul produsului creat, 
în acest caz fiind viaţa. Mai interesant decât atât, unii biologi au constatat că o ființă 
vie, animal sau pradă, sau chiar plantă, nu trăieşte decât în mediul care convine 
stucturii ei. 

Așa s-a ajuns la concluzia că adaptarea necesară și suficientă este în mod 
obligatoriu anterioară existenței mediului adaptativ, ceea ce înseamnă conform 
Principiului Antropic Tare că există o programare genetică în vederea adaptării mai 
rapide și a supraviețuirii unor specii în unele medii care sunt total ostile vieții (există 
anumite larve care trăiesc în magma vulcanică sau în medii lipsite de lumină și 
oxigen). Ceea ce înseamnă adaptare, în sensul comun și chiar ştiinţific, înseamnă în 
fond ”preadaptare”, deoarece sub raport structural - anatomic şi fiziologic, acele fiinţe 
au fost programate pentru supravieţuire, nu ca urmare a unor variaţiuni de ordin 
genetic - a mutațiilor genetice (acele amplitudini limitate de la nivel microevolutiv), 
ci ca rezultat al dotării lor inițiale în acest scop şi cu o asemenea finalitate. 

De unde concluzia că nu mediul este cel care modernizează şi creează organul 
sau organismul, cum susținea marele biolg Jean Lamark, ci tipul de organizare 
determină instalarea într-un mediu dat a acelor forme de viață și chiar a modului - 
strategiilor adaptative și de supravieţuire. În acest sens au existat relativ multe teorii 
prin care se încearcă explicarea științifică a apariţiei vieţii, unele cu tentă materialist- 
evoluționistă, altele dintr-o perspectivă creaționistă, acceptând un Creator de facto al 
creaţiei. Dintre teoriile de factură evoluționist şi care neagă existența unui Creator 
unic s-a desprins, printre altele, teoria generaţiei spontanee. 


Teoria generaţiei spontanee 
Este o specie a teoriei evoluționiste care explică apariţia vieţii în mod 


spontan, pe cale naturală, în afara vreunui creator. De fapt, această teorie se bazează 
pe un concept mai puţin cunoscut, contradictoriu în esenţa sa, care are o istorie destul 
de îndelungată, din secolul al XVII-lea, când avea mai mult o aură filosofică decât 
ştiinţifică. Lovitura de graţie dată acestei pretinse teorii ştiinţifice a fost dată tot de 
unii oameni de ştiinţă, mai precis de Louis Pasteur, dar şi de alți oameni de ştiinţă, 
prin experimenele științifice care dovedeau că viața nu provine decât din viaţa 
preexistentă şi nu din materie nevie, după cum susţin adepţii generaţiei spontanee. 
Există mai multe scenarii prin care este evaluată retroactiv apariția vieţii prin 
intermediul acestui mecanism al generaţiei spontanee. Cea mai cunoscută este teoria 
promovată de savantul rus Alexander F. Oparin, de care generaţiile mai în vârstă nu 
au cum să nu îşi amintească din şcoală, aceasta având rol de postulat științific în acele 
vremuri dominante de ateism, care a propus un model evoluționist legat de originea 
vieții pe pământ, iar altă teorie, relativ asemănătoare, este cea a lui Richard Dawkins, 
în cartea sa The Selfish Gene. Aşa cum ne mai amintim, aceşti oameni de știință emit 
ipoteza că la început, Pământul a avut o atmosferă compusă din CO2, metan, amoniac 
şi apă. Datorită energiei solare și probabil și datorită descărcărilor electrice şi 
erupțiilor vulcanice, aceşti compuşi simpli s-au descompus, pentru ca apoi să se 
recombine, formând aminoacizii. O serie de asemenea aminoacizi s-au acumulat 
treptat în mare, combinându-se şi formând compuşi proteici. În final, spun aceştia, 
oceanul a devenit o “supă organică”, dar fără viaţă. După acest proces de combinare 
şi recombinare a avut loc formarea în mod accidental a unei molecule deosebite care 
avea capcitatea de a se reproduce. Moleculele similare s-au adunat - agregat în 
structuri moleculare sub forma unor ciorchini, iar apoi, tot prinntr-un accident extrem 
de improbabil, aceste structuri şi-au produs un înveliş protector format din alte 
molecule proteice, cu care s-au înconjurat, acestea servindu-le drept membrană. În 
felul acesta se pretinde că s-a generat cea dintâi celulă vie de pe planeta Pământ. 
Acest model evoluționist, bazat pe mai multe etape şi mecanisme, 
concretizate în mai multe elemente care interacționează, care conduc la apariţia vieţii, 

nu numi că este contestat, ci chiar complică mecanismul explicativ al apariţiei vieţii 
pe acest fond evoluționist şi al generațiilor spontanee. Aceste polemici i-au făcut pe 
unii savanți să experimenteze - simuleze acest proces complex al apariţiei vieții, 
creând condiţii relativ similare de laborator. Unul dintre aceşti experimentatori (1953) 
a fost Stanley Miller, care a declanșat o descărare electrică într-o atmosferă compusă 
din elemente similare cu cele necesare apariței vieții: hidrogen, metan, amoniac şi 
vapori de apă. În urma experimentului s-au obținut câţiva dintre numeroșii aminoacizi 
care există şi care sunt elemente de construcţie ale proteinelor, aceştia fiind în număr 
de patru dintre cei douăzeci de aminoacizi indispensabili vieţii. Acest număr de 
aminoacizi necesari apariţiei vieţii nu au fost obținuți nici astăzi, ceea ce nu lasă decât 
speranţă în loc de realizare. Explicaţiile acestor savanți optimişti privind nereuşitele 
lor “de moment” nu sunt nici pe departe convingătoare în ceea ce priveşte perspectiva 
viitoare legată de apariţia vieţii în laborator. 

Nu insistăm asupra acestor “scuze” pretins explicative şi persuasive din partea 
acestor savanţi ce încearcă “marea cu degetul”, creând ceea ce nu le este cunoscut, 
adică acel timp necunoscut ca durată şi flexibilitate, ci ne menţinem în orizontul 
interpreativ creaționist, omul fiind prea mic penru a crea ceva creat de Creator, ca 
atare fiindu-i refuzat acest statut de demiurg al vieţii, altfel decât în calitate de 
procreator - de părinte. Enigmele apariţei vieţii sunt cu mult mai complexe, aceste 
fiind legate atât de materialul care intră în construirea ei, cât şi de cel ce o construiește, 
ceea ce nu ne rămâne decât fie să acceptăm ceea ce ne oferă Cartea Sfântă, depozitara 
tuturor adevărurilor revelate, fie să plutim în ipoteze cu şanse asimetrice în ceea ce 
priveşte validarea lor: minime, în ceea ce privește teoria generației spontanee şi 
maxime privind validarea adevărurilor anticipate de Biblie. 

Menţinându-ne în acest orizont ipotetic, vom evidenția că şansele formării, 
din întâmplare, chiar și a unei molecule de proteice simple într-o așa - numită supă 
organică, este una singură la 10 115 aşa cum au stabilit matematicienii, specializaţi în 
teoria probabilităților, orice eveniment care nu are decât o şansă probabilistică de 10 
50 de a se produce este considerat de matematicieni drept un eveniment care se produce 
niciodată. 

Concluzia vine de la sine: probabilitatea pentru o asemenea şansă de a se 
forma în mod întâmplător a unei molecule proteice simple infirmă posibilitatea 
apariţiei vieţii prin această modalitate a generaţiei spontanee. În ceea ce privește 
şansele ca să apară toate proteinele - 2000 necesare bunei funcționări a celulei, din 
întâmplare, acestea sunt de 10 40%, Aceasta este o probabilitate extrem de mică, după 
cum susține Hoyle, care nu ar fi putut să existe după acesta, nici chiar dacă întregul 
univers creat ar fi constituit drept o supă organică. Mult mai greu de obţinut decât 


429 


IOAN JUDE Retorica Divină 


oricare dintre moleculele proteice necesare apariţiei vieţii, formate din celulele de 
aminoacizi, sunt nucleotitele - ARN-ul și ADN-ul care formează codul genetic. 

Fără a intra în structura acestor aminoacizi, consideraţi drept cărămizile vieţii, 
vom face menţiunea că sub raport structural ADN-ul este format din cinci histone, cu 
roluri bine definite. În plan probabilistic, şansa de a se forma chiar şi cea mai simplă 
dintre aceste histone este de 1 la 20 la 100, ceea ce este o cifră ce depăşeşte numărul 
total al atomilor tuturor stelelor şi galaxiilor cunoscute, practic fiind imposibil de 
realizat. 

Chiar dacă această teorie aduce deservicii teoriei creaționiste, prin 
absurditatea ei se constituie drept un contra-argument al acestor teorii materialist- 
ştiinţifice anticreaţioniste, prin ele fiind invalidată această concepție materialistă 
despre lume şi viaţă, specifică societăţilor bazate pe o asemenea ideologie retrogradă 
şi în cele din urmă anticreaţioniste. Dar spre deosebire de aceste ideologii 
conservatoare, științele particulare şi cercetarea şiințifică fundamentală au făcut 
progrese remarcabile în descoperire esenței vieţii pe pământ, apărând noi teorii 
explicative ale acestui fenomen complex care este viaţa, printre care mai relevante din 
perspectiva demersului analitic asupra subiectului în cauză ni se par cele de mai jos. 

Se poate observa cât de apropiată este această nouă teorie a creaţionismului 
de evoluționism, în ultimă instanță nefiind decât o formă a creaţionismului ştiinţific 
sau a evoluţionismului teist ce aparţine în mare parte orientărilor creaţioniste teiste, 
limitând foarte mult rolul divinității în creaţie. În fond, această nouă teorie a 
evoluţionismului teist nu este nici ateism și nici creaţionism autenic, ci o amalgamare 
doctrinar-dogmatică care creează mari dificultăți credinţei religioase, mai ales în 
rândul elevilor, care sunt nevoiţi să înveţe ambele teorii legate de creaţie şi evoluţiei. 
Aşa cum susţin unii experți în domeniul educaţiei, această educaţie polară este faza 
cea mai critică a conflictului dintre ştiinţă şi religie, dominantă fiind, după cum se 
pare, ideologia creaționistă în raport cu teoria evoluționistă, de care se pare că însuşi 
creatorul ei s-a dezis pe patul de moarte. 

În acest context, trebuie subliniat că nu au fost puţini savanții evoluţioniști 
care au aderat la teoria creaționistă, îmbrăţişând-o tot mai mult, fără să ignore însă 
rolul științei în cunoașterea adevărului absolut, deținut doar de Creator. Puţini sunt cei 
care ştiu că această teorie evoluționistă, revendicată de Ch. Darwin, prin lucrarea 
Originea speciilor, publicată în anul 1859, nu este atât de nouă și că nici nu începe 
cu acest mare savant englez, neaparținând gândirii occidentale, tot mai secularizate, 
asemenea 1dei legate de selecţia naturală fiind regăsite şi la Aristotel. Aşa cum se ştie, 
cu mii de ani în urmă, înainte de Darwin au existat dispute legate de creaţie şi evoluţie, 
întreaga filozofie antică elenă fiind străbătută de această polemică, delimitând cele 
două orientări filosofice: materialismul, care promovau evoluționismul şi idealismul 


430 


Capitolul IV- Argumente demonstrative privind divinitatea 


care susţinea teoria creaționistă. Spre exemplu, filosofii epicurieni ai Greciei antice 
au negat implicarea supranaturală în lumea materială, în timp ce creaţioniştii, 
asemenea lui Platon, au susținut în mod argumentativ că un Demiurg (o divinitate 
grecească) a modelat lumea din haosul primordial. Ceea ce mai trebuie cunoscut este 
că nici teoria privind rolul selecţiei naturale nu-i aparține exclusiv savantului 
englez, ci înaintea lui Darwin au existat asemenea orientări sporadice. ÎI amintim în 
acest sens pe filosoful grec Empedocle, care a propus o teorie conform căreia 
animalele s-au dezvoltat aleatoriu din diferite părți componente, rezultând combinaţii 
ciudate, precum un bou cu faţa de om (există numeroase legende despre aceste 
malformații congenitale, cum ar fi ciclopii sau sirenele marine, care-și găsesc o 
asemenea explicație evoluționistă), şi că numai acele animale care întâmplător au fost 
adaptate au supravieţuit dispariţiei . 

Există multe idei despre importanța darwinismului, mai ales în ceea ce 
priveşte selecţia şi schimbarea în procesul evoluționist, dar şi despre vulnerabilitatea 
- perisabilitatea acestei teorii, contra-argumentele fiind de ordin științific şi în mai 
mică măsură din partea teologiei creaționiste, demonstrând, dacă mai era nevoie acest 
lucru că știința poate demonstra şi chiar susţine adevăruri pe care teologia nu le putea 
nici descoperi şi nici susţine într-un mod convingător pentru toată lumea. Prin 
reducere la absurd, dacă Darwin avea dreptate, atunci înseamnă că oamenii, „prin 
noroc chior şi legi naturale”, sunt stăpânii universului, sau, cum ar spune filosoful 
german K. Marx, adevărații lor demiurgi. Ceea ce nu poate fi adevărat, atâta timp cât 
suntem atât de vulnerabili în faţa vicisitudinilor naturale şi sociale, fiind și existând 
într-o continuă dependență și interdependenţă în raport cu „cineva” sau „ceva” 
superior nouă, chiar și atunci când am atins cele mai înalte piscuri ale cunoașterii; ale 
cunoașterii prin intermediul lui Dumnezeu, privit din perspectivă epistemologică - 
conceptuală sau chiar ca realitate în sine. Asemenea unei scoici care ascunde taina 
vuietului mării căreia i-a aparținut, Dumnezeu ascunde taina existenţei Sale şi a 
creaţiei care-i aparține, creându-ne pe noi, oamenii, singurele ființe raționale 
cunoscute până în prezent, ce putem să-i descifrăm unele dintre misterele ascunse 
cunoaşterii noastre despre El şi creaţia Sa. 

Teleonomie și Teofinalitate prin prisma Creatorului 

În ceea ce priveşte feleonomia, care îşi are originea etimologică şi lingvistică 
în limba franceză - téléonomie, aşa cum rezultă din unele ştiinţe particulare ale naturii, 
în primul rând genetica şi biologia, este acel concept creat de C.S. Pitterndrich, în 
lucrarea sa «Behavoir and evolution» (Comportare și evoluţie, 1956), prin care este 
desemnată finalitatea prezentă în organismele vii şi modul de explicare ştiinţifică a 

comportamentului orientat al sistemelor organice şi mecanismul de reglare celulară 
determinat în mod obiectiv de anumite legități. 

Așadar, teleonomia este un concept ce evidenţiază că „totul se petrece ca şi 
cum ființele vii ar fi structurate, organizate şi condiționate în vederea unui scop, 
supraviețuirea individului şi mai ales cea a speciei” (cf. J.Monod, Hazard și 
necesitate). Pentru savantul citat, teleonomia se realizează prin niște mecanisme 
reglatoare ce tind spre menţinerea ordinii în anumite structuri create, fiind denumite 
de autorul citat prin acest nume de teleonomie. După unii, prin acest concept se 
urmărea evitarea termenului de telefinalitate, mult prea aproape de imanenţă decât de 
transcendență şi în mod evident de teofinalitate, în conformitate cu scopurile 
circumscrise în iconomia divină, care în ultimă instanţă devin mecanisme reglatoare 
la nivelul întregii creaţii, aparținând de Dumnezeu și de puterea Sa nemărginită prin 
care este circumscrisă teofinalitatea. 

Prin acest concept, am substitui conceptul de scop imediat, aparținător 
omului, cu intenția și scopul divinității, regăsită în Proiect, înaintea desfășurării 
creației propriu-zise, aparținând Cuvântului şi energiei divine nedeclaşate, care odată 
înfăptuită viza acel algoritm creaţionist divin, în afara acelui hazard evidențiat de 
Monod şi regăsit la filosofii materialiștii antici greci. Spre deosebire de teleonomie, 
teofinalitatea presupune finalitatea prezentă la nivelul întregii creaţii, aceasta nefiind 
o reglare la nivel celular, ci o reglare la nivel universal, chiar creator, dacă ţinem 
seama de acel concept de creație continuă, elaborat şi susținut de evoluţioniştii 
creaționişti, ceea ce face ca Dumnezeu - Creatorul să coordoneze prin intermediul 
unor legităţi divine, regăsite în interiorul creaţiei, întregul univers creat. Asemenea 
fenomene ce ţin de scopurile noastre umane, subordonate voinţei divine, evidențiază 
că nimic din ceea ce este creat nu este întâmplător, ci este supus unui determinism ce 
vizează în ultimă instanță o asemenea feofinalitate. 

Ca atare, prin teofinalitate înțelegem că, sub raport comprehensiv - la nivelul 
înțelegerii, acest concept reprezintă  sicretismul celorlate concepte enunțate - 
finalitatea - telefinalitatea și teleonomia, cu semnificațiile menţionate, la nivelul 
divinității creatoare -a transcendenței, care prin atributele şi chiar atribuţiile ce-l revin 
în calitate de Creator - din perspectivă teistă, reglează mecanismele de natură 
ontologică - creaționistă prin acţiunea unor legi universale, emergente Creatorului şi 
a unor constante universale, la care ne vom referi în continuarea demersului nostrum 
analitic. 

Idee susținută nu doar de filosofi și teologi, ci ea persistă şi în rândul unor 
naturaliștii şi biologii contemporani, care împărtăşesc şi ei aceeași părere, declarându- 
se împotriva hazardului, devenind luptători împotriva hazardului şi haosului, ţinând 
însă seama de principiul liberului arbitru, aşa cum ne-a fost lăsat chiar la creaţie. 

Asemenea fenomene ce țin de scopurile noastre umane, subordonae voinţei divine, 
evidențiază că nimic din ceea ce este creat nu este întâmplător, ci este supus unui 
determinism ce vizează în ultimă instanţă o asemenea feofinalitate. 

Dar științele naturii nu se rezumă doar la explicarea apariţiei vieții, domeniul 
predilect biologiei, ci își propun să explice şi alte fenomene naturale, ce țin de 
intimitatea şi mecanismele vieții, printre care un rol deosebit revine geneticii şi a cărui 
contribuţii o vom analiza în continuare. 


IV.4.2.3. Contribuţia geneticii 


Aşa cum vom arăta în continuare, printre alte științe care demonstrează că în 
procesul creaţiei se resimte „mâna Creatorului” sau, cel puţin, amprenta ei, se situează 
şi genetica. Deducem acest aspect universalizant din acel principiu teleonomic ce 
caracterizează lumea vie de a fi înzestrată cu un proiect pe care îl reprezintă structurile 
acestui sistem al lumii vii. De asemenea, am anticipat acest aspect atunci când ama 
arătat că univesul uman este un univers genomic, adică are la baza sa acea moleculă 
de AND, la care am adăugă și acea scânteie divină, insuflată speciei umane chiar la 
creație, ceea ce îl face un univers teogenomic, iar prin extindere, un univers onto- 
teogenomic, ceea ce înseamnă în conformitate cu Principiul antropic tare şi Logosul 
divin că scopul Creatorului a fost să creeze această ființă rațională, pe prim plan stând 
Proiectul divin implicit şi pe urmă creaţia obiectivată în ceea ce am putut descifra 
până în prezent că există și se manifestă, la început ca scop în sine, iar ulterior, prin 
această dimensiune teogenimică, ca scop pentru sine. 

Așadar, puterea divină nu este resimţită şi evaluată doar la nivel macrocosmic 
- ontologic, ci și la nivelul vieţii şi a unor specii, printre care mai relevantă pentru 
divinitate a fost omul. Dintr-o asemenea perspectivă biologică, geneticienii şi biologii, 
în general, doresc să pătrundă tot mai adânc în misterioasa moleculă de ADN (acid 
dezoxiribonucleic), ca imitație a ADN-ului macrocosmic, ai cărei proprietari „de 
drept” considerăm că suntem cu toţii cei însuflețiți cu acest dar divin - viaţa: oamenii, 
animalele şi plantele, adică tot ceea ce este însufleţit prin creaţie. 

Așa cum am arătat atunci când am făcut referință la cele două forme ale 
Principiului antropic - în mod deosebit a formei tari a acestuia, conform căruia 
universul emerge — apare datorită raţiunii (cosmice după Hegel), adică spiritului, în 
termeni teologici şi metafizici, spiritului și nu invers, şi în cazul acestui raport ce 
configurează viaţa s-a demonstrat că acest raport al proprietăţii este invers şi anume 

că această moleculă deține calitatea de proprietar şi nu noi, mai pe înțelesul tuturor, 
ea ne conține, îi aparţinem încă înaintea apariţiei noastre - depozitării acesteia, după 
cum s-a crezut până la descoperirea științifică a proprietăţii acestei celule. Printr-o 
asemenea descoperire epocală prin care viaţa este dependentă de această 
microparticulă și nu de condiţiile universului care a favorizat apariţia vieții în univers, 
adică viul de pe planetă şi dincolo de ea, noi devenind chiriași şi nu proprietari: cu 
legitimitate teogenomică, în cazul statutului de proprietari și cu legitimitate otologică, 
în calitate de chiriași. Proprietarul suprem nu este nimeni altul decât Creatorul, Cel 
care deţine toate proprietăţile universului în care este aşezată întrega creaţie. 

Revenind la rolul geneticii în demonstrarea raportului dintre creaţiei și 
Creator, vom evidenția contribuția unui alt mare savant contemporan, mai puţin 
cunoscut publicului neavizat, şi anume la omul de ştiinţă japonez Kimura. Acest 
genetician care s-a detaşat în mod radical de paradigma evoluționistă darwinistă, 
constată în mod ştiinţific că nu toate genele pe care le poartă un individ ar fi fost alese 
în timp, prin intermediul selecţiei naturale, după cum susţine cunoscuta teorie 
amintită. 

De unde întrebarea retorică, emergentă unei asemenea constatări savante, de 
ce ţinem în baza ereditară sub formă de „posibilitate” atâtea gene ale căror „porunci” 
nu servesc „direct şi imediat individul”? Sau, exprimându-se în mod şi mai ştiinţific, 
greu de înţeles pentru cei neavizaţi, acelaşi autor citat se întreabă cum se explică faptul 
că anumite polimorfi ne sunt neutre? Adică cum şi de ce unele mutații genetice 
(conform teoriei moderne a evoluţiei-teoriei sintetice există trei categorii de mutații: 
avantajoase purtătorului, neavantajoase şi neutre, diferite, asimetrice chiar, fixându- 
se în genom), pe fondul acestui mecanism genetic al mutaţiilor sunt specifice doar 
acelor gene care aduc purtătorilor un oarecare avantaj în lupta pentru supravieţuire, 
dar nu şi cele inutile, dezavantajoase, care se pierd odată cu dispariția purtătorilor şi 
nici cele neutre, care au un statut ontologic insuficient de explicit, întrucât şi acestea 
se pierd în timp, neavând puterea de a rezista rigorilor selecției. 

Întrebări fundamentale ale ingineriei genetice, care prin „radicalismul” ei 
aduce mari servicii religiei şi concepţiilor religioase despre lume şi viaţă, 
constituindu-se în argumente ştiinţifice privind existenţa lui Dumnezeu. În pofida 
faptului că savantul japonez nu neagă pe deplin teoria evoluţionismului şi rolul 
selecţiei naturale în evoluţie, opusă creaţionismului şi finalismului, el susţine că aceste 
gene şi „mutații neutre” care s-au perpetuat şi persistă în timp, fără să servească în 
mod iminent purtătorului şi în mod concomitent cu existenţa sa, aparţinând speciei şi 
nu individului, sunt asemenea unor „cărți”- gene din biblioteca eredității care s-au 
strecurat într-un mod mai puţin vigilent de cenzură în această bibliotecă, ele nefiind 
utile de moment, găsindu-şi funcţionalitatea în acel timp în care le este reclamată 

această utilitate necunoscută. Cine permite să se strecoare asemenea gene, din lipsă 
de vigilenţă şi determină totodată aceste mutații neutre, utile într-un timp virtual şi nu 
în cel prezent?, este o altă întrebare la care ştiinţa a rămas neputincioasă prin 
răspunsul dat cel puţin până în prezent. 

Evident, întrebările decurg chiar și din unele răspunsuri validate ştiinţific, 
astfel că fiecare răspuns poate fi considerat o provocare pentru alte întrebări. În cele 
ce urmează vom putea să găsim răspunsuri cu privire la mecanismele vieții şi a 
metabolismului uman prin contribuţia unor descoperiri ştiinţifice din domeniul 
medicinei și a neurofiziologiei, fiind cunoscut că însăşi viața şi sănătatea depind în 
foarte mare măsură de zestrea cu care am fost înzestrați de Creator. Nu în mod 
întâmplător se spune despre medic că este o prelungire a mâinii lui Dumnzeu şi că 
omul seamănă cu El nu fizic, ci mental și spiritual. 


IV.4.2.4. Contribuţia neurofiziologiei, psihologiei și neuroteologiei în 
argumentarea existenţei divinității 


Pătrunzând şi decelând în acelaşi timp ontologia viului, cercetătorii acestui 
domeniu au făcut descoperiri care întăresc convingerile privind existența unei puteri 
supranaturale de care în mare parte depinde viaţa din această lume cunoscută. Printre 
aceşti savanţi îl amintim pe savantul român N. C. Paulescu, care în lucrarea cu un titlu 
mai mult decât sugesiv, Dumnezeu în fiziologie, desprinde „trei priorităţi care conferă 
identitate acestei ordini a realului şi care o deosebesc de restul universului”. Aceste 
priorităţi vizează domeniile ce fac trimitere la: 

a) teleonomie, prin care se înţelege că fiinţele vii sunt înzestrate cu un proiect 
pe care îl reprezintă structurile acestui sistem al lumii vii şi îl realizează prin 
performanţele lor; 

b) morfogeneza autonomă, prin aceasta înţelegându-se că fiinţele vii sunt 
maşini chimice care se construiesc pe ele însele potrivit unui determinism autonom, 
riguros, implicând o libertate cvasitotală faţă de agenţi sau condiţii exterioare; 

c) reproducerea invariantă, în conformitate cu care fiinţele sunt evaluate a fi 
maşini care se reproduc în mod invariant (cf. Paulescu, op. cit.). Întreg demersul 
ştiinţific întreprins de savantul român vizează demonstrarea „existenţei unei cauze 
primare a vieţii, nematerială, unică şi înţeleaptă” (ibidem.), o cauză primară care nu 
poate fi altceva şi nici altcineva decât Dumnezeu. 

În cadrul general al ştiinţelor medicale, un rol deosebit revine ştiinţei care se 
ocupă de sistemul nervos în general și de anatomia și fiziologia creierului, în special, 
care este neurofiziologia. Pătrunzând în interiorul celui mai complex sistem prin 

intermediul căruia ne este reglată viaţa şi existenţa noastră, care este creierul uman, 
neurofiziologii au ajuns la concluzia că structura şi mecanismul de funcționare a 
acestui organ determinant în menţinerea specie umane, nu puteau să rezulte doar în 
urma evoluției, ci cel mult putea evolua ca mărime, nu şi sub raport calitativ - 
anatomic și fiziologic. 

Originea divină a creierului uman rezultă şi din perspectiva structurii 
creierului, dar şi din perspectiva raportului dintre creier şi minte, care sub raport 
materialist ar fi produsă de creier. Studii recente despre structura creierului permit o 
înţelegere mult mai detaliată a felului în care se dezvoltă creierul, dezvoltarea lui fiind 
programată dinainte de a se dezvolta. Celulele se divid şi apoi migrează spre poziţia 
lor finală, în vreme ce celulele care nu sunt necesare sunt programate să moară. 
Genetic vorbind, creierul diferă de celelalte părți ale corpului mai mult decât credeam. 
Toate celulele din corp au aceleaşi gene, dar numai o mică parte sunt folosite (sau 
transcrise) în ţesuturi anume. Numărul genelor transcrise în creier este de trei până la 
cinci ori mai mare decât în alte părți ale corpului. De asemenea, putem înţelege mai 
bine felul cum funcţionează creierul. Neuronii transmit extensii (axoni) de-a lungul 
unui drum marcat de semnale biochimice. Celulele comunică între ele prin „joncţiuni 
întrerupte” şi prin neurotransmiţători, prin sinapse. Există gene receptoare, care 
recunosc neurotransmiţătorii şi alte gene ale canalelor, care reglează cursul ionilor, 
menţinând astfel schimbările intervenite la nivelul excitabilităţii, care însoțesc 
impulsurile nervoase. Oricare dintre aceste funcţii poate fi modificată prin mutații 
genetice. 

Întrebarea desprinsă și care, oarecum în mod abrupt se pune, este dacă creierul 
uman are ascendență divină? Evident, dacă considerăm că omul este o ființă divină, 
nu are cum să nu dispună şi nu să nu fie programat în acest scop prin care gândirea şi 
cunoașterea să nu ne apropie cât mai mult de credința în Dumnezeu, cu care suntem 
legaţi încă de la naştere prin intermediul sufletului nemuritor - acea scânteie divină 
care trebuie întreţinută pentru a nu se stinge. Un asemenea postulat creaţionist nu se 
rezumă doar la puterea nemărginită a revelaţiei divine, ci a necesitat şi o susținere 
ştiinţifică, realizată mult mai târziu decât teologia creaționistă, fiind, aşa cum am spus, 
o teorie susținută la început de adepţii creaționiști și, ulterior, de susținătorii 
prototipului de homo religiosus, fără a ignora adevărurile științifice, printre care îi 
evidențiem pe toți oamenii de știință creaţionişti evoluţionişti, cei care în vârful 
piramidei evoluționiste și a omului au pus omul învăluit de dragostea şi credinţa 
divină. Nu este mai puţin adevărat că şi cei care neagă această origine divină a celui 
mai important organ prin care supraviețuim ca specie, creierul, au avut nevoie de 
asemenea descoperiri ştiinţifice, susținând că sursa religiozității se află în natură şi 
societate şi nu în creierul uman. Nimic mai fals decât acest pretins adevăr științific. 

Să ne întrebăm doar atât: atunci când suntem cuprinși de o criză existențială, o boală 
incurabilă sau chiar un eşec, ne rugăm la mai marii conducători politici ai vremii sau 
la Dumnezeu! Răspunsul afirmativ, convergent pentru cea de-a doua variantă, este 
mai mult decât edificator. O asemenea rugăciune colectivă, rezolvând nu o dată starea 
de criză şi de sănătate a unor persoane îndrăgite (printr-un asemenea gest s-a apelat 
la bunăvoința Proniei divine când era în flăcări simbolul istoriei culturii creştine, 
Catedrala Notre - Dame din Paris (15-16 aprilie 2019), demonstrează felul în care 
credinţa religioasă nu este doar individuală și emergentă unui organ programat pentru 
a ne raporta la divinitate, adică de a transcende această lume prin diverse modalități 
(în mod imaginar, intuitiv sau pe calea revelației divine), ci are şi un caracter social, 
recurgând la ea atât în situații individuale cât şi colective. 

Desigur, au exista destul de mulți pretinşi oameni de știință care au negat acest 
adevăr teologic, închinându-se zeilor științei exclusiviste şi nu adevăratului 
Dumnezeu. Un fervent ateist britanic, Richard Dawkins, în cartea sa The God 
Delusion, Deziluzia despre Dumnezeu (cf. M.Necula, în art. Este creierul uman un 
organ religios?, publicat în revista Semenle timpului, august 2009, pp.46-49), încearcă 
să argumenteze că religia se propagă prin îndoctrinare, mai ales în cazul copiilor. În 
viziunea acestuia, copiii sunt într-o predispoziție de ”a absorbi orice” le-ar spune 
părinţii sau bătrânii — tribului sau ulterior ai comunităților în care supraviețuiesc, pe 
fondul conformismului ce vizează un asemenea raport, am spune noi. În completarea 
lui Dawkins, profesorul de psihologie de la Universitatea Osford, Olivera Petrovich, 
spune că cei mici au o tendință naturală de a crea o lume iluzorie, populată cu diverse 
personaje. Lume întreţinută după cum se ştie prin bazme sau anumite întâmplări 
ciudate, imposibil de explicat, ceea ce conduce în mod spontan, după savantul englez 
citat, la conceptul de Dumnezeu, fără o educaţie din partea adulților. Fiecare din noi 
dispunem de o asemenea experiență, fără însă a ne contura, fie şi imaginar, acest 
concept fictiv, în ultimă instanţă, care este Dumnezeu. Aceste aspecte ce vizează 
condiționarea psihologică a religiozităţii, în speţă a credințelor religioase, au fost 
analizate de noi în cartea recent publicată, Religie și religiozitate (postată pe scribd, 
cu numele autorului, în special cap. IV, pp.205-321, mai ales în secvenţa Raportul 
dintre religie şi psihologie, unde am evidenţiat etiologia religiozităţii sub raport 
psihologic), aşa că nu vom mai insista asupra acestui aspect destul de controversat. 
Așa cum se ştie, pentru mult timp originea şi mecanismele de formare a sentimentului 
religios au fost pentru cei mai mulți învăluit într-un mister, întreținând o asemenea 
atitudine proreligioasă privind originea şi natura divină a creierului uman. Mulţi 
cercetători, de-a lungul timpului, au căutat să ofere o explicație științifică din acest 
punct de vedere, deloc uşor de realizat. Vom evidenția în acest sens demersurile 

întreprinse ale unei echipe de cercetători americani, condusă de Andrew B.Newberg, 
profesor de radiologie şi psihiatrie la Facultatea de Medicină a Universităţii 
Pennsylvania, ajungând la concluzia că creierul uman pare a fi înzestrat cu capacitatea 
înăscută de a transcende percepţia eului individual limitat, dar şi a lumii imanente, în 
plan transcendent, dincolo de realitatea perceptibilă senzorial şi rațional, lărgind 
nevoia şi orizontul cunoaşterii, adică dincolo de ceea ce evidenția episcopul irlandez 
George Berkeley, prin celebra sa sintagmă care avea să stea la baza idealismului 
subiectiv: Esse est percipi - a fi înseamnă a fi perceput. 

Revenind la problematicia supusă analizei, cea privind rolul creierului în 
formarea credinței, vom arăta că pe o asemenea poziţie, dar din altă perspectivă 
ştiinţifică, se află și fostul preot catolic şi un contestatar frecvent al bisericii, Eugen 
Derwermann. O asemenea atitudine critică vehementă și partinică este exprimată de 
acest fost teolog în cartea Atem des Lebens: Die modern Neurologie und die Frage 
nach Goot, tradusă prin Suflul vieţii: Neurologia modernă și problema lui Dumnezeu, 
unde ne spune că "creierul îl produce pe Dumnezeu în baza credinţei că el însuşi a 
fost produs de un Dumnezeu care ne vrea binele”. Dacă ţinem seama de etnia acestuia, 
ne putem da seama că acel Dumnezeu nu este nici pe departe Dumnezeu Treime 
creștin, ci acel Dumnezeu care a vrut binele poporului ales, pe care l-a salvat din robia 
egipteană, din care face parte şi autorul acestei cărți citate. 

Aceiaşi savanţi care şi-au publicat în anul 2002 concluziile studiului 
întreprins în cartea Why God Won't Go away: Brain of Belief - De ce nu dispare 
Dunmnezeu: ştiinţa creierului și biologia credinţei, publicată în limba română la 
Editura Curtea Veche 2008, consideră că predispoziția nativă spre şi pentru auto- 
transcendere se află la rădăcina aspiraţiei spirituale, indiferent de tradiția religioasă şi 
cultural căreia îi aparţine persoana religioasă. La asemenea concluzii au ajuns şi 
cercetările neurologice actuale, lăsând să se înțeleagă faptul că omul este predispus 
către religie, impulsul religios fiind înrădăcinat în arhitectra creierului uman, neputând 
să ne separăm de el, chiar dacă în mod desimulat încercăm să adoptăm o atitudine 
ateistă şi indiferentistă faţă de Dumnezeu, uitând că în străfundul subconştientului El 
există, atenționându-ne uneori acest lucru prin trezirea de moment din somnul 
dogmatic al necredinţei şi indiferenței sau prin atenţionări — avertizări directe ce 
ulterior pot deveni fapte prin care plătim necredinţa şi ignoranța. 

Mai mult decât atât, cercetările din acest domeniu arată că avem de-a face cu 
o funcție neurologică a creierului, ceea ce face ca sentimentul religios creat prin 
intermediul creierului să fie rezultatul acestei funcţii neurologice a creierului uman. 
Acest fapt sugerează motivul pentru care oamenii sunt, prin definiţie, fiinţe religiose 
(cu grade diferite de intensitate, funcţie de amplitudinea acelui impuls religios originat 
de la creație exclusiv în creierul uman, dar și de capacitatea de pătrundere şi înțelegere 

a mesajului religios, nu doar la suprafaţa lui, cum ar fi spre exemplu Decalogul, 
Sfintele Taine, Rugăciunea Tatăl Nostru sau Fericirile, ci în esenţa - plenitudinea sa). 
Aceasta face ca organul miraculos care estecreierul uman nu doar să ne permită trăirea 
experienţelor religioase, ci să fie pe deplin configurat în această direcţie. Un exemplu 
concret, descoperit de știință, dar anticipat și validat totodată de ştiinţă, este principiul 
entropiei, prin care ni se arată că întreaga creaţie este supusă acestui fenomen al 
destructurării - deșertăciunii sau, şi mai adecvat, acestei simbioze dintre știință şi 
teologie, de pe o poziţie fideistă. În conformitate cu Principiul Antropic Tare, nu 
evoluţia speciei a produs creierul, nici chiar nevoia care creează organul, ci creaţia 
divină, aşa cum este proiectată în Proiectul divin. Cu alte cuvinte, nu evoluţia 
creierului a condus la această funcție religioasă a sa, ci de la creaţie (probabil prin mai 
multe metamorfozări până s-a ajuns la acest prototip teantropic al omului), omul a 
dispus de o asemenea funcție religioasă, am spune noi, reflexiv - transcendentă şi 
autoreflexivă de tip socratian imanent. De aici o concluzie savantă: existența 
creierului uman, predeterminat biologic către religiozitate, implică în cele din urmă 
existența a priori a obiectului religiei, sacrul şi divinitatea în general, asemenea 
ochiului care presupune existenţa apriori a luminii (create în ziua a patra, prin acei 
luminătorii de pe cer care lumineze pământul, și nu lumina din prima zi a creaţiei, 
care era o lumină structurală și nu funcțională), care era necesară organului senzorial 
de mai târziu - ochiul, creat dintr-o asmenea necesitate funcţională. Exemplele pot 
continua, prin ele fiind demonstrat că înainte de a exista organul senzorial - 
modalitatea senzorială după cum denumesc acest fenomen psihologii, era necesar 
obiectul care avea să fie perceput, şi nu invers, ceea ce înseamnă că nu a fost creat 
înainte organul pentru a fi utilizat, probabil la ceva, de care, tot probabil, nu era nevoie. 
Exemplul cel mai clar este regăsit în regnul animal la cârtiță: atunci când nu a mai 
avut nevoie de lumină, stând sub pământ, i s-a atrofiat organul vizual şi implicit 
vederea, astfel că acest animal nu mai dispune de acea modalitate senzorială vizuală. 

Un asemenea domeniu complex de investigare şi interpretare a funcţiei 
religioase a creierului uman aparţine neuroteologiei, care, după cum uşor se poate 
deduce, apare ca disciplină ştiinţifică la inteferența dintre neurologie și teologie, 
deţinând un asemenea statut mixt şi complementar. Întrebarea pusă de această nouă 
ştiinţă este dacă cercetarea ştiinţifică realizată de neurologie în esență este în măsură 
să ofere o înţelegere obiectivă cu privire la religie și, mai ales, la existenţa lui 
Dumnezeu. Cu alte cuvinte, va putea știința să ofere un răspuns convingător asupra 
existenţei lui Dumnezeu sau rămânem tot la nivelul intuiţiei şi revelaţiei, susținute de 
teologie? Opinia noastră și atitudinea agnostică rămân constante, prin știință doar ne 
apropiem de înţelegerea modului de a cunoaşte divinitatea, nu însă şi ceea ce este, un 

asemenea răspuns aparţinând exclusiv Creatorului, care aşa cum ne spune textul 
biblic, încă de la Moise, nu S-a lăsat văzut - cunoscut în întregime, precum le-a fost 
interzisă cunoaşterea Lui primilor oameni, ştiut fiind că păcatul originar are o 
asemenea emergență gnoseologică limitativă şi limitată, impusă de Creator. 

Din cele prezentate, rămânem la concluzia că procesele neurologice care stau 
la baza experienţelor religioase - implicit a credinţei, nu sunt suficiente în explicarea 
fenomenului religios, ca un fenomen de sine stătător, şi cu atât mai mult cunoaşterea 
lui Dumnezeu. Ceea ce ne arată ştiinţa - neurologia - este insuficient - doar necesar, 
dar nu și suficient din perspectivă argumenativ-ştiințifică, anume că ființa umană 
dispune, prin organul său denumit creier, de un asmenea suport ontologic care ne ajută 
în explicaţiile profunde cu privire la mecanismele formării credinţei şi altor produse 
spirituale, fără a putea decodifica conţinutul şi forma acestor procese şi produse 
spirituale. Omul religios le poate doar resimți prin trăirile sale subiective, apropiat 
de obiectul trăit şi divinizat, fără a-l putea percepe din punct de vedere senzorial — 
corporal, cel mult putând să ni-l reprezentăm într-un mod personal, în funcție şi de 
mecanismele neurlogice la care ne-am referit. Este la fel cum compara Enstein 
cunoaşterea realității cu mecanismele unui ceas sigilat în care nu putem intra, cutia 
fiind închisă - sigilată. Evident, pe baza intuitiei ne putem imagina acest mecanism, 
fără a fi ceasornicari (în cadrul creației existând un singur „ceasornicar” - Arhitect, în 
opinia unor așa - zise Ordine religioase, de tip secret și discret, Dumnezeu), dar nu 
vom putea fi niciodată convinşi de faptul că acea imagine, comparativă de la un 
individ la altul, corespunde întru totul cu imaginea reală privind modul și mecanismele 
funcționării respectivului ceas. Chiar şi atunci când vom descoperi mecanismele 
funcționării ceasornicului, nu vom ști cum arată și nici cine este ceasornicarul. La fel 
şi în cazul cunoaşterii lui Dumnezeu, atâta timp cât nu S-a lăsat deschis cunoaşterii 
Sale, nu putem decât să ne imaginăm cum arată El în realitate, chiar dacă avem acces 
cognitiv la creaţie prin intermediul ştiinţei, astfel că suportul şi stimulul cognitiv sunt 
şi rămân, deopotrivă, creația şi credința în existenţa Sa infinită şi nedeterminată. O 
asemenea atitudine gnoseologică ce transcende realitatea imediată a fost întâlnită în 
antichitate, la marii filosofi greci, atunci când aceştia identificau divinitățile cu 
anumite principii, preponderent de natură materială şi corporabilă, şi în mai mică 
măsură idealist-creaţionistă. Prin urmare, natura noastră divină nu reprezintă o 
premiză reală a cunoașterii depline a lui Dumnezeu, ci o modalitate şi suport cognitiv 
prin care ne putem apropia prin trăire şi prin credinţă tot mai mult de El. Aceasta nu 
în mod întâmplător și nici chiar conjunctural, ci mai mult ca o necesitate gnosologică, 
imposibil de atins cu mintea și creierul uman, necesitând alte forme ale cunoașterii, 
precum ar fi revelaţia şi credința, ca forme gnoseologice mult superioare, prin care ne 
apropiem din această perspectivă de Dumnezeu. Asemenea forme ale cunoaşterii, de 

care dispunem fiecare, într-o mai mare sau mai mică măsură, face ca fiecare dintre noi 
să dispunem de capacități perceptiv - evaluative diferențiate în ceea ce priveşte 
identificarea şi identitatea lui Dumnezeu, ajungându-se până la personalizare lui 
Dumnezeu, asemenea personalizării fiecăruia dintre noi. Aşa cum nu pot exista, pe 
cale naturală, doi ndivizi identici, credem că nu poate exista o matrice identică a lui 
Dumnezeu, fiind perceput în mod individual și personalizat. Religiile şi teologiile 
aferente acestora au încercat o asemenea relativă omogenizare - globalizare religioasă, 
dar, aşa cum se ştie, rezultatul obținut este dincolo de așteptări, acţionând şi în acest 
caz sintagma latină: quot capita, tot sensus - câte capete, atâtea sensuri, ceea ce în 
mod logic ar conduce la inferenţa în conformitate cu care câte capete umane sunt, tot 
atâţia dumnezei există (implicit adevăruri absolut e despreaceste divinități politeiste), 
ceea ce în mod evident este fals, Dumnezeu fiind doar unul, la fel şi adevărul absolut, 
identic cu El. Nu în mod întâmplător, omul crede, aşa cum poate să creadă şi nu cum 
1 se impune uneori de vreo religie sau alta. De aceea, poate cel mai important lucru al 
educaţiei religioase nu este credinţa în sine, ci predispoziția și motivarea spre învățare 
a credinţei, fără coerciție, în conformitate cu liberul arbitru oferit de Creator. 

În continuare, tot din această perspectivă microcosmică a creaţiei nevăzute, 
vom trece la lumea nevăzută din domeniul cuantic și subcuantic, evidențiind pe cât 
posibil contribuţia acestor ramuri științifice ale fizicii în argumentarea ştiinţifică a 
existenței lui Dumnezeu. 


IV.4.2.5. Fizica cuantică și subcuantică în demonstrarea existenţei lui 
Dumnezeu 


Trecând într-un alt registru, trebuie remarcat că, în afară de repunerea în cauză 
a determinismului şi realismului, fizica cuantică (denumire dată de la cuante, care sunt 
unități energetice ce nu mai pot fi subdivizate) pune în discuţie şi reducționismul 
fizicii clasice. Ceea ce în fizica clasică însemnau acele „particule elementare” - atomii 
materiali, prin fizica cuantică aceștia reprezintă manifestări ale unor unde, structuri 
ritmice, modele ondulatorii mobile, care se combină la un moment dat şi se dizolvă 
iarăşi, pentru a se recombina în altă parte, constituindu-se într-un substrat continuu 
de energie vibratorie. Astfel, modelul de cunoaştere a realității pe care ni-l propune 
fizica cuantică, după cum susţine Jean Staune în On the Edge of Physies, publicată în: 
Science and Spirit, demonstrează existenţa unui nivel de realitate care se află mai 
presus de timp, spaţiu, energie şi materie, care are, în mod indubitabil, un efect cauzal 
asupra nivelului nostru material de existență materială. Lucrul acesta, subliniază el, e 
foarte important nu doar pentru respingerea materialismului, ci şi pentru faptul că ne 

oferă posibilitatea de a vorbi despre Dumnezeu şi de a-L căuta pe Dumnezeu. Rămân 
memorabile cuvintele lui Jean Staune cu privire la rolul științei în căutarea și 
descoperirea pe cale ştiinţifică a lui Dumnezeu: „Ştiinţa ne-a sugerat, prin intermediul 
fizicii cuantice, faptul că singură nu poate furniza o imagine completă a realităţii. Ea 
a oferit un punct de pornire pentru o cale credibilă de a înţelege existenţa lui 
Dumnezeu, deoarece lumea nu se mai limitează la nivelul nostru de realitate”. Prin 
această recunoaștere, știința s-a apropiat tot mai mult de teologie, iar ontologia de 
onto-teologie, devenind complementare şi nu antitetice, după cum susţin unii partizani 
ai ştiinţei şi teologiei, deopotrivă. 

Fizica cuantică ne spune că particulele de materie din diferitele sisteme 
materiale interacționează ca şi cum ar fi conectate prin legături invizibile la un întreg 
(de exemplu particulele de materie ale unui autovehicul relaţionează cu particulele 
unei clădiri din apropiere). Din aceată interacțiune și conexiune universală, se poate 
observa că tot ceea ce a fost creat interacționează şi că nimic nu este întâmplator, ca 
şi cum ar face parte din același sistem - întreg. Mai precis şi mai adecvat onto- 
teologiei, ca şi cum ar avea în structura lor aceeaşi informatie, adică ar fi programate 
- proiectate de acelaşi programator, care nu poate fi decât un Creator unic. Asta arată 
că în univers totul este personal, toţi ne influențăm unii pe alţii, la fel şi Creatorul 
creaţia. 

Tot fizica cuantică ne spune că particula nu poate fi gândită ca un obiect static, 
ci ca o entitate dinamică, deci ca un proces care implică energie, în cadrul 
creștinismului, implică energia creatoare a Sfântului Duh. Ceea ce înseamnă, conform 
Principiului Antropic, că acest Creator - Dumnezeu a creat lumea văzută pentru om, 
acordându-l toate șansele să poată descoperi acest lucru prin dotarea sa cu rațiune și 
putere de contemplare a rostului său în cadrul creaţiei. Tot fizica cuantică ne spune că 
şi cel mai infinitezimal câmp cuantic poate afecta o particulă, modificându-i starea. 
Astfel, particulele trupului nostru creează un câmp cuantic, un câmp care influenţează 
tot ce este în jurul nostru, iar la rândul lor particulele afectate vor influenţa, 
comportându-se ca un câmp cuantic, alte particule. 

De aceea, prin faptele lui, bune sau rele, omul influenţează întreaga creaţie şi 
pe toţi oamenii, nu numai pe unii şi nu doar în prezent. Nu doar faptele influenţează 
ci şi intenţiile noastre. Toţi suntem legaţi unii de alţii, de lumea creată şi de Dumnezeu. 
Așa se pot explica unele fenomene paranormale care par de domeniul 
supranaturalului, iar cel mai mult rolul gândirii și credinţei în menţinerea unui 
echilibru social și universal. Nu în mod întâmplător au apărut acele realităţi virtuale, 
precum Raiul și Iadul, care, printre alte funcții şi mecanisme, deţin şi o asemenea 
funcţie coercitivă, prin imaginea creată asupra lor, conducând spre speranță şi teamă. 

Tot fizica cuantică ne spune că particula nu poate fi gândită ca un obiect static, 
ci ca o entitate dinamică, deci ca un proces care implică energie, în cadrul 
creștinismului, implică energia creatoare a Sfântului Duh. Astfel, cu ajutorul credinţei 
şi a altor procese sacramentale, străine nouă profanilor, ce țin de domeniul inițierii 
esoterice sau al alchimiei, şi nu de ştiinţă, se ajunge la sfinţirea materiei de către 
episcopi şi preoţi (a apei prin care se realizează şi Taina Botezului); ceea ce nu este 
de fapt decât un transfer de energie de la Dumnezeu - Duhul Sfânt către materie. Se 
ştie că spre deosebire de loan Botezătorul, care l-a botezat pe Iisus şi pe alţii, 
Mântuitorul la Botezul său în lordan a sfinţit apa, iar datorită circuitului apei în natură 
a sfinţit întreaga creaţie. Astfel, lumea creată nu mai poate fi privită la modul strict 
material - grosier, ci trebuie privită ca o lume spiritualizată, care are ca suport al 
existenţei energiile necreate ale lui Dumnezeu. Omul este chemat să sfinţească creația 
peste care este pus stăpân, dar nu oricum, ci să o sfinţească ca efect al iubirii pe care 
o arată el lui Dumnezeu şi aproapelui. Astfel, sfinţirea creaţiei este tot un eveniment 
personal şi nu unul oarecare, iar înainte de orice este o împărtăşire a creaţiei din iubirea 
Creatorului față de creație şi, în ultimă instanță, iubirea faţă de seamăn - a unui om 
faţă de celălalt. Problematică la care ne-am referit atunci când ama analizat atributul 
iubirii divine şi când, în mod special, ne-am referit la iubirea aproapelui, ca element 
emergent iubirii divine. 

După cum se ştie şi am menţionat şi noi deja, multe din descoperirile realizate 
în planul ştiinţelor contemporane, implicit în domeniul fizicii şi mecanicii cuantice şi 
subcuantice, au fost anticipate cu multe secole şi milenii de către unii filosofi şi inițiați, 
cum pot fi considerați aceşti mari gânditori ai antichităţii, dotați cu asemenea 
capacități cognitiv de tip paranormal pentru acele timpuri, pe care trebuie să le 
acceptăm fără nicio reținere. Aşa cum se ştie, fizica cuantica este una din marile 
provocari ale epistemologiei secolului XX. Perspectiva deschisă de rezultatele fizicii 
cuantice va depăşi separarea subiect-obiect în actul cercetarii, existentă în paradigma 
mecanicistă dominată de filosofia cartesiană şi în fizica clasică de tip newtonian. 

Totodată prin fizica cuantică se va afirma ordinea interioară a universului 
existentă la nivelul microfizicii, asemenea ordinii regăsite la nivel marocosmic. 
Astfel, ordinea nu mai este înțeleasă ca un aranjament exterior sau ca o dispunere 
regulată a evenimentelor, ci ordinea există şi este acceptată totodată ca o ordine totală 
implicată în fiecare realitate spatio-temporală, trecându-se de la o ordine explicită la 
o ordine implicită. Dintr-o asemenea perspectivă, legile fizicii nu vor mai fi descrise 
într-un sistem cartesian, ci vor fi evidenţiate prin intermediul holomișcării care este o 
totalitate nedivizată, indefinibilă și incomensurabilă a existenței la nivel micro - 
cuantic și subcuantic. 

Ştiinţa contemporană, în mod deosebit fizica cuantică şi subcuantică, prin 
intermediul hologramei şi principiul sincronicităţii, afirmă că totul provine dintr-o 
hologramă unică, primordială, care este identică cu această Conștiinţă primară 
universală - Creatorul universului, incluzând în mod necesar şi un aspect 
informaţional, compatibil cu acea Conştiinţă fundamentală, care nu ne ferim să 
spunem că este Dumnezeu. Această stare de legătură de fundal (entaglement, 
denumită în fizica cuantică), care a rămas înscrisă în „ordinea implicită” (David 
Bohm), se răsfrânge acum şi în materia vie, în creierele şi conştiinţele noastre. Astfel 
că, dincolo de ceea ce ne spune religia şi teologia cu privire la originea noastră 
spirituală divină, avem şi explicaţia ştiinţifică a acestei apartenenţe divine, mai greu 
de înţeles din perspectivă ştiinţifică. De aceea, noi purtăm în structura noastră 
amprenta spirituală a acestei conştiinţe primordiale, existentă înaintea creaţiei 
răsfrântă în sufletele noastre prin intermediul Duhului Sfânt prin acea scânteie divină 
care este sufletul uman, care nu este altceva decât acea părticică infimă din energia - 
sufletul şi conştiinţa universală, care pe cât este de mică, pe atât este de puternică, 
fiind identică de fapt cu viața ce ne-a fost dăruită de Creator. 


Interacțiunea creaţie - Creator prin prisma constantelor universale 
Percepând puterea Creatorului la nivelul creației văzute şi nevăzute, vom putea 
desprinde faptul că întreaga creaţie a avut la bază acțiunea acestor constante sau forţe 
fundamentale, care determină toate proprietățile şi modificările materiei, dintre 
acestea patru sunt mai relevante analizei întreprinse de noi: 
1. forța gravitațională, care acţionează mai mult asupra corpurilor mari, 


planete, stele, galaxii şi foarte puţin asupra atomilor; 


2. forța electromagnetică, ca principala forță de atracţie dintre protoni şi 
electroni - la nivelul mecanicii cuantice, permițând formarea moleculelor. 
Dacă aceasta ar fi mult mai mică, electronii nu ar sta în jurul nucleului 
atomic şi ca atare nu s-ar mai putea combina pentru a forma molecule, sau, 
invers, dacă această forță ar fi mult mai mare, electronii ar fi strâns legați de 
nucleul atomului, ceea ce ar însemna că între atomi nu ar avea nici un fel 
reacţii chimice, ceea ce este egal cu lipsa vieții în universul creat. De unde 
rezultă că forța electromagnetică şi câmpul electromagnetic fiind 
determinante în apariția vieţii, la care contribuie carbonul, oxigenul şi fierul, 
care şi acestea nu ar fi putut să formeze fără acţiunea celor patru forţe 
fundamentale, şi mai ales dacă ele nu ar fi perfect reglate. Concluzia 
desprinsă din rolul şi acţiunea acestei constante universale este că viaţa 
noastră depinde de reglarea perfectă a forţelor electromagnetice şi că noi ne 
originăm în structurile cuantice şi subcuantice a particulelor elementare care 
au stat la baza creaţiei universului şi a noastră, ca fiinţe raționale superioare. 

3. forța nucleară tare, fiind forţa care ţine împreună protonii şi neutronii în 
nucleul atomic; 


4. forța nucleară slabă, fiind forţa care stă la baza dezintegrii elementelor 
radioactive şi a eficienţii activităţii termonucleare a soarelui. 


Înaintea analizei succinte a acestor constante, vom evidenția raportul dintre 
ştiinţă și religie, aşa cum a fost surprins de trei dintre mari savanţi contemporani: 
fizicienii E.Branly şi Enstein şi geologul P.Termier: pentru primul savant citat, 
„Știința este o străduinţă spre creaţie: Religia este o străduință spre Creator”; pentru 
cel de-al doilea, „Ştiinţa fără religie este oarbă, iar religia fără ştiinţă este șchioapă!”, 
iar pentru cel de-al treilea savant: „Științele sunt trepte ale unei scări misterioase pe 
care urcăm la Dumnezeu”. 

Nu este lipsit de importanţă să facem câteva precizări de ordin general asupra 
acestor constante universale. În primul rând trebuie reţinut că între aceste constante 
se instituie un echilibru, iar dacă doar una dintre acestea ar fi foarte puţin diferită, 
atunci Universul nu ar putea exista. În al doilea rând, este interesant de observat că, 
în timp ce forțele cele mai puternice au fost „încătușate” de Creator la nivelul 
microcosmosului, în lumea cuantică și subcuantică de la nivel atomar și intratomar 
(ne referim la forţa atomului care produce efecte incomensurabile, de cele mai multe 
ori distructive), gravitația , cea mai slabă forță, a fost desemnată să domine Universul. 
De aceea, de forța și acceleraţia gravitațională depinde menţinerea planetelor în 
sistemele lor aparținătoare - galaxii şi metagalaxii şi, în ultimă instanță, apariţia vieţii 
(acum 4,5 miliarde de ani) şi a omului în acest sistem galactic, mai precis pe planeta 
Pământ. Se ştie că această forță gravitațională şi legea care-i poartă numele a fost cu 
mult mai înainte descoperită decât forțele nucleare, care presupun un instrumentar 
ştiinţific complex şi nu doar o simplă observaţie, după cum se crede că a fost 
descoperită de marele savant Isaac Newton. Desigur, procesul crației nu a fost simplu 
şi nici încheiat, întrucât după cum au descoperit savanții, a parcurs mai multe etape - 
ere geologice şi istorice, fără însă a fi disjuns de Creator, depinzând în totalitate de 
voința Creatorului, mai ales în ceea ce priveşte evoluţia speciei umane, care se pare 
că are o evoluţie paradoxală, devenind tot mai mult o forță autodistructivă, negând 
acea perspectivă asociativă, prin asemănare cu Dumnezeu. 

Revenind la cele patru constante, din prezentarea succintă, rezultă că a fost 
necesară o forță sau mai multe forţe pentru a depăşi imensa forţă gravitaţională a 
întregului univers, o aşa numită energie dinamică sau energie neagră, prin intermediul 
şi cu ajutorul căreia a putut să fie frânată expansiunea universului, ca urmare a Marii 
Explozii - Big Bang-ului, ceea ce presupune că universul este în expansiune, 

necesitând o putere foarte mare pentru a depăşi imensa forță gravitaţională a întregului 
univers. Alături de acest tip - model de univers, ştiinţele care studiază acest domeniu 
cosmologic au mai delimitat și alte tipologii, cum ar fi: Universul deschis, Universul 
critic şi Universul închis. 

Plecând de la perspectiva structuralistă şi sistemică, am defini universul ca un 
ansamblu de structuri, evenimente, fenomene și procese, aflate în permanentă 
interacțiune şi schimbare, pe fondul unei creaţii continue şi a destructurării 
concomitente cu creația continuă a unei părți din ceea ce a fost creat, ca urmare a 
scăderii energiei necesare menţinerii unui relativ echilibru şi a dinamicii acestuia. 
Dacă ne referim la universul evenimentelor, mai uşor accesibil sub raportul 
comprehensibilităţii sale, vom putea că este unul relațional, astfel că toate proprietăţile 
sale sunt descrise în termenii relațiilor între evenimente. Cea mai importantă relație 
care poate lega două evenimente este relația de cauzalitate, aceasta constituindu-se 
într-un postulat desprins din teoria relativităţii generalizate, întrucât timpul devine 
parte componentă a unui continuum spaţio-temporal. Înțelegerea lumii ca un set 
continuu de procese defineşte un mod aparte a universului, nefiind static, ci supus unei 
continue expansiunii şi deveniri, de unde şi denumirea de univers expansionist sau 
deschis. 

Plecând de la această teorie a universului deschis și a proprietăţii expansiunii, 
acest model al universului are la bază binecunoscuta teorie a Marii Explozii, care 
evidenţiază necesitatea unei energii atât de puternice, încât să declanşeze această 
explozie cosmică, condensată într-o structură infimă. Pe lângă forța de care avea 
nevoie universul, se pune întrebarea referitoare la viteza de expansiune, care se pare 
că este coordonată de o putere foarte mare, cu o precizie exactă, pe care nu o 
cunoaştem decât prin intermediul unor multiple ecuaţii matematice. Mai mult decât 
atât, era nevoie de o inteligenţă, întrucât viteza de expansiune a universului pare să 
fie stabilită cu o foarte mare precizie, altfel, orice mică abatere de la acest progam 
creaţionist care viza şi această expansiune, ca urmare a acelei Mari Explozii, ar fi 
catastrofală la nivelul creaţiei. lată ce spune unul dintre adepții teoriei expansiunii 
universului, Lowell: „Dacă viteza de expansiune a universului ar fi fost mai mare cu 
a milioana parte dintr-o milionime, până în prezent întreaga materie din univers s-ar 
fi dispersat. lar dacă aceeaşi viteză ar fi fost mai mică cu a milioana parte dintr-o 
milionime, forțele gravitaționale ar fi produs un colaps al universului în primul 
miliard de ani al existenţei acestuia”. 

Pe lângă toate acestea, ca o consecință firească, am adăuga noi, nu ar mai 
exista nici stele, ce aparţin celor 50 de miliarde de galaxii, evident nici galaxia din 
care facem parte noi, pământenii, Calea Lactee, care are 100 miliarde de stele, şi, ca 
atare, nici viață. Cea care permite atracția acestor roiuri de galaxii în metagalaxii sau 

super-roiuri este forța gravitaţională, datorită gravitației ele atrăgându-se reciproc. 
Legat de acestă teorie a expansiunii universului, aşa cum susțin și demonstrează 
savanții astronomi, ea se referă la ceea ce s-a întâmplat la o fracțiune de secundă după 
începutul universului, ca urmare a acelei Mari Explozii, fiind așadar valabilă doar din 
acestă perspectivă, nu şi din perspectivă creaționistă - religioasă, conform Bibliei, 
unde nu se vorbeşte de acea Mare Explozie, ci de un proces al creației, etapizat pe zile 
- ere cosmologice şi biologice. Penru a putea compara aceste teorii, facem referință şi 
la teoria expansiunii, chiar în pofida faptului că teoria biblică a creaţiei pare a fi mai 
plauzibilă atunci când implică un Creator, decât atunci când ar recunoaşte că creaţia 
ar fi autocreaţie. Dar întrucât în acele vremuri Creatorul nu avea cum să reveleze acele 
adevăruri oamenilor, a recurs la o modalitate accesibilă nivelului de înţelegere, orice 
limită fiind acceptată şi pe fondul acestor „goluri” de ordin gnoseologic ce pot afecta 
capacitatea de înțelegere a mesajului biblic transmis pe calea revelaţiei naturale. De 
unde şi denumirea de „Dumnezeul golurilor”, sintagmă misterioasă la care vom 
reveni. 

Adepții teoriei universului expansionist susţin că universul a fost la început 
în expansiune la nivel submicroscopic, adică la nivel cuantic și subcuantic, ca ulterior 
să se extindă cu o viteză mai mare decât viteza luminii, depăşind acest nivel atomic, 
la nivel interstelar - macrocosmic. Astfel, în anul 1995, oamenii de ştiinţă au observat 
comportamentul ciudat al celei mai îndepărtate stele care a fost văzută vreodată (SN 
1995K), în timp ce exploda în propria galaxie, asemenea supernavelor din galaxiile 
aflate în apropiere, devenind foarte luminoasă, urmând să se stingă încet de-a lungul 
unei perioade lungi de timp, cum nu s-a mai înregistrat până atunci. 

Explicaţia acestui fenomen astronomic este regăsită în revista New Scientist, 
ea constând în raportul dintre curba luminii care crește şi descreşte exact în intervalul 
de timp prevăzut pentru cazul în care galaxia s-ar depărta de noi, ca urmare a 
expansiunii acesteia, cu o viteză egală cu aproximativ jumătate din viteza luminii, 
adică 150000 km/s. De unde concluzia observatorilor că universul este în expansiune. 
Cine permite şi controlează această expansiune, nu rezultă din observaţile 
astronomilor, astfel că răspunsul nu poate fi decât intuitiv, trimițând la o forță ce 
depăşeşte orice obstacol ce ar îngreuna această tendință de expansiune a univesului. 
Cine este această forță este ușor de intuit: Dumnezeu! 

În ceea ce priveşte celelalte două modele, universul închis şi universul critic, 
față de universul supus expansiunii, diferenţele sunt următoarele: universul închis este 
finit, urmând după un timp neprecizat să se și se contracte spre Marele Colaps (Big - 
Crunch), iar universul critic spre deosebire de celelalte două modele antitetice se 
constituie într-o barieră situată între cele două universuri, fiind infinit ca mărime și în 

același timp în expansiune, ceea ce permite ca masa acestui tip de univers să se dilate 
în mod vejnic şi nelimitat. 

Cu privire la universul în care ne aflăm noi, care cu siguranță ne interesează 
mai mult, asemene și planeta care ne găzduieşte, ca să nu spunem tolerează, studiile 
cosmologice actuale susţin că universul nostru se află aproape de bariera critică 
înspre zona universului deschis (Hopper 2001). Particulele purtătoare de sarcină 
gravitațională, aşa-zisa masă non-neutră, pot face ca masa totală a universului să 
depăşească bariera critică şi astfel să ne situăm în zona universului închis. 

Cunoașterea acestor trei modele este foarte importantă, ele conţinând în 
structura lor spaţio-temporară unele aspecte predictibile privind perenitatea sau 
efemeritatea universurilor descrise. Astfel, modelul universului deschis - în 
expansiune vejnică - prezice sfârșitul acestuia prin moartea termică (creşterea 
entropiei spre infinit), pe când modelul universului închis, sfârşeşte, așa cum este 
anticipat de unii oameni de știință, printr-un Mare Colaps. Pe lângă aceste teorii 
cosmologice legate de universuri, mai există Teoria universurilor paralele (Zimmer - 
1994) sau teoria Marelui Univers, prin care spaţiu și timpul sunt infinite, acest tip de 
univers fiind alcătuit dintr-o multitudine de universuri particulare care coexistă. 

Sunt avansate şi alte ipoteze cosmogonice, în conformitate cu care ar exista 
şi alte lumi, cu alte dimensiuni spaţiale și temporale ascunse, identic cu creația 
nevăzută, pe care o intuim doar teologic şi mai puţin argumenta ştiinţific. O astfel de 
teorie a metarelativităţii se fundamentează pe presupunerea existenţei la nivel 
subcuantic a unor particule numite tahioni (a căror viteză minimă este egală cu cea 
luminii), aparținătoare altor lumi nevăzute, denumite şi Universuri sau Lumi paralele. 
La nivelul Multiuniversului - a Universului Mare, care reuneşte totalitatea 
Universurilor - lumilor coexistente) celelalte dimensiuni sunt și ele reprezentate, 
făcând posibilă existenţa acestor universuri paralele. 

Cât de importante sunt cele patru forțe fundamentale, luate în mod separat, 
dar în contextul conexiunii universale şi a acestei teorii a reţelelor, rezultă şi din 
următoarele constatări ale impactul acestora la scara întregului univers. Spre exemplu: 
o infimă variaţie a valorii forței electromagnetice s-ar răsfrânge asupra soarelui şi, 
prin urmare, ar produce modificări ale intensității luminii care ajunge pe pământ, 
îngreunând procesul fotosintezei sau făcându-l imposibil, ceea ce conduce în mod 
inevitabil la limitarea oxigenului şi la dispariția vieţii pe pământ. La fel de importantă 
este și relaţia dintre valoarea forţei electromagnetice şi valoarea celorlalte trei forțe 
evidenţiate şi de noi, ca niște constante universale ce ţin de Creator - puterea divină, 
şi nu de forța lor intrinsecă. 

Pentru înțelegerea acestui adevăr, recurgem iarăşi la puterea exemplului, 
regăsit tot în domeniul fizicii. Astfel, unii fizicieni au calculat că forța 

electromagnetică este egală cu 10“, înmulţit cu forţa gravitaţională. Dacă adăugăm 
un zero la această cifră uriașă, ajungând la 10“, ceea ce ar putea părea nesemnificativ 
în raport cu cealaltă valoare, aceasta ar însemna că forţa gravitațională ar fi în mod 
proporţional mai mică, ceea ar induce unele consecinţe ce ar afecta existența noastră 
şi a vieţii pe pământ. Unul dintre savanții care s-au ocupat cu aceste calcule, dr. 
Reinhad Breuer, afirma următoarele: „Dacă forța gravitaţională ar fi mai mică, stelele 
ar fi mai mici, iar presiunea din interiorul lor, creată de această forță, nu ar permite 
temperaturii să fie suficient de mare pentru a face posibilă declanșarea reacțiilor de 
fuziune nucleară, ceea ce însemnă că soarele nu ar străluci”. Un asemenea impact 
catastrofal s-ar resimți şi în situaţia în care forța gravitaţională ar fi mai mare, prin 
scăderea unui zerou de la valoarea sa iniţială, chiar şi atunci, susține savantul citat, o 
stea, asemenea soarelui, ar înceta după un timp să mai existe. Din fericire principalele 
forţe care acţionează în cazul soarelui nostru sunt reglate cu multă precizie, fiind 
optime vieții. 

Este oare această precizie pur şi simplu rodul întâmplării? lată o întrebare 
pusă în antichitate de un cetăţean iudeu credincios lui Dumnezeu, după tot cee ce i s- 
a întâmplat, şi anume de Iov, care a întrebat retoric: „Tu ai proclamat legile care 
guvernează cerurile sau tu ai stabilit legile naturii pe Pământ?”. Întrebare care filozofii 
şi teologii nu o puneau, acceptând mai degrabă puterea divină decât să o caute şi mai 
ales să o înţeleagă. A admite existenţa unor legi care guvernează acest univers - 
cerurile - a unui plan metafizic, şi a le consacra un caracter imanent legilor naturii, 
celor de pe Pământ, ale realităţii materiale, nu este un lucru întâmplător, această 
cunoaştere neputând fi deplin demonstrată, fiind mai mult revelată decât ca rezultat a 
unei evoluţii spirituale a ființei umane. Elocvent este versetul din Rugăciunea Tatăl 
Nostru: precum în Cer așa și pe Pământ. 

Aceste forţe fundamentale au făcut posibilă existenţa şi funcţionarea soarelui 
nostru, a vieţii şi întregului univers material şi spiritual. Orice mică dereglare ar fi 
condus la alte moduri de existenţă a materiei şi energiei, în afara timpului şi rațiunii, 
în ultima instanţă în afara omului ca unică fiinţă rațională cunoscută în acest mirific 
colţ al universului, care este Pământului. 

De unde atâta precizie, se întreabă orice savant, nu numai orice teolog?! La 
această întrebare se adaugă cea de natură teleologică, cea care vizează scopul acestei 
interdependenţe şi cauzalităţi ? Simţea Dumnezeu nevoia să creeze o lume care să Îl 
facă cunoscut? Sunt câteva întrebări retorice, din infinitatea registrului interogativ, 
întrebări ce vin în sprijinul argumentaţiei privind existenţa unei puteri supreme, adică 
a lui Dumnezeu, și pe a cărei existenţe o putem demonstra şi cu ajutorul ştiinţei, nu 
doar pe cale revelată, chiar dacă este necesară şi aceasta. 

Un argument forte ţine de însăşi existența Pământului, a unor însuşiri şi 
calităţi ale acestuia. În aceeaşi carte biblică, sunt regăsite întrebările puse de 
Dumnezeu aceluiaşi credincios evreu lov: „Unde erai tu, când am întemeiat 
Pământul?” ; „Cine a hotărât măsurile, ştii?” (lov 38:4,5, carte care se presupune că a 
fost scrisă înaintea Pentateuhului scris de Moise!). Asemenea întrebări nu necesitau 
un răspuns, fiind aproape imposibil de dat, şi oarecum fără sens pentru acea perioadă, 
având, aşa cum am anicipat deja, mai mult un caracter retoric şi revelator, decât unul 
rațional. De aceea, astăzi când ştiinţa demonstrează mai multre adevăruri anticipate în 
Sfintele Scripturi, greu de altfel de decodificat, se impune mai multă atenţie asupra 
lor şi mai ales o atitudine conciliatoare între ştiinţă şi religie. 

Dar structura universului presupune mai mult decât reglarea perfectă de către 
cineva a celor două forţe fundamentale: gravitațională și electromagnetică, percepute 
ca legi care guvernează cerurile şi pământul (cf. lov 38:33). Există, după cum am 
arătat, și alte două forţe fizice de care depinde viața pe pământ, anume forța nucleară 
tare şi forța nucleară slabă, care acţionează la nivel cuantic şi subcuantic, în nucleul 
atomic, demonstrând existenţa unui proiect şi Proiectant dinainte stabilit. 

Din cele arătate de fizicieni rezultă că forța nucleară tare, regăsită la nivel 
intra-atomic, ţine împreună protonii și neutronii în nucleul atomic, ceea ce permite 
formarea diferitelor elemente - unele uşoare, cum ar fi heliul şi oxigenul şi altele grele, 
cum ar fi aurul şi plumbul din sistemul periodic al elemenelor. 

Să vedem care ar fi consecinţele prognozate de savanți fizicieni în condițiile 
în care s-ar modifica aceste constante valorice ale acestor forţe. Pe cale ştiinţifică - 
matematică s-a stabilit că dacă această forță de legătură ar fi doar cu două procente 
mai mică, în univers nu ar exista decât hidrogen, după cum exista la început. În sens 
invers, dacă această forță ar fi puţin mai mare, în univers s-ar găsi numai element mai 
grele, însă nu ar mai exista hidrogen, deoarece toţi protonii din universul primordial 
s-ar fi cuplat între ei şi în consecinţă n-ar mai fi apărut hidrogenul, acel combustibil 
stelar, fără de care soarele încetează să mai degaje energic, lipsind şi apa, ca urmare a 
unirii moleculelor de oxigen, şi implicit viaţa pe pământ. Așadar, consecinţa lipsei 
hidrogenului din univers este catastrofală, pe lângă impactul descris, lipsa 
hidrogenului conduce în mod inevitabil la inexistenţa apei și a hranei noastre, la rândul 
lor, lipsa acestora conduce la aceleaşi consecinţe, adică la lipsa vieții. 

Cea de-a patra forță asupra căreia vom insista în continuare este la fel de 
importantă, chiar dacă prin denumirea ei ar fi o forță nucleară slabă, impactul acţiunii 
acesteia este la scară universală. Așa cum am anticipat deja, ea stă la baza dezintegrii 
elementelor radioactive şi a eficienţei activităţii termonucleare a soarelui, controlând 
activitatea termonucleară a acestuia. Matematicianul și fizicianul Freeman Dyson a 
arătat că sub raport valoric această forță este cu o milionime mai mică decât forţa 

nucleară tare. Este suficient de mică pentru ca hidrogenul din soare să ardă încet şi 
constant pentru a oferi energia necesară menţinerii vieții. ŞI aici orice variaţie de la 
valoare sa constantă ar avea un impact catastrofal, finalitateaa fiind moartea. O forță 
nucleară slabă, puţin mai mare decât cea existentă, ar împiedica formarea heliului, iar 
una mai mică ar conduce la transformarea hidrogenului în heliu, proces cu consecinţe 
catastrofale în raport cu viaţa şi evoluţia acesteia până la niveleul gândirii, infirmând 
practic acel Principiu Antropic al universului şi creaţiei. În sens invers, dacă forţa 
nucleară slabă ar fi mult mai mare sau mult mai mică decât valoarea ei, orice formă 
de viață dependentă de stele, precum soarele, ar fi în pericol, fie pârjolind prin căldura 
degajată, fie devenind rece, lipsindu-ne de căldură şi lumină. Această viteză de ardere 
bine stabilită de cineva menţine pământul cald, fără să îl pârjolească, în cele din urmă 
menţine viaţa pe această planetă dependentă de soare. 

De unde concluzia cu privire la valoarea acestor constante universale, de care 
depind în ultimă instanță existența corpurilor cereşti şi existenţa vieții şi a noastră a 
oamenilor, creaţi în conformitate cu acel Principiu Antropic Tare, al cărui mecanism 
de funcționare a fost stabilit de Creator și nu de om, ca ființă creată. Astfel, reglarea 
perfectă a forțelor fundamentale descrise, realizată de o putere invizibilă, denominată 
prin Dumnezeu, a făcut posibilă apariția şi menținerea universului cu structurile sale 
micro și macrocosmice, a Pământului şi a Soarelui, în ultimă instanţă a vieţii și a 
noastră a oamenilor ca ființe care putem evalua aceste interconexiuni ce mențin 
creaţia, aşa cum a fost ea prestabilită de Creator. 

Cine a stabilit aceste conexiuni predictibile şi mai ales precizia în raporturile 
dinte ele, ca reale oportunități în vederea apariției vieţii și rațiunii, este o întrebare la 
care după demersul analitic întreprins, putem răspunde cu mai mare ușurință: 
Dumnezeu, prin atributul omnipotenței Sale. Desigur, unii savanţi, precum Laplace, 
au „ignorat” această putere, ca fiind de prisos, declinând şi acordând competenţa și 
puterea menţinerii acestor conexiuni universale naturii create, ca putere intrinsecă și 
nu din afara sistemului, adică unei singure puteri și energii divine: lui Dumnezeu. 

Pe lângă această teorie, pe care o acceptăm mai mult sub forma unei ipoteze, 
destul de controversată fiind, există şi alte teorii, verificate la nivel cuantic şi 
subcuantic, una dintre acestea, mai puţin cunoscută nouă celor profani în acest 
domeniu fascinant şi complex al creaţiei nevăzute, fiind „Teoria stringurilor” sau prin 
traducere Teoria coardelor. Înainte de a prezenta mai detaliat această teorie, vom 
menţiona că prin aceasta oamenii de ştiinţă, asemenea celor ai teoriei reţelelor şi a 
conexiunii universale, încearcă să unească cele patru forţe ale naturii (gravitaţională, 
electromagnetică, tare şi slabă) într-o teorie unificată, cea a stringurilor. 

În accepţia susținătorilor acestei teorii, stringurile sunt mici corzi vibrante de 
energie, asemenea cuantelor, care, în funcţie de anumite condiţii, se pot integra în 
elemente - componente ce aparțin celor patru forţe fudamentale sau în particule 
materiale din care este compusă lumea noastră. 

Conform acestei teorii a stringurile se consideră că acestă energie vibrantă are 
mai multe dimensiuni decât în condiţiile gravitaţiei cu patru dimensiuni, ceea ce în 
cosmologia modernă se numește modelul superstring al universului. Pentru a fi mai 
aproape de subiectul propriu - zis al creaţiei, trebuie cunoscut că aceste coarde - 
stringuri ale structurii energetice a universului reprezintă fundalul câmpului de 
energie care formează universul, regăsit la nivelul câmpului energetic şi informaţional 
cuantic şi subcuatic, universul fiind, după cum am mai spus, energie formată din 
aceste stringuri în vibraţie. Pe lângă faptul că stringul evidenţiază că energia 
universului este în continuă vibrație, această teorie ne mai arată că universul este 
alcătuit din fenomene de rezonanță. Astfel prin modelul stringurilor este înlocuită 
ideea punctului material cu cea de coardă în vibraţie, avându-se în vedere că un punct 
material în mişcare liberă descrie o linie de univers, pe când un string va descrie în 
spațiu - timp o suprafață denumită suprafaţă de univers. 

Se mai vorbește în cosmologie şi de existența găurilor negre, iar mai recent 
de aşa-numitele găuri de vierme, ca porţi în multivers. Găurile de vierme (worm - 
holes) sunt niște legături - racorduri între regiunile spaţio - temporale, care fără acestea 
ar fi inaccesibile. Apariţia acestor găuri de vierme este consecința stării haotice a 
spaţiului la creaţie, dimensiunile acestor găuri de vierme din universul timpuriu fiind 
egală cu distanţa străbătută de lumină în acel timp 10 %cm. 

La nivelul universului nostru în care trăim, cel caracterizat prin ADN, 
denumit din această perspectivă şi după acest criteriu univers genomic, sunt estimate 
11 dimensiuni (după unii 10). Teoria stringurilor corespunde matematic ipotezelor pe 
care le impun cele 11 dimensiuni şi care ar avea după cum susţin savanții Joe Polinski 
de la Universitatea Santa Barbara şi Raphael Bousso de la University of California, 
într-o recentă lucrare, circa 101.000 de soluţii, ceea ce presupune acelaşi număr de 
universuri paralele, între care se găseşte şi universul nostru. Adevăr nedemonstrat încă 
ştiinţific şi cu atât mai puţin empiric - în practică, ceea ce este aproape imposibil de 
demonstrat cu posibilităţile noastre de explorare şi măsurare a acestor dimensiuni 
cosmice multiuniversale, dar nici infirmat, astfel că Teoria stringurilor este un posibil 
argument al Teoriei multiuniversurilor şi implicit al Principiului antropic, principiu 
care a asigurat şansa existenţei acestui univers genomic, a vieții şi a noastră ca fiinţe 
raționale create de un Creator ce „gestionează” toate universurile, şi nu unul câte unul 
în mod independent. 

Acest adevăr se vrea de fapt a fi dmonstrat şi prin Teoria stringurilor, teorie 
care deocamdată există doar în capul „celor aleşi”, adică a minţilor care depăşesc 
imaginaţia oricărei ființe genomice, cum suntem cei mai mulţi în acest univers, unde 
se pare că selecţia spre cunoaştere este foarte riguroasă, puţin fiind „cei chemaţi”, 
după cum spune însăşi Cartea Sfântă, unui asemenea scop suprauman. 

Se cuvine pentru explicaţii suplimentare şi înţelegere a Teoriei stringurilor să- 
| invocăm pe Andrei Linde, chiar dacă aceste completări sunt la nivel strict ipotetic, 
ele existând doar în mod virtual, sub forma ecuaţiilor, în mintea unor savanţi 
contemporani, fără a avea vreo confirmarea practică. În mod deosebit pentru 
conceptul de „inflație”, concept care sintetizează sub raport semantic un adevăr 
susținut de savantul citat, în conformitate cu care la formarea unui nou univers, doar 
3 din cele 11 dimensiuni ale spaţiului prevăzute de teoria stringurilor vor suferi 
inflaţia, supradimensionarea, anticipând în acest mod că cele trei dimensiuni vor fi 
cele care vor naşte acel univers genomic al aşa-numitului „Proiect ADN”, în care după 
cum se ştie ne aflăm şi noi, celelalte 8 dimensiuni rămânând invizibile cel puţin 
actualei specii umane, ele influențând în timp evoluţia universurilor, nouă nefiindu- 
ne cunoscut decât universul în care existăm și cu o minimă probabilitate pe cele pe 
care le intuim, fără să le cunoaştem. 

Dar şi la nivelul acestor trei dimensiuni, lucrurile nu sunt atât de simple pe 
cum par. Dacă în loc de cele trei dimensiuni spaţiale, plus timpul, am avea 4 +1 
dimensiuni, sistemele planetare ar fi instabile, deci noi n-am putea exista, după cum 
nu ar fi existat nici viaţa şi cu atât mai puţin rațiunea umană. Acelaşi impact negativ 
s-ar fi produs şi în situaţia unei lumi planare cu 2+1 dimensiuni, adică mai puţin de 3 
sau cu mai mult de 3. 

Aceasta la nivel macrocosmic. O asemenea situație nedorită şi ca atare 
neproiectată în scenariul divin este regăsită şi la nivel intra-atomic: dacă am dubla 
masa electronului, ar dispărea viaţa, aşa cum o cunoaştem noi ca fiinţe create sau 
devenite în conformitate cu acest Principiu Antropic. De aceea masa acestei particole 
este atât de infimă, pentru a putea genera viața, dimensiunile acestei particole fiind 
cuprinse în acest “scenariu antropic”. Când şi cine va fi în măsură să descifreze 
Proictul creaţiei şi pe Creator, chiar şi acest scenariu menţionat, necunoscut întru totul 
de rațiunea umană, rămâne un semn de întrebare şi o neputinţă încă a rațiunii din acest 
univers cunoscut. Cel puţin la nivel teoretic se poate constitui într-un argument 
plauzibil a posibilităţii existenţei a unui asemenea Proiect divin, proiect care în 
termeni ştiinţifici poartă denumirea acestui principiu universal, acelea de Principiu 
Antropic. 

Pentru a nu rămâne doar la un simplu enunț teoretic, este momentul, aici şi 
acum, să facem câteva precizări legate de acest principiu, în conformitate cu care 
rațiunea și conștiința cosmică determină evoluția universului, fiind proiectat în 
favoarea omului şi nu în defavoarea apariției speciei umane. Aşa cum vom deduce, 
descoperirea acestui principiu aparţine tot fizicienilor, descoperirea lor excedând cu 
mult acest domeniu, aparținând atât fizicii, cât şi filosofiei şi teologiei, Creatorul 
principiului fiind Dumnezeu, aparținând de facto altei lumi, transcendenței și nu 
imanenţei (cf. Haugt op. cit.). Adică, conform atributului teleologic, Celui care 
instaurează ordinea, ceea ce evident nu este departe de versiunea teologică şi fideistă 
privind existenţa unui Plan divin în raport cu creația. 

Teoreticienii care au elaborate acest “principiu tendinţă” desprind trei 
versiuni: 

- Principiul Antropic Slab (W. A. P. - Weak Anthropic Principle); 

- Principiul Antropic Tare (S.A.P. - Strong Anthropic Principle); 

- Principiu Antropic Final, ca principiu cu caracter teleonomic, prin 
teleonomie înţelegându-se acea proprietate a fiinţelor vii de a fi înzestrate cu un 
proiect pe care îl reprezintă structurile acestui sistem al lumii vii. Vom analiza în mod 
succint fiecare formă a principiului antropic, prin concluziile desprinse putând ajunge 
la generalizări ce transcend această lume cunoscută, trimițând la un Proiectant de 
dincolo de aceasta, adică la Dumnezeu. 

Principiul antropic slab exprimă rolul condiţiilor care au permis apariţia 
raţiunii - capacitatea de percepție şi interpretare a universului şi implicit a omului. 
Astfel, în conformitate cu acest principiu, Universul produce raţiunea pentru a-l 
înţelege, limitându-l la acel univers inteligibil - posibil de a fi cunoscut. Desigur, 
această versiune a principiului este limitată sub raport ştiinţific, întrucât nu admite 
decât universul cognoscibil - lumea văzută, nu şi universul incognoscibil, adică lumea 
şi puterea nevăzută, ca energie şi materie organizată. 

Principiul antropic tare merge mult mai departe, schimbând rolul de cauză a 
universului în raport cu raţiunea, mai importantă fiind rațiunea și nu aceste condiții 
care au favorizat și chiar determinat rațiunea. Dacă în prima versiune, universul 
produce raţiunea, în virtutea principiului antropic tare este depăşită această limită 
ontologică, fiind ca atare schimbată etiologia acestor raporturi cauzale, pe prim plan 
stând raţiunea care transcende acest univers creat, astfel că universul emerge sub 
raport cauzal raţiunii - logosului, şi nu invers, după cum se afirmă prin cealaltă formă 
a principiului menţionat. Spre deosebire de această versiune, Principiul antropic tare 
acceptă existenţa primordială a unei idei absolute şi a unei raţiuni cosmice din care 
emerge universul material, asemenea lumii materiale din Logosul - Cuvântul divin, 
ceea ce presupune existența apriorică a unui Proiectant care să fi proiectat un 

asemenea Univers prin care să poată urma evoluția în raport cu acel proiect al 
Proiectantului. 

Mai precis, Universul trebuie să fi fost în așa fel proiectat, încât să dețină 
exact acele proprietăţi care să permită dezvoltarea vieţii în anumite stadii ale istoriei 
sale. De aici concluzia logică şi teologică desprinsă este că apariţia universului nu este 
întâmplătoare, ci este proiectată după cum și-a dorit Proiectantul (ne ferim să spunem 
Arhitect sau Marele Arhitect, concept regăsit în altă teorie - ideologie, în cadrul 
organizaţiilor esoterice, mai cunoscut fiind la francamasoni, care au înlocuit conceptul 
de Dumnezeu cu cel de Mare Arhitect), în sprijinul împlinirii acelui Proiect. 

În conformitate cu această formă tare a principiului, după cele susţinute de 
acești mari savanţi citați, și nu numai (fideiştii susțin în totalitate acest principiu), 
„Universul (şi, prin urmare, parametrii fundamentali de care acesta depinde) trebuie 
să fie astfel încât să permită apariţia unor observatori în interiorul său, la un moment 
dat”. Prin această teză este evidenţiat un posibil adevăr absolut prin care ni se „revelă” 
adevărul că Dumnezeu a creat universul în aşa mod, încât cândva, cineva din interiorul 
său să poată conştientiza acest adevăr absolut. Când va putea fi descoperit acest adevăr 
absolut este greu de prevăzut, deocamdată acceptăm paradigma teologică a revelaţiei 
supranaturale, promovate de lisus Hristos, Cel care este nu doar martorul creaţiei, ci 
şi făptuitorul - generatorul ei. 

În ceeea ce privește cea de-a treia formă a Principiului antropic, Principiul 
antropic final afirmă că inteligenţa sau procesarea de informaţie trebuie să se 
manifeste în Univers și, odată apărută, aceasta nu va mai dispărea, ci se va transforma 
şi configura. 

Din cele relatate, putem observa caraterul cosmologic al acestor trei principii. 
În același timp, trebuie să facem precizarea că cei care le-au promovat sunt adepți ai 
creaționismului ştiinţific, punând astfel ştiinţa în slujba teologiei, demonstrând 
ştiinţific existența lui Dumnezeu. Toate aceste trei principii antropice, considerate 
drept principii cosmologice, sunt considerate de adepții creaţionismului ştiinţific ca o 
dovadă cosmologică a existenţei lui Dumnezeu. 

O asemenea confirmare este regăsită în secolul trecut în cadrul mişcării 
spirituale cunoscută sub denumirea de Gnoza de la Princeton, când pentru prima dată 
în istoria modernă a ştiinţei se pune problema acestui raport dintre materie și spirit, 
creaţie şi Creator, altfel decât era cunoscut în mod tradițional. Privind retrospectiv şi 
cauzal, noua gnoză este replica pe care o echipă de cercetători o aduce vechii Gnoze 
din secolul I (e.n.), dorindu-se a fi o soluţie de salvare a umanităţii prin cunoaştere. 
Întâlnirea unor influenţi savanţi şi-a propus în 1969 să ajungă la explorarea şi 
înţelegerea a ceea ce au numit Spiritul Cosmic. Ideea fundamentală a dezbaterii 

precizează că lumea este creată de Spirit - Spiritul Etern Nemuritor Divin. În această 
Conştiinţa universală se află informaţia de bază a întregului macrocosmos inteligent 
şi gânditor, astfel această Conştiinţă Atotcuprinzătoare creează matricea oricărui lucru 
din Univers. Conform documentului de la Princeton, fiecare atom, moleculă sau 
manifestare are propria conştiinţă şi o inteligenţă cu care se adaptează şi „îşi rezolvă 
propriile probleme”. 

Din multitudinea problemelor gnozei rezultă un adevăr susținut de creaţionişti 
şi teologi în geneal, anume că existenţa lui Dumnezeu nu poate fi negată şi că în cele 
din urmă trebuie să acordăm conştiinţei un loc important în studiul universului. Aşa 
cum vom arăta și noi în demersul întreprins, în fizica cuantică au început să apară 
teorii în care conştiinţa face parte integrantă din manifestarea materiei şi a energiei, 
nefiind nici pe departe separată de materie, cum se credea până nu demult. Astfel, 
conştiinţa nu mai este considerată un rezultat al dezvoltării materiei, iar experimentele 
actuale demonstrează că ea există şi în materie şi în afara materiei, ceea ce poate fi 
considerată cea mai savantă descoperire, grăbind paşii spre transcendență din 
imanentul implacabil. Teza fundamentală care stă la baza acestei gnoze este că lumea 
- materia este dominată de spirit, fiind creaţia spiritului, a lui Dumnezeu Creatorul, şi 
nu invers, cum s-a crezut de mii de ani. 

Câteva informaţii biografice se impun a fi cunoscute despre inițiatorul 
acestei mișcări intelectuale, după unii conspiraționiste, filosoful francez Raymond 
Ruyer (1902-1987), care a publicat în anul 1974 o carte de ficțiune intitulată Gnoza 
de la Princeton, tradusă şi la noi (Ed.Nemira - 1988). Trebuie cunoscut că Ruyer nu 
este un aventurier spiritual, ci a fost profesor la Universitatea din Nancy, fiind 
comparat de unii cu umanistul renascentist Pico della Mirandola (1463-1494) al 
vremurilor atomice, ceea ce nu-i puţin lucru. Așadar, a avut o personalitate 
polivalentă, cu studii de filosofie, matematică, cosmologie, fizică, embriologie, 
informatică, şi totodată autorul mai multor lucrări de graniţă, cum ar fi: Cibernetica 
şi originea informaţiei (1954), Paradoxurile conştiinţei şi limitele automatismului 
(1960), Animalul, omul, funcţia simbolică(1964), Dumnezeul religiilor, Dumnezeul 
ştiinţei (1970). 

Mai trebuie menţionat că această manifestare intelectuală spontană, dar pe 
fondul unor determinări economice, în plină criză, a pornit din rândurile fizicienilor 
şi astronomilor, răspîndindu-se în rândul medicilor, biologilor, a înaltei administrații 
americane, precum şi printre teologi. Propriu - zis, această nouă gnoză (numele fiind 
preluat de la orientarea gnostică din trecut) a luat naştere în anul 1969, în cadrul 
laboratoarelor Universităţii de la Princeton, de unde şi acest nume sonor, şi la 
observatorul astronomic de pe muntele Palomar (California), fiind mai mult o 
atitudine intelectuală decât o mişcare organizată sau o conspirație. După alţi 

contestatari, "Noua gnoză este o francmasonerie fără ritualuri sau ceremonii de 
întronare, un stoicism sau epicureism fără reţete morale, însă unde fiecare pune la 
încercare, pentru sine şi pentru ceilalți, noi formule personale de atitudini şi 
comportamente, montaje experimentale proprii”. Mai trebuie subliniat că din punct de 
vedere gnoseologic, deşi susțin din răsputeri rolul determinant al Spiritului - al lui 
Dumnezeu în procesul creaţiei şi în cel al cunoaşterii , susținând că o cunoaştere fără 
Dumnezeu nu este decît o rătăcire, autorul şi susținătorii acestei gnoze promovează 
atitudini privind cunoașterea originii universului prin care susțin că toate 
demonstrațiile oamenilor de ştiinţă, a fizicienilor, toate teoremele matematicienilor 
converg spre valoarea unui adevăr negativ, anume că nu vom cunoaşte niciodată 
originile universului. 

Deosebit de interesantă este analogia ce se poate face între această putere 
supremă, care este divinitatea, considerată drept putere absolută, existentă dincolo de 
realitatea perceptibilă, şi nivelul cuantic - lumea atomilor. La acest nivel cuantic 
(cuantă însemnând în limbajul fizicii cuantice un pachet de energie,) nimic din lumea 
materială nu mai rămâne intact, tot ceea ce este solid dispare, astfel că simţurile devin 
inutile — inoperabile. Atomii compuşi din pachete de energie vibratoare, adică din 
cuanta de energie, nu au nici un fel de soliditate, de masă sau mărime, fiind 
imperceptibili pe cale senzorială. La nivel cuantic, întregul cosmos este asemenea unei 
lumini licăritoare, neexistând stele sau galaxii, ci numai câmpuri de energie vibrantă, 
pe care simţurile noastre, prea rudimentare şi lente, dată fiind viteza cu care circulă 
lumina şi electricitatea, nu le pot percepe. În regnul animal, unele sisteme nervoase 
sunt mult mai rapide decât ale omului, în timp ce ale noastre sunt mai încete. 

Conexiunile dintre ştiinţă şi religie - teologie sunt mult mai relevante într-un 
domeniu la care nici nu ne-am fi aşteptat, cum este cel din universul cuantic și 
subcuantic. Este suficient să amintim de raportul dintre fizica cuantică şi teologie, 
intermediate de un concept recent descoperit, despre care am mai vorbit, şi anume 
despre acel boson Higgs, denumit “Particula lui Dumnezeu”. Profesorul Peter Higgs 
a prezis existența acestei particule, descoperită de cercetătorii de la Organizaţia 
Europeană pentru Cercetarea Nucleară - CERN, care, în cadrul unei conferinţe de 
presă, au anunţat că au descoperit acea particulă, denumit bosonul lui Higgs (dat după 
numele profesorului citat de la Universitatea Edinburgh). 

Cât de importantă este o asemenea descoperire pentru ştiinţă şi teologie, 
credem că fiecare om curios își poate da seama, prin ea schimbându-se atât 
mentalitatea despre creaţie şi Creator, cât şi modul de interpretare a raportului dintre 
ştiinţă și religie, în general, şi între ştiinţă şi metafizică - teologie, în special. Prin 
modul de obţinere a acestei Particule s-a ajuns la descifrarea creaţiei Universului, 

apropiindu-se de de ceea ce s-a întâmplat în fractiunile de secundă după Marea 
explozie - Big Bang, relatată şi în Biblie, în cartea Facerea, când fotonii de lumină au 
apărut înaintea corpurilor luminatoare de pe cer și când totul era în haos. 

Nu credem că există vreun om de ştiinţă care să nu fi citit măcar această primă 
carte din Vechiul Testament şi să nu se minuneze de ceea ce este relatat cu privire la 
creația Universului. Se subînțelege că pentru o singură minte sau chiar mai multe 
minţi, cum era cea a autorului sau autorilor acestor cărți veterotestamentare, era mult 
prea mult să facă descoperirile ulterioare, acest rol revenindu-le oamenilor de știință. 
Ceea ce este important, însă, este faptul că încă cu milenii în urmă, avea să se cunoască 
lucruri care abia astăzi sunt descoperite cu ajutorul unor tehnologii sofisticate ce 
permit asemenea descoperiri, confirmând ipotezele acelor oameni dotați cu spiritul 
revelator. 

Să convenim și să analizăm ceea ce a afirmat autorul celebrei cărți Particula 
lui Dumnezeu (1993), Leon Lederman, fizician de renume mondial, laureat al 
Premiului Nobel, care înpreună cu alți savanți, a confirmat existența acelei particule - 
bosonul Higgs, în 2012 de Organizaţia Europeană pentru Cercetare Nucleară - CERN, 
prezisă de Higgs în anul 1964, pentru care savantul citat a primit Premiul Nobel în 
anul 2013 şi care se constituia în ultima piesă lipsă a Modelului Standard al 
Universului - MSU. Acel „răspuns” cuprins într-o întrebare, formulat de Laderman, 
prin întrebarea pusă, poate fi considerat un postulat teologico-ştiințific, care ia forma 
afirmativ - interogativă: „Dacă Universul - creaţia - n.n. este răspunsul, care este 
întrebarea?” 

De pe poziția omului de știință, autorul citat sugera că vidul cuantic, 
considerat ca o stare de energie zero, numită şi constantă cosmologică, este cea mai 
bună analogie cu Dumnezeu din lumea fizică. Identică în procent de 99% cu bosonul 
Higges, savanții de la Geneva au anunţat că sunt aproape siguri că au descoperit 
această particulă, astfel că bosonul Higgs a primit numele Particula lui Dumnezeu. Se 
subînțelege că nu aparţine Creatorului - Dumnezeu, ci structurii creaţiei - Universului, 
fiind o particulă cuantică denumită aşa datorită unor presupuse analogii de ordin fizic 
- cuantic cu divinitatea, denumirea fiind făcută pe baza acestei analogii dintre materie 
şi spirit, în acest sens fiind confirmat faptul că orice creaţie divină implică şi resimte 
amprenta Creatorului. 

În mod logic, orice întrebare urmăreşte un răspuns, altfel întrebarea nu şi-ar 
avea sens. Se observă la prima vedere mai superficială, chiar cu substrat logic fiind, 
că savantul citat a formulat în mod a priori răspunsul, ceea ce conduce spre 
„ienoranţa întrebării”, răspunsul fiind preformulat deja, ca atare întrebarea ar avea şi 
ar fi, totodată, un nonsens. Ceea ce nu este adevărat, deoarece la rang de postulat, 
sub raport onto-teologic, judecata formulată este ipotetică, conţinând o anume doză 

de incertitudine, devenind o „interogație interogativă” sau, mai simplu spus, o 
interogaţie a unui răspuns posibil şi probabil. De aceea, mai adecvat posibilității 
noastre de răspuns, întrebarea adecvată ar putea lua următoarea formă: „Dacă 
Universul - creația - n.n. este răspunsul, cine este cel care l-a creat, respectiv, a creat- 
0? În mod evident, „răspunsul răspunsului” nu ar putea fi decât de factură onto - 
teologică, și anume Dumnezeu. 

De aici s-ar putea desprinde o judecată, adevăr cu caracter conclusiv, și anume 
că nu este atât de importantă credinţa, ci capacitatea noastră evaluativă în ceea ce 
credem: în primul rând Creatorul, prin atributele și argumentele ce vin în sprijinul 
cunoașterii, nu doar creația, prin efectele induse, care rămân mai mult sub incidența 
raţiunii. Într-un asemenea context, analogic cu afirmaţia de mai sus, am afirma că nu 
este atât de important să credem, ci mai important este să ne întrebăm de ce trebuie să 
credem în Dumnezeu! 

Evident, un asemenea răspuns, unei asemenea întrebări, care să nu pară a fi 
retorică, nu poate ignora cunoașterea în profunzime a tuturor atributelor şi 
argumentelor prin care este postulată existența lui Dumnezeu, la care ştiinţa, alături 
de teologie, îndeplineşte un rol fundamental. Doar prin aceste elemente de ordin 
cognitiv, credința nu mai este un scop în sine, ci presupune o dimensiune teleologică, 
scopul final constituindu-l cunoaştere dimensiunilor onto-teologice, exprimate prin 
natura - atributelor lui Dumnezeu, demonstrate argumentativ prin argumentele 
invocate de știință și teologie. Așadar, un Dumnezeu pretins cunoscut nu poate fi 
acceptat decât prin aceste două elemente fundamentale: existenţa și cunoaşterea, altfel 
nu este decât o pură existență imaginară și fictivă, fără un suport ontologic şi 
gnoseologic. 

În contextul corelării dintre puterea naturală şi puterea supranaturală, vom 
insista în continuare asupra semnificației conceptului de lumină, concept care din 
punct de vedere teologic are un fond semantic foarte bogat şi polimorf, având 
incidenţă atât în plan filozofic, psihologic, cât şi religios. Cât de importantă este 
lumina sub raport religios, știm în primul rând din religia creștină, corespondentul 
teologic al luminii fiind Iisus Hristos. Sub raport științific, lumina înseamnă în primul 
rând cunoaştere şi autocunoaştere: cunoaşterea celor din jurul nostru şi cunoaşterea 
noastră proprie. 

Aceste atribute coroborate cu iubirea propovăduită de religie, fundamentează 
în plan imaginar configurația esenţială a unei asemena puteri. Nu vei cunoaşte 
realitatea şi cu atât mai puţin divinitatea, dacă nu te cunoşti pe tine însuţi (Socrate). 
Mai mult decât atât, este nevoie să te cunoşti pe tine însuţi şi să ştii că există două 
conştiinţe ale sufletului - binele şi cea a identităţii asumate, adică Eul, şi să reuşeşti 

să-ţi reiei axa verticală a legăturii Eu - Sine, înţelegînd că lumea şi omul sunt mărturie 
a infinităţii posibilităților divine, cum spune celebrul psihanalist G. Yung, aceste 
cerinţe reprezentând una din multiplele aspirații ale omului şi umanităţii. Din păcate, 
mai mult ca oricând, astăzi omul trăieşte doar în planul vieţii exterioare - a Eului, 
rămânând mai mult în registrul animal (zoon politicon, după cum îl denumeşte 
Aristotel) sau biologic, fiind privat de conştiinţa unităţii, antropocentrismul 
devansând sociocentrismul. 

Acesta şi ca urmare a mişcării centrifuge sub raport motivaţional şi ca ideal 
de viaţă, fiind amplasat pe orbita solitarităţii - individualismului, şi nu pe cea a 
solidarității şi unităţii. Omul se pietrifică sufleteşte, devenind mai egoist şi mai 
individualist, mai intolerant şi mai exclusivist, provocând energii negative prin 
gândire şi trăire, devansând astfel energia pozitivă şi iubirea în favoarea urii şi 
entropiei universale - a deşertăciunii. 

Să observăm însă asociaţia semantică a unui cuvânt frecvent regăsit în cărțile 
Sfintei Scripturi, devenit simbol, şi anume cuvântul „piatră”, care într-o primă 
variantă interpretativă ar însemna piatra ce a fundamentat Biserica creştină, după 
numele Apostolului Petru. În limba ebraică, cuvântul „piatră”, Chefa, are o 
semnificaţie mai complexă, am spune noi mai adecvată hermeneuticii (descifrării 
sensurilor şi semnificaţiilor unor concepte polisemantice, de cele mai multe ori cu 
sens figurativ — metaforic). Într-o primă accepţiune, în creştinism prin piatră este 
desemnată sintagma „cel ce este Fiu al Tatălui”, întemeind astfel rădăcina comună a 
tuturor oamenilor, conştiinţă apartenenţei lor la Creator, care este unic, fiind respinsă 
în acest mod teza triunicităţii divine surprinsă în conceptul trinitar creştin de Sfânta 
Treime, cum este prezentată entitatea divină în religia creştină. Când depăşim 
dialectica bine-rău şi avem conştiinţă ieşirii din tenebre, pentru a intra în interiorul 
nostru, schimbând nivelul de conştiinţă, plecând simbolic spre cerurile care sunt 
înăuntrul nostru, vom fi în măsură să construim pământuri noi. În Epistola 1 către 
Corinteni, Apostolul Pavel avea să se exprime aproape explicit în acest sens: „Alta 
este strălucirea timpurilor cereşti şi alta a timpurilor pământeşti”. Ceea ce nu 
semnifică altceva decât o metamorfoză a lumii terestre în scopul apropierii — modelării 
după planul divin, similar „timpurilor cereşti” — spaţiului virtual în care este presupusă 
existenţa Sa. În acea lume misterioasă care permite puterii o unică putere, exprimată 
prin ceea ce încă în mod ipotetic desemnăm pe Dumnezeu. 

Omului îi revine datoria sacră să-şi construiască propria lumină în interiorul 
lui, schimbând nivelul de conştiinţă şi energie pozitivă, proclamând şi promovând mai 
mult afectivul decât raţionalul. Numai în acest demers centripet - spre interior - ne 
vom putea vindeca de condiţia noastră preponderent orizontală și materială - telurică, 
şi ne vom putea feri de aripile luciferice false care se topesc sub lumina solară, mitul 

lui Oedip fiind relevant în acest sens. Aşa cum se ştie, Oedip se mântuieşte de 
necunoaştere, de lipsa de conştiinţă, de blestemul neautenticităţii, în măsura în care, 
orbit, rupt de tenebrele aparenţei, îşi găseşte lumina interioară. Se desprinde de aici, 
şi din alte modele teoretice şi culturale, rolul mitului în explicarea marilor probleme 
religioase - şi nu numai, pe fondul inconştientului colectiv, după cum afirmă şi susține 
marele psihanalist G. Yung. Savantul care reducând divinitatea în plan orizontal - golit 
de dimensiunea sacrului și a saralităţii, a transcendenței în primul rând, afirma că 
puterea absolută a psihismului este Dumnezeu. 

Multe mituri au fundamentat marile religii prin liderii acestora, mesajele lor 
şi mai ales prin spiritul de sacrificiu. Un exemplu comun lumii creştine este lisus 
Hristos. Nu vom insista aici şi acum asupra acestui subiect (el a făcut obiectul altei 
cărți scrise de noi, Creștinismul între imanenţă și transcendențţă), ci vom menţiona 
doar faptul că esența Dumnezeirii se află în Fiul său, lisus Hristos. Evidenţiem acest 
adevăr teologic creştin prin ceea ce a afirmat Sfântul Apostol Pavel în Coloseni (2:9): 
„Căci întru El locuieşte trupeşte toată deplinătatea Dumnezeirii”. Afirmaţie care 
substituie un alt adevăr şi anume că lisus Hristos este esenţa - Logosul devenit în 
creaţie, în care ne aflăm în primul rând noi, oamenii, creați după modelul hristic. 

În ceea ce priveşte caracterul omnipotent, emergent naturii personalităţii 
divine - a Dumnezeirii, acest caracter este demonstrat de însăşi creaţia Sa, alături de 
natura sa divină. Prin tot ceea ce ne - am străduit să prezentăm, am încercat să 
demonstrăm că, atât la nivel cuantic, cât şi la nivel macrocosmic, Dumnezeu este 
puterea supremă. În sprijinul recunoaşterii omnipotenţei sale, a creat un univers, 
acesta fiind creat şi nu autocreat cum susţin materialiştii şi evoluţioniştii. Cauza primă 
şi finală este obiectivată în acest principiu suprem care este Dumnezeu şi asupra căruia 
am insistat şi vom mai reveni în altă secvenţă a capitolelor acestei cărți. 

De fapt, prin aceste teorii şi principii, nu am făcut altceva decât să încercăm 
să demonstrăm caracterul necesar şi logic al unei puteri supreme care să permită 
evoluţia universului către rațiune, în ultimă instanţă către om, care are ascendență 
ontologică şi onto-teologică prin acest proces de îndumnezeire - transfer al 
ontologicului — imanentului în onto-teologic, adică în transcendent, în divinitate, în 
Dumnezeu. De asemenea, prin cele afirmate până aici am arătat că omul a apărut în 
condiţiile în care universul a permis evoluţia şi implicit a omului, ca act creat şi 
devenire. Înaintea omului, a personajului arhetipal reprezentat prin Adam, a fost creat 
universul material şi energetic, care aşa cum demonstrează ştiinţa, şi am arătat şi noi, 
a fost orientat în structurarea-organizarea şi evoluţia sa către gândire, adică spre o 
fiinţă care să dispună de acea capacitate de a raţiona şi descoperi că universul - materia 
gândeşte, asemenea Creatorului, scopul şi finalitatea evoluţiei fiind raţiunea prin 

intermediul căreia putem conştientiza aceste adevăruri. Mai mult decât atât, puterea 
rațiunii face ca materia-universul material să devină ceea ce este, demonstrându-se 
astfel faptul că originea raţiunii devenite se află în rațiunea iniţială, în Logosul divin, 
adică în Cuvântul care se identifică cu Dumnezeu. 

Așa cum am mai arătat și se ştie, o asemenea judecată logică este dedusă de 
evanghelistul loan în preambulul Evangheliei sale, unde se arată că: ” La început era 
Cuvantul şi Cuvântul era cu Dumnezeu şi Cuvântul era Dumnezeu”. Deducem din 
acest silogism teologic şi logic totodată faptul că existenţa primordială a fost de natură 
spirituală - Cuvântul sau ideea, după cum afirma Platon în sistemul său filosofic 
idealist, şi în care lumea materială este o copie a lumii ideilor. Prin această teză Platon 
nu face decât să demonstreze caracterul nemuritor şi primordial al sufletului în raport 
cu materia, a raţiunii în raport cu existenţa. 

Există şi alte opinii legate de semantica noţiunii Cuvântului biblic, opinii care 
acceptă într-un alt mod relaţia dintre Cuvânt şi Dumnezeu. Spre exemplu, în 
“Traducerea lumii noi” a Sfintei Scripturi - NW, acest verset - prolog al Evangheiei 
după loan, a fost tradus astfel: “La început era Cuvântul şi Cuvântul era cu Dumnezeu 
şi Cuvântul era un dumnezeu” (parafrazare după loan 1:1). O asemenea traducere 
schimbă radical semantica noţiunii analizate, însăşi identitatea cunoscută dintre 
Cuvânt - Logos divin şi Dumnezeu fiind alterată în conţinut. De altfel, despre 
“Cuvânt”, alte traduceri spun că era “divin” sau de natură divină (vezi J. Moffat, în 
New Translation of the Bible, sau în altele, cum este “Biblia sinodală” (2001), în care 
aşa cum se ştie, Cuvântul este identificat cu Dumnezeu: “şi Cuvântul Dumnezeu era” 
sau în “Noul Testament”, unde identitatea este şi mai evidentă: “şi Dumnezeu era 
Cuvântul”. 

Dar omul nu dispune numai de intelect, ci şi de corp-soma. Cel care a 
cunoscut cu mult mai bine corespondenţa dintre corpul omenesc şi natura sa divină, a 
fost Leonardo da Vinci. El este primul care a arătat că trupul omenesc este constituit 
din “segmente” ale căror rapoarte sunt întotdeauna egale cu o constantă universală, 
constantă ce îi corespunde un număr fix egal cu 1,618, denumit phi. Acest număr este 
considerat de marii iniţiati ca a fi numărul de aur sau proporţia divină, proporţie ce 
surprinde faptul că legaturile peremtorii - de netăgăduit dintre lucruri ne vorbesc 
despre Dumnezeu în chip desluşit, limpede şi totodată tainic, căci atâta timp cât, în 
veşnica mişcare, orice lucru dezvăluie şi pe un altul în sine, mărturisându-şi astfel 
obârşia, năzuind să-şi regăsească “pacea originară”, după cum susţinea Raoul Glaber. 

Realitatea înconjurătoare devine mai edificatoare decât afirmaţia făcută de 
către autorul citat. Spre exemplu, dacă măsuram lungimea braţului de la umăr până la 
vârful degetelor şi o împărţim la distanţa dintre cot şi extremitatea degetelor, raportul 
va fi egal cu 1,618, precum şi distanţa genunchi - podea sau pământ. O asemenea 

proporţie - legatură dintre lucruri este regăsită şi în regnul animal sau în lumea 
plantelor, într-un cuvânt spus în lumea vie şi nevie, mai precis în întreg universul. 
Spre exemplu, seminţele de floarea-soarelui sunt dispuse sub forma de spirală la fel 
ca şi ADN-ul, raportul dintre diametrele a două spirale alăturate, oricare ar fi acestea, 
este egal cu phi. 

Datorită frecvenţei acestei constante universale, marii initiaţi antici, precum 
Pitagora, Socrate, Platon, Aristotel şi alţii, au presupus că “numărul de aur”, egal cu 
1,618, este un numar “dictat” sau mai degrabă impus de Creator, fără ca noi să ştim 
însă în ce scop, adică la ce foloseşte: în scopul ordinii sau în cel al dezordinii?! Acest 
număr magic este cunoscut chiar de la începutul actului creator, mai precis al creaţiei 
umane, capabil să-l descopere-conştientizeze, omului nerămânându-i altceva de făcut 
decât să “joace” după regulile creaţiei şi ale Creatorului, demonstrând că Dumnezeu, 
şi nu omul, după cum susţinea Protagoras, este măsura tuturor lucrurilor. Omul a 
devenit instrumentul necesar prin care o parte a creației este reflectată prin el, 
conferindu-i dimensiuni sacre şi profane. Tot prin om, Dumnezeu se manifestă ca 
prototip după care omul ar trebui să devină, fiind de altfel singura ființă rațională în 
măsură să evalueze și cuantifice ceea ce a creat dvinitatea, după cum susținea 
Protagoras, atunci când forţa natura antropocentrică a omului prin celebra formulă: 
omul este măsura tuturor lucrurilor, acelor care există pentru că există și a celor care 
nu există pentru că nu există. Mintea umană a fost în măsură să evalueze faptul că 
universul creat nu este haotic şi întâmplător, ci între toate componentele structurale 
ale creaţiei există anumite raporturi de intercondiționare şi relaționare, asemenea unui 
sistem ce reuneşte elementele sale aflate într-o continuă inter-relaţionare. 

Acest număr este “ascuns” în creaţie şi nu este accesibil oricărui individ, ci 
doar marilor iniţiaţi - esotericilor, printre care se regăsesc geniile umane. Cu ajutorul 
lui s-au construit marile construcţii religioase, templele, catedralele, chiar şi unele 
edificii laice, în care îşi desfăşurau şi îşi mai desfăşoară şi în prezent activitatea aceşti 
reprezentanţi ai puterii mondiale prin diferitele societăţi secrete şi centre de putere. 

Perceput ca o constantă universală de origine divină, acest număr de aur 
exprimat prin constanta phi, este mult mai frecvent regăsit în figurile geometrice, cum 
ar fi pentagrama - steaua cu cinci colţuri, care se suprapune cu imaginea omului 
vitruvian a lui Da Vinci, fiind sinonimă cu steaua microcosmosului (omul formând 
un corp cu cinci colțuri) sau steaua de foc a lui David (având litera “G” înscrisă în ea), 
care poate fi interpretată tot ca un simbol magic şi divin cu multiple semnificaţii 
esoterice. S-a observat de către cei iniţiaţi în acest domeniu ocult, că, atunci când 
desenezi pentagrama, liniile se intersectează astfel încât respectă acest raport cu 
valoarea phi, de unde concluzia că raporturile dintre segmente nu sunt aleatorii, ci sunt 

cu “necesitate” egale cu acest număr. Această constantă exprimă şi determina totodată 
frumuseţea, armonia şi perfecțiunea spre care doreşte să se ajungă Cel care a proiectat 
şi creat asemenea proporții. În mod paradoxal, haosul şi degradarea - entropia cosmică 
au la baza fundamentării lor ordinea inițială, bine definită şi delimitată prin această 
constantă universală. 

Aşa cum se ştie, această constantă geometrică era cunoscută de maeştrii 
zidari, mai corect spus, de marii arhitecţi, care în limbajul esoteric sunt denumiți 
francmasoni (zidari liberi), aparținând inițiaţilor - esenienilor. De aceea, nu în mod 
întâmplător, dimensiunile arhitecturale ale Parthenonului atenian (templu dedicat 
zeitei Athena Parthenos), piramidele din Egipt, sediul ONU din New York, “dispun” 
de această proprietate comună cu raportul şi proporţia divină amintită. 

O asemenea ritmicitate a universului, şi presupusă ordine, este regăsită atât în 
cosmos, cât şi în viaţa psihică. Pe fondul acestei analogii, “diapazonul ceresc” a 
devenit “modelul” diapazonului muzicii, având tot şapte note - tonuri, evaluate prin 
distanţele ce separă unele planete de altele: Pământul de Luna, la un ton; Luna de 
Soare, la două tonuri; Pămantul de Mercur, la un semiton; Mercurul de Venus, la un 
ton; Marte de Jupiter, la un semiton; Jupiter de Saturn, la un semiton; planetele de 
stele, la un ton şi jumatate. În total, cele şapte tonuri şi semitonuri formeaza 
diapazonul ceresc. 

Tot în acest plan al sunetelor şi notelor muzicale, Pitagora şi unii dintre elevii 
săi au observat că raporturile şi legile armoniei muzicale pot fi redate prin numere, 
celelalte lucruri fiind făcute după asemănarea numerelor, acestea devenind, după 
aceşti iniţiaţi, lucrul cel mai de seamă din univers, acesta reducându - se după la număr 
şi armonie, numărul îndeplinind rolul de principiu, precum focul la Heraclit sau apa 
la Tales. 

În ceea ce priveşte ritmicitatea şi armonia vieţii psihice, oamenii de ştiinţă au 
descoperit că pe lângă ritmul universului material, există ritmicitate şi în acest 
domeniu psihic, în mod deosebit în cel afectiv, care prezintă o anumită polaritate. Spre 
exemplu, iubirea, generozitatea, încrederea, speranţa, credinţa, cinstea, seninătatea s- 
ar caracteriza prin ritm și evident printr-o anumită frecvenţă de vibraţie a energiei, 
mai înalte, cea mai înaltă energie aparținând iubirii divine, pe când discordanţa- 
dezacordul, dezordinea s-ar regăsi în laturile contrarii ale acestor trăsături 
psihomorale, cum ar fi: ura, egoismul, gelozia, disperarea, teama, înşelăciunea, 
enervarea și păcatul în general. Sunt argumente ce vin în sprijinul demonstrării 
caracterului unitar şi contradictoriu al universului material şi spiritual: a existenţei 
bipolare şi complementare, pe de o parte, şi a caracterului creator al divinității, pe de 
alta parte. 

Teoria rețelelor este aplicată și în alte domenii ale cosmologiei, surprinzând 
asemenea interdependenţe ce menţin coerenţa şi ordinea din universul creat. Astfel, 
asemenea “coincidenţe” şi corespondențe între om şi cosmos, pe fondul principiului 
conexiunii universale şi a Principiului antropic, se regăsesc şi în organizarea internă 
a celulei corpului omenesc, deci la nivel microcosmic, ceea ce produce în atomi o 
mişcare între protoni, netroni şi electroni, identică cu mişcarea pe care o au planetele 
în jurul Soarelui. Sau şi mai şocant este raportul dintre ritmul respirației omului cu 
pricipalele ritmuri cosmice, astfel că valoarea normală a respirației unui om, în cadrul 
procesului metabolic în timp de 24 ore, este de 25920, corespunzând aceluiaşi număr 
de ani cât reprezintă marele an cosmic, denumit şi anul lui Platon, după numele 
filosofului care l-a descoperit. 

Tot în registrul curiozităţii, o altă curiozitate ar fi cea care vizează 
“coincidenta” dintre numărul mediu al respirațiilor omului într-o zi și anii parcurși de 
universul nostru solar ca să ajungă de unde a plecat. Din aceeaşi perspectivă 
astronomică, mai trebuie menţionat faptul că acest numar de ani “coincide” cu durata 
completă a unui traseu complet de la punctul echinocţial marcat de începerea acestui 
fenomen astronomic, care durează sub raport temporar până la începutul celuilalt 
echinocţiu. Într-un asemenea context al “coincidențelor” şi “întâmplărilor” suntem 
îndreptăţiţi să afirmăm şi să susţinem, cel puţin ipotetic, analogia între Cer şi Pământ, 
regăsită în rugăciunea fundamentală din religia creştină - Tatăl Nostru, pe care o 
considerăm pe deplin adevărată, întrucât ceea ce este în Cer este şi pe Pământ, astfel 
că ceea ce se găseşte pe această mirifică planetă creată de Dumnezeu se reflectă în 
organizarea macrocosmosului - universului nostru şi a microcosmosului, până la nivel 
cuantic şi subcuantic: în primul rând în organizarea internă a omului. 

De unde concluzia logică în conformitate cu care omul este un univers în 
miniatură, ca formă, şi un macrounivers, ca structură - conţinut. Şi aceasta deoarece, 
în mod parţial fiecare om îl are pe Dumnezeu în el, iar pentru a-L găsi îi este necesară 
evoluţia spirituală şi morală, realizabile doar prin credinţă şi cunoaştere. Deziderat 
greu de realizat, întrucât prin structura şi natura sa duală, omul mai cuprinde şi alte 
structuri şi energii malefice care îl predispun spre gânduri şi manifestări opuse naturii 
sale divine, fiind într-un permanent conflict interior şi exterior, cu el şi cu realitatea 
înconjurătoare creată. 

Ne punem legitima întrebare: de ce?; şi, mai ales, cine a organizat în acest 
mod universul? Răspunsul poate fi uşor intuit, fiind emergent caracterului 
supranatural al Celui care a creat şi organizat această realitate cunoscută şi 
necunoscută rațiunii umane, realitatea  înconjuratoare constituindu-se într-un 
argument puternic şi edificator, mult mai convingator decât orice teorie sau ideologie 

ce vizează aceste probleme fundamentale cu care se confruntă spiritul uman, a cărei 
sarcină ce îi revine este să descifreze mesajul divin regăsit în actul creator. Aşa cum 
spunea Leon Lederman: știm răspunsul, care este universul, dar nu ştim care este 
întrebarea în al cărui conținut este circumscris Creatorul. 

Răspunsul întrebării retorice de ce? îl putem găsi şi prin acest număr de aur, 
care reprezintă proporţia divină şi care, aşa cum subliniam, este perceput ca o 
constantă universală, ca multe alte constante, cunoscute şi necunoscute minţii umane 
până în prezent. 

Din cele prezentate legat de acest Principiu antropic, aşa cum spun adepţii săi, 
şi cum am încercat şi noi să inventariem argumentele cele mai relevante în 
demonstrarea sa, viaţa nu este o componentă întâmplătoare a evoluţiei Universului şi 
ca atare nu noi, făpturile raționale ne-am nimerit „întâmplător” la aventura cosmică a 
Univesului ci, cumva, în mod miraculos, Universul pare să fi pregătit şi să se fi adaptat 
la momentul monumental al apariţiei lui Sapiens pe scena festivă a Universului nostru 
din multitudinea universurilor virtuale - multiuniversurilor, şi pe care încă mintea 
noastră nu este capabilă să le demonstreze existenţa decât în ecuaţii matematice. 

Toate aceste argumente prezentate vin in sprijinul demonstrării ontologiei 
divine, oamenilor nerămânându-le altceva decât să descifreze realitatea ontică creată 
şi să demonstreze existenţa şi puterea supremă a divinității, exprimată prin universul 
material şi spiritual, greu descifrabil cu ajutorul mijloacelor de care dispune omul până 
în prezent. Implicit prin intermediul rațiunii, necesară dar nu şi suficientă în acest 
scop fundamental al omului, care din păcate este dăruit şi predispus mai mult răului 
şi urii decât binelui şi iubirii, adică lui Dumnezeu. O asemenea predispoziţie nativă, 
să nu spunem ancestrală, a condus la subordonarea unor interese pragmatice-imediate, 
adică lumii şi realității - dasein- ului heideggerian, decât celei "de dincolo” 
transcendenţei, spre care aspirăm atât cognitiv cât și existențial. 


IV.5. Rațiunea și credinţa, modalităţi complementare în 
argumentarea existenţei lui Dumnezeu 


Devenind un fenomen spiritual - onto-teologic, l-am numi noi, Dumnezeu 
poate fi abordat atât pe cale rațională (argumentele analizate legitimând acest demers 
analitic), cât mai ales pe cale revelatorie şi, evident, prin credință, ca o formă 
superioară a cunoaşterii revelate, sau ca supraraţiune. În același timp, prin îmbinarea 
acestor două forme consubstanţiale din punct de vedere gnoseologic şi epistemologic, 
Dumnezeu şi divinitatea pot fi studiate din perspective unei discipline 

interdisciplinare, fenomenologia teologică, atributul unei asemenea discipline fiind 
studierea naturii spirituale a acestora. 

Cu referinţă la acest raport dintre rațiune și credință, prin care demonstrăm şi 
sursa acesteia - a ceva nevăzut şi necunoscut, menționăm că sub raport spiritual și al 
cunoaşterii necunoscutului şi nevăzutului, mai importantă este credința decât 
rațiunea. Astfel, cine se aşteaptă să cuprindă adevărului absolut între zidurile gândirii 
sale, nu vrea să recunoască că adevărul poate fi găsit numai după ce păseşte acel zid, 
situat pe teritoriul destinat credinţei, dincolo de înţelegere şi rațiune. Cu certitudine, 
nu putem înţelege totul doar prin rațiune, fără ajutorul credinţei, erijându-ne în 
supraoameni, adică în proprii noştri demiurgi-dumnezei. Noi oamenii nu deţinem 
inteligența şi înțelegerea absolută în vederea cunoaşterii adevărului absolut. Ideea de 
Dumnezeu este în concordanță cu rațiunea oamenilor, primită de la El, care este mai 
presus de rațiune - supraraţiune (E.Mounier), fiind nu numai omniscient, ci şi 
supraraţional. Analizând datele disponibile din viaţa cotidiană, putem ajunge la o 
concluzie onto-tologică peremtorie, şi anume că Dumnezeu există, deoarece viața, 
legile naturale, sursele de energie, sensul, încântarea, dragostea şi frumuseţea, toate 
acestea nu puteau să apară din materia inertă, ca rod al întâmplării oarbe, ci există prin 
intermediul unor determinări cauzale exterioare lor, ca urmare a unei energii creatoare 
care este Dumnezeu. 

Dacă omul preia materia din universul creat, aşa cum ne este dată, pe care 
ulterior o analizăm și prelucrăm ştiinţific, la fel şi dovezile ce vin în susținerea unor 
adevăruri relative, aparținând acestei prelucrări cu ajutorul inteligenței umane, prin 
credinţă ne îndreaptă atenţia spre o ființă inteligentă, existentă în și prin sine, aflată 
dincolo de capacitatea de pricepere a minţii noastre. Deşi rațiunea nu poate concepe 
un astfel de Dumnezeu, ea afirmă cu tărie necesitatea existenţei Sale. Astfel, găsirea 
absolutului fundamental, prin intermediul rațiunii, va limita acest adevăr absolut la 
ceea ce mintea umană poate cuprinde între zidurile sale înguste şi relativ uşor de 
trecut, validând puterea rațiunii între aceste limite, care este conformă cu experiența 
şi cu logica, fără să poată depăşi aceste limite, chiar dacă ea se dezvoltă în acest spațiu 
limitat și posibil de demonstrat, existenţa unei supraraţiuni, superioare rațiunii umane, 
fiind demonstrată prin însăşi această putere a minţi supranaturale, care există mai 
înainte ca oamenii să-şi facă apariţia pe scena istoriei, ştiut fiind că la început a fost 
Logosul divin şi apoi rațiunea umană. Având o sursă supranaturală, adică pe 
Dumnezeu, rațiunea umană a ajuns să emită judecăţi despre univers, om, fapte, adevăr 
şi realitate, care pot fi considerate exacte, fiind cuprinse în circumferința cunoaşterii 
limitate şi nu absolute. 

Un exemplu ar fi mai concludent în facilitarea înţelegerii acestor lucruri 
neînţelese cu ajutorul raţiunii şi a minţii: nu poate accepta teoria existenţei unei materii 
moarte prin ea însăşi, din care să apară spontan viaţa care să gândească şi să acționeze 
logic, dar nici nu poate explica alternativa existenţei unui Dumnezeu intrinsec, care a 
adus în ființă natura și viaţa printr-un act al voinţei Sale. Așa cum se știe, oricine, pe 
cale raţională consideră că din nimic nu se poate face - crea nimic - ex nihilo, sintagma 
ex nihilo nihil fiind concludentă din acest punct de vedere. Nimicul, la fel ca şi „ceva”, 
este strâns legat nu numai de posibilitatea de a fi gândit, ci totodată, și de posibilitatea 
de a se raporta la o existență oferită de intuiţie, ca realitate virtuală, cum a fost şi mai 
este considerat și astăzi Dumnezeu de religiile monoteiste, nu ca o cunoaştere infinită 
- omniscientă, ci ca o cunoaștere finită, specific umană. De fapt, nimicul în sens 
creaţionist, nu este altceva decât această existenţă virtuală, probabilă şi posibilă în a 
deveni ceva, adică lipsa existenţei, acel gol care se presupunea a fi umplut cu ceva de 
alt „Ceva”, care prin personalizarea Sa teologică, a devenit un „Cineva”. 

Teoria creaționistă, spre deosebire de alte teorii, care nu acceptă creația din 
nimic, cum ar fi și teoria denumită „Dumnezeului golurilor”, care apare atunci când o 
explicaţie ştiinţifică descoperă ceva neexplicat, şi ca atare Dumnezeu este exclus din 
acel fenomen. Prin urmare, golul nedescoperit şi deţinut de Creator este umplut cu 
acea descoperire savantă, nemaifiind nevoie de Dumnezeu, asemenea teoriilor lui 
Laplace sau a lui Nietzsche privind chiar moartea lui Dumnezeu, dar care au acceptat 
adevărul creaţionist conform căruia Dumnezeu a creat lumea din nimic, fără ca noi să 
ştim încă prin intermediul rațiunii ceea ce este acel nimic, consemnat științific şi prin 
acea teorie a Big Bang-ului. Spre exemplu, în secolul XIX sursa energiei solare nu era 
cunoscută şi ca atare îi era atribuită lui Dumnezeu, care acoperea acel gol ştiinţific. 
După ce a fost descoperit faptul că sursa acestei energii solare şi cauza ei este 
intrinsecă, fiind rezultatul reacţiilor termonucleare, în special din transformarea 
hidrogenului în helium, rolul lui Dumnezeu nu mai era necesar, fiind respins chiar. 

La fel se explică şi celelalte fenomene naturale, care în lipsa puterii de a fi 
explicate, păreau a fi pe bună dreptate fenomene supranaturale. Un exemplu și mai 
concludent sunt cele Zece plăgi care s-au abătut din mânia lui Yahwe asupra Egiptului 
(a se vedea Ieşirea 7:12), care ulterior şi-au găsit unele explicaţii științifice, la fel şi 
cutremurelele sau invazia lăcustelor, care în acele vremuri nu puteau fi explicate pe 
cale rațională, întărind credința în Dumnezeu, credință definită de Sfântul Apostol 
Pavel prin fiinţarea celor nădăjduite sau prin siguranța cu privire la cele nădăjduite și 
dovada lucrurilor celor nevăzute sau cu privire la lucrurile care nu se văd (Evrei 11:1), 
întrucât după cum se arată în Romani 8:24), nu putem nădăjdui în ceea ce vedem (0 
nădejde care se vede nu mai este nădejde), ci doar în ceea ce nu vedem, dar în care 

nădăjduim să credem că există asemenea lucrurilor văzute, ceea ce resupune să 
„umblăm prin credință, nu prin vedere...” (2.Corinteni 5:7). 

Mai trebuie evidenţiat faptul că această teorie a „Dumnezeului golurilor” este 
foarte apropiată de ceea ce în ştiinţă este denumit principiul „briciului lui Occam” sau 
principiul parcimoniei, folosit pentru a justifica anumite afirmaţii științifice. Aşa cum 
este denumit, acest nume derivă de la William de Occam, în conformitate cu care 
este de preferat cea mai simplă explicație pentru un fenomen şi nu explicaţiile - 
argumentele sofisticate care îngreunează înţelegerea fenomenului. Acest principiu îşi 
găsește formularea deseori în felul următor: „entităţile nu trebuie să fie multiplicate 
dincolo de necesar” (entia non sunt multiplicanda praeter necessitatem). 

Din punct de vedere ştiinţific, în antiteză cu celelate interpretări, mai ales cu 
cele teologice şi fideiste, prin aplicarea acestui principiu sunt eliminate minunile care 
pot fi și au fost explicate, supranaturalul şi tot ceea ce conduce spre necesitatea 
intervenţiei lui Dumnezeu şi a credinţei în explicarea unor fenomene mai greu de 
explicat şi de înţeles. De regulă, în explicitarea acestor fenomene contribuie atât ştiinţa 
cât şi experiența experienţelor religioase, care resping intervenţia miraculoasă a 
Providenţei, pentru fiecare încercându - se o explicație naturistă - științifică, şi nu una 
de factură religioasă, cu intervenţia nemijlocită a lui Dumnezeu. 

Nu trebuie însă ignorat faptul că o singură explicaţie-cea mai simplă, nu este 
suficientă şi nici faptul că nu de puţine ori am fost neputincioşi în fața unor situații, 
când am fost salvaţi de cineva nevăzut - un înger păzitor, sau că, medici de renume s- 
au simțit neputincioşi în fața salvării unor pacienți cu boli incurabile, salvarea 
pacientului fiind chiar pentru ei un miracol, asemenea minunilor săvârşite de lisus 
Hristos cu privire la acele salvări realizate cu ajutorul puterii divine ale Mântuitorului. 
Atitudinile de negare a divinității şi a teismului în general, sunt adoptate mai mult de 
ignoranţi şi de reprezentanţii pozitivismului logic - rațional, care s-au dispensat de 
Dumnezeu și de toate adevărurile susținute de teologie, negând existenţa Sa, asemenea 
grădinarului imaginar care se îngrijeşte de grădină - lume prin extrapolare, dar nu este 
văzut de nimeni aici pe pământ, consumându-i doar produsele necesare traiului 
cotidian. 

Așa cum am mai arătat şi atunci când am analizat argumentul teleologic, 
voința divină nevăzută explică cel mai bine întreaga ordine din univers, pe care în cele 
din urmă o va descoperi şi savantul atunci când va crede că această ordine universală 
depăşeşte chiar ordinea descoperită de aceşti savanţi - limitând referentul ontic - al 
referinței empirice, ordinea existând în sine prin intermediul acestei voințe și puteri 
divine. De fapt noi acceptăm ordinea și/sau dezordinea doar prin prizma 
pozitivismului ştiinţific, la fel şi binele și răul, prin intermediul experienței, nu şi cum 

sunt concepute de către Dumnezeu, fapt ce face ca pentru noi suferinţa să fie asociată 
cu răul indus de divinitate, şi nu ca o probă divină, pe când binele, cu ceea ce am 
dobândit noi prin efortul propriu, de unde şi sintagma Dumnezeu îţi dă, dar nu îţi bagă 
şi în traistă, ceea se subânţelege că pe lângă bunătatea lui Dumnezeu, mai este nevoie 
şi de efort şi responsabilitate, mai corect spus, de limitare a libertății iresponsabile. 

Problema „Dumnezeului golurilor” nu constă în recunoaşterea prezenţei Lui 
(pe care o afirmăm), ci în identificarea Lui cu o cauză necunoscută, dar la acelaşi nivel 
cu restul realității. Această identificare greşită a făcut ca de fapt Dumnezeu să fie 
treptat exclus din toate ungherele realității fizice, până când unii au exclamat, 
asemenea lui Laplace, „Nu avem nevoie de această ipoteză”. Desigur, acest mod de a 
gândi este o greşeală fundamentală a unei astfel de gândiri ştiinţifice, care-L plasează 
pe Dumnezeu în ungherele unor realități necunoscute, constând în idea că Dumnezeu 
apare ca o cauză din interiorul sistemului, și nu ca o cauză a sistemului însuși, fiind 
perceput mai mult din perspectivă inductivă şi nu holistică. 

Mai pe înțelesul tuturor, Dumnezeu este văzut ca o ființă cu puteri 
neobişnuite, dar care face parte din structurile realităţii, ceea ce îi exclude natura Sa 
transcendentă. Aşa erau gândite și construite mintal religiile politeiste, care erau cu 
mult mai raționalizate decât cele monoteiste, adică cele structurate pe o singură 
divinitate. Dacă zeii din mitologie aveau puteri mai presus de cele ale oamenilor, nu 
dispuneau de abstractizarea acestor puteri, astfel că ei îi convingea pe oameni despre 
existența și puterea lor doar prin efectul evaluat, şi nu prin natura lor transcendentă și 
omnipotentă, asemenea divinității monoteiste, având anumite limite şi sub aspectul 
puterii şi cel al moralității şi perfecțiunii. Spre exemplu, Poseidon, zeul furtunilor la 
greci, putea provoca furtuni, dar avea anumite limite, fiind constrâns de alte legi 
superioare lui, ca atare nu era omnipotent, asemenea lui Dumnezeu. Şi exemplele pot 
continua, dezvăluind limitele ce nu pot conferi zeilor un statut divin autentic, aşa cum 
îi acordăm lui Dumnezeu, exprimat de rațiunea umană prin atributele desprinse, şi cu 
ajutorul argumentelor ce-l legitimează existenţa, dincolo de orice supoziție arbitrară 
şi subiectivă, care de cele mai multe ori conduc spre îndoială și suspiciune în raport 
cu aceste adevăruri absolute privind existenţa lui Dumnezeu. 

Vom încheia acest capitol şi această lucrare prin precizarea că Dumnezeu nu 
are nevoie de nicio retorică, El îşi este suficient Sieși, iar aceste atribute și argumente 
pe care le-am prezentat şi analizat nu se vor doar un suport argumentativ de tip 
didacticist, necesar unei demonstrații, ci prin ele am dorit să evidenţiem complexitatea 
celui mai profund subiect pe care îl poate atinge mintea umană, cel legat de existenţa 
divinității şi a lui Dumnezeu. 

De ce am ales acest titlu şi subtitlu este uşor de dedus, întrucât prin retorică, 
în sens aristotelic (vezi Arta Retoricii), am încercat să-i acordăm retoricii un statut 

egal şi complementar cu cel al celor două discipline fundamentale implicate în 
procesul complex al cunoaşterii, teologia şi filozofia, retorica făcând mai accesibile 
ideile transmise tututor celor dornici de cunoaşterea divină, fără pretenția că am 
adăugat ceva inedit tezaurului cunoaşterii despre Dumnezeu şi divinitate. În acest sens 
ne-am călăuzit după opinia marelui filosof german, I.Kant, în concepția căruia “Este 
absolut necesar ca omul să se convingă de existenţa lui Dumnezeu; dar nu este necesar 
să demonstreze că Dumnezeu există”, un asemenea obiectiv fiind imposibil de 
realizat, oricâte argument demonstrative am folosi într-un asemenea scop temerar. Dar 
înainte de a ţine seama de ceea ce ne sugera filosoful agnostic german citat, am ţinut 
seama de înțelepciunea crediciosului creștin român, P.Țuţea, care printre alte vorbe 
înțelepte legate de adevăr, în principal de adevărul absolut, într-un mod antitetic cu 
psihologia cognitivistă, ne spune că “intelectul e dat omului, nu ca să cunoască 
adevărul, ci să primească adevărul”, deoarece aşa cum considera marele gânditor 
român, “în afară de Dumnezeu nu există adevăr, iar mai multe adevăruri raportate la 
Dumnezeu, concluziona Ţuţea, este egal cu nici un adevăr”. De aceea, adevărul 
absolut cu privire la Dumnezeu nu poate fi decât unul singur, în alt mod, acceptarea 
mai multor “adevăruri”, pe fondul sincretismului, ar conduce la contradicții privind 
natura şi esenţa acestora, infirmând, în ultimă instanţă, adevărul absolute. Devăr, care 
așa cum se ştie, în postmodernism devine "post - truth” - post adevăr, care nu poate fi 
decât un adevăr denaturat — fals, de esență imanentă și nu transcendentă, cum este 
considerat adevărul absolut. Cu alte cuvinte, este un adevăr ce emerge realității 
subiective ce aparţine cel mult ştiinţei și filosofiei, şi nu teologiei, care interpretează 
adevărul absolut ca un adevăr divin. Aşa cum se ştie, în creştinism acest adevăr este 
identic cu Logosul divin sau cu Cuvântul lui Dumnezeu, ca autoreflecţie şi revelație 
divină, şi nu doar ca reflecţie umană. 

Nici atributele prezentate de noi şi nici argumentele aduse în sprijinul 
demonstrării nedemonstrabilului nu se vor o “invenţie” în plan spiritual, ci cel mult 
un “aranjament”, o organizare logică, sistematică a ideilor transmise în vederea 
înțelegerii pe cât posibil a ceea ce a asimilat mintea și memoria umană despre cel mai 
profound și complex subiect, față de care se simt neputincioase în a-l înțelege pe 
deplin. Evident că prin retorică este depășit stilul gândirii bazat doar pe logica 
argumentativ-demonstrativă, de aceea, mai mult decât atât, retorica se constituie într- 
o artă a convingerii, în limitele accesibiltăţii ideilor - opiniilor transmise și asimilate 
în mod convingător și nu impus. 

De aceea, modurile - stilurile persuasive, obiectivate prin forma exprimării, 
în mod deosebit de felul de a fi al comunicatorului și nu neapărat de cantitatea de 
informaţie transmisă, ţin atât de cel care încearcă să convingă, fiind după cum susținea 

Aristotel, pe etos (morala - caracterul vorbitorului), patos (emoția trezită în 
interlocutor) şi în ultimul rând pe logos (logica argumentului), cât şi de cel căruia îi 
este transferată informaţia, comunicarea necesitând atât coerenţă logică, cât şi un 
suport afectiv. 

Dar, uneori retorica poate avea şi un sens peiorativ, acesta fiind cauzat atât de 
stilul celui care transmite informaţia, cât şi de aşteptările celui căruia i se transmit 
aceste informaţii. Aspectul negativ mai poate fi cauzat și de faptul că prin ceea ce se 
transmite nu se adaugă nimic nou la ceea ce este cunoscut, fiind redundant cu ceea ce 
este deja cunoscut, şi atunci comunicare este ineficientă, dar și prin stilul comunicării, 
când poți fi inaccesibil şi neînțeles, ceea ce presupune ca retorica să fie însoţită de trei 
componente fundamentale inseparabile: rațiune, empatie şi afectivitate. 

Plecând de la posibilele limite ce le presupune retorica, de care suntem 
convinși, la fel de convinși suntem şi de faptul că nici titlul cărții nu este destul de 
acoperitor, convingător şi adecvat scopului nostru, de accea am recurs la subtitlu, 
nutrind speranţa că orice cititor, asemenea autorului, se va refugia pentru un timp din 
tumultul vieţii cotidiene, reflectând mai mult asupra condiției şi naturii sale divine, 
căutându-L şi iubindu-L pe Dumnezeu. Acest obiectiv urmărit, pe care am încercat 
să vi-l transmitem și dumneavoastră, ne îndreptățește să mărturisim că această carte 
se vrea nu o retorică logică - argumentativă, ci o retorică a iubirii și speranţei de a 
deveni mai buni cu noi înşine şi cu Dumnezeu. 

De aceea, spre deosebire de alte titluri de cărți şi de alți autori, care într-un 
mod destul de agresiv, în raport cu intimitatea și conştiinţa fiecăruia, au încercat să vă 
convingă asupra raționalității existenței lui Dumnezeu, prin retorica întreprinsă, 
sperăm neagresivă, am încercat să aducem un imn de slavă și iubire față de Dumnezeu, 
şi nu să întreprindem o demonstraţie care nu își avea nici sens şi nici finalitate 

Se subînţelege faptul că prin cele relatate în această lucrare nu ne-am dorit să 
schimbăm cu nimic credința și părerea dumneavoastră proprie despre ceva care vă 
este cel mai intim, ci doar să vă îmbogăţim cunoştiințele și sentimentele despre cea 
mai dragă Fiinţă care vă stă în pază şi are grijă de dumneavoastră în orice moment. 
Îndemnul nostru este ca, înainte de a-L căuta în aceste spaţii exterioare ființei noastre, 
create de Dumnezeu, să-L căutăm în sufletul și inima noastră, pentru că atunci când 
sunt încărcate cu lumina, credința și dragostea divină, Dumnezeu este în noi, iar 
scânteia divină inserată în fiecare la naştere, devine tot mai incandescentă, 
constituindu-se într-o combustie necesară înălțării din imanenţa țărânei în 
transcendenţa cerului, revenind la condiţia inițială pentru care Dumnezeu ne-a creat, 
pământul nefiind decât un “nod” existențial și experimental în drumul fiecăruia spre 
necunoscut, spre o lume din care am venit cu sufletul aici, “casa” fiecăruia în care 

vremelnic am locuit şi din care vom pleca fiind trupul pământesc supus deșertăciunii 
şi nu vejniciei sufleteşti, ca element constitutiv divin. 

Dincolo, şi, în acelaşi timp, împreună cu aceste argumente rațional - științifice 
ce susțin existența lui Dumnezeu, stau argumentele emoţionale, cele legate de trăirea 
omului prin Dumnezeu. De aceea considerăm că argumentul argumentelor, dacă 
putem spune aşa, este regăsit în efectul produs în plan imaginar şi emoţional, atunci 
când asculți muzica celor înzestrați cu har divin, printre care se evidențiază J.S.Bach, 
cu a sa muzică divină. lată ce spune Emil Cioran în cartea sa Lacrimi și sfinţi 
(Humanitas, 1991) despre impactul simfoniei acestui mare compozitor: „Când îl 
asculți pe Bach vezi cum se înfiripă Dumnezeu, căci muzica lui este generatoare de 
Divinitate. O viziune plastică a fiinţei divine ţi se desfăşoară în faţă și creşte 
Dumnezeu sub ochii tăi. Doar de la Bach încoace există Dumnezeu (prin intermediul 
muzicii sbl.n.). Și când te gândești că atâția teologi și filosofi şi-au pierdut zilele şi 
nopțile în căutarea argumentelor pentru existența Lui, uitând singurul argument 
valabil: Bach. Patimile după Matei şi loan, cele mai măreţe operă de artă, redate 
după o muzică care atinge sublimul prin care a căutat să reaprindă flacăra divină ce 
abia mai pâlpâie înăuntrul nostru, Bach ne aduce lângă Dumnezeu, astfel prin Bach 
s-a creat o punte prin care se lega lumea de Dumnezeu. Bach este agentul direct al 
despământenirii. E atâta transcendenţă în câte o vibraţie de viaţă, încât pare că se 
presară zăpada pe inimi de îngeri. În Bach nu există « sentimente», ci numai lume şi 
Dumnezeu legate printr-o scară de lacrimi pe care urcă alte lacrimi. Prin Bach 
simţim simplitatea sublimă a absolutului”. De fapt, aşa cum apreciază experții în acest 
domeniu, muzica lui Bach este considerată o armonie agreabilă în onoarea lui 
Dumnezeu, preceptul divin în care şi pentru care a scris muzica fiind Soli Deo Gloria 
(Glorie numai lui Dumnezeu), ceea ce ne-a îndemnat şi pe noi să scriem această carte 
întru Slava lui Dumnezeu și să o dedicăm doar Gloriei Sale de necuprins. 

Încă o precizare se impune să fie făcută. Şi anume că prin subtiltlu lucării nu 
ne-am dorit să accentuăm caracterul retoric al conținutului său - divinitatea - pe 
Dumnezeu, întrucât aşa cum am mai arătat, Dumnezeu nu are nevoie de retorică. Ca 
atare, prin titlul propriu-zis al cărții am dorit să subliniem faptul că însăşi retorica 
acestei lucrări are un profund caracter divin, asemenea capodoperei lui Dante, Divina 
comedia, de care am fost inspirit în alegerea făcută, ceea presupune substituirea 
metodologiei - retorice cu forma şi conţinutul divin al acestei. Astfel, prin această 
modalitate de prezentare a titlului şi conţinutului lucrării, retorica însăși este divină 
atât prin formă - metodă, cât şi prin conţinut. Cu alte cuvinte, acţiunea în sine a scrierii 
acestei cărți poartă amprenta acestui atribut divin, devenind retorică cu caracter divin 
şi nu retorică asupra divinităţi - lui Dumnezeu. 

În sinteză, ne exprimăm dorinţa ca această lucrare, grandioasă prin bogăţia 
informaţiilor cuprinse în ea, pentru cititorul avizat se poate constitui într-o Simfonie 
spirituală Divină, în care notele şi portativele sunt substituite de concepte, idei, 
postulate, paradigme şi metadigme, armonios structurate, ale căror sunete interioare 
să ne facă să rezonăm cu Cel care ne-a creat, demonstrând că prin capacitatea creativ- 
reflexivă, omul este o ființă la care și peste care Creatorul şi-a pus amprenta, creîdu-l 
cu un scop şi cu o finalitate circumscrise Proiectului divin. Dacă şi această carte 
aparține acestui Proiect, nu ne rămâne decât să-l fim recunoscători şi să mulțumim 
Providenţei pentru harul și puterea hărăzită cu care ne-a înzestrat în a putea scrie 
această simfonie spirituală, ale cărei acorduri să reverbereze în inima și simţirea 
fiecărui celui care citeșe această carte, destinată căutării şi a dialogului viu cu Cel care 
ne-a creat într-un asemenea destin cu aură divină, pe care îl purtăm în mintea şi în 
sufletele noastre, prin şi cu numele de Dumnezeu. 

